
STRAIPSNIAI 


POLITIKOS PAŠNEKESIAI 


I. VYRAI! 


Vasario 22 d. prasidėjo rinkimai žmonių atstovų į Valstijos 
Dūmą, prasidėjo pildytis senovinis visos Rusijos gyventojų 
troškimas. Įsisiūbavo mūsų gyvenimo jūra, šniokščia, putoja 
milžiniškos vilnys, vienus jau užliejo, kitus verpetan įtraukė, 
kitų valtis į šipulius sulaužė; kiti, nors tebeplūduriuoja pa- 
viršium ir tebekovoja su vilnimis, bet nusiminę, matydami, 
kaip tai vieni, tai kiti jų akyse skęsta. 

Dūma toje audroje visiems išrodo kaip kokia vilties žvaigž- 
dė, kaip brėkštanti skaisti aušra, pranešė vėsulų nutilimo. Ir 
skęstantis, bet dar ne visiškai užlietas, ir užleistasis, bet dar 
neužtroškęs, ir bailės apimtas, nors neužliejamas, ir tas, kurs 
rankas nuleido ir plaukti nebeketina, nustojęs vilties gerų viso 
vieko įtempimo pasekmių, - visi lig vieno mato visų valstijos 
nelaimių galą, visų nelaimėjusių darbininkų užvaduotoją. Ant 
Dūmos galvos verčiame tiek darbo, pradedant nuo mažųjų, 
mūsų pačių įveikiamųjų, ir lig didžiausiųjų tvarkos ir įstatymų 
leidimo darbų, caro ministerių ir senatorių atliekamų, kad net 
baisu visos milžiniškos atsakomybės. Aišku, jog tiems visiems 
darbams padirbti reiktų ne vieno atstovų rūmo, bet kelių, ne 
vienų metų laiko, bet keliolikos, kad ir padalijant darbą tarp 
tų rūmų, bet žmonių dvasios įsitempimas yra toks, kad rei- 
kalaus ant tų pėdų atitaisyti vis tai, ką amžiai pagadino. Nieko 

nėra lengvesnio, kaip tokiame atvejyje užsivilti, o kad užsivils, 
plyš kantrybė, vienu lanku besulaikoma, pasekmės galės būti 
tokios, kad net baisu įspėti. 

Dėl tos ir dėl kitokių priežasčių mažuma žmonių visai 
nenorėtų Dūmos, bent tokios, kokia ji dabar susirinks; tad kiek 
galėdami rinkimus trukdo. Jiems aš nieko neatsakysiu, nes- 
gana jau laikraščiuose išaiškinta, jog rinkimuose dalyvauti 
reikia, ir Dūma, kad ir mažiausia nuveiksianti, visgi bus 
naudingesnė už dabartinę bedarbę. Sekančiuosiuose pašne- 
kesiuose aš tik pamėginsiu sumažinti per didelį jūsų užsi- 
tikėjimą Dūma, per didelius, neišsipildysiančius jūsų lau- 
kimus, idant jūsų užsivylimas nebūtų per skaudus, idant, vien 
iš dalies teužsivylę, galutinai nenustotumėte kantrybės ir 
dvasios lygsvaros. 


1. GERI ATSTOVAI - GERA DŪMA 


Mūsų laikraščiai gana jus, vyrai, įgriaužė, kad rinktumėte 
„gerus“ savo atstovus, nes, girdi, ko bus verti atstovai, to bus 
verta ir Dūma; jei netikusius išsirinksite, patys kalti būsite, 
nes valdžia tame dalyke suteikė jums pilną laisvę. Pasiklausius, 
kokie gi tai yra „geri“ atstovai, gauni atsakymą: ogi blaivūs ir 
teisingi, ne girtuokliai ir ne paprikininkai, t. y. ne kokie judo- 
šiai išdavėjai atstojamųjų savo žmonių interesų už gomurį pa- 
draskančią „macnią“ pabaltakę ar kolytą variokų; ne tie 
žmonės, kuriems akys blizga ir šnervės iš godo juda, užuodžius 
būsiant per rinkimus „grobio su paplėšais“, t.y. ko grobti ir 
plėšti. Ir tiek? Ar jau kas ne vagis nė judošius išdavėjas, ne 
pašlemėkas, nė išgama ir šiukšlė, tai jau ir tinka į atstovus? 
Juk mesir patys gerai atmename persergėjimą: „neik su velniu 
obuoliautų, nes paliksi be tarbos ir be obuolių“, ir sukčiams 
savo likimo nepavesime. 

Na, tai dar pridėsime: reikia, kad atstovas būtų, viena, ge- 
ras krikščionis katalikas, t. y. krikščioniškai teisingai gyvenan- 
tis, savo tikėjimą branginantis ir jo reikalus ginti pasiruošęs; 
antra, kad būtų savo atstojamuosius žmones mylintis, prie jų 

prisirišęs, jų liga sergantis, jų sopes jaučiantis taip, kaip savo 
paties; trečia, kad visą jų padėjimo blogumą permatantis, visus 
dabartinės tvarkos kreivumus išskaityti mokantis. Tokiu žmo- 
gu tegali būti čia gimęs, čia augęs, tą pačią juodą duoną valgęs, 
tą patį vargą vargęs, taip pat savo pakaušį draskęs, nebeišma- 
nydamas, kaip galai su galais sumegzti; vienu žodžiu sakant, 
tikras atstojamųjų žmonių sūnus, kūnas iš tų pačių žmonių 
kūno, dvasia iš jų dvasios. Ar turite tokių žmonių? Turime, 
kur neturėsi! Nors svietelis išklibo kaip žydo ratai, o jaunesnieji 
pasileido kaip ubago botagas, kad net patys tėvai jų nebesu- 
valdo, tečiaus visgi, ačiū Ponui Dievui, dorų žmonių turime 
didžiumą, o vargšai esame kone visi. Rinksime valsčionis, savo 
kaimynus, arba mokytuosius savo sūnus, kurie su savo mokslų 
nuo mūsų svetur nepabėgo: savo kunigus, gydytojus ir advo- 
katus! Tai ko gi daugiaus? Išsirinkti bus iš ko, ir Dūma bus 
gera... Tegyvuoja gi Dūma, mūsų išgelbėtoja nuo viso pikto! 
Gerai! Ale pala, pala! Nesidžiaukite per greitai. Jei virš 
išskaitytųjų privalumų pilnai užtektų tikrai geriems atstovams, 
aš dar balsiaus sušukčiau: tegyvuoja! Mūsų nelaimė, kad ir to 
dar maža. Tiesa, kai gydytojas, ligonį prielankiai ištyręs, ligą 
pilnai pažino, jau, sakoma, perpus išgydė, belieka tie vaistai 
pritaikinti, kurius „liga mėgsta“ ir su pagarba prieš juos šalin 
pasitraukia. Štai tame ir visas dalykas: parinkti vaistus, kurius 
liga mėgsta, nes jei neatitiksi, liga ne tik nepasišalins, bet dar 
labiau sutvirtės. Kaip gydytojui tam tikslui reikia medicinos 
mokslo, taip ir ūkiškojo mūsų padėjimo taisytojams reikia tam 
tikro mokslo, kursai vadinasi sociališku, politiškai ekonomišku 
ar kaip ten kitaip. Kame gi tokie tarp mūsų ir ar yra bent 
vienas? Būties yra, bet taip reti ir užsislėpę, kaip perlai jūrose. 
Omes visi, kad ir šviesuoliais vadinamieji, kas gi esame? Vien 
tik žiniuonės, patys prityrę ar nuo kitų įsidėmėję keletą žolelių 
nuo gumbo su prietvaru ir nuo priemečio, daugiaus nieko. 
Išrinksite jūs, kad ir visų geriausius žiniuones, visgi jie važiuos 
į Dūmą su liūdnu įsitikrinimu: „Nė rašyti, nė skaityti nemo- 
kame, o veža mumus karaliautų“... Kadgi bent karaliautų: 
karaliauti galima ir nieko neveikiant, jei yra kas veikiąs; bet 

savo ir kitų laimės patalo klotų, į „Dūmą“. Lietuviai gal mano, 
jog žodis „dūma“ kilęs iš lietuviško žodžio „dūmoti“ - svajoti, 
ir atstovams pakaks taip pat padūmojus, kaip kad rankele 
pasirėmusi mergelė prieš jungtuves dūmoja: padūmoja, 
padūmoja, paliūdi, išberia vieną antrą ašarėlę, atspėdama 
būsiantį vargą, giliai atsidūksėja ir... eina sau šalin, sutikdama 
su esamaisiais dalykais; jei jau tokia Dievo valia, tebūnie, kaip 
yra, ką čia beišdūmosi? 

Ne! „Dūma“ žodis kilęs iš rusiško „dumat““ ir reiškia gal- 
votojų susirinkimą, privalantį ką nors išgalvoti. Tai truputį 
sunkiau... 

Padėkimę dabar, kad mes suradome keletą žmonių, kurie 
ir šiaip jau dori, ir geri katalikai, ir tikri, čia sa mumis vargą 
vargstantys mūsų sūnūs, ir bendrovinių, ūkio, politikos ir kitų 
mokslų ragavusieji; padėkime, kad visi mūsų atstovai bus to- 
kie, — tai ir tokiame atvejyje dar negalėtumėme stačiai sakyti 
ir visą Dūmą būsiant gerą. Dėl ko gi? Ogi dėl to: visi gydytojai 
juk medicinos mokslą ėję, o tik dešimtasis tepataiko vaistą, 
kurs ir ligą tikrai iš kūno išvaro, ir patį kūną sustiprina. (NB. 
Aš čia gydytojais užsitikėjimo nemažinu, nes ir geri vaistai ką 
pridės, kitų sveikatai reikalingų aplinkybių nesant. Sakau taip 
sau, dėl gražesnio pasakymo.) Be žinojimo, be mokslo dar čia 
reikia tam tikros, ne visų turimos omės (instinkto), tokio jau 
numanymo, kaip tai sakant, užuodimo. Jei tokių Dūmoje atsi- 
rastų nors nedaug; be to, jei turėtų jie ir tokią galingą, pertikri- 
nančią iškalbą, kad visus savo sandraugus pavergtų, na, tuo- 
laik Dūma būtų tikrai laiminga, gerais vaisiais ūdrota, gera. 
Duok, Dieve! O be tokių nė joki mandragalviai mūsų nepa- 
gelbės, kaip ir lig šiol nepagelbėjo gudrūs pažiūrėti mūsų 
ministerių sumanymai. 


II. VARŽYTYNĖS PER RINKIMUS! 


Aname pašnekesyje išskaičiau keletą privalumų, kurių 
neturintis žmogus negali tikti į atstovus. Jei vyriausis jų yra 
tam tikras mokslas, iškalba ir sugebėjimas pramanyti tikrai 

išgydysiančias to iškrypusio ūkėsiškojo mūsų gyvenimo 
reformas (permainas), tai antrąją vietą, o pirmojo neatsitinkant, 
ir vyriausiąją, užima saviškumas. Idant atstovas galėtų iš visos 
širdies, karštai, visą savo vėlę įdėdamas, ginti savo atstojamų- 
jų Žmonių interesus, jis privalo būti saviškis, su atstojamaisiais 
surištas bendrais interesais. Prirodinėti neprisieina: toksai jau 
žmogaus prigimimas, jog marškiniai arčiaus kūno neg rudi- 
nė. Tegu sau kits kažin kaip kryžiavotųsi, jog stos ir galvą 
guldys už tavo interesus, bet jei jis ne tos pačios dirvos javelis, 
ne to paties gardo gyvulėlis, visgi jis viena galva už tave 
tekovos, nes jo širdis bus pusiau padalyta. Teužliejie kokia 
nauja srovė iš anosios pusės, kur jau pusė jo širdies nukrypusi, 
nedaug bereiks vargo ir antrąją pusę pavergti, ir prisiekusįjį 
savo apgynėją ryt poryt nustebęs pamatysi kitame, jei ne visai 
tau priešingame, tai bent ir svetimame būryje. 

Jauni užsidegėliai, pamėgę socialistų demokratų mokslą, 
žmonių akivaizdoje aukščiaus pasilipę, gal tuolaik ir neveid- 
mainingai plėšo ant savo krūtinės liemenę, išliedami iš pagyros 
puodo, nors ne per labai taukuoto, begales kvepalų ant garbės 
sau ir savo sandraugiams, giriasi vieni patys tekovoją už 
beturčius (proletarijus), fabrikų darbininkus, sodžių bežemius 
ir žydus, prisiekavoja šimtąjį be vieno kartą, nors galvas pagul- 
dysią, bet neatilsią, kol visų tiesų neišgausią visiems be skir- 
tumo tautos ir tikybos, perkūnais tranko pasiturinčius ir tuo 
užsiganėdijusius (buržujus) gyventojus. Bet patsai darbininkų 
vargo neprityręs, patsai fabrikų dulkėmis savo krūtinės 
nesilpninęs ir visokių ne sulig savo vertumo išdidusių pristovų 
priekabių nekentėjęs, tegu tik apsiplunksnoja - ir patsai liks 
tokiu pat kitąkart keikiamu buržuju, kuriam nebėra laiko apie 
anuosius gyvenimo posūnius galvoti ir rūpintis. 

Plunksnos užaugs, gal padaigos jau kyba: 
Būsi kaip uošviai visi. 
Maironis. Pav. Bals., 54. 
Aš, - žada studentas, - užsiknisiu kaime... 
Bet mokslus išėjęs, svetur gaudo laimę. 
Jakštas: Dainų Skr., 1192, 

Vis tai gerai mums pažįstami „Lietuvos gyvenimo vaizde- 
liai“. Trapaus gi esama „principų tvirtumo!“... Truputį toliaus 
pasiekę atminsime garsųjį „darbininkų vadą“, popą Gaponą?, 
kurs už 30 tūkstančių vedamuosius apleido. Tiesa, buvo ir dar 
nedoresnių: Judas Kristų lygiai už 30 sidabrinių pardavė. 

Ak, buržujo padaigos visuose kybojo!.. 

Tvirtas socialistas, tautos ir tikybos išsižadėjęs vardan tarp- 
tautinių ar visasvietinių (kosmopolitinių) interesų, nežinąs 
skirtumo tarp lietuvio ir žydo. Bet jei jis tikrai lietuviu gimęs, 
lietuvių varžytynėse su žydais visgi greičiaus paturės pir- 
muosius, ne antruosius, nes, ak! lietuvio padaigos jame kybo... 

Tūlas bajoras, būsimosios mūsų žemiečių įstaigos“ tvar- 
kytojas, bėgiojo kaip su pūsle su savo prasimanymu, kad 
valsčionys rinktų bajorus, o bajorai užtat rinks savo atstovais 
valsčionis lietuvius, ir tokiu pigiu būdu, girdi, taps panaikintas 
luomų ir tautų skirtumas. Tą patį atkartojo ir kiti bajorai, 
sumanytojai Sąjungos laisvei ir tiesai apginti? $ 6 savo orga- 
nizacijos įstatymų. Tų įstatymų valsčionys Apytalaukyje, 
Surviliškyje, Pociūnėliuose, Radviliškyje ir kitur nepriėmė, 
perregėdami čia pigią veidmainybę. Ir teisingai: tie patys 
bajorai grečimai mezgė išskirtinai bajorišką lenkišką draugiją 
„Pracy narodowej (polskiej) na Litwie i Bialej Rusi“. 

Ak, bajorų padaigos juose kybojo!.. 

Ne! Stebėtinas būtų akių apsivilkimas, dargi iš geros valios, 
jei fabrikų darbininkai už savo interesų gynėją rinktų ne 
darbininką, bet ponaitį vien užtat, kad jiems gražiai pakalbėjo 
ir tam tikros „literatūros“ jiems pagamino; ką jis turi bendro, 
be idėjos, su darbininkais? Jei žydas rinktų krikščionį, kad ir 
nukirstinai tautos ir tikybos išsižadėjusį (žodžiais nesunku tai 
padaryti) už tą patį nuopelną, o lietuviai valsčionys rinktų len- 
ką arba nors „litvino polaką“ bajorą, nė to nuopelno neregėję. 
Ką valsčionys su bajorais turi bendro? Tuo tarpu tik servitutus 
ir amžinas bylas“, daugiaus nieko. 

Kauno gubernijos fabrikų darbininkams valdžia neleidžia 
siųsti savo atstovo, tad jie balsuos kartu su miestelėnais. Už ką 
balsuos? Greičiaus už žydą, nes jis, kaipo žmogus be tiesų, 

narsiai kovos už tiesų įgijimą tiems, kurie tų tiesų išsiilgę; 
žydas darbininkui artimesnis už ponaitį. 

Bet kad ir nebalsuotų darbininkai už žydus, žydai mieste- 
lėnų rinkimuose paims viršų, viena, kad taip ir turi būti, nes iš 
392 179 visos Kauno gub. miestelėnų žydų yra 314 088, t.y. 
keturissyk daugiaus neg kitų tautų (78 091); antra, žydai jau 
seniai susitarę nieko daugiaus nerinkti, kaip tiktai žydą, nors 
kitatautis būtų kaži kaip į žydus įsimylėjęs ir neapleistų nė 
vienos prakalbos, nė vieno rašalo, žydų tiesų negynęs. 

Bajorai bajoriškomsioms savo privilegijoms Dūmoje apginti 
irgi nesamdys kito luomo žmonių, nes ir koks gi reikalas? 
Bajorams ir rinkimai palengvinti, nes tik dvilaipsniai: pavie- 
tuose ir gubernijoje, ir gubernijinių rinkikų šaukiama mažne 
lygus skaičius su valsčionimis, nors iš viso skaičiaus, padėki- 
me, Kauno gubernijos gyventojų 1 687 665 bajorų tėra 79 912, 
t.y. 21 dalis, o už valsčionis (1 145 588) jų 14 kartų mažiaus. Be 
to, kaip žydai, taip ir bajorai, būdami daug liuosesniais nuo 
darbo žmonėmis, tankiaus pulkuojasi ir jau seniai yra pasi- 
žymėję savo kandidatus kiekviename paviete. Taip, ir žymus 
rinkikų skaičius, ir jų prisiruošimas leidžia spėti, jog savo 
kandidatų jie praves tiek, kiek norės; pravestų gal ir visus, kad 
valdžios nebūtų reikalaujama būtinai vieno atstovo nuo 
valsčionių. Na, jei daugiaus turės savo atstovų Dūmoje, tai ir 
jų interesai bus geriaus ten ginami. 

Galėti gali valsčionys rinkikai atsverti bajorus rinkikus, ypač 
susitarę su miestelėnais, ale tam tikslui reikia susipratimo, jo gi 
nėra; nėra nė noro, nė galės. Rinkimai valsčiuose paliepta atlikti 
dieną vasario 22 ūmiame upių patvinyje. Dėl tos priežasties į 
Smilgių valsčių, padėkime, iš 50 rinktinių (vybornyje) tepribuvo 
20, na, ir rinkimai iširo. Jei nebesušauks antrąkart, tai tas valsčius 
ir pasiliks be savo atstovų. Spėju, tokių atsitikimų būsiant 
nemaža. Per visą šimtą metų valdžia graibė valsčionių smetoną, 
t.y. visus mokslus baigusius valsčionis apgyvendino Rusijos 
tolimuose kraštuose. Pridėk prie to visus areštuotuosius, iš kurių 
ir tegalima buvo rinkti kandidatus. Ir šiandieną, rinkimams 
prasidėjus, valsčionys nebežino, už ko begriebtis: saviškių 

daugelio mokytų nėra, kunigams valdžia neleidžia valsčionis 
atstovauti, nes išskiria į kitą rinkikų būrį, būtent prie smulkiųjų 
žemvaldžių savininkų. Na, ką gi bedarysi? Reikia samdytis 
bajoras, kurs dar labiaus padidins bajorų rinkikų skaičių 
gubernijose, o valsčionių rinkikų skaičių sumažins. Tai esu 
girdėjęs ne nuo vieno valsčionio, tik nežinau tikrai, ar bus leista 
ir bajorui valsčionis atstovauti. 

Taip pirmuosiuose laipsniuose ir be varžytynių valsčionys 
užleis kitiems savo vietą, o gubernijų rinkimuose pabaigs juos 
stumti, jei bent ten pakliuvusieji nesuskubs susitarti ant savųjų 
kandidatų, kad ir ne taip mokytų, by tik saviškių. Vienas kitas 
bajoras geraširdis žadasi gera valia iš savo malonės dar vienam 
valsčionių atstovui užleisti vietą, taip kad miestelėnų būtų 1, 
valsčionių 2, o bajorų 3. Bet jei jie tikrai Lietuvai gero velija ir 
demokratų prisidėję, tai ne vieną, bet dar tris vietas privalytų 
užleisti, idant valsčionių atstovų būtų 4, o bajorų ir miestelėnų 
(kad ir žydų) po 1 r.?, nes to reikalauja gyventojų skaičių 
proporcija. 

Jei taip neįvyks, Dūma susirinks vienpusiška (nes tokie pat 
santykiai ir kitur bus), ir valsčionys negalės nuo jos laukti daug 
ko gero. Dūma bus - negera. 


LIETUVIŲ VAKARAS SEREDŽIUJE 


Belvederio dvare, ant pat Nemuno kranto ties Seredžium, 
liepos 9 d. naudai naujai statomos bažnyčios vietinis klebonas 
kun. Peliksas Rudokas!, Belvederio savininkė p. Burbienė ir 
Vilniaus muzikos mokyklos mokinys p. Stasius Šimkus? su- 
rengė lietuvišką pasilinksminimą. 

Panemuniuose tai jau antras toksai vakaras (pirmas buvo 
Jurbarke), o visoje Lietuvoje vargu besuskaitytumei kelintas, 
tad skaitytojams išgirsti naują atskaitą nebelabai interesinga. 

Tečiaus sužinojęs pramonėlės tikslą, susekęs visos minios 
dvasią, išdrįsau sugaišinti skaitytojus per trumpą valandą. 

Daugelis, apturėję pranešimus apie rengiamą kame nors lie- 
tuvišką vakarą ir užkvietimą atsilankyti, ilgai galvojo, begu 
tik verta važiuoti: pasilinksminimas tai brangus, o nauda, girdi, 
abejotina, negut tik dėl gražaus tikslo, kaip va sušelpimas 
vargiai neturtingų Žmonių statomos bažnyčios... Daugelis gal 
taip ir pasilieka namie ir negerai padaro, nes nauda iš tokių 
pasilinksminimų didžiojoje minioje visai neabejotina. 

Atsiprašęs aš čia iškrypsiu iš kelio. 

Didžiausį džiaugsmą ir nuraminimą žmogus apturi tada, 
kada arčiau susiduria su savo motina gamta. Jos turtų gražybė 
ir įvairybė vilioja žmogų. Vos tik pirmieji augmenys su savo 
žiedais pasirodo, vos tik plikas, apipurvintas gamtos veidas 
smaragdo varsa apsitraukia, jautresnės širdies žmonės puola 
ištirtų, kaipgi prasideda tie gamtos stebuklai, kokia ji artistė — 
audėja ir mezgėja, su kuria dar niekas gyvas nesusilygino. 
Džiaugiasi, grožėjasi, na, ir gėrėjasi, būsimąją naudą įspė- 
damas, nes tas nenaudėlis, savimylis žmogus, kad sumanytų, 
visą tą nabagę gamtą išnaudotų; galanda savo skonį kaip 
žydas, mintyje skaitydamas turtą, kurio gal visai neturės. 

Ilgainiui ir prie stebuklų priprantame, bet pirmieji įspūdžiai 
esti stipri. Nemint kodėl jautrūs, prakilnios, nors lengvos min- 
ties lenkai nuo pirmųjų savo gamtos lankymų ir visus prasi- 
minė „majėwki“. O galjie ir iš tikrųjų savo gamtą tada telanko, 
kada ji nauja, nepaprasta ir tuojau, dantį atsikandę, liaujasi. 
Bet jei nesiliauja lankę, tai „majowki“ turi neteisingą reikšmę. 
Ar šiaip ar taip, mes, lietuviai, tame dalyke jų neprivalome 
sekti, bet sekame savo išėjimų į gamtą pramonę sulig jų „ma- 
jowki“ - gegužinėmis. Susimildami, kokios pas mus gegužinės, 
kad per visą beveik gegužės mėnesį kailinių negali nuo pečių 
nuleisti ir gamtos žaliavimas vos teprasideda? Švelniajausmiai, 
bet ir tvirtabūdžiai, praktiški lietuviai žaliumą ne tik dėl to 
mėgia, kad nervams patinka, bet daugiau dėl to, kad žalia varsa 
yra vilties varsa, pranašė gausios naudos, gausaus aprūpinimo 
rudens gėrybėmis. „Eiti į paruges, linų, kviečių lankytų“, — 

vis tai reiškia, kad lietuviai ne dėl vieno pasigrožėjimo eina į 
laukus ir daug vėliau už gegužės mėnesį, kad daug smagiaus 
savo užsiganėdinimą dainomis, šokiais ir kitais žaislais iš- 
reiškia, kada ir savo naudą aiškiai pamato. Latviai, tautiškieji 
mūsų broliai, sulig būdo artimiausieji, daugiau turi tautiškos 
nuovokos, tad ir savo būdą geriaus sugeba žodžiais išreikšti. 
Gamtos aplankymus tad praminė ne nuo laiko, bet nuo gamtos 
išvaizdos - žaliumais?, važiuoti į žaliumus. Jei tada turime ką 
sekti, tai tik jau ne lenkus, bet latvius, vasaros pasilinksmi- 
nimus ant gamtos krūtinės vadindami žaliumais, žolinėmis 
(beje, tas žodis jau yra), one gegužinėmis ir ne gūžynėmis, kaip 
naujalietuviai buvo pradėję, lyg tarytum tie žaidimai pavedūs 
į žieminius susirinkimus ankštose ir tamsiose kamarose. 

Taip galvojau sau vienas, vargiai lipdamas ant milžiniško 
panemunio kranto, vykdamas į rengiamas Belvederyje lietu- 
viškas žolines. Nemunas, visos Lietuvos garbė ir grazna, visų 
beveik istoriškųjų mūsų padavimų nešiotojas, paties Lietuvos 
vardo, galime sakyti, užvaduotojas (Lietuva — Palemunio* — 
Panemunio kraštas), pilnas tuo tarpu vandens, lengvai nešąs 
Lietuvos turtą tiems, kurie jų stinga: ilgas sielių eiles, švilpian- 
čius garlaivius, būriais plasnojančius špiklierius*; panemunio 
šlaitai, kur savaime, kaip kokiuose rūpestingai sodintuose so- 
duose, auga šimtai rūšių puikiausiųjų visoje Europoje medžių: 
ąžuolai, liepos, skirpstai, guobos, klevai, obelės ir kiti kitoki; 
baisiai nuūriotos pakrantės, siauri bedugniai tarpkalniai, se- 
novės kunigaikščių ir kryžiuočių pilės ant viršukalnių, - ne, 
vis tai sudėjęs į vieną, gali pasakyti: lietuvi, jei myli savo gam- 
tą ir vasaros metą nors retkarčiais keli žolinės, važiuok į pane- 
munio šlaitus; ten tau ir nervai sustiprės, ir dvasios tvirtumą 
atgausi, kur tik akimis užmesi, ten tave paguos ir pamokys, 
ne žodžiais, tik tavo vaidentuvę sujudindamas! Belvederio sa- 
vininkams, p. Burboms, kurių rūmus ant Nemuno kranto, kaip 
vokiečių pilę ant Reino, regi, nedaug tereikėjo trūso šlaite 
padaryti tokį parką, kuriuo galėtų pasigrožėti išmislingiausis 
Europos ar Amerikos didžpinigis: švarūs takeliai išvedžioti, — 
ir viskas. Ženk žingsnį ir gerėkis vis nauju reginiu. 

Čia pat milžiniškas ūkiškasis dvaro trobesys, visas mūro, 
skindeliais stiegtas - tai lietuviškas tuo tarpu teatras. Pavadink 
jį klojimu ar daržine, išrodys prozaiškai ir net taip nemalo- 
niai, kad kits aristokratas nenorės ten nė žengti, laikydamas 
tai už nepritinkantį jo honorui. Bet iš tikrųjų Belvederio teatras 
nėmaž nemenkesnis už Palangos teatrą, kur nesidrovi lošti 
garsingieji Varšuvos artistai. Švaru, ruiminga, ko gi bereikia? 

Šlaite - parke 30 kareivių muzikantų, tyčia iš Kauno par- 
kviestų. Skamba, siaudžia Nemuno slėnys. Vaikščioja, džiau- 
giasi panemuniečiai; ramūs, šypsantys jų veidai reiškia pilną 
užsiganėdinimą. O, brangi tai valanda užmiršimo neramaus 
šių laikų gyvenimo skurdaus būvio! Brangus užsimiršimas, 
ne šnapse skęstant, bet muzikoje ir svajojime. Vaikščioja pa- 
nemuniečiai, šnekučiuoja, kits kitą į pažintį su savaisiais 
suveda. Ir ko čia nėra? Vienų jurbarkiečių, kurius tą patį rytą 
aplankė ugnelė ir pusę miesto prarijo; dangaus griebdamies, 
nabagai padegėliai negalėjo svajoti apie linksmybes. Čia 
kauniškiai nuo Skirsnemunės, Veliuonos, Vilkijos, Ariogalos, 
Pernaravo; čia suvalkiečiai nuo Ilguvos, Panemunio, Plokščių 
ir net iš už kelių mylių; čia ir iš paties Kauno svečiai. Žiūri ir 
gerėjies: kaimiečiai švarūs, mergaitės lietuviškais rūbais 
pasidabinusios; žymi dalis publikos juodais švarkais ir skry- 
bėlėmis; džiaugies ir netiki, kad tai būtų vis lietuviai; o lie- 
tuviai, nes lietuviškai dailiai, skambiai, kaip tik panemuniečiai 
temoka, be prievartos šneka. Ar tai jau tiek mes turime „po- 
niškųjų“ lietuvių? Kits gal ir sulenkėjęs, ypač iš apylinkės 
bajorų, bet vienas lietuviška daile kvepiantis vakaras ant dviejų 
rato dantų atsuks juos atgal prie lietuvystės. Čia tauri minia 
Seredžiaus žydų; visi džiaugsmingi, prieteliški, drąsūs, nes ži- 
no, kad lietuviai ne tik ranka, bet nė liežuviu neužgaus savo 
svečių, kaip neužgauna jų — savo kaimynų ir vargo draugų. 
Čia ir keletas valdininkų rusų. Blizgantys jų guzikai seniau 
būtų tol visus nubaidę, dabar jie lygūs, pasirodo ir lietuviškai 
moką, bentgi stengiasi prisitaikinti prie bendro lietuviškai 
siaubiančio tono: laikai virsdami nepalieka nė rusų valdininkų, 
vakar dar obrusitelių, nepalytėję. 


Žiūri ir stebiesi, stebiesi ir mokiniesi ir kitus norėtumei pa- 
mokyti, kaip lengva esama kultūrišku keliu priešingiausius 
žmones į vienybę suvesti. Skaitai programą, regi, jog visos 
Lietuvos tautos susitelkė vieno artistiško darbo dirbtų. Artistai 
mylėtojai iš šiapus ir iš anos pusės (t.y. Nemuno) lietuviai; 
šalip jų lenkė iš Jurbarko p. Skirgailienė, lietuviškai rašto kalba 
dailiaus kalbanti už tikruosius lietuvius; „prūsė“, t.y. lietuvė 
liuterų tikybos, p. A. Petraičiutė; tikras rusas p. N. Ustinovas, 
kurio iš lietuviškos kalbos neatspėsi rusu esant. Sodiečiai, so- 
džiaus mokytojai, miestelėnai, kunigai, studentai, bajorai - visi 
vienybės ir lygybės ryšiu susirišę. Ne, rašyk sau storą knygą, 
tris metus kalbėk parlamente apie tautų ir luomų lygybes, jei 
gyvenimą varžysi, neleisi jam liuosai plaukti, veltui dar- 
buosies, o leisi — ir be įstatymų kultūra visus išlygins. 

Ramią vienybę šiek tiek ardė trejetas girtuoklių, įsišutinusių 
miestelyje ir atėjusių plačiai miniai pasirodytų, kokie jie niekšai 
ir begėdžiai. Bet ir tie, nors per drąsūs, davėsi numaldyti už- 
gavusjų savimylę. „Klausykite, vyručiai, - sakau, - matote, kiek 
čia tolimų svečių, kiti ir visai svetimi; argi gražu bus, jei pasa- 
kys: lietuviai linksmintis nemoka?!“ — „Tiesa!“ — atsakė ir nuri- 
mo. Ir tai pamokinimas, jog lietuviai ne tokie jau šiurkštakailiai, 
kad reiktų juos lazda ir kalėjimu mokyti gero pasielgimo. 

Prasideda vaidinimas. Mokėjęs 5 rs. be pretenzijų sėdi šalip 
mokėjusio du auksinu. Bet visgi dėl tvarkos, jei ruimo užtenka, 
reiktų visiems turėti pažymėtą vietą, nes visi kemšdamies 
arčiau scenos tik kits kitam užstoja. 

Vaidina „Užburtą kunigaikštį“. Komedija graži, labai links- 
ma, žmonės jos turinį lengvai supranta ir juokiasi iš pilnos 
krūtinės. Didžiausias roles artistai mylėtojai sulošė ganėtinai. 
Poni S. Skirgailienė nudavė Gertrūdą, kurpiaus našlę, taip na- 
tūrališkai, kaip kad pati būtų buvusi kurpienė. Prikišti galėjo 
negut grimiravimą, kuris padarė jos veidą stebėtinai neveiks- 
liu, ir dikcijai, kuri keliose vietose buvo per labai tęsiama ir 
įgijo sentencijinį skambėjimą, kas nesutinka su nepersenusios 
Gertrūdos būdu. P. Stasius Šimkus nudavė jauną, darbštų, bet 
vėjavaikį kurpių taip gerai, jog beveik negalima buvo tikėti 

p. Leškevičią?, žinomą komiką, geriau nudavus. Gražus rolės 
mokėjimas, liuosas užsilaikymas, tik vienur kitur be reikalo per- 
ėjęs į dirbtinį, balaganinį, aiškus balsas — vis tai padarė jį, kaip 
ir rolė reikalauja, pirmuoju artistu. P. A. Palubinskiutė iš Kau- 
no, jau ne kartą lošusi Margaritės rolę, mokėjo gražiai, ganė- 
tinai atliko antrąją ir trečiąją veikmę. Pirmojoje veikmėje p. Pal. 
nebuvo vėjo patauška, greitakalbė tarnaitė, bet pasakotoja. 

Margaritė, ta tikras gyvasis sidabras, verpste einanti namie 
ir svetur, žodžius turi berti (kada nėra kunigaikščio) kulka- 
svaidžio greitumu, kad per trumpą sceną senai Gertrūdai net 
galva apsisuktų. Be to, eiliuotąsias komedijos vietas p. Pal., 
kaip ir kiti, iškalbėjo su šiokiu tokiu susivaržymu. Jei taip 
recituotų artistai Fredros* ar Šekspyro veikalus, nedarytų įspū- 
džio gyvo dialogo. Artistai neprivalo atminti, jog eilėmis kalba: 
klausytojai ir be to jas įsidėmės. 

Kitų artistų rolės tokios mažos, kad gerai prastai atliktos skir- 
tumo nedaro. Bet kunigaikščio Ermano ir grafo fon Liaubės rolės 
žymios, p. SL. ir Miliušis nė rolės nemokėjo, nė išsakyti nesu- 
gebėjo, o nuo jų pusės pirmosios veikmės gyvumas prigulėjo. 
Kunigaikštis - sauvalininkas, ieškąs progos pigiai pasityčioti ir 
ką bežiūrint sumezgąs intrigą, į kurią sumaningai įpainioja Jo- 
ną, privalo viską atlikti greitai, žvaliai, vikriai, o išrodė ne juo- 
kus Jonui darąs, bet mirties nusprendimą jam tiekiąs. Laisvą 
judėjimą regimai varžė reikalas stovėti arti suflerio ir nuolat 
kreipti ausį būdelės link. Gyvumo, vyručiai, daugiau gyvumo, 
jei kitą kartą lošite, o ypač sąžiningo išsimokinimo rolių, be ko 
nė mylėtojai artistai neturi tiesos pasirodyti, nė didžiausis 
artistas amatininkas ganėtinai nesuloš. Jei nėra laiko išsimoky- 
ti, neprivalo rolės priimti, o priėmę neprivalo paskui publikai 
girtis, kaip tai visi turi papratimą daryti: rolės nieko nemokė- 
jau, nes laiko nebuvo, nes turi atspėti, kaip pikta publikai klau- 
syti suflerio, ne lošiko, pikta ir tų pasigyrimų pasityčiojimų. 

Ir vaidinimų rengėjai daro vieną didžią klaidą: pirma ap- 
garsina spektaklį, o paskui renka lošikus kokie pakliuvo ir kada 
pakliuvo. Reikėtų pirma prirengti trupą, gražiai išmokyti ir 
tada tik apsigarsinti: štai galima lošti, atvykite paklausytų. 

Na, visgi ačiū Seredžiaus artistams ir už tai, ką padarė. Visgi 
padarė tiek naudos, kad trūkumus galima „vsemilostiveiše“? 
dovanoti, kaip apskritai „mylėtojams“ yra viskas dovanojama 
(tik ne nemokėjimą rolės, atkartoju). 

Lietuviškos dainos, kaip visur, taip ir čia, buvo tikru vakaro 
perlu. Didis p. S. Šimkaus nuopelnas, kad jis nepakvietė iš Kau- 
no ar iš kitur jau išmokyto choro: tokie vakarai daromi ne tik 
tam tikslui, kad būtų kuo pasigėrėti, bet ypačiai tam, kad vie- 
tiniai gyventojai artistiškai lavintųsi. Vargo tai nemaža. P. Š., 
girdėtis, į pusantrą mėnesio neturėjęs atilsio, kol iš daugybės 
chorų ir atskirų ypatų sutaisė vieną ganėtiną. Tuo savo darbu 
p. Š. panemuniuose paliks ilgam laikui paminklą, nes kitam 
rengėjui pramynė taką. Svajojame apie tautišką chorą, o kada 
gi jo susilauktume, jei nebūtų kam didesnių minių pratinti 
vedėjo lazdelės klausyti? Penkiese, dešimtyje pigu gerai pa- 
dainuoti, bet šimte, ant estrados ne taip pigu. Yč gerai nusidavė 
„Sudiev, Lietuva“, „Saulelė raudona“, „Šėriau žirgelį“; kitos 
ne tokį darė įspūdį. Ačiū, ačiū! 

Pasitikime tamstos, p. Šimkau, darbštumui ir sumaningu- 
mui, viliamės dar ne sykį išgirsti tamstos suorganizuotus cho- 
rus, o gal nebeužilgo Jurbarke, rengiamame padegėlių naudai 
vakare. Prašome tik nebūti tokiu šykščiu ir padainuoti ne vieną 
tik posmą, bet ištisą dainą, kad ir ilgoka būtų, nes vienu posmu 
publika visai neužsiganėdina ir šaukia dar. Be to, lietuviškos 
dainos malonumas priguli ne vien nuo ypatingos gaidos, bet 
ir nuo paties turinio, švaraus, minkštai poetiško ir reikšmingo. 
Sutrumpinus dainą nors per pusę, atimi žymų jos privalumą. 

Programoje buvo ir nelemtoji „Tegu giria šlamščia, ūžia“'?, 
bet laimingai šiuo kartu aplenkta. Ačiū ir už tai! Stebėtina, kaip 
mūsų inteligentai ją pamėgo: nė vieną beveik vakarą jos 
neapleidžia kaipo „tautiško maršo“. Dėl Dievo meilės! Karče- 
minė vokiška girtuoklių daina: „Bayrisch Bier und Leber- 
wurst“!!, pilna nešvariausių begėdiškų blazgatijimų, turi būti 
mūsų „tautiška“? Turinys, sakysime, kitas? Tegu sau, bet ne 
visai. Posmą „Ir mergeles išbučiavom“ lietuvės dainininkės 
išspiegia su tokiu pat skandališku šypsojimu kaip ir vokiškieji 

buršės, kaip tai pasergėjau Panevėžyje. Sako, ir tautiškasis 
mūsų himnas „Lietuva tėvyne“ esąs skolintas iš Glinkos „Žizn 
za caria“!?, na, čia bent yra kuo pasidžiaugti, o ten... ne tokia 
jau ypatinga, kad net vogti ją nesidrovėtume. Nė klausyti 
negardu, nė žiūrėti nepadoru. 

Deklamacijos buvo užvis silpnesnės. P. Sluoksnys mokėjo 
gražiai ir gražias Maironio eiles, daug jausmo įdėjo, bet taip 
šaukė, kad balsas nebemaloniai skambėjo. P. Palubinskiutė 
pagavo daugiau lietuviška savo išvaizda, nes eilės nebuvo 
efektinės, nors pusėtinai pasakytos. P. J. Kriaučiūnas, turė- 
damas gražų balsą ir deklamatorišką gyslelę, pradėjo efekti- 
nes eiles ir pirmąjį posmą pasakė labai gražiai, bet, nemokė- 
būdelę ir užbaigė kaip lekciją. Fiasco pilnas. Dar kartą pasiste- 
bėsime, kaip tai galima publiką linksminti - savo nemokėjimu. 

Deklamacija, kaipo dramatiškos dailos šaka, verta yra 
didesnės lietuvių atidžios. Geras deklamuotojas trumpu da- 
lykėliu gali palikti didesnį įspūdį neg visas dramatiškas veika- 
liukas. Ir pasakyti galima daugiaus. Sakome, nėra iš ko dekla- 
muoti: ilgesnių efektinių dalykų nėra nė pas Maironį, nė pas 
Jakštą, nė pas kitus poetus. Aš čia paduočiau sumanymą: tar- 
miškai deklamuoti prozą, ypač mūsų pasakas. Juokai? Visai 
ne. Čia visai ne naujiena. Esu girdėjęs rusus deklamuotojus 
skaitytojus, kurie gana plačiai yra pragarsėję savo tėvynėje. 
Esu girdėjęs ir lenkus, tarmiškai, chorališkai pasakojančius su 
pilnu publikos užganėdinimu Sabalos pasakas?. Galėčiau eiti 
lažybų, kad lietuviškos pasakos daugiau padarys efekto už 
Sabalos pasakas. Ir tame dalyke pradžia padaryta. Andai ant 
liet. klierikų vakaro Kaune tarmiškai skaityta Valančiaus 
apysakėlės, ir klausytojai buvo labai pakakinti. Suorganizavus 
keletą, bent tris, skaitytojus, kurių prigimta tarmė būtų 
telšiškių, raseiniškių, anykštiečių arba kupiškėnų, padarytumei 
ir „komediją“, nes kas gi nežino, kaip linksmai klausosi 
lietuviai kitos tarmės šnekos, ir didelę naudą, davus pažinti 
ypatingą kitų tarmių skambėjimą. Tai būtų tikra lietuviškos 
rašybos lekcija. Įtariu tik, kad neprigimta tarme, kad ir kuo 


geriausia žinotų, skaityti niekas neprivalo, nes gadindamas 
gali tik subjaurioti tarmę ir suklaidinti klausytojus. Varome 
apšvietimą ir dailinimą. Sunaudokime gi gerą progą. 

Mano atskaita išėjo per ilga, gal ir nuobodi. Pratęsiau ty- 
čiomis, mėgindamas ir patsai nusiraminti, ir skaitytojų atidžią 
ant valandos į kitą pusę atkreipti. Kas po šimts pypkių! Kaip 
"pradėjome politišką kovą Dūmoje, tai visų mintys ten ir 
nukrypo. Kultūrišką darbą kaip ir užmiršome. Laikraščiai pilni 
„politikos“ ir tik politikos. O jei ką kita paduoda, visuomenė 
visai nebepritaria. Klebonui Rudokui už milžinišką trūsą 
negalėsime užtektinai atsidėkoti, nes iškilmingas jo vakaras 
buvo tikrai gydžiančiu plėstru ant suvargusių mūsų vėlių. 
Visiems rankas nuleidus, nustėrus, kaip perkūnams trenkiant, 
gražus prasiblaivinimas buvo tiesiog reikalingas. O jei turės 
prie tos progos ir šiokį tokį pelną savo statomai bažnyčiai, bus 
dar linksmiau. Atskaitą tepaduodie jis pats. 

Užmesime tik vieną dalyką. Afišos ir programos buvo be 
jokios korektos, taip kad net gėda pasirodyti. Mes tiek jau iš- 
dirbome savo rašto kalbą ir rašybą, kad nesitaikinimas prie jų 
yra jau nuodėmingas. 


STAKIAI-PAMITUVYS 


Kauno pav. 


Rodos, nedaug tėra skaitytojų, kurie žinotų, jog skaičiuje 
350 menkučių Kauno gubernijos miestelių (neminint pavie- 
tinių) yra ir Pamituvys!. Veltui jo ieškotumei geografiškųjų 
vardų sąraše, veltui kitame paviete teirautumeis kokių nors 
žinių apie jį, nors kelio, kaip nuvažiuoti. Veltui, jei nežinosi, 
jog žmonių kalboje jis Stakiais vadinasi. O Stakius tai žino ar- 
ba bent girdėję yra! Ten nuo senovės garsus stebuklais šven- 
tasis Antanas, kurio garbei ir bažnyčia pastatyta; ten iš dviejų 
pavietų, Kauno ir Raseinių, birželio 13 d. renkasi meldžionys 


ant garsių atlaidų; ten paslankaus šventojo pašalpos ieško visi 
aplinkiniai, ką nors pametę, apvogti ar kitokios pragaišties 
prityrę. Bet tik aplinkiniai. Būdami už 66 varstų nuo Kauno, 
už 77 nuo gelžkelio, toliaus Stakiai ir negali pragarsėti. Tiesa, 
už mylios plaukia garsusis Nemunas, švilpauja garlaiviai, bet 
ir Nemuną, patį gubernijos kraštą teplaunantį, nepigu pasiekti 
vidurio gyventojams. 

Mylia nuo Nemuno, to didžiausiojo kryžiuočių vieškelio, 
kuriuo per du šimtu metų plūdo, pasiekdama patį Vilnių, visa 
Europa „Lietuvos krikštytų“, t.y. ugnyje ir kraujuje plukdytų 
ir grobio su paplėšais ieškotų, o Stakiai visgi neužsirašė 
istorijoje savo vardo, užtat ir senovinės savo dėmės nenustojo: 
svetimi atėjūnai, negut šernų ir taurų ieškodami, į tą „girinaičių 
kraštą“ teatklydo. Nedaug nuo aukštų Nemuno slėnio krantų 
tepavažiavęs, patenki į lygumą nuo kelių dešimtų kryžiškų 
varstų. Ne balos ir visgi amžinos pelkės telkšo lygiai per 9 
mėnesius, nesusigerdamos į storą šlyninio molio sluoksnį. Vos 
tik per tris vasaros mėnesius aikštės tenugaruoja, o paunksniai 
ir per tą laiką drėgni pasilieka. Gruntas kiek tiek pasausėjęs 
pasidaro kietas kaip uola; truputį atdrėkęs, pavirsta gyvais 
klejais, iš kurių kojas ar ratų tekinius išvelki su puspundžiais 
priedo. Upelių be skaičiaus įvairių įvairiausiais vardais: Mi- 
tuva, Snietala, Alsa, Antvardė ir Antvardaitė, Bebirva su Bebir- 
vyčiu ir Bebirviuku, Bebuolė, Šaltuonė - ir kas juos visus su- 
skaitys! Upeliai dabar menki, bet taip giliai įsigriaužę, kaip 
pats Nemunas, o plačios jų vagos, dar platesniai slėniai reiškia 
kitkart juos buvus ne menkesniais už vidutiniąsias dabartines 
mūsų upes. Iš tolo ta bekalnė lyguma baisi savo vienodumu: 
kur ne kur aikštė, dirbama žemė, o šiaip jau girios ir girios 
nuo vieno daikto, girios vienų lapuotųjų medžių, tankios, 
tamsios, slėpiningos, drėgnos, paniurusios. Keliauji ir pats ne- 
noromis paniuręs ir pradedi suprasti, kodėl girininkai turi ypa- 
tingą veido reikšmę; rodos, kaip čia žmonės ištverti gali. Bet 
štai netikėtai kitokis reginys. Leidiesi į platų slėnį; dugnu van- 
duo linksmai ritina vilnis, šalimais puikios pievos, dar toliaus 
pašliti krantai, apaugę puikiausiais lapuotais milžinais. Staiga 


25. 


sustoji... „Ne, gerai čia esama, pone... Pasistatykime būklus ir 
gyvenkime!“ - norėtųsi sušukti. Daug graznos esame po Lietu- 
vą matę: upių, ežerų ir kalnų, bet tokią jaukią grazną, kokia 
atsižymi Pamituvio šlaitai, begu tik kur kitur rasi. Jie turi 
kažkokią ypatingą dėmę; į juos žiūrint, rodosi, jog tokiose, ne 
kitokiose vietose senovės lietuviai statė savo ramuvas — vy- 
riausias savo dievaičių šventyklas. Koks aistetiškas upių vin- 
guriavimas! Žiūri į lankas jų užlankose, nuo šiaurės vėjo už- 
statytas aukštu krantu, tarsi tyčia dėl padidinimo užvėjos 
medžiais pasišiaušiusiu; žiūri į milžinus ąžuolus ir liepas, pa- 
rečiai ant lankelių sustojusius kaip kokias kolonas; žiūri į mil- 
žiniškas jų kapiteles — vainikus, darančius gyvos varsos lapuotą 
skliaustą, — ir omene jauti čia Dievo galybę, majestotą ir paslap- 
tingą ramumą apsireiškusius. Savo rankomis jau tik nepada- 
rysi tokios šventyklos: mūras, nors puikiausis, išmislingiausiai 
marmurais išdabintas, visgi bus šaltas, negyvas, smelkiantis 
žmogų, o čia amžina gyvybė ir nevaržoma laisvė. Ir pradedi 
suprasti, kodėl ir girinaičiai lietuviai taip numylėjo paniuru- 
sius, ant pirmos tik pažiūros, savo kraštus: jie turi paslėptą, 
vieniems vietiniams gyventojams gerai težinomą neapskaito- 
mą malonumo turtą; dėl ko su tokiu įnirtimu per ištisus amžius 
čia gynėsi, nenorėdami kitur pasitraukti; tūkstantį kartų terioti, 
tūkstančius į vergiją atidavę, bevelijo antrą tiek nelaimių ir 
priepuolių sutikti by tik savo jaukiose gimtinėse. Supranti, 
kodėl ir girinaičiuose plaka širdys, pilnos poetiškų jausmų, 
išsiliejančių tūkstančiais dainų, kaip reiškia apstus kun. Antano 
Juškos čia padarytas rinkinys?. 

Vienoje iš tokių Mituvos užlankų atsirado ir Stakių krikščio- 
niška šventykla. Ar nebūta čia anksčiaus stabameldiškos? Aiš- 
kių prirodymų nėra, bet viskas viršminėtas ir vietiniai pada- 
vimai leidžia drąsiai spėti. Prieš šimtą metų čia jokio kunigo 
nebuvo. Senesnės bažnyčios, kaip Veliuonos, Girkalnio ir Skirs- 
nemunės, daugiaus ne už trijų mylių. Jei dabar dar atsiranda 
paaugusių žmonių, kurie dar nėra buvę tose bažnyčiose, dabar, 
kada senųjų girių tik tarpios atžalos beliko, kada šiokie ne tokie 
keliai su „grabutėmis“ (raveliais) pasidarė, - tai du šimtu metų 

atgal, kurius siekia padavimai, gal rets kas ir retai jas telankė. 
Jei 1815 m. Veliuonos klebonas, žinomas mūsų rašėjas, Minsko 
kanauninkas Ciprijonas Nezabitauskas?, skundėsi vyskupui 
Juozapui Giedraičiui“, negalįs stakiškių dvasiškų reikalų aprū- 
pinti dėl nepereinamų girių ir neišbrendamų kelių ir meldė 
leisti pastatyti čia bažnyčią ir paskirti į tą nuošalį užkampį 
kunigą, tai du šimtu metų atgal vargu čia kokio kunigo koja 
atsistojo, ir „dębowa wiara““, kaip lenkai ir lig šiol mus išjuo- 
kia, turėjo užsilikti pilnoje cielybėje. „Dębową wiarą“ reikia 
aiškinti ypatingą ano lietuvio Čerbos, neva tai pirmosios kop- 
lyčios čia įrengėjo, pamėgimą šių Pamituvio šlaitų ąžuolynų. 
Visą amžių, girdi, Čerba čia augino savo gyvulius, garbinda- 
mas Dievą taip, kaip mokėjo, kol galų gale neįtaisė viename 
puikiausiame ąžuole šv. Antano paveikslo. Koks tai buvo 
paveikslas, kame jį rado (padavimai sako, Mituva prie jo at- 
plaukęs) ar pats padirbo, nebėra žinios. Gana to, kad Čerba 
apskelbė toje vietoje šventąjį Antaną ypatingai esant prišau- 
kiamą. Ką bežiūrint aplinkiniai gyventojai ėmė į ąžuolyną 
plūsti melstųsi ir šventojo užtarymo priepuoliuose prašytų, ir 
gojus tapo (o gal ir buvo) tikra šventykla. Netrukus Čerba ir 
koplytėlę pastatė, o stebuklų garsas vis augo ir šiandieną tvirtai 
užsilaiko: aplinkiniai tebemėgia tą vietą. „Dębowa wiara“ 
išdilo per 90 metų darbą kunigo, kaipo Veliuonos filijalisto, o 
šįmet jau nebeprigulmingo prabaščiaus su parapijiniu aprin- 
kiu. Žemiaus pasirašęs patvirtina pilną užsiganėdinimą ne tik 
katalikų, bet ir liuterių (prūsų), kurie su grynai krikščionišku 
užsitikėjimu kreipiasi į „Stakių šv. Antaną“. Krikščioniškas ti- 
kėjimas čia dabar stipras, kaip stipri tebėra aštuoniais mastais 
mastuojami senamedžiai, pradžios to tikėjimo liudininkai, die- 
vobaimingo Čerbos palikti ant sargybos jo šventyklos. Ir stovi 
jie nepaliečiami; šventvagiška ranka ant Pamituvio šlaitų dar 
nepasikėlė, nors šiaip jau girias Auksinas, viso pasaulio vieš- 
pats, jau baigia varyti į Prūsus. Tik padėkavojant tiesiog tropi- 
kališkam lapuotųjų augmenų visų beveik Lietuvoje augančių 
rūšių tarpimui, užsilaiko žymi senovinė dėmė: į vietą vieno 
pakirsto medžio ką bežiūrint iššoksta šimtas atžalų, taip kad 

ne artojo galybe jas panaikinti ir šį kraštą nuplikinti — tai gali 
padaryti tik išnaudotojai medėdžiai. 

Tariamieji Lietuvos mylėtojai, susieidami kartais apsiskaito, 
kurs labiaus ją pažino ir suprato. Aš, sako vienas, šįmet apva- 
žiavau, žinoma, didžiaisiais vieškeliais, tris pavietus, o aš ke- 
turis, o aš net penkis. Mačiau skaisčiuosius jos kalnus ir pla- 
čiuosius ežerus. Puikūs! Graznos esama ne mažiaus kaip kitur. 
Mačiau, kas beliko, skaičiau, kas buvo, tad pilnai ją suprantu 
ir mylių... 

Įžymesnius dalykus mačiau pravažiuodamas, o supratau — 
aprašymus skaitydamas. Tai būtų šiokia ne tokia teisybė. Bet, 
kad akim metęs ir apsiskaitęs galėtų visa širdimi numylėti, į 
tą niekas neįtikės. Akyse įspūdžiai prasideda, širdyje auga. Tik 
širdis ne fotografijos stiklas: kas per akis ant jos užkrito, tas ir 
pasiliko. Ne, kolširdis pamėgs ir palinks, reikia ilgesnio laiko, 
ilgesnio įsižiūrėjimo, ilgesnio įspūdžių veikimo. Daugeliu gra- 
žių dalykų mes pasidžiaugiame, bet tai dar nereiškia, kad juos 
ir pamylėtume. Jei taip būtų, tai pusė žmonijos būtų Šveicarijos 
ar Italijos patriotais. ĮŽymesnes vietas lanko žmonės, vienu žin- 
geidumu, o ne meile vedini. Vėlgi įžymesnioji dalyko pusė, taip 
sakant, išeiginė, ir jos aprašymas, kuris paprastai išvirsta į apo- 
teozavimą, tikro supratimo neduoda. Tam tikslui versk ir antrą 
pusę. Matei kalnuotą Žarėnų ar Zarasų kraštą, pamatyk ir gi- 
rinaičių lygumas, matei ežeravietes, pamatyk ir pelkynus, ma- 
tei apiplikintą plotą, pamatyk ir tamsias girias. Ir vis tai ne 
pro vagono langą, ne iš grįstųjų vieškelių, bet padūlinėjęs pa- 
kraščiais, artie, apčiupomis, atsimink ir ką jau žinai ir girdėjęs 
esi, viską iš lengvo, kaip girtuoklis svaiginantį gėrimą, čiulpk 
į savo sielą, - na, tada tai tikrai numylėsi ir iš šešėlių praeities 
tikrai atspėsi ją visą. Tai mano patartis Tėvynės lankytojams. 

Grįžtu prie savo Stakių. Pro tą tamsų užkampį neseniai ėjo 
garsus kontrabandininkų kelias. Ne vienas tūkstantis lietuviš- 
kų knygų prašliaužė laimingai į gilumą Lietuvos ir, kaip pa- 
prastai atsitinka, kontrabanda veikė tik pačiame gale, pakeliu 
nedarydama jokios įtekmės. Stakiškiai nepamėgo dar lietuviš- 
ko skaitymo. Dabar, dalykams kitaip virtus, šiek tiek subruzdo, 

keliolika egzempliorių laikraščių užkliuvo, bet koks jau čia 
laikraščių skaitymas, turint krasos sotis už 3-4 mylių! Apšvie- 
timas todėl ir politiškas susipratimas stovi čia kur kas žemiaus 
neg kitur. Be to, ir mokyklos vos už 10 varstų; rašyti, kaip 
patyriau, šliūbų aktus darydamas, rets kas temoka. Mokyklos 
čia verktinai reikia, tik trobesio tam tikro nėra ir begu tik kada 
pasistatys neturtingi mūsų kolonistai be ministerijos pašalpos. 
Kad bent pavyktų nors pačią pradinę įtaisyti... Pažiūrėsime. 

O žmonės čia, nors girinaičiai, seniai jau vaikščioja ant 
dviejų kojų; necivilizuoti, bet visgi aukštai kultūriški. Be knygų 
mokslo išsilavino, būdami kaimynais suvalkiečių ir prūsų. 
Žemės kultūra beveik ant užtektinai aukšto laipsnio. Kaimai 
baigia nykti, visi išsiskirstė į vienasėdžius (kolonijas); mažos 
jos, nuo kelių lig keliolikos dešimtinių, bet žmonės visgi pado- 
riaus ir turtingiaus gyvena neg daugiaus žemės turintys kai- 
miečiai. Ūkį veda daugialaukį, su šeriamomis žolėmis, vartoja 
pagerintuosius padargus, plūgus, plunksnines ekėčias, sėja 
dirbtines trąšas. Įgavęs kreditą ūkiškojoje Raseinių draugijoje, 
patiems mažiemsiems kolonistams, kurie vasarą paprastai pi- 
nigų stinga, išdalijau virš 2000 pūdų superfosfato. Skaitant pū- 
dą trąšos ant pūdo sėjos, jei ta trąša padidintų javų našumą nors 
vienu grūdu, turėčiau laimę manyti ne veltui imąs nuo savo 
parapijiečių Kalėdų sampylį. Netikiai baugina neištikimybė 
žmonelių, įvarysiančių mane į bankrutus; bet aš tvirtai tikiu 
mūsiškius suprantant „savąją“ naudą ir nenorėsiant sutraukyti 
užsimezgančio ūkininkų ratelio, kurs ilgainiui pasigamins ir 
rinktines sėklas. Be to šiandieną veltui darbą dirbi: sėdamas dir- 
ses ir pelus, gerų grūdų nesusilauksi. Apylinkės dvaruose be 
vargo galėtų jų gauti draugija, juridiškai atsakoma; vienam gi 
žmogui sunku visu kuo aprūpinti keli tūkstančiai. 

Apšvietos ir susidraugavimo stingant, negalima reikalauti, 
kad kokia nors dailos šaka čia gyvuotų: nė muzikos, nė daini- 
ninkų chorų, nė kitko nėra. Gražaus giedojimo nė bažnyčioje 
čia nėra girdėję. Užtat gilų įspūdį ir ilgam paminklą paliko 
p. Mykolas Petrauskas, žinomas jau mūsų artistas ir kompozi- 
torius, kurs vieną nedėldienį giedojo mišias ir per sujungtuves 

p. Kazimiero Puidos ir p. Onos Pleirytės, „Vilniaus žinių“ 
bendradarbių“. Kurie ne kurie parapijiečiai taip užsidegė, kad 
net naujų vargonų ėmė reikalauti. Bet viską turint iširusį, prie 
to dar toli gražu. Gerai bus, jei dainininkų ratelį užmegsime. 
Ar lengva bus įjudinti prie bendro darbo, tai ateitis parodys. 


MILIJONAS RUB. 
VILNIAUS UNIVERSITETUI 


Bevaikis Rokiškio (Zarasų pav.) grafas Tyzenhauzas, miręs 
tarp 70-80 metų pereito amžiaus, plačiai žinomas žmogus — 
labdarys!. Milijoninį savo turtą, neturėdamas tiesiųjų pavel- 
dėtojų, rūpinos, kiek tik galėjo, sunaudoti savo žmonių labui. 
Milijoninė Rokiškio bažnyčia, ligonbutis, vargonininkų mokyk- 
la —vis tai gyvi paminklai a. a. grafo, kuris nors dalį iš Lietuvos 
semamųjų turtų jai pačiai grąžino. Be tų visų įvykdytų sumany- 
mų dar dujo projektu buvo garsiu anuose laikuose, būtent: įstei- 
gimas Rokiškyje verpiamosios ir audžiamosios fabrikos zara- 
siškių ir ukmergiškių auginamiems linams ant vietos sunaudoti 
ir atgaivinimas 1833 m. uždaryto Vilniaus universiteto. Linai 
tuomet anuose kraštuose augo kur kas tarpesniai ir pluoštin- 
gesniai neg dabar; kainos gi prigulėjo nuo malonės prancūzų ir 
anglų fabrikų, kurie, paskirdami apribotą nuošimtį žydams 
tarpininkams, statė kainas kuo žemiausias, nes su jais konku- 
ruoti (varžytis) nebuvo kam. Vietinė fabrika būtų todėl dvigubai 
pakėlusi linų kainą ir pralobinus mažiausia du Kauno gub. 
pavietu. Sumanytojo mirtis sustabdė šį naudingą sumanymą. 

Apie visą milijoną, grafo skiriamą atgaivintui Vilniaus 
universitetui, žinojo ne tik šviesuoliai, bet ir šiaip jau žmonelės 
sodiečiai. Aš atmenu žmonių kalbas, dėl ko 80-siuose metuose 
rusai nihilistai kėlė maištus ir ciesorių nušovė. Rusijos gy- 
ventojai, girdi, neužganėdinti, kad per maža turi šviesos ir 
linksmybių, reikalauja tat, kad caras paskirtų dar tris milijonus 

„didžiajam mokslui ir žaislams“. Rokiškio grafas, girdi, vieną 
milijoną duoda; kad caras Aleksandras būtų turėjęs dar du 
milijonu, tai būtų gyvas išlikęs. Milijonas žmonėms išrodė tokiu 
kapitalu, kurį Rokiškio grafas tegalėjo „išmesti“. 
Ketvirtamžiui praslinkus, ir vėl man atsitiko išgirsti pasaką 
apie Tyzenhauzo milijoną, bet jau iš lūpų šviesaus žmogaus. 
Būdamas Sidabravo (Panevėžio pav.) klebonu?, aplankiau 
sergantį savo parapijietį, Jaukštų dvarininką bajorą Fortunatą 
Taraškevičių, vieną iš dviejų beužsilikusių Kauno gub. taujė- 
niečių. (Jam 13 d. sausio mėn. mirus, beliko p. V. J.) Pašnekesys 
su tariamuoju atskalūnu buvo iš daugelio atžvilgių įdomus. 
Apie sumanymą atgaivinti Vilniaus universitetą privatinėmis 
lėšomis jis buvo girdėjęs. Paviliotas, bene paliks ką tam tikslui, 
atsakė turtų neturįs, o ką ir turįs, našlaičiams paliekąs, bet, 
sako, kiek naudos iš mano skatikų? Geriau, sako, paieškokite 
milijono, kurį a. a. grafas Tyzenhauzas Viln. univ., jei kada 
bus atgaivintas, testamentu paliko. Apie tai žino kun. D. ir k. 
Aš tuojau kreipiaus į kun. D., bet jisai, pasirodo, apie for- 
mališkai padarytą testamentą nieko nežinąs, nors tas pačias 
paskalas irgi esąs girdėjęs. Nežinodamas, į ką daugiau besi- 
kreipti, aš viešai paskatinu atsiliepti tuos, kurie su gr. T. pa- 
sižino, arba, arčiau jo gyvendami, girdėjo, ar suskubo jis tą 
savo norą dokumentu išreikšti. Galėtų ir pačius gr. T. turtų 
paveldėjusius, jo sesers vaikus gr. Przezdzieckius* užklausti, 
bet... jei negarsino to dalyko lig šiol, gali negarsinti ir toliau... 
Gali tai būti ir netiesa, bet kad paskalos po žmones eina, 
išaiškinti reikia. Prie tos progos gerai būtų ir visa grafo bio- 
grafija aprašius. Lietuviai neprivalo užmiršti savo labdarių. 
Atmenu ir antrą žmonių pasaką apie tą patį. Grafas Tyzen- 
hauzas labai rūpinasi apie aukštą mokslą Vilniuje, ir kad galėtų 
Rusijon sugrįžti, tai ir įtaisytų mokyklą. Nelaimė tik, kad, 
Rusijoje gyvendamas, turi pūdo medalį? nešioti už kažkokį 
nusidėjimą carui, užtat ir gyvena užsienyje. 

DVARPONIAI IR KUNIGAI! 


Klausimas, kas su kuo eina, prispirtinai tapo pastatytas vos 
paskutiniuose laikuose, kada partijos ėmė liuosiai organizuotis 
ir bendrų sau ieškotis. Partijų įvairių įvairiausiais vardais 
atsirado daugybė. Bet sulig tikslo, ant kurio tapo jos padarytos, 
tai aiškiai skiriasi į dvi rūši: 1) į tas, būtent progresyviškąsias, 
pirmeives, kurios dabartinį Rusijos piliečių padėjimą kaipo 
ūkiškai-ekonomiškąjį, taip ir politiškąjį laiko už kreivą ir 
pamatinio atitaisymo reikalaujantį; 2) į tas, būtent konservaty- 
viškąsias, palikūnes, kurios tą patį padėjimą, kaipo brangią 
gilios senovės palaiką, kaipo labiausia pritinkantį didžiumos 
gyventojų būdui ir supratimams, tiesiog, kaipo natūrališką ir 
mažne pačios Apveizdos sutvarkytą, skaito už normališką ir 
visu rūpesčiu palaikytiną be jokių didžių permainų. Tarp tųjų 
dviejų svyruoja tai į vieną pusę, tai į antrą ne taip jau didžios, 
bet galingos gaujos piliečių bepartijinių, kurie ir „ramaus 
atnaujinimo“ geidauja, ir konservatyviškųjų savo dalių nustoti 
bijosi. Šiųjų tarpe žymiausią vietą užima dvarponiai, stam- 
besnieji žemės turtų valdytojai, ir kunigai, doros sulig religiš- 
kąjį kodeksą palaikytojai. Tiesiai negali sakyti ir šią trečiąją 
piliečių rūšį esant bepartijine. Anaiptol, čia daug daugiau 
partijų partijėlių, ale su programomis siaurutėmis, visai netoli 
siekiančiomis, vos dvi tris gyvenimo šakas apimančiomis, tarsi 
tam sykiui tepadarytomis, nes neaiškiai pažymėtąjį tikslą 
pačios nesitiki pasieksiančios. Kaimų nuošaliuose tų programų 
neva tai ir užtenka; jų šalininkai tariasi esą neva tai gyvais 
politiškais asmenimis, tankiai net „visuomenės veikėjų“ garbę 
įgyja. Bet kaip tiktai jie susiduria su tikrai visuomeniškaisiais 
reikalais, ką bežiūrint visi jų programų punktai susidraiko, 
kaip sausos šakelės nuo gyvo medžio nukrinta, o neaiškus, 
siaurutis tikslas išblykšta, iš tikslo pavirsdamas vien pragumu 
platesniam tikslui pasiekti. Dešiniųjų partijų laimėjimo viltis 
ir ant jų atsispindžia džiaugsmu ir pritarimu; kairiomsioms 
laimėjant, ir prie tųjų gerinasi ir laisvės dalybų siekia, idant, 

kiek tiek jos gavus, galėtų... tuos pačius konservatyviškus savo 
elementus sustiprinti. Dvarponiai - kairieji, kada reikia piliečio 
teises atgriebti, bet dešinieji, kada priseina ekonomiškasis 
visuomenės padėjimas pagerinti, reikalaujant permainymo 
(nesakau: aukų, išsižadėjimo) ir jų pačių padėjimo. Lig šiol 
beteisė kunigija, žemės turtų nevaldydama (to mažumo, kurį 
retkarčiais valdo, nėra ko nė minėti, nes jis daugiaus rūpesčio 
neg pelno duoda), lengvai ir neveidmainingai jungiasi į kai- 
riąją, nors ne kraštutinę, konstitucišką partiją, pav., vysk. 
Roppas?, išsilygdama vien nepaliečiamybę to tikėjimo, kurio 
sargais apsiėmė būti. Manoma -ir atskiri „kaimiečių politikų“ 
kunigų balsai tai patvirtina — už kunigą nesant kito labiau 
nepermaldaujamo konservatiško piliečio. Bet tai netiesa: su tais 
kraštutinių palikūnų balsais, kurius retkarčiais per dabartinę 
mūsų spaudą girdžiame, didžiuma kunigijos nesolidarizuoja, 
kartais net pyksta užtat, kad pila vandenį ant socialistų malūno 
rato, parodydami, kaip kad iš tikrųjų kariautų už atskirus 
luominius reikalus, „idant patiems šilčiau būtų gyventi“. Tai 
tyčiojimos, daugiau nieko, iš vienos pusės, ir neatsargus da- 
vimas progos tyčiotis, iš antros pusės: ypatiškieji kunigų rei- 
kalai ir buvo, ir bus užtektinai aprūpinami. Ne! jei kunigija 
stoja į plačią politišką kovą, prisilaikydama kairiosios pusės, 
tai daro tikrai, neveidmainingai; jei skelbiasi demokratais, tai 
labiau yra užsitikėjimo verti neg bajorai, nes kunigams kur 
kas lengviau yra būti tikrais demokratais, t.y. pasilikti tuo, 
kuo ir prieš kunigavimą buvo, neg bajorui „susidemokrati- 
zuoti“, t.y. tapti visai nauja kreatūra, išsižadant, taip sakant, 
dalies savo dvasios, ypač gi - kišenės. Todėl tarp kunigijos ir 
bajorijos, kaipo tarp dviejų politiškų veikėjų, ne ta ypatybė 
yra, bet aiškus skirtumas nuo pat šaknių ir lig pat viršūnių. 
Seniau tautiškai demokratiškomsioms idėjoms dar negy- 
vuojant arba nors lopšyje joms tebesant, dvarponija ir kunigija, 
tiesa, buvo beveik vieno luomo. Dabar gi į vieną krūvą tuodu 
atskiru dalyku tegali versti socialistai ir biurokratai. Socialistai, 
pasinaudodami anaisiais senovės atminimais, uja žmones ant 
kunigų; tai vadinasi jų kalboje „kova su klerikalizmu“, bet jos 


2. 566 -3- 


pamate slepiasi platesnė, apskritesnė prieštikėjimiška tenden- 
cija, nors dėl akių ir padorumo prie tai ir neprisipažįsta. Mūsų 
biurokratija, nelogiška kaip ir visados, lyg pritardama pik- 
čiausiems savo priešams socialistams, bažnyčių valdytojus, 
kaipo smulkius žemėvaldžius, tyčia atskyrė nuo smulkiųjų 
valdytojų - valstiečių, o priskyrė prie tokių jau bajorų, pripa- 
žindama ir jiems privilegiją rinkime atstovų. Kunigai tos pri- 
vilegijos nė reikalavo, nė ji reikalinga buvo, teisingai rinkimų 
eilią sumanant. Teisingiau būtų buvę, kad ne vieni bajorai su 
kunigais, bet ir ūkininkai valstiečiai būtų galėję rinkimą statyti 
nuo paskirto skaičiaus dešimtinių. Tada kunigams ar ne vis 
tas būtų daryti 200 dešimtinių su valstiečiais ar su bajorais ir 
statyti bendrą rinkiką? 

Biurokratija, priverstinai skirstydama piliečius į atskirus 
luomus, daro tai dėl savo naudos, o ne dėl naudos tųjų atskirų 
luomų, todėl ir ne dėl kunigų. Šiųjų padėjimas luominiame 
bendrijos sutvarkyme kur kas bjauresnis, neg būtų beluo- 
miame, tiesiog nenormališkas, visai nesutinkąs su tikruoju 
padėjimu. Kunigai sulig kilties ir dvasios — tai tikra dalis liau- 
dies, prie jos gi ir jų širdys lenkiasi. 

Bet socialistai dvasių vienybės, tarp jų ir liaudies, nepripa- 
žįsta, biurokratija atskiria juos ir kūniškai, jei taip galima 
išsireikšti, priverstinai priplakdama prie dvarponijos, o šieji 
nuo priverstinųjų bendrų irgi atsisako! 

Taip, atsisako. Dar neseniai dvarponiai aimanavo: „Z chatą 
nigdy nie mielišmy nic wsp nega, z plebanją — utracili my“ 
(su gryčia niekados neturėjome nieko bendro, su klebonija — 
nustojome). Dabar jie nėmaž nebesigriaudžia tos vienybės 
nustoję. Kunigijai irgi neprisieina dėl to ašarų lieti: viena, ta 
vienybė visados buvo daugiau paviršutinė, nuduodama idėjoje 
neg iš tikrųjų, antra, dvarponiai tos vienybės ieškojo ne dėl 
pačios vienybės, bet vien dėl pasinaudojimo kunigais kaipo 
„Cementu“, nenatūrališkai lipdančiu juos su demokratija. 

Kažin ar greitai būtume susilaukę nuo dvarponių ir kunigų 
tos varginančios ličynos numetimo ir pagirtinai atviro prisipa- 
žinimo, kad ne sustiprėjimas tautiškųjų idėjų: lenkiškosios tarp 

dvarponių, o lietuviškosios tarp kunigų. „Baccillus polonicus“, 
kaip kitą kartą išsitarė „Tėvynės sarge“ žinovas tų dalykų dr. 
Basanavičius? įmetė mūsų dvarponius tiesiog į ligą, kurią pa- 
vadinsime irgi lotyniškai: „febris panpolonica“*. Demokratiškoji 
lietuvių inteligentija, ypač skaitlingoji jos dalis - kunigija, šoko 
gydyti juos litvopatija ar litvomanija; nepasilikdami užpakalyje 
ir medicinos dalykuose, išrado ir užrekomendavo „baccillofobus 
lituanicus“*. Dvarponiams tai priėmus, kilo, kaip tai paprastai 
darosi, kova tarp tų dviejų bacilų: polonicus ir lituanicus, pakel- 
dama didelį karštį ir neramumą visame sergančiame organizme, 
ir pacientai besiblaškydami nusimetė kaukes (ličynas). 

Tą „signum temporis“, laiko žymę, išvydome Nr. 43 „Dzien- 
niko Wile skio“, perkeltą ir į „Vil. Ž.“ Nr. 237“. Tiesą pasakius, 
iš kalbų patyrėme tai tuojau po rinkimų pirmojon Dūmon, kada 
dvarponiai, pralaimėję rinkimus per bloką lietuvių demokratų 
su žydais, nebesižinojo, ant ko bėdą suversti. Gėdino lietuvius 
už susidėjimą su žydais, ta lig šiol niekinamąja piliečių dalimi, 
nors prieš rinkimus patys žydus mergino. Pats galiu paliudyti, 
kaip p. J., nujausdamas tą galimą bloką, prirodinėjo K. mies- 
telio žydams, jog jie, šalindamies nuo bloko su dvarponiais 
dėl tųjų antisemitizmo, smarkiai užsivils, nes Lietuvos liaudis, 
girdi, apimta kur kas didesnio antisemitizmo. Neabejoju, jog 
ilgainiui nėmaž nesidrovės politiškoje kovoje su demokratija 
griebtis to paties laimėjimo pragumo, jei tik žydai pamatys 
toje naujoje bendrovėje didesnę savo naudą. Jei anuokart tai 
nepadarė, tai visai ne dėl aversijos nuo žydų, bet kad tikėjosi 
per kunigų įtekmę padarysią daug tvirtesnį bloką su lietuviais 
demokratais ir... pravesią visus savo kandidatus, palikdami 
vos vieną, būtinai valdžios reikalaujamą valstietį. To visai ne- 
slėpė, tuo mus baugino: „Jei balsuosite už 4 mūsų pažymėtus 
kandidatus, tai jūsų (lietuvių) pravesime (!) du; jei ne, tai prie 
vieno sau pasiliksite“. Ilgainiui jau buvo sutinką ant 1 žydo, 2 
lietuvių ir 3 lenkų dvarininkų. Apie tai rašiau prieš anuosius 
rinkimus". Koks gi buvo dvarponių įnirtimas, kada jie, užsiti- 
kėdami kunigais, pralošė! „Neapsvarstėme, - sakė man pačiam 
p. D., - jūsų, kunigai, pajėgų; tarėmės jūs turį neapribotą galybę 

ant liaudies, ir reiks jums tik tarti, ir taps taip, kaip norima, o 
pasirodo, kad jūs nė jokios įtekmės neturite. Kitą kartą tai 
žinosime!“ 

Ant ko dvarponiai rėmėsi, padėdami tokią begalinę viltį 
ant kunigų, aš to gerai nežinau. Sakosi, būk tai kunigai rinkikai 
senosios kartos, kurius dvarponiai ypatingai skyrėsi, žadėję 
padaryti tą bloką, t.y. „sucementuoti“ dvarponius su valstie- 
čiais. Bet aš drūčiai abejoju. Viena, jaunesnieji prie to mažai 
krypo, o senesnieji, tiesą sakant, patys žinojosi neturį taip di- 
delės įtekmės; antra, „cementas“ nors stiprus klijus, tečiaus ir 
jo galybė turi savo ribas ir ne viską cementuoja. Pamėginkime 
aplieti du dideliu, kietu daiktu, padėkime, laiptų akmenis ar 
plytas: iš pradžių, tiesa, pasidarys kieta pluta, bet... atšokusi, 
ir gana bus pusėtinai tryptelėjus, kad susprogtų ir nubyrėtų. 
Apie tai „technologai“ tegu daugiau pasako: aš tik ketinau tapti 
technologu, bet tapęs kitu specialistu, ne per daug prisimanau 
prie techniškųjų dalykų. 

Netiesa, būk kunigai neturį nė jokios įtekmės ant valstiečių: 
jie turi ir labai didelę, tik, žinoma, ne „neapribotą“,ir, prisirei- 
kus „cementuoti“ tokius didžius ir kietus dalykus, kaip lietu- 
viai ir lenkai, demokratai ir aristokratai, bežemiai, mažažemiai 
ir didžiaturčiai, tos galybės būtų neužtekę, kad ir visi rinkikai 
kunigai būtų agitavę, o ne vienas tik, kaip dabar kad buvo. 

Ir toliau, galime sakyti, nevyks, kaip tai parodo, padėkime, 
ant tuščio nueinąs darbas Krekenavos klebono Barono, kurs 
už visą savo trūsą nuo sodiečių ir kunigų įgijo daug reiškiantį 
titulą: „ponų kunigas“, ir daugiau nieko. (Žiūr. jo teisinimos 
„V. Ž.“)š Niekas nebetiki, jog „per ponus galėtų valstiečiams 
patarnauti“. Gerai sako lenkų priežodis: „Przez pos a wilknie 
tyje“?. Reikia patiems apie save rūpintis. 

Taigi tasai nuo kunigų atlyžimas, kurs jau seniai buvo 
nutartas plačioje bajorijos visuomenėje, dabar apsireiškė 
spaudoje viršminėtame wszechpolakų'? laikraštyje per lūpas 
p. Eugenijaus Roemerio!!. Ne tuščias tai balsas ir ne „przygod- 
nego korespondenta“!, bet viešai apskelbtas naujos programos 
punktas, kurs ant visų bajorų padarys įtekmę ir pakreips jų 

taktiką. Apie tai kunigai privalo plačiai žinoti ir taipogi taktiką 
permainyti, jei dar kas atsirastų pavedus į kun. Baroną. Ką čia 
beveidmainiuoti abiem pusėm: stokiva į garbingas atviras 
pozicijas, tikrai galų gale pasisakydami, kas su kuo eina po- 
litiškuose dalykuose, nes dviem ponam vienu kartu nepatar- 
nausi, o „šikšnosparnių“ likimas irgi neužvydėtinas. Politiškų 
nuomonių skirtingumas, kaip klaidingai manoma, negali 
padaryti amžino antagonizmo, negali atmesti vienus nuo kitų 
ir tokiuose darbuose, kur visos bendrijos dalys privalo daly- 
vauti. Juk ir muzikos padargai ne vienodais balsais šaukia, o 
dėl to susidaro iš jų orkestras ir harmonija atsiranda. Pilnai 
sutikdamas su B. Prūsu?, jog „bendrijos dalykuose geresnė 
šiaudinė santarvė neg auksinė neapykanta ir diementinis 
santykių sumišimas“, tikrai liūdėčiau, išgirdęs prikišimą, o tai, 
spėju, bus, jog ir šis straipsnis tapo pabrėžtas dėl vaisymo 
neapykantos ir sumišimų. Jei taip būtų, tai būčiau pirmas pra- 
dėjęs. Neapkantoje neturiu nė vieno luomo, nė vienos partijos, 
nes ten dirba „žmonės“, o žmonių neapkęsti nevalia niekam; 
galima jų tik gailėtis ir klaidas taisyti, na, ir gintis. Besiginant 
gi reikia ir ginklai - nuomonės parodyti, tai neišvengiama. 
Ne užsipuolimo progą, bet apsigynimo reikalą padarė ir 
p. E. Roemeris, kurio straipsnio turinys štai koks maždaug yra. 
P. E. R. pataria „dvarponiams lenkams“ liautis ieškojus su 
kunigais ne vienybės, apie ją nė nekalba, bet nė jų tarpinin- 
kavimo tarp dvarponių ir valstiečių kultūriškai politiškuose 
žygiuose, nes tai „neužtikrina, reikia atkreipti į tai atidžia, ilgo 
sumanymų gyvavimo ir pasekmingo jų darbavimos“. Kunigai 
nesą, kaipo sulig šiol manyta, „natūrališku ryšiu tarp kaimo 
inteligentijos ir žmonių“ ir tokiu būdu negali būti „cementu“ 
prie statymo. Tai parodą ne visų kunigų lygus pritarimas dvar- 
ponių lenkų rengiamiemsiems ūkio rateliams, tai parodą ir 
rinkimai pirmojon Dūmon, kada „per nenormališką kunigų 
įtraukimą be jokių pasekmių sulipyti stengtasi“. „Kur sutverta 
lietuviškasis klausimas su lizdu klebonijoje ir visu neapy- 
kantos, neįsitikėjimo, priešingumo arsenalu dėl viso, kas 
lenkiška ar nuo lenkų paeina“, ten „per gerai gali suprasti, jog 

eina boikotas viso, kas nuo mūsų, dvarponių lenkų, paeina, 
prisikabinant prie viso ko... Privalome tad skaitytis su tuo, kad 
politiką vedantiems kunigams lietuviams labiausia rūpi, kad 
kiekvieną mūsų sumanymą diskredituoti ir neįsitikėjimas 
mumis pakelti. Susivienijimas ir vienybė nerūpi tiems, kurie 
platina separatizmo idėją, tai ne cementu tame statyme, bet 
ardančiu vagiu jie bus. Tokiu būdu politikuojantieji kunigai 
lietuviai tampa artimiausiais draugais socialistų“. Iš to pas- 
kutinis pamokslas: „Reikia reališkas reikalas išstumti ant 
pirmosios vietos ir s11 mokėjimu vesti, o tuomet prie bendro 
darbo ir reikalo susitvers ta vienybė ir susijungimas“, kurie 
per kunigų įtraukimą pasilieka be pasekmių. Non multum, 
sed multa, nedaug žodžių, daug turinio! 

Sunkus, žeminantis ir baisiai neteisingas užmetimas „kuni- 
gams lietuviams“! Neatsižvelgiant darbuose į visuomenės 
naudą, jiems nieko nebeliktų daryti, kaip tik atsitraukti šalin 
nuo sumanymų, kur bendradarbiavo su dvarponiais lenkais. 
To mes, kunigai lietuviai, visgi nepadarysime, nes tai ne tiesa, 
kad mes dėl vieno tik „lenkų sumanymų diskreditavimo“ min- 
tume po kojų tikrą žmonių naudą, kurią tie sumanymai tiekė. 

Pradedant kamantinėti tą dvarponio lenko korespondenciją, 
leiskite visų pirmu man, kunigui lietuviui, ja pasidžiaugti, nes 
ji man baisiai patinka. Iš visų septynių Kauno gubernijos pa- 
vietų mažiausia pažįstu Raseinių pavietą. Buvau tad, dova- 
nokite, tokios nuomonės, kad jo kunigai mažiau už kitus 
atsiliepia ant kultūriškai politiškų šios naujos gadynės klau- 
simų. Maniau Viduklės dziakoną galint taip pat pasigirti, kaip 
ir Viekšnių džiakonas““, kada jis, nepriimdamas kun. L., 
išsitaręs: „Lig šiol, garbė Dievui (!), neturėjau savo dziakoni- 
joje nė vieno litvomano (mūsų kalboje: kunigo patrioto), 
nenoriu ir dabar“. Tuo gi tarpu p. E. R. atveria mums akis ir 
praneša, jog raseiniškių, kaip ir kitų, sutverta lietuviškas 
klausimas su lizdu klebonijoje. Na, na! naujiena tikrai paguo- 
džianti. Ačiū, ačiū! Juokingas tik čia išeina gui pro guo“, su- 
keitimas dalykų. Sulig p. E. R. kultūriškiems dvarponių lenkų 
sumanymams neprielankūs vien politikuojantys, separatizmo 

politiką vedantys kunigai lietuviai, kaip va: Viduklės džia- 
konas Jančiauskis ir pas jį buvę; tuo gi tarpu tokie kunigai, 
kaip Šilavo klebonas Jurgaitis ir Raseinių dziakonas Dočkus““, 
ne tik pritarią, bet ir žymiai dalyvaują. 

Iš to mums aišku, kad p. E. R. rūpėjo ne tiek pasekmingumas 
dvarponių lenkų sumanomojo darbo, kiek prisikabinimas prie 
viso ko, kad tik įkąsti jo wszechpolskai širdžiai nemalonius 
kunigus lietuvius. Tame kariškame apjakime nebesusigriebė, 
jog savo prirodymais tik išaukština peikiamuosius. Taigi, 
reikalas yra jam priminti, jog nuožmiausieji jo oponentai kun. 
Jančiauskis ir Nemakščių klebonas Pacevičius!?, o rodos, ir kiti 
ten buvusieji nė patys prie „lietuvių kunigų“ neprisiskaitė, nė 
kiti juos už tokius laikė, nesumažinant kitų jų nuopelnų. Tuo 
gi tarpu, kad kun. Jurgaitis ir Dočkus garbingai visados buvo 
už patriotus skaitomi. Bet ir patsai p. E. R., jei neturėtų taip 
trumpos atminties, tai susigriebtų, jog jam pačiam ne sykį pri- 
sėjo darbuotis ir ne be pasekmių su kunigais, kurie net karš- 
taisiais, kraštutiniais patriotais buvo apšaukti, kaip kun. 5. Tie 
gi jo bendradarbiai ne tik neboikotavo naudingų jo darbų, bet 
visados ir kitiems gyrė: „Wszechpolak, bo wszechpolak ten 
p. E. Roemer'ė, bet ir lietuviškajai visuomenei labai naudin- 
gas“. Į kultūriškus darbus, kad ir dvarponių lenkų sumano- 
mus, by tik matytųsi gryna jų intencija, ne kitaip žiūri ir kiti 
kunigai, prie kurių galima prikergti garbingą ir branginamą 
vardą „lietuviai“. Jie, kaipo veiklūs bendrininkai, ne tik 
neboikotuoja viso to, kas tikrai liaudies naudai daroma, bet ir 
patys tiek sumano, kad net senosios „brendusios ir prityrusios“ 
kunigijos užsitraukia papeikimą už neapsiskaitymą, ar pakels 
ir ištęsės, už savo pajėgų matavimą norais ir siekimais, kaip 
kitkart dainius patarė". Teorijoje gal tai ir neišmintinga, bet 
ką tu čia padarysi, kad praktikoje jiems sekasi: platiems su- 
manymams kylant, augama pajėgų ir jų mažne užtenkama, tad 
esama galima matuoti ne tik tai, kas yra, bet ir tai, kas gali 
būti. Ne, guodojamas pone R.! Ne kunigai patriotai boikotuoja 
kultūriškas įstaigas, bet kunigai buržujai, kunigai bevarsiai, 
taip jums, dvarininkai lenkai, malonūs, kurie vien apgindami 


savo „fare niente“?? pramano visokius pavojumus ir ieško prie 
ko tik prisikabinti, by tik galėtų pasakyti: „Neverta nė prasidė- 
ti, vis tiek iš to nieko nebus“. Ne jie, bet pirmeiviai sutvėrė tą 
daugybę viešų įstaigų, kurias beveik kiekviename miestelyje 
akis turintys mato; tvėrė patys vieni su valstiečiais, tvėrė bend- 
rai ir su dvarponiais ir juos ne vieną sykį spaudoje gynė, o ne 
peikė. Žiūr. polemiką, kilusią dėl Panevėžio labdarių draugijos?! 

Drąsiai galima tad sakyti ne kunigų lietuvybę esant kaltą, 
kad kurie ne kurie jų neprisideda prie tokių naudingų darbų, 
kaip, padėkime, tvėrimas ir palaikymas ūkio ratelių, be kurių 
sodiečių ūkis niekados nepakils lig priderančio laipsnio. 
Priežasties reikia paieškoti kitur. Vieną jau nurodžiau, tai dau- 
gumo nebedovanotinas apsileidimas, „gnusno <??, kaip jūs 
pasakytumėte, be smarkios agitacijos, tiesiog be darbščios 
kultūriškos misijos jie ir nenustos savo ištižimo. Kitų prisidėti 
neleidžia ypatingai jautri uoslė, tuojau parodanti jiems, „wo 
Hund ist begraben“3. Paimkime, kad ir patį p. E. R. Taip nuož- 
miai iškoneveikdamas lietuvius užjų lietuvybę, kaipo vedančią 
į separatizmą, atsiskyrimą, patsai nė ant valandėlės nenulei- 
džia nuo liežuvio savo lenkybės. Kartkartėmis kaip vinį kala į 
galvas „Dz. Wil.“ skaitytojų, jog visi Lietuvos dvarininkai 
lenkai, o ne, gink Viešpatie, lietuviai, nes tai dvokia demok- 
ratija ir socializmu. Jei taip jis kalbėjo Viduklės klebonijoje, 
kaip parašė į laikraštį, tai ten buvusiems kunigams ir neliko 
daugiau nieko padaryti, kaip tik išreikšti neužsitikėjimą lenkų 
lietuvių naudai sumanytaisiais, kad ir bendrais darbais, nes 
virš kultūriško darbo uodė esančią kitą be reikalo prikergiamą 
tendenciją. Nerasdami šiokiuose atvejuose bendrų tarp lietu- 
vių, imkitės dalį atsakymo ant savęs, kaipogi ir už vedimą se- 
paratizmo politikos. Seniai jau išrodyta (žiūr. „Jedno ėczy 
separatyzm“)*, kad ne lietuviai, pasilikdami lietuviais, yra se- 
paratistai, bet lietuviai, liovę buvę lietuviais, t.y. Lietuvos 
dvarponiai, šwiątecznie* lenkais tituluodamies, separuojasi 
nuo lietuviškosios visuomenė. 

Bet ir faktiškai lengva būtų išrodyti, jog jei katrie katruos 
boikotuoja, tai jau ne lietuviai lenkus dėl jų lenkybės, bet lenkai 

lietuvius dėl jų lietuvybės. Tame dalyke mūsų dvarininkų 
riksmas labai pavedus į riksmą žydelio, kurs pats muša ir pats 
pagelbos šaukiasi. Pavarčius lietuviškus laikraščius, galėtų rasti 
dešimtis lietuvių pasiskundimų, kaip nedoriai, neteisingai, len- 
kybės apjakinti, bajorai boikotuoja tuos kunigus, kurie, neten- 
kindamies vintu ir šnapsu, ima lietuviškajai draugijai tarnauti. 
Tečiaus, nenorėdamas atkartoti, kas ir be to per gerai mums 
žinoma, privesiu keletą faktų, su manimi pačiu atsitikusių. 

1. Per pirmąją Plungės parodą?“ Varšuvos laikraščių kores- 
pondentas ir šiaip jau rašėjas p. B. L., ištyręs didesnį, neg dabar 
kad yra, mano darbavimos dėl lietuviškosios apšviestos pakė- 
limo, per savaitę kalė kunigaikščiams Oginskiams, kad jie, kaipo 
garsiausieji Lenkijos veikėjai, legionistų dvasios palaikytojai, čia, 
„na kresach Polski“? (!), ant sargybos lenkiškųjų interesų 
stovėdami, užeitų vis tai, kas tiems interesams kenkia, visų 
pirmu gi, kad atstumtų mane nuo Prūsų sienos. Kunigaikštis 
Bagdonas net tam tikros bausmės reikalavo. Tapau perkeltas į 
vidurį Lietuvos, į Kuršėnų filiją. Kunigaikštis Mykolas, pajutęs 
sąžinės išmetinėjimus, mėgino atlyginti net 200 rublių?, 

2. Kuršėnų miestelis didelis; dvarų apylinkėje tiek, kiek 
niekur kitur nėra; proletarijų dėl to begalės, o šelpiamųjų ir 
globimo draugijų nė jokių. Buvau suorganizavęs Labdarių 
draugiją iš tų pačių apylinkės dvarponių. Į akis prižadėjo, bet 
veikiai kilo, vadovaujant kunigų lietuvių nevidonui „kunigui 
lenkui“ Eidimtui?, tokios intrigos, denunciacijos pasipylė iš 
tokios gausybės taurės, - o „has 0“?9 buvo: šalin lietuvį pat- 
riotą nuo bendro darbo! - kad net 5 bausmes apturėjau; iš vys- 
kupijos administracijos: 1) šiurštų išbarimą, kurio išklausyti 
turėjau pas Viekšnių dziakoną keliauti, 2) staigų, su dideliais 
nuostoliais išmetimą į Vadaktėlių koplytėlę?!, 3) konsistorijos 
teismą, ko dar nebuvo praktikuojama??; iš generalguberna- 
torystės administracijos: 1) „vygovor“?, kuris užkirto man 
kelią į avansus, 2) areštą Krekenavoje ir reviziją, bene laikau 
kokių nors knygelių „po rabočemu voprosu““*, už kurias buvę 
liepta ir visai suimti. Tai skunda p. J. G. neva tai už streikų 
kėlimą“. (Tai buvo 5 metai atgal, kada apie streikus dar nebuvo 

kalbama.) 3) Naujamiestiečiams buvau surengęs įstatus ir 
prašymą, kurie ir tapo gubernatoriui paduoti“. Tas dalykas ir 
šiandien negyvas dėl stokos dvarponių pritarimo: rengiama 
iš naujo jų vienų. 4) Gavęs avansą į Sidabravą, staigiai gavau 
ir iš ten iškilti, nes senovės kaimynai siundė: „zablizko, 
zablizko!“37? Dabar nebeturiu nė vieno dvarponio apylinkėje. 
Tad prisiplakiau prie Raseinių ūkio draugijos ir tarnauju jai 
kiek galėdamas, visai neatsimindamas praėjusiųjų skriaudų. 
Skaitausi „kunigu lietuviu“. Tad kas gi ką boikotuoja? Oi, 
bajorai, bajorai! prikaišiojate mums visokias „manijas“ ir 
šovinizmus, o patys dar didesniai, o gal ir kenksmingesniai... 
Mums daugiau rūpi pajėgų sumetimas į krūvą neg jums, nors 
tos pajėgos ir ne vienos lyties būtų. 

Skaitytojų meldžiu čia vienos malonės: nepalaikykite to 
mano apsisakymo už tuštybės dalyką. Vyresnieji galite patys 
paliudyti, jog per visą savo veikimą spaudos dalykuose 
niekados nepasiskundžiau, ką pikto esu prityręs, o prityriau 
taip daug, kad visa knygelė būtų. Ujamas ir persekiojamas 
niekados nekerštavau, nes mano ypata, kaipo mažutytis at- 
skiras dalykas, ko gi labai yra verta? Bet kylant be paliaubos 
vis naujoms skundoms jau nebe ant ypatų, tik ant didžios mūsų 
visuomenės dalies - lietuvių kunigų, pasijutau doros priverstu 
ginti juos taip, kaip moku tokiais argumentais, kuriuos geriau 
žinau, kad ir jie mano ypatą palytėtų. 

Nesimatęs nė su vienu Viduklės klebonijoje buvusiu kunigu 
ir vedusiu ginčą su p. E. R., aš nerašau jų vardu, bet taip kaip 
iš šalies matosi. Daug dalykų, žinant mūsų santykius, ir atspėti 
nesunku. Iš p. E. R. korespondencijos negalime patirti, kokios 
tų kunigų buvo nuomonės ir kokie prirodymai: peikiami jie 
yra apskritai, ir tiek. Vienat vieną dalyką patiriame, t.y. kad 
kunigai, p. Roemerio „lietuviais“ pavadinti, iš grynai religiško 
motyvo (?) protestavo prieš įtraukimą į ratelių įstatus punkto: 
„Bažnytiniai dalykai ir politikos klausimai palieka šalia drau- 
gijos, ir tokius klausimus pakelti neleidžiama“. Mes netikime 
nėįtą „vienintelį“ religišką motyvą, nė į p. E. R. pasiteisinimą, 
būk tas paragrafas tapo įtrauktas vien dėl sustabdymo mūsų 

broliukų nuo „kritikavimo kunigų šeimininkavimo bažnyčiose 
ir patarnavimo tokiu būdu tų pačių kunigų reikalams“. Moty- 
vų užprotestuoti prieš taip skambančius paragrafus yra daug 
ir jie turbūt buvo išreikšti, tik p. E. R. neteikės jų pažymėti; 
jeigu gi nebuvo išreikšti, tai vien dėl paprasto lietuviams žo- 
džių birginimo ir nenoro platesnį ginčą sukelti; bet jausti juos 
turėjo, aš nė kiek neabejoju. 

1 paragrafas netikęs; juo šiandieną nieko nebeapgausi. Juk 
tai aišku kaip dieną: bendroves, draugijas beteisiai mūsų 
piliečiai rengia ne dėl didesnio rankų susivaržymo, bet dėl 
didesnio jų paliuosavimo; draugijoje žmogus įgyja daug tei- 
sių, kurių jis, kaipo atskira ypata, neturi, padėkime, sušau- 
kimas susirinkimų. Įrengėjų tad rūpestis yra išdirbti kuo 
plačiausius įstatymus, kad ir nedidelio veiksmo draugijėlių, 
idant pasiliktų platus veiksmo ruimas, kad ir biurokratiškoji 
administracija užtvirtindama pusiau apkarpytų. Seniau 
veidmainiavome išprašinėdami (!), žinoma, be pasekmių, 
užtvirtinimą šiokių tokių draugijų: ūkiškųjų, labdaringųjų, 
blaivininkų etc.; akis apvilkdami, tvirtinome: „S čysto 
kulturnoju celju, s čysto blagotvoritelnoju celju“*š, bet kas į 
tai tikėjo? Biurokratija per gerai žinojo piliečių susidrauga- 
vimą, ant kokio tikslo jis nebūtų padarytas, vienkart būsiant 
ir politiška pajėga, su kuria reikės labiau skaitytis neg su 
atskirais žmonėmis; būsiant ir politiška mokykla jai pavojinga, 
nes duoda progą spiesti į krūvą, o aptarus tiesiuosius dalykus, 
pasišnibždėti ir apie pašalinius, na, ir pakritikuoti šį tą. Tadgi 
jų kaip ugnies biurokratija bijojo ir per tiek metų su įnirtimu 
ardė. Piliečiai vėl, išveržę susidraugavimo laisvę, šoko ūmai 
su dar didesniu įnirtimu tverti visokius „sojuzus““, kad ir 
profesionališkiausius. Kam? Savo amato žmonių reikalams 
apginti? Taip, bet... per politišką laisvę, be kurios, kaip be 
gryno vandens, driežlams tegyvenimas. Ir lietuviai gan gra- 
žiai numano, jog susidraugavimas ne vieną tik reališką, betar- 
pinę naudą prieš akis turi, kad ir jis būtų taip grynai kultū- 
riškai profesionališkas, kaip valstiečių „rateliai“ ūkiui pakelti 
(jų nereikia painioti su „Visos Rusijos valstiečių sąjunga“““, 

turinčia ant pirmosios vietos politiškų tiesų ieškojimą). Ir 
dvarponiai lenkai tai numano; patsai p. E. R. juk sakosi: „rei- 
kia reališkas reikalas išstumti ant pirmos vietos, o tuomet... 
susitvers ta vienybė ir susijungimas“, kurių kitais būdais 
negali padaryti. Ag mes ir seniai žinojome, kad dvarponiai 
ėmė sodiečiams „gerai daryti“, šį tą rengti visai ne iš miela- 
širdystės ir ne iš supratimo tiesiųjų savo pilietiškųjų pareigų 
(kodėl gi seniau to nedarė?), bet kad prisireikė „vienybės“ 
arba, tikriau sakant, užglostymo ir nuramdymo, idant, 
amžiais įsiutę, blogai „jiems“ nepadarytų. Bendros draugijos 
tam tikslui pritinka; tik vėl, kad jas šimts... tie susirinkimai, 
per kuriuos gali svarstyti ir savo santykius su dvarponiais... 
Na, padėkime prierašą: „politikos klausimai pakelti nelei- 
džiama“, o dėl uždraikymo pridėkime: „ir bažnytiniai“, — ir 
viskas bus gerai! „Su mokėjimu“ vesime dalyką, turėsime 
įtekmę ant valstiečių, nes jie galvos tik apie tai, ką mes pa- 
kišime, į tautiškai politišką susipratimą mūsų steigiamosios 
draugijos neves, na, ir, rinkimams ateinant, per jų sprandus 
išjodysime savo kandidatus dvarponius — lenkus. Wszech- 
polskos tendencijos ir skelbiamieji programai Lietuvos inteli- 
gentams ag žinomi gerai, nes stačiai prieš tai protestuoja; 
atvirai veikti nebegali, tad užmaskuosime labdaringumu ir 
globa valstiečių lietuvių... Bet štai suuodė tie nelabieji lietuviai 
inteligentai ir prieš tai pradėjo protestą. Kaipgi nesiusti už 
tat ir nekeikti jų per laikraščius?! Visgi kiek tiek bus lengviau 
ant širdies. 

Duočiau savo galvą nukirsti, tik, gaila, ji niekam nereika- 
linga, jog šį motyvą dvarponiai lenkai, įstatymus rašydami, 
turėjo, ir lietuviai kunigai teisingai tai atspėjo. Nes kuo gi kitu 
aiškinti tą prierašą? Negi pritarimu biurokratiškai admi- 
nistracijai, kuri, užtvirtindama draugijas, tokius pat antrašus 
dėdavo. Dvarponiai priešai dabartinio režimo. 

2 paragrafas netikęs, kad valstiečiams neleidžia naudotis 
tuo pačiu, kuo naudojasi dvarponiai. Dvarponiai turi savo 
luomines draugijas; nejaugi jie, susirinkę didesniame skai- 
čiuje, tešneka apie apsisaugojimą nuo gaisrų ir krušų, apie 

bendras centrifugas, ūkį ir t.t.? Anaiptol: tiesųjį dalyką 
apkalba per 3-4 valandas, o per likusias 5-6 apie politiką, 
litvomaniją etc. Kodėl gi ir valstiečiai, aptarę ūkio dalyką ir 
surašę protokolą, negalėtų, pypkes užsirūkę, pagalvoti ir apie 
santykius su dvarais, su kuriais nuolat varžosi, na, ir apie 
santykius su savo klebonu, kurs jų kaštu stato ir taiso baž- 
nyčią, kitur dar mokyklą, ubagynę ar šiaip jau kokius fabri- 
kus veda? 

3 netikęs paragrafas, nes jis kunigų reikalams netarnauja: 
kunigai nenori, kad parapijiečiai šalintųsi nuo bažnyčios 
reikalų svarstymo, kunigai santykiuose su savo ganomaisiais 
apsieina ir be tarpininkų. Atsiradus tikram reikalui įsikišti į 
„kunigų šeimininkavimą bažnyčioje“, žmonės ir kišis: negalės 
savo draugijos bute pasišnekėti, išeis pašalėn. Kokie čia para- 
grafai gali juos sustabdyti nuo prižiūrėjimo „savo“ reikalo? 
Bažnyčių valdytojai gali būti vien dėkingi savo kaimynams, 
kadajie dalį atsakymo už vedamąją fabriką ant savęs prisiima. 
Kritikos ir tankiausia neteisingos buvo jau tiek, kad kiekvienas, 
viešą darbą vesdamas, viešus pinigus eikvodamas, rūpinasi 
tai daryti atvirai ir aiškiai. Klebonai šiandieną kur kas labiau 
brangina gerą savo garbę neg seniau, įtarimo bijosi kaip ugnies, 
su kiekvienu sumanymu apsiskelbia iš ambonos, idant sodžių 
atstovai suneštų nuomones, pasidaro kaip kad plebiscitas, at- 
skaitas iš ten pat paskaito ar 3-4 komitetninkams parodo. Į 
dvasiškuosius, grynai religiškuosius dalykus ganomiemsiems 
nėra vietos kištis, tad ir kalbos apie tai negali būti. Ojei kartais 
parapijiečiai, savo lėšomis gana turtingai užsilaikydami dva- 
siškąjį, neužganėdinti jo veiklumu ar tvarka, niekas doras ne- 
gynė ir negins susitarus pareikalauti nuo vyskupo kito. Vys- 
kupai tokių prašymų klausė ir klausys, by tik skundos būtų 
teisingos, neužsiganėdinimas būtų abelnas, o ne atskirų ypatų, 
intriguojančių ir maišančių visai ne dėl parapijos, bet dėl savo 
kituose dalykuose klebonai su valstiečiais, ačiū jiems, dar moka 
ir patys susitaikinti, nereikalaudami tarpininkavimo dvarpo- 
nių ar draugijų. 

Suvartotojų araugijų sąnariai visados džiaugiasi, pasiga- 
minę vietą, kur kaip namie susirinkę gali „apie viską“ pasišne- 
kėti. Dvarponių steigiamosiose draugijose ne tik apie viską, 
bet apie nieką kitą, kaip tik apie kiaulių mėšlą ar kitą prakilnų 
ūkišką dalyką tegali kalbėti. 

Na, o kad vėl susilauktume iš ministerijos pakvietimą daryti 
pranešimus jai, tai ir tada draugijoje apie politiką negalėtų 
svarstyti? 

Toliau p. E. R. už save ir už savo draugininkus baisiai 
supyko ant dziakono Jančiauskio už pavadinimą jų bažnyčios 
negerbiančiais. Supyko, nedaug turėdamas tiesos, nes argi jau 
taip be jokio pamato tai pasakyta buvo? Tasai supykimas — 
tai viena iš charakteristiškųjų mūsų bajorijos žymių: jie baisiai 
nemėgsta, kad kas juos vadina menkais katalikais, nors iš 
tikrųjų visi beveik vyriškosios lyties dvarponiai, su labai re- 
tomis išimtimis, tai tikėjimiški indiferentai, jei ne atviri 
tikėjimo priešai. Visiems po visą Lietuvą žinomas tai dalykas, 
kad mūsų dvarponiai priguli prie nepraktikuojančių katalikų. 
Jei mirdami šaukiasi prie sakramentų, tai daugiau „kad ne- 
būtų skandalo“, kaip ne sykį girdėjau sakant, t.y. kad kunigas 
neatsisakytų su apiegomis laidoti. Laidojant, matykite, reikia 
ne mažos iškilmės, o prie bažnyčios tai padaryti dar neišmo- 
ko. Kas gi nežino, kokią audrą jie pakelia, kunigui atsisakius 
dalyvauti laidotuvėse kataliko, kurs gyvas būdamas nerodė 
ženklų prigulėjimo prie katalikystės? To reikalauja kanoniš- 
kosios teisės. Neseniai tokią audrą kėlė ant Upytės klebono 
kun. A. Antanėlio*! už atsisakymą skambinti, nors 25 buvo 
kaišiojama, pravežant staigiai mirusį 16 metų nepraktikavusį 
p. Kaz. Švainicką. Istorija labai įdomi. Ją kada nors suvarto- 
sime. Bažnyčioje dvarponiai, ar jie būtų su priedu „lenkai“, 
ar be to priedo, reti svečiai. Jei retkarčiais pasirodo ant sumos, 
tai kartais „dla przyzwoito ci“*?, o tankiau dėl prasivėdinimo. 
Boikotuodami lietuvišką kalbą, pamokslų, kurie tankiausia 
lietuviškai sakomi, jie neklauso. Teisinasi dvejopai: viena, kad 
nesupranta, antra, kad pamokslai sakomi mažos inteligencijos 
žmonėms, todėl proto patentus turintiems nėra ko klausyti. 

Ir vienas, ir antras pasiteisinimas netikras. Daugumas jų 
užtektinai moka lietuviškai, o klausymas pamokslų ir visai 
gerai juos išlavintų. Bet ir ten, kur tyčia liepiama lenkiškai 
sakyti tiems, kurie lietuviškai nenori suprasti, tas pats išei- 
na: tų, kuriems tyčia sakoma, bažnyčioje nėra. Proto patentas, 
tankiausia „obyvatelskos klasos“, o kad ir aukštesnės, nega- 
rantuoja nuo nežinojimo ditkinio katekizmo“, prasčiausių 
tikėjimo tiesų. Be to, prisiklausydamas sodiečiams ir mieste- 
lėnams skelbiamųjų pamokslų, didelio skirtumo tarp jų neran- 
du. Tankiai sodiečiams kur kas sumaningiau skelbiama neg 
aukštesnio apšvietimo miestelėnams; jų su pasigėrėjimu ga- 
lima pasiklausyti. Be to, pamokslas - tai ne tik pamokinimas, 
bet ir šiaip jau religiškas pašnekesys, kutenąs jausmus ir tikė- 
jimišką dvasią gaivinąs ir stiprinąs. Juos užvaduotų asketiškos 
knygos, ir gražių gi jų esama kitose literatūrose! Tik tąsias 
perka vėl tie, kurie ir pamokslų klauso; dvarponių gi stalai 
nukrauti visokiais dekadentų kliedėjimais, bet tarp jų veltui 
ieškotumei nors vienos katalikiškos knygos, nors ji galėtų ne 
mažiau dabinti saloną. Kokią gi misiją varo bažnyčių valdy- 
tojai tarp tų tikybiškai bemokslių, atšalusių, šiaudinių ka- 
talikų? Nė kokios negali varyti, nes su Evangelija lengviau 
prisitaikysi prie kiniečio neg prie mūsų dvarponio. Kunigo 
autoritetas ne dėl jo mokslo, bet dėl pašaukimo jų akyse ne- 
turi nė mažiausios vertybės. Kits per metinius parapijos 
lankymus ir mėgina užvesti kalbą, bet nustebęs šeimininkas 
veikiai perkerta: „Na, na, apie tai bažnyčioje, o dabar eikiva 
po šnapsą ištraukti, o paskui gal ir „paveikslėlius“* iš nuo- 
bodžio pakilosime“... Kunigas suka rūgščią miną, bet manda- 
giai (kaipgi kitaip „pono“ namuose?) klauso ir eina, kur veda- 
mas. Dvasiškoji administracija, girdėdama tokius pranešimus, 
vien dūsauja, o paklausta apie taktiką, kaipgi elgtis su tokiais 
parapijiečiais, pataria kuo minkščiausį elgimos būdą, „kad 
bent visiškai šie nelaimingieji nuo bažnyčios neatlyžtų“. Bet 
ką tasai minkštumas gelbsti? Vien tik sutvirtina tą įsikerėjusį 
modus vivendi“, o daugiau nieko. Kunigų padėjimas randasi 
tiesiog tragiškas. Bažnyčios reikalavimus stačiai stato vien 

tiems, kurie klauso; kurie gi neklauso, prie tų reikia meilintis, 
viską toleruoti, pačiam pasirodant indiferentu. Darosi nesma- 
gu ir pikta ir sarmata tųjų, kurie prikaišioja: kai „ponui“ arba 
šiaip jau „lenkiškai kalbančiam“ tai viskas leista... Ir prisiei- 
na klebonui savo dvarponius atkakliais ožiais vadinti pa- 
klusnių savo avių būryje, o tai širdingai prielankių jausmų 
negimdo. 

Religiškos dvasios nustoję, mūsų dvarponiai beveik nedaly- 
vauja ir bažnyčių su dvasiškija užlaikyme. Kur ne kur yra bočių 
palikimas, kurį anūkai pildo su dideliu nerangumu, vis labiau 
apkarpydami. Kitur tiesiog bylinėtis reikia. Pamaldų beveik 
nereikalauja, o kad ir pareikalauja, tai, rubliu apmokėję, pa- 
stato tokias sankalbas, kad kunigas dantį griežia: ir tai padaryk, 
ir tai, ir nevalgęs palauk, kol dievobaimingas davėjas kavos 
apie 10 valandą pagers. Valstietis, triskart geriau mokėdamas, 
dargi pats sankalbą priima. Už užlaikymą tad kunigai dvarpo- 
niams neturi ko dėkoti: juos sodiečiai užlaiko. 

Įbažnyčių statymą ir taisymą dvarponiai taip pat žiūri, kaip 
ir į vedimą kelių: tai baudžiauninkų dalykas. Sodietis, reikalui 
atsitikus, neatsisako mokėti po 10, 20 ir net 50 kap. nuo de- 
šimtinės per metus, dvejus ir kartais per dešimtį. Be to, stato 
furmankas medžiagai gaminti. Bajorai arba nieko neduoda, 
arba jei duos 25 rs. nuo 1000 dešimtinių, tai jau skaitosi dideliu 
šelpėju. Na, kiti didžiaturčiai suteikia tūkstančiais, bet kiekgi 
jų yra? Kun. Mykolas Oginskis, Ad. ir Al. Plioteriai, Tyzen- 
hauzo nabašninkas““... Bet ir tai nelabai perviršija valdomųjų 
žemės turtų propoziciją. Kunigai tyli: ką gi? „ponas“ kartais 
„wielmofiny“*! Bet patylomis vėl dantį griežia, sodiečius už- 
jausdami; atvirai gi pasikakina tuo, kad visgi tai „geri kaimy- 
nai“, t.y. lankosi į kleboniją ir kleboną ant vinto retkarčiais 
pasikviečia. 

Tie dalykai kelia slepiamą, bet neužslepiamą antagonizmą 
tarp kunigų ir dvarponių arba, tikriaus sakant, žymiai padidina 
ir sutvirtina jau esamąjį dėl kitų skirtumų antagonizmą. 

Galėtų surašyti ilgą eilią prirodymų politiškos, ekonomiš- 
kos, tautiškos, psichiškos ir kitų kitokių rūšies, jog tarp dvaro 

ir klebonijos vienybės nėra ir begu tik galima. Ta, kuri pašalie- 
čių akims rodos nieko verta, nes paviršutiniška, konvenciona- 
liškai palaikoma. Kunigų draugavimas su dvarponiais nieko 
nereiškia, nes tai darosi vien pour passer le temps“, dėl geresnio 
sugaišinimo laiko, kada jo per daug yra. Didesnio uždavinio 
tuose santykiuose nėra. 

Į aiškiai išpažįstamą demokratizmą jaunoji kunigija atvirto 
per tautiškąsias idėjas: tikro vardo Lietuva ir lietuviai pasiliko 
žemame luome. Dvarponiai irgi virsta į demokratizmą, bet... 
per socialistiškąsias idėjas, nors prie to ir nenori prisipažinti. 
Bet tai virtimas ne iš širdies, ne iš geros ir greitos valios, bet 
kad to mada, „postępowo c“*? ar reikalas verčia. Kame be to 
susidemokratizavimo gali apsieiti, ten kuo geriausia ir su 
džiaugsmu apsieina. Rinkimų laike tiek ir tegirdi: „mes visi 
demokratai“, bet tik atsisuk, pamatysi kandidatus, pastatytus 
kaip tik iš aristokratų; „mes visi lietuviai tos žemės sūnūs“, o 
žiūrėk, ir bus pastatę kandidatais pačius lietuvybės priešus — 
wszechpolakus. Paskutiniu laiku Kauno pavietas pasižymėjęs 
įrinkikus, resp.“ į atstovus, grafą Tiškevičių ir p. A. Nelovickį. 
Kuomi grafas Tiškevičius geresnis būtų atstovas už Mackevi- 
čius, Daugirdus ir kitus tokius, aš nežinau; greičiau vien dėl 
to, kad grafas p. Nelovickis pragarsėjo Žeimiuose kova su 
lietuvišku giedojimu bažnyčioje: jo visai neketino įleisti. Žiūr. 
„Žinynas“ Nr. 8, 1903 m., 137-9 p?! Ar tai „demokratiškos 
Lietuvos“ atstovai? 

Prirašiau sulig kun. Majauskiu??: dešimtį sykių daugiau, neg 
gana yra. Bet ką tu čia padarysi, kad susibėgo daugybė dalykų, 
reikalaujančių toje štai valandoje aptarimo. Taip jau apie kiek- 
vieną reiktų atskirai rašyti. Nežinau, begu tik pasidarė aišku, 
jog per rinkimus kunigai privalo laikytis valstiečių būrio, o ne 
dvarponių, o valstiečiai kuniguose matytų artimesnius sau 
bendrus; visi gi kartu išsirinktų „V. Dūmon atstovus šviesius 
demokratus, tikrus katalikus ir tautiečius“. Tai Žemaitijos 
kunigų atsišaukimo žodžiai, gana minėtini dėl aiškaus suval- 
dymo luominės savimylės. 

MURAVJOVO PASEKĖJAI 


Į „Vilniaus Žinių“ butą lygiai kaip ir į kitus Vilniaus namus 
antrą jau sykį atsiunčiama atsišaukimai su antspaudu: „Naro- 
dowa M odz. Rzem. i Robotnicza“ (Tautiškoji (!) jaunumenė - 
darbininkai), kurio viduryje stovi vienagalvis lenkų erelis. Šiuo 
kartu tapo pridėtas rankos prierašas: „Persergėjame G. P.: jei 
per 6 savaites, t.y. lig 20 d. gruodžio mėn., nepadėsite ant gy- 
ventojų lentos ir namų numerinės lenkiškųjų parašų, prisieis 
mums griebtis prievartos. Patariame pasiskubyti!“ 

Turinys atsišaukimo: „Do mieszka cėw Wilna“! irgi įdo- 
mus. „Atėjo jau laikas, kad mūsų miestas gali ir turi nusivilkti 
svetimą rūbą, kurs buvo Muravjovo-Koriko užmestas. Jo 
paliepimai, pašalinantys lenkiškąją kalbą, jau panaikinti nuo 
rudens 1905 m. Turime teisę ir pareigą reikalauti, kodė! kromų 
iškabinimai, ant namų antrašai, lakštai apie liuosus gyvenimus, 
gyventojų sanrašai, skaičiai, pažymėjimai, etiketės, kvitai, val- 
gymų sanrašai, prekyraščiai ir visokie apgarsinimai būtų len- 
kiškai rašyti... Jau didis laikas, kad šalip rusiškųjų antrašų gat- 
vių vardų atsirastų - lenkiškieji... Jau laikas padėti lenkiškąjį 
antrašą ant konsistorijos ir sugrąžinti senąjį antrašą ant Aštrios 
Bromos (!)2. Tą lenkybės pareigą jau yra jums priminęs mūsų 
jaunimas - amatninkai; šiandieną šaukiame jus prie to antrą 
sykį. Valdyba Tautiškosios Darbininkų Sąjungos“. 

Nekalbėtume laikraštijoje apie šitą atsišaukimą, kaip 
nebuvo kalbėta ir apie šimtus kitų, tam lygių, kad nebūtų 
pažymėtinas dalykas - ta primygtinai kišama lenkybė. Tebūnie 
jis dar vienu prirodymu, jog tik aklas ar veidmainys tegali 
raminti lietuvius: „Mes, lenkai (?), ant lietuvių neužsipuolame, 
bet tik savo lenkiškąją kultūrą giname“. 

Ginate, tai ginkite. Nors nei jūs esate lenkai, nei mes jūsų 
užlenkus nepripažįstame, tečiaus, jei taip jau spiriatės, naudo- 
kitės savo kalbos liuosybe: dėkite parašus ant savo įrėdnių, 
sankrovų, gatvių. Bus tai teisinga ir reikalinga. Tik susimildami 
nebūkite apakę ar nusiimkite savo lenkybės akinius, per kurius 

jūs nieko daugiaus Lietuvoje nematote, kaip tik vieną lenkiškąjį 
interesą. Susimildami, kada gi Vilnius pavirto grynai lenkišku 
miestu, kad net ne lenkus turėtumėte teisę „versti“ (!) sulen- 
kinti paviršutinę savo išvaizdą? Argi tai ne šovinizmas - už- 
siganėdinimas paviršutine miesto išvaizda be atsižvelgimo į 
praktišką naudą? Kam gi tie antrašai ant gatvių, namų sankro- 
vųirt.t. dedami? Ar vien dėl to, kadjie visam pasauliui skelbtų 
lenkų čia viešpatavimą, ar kad būtų keliavedžiais? Miestas pats 
vienas negyvena, pats savęs negali aprūpinti: į miestą kaip 
upės į jūrą plaukia visa apylinkė, ir ne tik apylinkė. Kaip sau 
norite, galvokite apie patį miestą, kieno jis yra: lenkų ar ne. Bet 
jau tik negalite pasakyti visą Lietuvą, kurios sostapile ir širdimi 
yra Vilnius, būtų lenkiška, lenkų apgyventa. 

Neteisingas ir nepraktiškas dalykas buvo priverstinas dė- 
jimas vienų rusiškų parašų, bet ne daug bus praktiškiaus, jei 
padėsite ir lenkiškus, nepadėdami šalip jų lietuviškų ir žydiš- 
kų. Kodėl vien lenkišką tepridėti, ir tai priverstinai? Daug gi 
garbės bus jums užėmus vietą Koriko, kurs irgi vertė, prie ko 
tik užsimanė, neatsižvelgdamas nė į teisybę, nė į praktiškumą. 

Aštrios Bromos parašas gana jau buvo sukėlęs trukšmo, kad 
norėtume jį atnaujinti. Jo permainymą į lenkišką sakėte esant 
pačių mūsų, lietuvių, pramanytą, nes gėda buvo jums prie to 
prisipažinti, bet galų gale visgi prisipažinote. Tojau tai nebus, 
nes būti negali: stebuklingoji ir garbinamoji Aštrios Bromos 
Panelė politikos neveda ir prie lenkų tautiečių neprisiskaito, 
būdama ir lietuvių globėja. Antrašų ant mūro galėtų, žinoma, 
ir daugiaus padėti šalip esamojo lotyniško. Bet jei bus tepadėti 
vieni lenkiškieji be lietuviškųjų, bus taip pat teisinga, kaip 
vienas pats lenkų arelis be lietuvių karžygio jūsų antspaude. 

„Tautiškoji“ Vilniaus darbininkų jaunumenė arelio globoje: 
argi bereikia didesnio parodymo, kaip Lietuvos ateitis regis 
lenkų vaidintuvėje! 

Argi bereikia parodymo, ką tai dabar reiškia: „Bracia Lit- 
wini“3 — broliai nebe idėjiniai, tik per prievartą įtraukiami į tą 
pačią grynai lenkišką šeimyną. 

„VILNIAUS ŽINIŲ“ ATSIŠAUKIMAS 
Į DIDŽIUMĄ LIETUVIŲ 


Lietuviai! 

Atmenate tą mūsų dvasios pasikėlimą, kada, spaudos laisvę 
išgavę, visi iš vieno šokome ją išnaudoti? Dar nebuvome su- 
sispietę į atskiras partijas, nebuvome tam tikslui padarę mez- 
liavų, o vienok ištesėjome uždėti labai žymų skaičių savait- 
raščių. Iš karto atsirado į keliolika gerais norais žmonių, kurie 
pasiruošę buvo sukrauti visą savo turtą ant Tėvynės altoriaus. 
Nebuvo tai vaizbiškoji pramonė, nes kas gi galėjo tikėtis, kad 
lietuviai, nuo amžių neturėję savo mokyklų, bus jau taip pri- 
sitaisę skaityti laikraščius ir užtikrins pinigišką jų padėjimą? 
Laikraščių uždėjėjai iš kalno buvo pasiruošę didžiąją pusę iš- 
kaščių užmokėti iš savo kišenės. 

Stebėjomės iš tokio mūsų tautiečių atsidavimo viešam labui; 
stebėjomės, matydami po keletą tūkstančių išmetant, bet nė į 
galvą mums neparėjo, kad atsirastų tautietis patriotas, kurs 
ne kelių ir ne keliolikos, bet kelių dešimčių tūkstančių nesigailėtų 
dienraščiui įrengti! O vienok toksai patriotas atsirado. 

Tai buvo kelių inžinierius p. Petras Vileišis, „pirmutinė už- 
tekėjusi lietuvių žvaigždė“, kaip apie jį sakydavo, nes jis pra- 
dėjo dirbti dar tada (1876 m.), kada dabartinieji mūsų rašėjai 
kūdikiais tebebuvo. Sunkų savo užsiėmimo darbą dirbdamas, 
visados beveik svečiuose kraštuose gyvendamas, širdimi nė 
valandos nesitraukė nuo brangios savo Tėvynės Lietuvos, ras- 
damas atliekamą laiką rašyti ir savo lėšomis spausdinti mokslo 
knygutes. Kas gi iš mūsų dabar nebežino Petro Nerio knygelių? 
Jų jau prisiskaito į kelias dešimtis. O visą raštišką darbą apke- 
purėjo milžiniškai drąsus sumanymas įrengti bemoksliams lie- 
tuviams didelį dienraštį „Vilniaus Žinios“. 

Taip sumanyti tegalėjo patriotas, kurs norais matavo savo 
ištesėjimą, kuris sielos akimis mokėjo perregėti plačią ateitį 
už siauros dabarties. „Kas rašys, kas skaitys tokį didelį dien- 

raštį“7 - nusigandę aikčiojo lietuviai. Veikiai tečiaus pasirodė, 
jog yra kam rašyti, yra kam ir skaityti. 

Ką mes būtume darę be dienraščio? Kame būtų pasirodę 
tie šimtai rašinių, gvildančių šimtus neatidėtinų mūsų reika- 
lų, svarstančių šimtus naudingų sumanymų? Jiems visiems 
sutalpinti būtų reikėję antrą tiek savaitraščių, neg dabar kad 
yra, o politikos verpetų, kurie audringai sukasi šioje gadynė- 
je, nebūtume nė pusės nesusekę. Dienraštis todėl pasirodė 
būtinai mums reikalingu. Be dienraščio šiandieną mes tiesiog 
nebeapseitume. Jei „Vilniaus Žinios“ žlugtų, kas beatsirastų 
pakeliąs tą mūsų, bėdulių, nepakeliamą naštą? Kame mūsų 
kapitalistai, kurie galėtų į aiškią pražūtį įmesti iš karto tokią 
krūvą pinigų? 

Ottai galimas daiktas „Vilniaus Žinių“ uždarymas, kada jos 
ris ir ris vieno tik patrioto turtus, - turtai kiekvieno suskaitomi, 
jų niekas be saiko neturi. Apšvietos nepakels labdariai: jų vi- 
siems nepakaks; apšvietą gali pakelti tik suvienytos visuome- 
nės spėkos, tik patys piliečiai, išsidalydami visą naštos 
sunkenybę. 

Taijau atjautė gerieji mūsų Tėvynės sūnūs. 17 d. spalių mėn. 
Kaune susirinkę, vienbalsiai buvo nutarę nepasigailėti nė di- 
delių aukų, by tik palengvinti „Vilniaus Žinių“ leidėjui pinigiš- 
ką sunkenybę. P. Vileišiui negalėjo būti nemalonu toksai už- 
jautimas, tečiaus atsisakė nuo pašalpos pinigais, teisingai 
samprotaudamas apšvietos darbus turint būti bendrais visuo- 
menės, kuriai tai daroma; apšvietos verčią ji supras ir supratusi 
labiaus brangins tik tada, kada ją savo rankomis pasitieks. 

P. Vileišis pasirengė tad visą atsakomybę už „Vilniaus 
Žinias“ ir toliaus vienas pats nešti, reikalaudamas vien paro- 
dymo, jog rūpestis nėra didesnis už pareikalavimą jo; geidžia 
vien skaitytojų ir galvotojų, kurie jo dienraščiu naudotųsi, nes 
paskutiniu laiku pasergėjo žymų tame dalyke apsileidimą. 

Tą apsileidimą kiti aiškina partijine dienraščio pakraipa, kuri 
didžiumą skaitytojų nuo jo atstūmė. Tai ne visai teisinga. „Vil- 
niaus Žinios“, būdamos pirmuoju ir vienatiniu dienraščiu, nega- 
lėjo būti ir nebuvo partijiniu laikraščiu, kurs vienam kokiam 

būreliui lietuvių tebūtų pasiruošęs tarnauti, bet buvo ir nori to- 
liaus būti tikrai visuomenišku laikraščiu, viršpartijiniu, atbalsiu 
visų Mūsų gyvenimo reikalų, apgynėju ne atskirų kuopelių, bet 
didžiumos lietuvių teisių ir reikalų, kurie tai didžiumai brangūs. 

P. Vileišis ne šiandieną tėra žinomas kaipo žmogus viršpar- 
tijinis. Jei tečiaus „Vilniaus Žinių“ pakraipa išrodė partijine, 
tai jau kalčia redakcijos sąnarių, kurie bepradėm mainėsi, vis 
kitokias įsinešdami savo nuomones ir persitikrinimus, su 
kuriais didžiuma mūsų visuomenės nepilnai sutiko. Be abejo- 
jimo, jie visgi turėjo savo nuopelnus. Buvo tai, apskritai sakant, 
žmonės darbštūs, geriausių norų, didi patriotai. Dirbo, kiek 
galėjo. „Vilniaus Žinios“ savo turiniu susilygino su didžiau- 
siais kitų tautų laikraščiais. Jų veikimas ne sykį atsimušė ant 
visos Lietuvos. Kuo gi tad neįtiko didžiumai lietuvių? Klausant 
neužganėdinimo balsų, aiškiai gali suprasti, jog didžiuma 
„Vilniaus Žinių“ skaitytojų yra krikščioniškai demokratiška ir 
dėl to geidavo nuo dienraščio, kurs sakėsi esąs nepartijinis, 
bet visuomeniškas, kad daugiaus atsižvalgytų ant tų, kuriems 
eina. O to atsižvelgimo nebuvo. 

P. leidėjas, visuomet užjaučiąs tikrus lietuvių reikalavimus, 
užsikvietė tad žemiaus pasirašiusį į redakcijos sąnarius, o dva- 
siškoji mano vyriausybė, tam pritardama, teikėsi mane paliuo- 
suoti nuo parapijos valdymo. Sanbrolių reikalavimai privertė 
mane, nebeatsižvelgiant į savo interesus, kurie kaimoje buvo 
labiaus užganėdyti, sutikti ant to kvietimo ir paliuosavimo, 
įstoti į redakcijos sąnarius ir paleisti šitą atsišaukimą į jus, 
lietuviai krikščionys demokratai, kaipo lietuvių didžiumą. 

Tautiečiai! nuo jūsų dabar bepriguli ne tiktai pakraipa „Vil- 
niaus Žinių“, bet ir jų palaikymas. Surinksite į 5-6 tūkstančius 
prenumeratorių, jos gyvuos, nesurinksite, jos sustos ėjusios, 
nes bus aišku, jog lietuviškoji visuomenė dar nesubrendo lig 
tiek, kad net dienraščio reikalautų. Agitatorių už „Vil. Žinias“ 
mes neturime, o be jų nė vienas laikraštis neapseis: patys ma- 
tote, kaip kitus jums netinkamus laikraščius dešimtimis ne- 
šiojasi tam tikri žmonės ir juos kiekvienam perša. Negi koks 
tai nešlovingas darbas. Dabartinis skaičius prenumeratorių, 

nors nemažas ir mažesnį dienraštį galįs palaikyti, „Vilniaus 
Žinioms“ neužtenka, kad bent diduma iškaščių apsimokėtų. 
Raginkitės tad kits kitą, skaitydami už dorišką savo pareigą 
ne tik turėti dienraštį, bet ir kitiems įterpti. Tesekie Jienraštis 
kiekvieną gerai mokantį skaityti lietuvį, kurs gali pats vienas 
apsimokėti. Veskite į būrius tuos, kurie atskirai neištesi: lai 
keliese bendrai skaito. Skatinkite nesivilkti su išsiuntimu 
apmokamųjų pinigų. Aggi žinomas yra mūsų nerangumas: kits 
ir ketina laikraštį parsisiųsdinti, bet tęsiasi, tęsiasi, kol per visą 
metą nepalieka be jo. Kitas neįgudęs pinigus į krasą atidavinėti: 
juos tepavaduojie parapijų kunigai ir p. vargonininkai. 

Atkartoju: gruodžio mėn. turi parodyti, ar dienraštis tikrai 
visuomeniškas, neaplenkiąs krikščionių demokratų reikalų, 
yra lietuvių didžiumai reikalingas, ar tik mažumai, kur vien 
iš patriotizmo jį teišsirašo. 

Be to, kaipgi redakcija padarys laikraštį tikrai visuome- 
nišku, jei patys tautiečiai nedalyvaus jos darbe? Kokia redakcija 
suseks visus tautiečių reikalus, jei patys nepasisakys? Kariau- 
kite už savo reikalus, duokite žinias apie kiekvieną įdomesnį 
ir pažymėtiną atsitikimą: visiems vietą užtikriname, ant viso 
ko su pagarba atsiliepsime. Siauras redakcijos sąnarių ratelis 
negi koks išminties sostas, kad stengtų viską apgalėti, o tam 
tikrus korespondentus į visus Lietuvos užkampius siuntinėti 
irgi neturi iš ko. [talką tad, tautiečiai bendradarbiai, tautiečiai 
„Vilniaus Žinių“ platintojai!! 

„Vilniaus Žinios“ pasiliks progresyvišku naujosios gadynės 
laikraščiu, pilnai, neveidmainingai pritariančiu išmintingai ir 
dorai kovai už lietuvių ir apskritai žmonių laisvę, apkenčiančiu 
laisvas nuomones ir tik pertikrinimais tekariaujančiu su prie- 
šingomis. 

„Vilniaus Žinios“ nebuvo ir nebus socialistišku laikraščiu. 
Pritardamas visam tam, ką gero turi socializmo mokslas, sie- 
kiąs prie galimo žmonių būvio pagerinimo, nieko neapvynio- 
damas, peiks tą netikrojo socializmo apsireiškimą, kurs gimdo 
vien ištvirkimą ir betvarkę, politiškos kovos nepavarančią, o 
savo artimus nuskaudžiančią. 

„Vilniaus Žinios“ evoliucijos keliu stengsis priruošti lietu- 
vius prie savarankiško autonomiško valdymos Rusijos viešpa- 
tijoje aržiai gindamos politiškas lietuvių teises. 

„Vilniaus Žinios“ nebuvo ir nebus dvasišku laikraščiu, ty. 
neturės ypatingo uždavinio tarnauti tikėjimui. Bet bus laikraščiu, 
kurs ne tik nepalies tikėjimiškų lietuvių jausmų, bet dargi aržiai 
gins nuo pasikėsinimų ant katal. tikėjimo, kaipo Žymiausio 
tvarkos ir doros pamato. 

„Vilniaus Žinios“ nebus tam tikru organu dėl apgynimo 
kokio nors vieno luomo, nes luomų nepripažins: visi piliečiai 
turi būti lygūs, visiems turi užtekti žemės kūnui, laisvės 
dvasiai. Visų luomų atstovus lygiai girs už gerą, peiks už piktą, 
neturėdamas neapkantoje jųjų, kaipo žmonių. 

„Vilniaus Žinios“ nebus kitų tautų ėdėjos: nei lenkų, nei 
rusų, nei žydų. Bet budriai žiūrės į visus Lietuvos užkampius, 
kame tik lietuviai gyvena, ir visomis savo išgalėmis stengsis 
atremti kitataučių pasikėsinimus ant jų kalbos namie ir viešo- 
se įstaigose, pripažindamos pilną tautų lygybę, neskiriant 
nei žydų. 

„Vilniaus Žinios“, nors žymiai nudažytos krikščioniškai- 
tautiškai-demokratiškai, nebus, atkartoju, partijiniu laikraš- 
čiu ir rūpinsis išvengti visokio šovinizmo ir fanatizmo. 


PAAIŠKINIMAS 


Įvairių įvairiausios aplinkybės, paliekamosios parapijos 
dalykų sutvarkymas, ūkio suardymas, ypatiškieji kivirčai su 
valdžia ir t.t. neprileido manęs pradėti darbą „Vil. Žiniose“ 
nuo pat pradžios šiųjų metų, kaip buvo sumanyta!. Štai pirmąjį 
kartą bailingai paimu plunksną į rankas ir juntu, kokią 
nepakeliamą atsakomybės naštą prisiimu, įstodamas į eilią 
vienatinio lietuviškojo dienraščio bendradarbių. Leiskite, 
gerbiamieji skaitytojai, pasiteisinti. 

Nebe šiandieną regiu nemažą užsitikėjimą manimi dauge- 
lio lietuvių. Į platesnį viešą darbą irgi nebe šiandieną esu kvie- 
čiamas, kad ir į tas pačias „Viln. Žinias“. Spyriaus kiek tik ga- 
lėdamas ilgą laiką, kol nepradėjo tiesiog reikalauti vardan 
Tėvynės. Myliu ją ir branginu aukščiaus už viską; rodos, negali 
pramanyti tokių aukų, kurių jai pasigailėčiau, neišskiriant nei 
savęs paties. Dievas ir teisybė ją teviršija. „Reikalaujamas“ — 
atsidaviau su visais gerais savo norais, bet ir su neapsakoma 
baile netesėjimo. 

Bailė buvo nevaikiška. Visuomenė, vos tik pajutusi žengtą 
pirmąjį žingsnį, užvertė tokia daugybe reikalavimų ir geida- 
vimų, kuriems užganėdyti ir dešimties tokių kaip aš neužtektų. 
Ant tų pėdų kilo ir užmetinėjimų tokia daugybė, kad nei pasi- 
teisinti nestengi, nei atremti. 

P. J. T. pyksta užtat, kad, pakviestas laikraštį paturėti, 
nesugebėjau amerikiškos reklamos padaryti dėl priviliojimo 
pirkėjų; be to, nepasisakiau, ką gi duosiąs, nes katės maiše nie- 
kas neperka. Gerbiamasis pone ir ponai! Gera yra reklama, 
skardžiai garsinanti būsimąsias dorybes; gera leidėjo kišenei, 
bet ne per gera garsinamojo dalyko vartotojų sveikatai. Gera 
aukštai lėkti, jei gali tose aukštybėse užsilaikyti, bet nebegera, 
prisėjus žemai nutūpti. Bevelijome skrajojimą pradėti iš pa- 
žemių ir kilti vis aukštyn. Atkartoju, aš į redakciją nesiveržiau, 
prirengęs didelę mokslo naštą, kurią galėčiau pažadėti visuo- 
menei, bet įstojau į eilią darbininkų kaipo paprasta vargo pelė. 
Dirbsime, ką galėsime. Rinksimės draugus, gerų norų žmones, 
kurie mums padės. Savimi nepasikliaudami, ieškosime gudres- 
niųjų patarimo. Tarpininkausime visiems, kurie dirba Tėvynės 
norams, jei laikraštis mokins, o ne kvailins, statys, o ne griaus, - 
tai ir bus didžiausia mūsų reklama, garsinimas esamųjų, o ne 
būsimųjų dorybių. 

Užmetinėja mums dar, kad dėl pritraukimo didesnio skai- 
čiaus pirkikų nesumažinome laikraščio kainos (cienos). Vyru- 
čiai, tai negalimas daiktas. Žemos dienraščio kainos gali reika- 
lauti tik žmogus, kurs nenuvokia, kiek dienraščio išleidinėjimas 

atseina, ojisai atseina į dešimtį sykių brangiaus nei savaitraštis 
(nedėlinis). Pigiai išleidžiamieji laikraščiai arba visai menki, 
arba šalip kito kokio geriaus apmokamo laikraščio stovi, kaip 
„Birž. Ved.“ II leidimo šalip I leidimo?, savus turi žinių rin- 
kėjus. Paimkite kad ir latviškąjį dienraštį „Balss“?, tokį pat kaip 
ir „V. Ž.“ ir tokios pat kainos. Draugija, sumaniusi jį leisti, per 
dešimtį metų turėjusi vienus nuostolius. Dabar, įgiję jau į 20 
tūkstančių pirkėjų, apsimoka, bet vis nesiliauja aimanavę, kad 
tokia „pigi“, 6 rub., kaina neleidžia jiems sostapilėse užlaikyti 
savų korespondentų, neleidžia į tolimesnius kraštus siuntinėti 
tam tikrus žmones dėl ištyrimo žymesniųjų atsitikimų. „V. Ž.“ 
tad negali pigiaus leisti. 

P. R. ėmė skelbti po Raseinių pavietą girdėtą paskalą, būk 
tai „V. Žinias“ nupirkęs J. M. Žemaičių pavyskupis* ir nuo sa- 
vęs mane išsiuntęs, todėl gi „V. Ž.“ būsiančios kunigų arba „kle- 
rikalų“ laikraščiu, taip pat siauru ir vienapusiu, kaip „N. Ga- 
dynė“ nabašninkė ir jos sūnus „Skardas““, kaipo laikraščiai, 
paskirti vienam tik visuomenės sluoksniui apginti. Neteisybė! 
„V. Ž.“ nuo p. P. Vileišio niekas nenąupirko; negalėjo pirkti ir 
neturtingas minavotasis pavyskupis. Manęs niekas nesiuntė: 
nei dvasiškoji vyriausybė, nei kunigija, bet pirmoji teikėsi tik 
paliuosuoti nuo pareigų pildymo, nors vyskupijoje stinga 
kunigų, antrieji vien tik skatino ir doriškai reikalavo. Atvykau 
kaipo Žmogus visai neprigulmingas, kviečiamas, o ne siunčia- 
mas, pašalinis darbininkas. 

Kunigo įstojimas į svietiškųjų žmonių vedamą laikraštį 
visaip atsimušė ant dabartinių mūsų laikraščių: kiti džiaugėsi 
per daug, kiti pyko per daug, kiti išmintingai apsiėmė laukti 
darbų ir tada tik savo nuomonę išreikšti. 

Vienaakė „N. Gadynės“ nabašninkė, išperdama kailį „V. Ž.“ 
ir paduodama keletą teisingų patarimų, perplėšė savo rūbus, 
išgirdusi arba, teisingiaus, sumelavusi, kaip ir visados, jog 
„V.Ž.“ „atiduodamos į kunigų rankas. Kad tai tiesa, galima 
buvo numanyti iš to, kad tuojaus pasirodė daugiaus klerika- 
liškų straipsnių“, į kurių tarpą įbrovė ir manuosius: „Dvarpo- 
niai ir kunigai“ ir „Atsišaukimas į didžiumą lietuvių“. „Tame 

atsišaukime aiškiai (?) pasakyta, kad iš tos dienos „V. Ž.“ tar- 
naus klerikalams“ (!). Netiki nei pažadėjimams palikti „V. Ž.“ 
progresyvišku „naujosios gadynės“ laikraščiu ir t.t., nes „pui- 
kiai žino, kame tas klerikalų progresyviškumas ir išmintingoji 
kova: jų progresyviškumas — tamsybės ir prietarų (suprask ti- 
kėjimo) platinimas, jų kova - kova su socialistais ir kitais val- 
džios priešais, o taipogi su nepaklusniomis kunigams „ave- 
lėmis“, jie išpažįsta tik vieną „išmintingą kovą“ — kovą už 
kunigų gerovę“ (!). Ir užbaigia laidotuvių giesme: „Iš šios dienos 
visiems pirmeiviams, apšvietimo laisvės šalininkams „V. V Ad 
jau numirusios“S... | 

Amen! Amžiną atilsį, dovanokite joms, ponai socialistai, at- 
sakome, ašaras liedami. Viena mums bepalieka paguoda, ta 
viltis, kad, vakar palaidotos, rytoj iš numirusių kėlėsi ir vėl 
eina. Melagysčių ir teršimų esama lengvesių už kapų smiltis. 
Kaip krikščionijos ir krikščionių socialistai dar nepalaidojo, 
taip nelabai jiems vyksta ir krikščioniškus laikraščius laidoti. 
Matome visai priešingą prajovą: juo rūpestingiaus laidoja, juo 
tarpiaus jie gyvuoja. Paimkime, kad ir „Šaltinį“. Skaitytojai, 
kad ir tų pačių socialistiškų laikraščių, nors iš pradžių leidžia 
meluoti, bet, nematydami melų galo, atgrista ir visai priešingai 
pradeda manyti. Skaitytojas teiksis, jei tebeturi mano „atsišau- 
kimą“, dar kartą jį perskaityti ir paieškoti, kame ten „aiškiai (!) 
pasakyta, kad „V. Ž.“ tarnaus klerikalams?“ Ras visai priešin- 
gą pažadėjimą: visus luomus be skirtumo girti už gerą, peikti 
už piktą, o tarnauti - visuomenei; nebus tam tikru organu dėl 
apgynimo kokio nors vieno luomo. 

Neturiu laiko, nė noro, nes tai būtų veltui, priminti paaiš- 
kinimus skirtumo tarp klerikalizmo ir krikščionybės (žiūr. 
„Šaltinį“ Nr. 38)3, nes tai būtų nuobodžio pasaka. Socialistai 
užsispyrę griauti tikėjimą kaipo „prietarą“, visur ir visuomet 
tematys „tamsybę“ ir „savo“ reikalo gynimą, kas tik gins Kris- 
taus mokslą ir jo dorą. Jei socialistai prabils ką nauja, bentgi 
kitais žodžiais, tai gal ir plačiaus pasiginčysime. O „margas, 
margas katinėlis, o jo vuodegėlė dar margesnė“ jau pakyrėjo 
iki kaklo, kad su tuo skaitytumemės. 

ARGI JAU TAIP LIETUVIAI IŠTVIRKĘ? 


Demokratams, arba žmonėms, trokštantiems žemojo, ap- 
leistojo luomo gyventojus iškelti į valdančiuosius, labai skaudu 
kų prastų žmonelių, jie neverti dar tos garbės, atidavimo jųjų 
pačių gyvenimo vadžių į jų pačių rankas: juos, girdi, dar reikia 
„Vesti“ ant virvutės, nes palaidi ir patys sprandą nutrūks, ir 
kitus pražudys. Pražudys ne tiek dėl savo nesumaningumo, 
ne tiek dėl neprisityrimo, kiek dėl savo nedorybės. Vakaruose 
net priežodis susidėjo: „Rustica gens - mala gens, mala flens, 
sed pessima ridens“, t.y. sodiečių gyventojai - blogi žmonės, 
blogi, kada verkia, bet visų blogiausi tada, kada juokiasi. Šitą 
neva tai prityrimo vaisių davė aukštesniųjų nuomonė, kad 
pažemių žmonės nesupranta ir širdyje neturi garbės ir doros. 
Apsiėmimų, kad ir savo garbės žodžiu patvirtintų, jie neišlaiką, 
apgauti, ką tik galią, apgauną, nuskausti, ką tik stengią, 
nuožmiai nuskaudžią, nes neturį nė jokios jausmų švelnybės. 

Apie lietuvius ne kitaip mano mūsų „šviesiagalviai“ ir 
„švelniajausmiai“. Dvarponiai nenori tartis su kaimiečiais neva 
dėl to, kad šieji paskutinieji vis tiek sankalbų neišlaikys. Pirklys 
nenori kaimiečiui barginti dėl to, kad paskirtu laiku neužsi- 
mokės. Amerikoje mėsos pardavėjai šaukia, lietuviai ne tik 
paskirtu laiku neužsimoką, bet prisiėmę pirkinių ir visai iš to 
miesto išdumią. 

Žmonių užtarėjams vis tai kruvina širdį. Norėtųsi išrodyti 
prikaišiotojams apgavikus ir niekšus, be garbės žmones esant 
ne iš vienų kaimiečių tarpo, bet kur kas daugiaus iš išdykusiųjų 
aukštesniųjų. Bet prieš parodymus tikrų ir išvardijamų atsi- 
tikimų rankas nuleidi ir imi griaužtis: nejaugi, Dieve brangus, 
lietuviai kaimiečiai taip jau ištvirkę, be jokios doros ir garbės 
pamato?! 

Tačiaus giliaus įsižiūrėjęs į paprastųjų mūsų žmonių sielą 
irjų dvasią, lengviai nusiramini. Ne, amžiną dieną ne! Lietuviai 
ir apskritai visų tautų prasčiokai turi gilumoje savo širdies tokį 

doros ir šlovės turtą, kokiuo nebegali pasigirti išsikuštenę 
didikai. Žinomas B. Prusas! puikiai sulygino prasčioko širdį 
ir sielą su nešlifuotu diementu. Brangus jis, bet apdujęs ir 
suaižėjęs šviesos spinduliais netviska. Nušlifuok jį ir pamatysi, 
kokius vaivorykštės spindulius ims mesti. 

Ne diementas kaltas, kad jis pasidarė su šiurkščiu paviršiu, 
bet tie kalti, kurie, turėdami savo rankose šlifavimo įnagius — 
auklėjimą, mokslą ir šviesą, tųjų įnagių nevartoja. Kreivas ir 
šakotas išauga girios medelis, mažus ir rūgščius gimdo jis 
vaisius. Bet tegu tik pakliūva jis į sumaningas sodininko 
rankas: sodininkas jį išties, duos trąšos daugiaus, įčiepys 
gardžią sultį ir turėsi rinktinį vaisių, kuriuo labiausia išlepintas 
gomurys pasigerės. 

Kas lig šiol mūsų sodiečiu rūpinos? Kas jį doriškai auklėjo? 
Rusiškoji mokykla tesirūpino jį ruskinti. Parapijų viršininkai 
tesirūpino, kad kits kitam ir sau skriaudos nedarytų. Nagi 
pažindavo „azbuką“?, tvarkydavos iš baimės Dievo ir caro 
įstatymų, bet ne iš reikalavimo nušlifuotų jausmų. 

Ir kaipgi lengva esama išskelti iš lietuvių sielos (dūšios) 
puikų doros ir garbės spindulį! Aš privesiu tik vieną savo ban- 
dymą. Klebonaudamas Stakiuose, sumaniau išmėginti, argi iš 
tikrųjų mūsų žmogučiai teisingi tik tada, kada jų rankas ir kojas 
suriša visoki „dokumentai“. Iš prityrimo mačiau, kad ir tuos 
dokumentus mūsiškiai griauna labai lengviai. Jei nenori, pa- 
dėkime, skolininkas skolų mokėti, tai tankių tankiausia ir 
nemokės, nors būtų triskart pasirašęs, jei pats nesirūpins at- 
silyginti, daugiau metų reiks jį verstinai priversti. 

Senesnieji tebeatmena tuos puikius laikus, kada buvo šim- 
tais ir tūkstančiais duodama kits kitam ant vieno žodžio. Doku- 
mentų ir keleriopų jų patvirtintųjų nelabai buvo kam dirbti, o 
nuskaustų visgi buvo kur kas mažiaus, nei dabar, kada pasira- 
šius patvirtina liudytojai, liudytojus raštinės ir notarijai ir t.t. 

Gaili tų laikų. Norėtųsi juos sugrąžinti. Paviršutinį rusų biu- 
rokratijos pramanytą pančiojimą raštinių poperomis norėtųsi 
pakeisti sąžinės ir garbės pančiais. Pabandžiau vis tai karštai 
žmonelėms išdėti, o dėl ištyrimo, ar suprato ir įsidėmėjo, viešai 

apskelbiau skolinimą dirbtinių mėšlų. Iš kalno pasakiau, nė 
kokių parašų, nė kokių liudytojų nereikalausiąs, nė vieno nie- 
kados į teismą nepaduosiąs, pagaliau nesirūpinsiąs, ar jis yra 
ta pati ypata. Kas tik ateis, pasisakys norįs mėšlus sėti, gaus, 
kiek jam reikiant, vienat vieną teduodamas užtikrinimą, kad 
paskirtu laiku apsimokės. Suprato, kad barginti galima tik tam, 
kurs neužvilia, nes jei sodietis užvils mane, aš Raseinių ūkio 
draugiją, draugija fabriką, antru kartu kredito nebegausime. 

Tapo išdalyta 187 kvitai su mano vardu. Ant tų kvitų iš 
R. ū.3 draugijos išimta virš trijų vagonų. Apylinkės kaimynai 
tik stebėjosi, kaip aš iš geros valios įlindau į maišą, nes visi 
mano turtai negalėjo tokios paskolos apmokėti. 

Laukiau kantriai. Atėjus laikui, priminiau sąlygas, primi- 
niau vienat vieną jų užtikrinimą - duotą garbės žodį. Ir ką gi? 
Menkiausieji gyventojėliai, desetininkai, žinodami, kad tuoj 
išvažiuoju ir jiems nebegalėsiu įkyrėti raginimu, kaip vienas 
žmogus sunešė mokestis. Kitas skolinosi nuo tų, kurie ilgiaus 
galėjo laukti, bet paskirtą terminą išlaikė. Iš tūkstančio kelių 
šimtų bepasiliko 62 rs., ir tai kiti atsiprašė, prižadėdami vėliaus 
atsilyginti. 

Padėkime, kad ir niekšų vylių būtų jie tyčia užturėti. Tai 
visgi sulyginus, pasirodys, jog tųjų Lietuvoje yra vos penkio- 
liktoji dalis: ant penkiolikos gerų, teisingų Žmonių vienas — 
niekai. Tame atvejyje aš ir to nesakau, nes niekšystę užmesti 
neturiu tiesos: neturtas tai kaltas. Niekšais ir apgavikais galėtų 
pavadinti ne daugiaus kaip 1 ar 246. 

Tyčia privedu šį džiaugsmingą atsitikimą stakiškių tarpe, 
1) idant gana būtų mums manyti, kaip tik lietuvis sodietis - tai 
jau ir niekai, tai jau nė garbės, nė teisybės nebeieškok; 2) idant 
ir kiti garbūs mūsų broliai lietuviai priprastų juoba branginti 
savo garbę ir vardą neg kanceliarijų „dokumentus“. 

Mūsų broliuose kaimiečiuose turime diementus. Tik mokė- 
kime juos šlifuoti, o neilgai trukus, lietuvių tauta galės pra- 
garsėti taip pat, kaip šveicarai savo teisingumo dorybe. 

IŠ VILNIAUS LIETUVIŲ GYVENIMO 


Subatomis per ištisą mėsiedą šių metų „Vilniaus kanklių“ 
draugija! žada kelti taip vadinamus šeimyniškus vakarus su šo- 
kiais. Du tokiu vakaru jau įvyko. Lietuviškos ir lenkiškos jaunu- 
menės prisirenka pilna salia. Visi sakosi, niekur nesą taip links- 
ma ir liuosa kaip pas lietuvius. Vakarą padabina dainavimas ir 
deklamacijos. 14 dieną labai aukštai vakarą pakėlė p. Voldema- 
ro? kalba apie pradžią lietuviškosios literatūros. Tą mažai mums 
težinomą dalyką p. Voldemaras nupiešė keletu naujų žinių. 

Prisilaikydamas Taine'o? nuomonės, p. Vold. į literatūros 
istoriją įtraukia ne tik rašinius ir rašytojus, bet ir visas ap- 
linkybes, kurios pagimdė knygas, visus žmones, kuriems jos 
buvo parašytos. 

Svetimtautiškieji mūsų istorijos rašytojai lig šiol darė vieną 
bendrą klaidą - į Lietuvą žiūrėjo kaipo į surinkimą įvairių 
tautų, nė kiek neišskirdami tikrųjų lietuvių ir nesusekdami, 
kiek jie svėrė aprašomuosiuose atsitikimuose. Ojie svėrė labai 
daug. Turėdami iš visų pusių priešus: vokiečius, rusus ir len- 
kus, lietuviai veikiai susiprato tautiškai, ir toji tautinė kova 
raudona siūle eina per visą istoriją. Nepasiduodami išnaikinti, 
lietuviai pergali daugybę rusų, užima didelius jų žemės plotus. 
Bet dėl suvaldymo jų visuomenės viršai, kunigaikščiai ir 
bajorija, priversti yra apsigyventi ne viduryje Lietuvos, bet jos 
pakraščiuose, kur praranda savo kalbą. Išeikvodami visas savo 
spėkas ant užlaikymo politiškos savo nepriklausomybės, nebe- 
turėjo jų kitam darbui - kultūriniam. Bet tautinis susipratimas 
nėkados nesusilpnėjo. Prijungę prie Lietuvos rusus iš vienos 
pusės, priėmę katalikų tikėjimą iš antros pusės, lietuviai moka 
gintis ir nuo tų, ir nuo kitų. Nuo rusų ginasi, sutverdami savo 
valdomąją tarybą „Pany Rada““, kur nepriima nekatalikų rusų; 
nuo lenkų ginasi priviliejumi 1447 m., kuriuo užginama 
lenkams užimti kokios nors valdžios vietos Lietuvoje". Senovės 
lietuvių keliavedžiu būta: „Lietuva - lietuviams“. 

Pati Liublino unija nebuvo aklas atsidavimas lenkams, kaip 
matome iš ginčo Orzechowskio, parašiusio „Ouincunx“, ir Au- 
gustino Rotundo, parašiusio atsakymą „Rozmova polaka z 
litwinem“ (XVI amž.)“. Orzechowskis teršė Lietuvą, kaipo šalį 
girinių žmonių, šalį tamsybės ir vergijos, reikalavusią unijos 
visam tam permainyti. A. Rotundas, karaliaus Augusto sekre- 
torius, atkerta jam, Lietuva esanti nėmaž ne žemesne už Len- 
kiją, esanti kraštas laisvės ir kultūros, nes lenkai nebūtų gi taip 
greit susibičiuoliavę ir net šeimyniškai susiartinę su lietuviais, 
jei tieji būtų iš tikro buvę tokie niekai. 

Katalikų tikėjimą įvedant, nebuvo nieko tam dalykui pri- 
ruošta, nebuvo mokytojų lietuvių. Lenkinimas ėjo tik paviršium 
ir vargu. Bernardinų vienišus lietuviai priima dėl to, kad jie buvo 
betaučiai. Bet prisigrūdus lenkų, ima juos iš Lietuvos varyti. 
Vyskupams užimant senatorių vietas prie karaliaus, lietuviai 
budrūs buvo, kad į vyskupus nepatektų į Lietuvą koksai lenkas 
ir peršamuosius visados varė šalin. Tame dalyke didžią atspirtį 
lietuviai rado didelėje kunigaikščių Giedraičių giminėje. 

Tautą senovėje darė beveik vieni bajorai, kaipo politiškai 
veikianti. Jos vardo kiltis lietuviška. Senesniuose vokiečių raš- 
tuose ji visados buvo rašoma lietuviškai: „bajohren“; „bojarin“ 
gi pasirodo daug vėliaus, bajorams surusėjus kiek tiek. Tautos 
tečiaus susipratimas ir, kitą kalbą priimant, mūsų bajorų 
pasiliko. Anot rašytojo Dovnar-Zapolskio?, kas iš Lietuvos 
bajorų išdygo, išdygo iš prigimtos šaknies, nieko nebuvo sko- 
linta. Gavo visų pirmu tik lietuviai bajorai priviliejus, paskui 
tik visos kunigaikštijos bajorai. Suteiktų erbų nebrangino ir 
ne sykį kaišiojo lenkams atsiimti. 

Būdami prie žemės prisirišę, senovės palikimus laikė savo 
keliavedžiu. Jei kas mainėsi, tai tik tas, kas iš jų išėjo, o ne iš 
šalies buvo įsprausta. Visų didžiausį konservatizmą rodė že- 
maičiai. Tad ir šiandien randama pas juos daugiaus nepaga- 
dintų ypatybių. 

Bažnyčia lenkino, bet bajorija gynėsi. Žinome nuo karaliaus 
pareikalautą įsakymą, idant Eišiškėse būtų du pamokslinin- 
ku: lietuvis ir lenkas. Vyskupo Jono, iš didžiųjų kunigaikščių 

kylančio, įdomus įsakymas, idant Vilniuje šv. Jono bažnyčioje 
būtų „greta lietuviškos kalbos ir lenkiškai mokinama“*. Aišku, 
kad Vilniaus miestelėnai tebevartojo lietuvišką kalbą; norint 
gi pramokyti juos lenkiškai, reikalas buvo įvesti ir lenkiški 
pamokslai. 

Kad liet. kalbos mūsų bajorai nebuvo pametę, liudija kad ir 
Abromas Kulva (Culvensis)?, žmogus, įgijęs Europos apšvietą, 
pirmasis Karaliaučiaus universiteto rektorius, reformacijos pla- 
tintojas, mirdamas jis gieda jo paties verstas psalmes lietu- 
viškai. Mūsų bajorija labai pamažu pasiduodavo naujai lenkų 
kalbai. Prof. Brūckneriui!? pavyko surasti taip vadinamas in- 
termedijas, t. y. juokingus pasakojimus, kuriais užimdavo klau- 
sytojus pertraukose, misterijas vaidinant. Jos rašytos arba gry- 
nai žemaitiškai (Raseinių tarme), arba maišytai su bjauriausiai 
sudraikyta lenkiška, žinoma, dėl išjuokimo. Kaip spyrėsi prieš 
lenkų kalbą, reiškia ir Daukšos „Postillos“ įžanga. Daukša tai 
ne vien pamokslų rašytojas, idant klebonai turėtų ką sakyti, bet 
didis politikos veikėjas, bajorams rašęs ir juos šaukęs neardy- 
ti prigimties tvarkos, nemesti, kas įgimta, - lietuviškos kalbos. 

Bet ir jis matė bajoriją žūsiant. Žuvo jų kalba, žūva ir jie 
patys vis labiaus. Tą nuostolį papildžius, tekilsime aukštyn, o 
papildysime iš naujo kylančio luomo, iš valstiečių. Mūsų lite- 
ratūros atgimimas bus liaudies atgimimas. Be pasiturinčio že- 
mojo luomo, be jo apšvietos neturėsime literatūros. Aišku tad, 
priduriame, kalbėtojo nepabaigta, dėl ko neišvengiama kova 
dėl lietuvių laisvės ir gero jųjų būvio. 


REDAKCIJOS PRIERAŠAS 


Malonu girdėti, kad po svietą išklydę lietuviai taip rūpestin- 
gai ginasi nuo visokių tikėjimo naujynėlių. Kas gi būtų, kad mū- 
siškiai linktų į tą pusę, į kurią papučia by koks svetimas vėjelis? 
Taip, reikia su neįsitikėjimu priimti nežinomas knygutes. 

Pradėjus abejoti, tuojau kreiptis į šviesesnius žmones. „V. Ž.“ 
redakcija noriai patarnaus kiekvienam. 

Šiame atvejyje dori malkaviečiai labai klysta. Gerbiamasis 
misų bendradarbis p. Vėgėlė! nieko bendro neturi su marija- 
vitais. Lygiai ir knygelės, ant kurių stovi katalikų vyskupo 
parašas. Ilgi kunigo plaukai, mėlynas paveikslėlių dažas nieko 
nereiškia. Kitur buvo sodiečiai prasimanę visas dabar leidžia- 
mas maldaknyges esant prūsiškomis vien dėl to, kad vietoje 
Ponas Dievas daugiur vartoja Viešpats Dievas. Vis tai niekai. 
Reikia visiems, ne tik prūsams, valyti savo kalbą nuo svetimų 
šiukšlių. Tais, kurie dėl jūsų apšvietos dabar dirba, prašome 
pilnai užsitikėti. 


SUSIPRASKITE - Į JUS ŽIŪRIMA 


Ne socialistai sociališką klausimą pakėlė: socialistai jį rado... 
kaipo pasekmę... pasiutusio barstymo pinigų ant niekų, ant 
paleistuvysčių, kurį matė išalkę žmonės. 

Ne su socializmu reikia kariauti, bet su daugumo skriauda, 
bet su visuomeniška neteisybe ir su neapkanta, kuri išjos kyla: 
jei tai pergalėsime, socializmas sugrius pats per save. 

Taip kalba katalikų vienišas kapucinas (zokaninkas) Anta- 
nas Vyslouchas!, kurs, rodos, visų blaiviausia žiūri į dabartinę 
iširutę. (Žiūr. „Kur priešas“, „V. Ž.“, Nr. 8 ir 9.) 

O tuos jo žodžius norėtųsi aukso raidėmis užrašyti... ant 
kiekvienų mūsų didikų namų. Norėtųsi kaltinai įkalti į jų 
galvas, kad priežasties dabartinės nesantarvės ir žmonių 
įpykimo ant aukštesnių luomų neieškotų nei „kurstančiuose“ 
(?) kunigų pamoksluose, kaip tai buvo daroma Naujamiestyje 
Panev. pavieto, nei siundijime socialistų kalbėtojų, bet... savyje. 

Šecho (Vysloucho) naują kovos su socializmu būdą paži- 
nome vos paskutiniu laiku. Kodėl gi taip veikiai jam pritarėme? 
Todėl, kad vis tai, ką jis taip karštai, su tokia širdgėla ir taip 


sumaningai išreiškė ant popieriaus, jau seniai kerėjo širdyse 
visų tų, kurie geriaus yra prisižiūrėję mūsų gyvenimui ir 
geriaus yra jį supratę. 

Mūsų dvarininkų luomą pažįstu gana gerai. Arti susidūręs 
buvau su jais keliolika metų. Per visą tą laiką numaniau juos 
jaučiant užūžiančią audrą. Apie tai tankiausia buvo šnekama, 
bailingai, be vilties ramaus rytojaus; rūpestingai buvo ieškoma, 
kas čia, koks pažemių dievaitis Patoliusž renka perkūnus ir 
virpina žemę. 

Ant to vieną teturėjau atsakymą: nėra ko bijotis tiems, kurių 
sąžinė gryna, kurie nors vieną meilės kibirkštį išskėlė varguo- 
liams, kurių sąžinės neslogina jųjų skriauda. Bet baisu tiems, 
kurių puikybės kalnai duria kaimynams į pašonę, net ir tiems, 
kurių linkės niekuo geru nepripildytos. Paklausius šv. Jono 
žodžių: visoki kalnai tebūnie nužeminti, visokios linkės — 
pripildytos, nebebus nė jokios baimės kurstytojų, nes nebus 
kam ir už ką kabinėtis. 

Gyvenimo permainų reikalingumą jaučiant, skelbiau ir 
neliaudamos raginau padaryti tai iš geros valios, kol ne per 
vėlu, kol niekas dar priverstinai nereikalauja. Kartais ištrūk- 
davo ir kartus, neapvyniotos tiesos žodis. Užtai buvau įgijęs 
garbę irgi kurstytojo, su kuriuo reikia kovoti. Niekas nenorėjo 
suprasti, koks yra skirtumas tarp kurstymo iš apačios ir 
raginimo iš aukšto. 

Tokios mintys parėjo mums į galvą, gavus pasipiktinimo 
aidą iš N. apylinkės. Rašo mums: „Kun. kanauninkas S. per 
pamokslą apgarsino balių 31 d. gr. mėn. N. dvare. Patarė pras- 
čiokams prisižiūrėti ir imti „priklodą“, kaip reikia apseiti. Nagi, 
dvaras. Muzika, šokiai, vežimai alaus, degtinės, vyno, kortos. 
Iš šimto kelių dešimčių svečių Naujuose metuose nebuvo baž- 
nyčioje nei vieno: kiti miegojo, kiti per pat sumą triukšmingai 
su skambalais šovė pro bažnyčią namo... Maskolijoje badas, 
Lietuvoje kraujas kariautojų su tuščiomis rankomis už laisvę... 
O čia - upeliai pinigų ant sauvaliavimo... Ne, „priklodo“ 
neimsime! Parapijiečiai“. 

Daug daug išvedžiojimų galėtume padaryti, atkreipdami 
sauvalininkų atidžią į tai, kad jau praslinko tie laimingi laikai, 
kada galima buvo daryti visa, kas tik ką užsimanė. Šiandieną 
visuomenė ima savo sąnarius kontroliuoti, ar jie naudingi jai, 
ar ne. Ir prisireikus pareikalauti atskaitos, atmins, kas ką daręs 
gero ar prasto. 

Dvarininkai, nors pusę prageriamųjų paskirkite tam nelai- 
mingam kraštui, kur tiek varguolių, našlaičių be prieglaudos, 
tiek tamsybės. Dėl savo gi labo padarykite ką nors gero, 
šviesaus, meilingo, už ką verta būtų jus gerbti ir naudingais, o 
ne panaikintinais vadinti! 


„VILNIAUS ŽINIOS“ IR DVARININKAI 


Aš nėmaž nesistebiu, kad buvusieji ir naujieji „V. Ž.“ 
skaitytojai budžiai seka dabar talpinamuosius straipsnius. 
Kiekvienam rūpi, kuo pavirs tas vienintelis mūsų dienraštis, 
naujam darbininkui prie jo prisidėjus. Nesistebiu. Meldžiu tik 
kantrybės. Negi galiu aš per vieną savaitę padaryti „visuotinąją 
išpažintį“. Stebiuosi tik, kad reikia atkartoti tokie dalykai, kurie 
buvo plačiai apkalbėti, tokie klausimai, kurie buvo, man rodės, 
pakaktinai išgvildyti. 

Paimkime, kad ir klausimą apie kunigų santykius su 
dvarponiais. Parašęs ilgoką straipsnį gale pereitų metų!, ta- 
riaus nebereiksiant grįžti prie to klausimo. Aiškiai buvo pasa- 
kyta: kunigai linksta ir privalo linktis prie valstiečių ir su jais 
vienais tesilaikyti nepertraukiamoje vienybėje. 

Visai kitas dalykas, ar visi kunigai linko ir linksta prie vals- 
tiečių. Žinoma, ne visi. Bet tai papeiktinas, tėvynei vodingas 
nesusipratimas. Kunigų kiltis, padėjimas ir būsimasis likimas 
surišti su valstiečiais, demokratais, žemojo luomo žmonėmis, 
o ne su aristokratais, neskaitlingais, aukštesnio luomo žmo- 
nėmis. „Vil. Ž“ tad rūpinsis be paliovos demokratizuoti ir tuos, 

kurie dar nėra susidemokratizavę. Negi gali jų iškarstyti vien 
tik už tai, kad naujosios gyvenimo srovės dar nepalytėjo 
paliekūnų. Kiekvieną apsireiškimą naujų idėjų įsigalėjimo 
žymės kaipo laimėjimą. 

Taip pat apsieis ir su dvarininkais. Susidemokratizavę jie 
dar mažiaus, nes jų kiltis ir gyvenimo reikalai lig šiol nieko 
bendro neturėjo su valstiečiais. Tad ir juos privalome demok- 
ratizuoti. Čia kelias sunkesnis, darbas ne taip spartus, bet ne- 
gali pasakyti bergždžias. Aggi matome keletą jau nusileidusių 
lig valstiečių pažemiui ir pradėjusių iš vieno su jais dirbti. 
Neilgai trukus, susipratusių skaičius dar pasididins. Todėl ir 
dvarininkų neprivalome šaly palikti ir taip elgtis, kaip kad jų 
jau nebebūtų. Anaiptol, turime taip veikti, idant jie kuo vei- 
kiausia pavirstų į mūsų pusę. 

Dabar klausimas, nuo ko gi pradėti dvarininkų demokra- 
tizavimą? Tautiškieji mūsų demokratai seniai jau geruoju ir 
piktuoju varo sulenkėjusius mūsų dvarininkus prie susilygi- 
nimo su liaudimi - kalboje. Pradžia gera ir išmintinga. Kalba 
skirdamies nuo savo kaimynų, mūsų dvarininkai, kad ir pa- 
norėtų, negali susiartinti su sodiečiais, negali net pažinti jųjų 
gyvenimo būdo nei dvasios. Geistinas todėl mums dvarponių 
krypimas į lietuvybę. Džiaugsmingai žymėjome ir žymėsime 
tokius prajovus. Toje, ne kitoje prasmėje reikia suprasti re- 
dakcijos atsakymus. 

Bet pasidžiaugimas vienu dvarininkų padarytu žingsniu 
nereiškia, kad jau mums to ir užtenka dėl padarymo su jais 
vienybės. Lig to dar labai toli. Kalbos lyginimo darbas dėl to 
neužmestinas, kad galima jis varyti tuojau; geriaus šis tas da- 
rius, ne kai visai nieko nedarius. Bet kalbos sulyginimas - daly- 
kas paviršutinis, luomų ir jų reikalų dar neišlygina. Ag ir tos 
pačios motinos vaikai kartais turi nelygias dalis ir jų reikalai 
nelygiai užganėdinami. Daug išmintingiaus ir pasekmingiaus 
bus, kada mes, demokratai, spirsime, o jie, dvarininkai, susi- 
pratę nesipriešins visiškam luomų skirtumo panaikinimui, 
proporcionališkam mokesčių užkrovimui ant visų ir apskritai 
įtraukimui dvarininkų į bendrą ūkiškąjį lietuvių gyvenimą, į 

beluomę (ne visaluominę) gminą. Tada tik prasidės tikra jųjų 
demokratizacija, tada tik užsimegs vienybės ryšys kaip su 
valstiečiais, taip ir su kunigais. Bet tas dalykas gali įvykti tik 
įstatymų keliu, per Dūmą. Tuo gi tarpu mums lieka vien dirvą 
jam taisyti. 


KODĖL GI NUO LIUOSININKŲ 
NENUIMTI ŽEMĖS MOKESČIAI? 


Iš pradžių paaiškiname, ką mes čia vadiname liuosininkais. 

Kauno paviete liuosininkais vadinasi žmonės, visiškai 
neturintys žemės ir niekur neapsiėmę per metus tarnauti, t.y. 
padieniai. Mes čia tuo pačiu vardu pavadinsime „volnyje liudi 
2-go razriada“!, t.y. tuos ūkininkus, kurie nuo senovės valdė 
tą pačią dvarų žemę už pinigus, neidami lažan. Jie šiandieną 
labai nuskriausti. 

Manifestas spalių mėnesio 17 d. 1905 m. pažymėjo daugelį 
permainų, kurios reiksią padaryti dėl pagerinimo žmonių padė- 
jimo?. Blogiausiame padėjime buvo ir tebėra, žinoma, valstie- 
čiai, prastieji žmonelės: apleisti, pažeminti ir vargšai beturčiai. 
Caro įsakymas Valdomamjam senatui lapkričio 3 d. tų pačių 
metų žemės išperkamuosius mokesčius teisingai paskaitė už 
sunkiausią naštą. Paliepė tad 1906 m. beimti pusę, o nuo 1907 m. 
ir visai juos panaikinti. Nedidelė tai malonė! Viena, išperkamųjų 
mokesčių nebeimsią tik nuo tų, kurie jau žemę išsipirko. Tie gi, 
kurie pradėjo išperkamuosius mokėti prieš keliolika ir dvide- 
šimtį metų, tie ir toliaus mokės kaip ir mokėję. Liuosininkai gi, 
kurių nuomos (arendos) dar nepaskaitė už išpirkimo mokesčius, 
ne tiktai galo, bet nei pradžios mokėjimo nemato. Antra, mo- 
kesčius valdžia numetė ne iš malonės, bet aiškiai matydama 
valstiečius nebegalint išsimokėti: daugybėje gubernijų kasmet 
badas; kur dar ne badas, tai jau pusė bado; prastai išdirbdama 
žemė nei pusės vaisių nebeduoda, o ką duoda, ir tai reikia 

pusdykiai parduoti. Kiek tai jau kartų buvo dovanota užsili- 
kusieji mokesčiai tiems, nuo kurių nebegalima buvo atimti! 

Ar šiaip ar taip, visgi buvusiųjų baudžiauninkų, arba la- 
žininkų, padėjimas pasidarė lengvesnis. Tos kelios dešimtys 
rublių, žinoma, jų nepralobins, bet visgi leis nors skursti nepar- 
duodant paskutinių gyvulių. Ir jie džiaugiasi. 

Jie džiaugiasi. Tik ar pati valdžia gali pasidžiaugti gerai 
padariusi? Ne! Mūsų valdžia dar sykį aiškiai pasirodė viską 
per pusę tedaranti. 

Jei badas, tai visiems badas, jei skurdas, tai visiems skur- 
das. Nemokytų valstiečių neprisimanymas gerai žemę išdirbti 
bendras. Visus gi lygiai slegia ir prūsų muitas 20-30 kap. ant 
kiekvieno išsiunčiamojo grūdų pūdo. Kodėl gi vieniems gy- 
venimo našta palengvinta, kitiems ne? Gal „teisybė“ to rei- 
kalavo? Vieni, girdi, jau išsimokėjo, kiti dar ne; tegu gi ir šieji 
išsimoka! 

Jei žiūrėsime, kaip, kas ir ant katro popieriaus užrašytas, 
tai pritarsime: taip, vieni valstiečiai, lažininkai, užrašyti žemės 
pirkikais; kiti tokie pat valstiečiai, bet činšininkai, užrašyti 
amžinais nuomininkais (arendoriais). Bet jei pažiūrėsime į patį 
gyvenimą, turėsime pasakyti: baudžiauninkai ir činšininkai 
negut per apsirikimą perskirti, nes jie griežtai tos pačios rūšies 
piliečiai (obyvateliai), tad privalo ir lygiomis teisėmis naudotis. 

Kokie gi valstiečiai vadinosi lažininkais, baudžiauninkais? 
Ogi tie, kurie valdė dvaro (?) žemę, eidavo už tai lažą, baudžia- 
vą, t.y. siųsdavo dvaran paskirtomis dienomis vieną, du ar dau- 
glaus darbininkų, sulig to, kokį gabalą žemės valdė. Vadinasi, 
mokėjo nuomą (arendą) gyvu darbu. Kokie gi valstiečiai vadi- 
nosi činšininkais? Ogi tie, kuriems, nenorint, kad jų kailis kas 
dieną būtų visokių „akamonų“, tijūnų ir t.t. dirbamas, pavyko 
išsiderėti nuo dvaro nuomos mokėjimą ne darbo dienomis, tik 
gyvais pinigais arba gatavais žemės vaisiais. Koks gi čia skir- 
tumas tarp baudžiauninkų ir činšininkų? Nė jokio: ir vieni, ir 
kiti mokėjo už žemę, nuo senų senovės jųjų globoje esamą. Skir- 
tumas buvo negut tik tasai, kad činšininkai kur kas brangiaus 
mokėjo, nes ne tik už žeme, bet ir už kailio nedirbimą. 

Pusėje devynioliktojo šimtmečio dorieji ir jautrieji žmonės 
ėmė priešintis skriaudikams. Pradėjo reikalauti, kad būtų vieną 
sykį paliauta žmones doriškai žeminus ir gyvulių ašvienių 
vietoje laikius. 1861 metams atėjus, tojo reikalavimo valdžia 
išklausė ar nusilenkė (vis tiek kaip tai pavadinsime): paliuo- 
savo vargšus lažininkus nuo vaikščiojimo į darbus, t.y. nuo 
nešiojimo savo kailio į darbą, padariusi ir juos kaip kad čin- 
šininkais, t. y. pinigais užsimokančiais už darbą. Dalyko neat- 
maino tai, kad senieji činšininkai mokėjo stačiai dvarui, o 
naujieji — per valstijos iždą: vis viena — mokėjo. 

Čia jau pasirodo sukti to laiko valdininkų norai, palai- 
kymas, nors iš dalies, dvarininkų. O gal tai buvo paprastas 
nesusipratimas, spitrumas, neregėjimas toliaus už šią dieną. 
Ar šiaip ar taip, visgi valdžia pasiliko kalta ir šiuo kartu, kaip 
ir visados, padariusi permainas tik per pusę, permainas nesu- 
brendusias, nedanešiotas. Visuomenei pareikalavus panaikini- 
mo žmogų žeminančios ir varginančios vergijos, valdžia 
panaikino, bet... tik vieną, taip sakant, dorišką vergiją, apgynė 
žmones nuo doriškų kankinimų, nuo pažeminimo, bet neiš- 
liuosavo iš ekonomiškos, taip sakant, piniginės vergijos. Jiji 
pasiliko tokia pat, kaip ir buvusi. (Skaityk apie tai knygelę: 
„Ar yra baudžiava Lietuvoje““.) 

Bet ir šioji pastaroji užsiliko dvejopa: pabaigtina kada nors 
ir niekados nepabaigtina. Buvusieji lažininkai už pusamžio 
turėjo likti liuosi ir nuo piniginės baudžiavos, buvusieji gi 
mųjų činšą valdžia paskaitė už išpirkimo mokesčius, antrųjų 
činšą, nors jie mokėjo ir paskui kas daugiaus, skaitė už paprastą 
metinę arendą. Dvarininkai tuo pasinaudojo, žmones, kurių 
bočiai prabočiai valdė tą pačią žemę, priskirdami prie paprastų 
arendorių, kurie šįmet vienur, kitąmet kitur samdosi žemelę 
ir kontraktus išduoda. Pareikalavo tokių pat kontraktų ir nuo 
savo činšininkų, idant, pažymėtam kontrakte laikui praslinkus, 
galėtų juos išmesti. (Skaityk apie tai „V. Žiniose“ Nr. 10 (619): 
„Kaip atsirado mūsų krašte kai kurie liuosieji žmonės ir kaip 
kai kurie anų nustojo savo žemės“*.) 


79. 


Ir nelaimė tiems, kurie kontraktus pasiėmė! Neilgai trukus, 
jie nustojo tos žemės, kurią gal keliolika kartų (pakalenijų) jų 
giminės dirbo. Prasidėjo kova už žemę. Dvarininkai telkė po- 
liciją, kareivius mėtyti činšininkus; šieji telkės į kuopas ir gy- 
nės. Ne taip dar seniai garsios buvo kovynės Kurtuvėnuose, 
Salantuose ir kitur. 

Kurie neėmė kontraktų, ėmė reikalauti nuo valdžios, kad 
irjų įmokamieji pinigai pradėtų skaitytis už išpirkimo pinigus. 
Ir valdžia gavo nusileisti, tai šiam, tai tam pripažindama iš- 
pirkimo teises, taip kad šiandieną palyginant nebedaug be- 
paliko beteisių činšininkų. 

Nesidžiaugė tečiaus činšininkai ir išpirkimo teises įgiję. 
Valdžia panorėjo nuo jų, kad trečią dalį išperkamosios sumos 
tuojau gyvais pinigais užmokėtų, be to, dar 1576 už tą sumą ir 
tokius mokesčius, kad per 50 metų irgi pabaigtų. Prisėjo tri- 
gubai mokėti. Kilo vėl kova, kol neišreikalavo viens kitas 
prailginimo metų net lig 112. 

112 metų dar vilkti piniginį lažą tuomet, kada kiti tokie pat 
jo nebevelka! 112 metų dar mokėti, jau išmokėjus kur kas 
daugiaus už savo kaimynus! Tokis nelygumas sunkenybės, 
lygiai pildžiant kitas pareigas! Ne, mūsų atstovai turi pasirū- 
pinti, kad ir nuo liuosininkų būtų numesti žemės mokesčiai, 
vis tiek ar seniaus, ar vėliaus jiems buvo paskaityta už iš- 
perkamuosius arba ir visai dar nepaskaityta. 


REDAKCIJOS PRIERAŠAS 


Gauname daugybę korespondencijų apie negeistiną bendrą 
mokymą berniukų ir mergaičių, ypač jau paūgterėjusių. Visi 
skundžiasi ant negeros įtekmės vienų ant kitų. Talpindami dar 
kartą šiokią žinelę, mes įprašome prisityrusiųjų mokytojų 
pakelti šitą klausimą ir prisiųsti mums savo nuomones. Bal- 
sams žmonių, šaly mokymo stovinčių, nelabai tikime. Mes 

žinome bendrą mokymą abiejos lyties vaikų Švedijoje, Angli- 
joje ir Amerikoje. Švedijos mokytojų balsai pasidaliję: vieni 
sako, tai gerai esą, kiti ne. Amerikiečiai beveik vienodai žiūri 
į tą klausimą. Anotjų, mišras mokymas turi daugiaus gerumo 
neg blogumo. Berniukų būdas žymiai suminklėja, susišvelnina, 
mergaitės įgyja daugiaus energijos ir parangumo. Jei moterų 
emancipacija, tai yra išsiveržimas iš po vyrų viršininkavimo, 
kur kas sparčiaus eina Amerikoje, tai padėkavojant bendram 
pradiniam ir tolimesniam mokymui. 

Teiravomės apie tai sumaningų gydytojų. Apskritai jie 
pritaria bendram mokymui ten, kur būdiškas išsilavinimas 
namie stovi aukščiaus, kur apšvieta didesnė. Mūsų valstie- 
čiams, šiurkštabūdžiams, toksai mokymas esąs abejotinos 
vertybės. 

Ką gijūs pasakysite, mokytojai? 


LIETUVIAI, KĄ GI DIRBATE! 


„V. Žinios“ tiek jau rašė apie mūsų mokyklų reikalus, kad 
net užsipelnė kitų laikraščių prikišimą, būk tai jos pavirtusios 
Mokytojų sąjungos! laikraščiu ir įgrisusios skaitytojams. Įgristi 
gal įgriso. Bet liautis nesiliaus. Dėl Dievo meilės, kas gi 
šiandieną gali mums labiaus rūpėti už apšvietimą?! Kokį gi 
kitą padėsime pamatą, statydami mūsų gerovės rūmą? Ap- 
švieta priduoda žmogui vertumo, su šviesiu žmogumi tesi- 
skaito vadovai, šviesa ir mokslas palengvina gyvenimo naštą 
nešti, šviesa ir mokslas padeda daugiaus uždirbti, daugiaus 
reikalų užganėdyti, šviesa tą patį purviną gyvenimą padaro 
nebe taip smirdančiu, be šviesos ir mokslo negalės išveržti nei 
žmogaus teisių. 

Kits skaitytojas pasakys: vis tai tokia aiški teisybė, kad nei 
rašyti nebereikia, nes primygtinas, nepaliaujantis šaukimas — 
rūpinkitės kuo daugiausia šviesos ir mokslo įgyti, kiek tik 

išsigalite, rūpinkitės savo mokyklomis! - yra lygus laužimuis... 
į atviras duris. 

Taip, taip! Tai tiesa, aiški kaip diena tiesa. Vargu bau 
besurasi Lietuvoje tokią akmens galvą, tokį aklį, kurs priešingai 
sakytų. Ir visgi... baisus tebėra mūsų mokyklų padėjimas, ne 
tik baisus, bet stačiai bjaurus, barbariškas (laukinių žmonių) 
valstiečių apsiėjimas su savomis mokyklomis. Ir nelaimė! - ne 
tik neina geryn, bet sparčiai žengia prastyn. 

Valstiečiai! Atsiminkite didįjį Lietuvių seimą 1905 m.* Jūs, 
tuodu tūkstančiu valstiečių atstovų, abiejų rankų pakėlimu ir 
griausmingu balsu pritariusieji pradėti ramią revoliuciją dėl 
išveržimo visų pirmu lietuviškų mokyklų laisvės! Revoliucija 
kilo; šimtai kovotojų už laisvę atsidūrė kalėjimuose, šimtai 
gavo, šeimynas palikę, turtus pragaišinę, svetur nuo perse- 
kiojimų bėgti. Brangiai ta maža revoliucijėlė mums apsėjo. Bet 
veikėjai to nesigaili, nes valdžia, nors mokyklų dalykuose 
nusileido, lietuvių reikalavimus tautinės mokyklos pripažino 
už teisingus, pavarytųjų šalin rusų mokytojų atgal nebesu- 
grąžino, įjų vietas ėmė skirti tikrus lietuvius ir katalikus; patys 
dorieji rusai mokytojai gera valia šalin pasitraukia ir visi 
pabaigs trauktis, užleisdami vietas lietuviams. Prasiskleido 
juodi, tamsūs debesys, užstojusieji saulės šviesą, blyksterėjo 
pragiedrulis, nušvito laime lietuvių veidai. Džiaugsmas, rodės, 
eis vis didyn. Bet... Pasipylė kaip iš gausybės rago taip karščiai 
geidautų lietuvių mokytojų pasiskundimai, kad jūsų, valstie- 
čiai, kovota ne su rusinančia jus mokykla, bet tiesiog - su pačia 
mokykla, kad tikją nustumti ant pat žemojo laipsnio. Susilaukę 
saviškių šviesos nešėjų, lietuvių mokytojų, kurie, gerai apmo- 
kamas vietas svetur metę, pasiskubino atvykti jums į pagelbą, 
ne tik neapsidžiaugėte, ne tik nepriėmėte su atviromis ranko- 
mis, bet kaip kokiems paprastiems valdžios statomiems val- 
dininkams (činauninkams) atėmėte po pusę algos! Girdėtas gi 
tai daiktas? Kas kitas pasaulyje gali taip padaryti? Kame gi 
norima, kad geradariai vis gerai darytų, patys pusalkiai pasi- 
likdami ir skursdami? 16 rs. į mėnesį algos mokytam žmogui 
su šeimyna; 16 rs. (kartais net... 21 rs., 50 k... tfu!) už katorginį 

darbą su šimtu vaikų, darbą, kurs per keliolika metų troškiame 
kambaryje į džiovą įvaro! Kame nuovoka? Juk ir paprastas 
vagą versti temokąs darbininkas, jei paskaitysi pilną jo už- 
laikymą, Žemaičiuose daugiaus ima. 

Graudu buvo skaityti kitų mokytojų sutikimą: kentėkime, 
juk pasišventimas mus čia atvedė, o ne šiltos vietos. Kankin- 
tiniai už idėją! Šlovė jiems! Jų vardai ilgainiui bus aukso rai- 
dėmis užrašyti. Bet kol užrašys, žmogaus skilvys maisto prašo 
ir žadama pagarba neužsiganėdina. 

Kankiniams šlovė, bet kankintojams kas? Kaipjų vardai bus 
užrašyti? 

Sakytume, neturtas lietuvius valstiečius verčia išlaidas 
sumažinti. Bet ne. Vienam žmogui 100-150 rublių daugiaus 
daug sveria, bet 3000-5000 valstiečių ką gi palengvins? Trimis 
kapeikomis (aiškiai: trimis kapeikomis!) mažiaus išlaidų. O 
monopoliai lobsta. Jų naudai mūsiškiai kasmet daugiaus išlei- 
džia, ne po tris kapeikas, bet po 30 rub. pridėdami. Stebėtinas 
sulyginimas nepalyginamų daiktų. 

Ir štai kas pasidarė: lietuviai mokytojai bėga atgal iš Lie- 
tuvos, nes ji pasirodė ne motina, bet šiurkščia pamotė. Iš Radvi- 
liškio bėga dėl negalėjimo už dvidešimtį ir pusantro rublio 
pragyventi, iš Joniškio bėga, nes ten mokytojams bepaskyrė po 
16 rs. Atima tarnus, liepdami mokytojui pačiam su vaikais 
mokyklą valyti, mokslui pasibaigus (Viekšniai). Atima kurą dėl 
to, kad mokykloje ne tik ūkininkų, bet ir bežemių vaikai mo- 
kinasi (Radviliškis). Atima pinigus knygoms nusipirkti, liepda- 
mi, kad kiekvienas savo pinigais jas pasigamintų (Papilė). Ne 
to valsčiaus vaikus apkrauna mokesčiais (po 12 rs. nuo ypa- 
tos), kad tik mokinių skaičius sumažėtų (Biržai), ir t.t., ir t.t. 

Tai kas gi čia, paklausime: ar antroji revoliucija dėl visiško 
mokytojų prašalinimo? Spaudą gavę, laikraščiais ir knygomis 
užsivertę, mokyklų nebereikalaujame? Ne, vyručiai, tai svai- 
gulys, tai pernykštės liekanos ardymo viso to, kas svetima; įsi- 
traukus į ardymą, nebenuvokiama, kad ir savo dalykai yra. 

Širdgėla ir nerimastis už ateitį liepė mums tą šiurkštų 
straipsnį parašyti. Patys mokytojai nepadorėjasi reikalauti ir 

aimanuoti, kad nepasirodytų godūs. Užtat šalyj stovintys pri- 
valo juos, o per juos ir pačią mokyklą užtarti. Dėl to ne tik 
nesiliausime rašę, bet kuo tankiausia griaušime tą storą jūsų, 
valstiečiai, žievę, kol galų gale jos nepergriaušime, kol šviesos 
spindulys nesušildys jūsų širdžių, neprablaivys galvų, ir jūs 
nesuprasite, kad mokslui padėtas skatikas šimteriopai sugrįžta. 
„Mūsų mokykloms“ „V. Žinios“ turės ypatingas skiltis, kur 
talpins žinias kuo tikriausias, nes iš oficiališkų šaltinių. 


GARDINO LIETUVIAI ŠAUKIASI 
PAGELBOS! 


Gardino lietuvių kuopa atsiuntė į Vilnių savo pasiuntinę ir 
įteikė mums šiokį raštą: 

„Seniai jau Gardine yra nemaža lietuvių kuopa. Uždarbio 
ieškodami, plaukia į Gardiną lietuviai ne tiktai tos pačios 
Gardino gubernijos, bet ir Vilniaus. Paskutiniu laiku yč daug 
čia atsirado suvalkiečių ir žemaičių Telšių pavieto. Tikybinis 
ir tautinis lietuvių padėjimas čia apverktinas. Tautinius 
reikalus nors retkarčiais aprūpina viena inteligentė lietuvė, 
kurios pavardės tuo tarpu dėl daugelio dalykų neminavosime. 
Bet tikėjimo dalykai čia jau visiškai nebeaprūpinami. Lietu- 
viškai mokančio kunigo nebeliko čia nei vieno. Per išpažintį 
pasisakius nemokant lenkiškai, kunigai liepia sakytis rusiškai. 
Rusiškai... lengva paliepti, bet sunku išpildyti. Aggi ir rusiškai 
tiek temoka, kiek tereikia namų dalykams. Be to, ir gerai mokąs 
nesugebės kaip reikiant apsakyti savo sąžinę ir sielavartus: 
rusiškai nei tam tikrų pavadinimų katalikai nežino. Aišku, kad 
tokia išpažintis negali nuraminti nei dievočiausio žmogaus. 
Tą liūdną, tiesiog apverktiną padėjimą suprato net patys rusai, 
tarnaujantys miesto-ligonbučiuose, gydytojai, jų šeimynos ir 
kiti. Jie esą labai nustebę, kad skaitlinga lietuvių tauta nemoka 
ar nenori globoti vargšų savo svetur nuklydusių brolių ir 

seserų. Atsakymą už tai meta ant lietuviškų laikraščių redak- 
cijų, kodėl jos pačios neužstoja ir kitų užstoti neragina. 

Gardine dar užsiliko trys katalikų bažnyčios, kitas rusai 
visiškai išgriovė arba perdirbo į kareivių kazarmes (Karmelitų 
b.): vadinamoji „fara“ — parapijinė, šv. Pranciškaus, irgi pa- 
rapijine, ir šv. Brigitos su vienuolynu (klioštoriumi) to paties 
vardo, kur belikusios viena ar dvi vienuolės (vienišės) ir prie 
jų kunigas senelis, visai persenęs žmogus. Nei vienoje baž- 
nyčioje lietuviai negali giedoti nei tokiu laiku, kada lenkai jau 
viską pabaigia. Tiesa, lietuviai savaime kartais pradeda stacijas 
vaikščioti, bet vien tada, kada susirenka kareiviai lietuviai, ku- 
rių čia daugybė. Kad ne jie ir kun. Povilas!, lenkai tuojau pa- 
darytų tokią pat istoriją, kaip Suvalkų Kalvarijoje kad buvo?. 
Sunku raštu išreikšti, ką lenkai, įkvėpdami savo moterims ir 
mergaitėms baisią lietuvių kalbos neapykantą, su jų pagelba 
ištaiso lietuviams! Ypačiai jie nekenčia ir boikotuoja suvalkie- 
čius, labiaus neg kiti tautiškai susipratusius, lietuviškai tebe- 
kalbančius, nenorinčius ir toliaus brangios savo kalbos išsiža- 
dėti. Gavę žinoti esant prie šv. Pranciškaus vieną kunigą, 
suprantantį lietuviškai, lietuviai buvo į aną atsikreipę, bet ir 
šis... liepė jiems - lenkiškai mokytis. 

Lietuviai tokiu būdu, tie uoliausieji katalikybės išpažintojai, 
kaip ir patys lenkai pripažįsta, dabar kaip kokie sektantai (at- 
skalūnai) turi šiaip jau namuose rinktis, kur užsidegę žvakes 
surengia įvairias pamaldas. Pavojumas tikybai didelis. Netu- 
rėdami dvasiško vadovo, gali ir iš tikrųjų išvirsti į kokius at- 
skalūnus, marijavitus ar kitokius. Tegu tik atsirastų Gardine 
koksai apsukrus atskalos platintojas, visus suimtų į savo ran- 
kas. Lietuviams atskirai susirinkti į kokią bažnyčią tada telei- 
džiama, kad atvyksta koks lietuvių kunigas... aukų pasirinkti 
statomai kame nors bažnyčiai ar kitam kokiam sumanymui. 

Jei lenkai vis labiaus pradeda nebeapkęsti lietuvių, kaltas 
yra klebonas ir džekonas kun. Elertas ir jo kamendorius kun. 
Stanislovas?. Tai iš abiejų pusių kylančiai ir augančiai neapy- 
kantai sustabdyti nėra kitokio būdo, kaip tik atskyrus lietuvius 
nuo lenkų, pavedus lietuviams visados beveik apytuščią 

šv. Brigitos bažnytėlę. Ten jie ramiai sau atliktų pridedamąsias 
pamaldas lietuviškai, pasidalydami laiku su lenkais. Į para- 
pijines bažnyčias, žinoma, jiems nelabai ir padoru veržtis, nes 
jų 1-2 tūkstančiu, o lenkų keliolika tūkstančių“. 

Šitokias žinias pranešė mums Gardino lietuvių pasiuntinė, 
kuri tyčia buvo atvykus į Vilnių. Neradus J. M. vyskupo namie, 
mums pavedė tą dalyką spaudoje paaiškinti ir vyskupui 
pranešti. Tuo tarpu išpildome pirmąjį reikalavimą. Neužilgo 
ypatiškai kreipsimės į J. M. vyskupą, prašydami: 1) tuo tarpu 
paskirti į Gardiną kunigą lietuvį arba bent gerai mokantį 
lietuviškai; 2) paskui įvesti ir lietuviškas pamaldas šv. Brigi- 
tos bažnytėlėje, pavestoje kunigo lietuvio globai. 

Koks gali būti skaitlingiems Gardino lenkams pavojumas 
nuo nedidelės lietuvių kuopos? Lietuvių geidimai čia grynai 
tikybiniai; tai visų pirmu. Prie jų prisideda ir tautiniai, kurius 
užganėdyti, ypač galint lengviai užganėdyti, privalo teisingas 
ir bešališkas vyskupijos rėdas. Ir mes pilnai užsitikime vis tai 
būsiant užganėdyta. 


NEGILUS SĖJIMAS IR ARIMAS 


Atkreipiame skaitytojų atidžią ant žinios apie Stulgių ūkio 
ratelio darbus (Nr. 19)!. Pirmoji tai žinutė, smulkiai išdėstanti, 
ką veikia susirinkę draugijėlės sąnariai. Aiškiai matome, ko- 
kia daugybė smulkių, bet svarių reikalų turi mažieji mūsų 
ūkininkai. Aišku ir tai, kad be prisityrusių mokytų žmonių ra- 
teliai neparodys didelio gyvumo. Taigi, kol toksai ratelis kame 
nors susitvers, reikia iš pradžių surasti primaningas jo vado- 
vas; kolgi tokio nėra, nesiskubyti. Ne skaičius ratelių, bet jų 
gyvumas, veiklumas parodys, kad mokame ūkiu verstis. 

Bet ir mokyti vadovai, patardami kokį naują dalyką, turi 
labai ir labai pagalvoti, ar tai geran išeis. Užvilti negali tik pri- 
tyrimas. Įspėjame čia stulgiečių patarimą - negiliai sėti grūdus. 

Patarimas, negalime stačiai pasakyti, klaidus, bet, kaip prieraše 
pažymėjome, dar nelabai ištirtas. Esame teiravęsys p. D., 
žinomo Kauno paviete prisityrusio ūkininko. Apie kviečius 
jisai visai priešingai kalba. Gali būti, kad grūdas, daigą 
išleisdamas, per labai suvargsta, kol iš gilumos švieson išlenda. 
Bet tasai rudeninis jo suvargimas gelbsti jį nuo iššalimo. Jau 
pritirta: kviečiai dėl to pas mus taip tankiai iššąla, kad juos 
per negiliai įsėjame, t.y. pasėję apvalkiojame lengvomis ekė- 
čiomis, ir galas. Tuo gi tarpu, kur pasėję plunksninėmis Ame- 
rikos ekėčiomis apverčia, daug rečiaus iššąla. Dar geriaus esą 
kviečius pasėjus užarti juos lengvu paprastu arklu (žagre). Taip 
įsėti beveik nėkados neiššąlą. 

Apie negilų kitų grūdų sėjimą nesame ką nors patyrę. 

Kalbant apie negilų grūdų sėjimą, veržiasi klausimas ir apie 
negilų arimą. Beveik visi mano, reikią arti kuo giliausia. De- 
šimtis metų atgal buvo pragarsėjusi visai priešinga nuomonė 
tūlo Podolės dvarponio, nebemename, kaip jis vadinosi, kurs 
griežtai priešingai protavo: reikią arti kuo negiliausia. Laukia- 
mos ir žadamos buvo stebėtinai geros pasekmės, bet... kažkas 
nutilo. Matyt, pasekmės nebuvo lygios laukimams. Nuomonės 
skyrėsi tame dalyke: kas geriaus ir ilgiaus užlaiko šaknelėms 
reikalingą drėgmę - nejudinta žemė ar išpurenta? Teisybė, kaip 
ir visados, greičiaus bus viduryje, apskritai sakant. Išimti 
priseis tik tokias žemes, kurių dirbamasai derlingasai žemės 
sluoksnis yra giliai vienodas ir lengvas, nesusmegęs. Ten 
užtenka ir negilaus arimo. Be to, ir tas žemes išskirsime, kurių 
po dirbamu plonu sluoksniu yra kitas kietas sluoksnis, 
padėkime, molio, šlyno ir t.t., kaip tai yra pamituviais Kauno 
ir Raseinių pavietuose. Ten ariama negiliaus dviejų colių ir... 
derla žemiaus vidutinės. Bijoma, giliai ariant, bergždžioji, oro 
nesuminkštyta žemė aikštėn išversti. Teisinga. Tik yra būdas 
jai suminkštinti ir neverčiant aikštėn, tik darbo daugiaus, 
priseina, vagą plūgu išvarius, ta pačia vaga varyti apkaupia- 
muoju arklu (žagre) antrą vagą. Tada antroji vaga neišvirs 
aukštyn, sukračius tik žemę. Antrą sykį plūgas eidamas apvers 
ją derliąja žeme. Kelissyk taip pajudinus susmegusią bergždžią 

žemę, jau gali iš sykio giliai arti, nes oras jau bus aną pasiekęs. 
Giliaus sukratyta žemė, daugiaus drėgmės sugerdama, neleis 
per labai permirkti viršutiniam sluoksniui, neleis vėlgi ir 
pergreit išdžiūti, nes drėkins iš apačios. 

Negilus sėjimas privalo tad skaitytis su arimo būdu, arimas 
su žemės rūšimi, o viskas privalo būti išmėginta kiekviename 
skirtame žemės kąsnyje. Kitaip galima skaudžiai apsivilti. 


MŪSŲ MOKYKLOS 


Esame šnekėję su p. A. V. Itomlinskiu, liaudies mokyklų 
inspektoriumi Šiaulių ir Panevėžio pavietuose!. Šisai gerb- 
tinasis darbštus vyras žinomas jau savo palankumu prie lietu- 
vių, šviesiomis akimis žiūri į tautinius mūsų reikalus. Jis, 
rodos, viena mintimi tegyvena, kaip tik aukščiau pastatyti 
Lietuvos liaudies apšvietimą. Gal nei vienas lig šiol buvusiųjų 
inspektorių neįdavė mokyklų valdybai tokios daugybės 
lietuviams naudingų sumanymų kaip p. Itomlinskis. Jei pavyks 
įvykinti juos, Itomlinskio vardas puikiais žodžiais užsirašys 
mūsų tautos istorijoje. 

Šit ką nuo jo patyrėme. 


KAIP MOKYKLŲ VALDYBA ŽIŪRI DABAR 
Į TAUTINES MOKYKLAS? 


Mokyklų valdyba, kaip Kauno direkcija, taip ir Vilniaus 
Mokslo apskritis esą tos nuomonės, kad Lietuvoje mokytojautų 
lietuviai. Visus kandidatus, turinčius mokytojų teises ir pano- 
rėjusius užimti Lietuvoje vietas, priėmę. Ir dar esą keletas vietų, 
kur nėra tuo tarpu nė jokio mokytojo. Su mielu noru paskirsią 
ir ten lietuvius, jei jų atsiras. Paskyrę pagaliaus du buvusiu 
Kauno dvasiškos seminarijos mokiniu, neturinčiu tuo tarpu 

mokytojo teisių, reikalaudami vien, kad paskui pasirūpintų 
jas įgyti. Tiesa, kiti lietuviai mokytojaujantys įvairiose Lenkijos 
gubernijose ir norintys persikelti į Lietuvą, nepakliuvę, bet ne 
dėl to, kad Kauno direkcija nebūtų jųjų priėmusi, tik dėl to, 
kad lenkų direkcijos jų nepaliuosuojančios nežinia dėl ko ar 
kad joms pačioms trūksta mokytojų, ar dėl ko kito. Priėmę net 
mokytojus abejotinos vertybės, neatsakančius, kaip pasirodo, 
aukštam savo pašaukimui: keletą neblaivių žmonių, kurie 
daugiaus laiko gaišiną karčemoje, ne mokykloje, porą žmonių, 
atvykusių su abejotinu tikslu, kaip kad dėl lenkinimo lietuvių 
vaikų, nes pasirodą lietuviškai nemokančiais, porą žmonių su 
fanatiškai partijinėmis pažiūromis, negalinčių tokiu būdu gry- 
nai pedagogiškai vesti mokyklą. Aiškių nuomonių pamatas — 
tai šviesa. Šviesk žmogų: apsišvietęs ir pats mokės išsirinkti 
kelią, geriausia ir sparčiausia nuvedantį į laisvę. Tos negeis- 
tinos priemaišos, tie pelai būsią ilgainiui pašalinti. 


MERGAIČIŲ MOKYKLOS 


Lig šiol atskirų mokyklų mergaitėms Kauno direkcija vos 
keletą teturėjo. Keletai mergaičių atsiradus, jos buvo priima- 
mos į bendrą mokyklą. Kur atvyko mokytojai lietuviai kata- 
likai, skaičius mergaičių mokinių žymiai pasididinęs. Bendras 
mokinimas abiejos lyties vaikų visgi neesąs geistinas. Bendras 
mokinimas tada tegalįs padaryti gerą įtekmę kaip ant berniukų, 
taip ir ant mergyčių, kada yra neankšta mokykla, kada nereikią 
kimštis kaip silkėms į bačką, kada esanti užtektina priežiūra, 
ypač - moterų priežiūra. Dabar taip nėra ir būti negali, kada 
vienas mokytojas turi sekti arti šimto vaikų, kada valsčiai kur 
ne kur reikalauja, kad tie patys vaikai, po lekcijų pasilikę, valy- 
tų mokyklos butą. Esančios tuo tarpu kelios vakansijos, kurių 
užimti Kauno direkcija kviečia lietuves, turinčias teises mokytojau- 
H. Girdėjome didžiuosiuose miestuose esą daugybė lietuvai- 
čių, labai menką duoną turinčių. Tesikreipie gi su prašymais į 
Kauną: bus ir joms geriaus, ir Tėvynei nauda. 

LIETUVAIČIŲ MOKYTOJŲ SEMINARIJA 


Esą sumanyta įsteigti Kauno gubernijoje atskirą seminariją 
lietuvaitėms į mokytojas priruošti. Kilęs tik klausimas - kur. 
Iš pradžių buvo manyta Šiauliuose, kur grafas Zubovas? būtų 
ir namus paskyręs. Tačiaus dėl įvairių priežasčių sutarta tokią 
suminariją įsteigti kuriame nors mažesniame miestelyje: ten 
vaikai liuosesni nuo blogos, tvirkinančios miestų įtekmės, ten 
ir pragyvenimas pigesnis. Apsistoję ant Varnių, Telšių paviete, 
kur senovės kat. Dvasiškosios seminarijos rūmus turi užėmę 
kazokai. Jau esąs paduotas prašymas į kareivių valdybą, kad 
tuos rūmus atiduotų mokyklai. 

Kitas klausimas, iš kur pasemti pinigus? Valdžia tiek daug 
neduos. Manoma pasielgti Tverės, Viatkos žemiečių būdu. 
Pakurstyti valsčius, kad jie apsiimtų kasmet mokėti po 100 rub., 
statydami, jei turės, savo kandidatę, baigusią liaudies mokyk- 
lą. Tokiu būdu nei pinigų, nei kandidačių nestigtų. 

Už 100 rub. mažame miestelyje pragyventi lengva. 


LIETUVIŠKIEJI MOKYKLŲ KNYGYNĖLIAI 


„V. Žinių“ skaitytojai jau žino, jog direkcija pavedė p. 
Itomlinskiui sustatyti sanrašą lietuviškųjų knygų: mokslo 
vadovėlių ir šiaip jau skaitymui. Buvo jisai prašęs išleidėjus, 
kad teiktųsi jam prisiųsti tam tikslui po vieną egzempliorių. 
Pasirodo, kad paklausė vos tik kurs ne kurs. Dar kartą pasirodo 
mūsų nerangumas. Aggi žinoma, kad mokyklų valdyba ne- 
leidžia pirkti į mokyklų knygynus knygų, kurių neužtvirtins 
tam tikros mokyklos komitetas. Dar kartą todėl skatiname 
pasiskubyti. Dievai žino, kada antrą kartą bebūsite pakviesti. 

Čia turime pažymėti gana malonų dalyką - sumažėjusį 
mokyklų valdybos biurokratiškumą. Vis tankiaus girdisi bal- 
sai: esame „popierių“ priešai, reikalaujame ir laukiame gyvo 
darbo. Taip, kur kur, ojau mokinimo dalyke reikia ne popierių, 
bet gyvo darbo. Tam patvirtinti galime parodyti atsitikimus, 

kad jau kur ne kur pavelyta supirkti knygas, nelaukiant 
komiteto užtvirtinimo, by tik už jas inspektorius atsakytų. 

Tokiu būdu visa atsakomybė už nevykusį mūsų mokylų 
darbą pradeda nuo valdžios virsti ant mūsų pačių. Valdžia ką 
gali, daro, kad tik mosklas eitų liuosiai ir sparčiai, o mūsų 
valstiečiai pradeda atžagariai trauktis, nebenorėdami savo 
kapeikomis prisidėti. Taip dalykams esant, prielankiausiam 
žmogui gali rankos nusileisti. (Žiūr. apie tai Nr. 213.) 


v 


SODŽIŲ MOKYKLĖLĖS 


Skaitytojai, gal dar neužmiršote nelemtos atminties „školy 
gramoty“, t.y. pačias pradines sodžių mokyklėles, kurias prieš 
keletą metų buvo norėjusi mums užmesti Kauno direkcija? 
Sumanymas neįvyko, nes buvo reikalaujama, kad mokytojas 
būtų tikras rusas ir pravoslavas. Užtat nebuvo reikalaujama, 
kad turėtų kokį nors mokslo laipsnį. Ir akli lietuviai matė tame 
sumanyme ne troškimą padidinti mūsų apšvietimą, bet norą 
rusinti ir pravoslavinti. Sumanymas nelemtas, nes, kaip aname 
straipsnyje buvome pasakę!, į mokymą neprivalome brukti 
pašalinių dalykų. 

Dabar štai įduotas tai pačiai Direkcijai naujas sumanymas 
tų pačių sodžiaus mokyklėlių įrengimo. Dabar nebebūsią 
reikalaujama, kad sodžių „direktoriai“ būtinai būtų rusai ir 
pravoslavai, galės būti lietuviai katalikai. Užtat bus reikalau- 
jama, kad patys būtų nors pradinę liaudies mokyklą pabaigę, 
t.y. egzaminą (kvotimą) išlaikę. Nebūsią, žinoma, priešingi, 
jei sodiečių vaikų mokymu užsiims ir aukštesnio mokslo žmo- 
nės: liuosu laiku studentai ir kiti. Sumanymas įvyksiąs. 

Sugrįš tokiu būdu anieji laikai, kada mokytojai („direkto- 
riai“) vaikščiojo iš vieno kiemo kitan su būreliu vaikų. Nebe- 
reiks tiems mažyčiams alkti svetimame sodžiuje ar stipti, po 
keletą varstų kas dieną keliaujant. Dabar esamosios valsčių 

mokyklos nesutalpina nei dešimtosios dalies mūsų vaikų. 
Sodžių mokyklėlės žymiai tą blogį sumažins. 

Todėl jau laiku pasirūpinkite, sodiečiai, apsirinkti žmogų 
ne mažesnio mokslo kaip valsčiaus mokyklos. Pranešti valdžiai 
apie tai galėsite ir per valsčiaus mokyklos mokytoją. 

Jūs gi, norintys eiti į sodžių, patys pasipirškite, nes kas jus 
sužinos? Mes noriai patarpininkausime. 


DVARPONIŲ TAISOMA LIETUVIŠKOS 
MOKYKLOS 


Gauname žinias, gan malonias žinias, jog Kauno gub. 
dvarponiai vis labiaus ima susiprasti, ką jie kalti savo kraštui. 
Valdydami didelius žemės plotus, imdami didelį iš jų pelną, 
dvarponiai lig šiol dargi didžiuotis jais reikalavo: kaipgi 
nesididžiuoti — ir Lietuva turėjo ir turi „ponus“, kurie... jai 
nieko neduodavo, o viską imdavo. 

Laikams kitaip virtus, šviesiosios galvos, jautriosios širdys 
kibo į darbą, atrišo savo kolytas ir ėmė šį bei tą Tėvynės labui 
daryti. 

KETŪNUOSE, Kuršėnų par. p. Jonas Jokubauskis rengia pri- 
vatinę mokyklą 30 vaikų savo dvarų tarnų darbininkų. Tam 
tikslui reikalingų patarimų prašė nuo Kauno apšvietos drau- 
gijos „Saulė“. Padėk Dieve! 

VAITKUŠKĖJE, ties Ukmerge, grafas Kasakauskis jau turi 
įtaisęs mokyklėlę 17 vaikų, kurius p. Bojaržynskaitė, lietuvė, 
mokina lietuviškai. Čia pažymėtinu yra du dalyku. Viena, 
patsai grafas siuntinėja mažus savo vaikus lietuviškai mokytis, 
nors patsai beveik nieko lietuviškai nemoka, ojo žmona anglė 
nė totiek. Turime tad viltį, kad jaunajai mūsų dvarponių kartai 
nebeprisieis raudonuoti iš gėdos, nemokant savo tėvučių 
žemės kalbos. Antra, Jo Mylista Žemaičių vyskupas Paliulionis, 
viešėdamas Vaitkuškėje, patarė ir net liėpė poterių lietuviškai 

mokyti visus mokyklėlę lankančius vaikus, nors jie ir būtų 
įpratę lenkiškai kalbėti. Įsakymas visai teisingas. Gėda ir pikta 
darosi, suradus tikrus lietuvius, kurie vakar dar lenkiškai ne- 
mokėjo, o šiandieną, arti miesto ar pačiame mieste atsidūrę, jau 
vaikams liepia lenkiškų poterių mokytis. Lig miestiečių ir Dievas 
lietuviškai nebesupranta. Bet jei Rimša nesupranta, tai Dievas, 
būdamas už jį geresnis, kaip patarlė sako, tikrai supras!. 


VILNIUS, 6 D. VASARIO 1907 M. 


Už dvejeto valandų prasideda rinkimai. Dvi valandi belie- 
ka, o nei Saliamonas negalėtų įspėti, kas laimės: dvarininkai 
ar demokratai, t.y. valstiečiai, miestelėnai ir darbininkai. Visi 
vaikščioja, nosis paknebinę. Tvirčiausia susimezgę yra dvari- 
ninkai. Jie, nuo senų laikų kits kitą pažindami, nuolatos susiva- 
žiuodami tai į vaišes, tai į draugijas, turėjo laiko iškamantinė- 
ti statomųjų kandidatų privalumus. Per keturis mėnesius dirbę, 
suskubo pilnai sutarti, nes ir patys vienodai per tą laiką išsila- 
vino, įgijo vienodus supratimus savo reikalų. Užtat nei vakar, 
nei šiandieną nebeturi vargo, o rūpesčio tik tiek, kad prisibrukti 
prie indo, įmesti baltą kamuolėlį už pastatytuosius kandidatus. 

Nebeturi vargo, nebeturi rūpesčio. O vienok užsirūpinę ir 
neužsitikrinę, kad jų visas trūsas nenueis vėjais. Kodėl gi? Ogi 
todėl, kad visą laiką pragaišino, svarstydami vien „savo rei- 
kalus“. Vieši jų apsiskelbimai ne tik neužganėdino kitų, 
nedvarininkų, bet, priešingai, sukėlė prieštaravimą. Demok- 
ratų neužsitikėjimas dvarininkais taip didelis, kad nei šnekėtis 
su jais nenori. Demokratai spiečiasi į atskirą būrį, stato visus 
savo kandidatus, tik tarytumei dvarininkų rinkėjų nei būte 
nėra. Apie pasidalijimą atstovų vietomis nei kalbos nėra: arba 
dvarininkai visi pereis, arba demokratai. Tik... 

Ak, tas nelaimingas „tik“! Trumpas žodelis, o dėljo - beveik 
neišvengiamas demokratų pralaimėjimas. Vienos Apveizdos 


- 86 - 


pirštas tegali demokratus išvesti iš to keblaus padėjimo, kuria- 
me atsirado per savo nesubrendimą. Tiesiog ašaros veržiasi, žiū- 
rint į Vilniaus gubernijos valstiečius rinkikus. Atskirai imant, 
kiekvienas jų kaip kad ir susipratęs būtų; krūvoje gi daro įspūdį 
kaimenės avių be vado: grūdasi, malasi kaip mašalai; per pusę 
valandos nesulaikysi įtemptos į vieną dalyką jų minties. Vieno 
atsiskiriančio balso užtenka, kad visa vienybė iširtų visai valan- 
dai. Lig 8 val. vakarą dar negalėjo priversti, kad išsirinktų ko- 
mitetą, kurs visų vardu galėtų davinėti apmąstytus atsakymus. 

Pavojumas beveik neišvengiamas. Lietuvos valstiečių rinki- 
mų Centralinis komitetas Vilniuje dėjo visas jėgas, kad tik vals- 
tiečiai laimėtų. Siuntė tam tikrus sugebančius žmones į pavietų 
rinkimus, ir ten jie laimėjo nors tiek, kad netikusius pernykš- 
čius atstovus Gotoveckį ir Aleksandravičę atstūmė. Vilniuje 
rinkikams buvo komiteto nusamdytas gyvenimas „Anglijos“ 
viešbutyje, kur jie galėjo dykai gyventi per keletą dienų. Galėjo 
nieko nevaržomi, liuosiai tartis tarp savęs. Tame pat tarpe 
Vilniaus gubernijos kunigai, dvarininkams prilankūs, buvo pa- 
samdę privatinius gyvenimus, kur irgi uz dyką traukė, ką tik 
galėjo. Dvarininkai iš savo pusės, norėdami pasirodyti gerada- 
riais, piršo jiems gyvenimą „Darbo biržoje“, o valdžia kvietė 
visus apsigyventi po jos priežiūra Taikos teisėjų rūme Raduš- 
kevičiaus namuose už Žaliojo tilto. Iš privatinių gyvenimų 
šiaip ne taip pavyko rinkikus sukviesti į „Angliją“; buvo pa- 
vykę išaiškinti, jog ne veltui gi valstiečius rinkikus vaišina kitų 
kurijų žmonės; suprato, koks bjaurus įtarimo šešėlis krenta ant 
parsidavėlių, kurie nepanorės dalyvauti bendrose valstiečių 
tarybose. Gal suprato, o gal pabūgo keršto, — ar šiaip ar taip, 
visgi susiliejo ir tarybos žadėjo eiti geru keliu. Kaip šit vėlai 
vakarą atsirado keletas valdžios rūme globoje bajorų vado Wit- 
to. Gana buvo keleto kviečiančių balsų ir kitus atiduoti į Witto 
prieglobstį: daugumas kaip iš dūmo šoko ten pat; mažumai 
geriaus susipratusių nebliko irgi kas daryti, kaip tik susilieti 
su didžiuma. Ir taip 31 rinkikas atsirado kaip avinai garde, 
apstatyti jei ne kareiviais, tai visokiais guzikuočiais valdinin- 
kais ir šiaip jau barzdylomis. Lig vakarui dar niekas nežinojo, 

kur yra dar 7 rinkikai. Vakarą susirado 4, bet ar beatvyko li- 
kusieji trys, nebegalėjome patirti. 

Ne be reikalo rūpestingai skaitėme rinkikus. Bajorams, 
didiesiems ir mažiesiems žemės savininkams, valdžia malo- 
ningai leidė statyti 44 rinkikus. Valstiečiams - vos tik 40, nors 
valstiečių gyventojų skaičius 170 kartų didesnis už savininkų 
skaičių. Aiškus dalykas, kad 44 dvarininkai galėtų nė nežvilg- 
terėti į mažumą valstiečių, kad prie šiųjų neprisidėtų vienas 
rinkikas nuo miesto darbininkų ir 7 - nuo miestelėnų. Valstie- 
čiams, darbininkams ir miestelėnams susidėjus į vieną, galėtų 
pastatyti 48 rinkikus demokratus prieš 44 dvarininkus ir su 
jais jau nebesiskaityti, bet pravesti visus savuosius kandidatus. 
Štai dėl ko dvarininkai ir vaikščiojo visą laiką nusiminę. 

Nusiminimas, kaip ir badas, daug ko negero išmokina. Ba- 
jorus jis išmokė - klastos ir apgavimų. Dar prieš atvažiuosiant 
rinkikams valstiečiams, dvarininkai su pagelba jiems atsida- 
vusių kunigų, iš kurių išvardijamas yra Vasiliškio Sakalauskas, 
kaulijo kaip galėjo, kad tik eitų kartu sujais prieš miestelėnus 
ir darbininkus. Buvo siūlijama, kaip ir pernai, praleisti du vals- 
tiečiu (tretį jie patys išsirenka), o tris iš tarpo dvarininkų iš- 
sirinkti. Ant to valstiečiams nesutinkant, mėginta buvo nusi- 
pirkti keletą valstiečių, kad nors kokį trejetą. Tada dvarininkai 
galėtų išstatyti 47 prieš 45 ir pilnai laimėtų. Ar pavyko jiems 
tas darbas, šiandieną vakarą jau žinosime. Žinosime, neabe- 
jotina, ir kokie parsidavė, o parsidavėliais bus tie, kurie tyčia 
neatvyks į Vilnių, arba tie, kurie atvykę kaip galėjo valstiečių 
tvarką ardė. Jie jau pasergėti. Kam siūlyta pinigai, irgi žinome. 
Nusiminę tad vaikščioja ir valstiečiai, į kits kitą žvairuo- 
damiesi, kits kitu neužsitikėdami. 

Jų nusiminimą padidina ir neleidimas patarimų ieškoti pas 
pašalines ypatas. Bajorvedis Wittas praleidžia pas valstiečius 
bajorus ir jų agentus, bet varo lauk kitus. Pernai bajorvedis Ka- 
zenbekas buvo palikęs valstiečiams pilną laisvę. „Jūs patys, - 
sakė, - veizdėkite. Kas jums patiks, priimkite, kas nepatiks, 
nepriimkite“. Šįmet kitaip virto: valstiečiai tą tegali priimti, 
kas Wittui patinka, tų nepriimti, kurie Wittui nepatinka. 

Rinkikams prieštaraujant tokiam laisvės varžymui, bajorvedis 
atsakė: svečius gali priimti, bet ne kurstytojus (agitatorius). O 
kokie jam išrodo svečiais, kokie gi agitatoriais, jis vienas težino. 
Taip valstiečius rinkikus ganyti esą gubernatoriaus įsakyta. 

Į vieną ranką su Wittu ėjo rinkikas valstietis Mancevičių 
sodžiaus, Lydos pavieto, Petras Cichno, kurs su įtariama atkak- 
lybe spyrėsi nepriimti nė kokių patarimų iš šalies ir reikalavo, 
kad niekas neturėtų teisės pas juos ateiti. Negelbėjo nė supy- 
kimas ant jo visų kitų rinkikų; negelbėjo nei šimtas paaiš- 
kinimų, jog pašalinės ypatos padeda vien susiorganizuoti, o 
antjų darbo negeidžia turėti nė jokios įtekmės. Spyrėsi it ožys: 
būsią nešlovė rinkikams, jei kas manys, jog jie patys nemoka 
apie savo dalykus tartis. Na, su ta „šlove“ ir pasiliko lig pat 
vėlaus vakaro be įgaliotojo komiteto. 

Atskirai apie tuos dalykus pagalvosime vėliaus. Šitie grynų 
atsitikimų išskaitymai tebūnie vien liūdnu atbalsiu, liūdnu 
pranašavimu valstiečių pralaimėjimo: 1) dėljų pačių nesubren- 
dimo, 2) dėl nepadoraus bajorų pasielgimo. 

Taip tatai vakarykščias mūsų pranašavimas pilnai išsipil- 
dė!; demokratiškasis blokas (sąjunga) - valstiečių, miestelėnų 
ir darbininkų - žlugo dėl to, kad du valstiečiu rinkiku, nežinia 
dėl ko, neatvažiavo, o trys atsirado... baisu pasakyti. Į Dūmą 
dvarininkai pravedė visus savo kandidatus dvarponius: Ma- 
rijoną Chelchovskį, Aleksandrą Chominskį, Lauryną grafą 
Puttkamerį, Stanislovą Vankovičių ir kun. Leonardą Rodze- 
vičių. Valstiečiai iš savo tarpo išstatė Simaną Pileiką, ašmeniškį. 
Chelchovskis ir gr. Puttkameris atvirai apsiskelbė šalininkais 
lenkų tautiškųjų demokratų, kun. Rodzevičius, nors lietuvis, 
Zarasuose gimęs, Panevėžyje mokinęsis, netol nuo tųjų lenkų 
pabėgo; Chominskis, Kaune gimęs, Švenčionių pav. gyvenąs, 

ir Vankovičius apsiskelbė šalininkais „realinės politikos“. 
Sunku suprasti, kokia tai politika vadinasi „realine“, t.y. kaip 
vien reikiant. Lenkai pirmeiviai tos politikos seniai neapkenčia, 
nes, ją vedant, priseina visaip uodega sukioti. Matai, kad gali 
ką pagriebti, tai griebk, matai, kad negali, tai, pasikloniojęs ir 
mandagią miną padaręs, atsitrauk atatupstas. Valdžia „realis- 
tus“ mėgia už nešiurkštų jų pasipriešinimą. Jie patys jaučiasi 
gana liuosiais, nes nė kokios programos jų nevaržo. Visuomenė 
tais dviveidžiais niekaip negali užsitikėti. Širdyje tečiaus jie 
vis viena pasilieka lenkais tautininkais, nes, kaip vakar buvo- 
me pažymėję, dvarininkai per ilgą laiką vargo, kol sutarė iš 
visų pavietų surinkti rinkikus vienus tik lenkus tautininkus. 
Venclavskiui tapus Vilniaus atstovu į Dūmą, „Dziennik Wi- 
lenski“, šišo pagautas, šaukė visą Lenkiją džiaugtis: tegyvuoja 
lenkas atstovas, tegyvuoja Vilniaus lenkai, tegyvuoja visa 
Lenkija! Maža ko betrūko, kad nebūtų sušukęs: linksminkis ir 
džiaukis visas dangus su visais savo gyventojais, nes į atstovus 
pakliuvo ne lietuvis, ne žydas, bet Lietuvos lenkas. Įdomu bus 
pamatyti, kokiu gi balsu suklyks „Dz. W.“, į Dūmą perėjus 
vieniems lenkams, „sustiprinsiantiems menką saujelę Lietuvos 
gubernijų atstovų lenkų“. Sakau, vieniems lenkams, nes ir 
Pileika, valstiečių atstovas, — sulenkėjęs lietuvis. 

Vilniaus gubernijos lenkai atstovai baisiai buvo lenkams rei- 
kalingi, nes... iš kitų gubernijų ne ką gavo: iš Suvalkų gub. nė 
vieno, nes perėjo abudu lietuviu — Bulota ir Leonas“, iš Gardino 
vos du, o penki valstiečiai baltgudžiai, iš Vitebsko du, iš Minsko 
nei vieno. Taip kad Lenkų ratas (Kolo polskieš) be vilniečių būtų 
visai iširęs. Lenkai gali džiaugtis šia valanda, tai tiesa. Bet negali 
džiaugtis, atminę būsimąjį laiką. Pasirodė pradžia galo dva- 
rininkų viešpatavimo Lietuvoje, jųjų skirtingumo nuo kitų gy- 
ventojų. Kaune ir Suvalkuose demokratai nepanorėjo nei lygtis 
su dvarininkais. Vilniuje tas pat. Valstiečiai jau iš kalno žinojo 
jų tarpe esant perpirktiems ir nieko nebegelbėsiant susidėjus. 
Tečiaus griežtai atsisakė pradėti kokias nors derybas su dvari- 
ninkais; būtų gavę dar du atstovu, bet jie bevelijo netekti nei 
vieno, ne ką apturėti juos iš dvarininkų rankų. 


Valstiečiai pralošė gal keliems metams, o gal ir visai neilgam 
laikui, nes vargu bau ilgai išsiturės ir antroji Dūma. Bet su- 
silaukę naujų rinkimų, žinos jau, kad nereikia savo reikalų 
pavesti tokiems Cichnoms, Kononovičiams, Šturmoms, kurie 
tyčia važiavo į Vilnių savo valstiečių parduoti. Tyčia apsigy- 
veno kunigo Sakalausko dievai žino kokiame užkampyje pa- 
samdytoje kvateroje, o paskui bepradėm veržėsi į valdiškąjį 
rūmą, į činauninkų dvarponių rankas. Šturma išsyk ten apsi- 
gyveno, nei akių kitiems nerodydamas, o paskui ir kitus nu- 
siviliojo - į pražūtį. 

Tegu tik valstiečiai nebūtų pasirodę tokiais avinais, kaip 
kad dabar, tegu tik būtų pasilikę „savo“ gyvenime, liuosi, ne- 
varžomi, kaip tai padarė kauniečiai, susispietę į „Peterburgo“ 
viešbutį ir nepriėmę valdžios pasamdytojo „Liaudies namo“, — 
būtų galėję suvaldyti ir tokius Cichnus su Šturmomis. Dabar 
gi vedžiojo juos už nosies bajorų vadas Wittas, kurio pasiel- 
gimas buvo taip aiškiai įtariamas, kad to dalyko taip jau palikti 
negalima: jis suvaržė valstiečių rinkimų laisvę! Įstatymai 
užtikrina pilną rinkimų laisvę. Per visas dienas nebuvo arti 
matytis nei vieno policisto. Rodės, rinkėjai galėjo daryti tai, 
kas tik jiems patinka: tartis, patarimų ieškotis iš kitur ir t.t. 
Tuo gi tarpu policiją nuolat turėjo ant savo sprando ypatoje 
bajorvedžio Witto ir visos gaujos dvarponių (ir kunigų), kurie, 
sėdėdami nuolat jo kambaryje arba iš tolo žiūrėdami, kas 
valstiečių salėje darosi, siuntė tai prieš vieną, tai prieš kitą 
atsilankantį svetį. Jei svečias vien žiopsojo, buvo gerai, jei tik 
pravėrė burną, jau buvo metamas lauk. Taip tapo užginta 
lankyti valstiečius tūlam baltgudžiui studentui, kurs, tiesą 
pasakius, nei vieno žodžio nebuvo prataręs. Taip „ypatiškai“ 
(lično vas*) brutališkai paties Witto buvo išvestas kun. Tumas, 
nors daugybė kitų pašalinių ypatų tuo pačiu laiku pasiliko. 
Taip Wittas blaškėsi, kol nesugriebė nuo daktaro R., kurs 
stačiai jam atrėžė: „Jūs pats esate pašalinė ypata ir Jums pačiam 
rinkikai gali uždrausti jų tarpe sukinėtis, nes tai juos varžo“. 
Niekšai rinkikai, matydami valdininkuose savo užtarėjus, kėlė 
aukštyn galvas, vis į jų dūdą pūsdami. Rinkikai, savo vertę 

suprantą, bet prieštarauti neišdrįsdami, pasieniais verkė (fak- 
tas!). Kas tai yra per ištisą parą (sutką) būti po įtekme vienos 
tik ypatos, prigulinčios prie svetimo būrio! Kokia čia laisvė, kad 
doriškai tave slegia? Ne, bajorvedžio Witto pasielgimas buvo 
neteisiškas ir vyriausybė apie tai turi žinoti, nors tai ne- 
bepagelbės valstiečių rinkikų, tų avingalvių, kurie patys nemo- 
kėjo protestuoti ir nenorėjo „Anglijos“ viešbutyje liuosi pasilikti. 
Dėl rinkimų laimėjimo, sakoma, visi pragumai esą geri. Gali 
būti geri visokie gudrūs sumanymai, bet nedori pragumai 
(sredstva“) kaipgi gali būti geri? Padėkime, kad ir papirkimas. 
Amerikos piniguočiai išpila šimtus milijonų per rinkimus. Bet 
užtat visi aimanuoja ir nežino, kaip tą įsivyravusį piktą, pa- 
minantį biednesnių teises ir teisybę, beprašalinti. „Spaliečiai““ 
perka badaujančių rinkikų kviteles, bet už tai pavadinti tapo 
juodašimčiais. Jei tas pats blėdingas ir juodašimtiškas, prasčio- 
kus tvirkinantis paprotys ir pas mus įsivyruos, gausime padė- 
kavoti Vilniaus gubernijos dvarininkams, nes jie pradžią pada- 
rė. Laimėjo, bet vargu bau galės pasigirti šitokiu laimėjimu. 

Vilniaus valstiečių rinkikų nuomonę, kad jų tarpe yra du 
trys dvarininkams atsidavę, patvirtino balsavimas. Valstiečiai, 
matydami pilną savo pralaimėjimą, nebestatė savo kandidatų; 
bet iš jų išsikišo įtariamieji ir nekenčiamieji Šturma ir Kono- 
novičius, Lydos pavieto rinkikai, kuriuodu ir paprašė juos 
balsuoti. Kaip iš rašto ir vienas, ir antras gavo lygiai po 45 
baltus kamuolėlius. Ką tai reiškia? Tai reiškia, kad 44 kamuo- 
lėlius jiems įmetė visi, nei vienas neišsiskirdamas, dvarininkai, 
nes jų lygiai tiek tebuvo, o po vieną įmetė kits kitam Šturma ir 
Kononovičius. Taip tatai anuodu ir benebūtų likę valstiečių 
atstovais. Bet valstiečiai ir pirma to ant jų įnirtę, ir dabar, aiškiai 
matydami slaptą jų sutartį su dvarininkais, griežtai atsisakė 

juos pripažinti savo atstovais, bevelydami be jokio atstovo 
pasilikti. Gražojimu privertė juos atsiimti savo kandidatūras. 
Paraudonavę, pamėlynavę Šturma su Kononovičiumi atsiėmė 
užleisdami dvarininką ir kun. Rodzevičių. Tai dar vienas men- 
kai užslėptas prirodymas, kad jei ne už pinigus, tai už paža- 
dėjimą pravesti juos į Dūmą Šturma ir Kononovičius nepano- 
rėjo būti vienybėje su savo broliais valstiečiais. 

Dvarininkų antrąsyk pralaimėjimas Kaune ir Suvalkuose, 
o nešlovingas laimėjimas Vilniuje — atsitikimai, kurie nusvers 
valstiečių lietuvių santykius su dvarininkais lenkais į griežtai 
priešingą pusę. Dvarininkų su valstiečiais rinkimų kovą gali- 
me sulyginti su kare rusų su japonais. „Kepurėmis užmėty- 
sime tą japonų saujelę! Į rieškučias susemsime tuos neūžau- 
gas! Šalin japoną ne tik iš Mandžiūrijos, bet ir iš Tokijo!“ — 
šaukė rusai. O galų gale - patys gavo pasitraukti ir kaip lygūs 
su lygiais pradėti elgtis. Taip ir mūsų dvarininkai. Raseinių 
mažažemių priešrenkamame susirinkime p. E. Romeris šaukęs: 
„Excluditur czarna suknia“ (juoda suknia - kunigai - išmeta- 
mi). Visi bajorai davė kunigams ir valstiečiams savižemiams 
atsakymą: „Nei vieno kunigo, nei vieno valstiečio!“ Kitur irgi 
buvo tartasi nepraleisti iš pavietų nei po vieną kunigą, nes 
Kauno gub. kunigai, žinomi demokratai, prisidėtų prie vals- 
tiečių, ir tada jie viršys savo skaičiumi visus dvarininkus, kad 
ir su miestelėnais susidėtų. Kaip reikia, socialistams susiėmus 
į rankas visur valstiečius rinkikus su miestelėnais, dvarinin- 
kai, kiek tik jų buvo, atėjo pas juos, pasisiūlydami balsuoti už 
valstiečius, by tik jie nebūtų socialistai. Valstiečiai nepriėmė, 
jausdamies ir patys ištesėsią. Taip, jei ne blogiaus, galės būti 
ir paskiaus. 

Ką gi dabar dvarininkai ims kaltinti? Gal pačius valstiečius 
už neteisingumą, kad nei vienam bajorui neprileido savo 
luomą atstovauti; gal socialistus, kad jie „moralnie zgwaltcili“! 
valstiečius, per abi dieni „vergijoje“ išlaikę juos ir kaip kūju 
kalę dvarininkų luomo neapkantą; gal lietuvių laikraščius, kad 
„per anksti“ įkvėpė liaudžiai reikalingumą kovos už savo in- 
teresus; gal tuos pačius dvarininkų paspirtus kunigus, kad jie 

nesugebėjo gryčios su dvaru sucementuoti. Vis tai gali atsitikti. 
Pažiūrėsime. Bet iš tikrųjų kur kas teisingiaus bus patiems 
apsikaltinus ir valdžią apkaltinus. 

Kas gi čia gali būti kaltas, kad Lietuvos ir kitų kraštų pilie- 
čiai pasidalijo į luomus su skirtingais ir kits kitam priešingais 
reikalais? Ne kas kitas, kaip tik savimylė, noras, kad turtingas 
būtų dar turtingesnis, kad galingas taptų dar galingesniu; 
vienu žodžiu sakant, kad kuo daugiausia įgytų privilegijų tie, 
kuriems ir be jų ne per blogai klojasi. Ar buvo iš to kokia nauda 
visam kraštui, niekas nesiklausė. Gera valia dirbti ir aukas dėti 
viso krašto labui niekas nesirūpino. Ir liko tie turtingieji, tie 
galingieji, tie privilegijuotieji kaip ir ne to krašto žmonėmis, 
kuriems niekaip negali pavesti jojo reikalų apgynimą. Liko 
atskirti, vieni. 

Mūsų valdžia, sumanydama painią rinkimų eilią, į būrius 
išskirstydama visus piliečius, tąjį skirtingumą ir atsišalinimą 
nuo kits kito dar labiaus sutvirtino. Rodos, kad ir valdžiai ne 
tiek rūpi viso krašto gerovė, kiek atskirų jo luomų gerovė. Iš 
kurgi ta kokio luomo gerovė atsiras? Kokiuo būdu jis įgys? 
Kol kas nė kokio kito būdo nesimatė: nei pramonės, nei vaiz- 
bos, nei ūkio pagerinimo, nei iždo sumažinimo, - kaip tik lėšo- 
mis kito luomo. Krašto gerovė atsirado nelyginant kaip vieni 
kailiniai dviem naktigoniam apsikloti: kiekvienas juos tempia 
ant savęs, kad tik jam būtų šilčiaus: silpnesniam ar didesniam 
snaudaliui vis mažoji pusė lieka. 

Teisybė atsiras tik tada, kada mūsų piliečiai nebesiskirs į 
būrius, dvarininkus ir valstiečius, bet liks visi lygiai beluomiais 
piliečiais, kada gudresnieji, stipresnieji ir budresnieji gera va- 
lia susiglaus su silpnesniu ir menkesniu ties kailinių gerovės 
viduriu, kada išsižadėję savimylės, o įgiję brolišką malonę Jo- 
nas Petrą, Petras Joną pradės klostyti. 

Ir taip bajofams, dvarininkams nieko neblieka, kaip tik 
pradėti, metus visus bajoriškai luominius prietarus, demok- 
ratizuotis, ne savo, bet viso krašto gerove rūpintis. Nebebus 
varžytynių, nebebus luomų boikotavimo, nebereiks atskirų rin- 
kimo kurijų: visi eis iš vieno, visi bendrai ieškos geriausiųjų, 

sumaningiausiųjų žmonių ir užsitikėdami paves jiems save 
atstovauti. 

Į darbą tad, dvarininkai, į darbą visuomenės labui: apšvietą 
pakelti, ūkį pagerinti, vargšus suglobti, kapitalus tam krašte 
sulaikyti, Kietuvį ir jo kalbą už savo brolį pripažinti. O paskui 
į darbą - biurokratiškąją valdžią nuversti, savivaldą pasiga- 
minti, kvailą rinkimų eilią į visuotinę, lygią, betarpinę, slaptą 
ir priverstiną permainyti. Tada ir be varžytynių daugumas mo- 
kytų ir gabių jūsiškių užsipelnys garbę visą kraštą atstovauti. 

Demokratizuokitės patys gera valia ir negaišuodami: tai 
jūsų pačių interesas. 


AR GALI VAISIUS KITUR VEŽTI, 
SAVO RINKŲ NEUŽGANĖDINUS? 


Tokią mįslę mums užminė p. Anykštietis V., bežemis Nr. 22 
„V. Ž.“! (Per suklydimą ten pasakyta „vargšus“, ne vaisius, 
lyg būtų kalbama apie vergų pardavinėjimą. Reikia atitaisyti.) 

Atsakymas tegali būti vienas: nė kokiu būdu negalima, ar 
tai būtų žemės vaisiai, ar ūkio išdirbiniai, ar miškai. Ir tie, kurie 
neatsižvelgia į vietinius reikalus, bet atmena vien savo geriaus 
prikemšamą kišenę, daro nedoriai, kelia prieš save teisingą 
beturčių kerštą, skaudžia savo Tėvynę. 

Ne sykį gaudavome nuo dvarininkų girdėti: „Kas tau rūpi, 
kaip aš savo turtus suvartoju? Jei tai yra mano, tai galiu juos 
pragerti, galiu ugnyje sudeginti, galiu dykai išdalyti, na, galiu 
ir parduoti tam, kas tik man brangiaus užmokės“. Paėmus gi 
atlyginimą už „savo“ turtą, neberūpi, kaip pirkėjas juos su- 
vartos, kur padės: tai jau vėl „jo“ dalykas. 

Galvojimas tikrai išdykusių, laukinių žmonių. Jei tu, saky- 
sime, gyventumei ant tuščios salos, vienas su savo šeimyna, 
tai, pilnai užganėdinęs savo reikalus, visa, kas lieka, galėtumei 
nors ir sudeginti ar į vandenį įmesti. Bet gyvendamas gerai 

sutvarkytoje skaitlingoje draugijoje, to nebegali padaryti. Vieną 
sykį įsitraukęs į draugiją, jau privalai atminti, kad ji turi teisę 
ištiesti savo ranką ant tavo turto ir net ant tavęs paties. Žmonės 
susidraugavę išsirenka, padėkime, valdybą, kuri rūpintųsi, kad 
neprieteliai neapniktų, netikėtas badas neišnaikintų, šalčiai 
nesušaldytų ir t.t. Tam tikslui valdyba reikalauja atsargos 
kapitalo: pinigų, sampylio, miškų ir t.t. Iš kurgi vis tai valdyba 
ims? Argi pati viena negali už visus uždėti. Paskiria tad kiek- 
vienam mokestį mokėti, magazinus pilti, miškų negaišinti ir 
t.t. Tokiu būdu draugijos sąnarys ir pasijunta nebepilnu, nei 
kam nebepriklausančiu savininku. 

Kas iš to išėjo, kai seniaus mūsų dvarininkai, paleisti pilnon 
valion, jautėsi nei kam nepriklausančiais karaliukais? Jiems 
tūlą laiką klojosi gerai. Drabstė turtą svetur, lepinosi kaip rojuje 
tuo laiku, kada valstiečiai kankinosi kaip pragare, nes viso ko 
jie stigo. Ilgainiui ir bajorai nusmuko, ir visa mūsų karalija 
per juos iširo. 

Ne, dabar niekas nebegali bepasakyti: vartoju „savo“ turtus 
kaip tinkant, nes privalo vartoti taip, kaip visiems tinka. Mūsų 
šių dienų karalija jau šiek tiek geriaus sutvarkyta; turime dau- 
gelį tam tikrų varžančių įstatymų, tvarkančių išgabenimą žemės 
vaisių ir kitų dalykų svetur. Tųjų įstatymų, žinoma, maž kas 
klauso: pavolgiais (Volga - didi Rusijos upė) žmonės badu dve- 
sia, iš niekur javų pristatant nesulaukia, o artimieji dvarponiai 
kviečius į Ventspilę (Vindavą), įjūrą grūda; miškų globos komi- 
tetas neleidžia be jo žinios miškus nuskinti, kur nedaug jų tėra, 
leidžia tik senmedžius išrinkti, kur daugiaus, tik dalimis kirsti, 
taip kad, per kelias dešimtis metų bekertant, miškas vėl užaugtų; 
o miškų savininkai tūkstančius dešimtinių išskina lig žabelio per 
trejetą, penketą metų. Įstatymai pasilieka neišpildomi dėl ne- 
buvimo sąžiningų priveizdėtojų ir įstatymo pritaikintojų. 

Kas belieka žmonėms daryti? Vieni krašto reikalų nežiūri, 
by tik užganėdinus tos dienos užgaidą. Kiti kraštu rūpinasi tik 
iš tolo, žodžiais, dargi negyvais, nes surašytais ant popieriaus, 
kurį tuojau kur nors užkiša. Toje betvarkėje nebeliko žmonėms — 
smulkiems gyventojams — nieko kito, kaip tik patiems pridaboti 


96. 


tvarką. Saratoviečiai varu sustabdė traukiniais ir upe svetimon 
šalin grūdus. Kauniečiai daugelyje vietų patys užgynė ponams 
miškus kirsti. Ir t.t. Popierinė (biurokratiškoji) mūsų valdžia 
paskaitė jiems tai už sauvaliavimą ir kur ne kur smarkiai nu- 
baudė. Kokia neteisybė! Kas gi čia kaltas, - ar tie, kurie išmin- 
tingos tvarkos trokšta, ar tie, kurie ta tvarka nesirūpina? Ži- 
noma, baustini yra tie, kurie privalo rūpintis, o nesirūpina, 
pačios valdžios tarnai. Valdžia jų nenubaudė, tai tiesa, nes savo 
tarnams pataikauja. Bet ir susigriebė, negerai jai būsią, vals- 
tiečiams pradedant krašto vadžias į savo rankas susiimti. Na, 
ir privertė šį bei tą grūdų į užsienius nuvežti, kol čia pat badas; 
miškų gi dalį, pigiaus aptaksavusi, valstiečių namų reikalams 
paskyrė. Valdžia mėgia prispiriama, mėgia kumščiojama į 
pašones, nes nerangi. Be reikalo tad pykstama ant valstiečių, 
kad jie perniai šiurkščiai išreiškė savo reikalavimus. Ką gi 
pridėjo lig šiam laikui buvusios švelnybės? Jos vien padus 
kasinėjo miegukliams, vien ramindamos jų apsiblausimą. 

Prieš keliolika metų patys esame regėję gana juokingą že- 
maičių „sauvaliavimą“: pajūriečiai kretingiškiai, palangiškiai 
ir kiti artimieji užsispyrė neleisti žvejams išvežti menkes 
(menkė - pigi jūros žuvis) į Telšių miestą, kol neužganėdys 
vietinių pirkikų sulig tvirtai stovinčią jųjų kainą. Na, ir 
neleisdavo, kol visi neapsipirkdavo. Vien neišpirktąsias te- 
galėjo žvejai toliaus vežti. Trukdymą darė vien juokuodami, 
ne piktuoju, bet visgi darė, ir tai labai įdomus dalykas, aiškiai 
parodantis, kaip mūsiškiai žiūri į suvartojimą vietinių pro- 
duktų. Menkės - pavalga, be kurios gali apseiti. Bet nebe juokai 
kyla, kai priseina apsirūpinti duona ir kuru, be kurių žmogus 
neapsieisi. Su tuo privalo skaitytis mūsų dvarponiai, vertelgos 
ir valdžia; ne bausti, bet apsidairyti, ar visiems ant vietos sotu 
ir šilta, o paskiau tik gabenti į svečias šalis. 

Ne kitaip turi elgtis ir vertelgos pieniškais produktais: ant 
rinkų teprivalo pirkti atstanką, nebesuvartojamą miestelėnų, 
neturinčių savo karvių. Anykštiečių miestelėnų pyktį ant 
vertelgos centrifugų sukurstė jų vaikų badas, o ne kas kitas, 
tad bausti juos užtat būtų nesąžininga. 

ŠVENTADIENIŲ ATILSIS 


15 d. lapkričio mėn. pereitų metų buvo išduotas įstatymas 
apie atilsį šventomis dienomis pirklybos ir šiaip jau pramonijos 
tarnų: prikasčikų, kasierių ir kitų tokių. Dėlei to šventomis 
dienomis visos sankrovos turi būti uždaros, išimant tik kurias 
ne kurias, parduodančias pavalgą — dešras, saldumynus ir 
t.t. Pradžioje vasario mėn. šių metų tasai įsakymas turėjo būti 
įvykintas. 

Rodos, kas gi galėtų tokiam prieštarauti? Atilsis visiems 
reikalingas nors per vieną dieną į savaitę (nedėlią), lygiai krau- 
tuvių savininkams, lygiai tarnams. Prieš pačią atilsio dieną ir 
nekilo niekas. Kilo nesutikimai tik dėl nedėldienio atilsio. 
Krikščionims jų tikėjimas paskiria atilsiui nedėlias, žydams jų 
tikėjimas paskiria subatas. Tai kaipgi dabar beišrišti šis klau- 
simas? Ar palikti kiekvienam laisvę švęsti, kada tinkama: krikš- 
čionims nedėldienius, žydams subatas, mahometonams pėtny- 
čias, ar paskirti visiems vieną dieną? 

Anglijoje tokio klausimo negali kilti, nes tame protestonų 
krašte nuo senų senovės įsivyravo paprotys be jokių įstatymų 
paliepimo nedėldieniais visus darbus, ne tik prekybą sustab- 
dyti. Niekas ten negina tau švęsti nors visas septynias dienas, 
bet nedėldienį, noromis nenoromis, turi švęsti, nes vis tiek pat 
nieko nepelnysi, nė vieno pirkiko nesusilauksi. Dieną naktį ju- 
da šeši milijonai žmonių tame tikrame žmonių skruzdėlyneė 
Londone; juda taip, kad plačių gatvių neužtenka, gatvių, 
kuriomis bepradėm mašinos šliaužia, vežimai lekia, šalimais 
pėsti tirštu būriu slenka; virš tų gatvių pataisyti tiltai, apačioje 
gatvių iškasti urvai, kuriais irgi mašinos zvembia. Pragaras, 
Babilonas! Bet štai atėjo nedėlia — viskas apmirė, viskas sustojo, 
milžiniškas miestas ištuštėjo, nes visi jo gyventojai, atlankę savo 
bažnyčias, sėdi savo gyvenimuose, atsidavę vien tik savo šei- 
mynoms. Paprotys puikus ir naudingas. Jį įvykino viešpatau- 
janti krikščioniška visuomenė sulig savo tikėjimo reikalavimų, 
o prie to turėjo prisitaikyti ir mažuma nekrikščionių arba netikių. 

Pas mus, katalikus ir stačiatikius, tikėjimas ne taip gyvas. 
Nors ant jo visoki cicilikai šaukia net per daug už varžymą 
žmonių laisvės, tečiaus jis kur kas silpniaus vertė žmones 
užlaikyti jo įstatymus. Dėl to gi ir nedėldienių šventimas, o 
podraug ir vienos dienos atilsis daugiur visai išnyko: pirkliai 
prekiuoja, sodiečiai tomis dienomis pirkinius ant rinkų gabena 
ir pasipirktų važiuoja, nes tuo pačiu žygiu nori du dalyku 
atlikti — ir neva bažnyčią aplankyti, ir save apsirūpinti. Taip 
sau mano. Bet iš tikrųjų taip nėra, nes ir kitomis dienomis ant 
rinkų vyksta, pirkinius nuveža ir parsiveža ir be nedėldienių. 
Apsirūpinimas pirkiniais nedėldieniais - tai vien pigus apsidū- 
mimas akių ir pateisinimas savo nerangumo prie atlikimo 
tikėjimo pareigų. 

Krikščionys pasiteisina, pirkliai uždirba, o vis - tarnų vargu, 
kurie dėl viso to gauna per kiaurą šventadienį stovėti ant sar- 
gybos, neturėdami nė valandos prasiblaivyti, pasilinksminti, 
su savo šeimynomis pasišnekučiuoti, pasiskaityti, pasimokyti 
ir taip tol. Toks paprotys nenaudingas ir net vodingas kaip 
kūnui, taip ir dvasiai. Dėl to jis yra panaikintinas, tikybinis 
paprotys sugrąžintinas. Žinoma, geriaus būtų, kad krikščioniš- 
ka visuomenė pati be įstatymų prievartos tai padarytų, kaip 
Anglijoje; bet kad ji žymiai jau atšaldyta tikėjime, reikia prie- 
vartos, jei ne į tikėjimo pareigų pildymą, tai bent į tarnų, tų 
tikrų vergų, būvio palengvinimą atsižvelgiant. Reikia privers- 
tino šventimo vienos paskirtos dienos savaitėje, o ta diena ne- 
gali būti kita, kaip tik didžiumos švenčiamoji — nedėlia. 

Žydai kitaip galvoja: jie reikalauja atilsio subatomis ir lais- 
vės užsiėmimo nedėliomis. „Sev. Zap. Telegraf“! teiravosi pa- 
čių pirklių, ką jie pasakys apie nedėlių šventimą. Nr. 34-36 
randame šiokius žydų pirklių atsakymus. 

1) Vaisvidauskis (varvelio, deguto, virvių ir t.t. sankrova): 
sankrovų uždarymas nedėldieniais labai užkenks pirklybai, 
nes pirkikai pripratę pirkti nedėliomis. 

2) Vilenčikas (tabokos sankrova): sankrovas uždarant 
nedėliomis, panedėliais nebegalės užmokėti vekselių, nes 
karščiausis prekiavimas esti tik nedėliomis. 

3) Ginas (odų sankrova): nedėldieniais mes parduodame 
daugiaus kai per visas kitas dienas. Ir t.t. 

Taip kalba visi Kauno, Vilniaus ir kitų miestų žydai pirkliai: 
subatomis švęsime, o nedėliomis prekiuosime, nes krikščio- 
nims savo sankrovas uždarius, pirkikų bus dar daugiaus. 

Minsko miesto valdyba net oficiališką nutarimą padarė, ra- 
gina ir kitus miestus taip padaryti. 

Žydų prieštaravimas nedėldienio atilsiui yra nedoras, nes 
egoistiškas, savo naudą tematantis. Tiesa, jie turėtų pildyti savo 
tikėjimo pareigas ir savo tarnams duoti atilsį subatomis, kad 
nereiktų vienodumo. Nepaskiriant vienos dienos visiems švęs- 
ti, įstatymas apie tarnaujančių atilsį negali įvykti. Žydams pirk- 
liaujant tomis dienomis, kada krikščionys turi savo uždaryti, 
kada pirkikų, anot jų, žydų, yra visų daugiausia, konkuren- 
cijos, varžytynių klausimas bus užbaigtas: krikščionys gaus 
visai atsitraukti nuo pirklybos. Jeigut gi to nepanorės, turės 
irgi nepriimti įstatymo apie nedėldienių atilsį ir prekiuoti. 

Antra vėl, žydų ir mahometonų sankrovose tarnauja nema- 
ža krikščionių, kurie gautų švęsti subatas ar pėtnyčias, o nedė- 
liomis dirbti. Jų krikščioniškieji jausmai, jei dar užsiliko, būtų 
užgauti. Be to, visokiems tarnams vis daugiaus yra taisoma 
nedėldienių mokyklos. Žydų tarnai tomis mokyklomis nebega- 
lėtų naudotis. 

Būtų ir daugiaus prirodymų, kad pigiaus yra žydams 
nusileisti prieš didžiumą neg tai didžiumai prieš mažumą. 


IŠ VILNIAUS LIETUVIŲ GYVENIMO 


Šv. Mikalojaus bažnyčia Vilniuje 


Vienintelė šv. Mikalojaus bažnytėlė Vilniuje, pilnai pavesta 
lietuviams (lenkiškai skaitoma čia vien tik Evangelija), lig šiam 
laikui buvo neapsakomai jų branginama. Menka ji, ankštutė, 
nešviečia aukso padabinimais, nes ištaisyta savais pinigais 

beturčių lietuvių vilniečių, įsprausta į mūrų tarpą siaurame 
skersgatvyje. Tečiaus ji traukė vargšus lietuvius kaip tikroji 
motina, prašnekdama į juos prigimtais žodžiais, mokydama ir 
guosdama suprantama kalba. Brangi ji lietuviams, nes iškovota 
aršia keliolikos metų kova. Kol šv. Mikalojaus bažnyčia nebuvo 
lietuvių rankose, nei pačių lietuvių Vilniuje „nebuvo“, t. y. nie- 
kas jų negirdėjo, niekas su jais nesiskaitė, nes nebuvo nei 
reikalo skaitytis. Lietuvis savo sostapilėje Vilniuje buvo toks 
pat beteisis svečias, kaip Afrikos juodaveidis Paryžiuje: į juos 
lenkai žiūrėjo šypsodamies, jų kalbą išgirdę, pečiais glamžė. 

Bet štai galų gale geruoju ir piktuoju lietuviai įgyja apleistą 
„Lipskio aludę“, kaip pajuokdami vilniečiai vadino šv. Mika- 
lojaus bažnyčią. Pasitaiso ją, gauna lietuvį kunigą Kuktą!, su- 
sitaiso bažnytinį chorą, Savitarpinės pašalpos draugiją, mo- 
kyklą, prieglaudą vietos neturinčioms tarnaitėms lietuvėms, 
rengia prieglaudą apleistiems vaikams. Vienu žodžiu sakant, 
susispietė lietuviai ir minioje svetimtaučių pradėjo lietuviškai 
darbuotis. 

Kam jie kelią užkirto, ką kitiems pagadino? Niekam ir nie- 
ko! Miestui pribuvo dar viena organizacija, sąjunga, kuri tik 
padidino jo gyvumą. Tečiaus mūsų broliai lenkai neliovėsi iršę 
ir pinkles statę: kam lietuviai skiriasi nuo jų, kam įjų mokyklas 
neina, kam jų labdarių nešelpia, kam atvykstančių į Vilnių 
lenkų kalbos ir istorijos nemokina ir t.t., ir t.t., bet viską saviš- 
kai atlieka. Niekas lietuvių neišgirdo pagyrimo žodžio už plati- 
nimą tautiško susipratimo kaipo galybės, nes ta galybė, girdi, 
mažina lenkų galybę. Krūvelė vos tik pradedančių susiprasti 
lietuvių užkenks dešimtims tūkstančių tvirtai tautiškai išsilavi- 
nusių lenkų! Tai galėtų negut pasityčiojant pasakyti. Bet širdyje 
visgi taip lenkų manoma ir širdingiausia geidžiama tą lietuvių 
įsivyravimą Vilniuje sustabdyti. Bet kaip? Tautininkų ėdėjais 
pasirodyti per vėlu ir per nedora. Tad griebtasi paskutiniu lai- 
ku religijos. Apsimesdami ištikimiausiais katalikybės išpažin- 
tojais, ėmė visuose lietuvių darbuose ieškoti pagonijos, krei- 
vatikybės, atskalų ir tiesiog bedievybės. Kas lietuvis — tai 
bedievis, kas jų darbas - tai darbas tikėjimui sugriauti. Pasipylė 

slapyraščiai, kernojantys lietuvius veikėjus, pasipylė veid- 
mainingi šaukimai atgal „prie Kristaus“, t.y. į lenkybę; apstatė 
špionais jų mokyklą, bažnyčią, pamokslininkus, kurių žodžius 
sukraipydami ėmė skelbti po miestą. Ir taip šv. Mikalojaus 
bažnytėlė tapo lizdu „kurstytojų“, masonų, marijavitų, tik tik 
ne bombų dirbtuve. 

Kadgi nors kiek būtų tiesos visame tame šmeižime! Savi- 
tarpiečių valdyba susideda iš žmonių tikinčių, mergaičių 
prieglaudą prižiūri keturi dievobaimingi lietuviai; dėl mo- 
kyklos buvo kilęs nesusipratimas, bet ir tas prašalintas. Ir visgi 
visų tų lenkų intrigų auka krenta dabartinis šv. Mikalojaus 
prabaščius kun. Antanas Viskantas, kurį staiga, visai netikėtai, 
bejokių ištyrimų vyskupas atstato, kitos vietos nepaskirdamas, 
kaipo vienatinę priežastį privatiškai parodydamas kažkokius 
miglotus jo santykius su žmonėmis, „aiškiai stovinčiais ant ne- 
katalikiško grunto“. Dieve mano, kelintasis gi lenkas stovi „ant 
aiškiai katalikiško grunto“? O dėl to gi visi, neskiriant ir paties 
vyskupo, turi su jais santykius ir nesidrovėja bendrai su jais 
dirbti. Priešingai, lietuviai galėtų pasigirti tuo, kad jų tarpe 
nei vienas nebežymus tikėjimo priešas, pradėjus varyti tikrai 
kultūrišką, tikrai žmonišką darbą. Negadintoju, bet nuomonių 
lygintoju buvo ir kun. Viskantas, lygiai gerbiamas tikrųjų 
katalikų, lygiai ir atšalėlių (indiferentų). Žmogaus, kurs taip 
nuošaliai stovėtų nuo visų partijų, nesame regėję. Drąsiai 
galime pasakyti, kad dar keletą metų jam čia Vilniuje pabuvus, 
jei ir buvo kokie tikybiniai priešgyniavimai, būtų visai išnykę. 

Dabar, kitaip dalykams virtus, viskas gali atsinaujinti su 
neapsakoma tikybos skauda. 

Išreikšdama kun. Viskantui, visai nekaltai už lietuvius nu- 
kentėjusiam, širdingą savo užjautimą, „Vil. Žin.“ redakcija 
norėtų užkirsti kelią visoms toms paskaloms, kurios purvina 
kun. Viskantą, kaipo neva kaltininką kilusio papiktinančio 
skandalo neva tai atimant nuo jo bažnyčios raktus. Tuo tarpu 
įgalioti esame apskelbti šį dokumentą. 

„Aktas, sustatytas žemiaus pasirašiusių ypatų 27 vas. mėn. 
1907 m. apie kunigo Antano Viskanto perdavimą Vilniaus R. K. 

šv. Mikalojaus bažnyčios 26 d. to pat mėnesio kunigui Juozui 
Kuktai. 

1907 m. 26 d. vasario mėn. aštuntą valandą rytą, kun. Juozas 
Kukta, atlaikęs mišias šv. Mikalojaus bažnyčioje, man iš namų 
atėjus į zakristiją, šit ką pasakė: 

25 vas. š.m., būdamas pas Jo Šviesenybę Vilniaus vyskupą, 
jis, kun. Kukta, gavęs įsakymą priimti šv. Mikalojaus bažnyčią 
nuo manęs; prie to pridėjo, kad mišias ir kitas apeigas laikyti 
man leidžiama. 

Turėdamas ir patsai Jo Šviesenybės įsakymą iš 20 d. vasario 
mėn. š.m. Nr. 888, aš be jokių sąlygų pasidaviau ir išėjau mišių 
laikyti. Patsai gi perdavimas bažnyčios šiaip įvyko. 

Mišias atlaikius, pusiau devintos valandos mano zakristijo- 
nas Petras Bobelis pasakė man, bažnyčios raktus išėmęs An- 
tanas Radkevičius, buvusis šv. Mikalojaus zakristijonas, kurį 
aš buvau atstatęs. Dėl pertikrinimo to man pasakytojo dalyko 
aš kreipiausi į kun. Kuktą, kurs pasisakė, tai padaryta buvę 
jam liepiant. Tokiu būdu bažnyčios raktai ir valdymas perėjo 
prie kun. Juozo Kuktos bo jokių incidentų. Apie tai ir sustatome 
šį aktą. Kun. Antanas Viskantas. Kun. Į. Kukta“. 

Skandalą pakėlė, jau kunigams nebesant bažnyčioje, kun. 
Kuktos šalininkai, davatkos ir iš anksto parūpinti čia ginkluoti 
sargybiniai ir kiemsargiai. 

Dalykas kvietimo į bažnyčią ginkluotos policijos toks yra 
nepaprastas ir bjaurus, kad tuo tarpu apie tai dar negalime 
šaltai rašyti: per didelis lietuvių įnirtimas, kurie visą atsako- 
mybę verčia ant kun. Kuktos. 


„VILNIAUS ŽINIOS“ EIS IR TOLIAUS! 


Nelaimėje tepažinsi tikrą draugą, sako priežodis. Lietuvai 
grūmojo tikra nelaimė — nebtekti vienatinio dienraščio, vie- 
natinio bepartijinio organo, kursai išsigali duoti smulkias 

apyskaitas visų mūsų tautos gyvybės apsireiškimų. Kas gi ne- 
bemato, kaip sparčiai žengia pirmyn, kaip šakojasi kultūrinis 
mūsų tautos darbas? Stebėdavomės latvių darbštumui ir 
apsukrumui. Jų veiksmo ribos taip buvo išsiplėtusios, tiek vei- 
kėjų stojo į darbą, kad jiems susitvarkyti prisireikė šimtų drau- 
gijų. Stebėjosi ir kiti tokiam latvių gyvumui. 

Dabar atėjo metas ir mums pasistebėti. Ir mūsų veiklumo 
nebetesi sutvarkyti viena antra draugija: jų tveriama dešimti- 
mis, o reikia dar dešimtį kartų daugiaus. Ir jos bus. 

Bet klausimas, kas sužadins mūsų visuomenę prie dar di- 
desnio veiklumo, kas atriš turtingesniųjų lietuvių kolytas, kas 
pamasins ir skurdžius dalytis paskutiniais skatikais su dar 
bėdingesniais, nes tamsiais ir nesusipratusiais broliais? Gal 
kurstymas gyvu žodžiu? Taip, be kurstymo, be agitacijos ne- 
įvyksta nė jokis susibendravimas. Bet to negana. Žodžiai, anot 
priežodžio, tik pajudina, bet patraukia - pavyzdžiai, kaip, kur 
ir kada pradėta dirbti ir ką jau apturėta. Bet Lietuva plati. Patys 
pavyzdžiai gi šviečia tik siaurai apylinkei, tolimesnieji jų gali 
nė žinoti nežinoti. Be to, kaip draugijos apidendrina saujelę 
dirbančiųjų, taip galų gale reiks apibendrinti ir tąsias pačias 
draugijas, idant visos tautos darbas įsitemptų į vieną gerai 
suprastą galą - tėvynės naudai, idant į kovą su priešais atsi- 
stotų savo skaitlingumu galinga veikėjų karūmenė. Kas vis tai 
padarys, kas skelbs nepaliaudamas visų darbus, kas juos bend- 
rins? Dienraštis ir tik dienraštis, nes jis vienas, kas dieną išei- 
damas, teištesės greitai ir pilnai atsiliepti ant viso ko. Be to, 
dienraštis nepartijinis, ne per siaurą plyšelį į viską žiūrintis, 
bet viską lygiai gaudantis, kas tik palyti mūsų tautą. 

Štai dėl ko pasakėme dienraščio nustojimą būsiant - Lietu- 
vos nuostoliu ir tikra nelaime. Taip, atkartojame, Lietuvos ne- 
laime, o ne „Vilniaus Žinių“. Kas „Vilniaus Žinios“? Ar jos 
įsteigtos dėl gešefto? Ne! Dosniam ir karštam tėvynės mylėtojui 
leidėjui, kas metą pridedančiam priejų po keliolika tūkstančių 
rublių, o kartais ir daug daugiaus, dienraščio sustojimas vien 
palengvintų kišenę. Darbštūs, viso ko atsižadantys dienraščio 
darbininkai, iš tėvynės meilės pasiruošę skurdžiai gyventi, 

rastų lengvesnį ir pelningesnį darbą. Ne, „Vilniaus Žinių“ su- 
stojimas ne leidėjo, ne redakcijos, bet visuomenės būtų nelaimė. 

Ota nelaimė grūmojo dėl neužtektino visuomenės prisidė- 
jimo tą sunkią naštą vilkti, tos dalies visuomenės, kuri dar ne- 
susiprato ko gali su dienraščiu nustoti. Bet tie, kurie tai suprato, 
išgąsčio perimti paskubėjo prie bendro darbo. Laiškų, užkeikian- 
čių mus vardan Tėvynės laikytis lig paskutiniosios, negalėtume 
nė suskaityti. Ir ne tik tuščių žodžių, bet ir darbu ėmė remti. 
Garbė rašytojams ir korespondentams: rašliavos turime tiek, kad 
neišsigalime visos sunaudoti. Ačiū ir už piniginę paramą: 
„Vilniaus Žinių“ lig šiol reikalaujama į 2750 egzempliorių 
ir vis daugiaus reikalaujama. Tokio skaičiaus prenumeratorių 
neturi nei vienas mūsų laikraštis, išskiriant „Šaltinį“!. 

Apskritai imant, tai jau ištisa armija veikėjų, susispietusių 
aplink „Vilniaus Žinias“. Dėl tų trijų tūkstančių argi neverta 
pasidarbuoti? Juos į vienodą susipratimą suvedus, galima ge- 
roką tamsybės ir priespaudos kalną nuversti. Bet piniginės tų 
trijų tūkstančių spėkos dar neužtektinos dienraščiui palaikyti. 
Bet mes laikysimės, vis turėdami viltį, kad tie mūsų tikri ir 
atsidavę draugai dar daugiaus įgys mums šalininkų, privarys 
prenumeratorių skaičių bent lig 4000 su viršum. Tada dar drą- 
siaus ir stipriaus stosime į kovą su visais mūsų nevidonais, 
saviškiais, o gėda, ir svetimais. 

Dėl savo reikalų mes nedrįstume šaukti Lietuvos visuome- 
nę mus palaikyti. Bet dėl Tėvynės naudos drįstame iš šau- 
kiame: „Kam rūpi Lietuvos kultūra ir jos plėtojimos, 
šen prie mūsų, valandos negaišindami! 

Kas mūsų draugas, kam mes įtinkame savo darbu, platinki- 
te kuo smarkiausia „Vilniaus Žinias“, įtaisykite atskirų nume- 
rių pardavinėjimą. Daugumas savo kaštu išsirašo po keletą 
egzempliorių ir juos tarp savųjų giminių paskleidžia. Tai vie- 
natinė ir reikalingiausi mūsų paspirtis. Iš visų galių rūpinkimės 
neužsileisti tiems, kurie, kaip lenkai ir socialistai, išsižioję laukia, 
kada „Vilniaus Žinios“, ta tvirčiausia lietuvybės pilė, sugriūtų, 
ir jau iš kalno džiaugiasi suuosdami nelaimę. Ta valanda 
teparodo, kas tėvynės kultūros rėmėjas, o kas griovėjas“. 

Stebėtina, su kokiu noru priešai mūsų tautinės kultūros pra- 
dėjo mus laidoti. Laidoja mus Bekampiai, nuolat laidoja „Skar- 
dai“?. Štai ir paskutiniame „Skardo“ Nr. 10 dar kartą laidoja?. 
Jis rašo: „Negelbėjo nė kun. Tumo šauksmai, nė ponų demokra- 
tų prisidėjimas. Užkirto joms kelią pirmių pirmiausia tas nuo- 
latinis jų kailio mainymas ir atžagareiviškumas“, kurs apsireiš- 
kė tame, „kad neatsisakė talpinti „Skardo“ apskelbimą“ etc. 

Na, o mes dar gyvi, stiprėjame ir su draugų pagelba ir tikrai 
sustiprėsime. Ne „Tumo šauksmai“, bet atviras dalykų išpasa- 
kojimas, bet laikraščio kaskart didesnis gyvumas, bet tikras — 
ne akliems, žinoma, regima — „Vilniaus Žinių“ Lietuvai nau- 
dingumas įgyja ir dar daugiaus įgys draugų ir šalininkų. „Ponų 
demokratų“ prisidėjimas tai tik vienu daugiaus prirodymu, jog 
„Vilniaus Žinios“, jei buvojų „kailio mainymas“, tai tik gerojon 
pusėn, prirodymas, jog „V. Ž.“ ne „atžagareiviškos“, ne siaurai 
klerikališkos, bet tokios, kuriose verta dirbti. Nagi ir „ponai 
demokratai“, kurių prilankumu gali „V. Ž.“ šiandieną džiaugtis 
ir didžiuotis, parodė šimtą kartų platesnį už socialistų protą, 
neaptamsintą partijiniu fanatizmu ir šovinizmu. Lietuva tik 
pasidžiaugs, matydama, kaip, partijiniam karščiui sumažėjus, 
visi jos sūnūs paduoda sau rankas ir bendrai ima kelti aukštyn 
Lietuvos vėliavą. Gal ne už kalnų ta gadynė, kada mes visi 
tapsime lygiais demokratais, visos Lietuvos „Žmonių partija“, 
bendrai imsime įnagą biurokratų valdžią, išplėšdami išjos nagų 
valdymos laisvę — savivaldą, o paskui ir autonomiją, bendrai 
griausime luomus ir naikinsime stambiuosius žemvaldžius, 
bendrai šviesime liaudį ir užtikrinsime lietuvių ir jų kalbos 
viešpatavimą savo bočių krašte. Ar tai atžagareiviškumas? Sulig 
„Skardą“, žinoma, taip, nes jis vienas su savo „bežemiais“ tėra 
progresistas. Na, ale kas gi šuniui uodegą pakels, jei ne jis pats? 

Ne, „Skarde“ ir ponai socialistai, dar per anksti džiaugtis, 
kad „Vilniaus Žinios“ jums užleis vietą: jos dar gyvuos ir 
gal ilgus metus, nes neleis joms žlugti išmintingoji Lietuva. 

„Vilniaus Žnios“, sakoma, brangesnės už visus laikraščius. 
Taip, jos prekiuoja 6 rs., tuo tarpu kad kiti mūsų laikraščiai 
3ir2rs. Bet iš tikrųjų jos triskart pigesnės už kitus laikraščius, 

jei sulyginsime, kiek spaudos duoda. Štai sulyginimas 
lietuviškųjų laikraščių kainų. 


Vardai Metų Kiek Kiek už Kokį 

kaina raidžių vieną rublį nuošimtį? 

per savaitę? per savaitę? 

„Vilniaus Žinios“ 6 366 240 61 100 
„Šaltinis“ 3 96 000 32 52 
„Lietuvos Ūkininkas“ 3 70 528 24 40 
„Skardas“ 3 76 096 25 41 
„Šviesa“ 3 13 776 5 10 
„Lietuvis“ 2 38 190 19 31 
„Nedėldienio Skaitymas“ 2 45 872 23 38 


Jei tad „Vilniaus Žinių“ turinį, duodamą už rublį, paimsime 
kaipo vienatį (10074), tai sulyginant su tuo, apskritai imant 
visus kitus laikraščius, už tą patį rublį teduoda 3344, t.y. tris- 
kart mažiaus. Tad visai būtų teisinga, jei „V. Ž.“ prekiuotų 
kur kas daugiaus. Bet pasiliks ir toliaus - 6 rs. 

„Vilniaus Žinių“ draugai! Skubykite užsirašyti 
jas kuo veikiausia! Kuriems baigias užsisakymo 
laikas, pasiskubykite atnaujinti prenumeratą. 


REDAKCIJOS PRIERAŠAS 


Dorumą jūsų klebono mes ir patys žinome. Korespondenciją 
apie jį priėmėm ne dėl jo „apšmeižimo“, bet dėl sustabdymo 
nuo per didelių užsimanymų, kurie ir jam ir jums gali išeiti 
ant blogo. Kaip sau norite, tos visos „filosofijos ir politiškos 
ekonomijos“, tas už 300 tūkst. sumanytas menkoje vietoje 
statymas bažnyčios pinigų neturint, tos „amžinosios mišios“, 
tas skelbimos „dešimties kalbų“ mokėjimo, - yra pabaustinas, 
ar pyksite, ar ne. Ojei jūs apie „luomų rydymą“ „V. Ž.“ taip 
suprantate, tai, matyt, nedaug dar jūsų teišmokta „polit. eko- 
nomijos“. Daugiau raštų apie tą patį nebepriimsime. 

IŠ VILNIAUS LIETUVIŲ 
GYVENIMO 


„Vilniaus Aušros“ lietuvių apšvietimo draugijos įsteigia- 
masis susirinkimas 8 d. kovo mėn.! 

Pradžioje šių metų Vilniaus lietuvių demokratų buvo suma- 
nyta įkurti lietuvių apšvietimo draugiją, veiksiančią daugiau- 
sia Vilniaus gubernijoje. Įsteigėjų susirašyta 14: 1) inžinierius 
Morkūnas, 2) kunigas Tumas, 3) kun. Mironas, 4) inž. Puida, 
5) p. Puidienė, 6) daktaras Bagdonavičius, 7) dr. Rymas, 8) p. Ry- 
mienė, 9) Ant. Smetona, 10) p. Smetonienė, 11) adv. Jonas Vi- 
leišis, 12) p. Vileišienė, 13) Pleirys Juozas ir 14) dvarininkas 
Donatas Malinauskis?. Šių įsteigėjų susirinkime buvo nutarta 
tam tikrais spausdintais laiškais užkviesti į narius ir į įsteigia- 
mąjį jų susirinkimą 8 d. kovo mėn. į muzikos mokyklos salę 
kelios dešimtys pažįstamų Žmonių dėl išrinkimo valdybos ir 
revizijos komiteto. Iš pakviestųjų priėmė užkvietimą į narius 
ir į įsteigiamąjį susirinkimą atvyko 39 ypatos. Be to, salėje 
atsirado dar 11 ypatų, nekviestų ir daugiausia niekam neži- 
nomų. Susirinkimas priėmė juos, kaipo svečius, atėjusius pasi- 
klausyti. Smetona, perskaitęs steigiamosios draugijos įstatus, 
pakvietė susirinkimą išsirinkti pirmininką, kuriuo ir liko jis 
patsai slaptu balsavimu išrinktas, gavęs 25 balsus iš 37 balsa- 
vusių. Pirmininkas užkvietė susirinkimą tuojau pradėti rinkti 
valdybą, idant liktų kiek tiek laiko susirinkusių narių pakelia- 
miems klausimams apsvarstyti. Bet tieji nekviestieji svečiai 
ėmė labai šiurkščiai privedžioti, įsteigėjai pasielgę neteisiškai, 
neapskelbdami viešai to susirinkimo, kurs lygiai svarbus yra 
visiems lietuviams, nes spręs apie visų lietuvių apšvietimą. 
Toliaus pareikalavo ir sau lygaus sprendžiamojo balso, o visų 
pirmu pripažinimo irjų tikrais „Aušros“ sąnariais, nes, girdi, 
kas ateina į įsteigiamąjį susirinkimą, tas jau ir skaitosi įstoju- 
siu į draugiją ir turinčiu lygų su visais balsą. Vienam kalbėto- 
jui buvo priminta, kad jis pats kitą kartą buvo priešingas to- 
kiai, nors iš tikrųjų teisingai, tvarkai. Įsteigiamasis „Žiburėlio“ 

susirinkimas buvo per laikraščius apgarsintas ir norintys jon 
įstoti viešai, ne laiškais užkviesti. Kada gi prisiėjo atvykusius 
užrašyti sąnariais, jis, dabartinis kalbėtojas, pirmas pasiprie- 
šino ir pareikalavo, kad kandidatus perbalsuotų įsteigėjai. Ilgai 
pasiginčiję, kandidatai pasidavė balsavimui, ir kai kurie buvo 
nepriimti. Sutikta ir dabar taip pat padaryti: perbalsuoti tuos 
11 kandidatų. Slaptu balsavimu iš jų trys buvo į draugiją pri- 
imti, kiti gi nepriimti. Tada išlindo yla iš maišo: kalbėtojo, pa- 
sirodė, atsivesta kuopelė socialdemokratų, žinoma, tam sykiui, 
dėl nusvėrimo valdybos rinkimų į savo pusę. Nepavykus tai 
padaryti, paprašęs balso, kurs jam ir buvo suteiktas, ėmė taip 
plūsti visą susirinkimą, tokiais žodžiais kernoti demokratus 
už susidraugavimą su buržūjais ir kunigais, kad rodos, susi- 
rinkimas šoks ir išmes laukan neprašytą kalbėtoją. To laukėme. 
Bet kaipgi nustebome, išvydę susirinkimo ne supykimą, bet... 
linksmumą: baisios anatemos, kurias metė kalbėtojas, išrodė 
juokingos. Todėl gi, kalbėtojui surikus - kas „tikras demokra- 
tas“, teišeinie kartu su manimi iš to žemo susirinkimo! - nei 
vienas neatsistojo ir neišėjo. 

Atsitikimas labai įdomus dėl daugelio priežasčių: 1) visų 
pirmu aiškiai parodė, kad garsūs ir plūstantys socialistų žo- 
džiai — vis vienodi: atžagareiviai, kišenių kemšėjai, juodašim- 
čiai kunigai etc. - nebedaro laukiamo įspūdžio; 2) kad jų tak- 
tika leidžia su aplinkybėmis mainyti ir teisių supratimą; 3) kad 
niekas kultūrinis žmogus neišdrįs į akis net ištisam susirinki- 
mui drėbti tokius užgaunančius žodžius, kaip socialistai kad 
daro; 4) kad bendrą darbą su jais ne tik negeistina, bet ir nega- 
lima dirbti, nes kur jie negali viršų paimti, nuo to ir visai atsi- 
sako, kaip žemiaus pamatysime, etc. etc. 

Toliau slaptu balsavimu tapo į valdybą išrinkti: Antanas 
Smetona, kun. Juozas Tumas, daktaras Bagdonavičius, Jonas 
Vileišis, kun. Vladislovas Mironas ir Ona Puidienė. Kandida- 
tais: Liudvikas Gira ir kun. Alfonsas Petrulis?. 

Į revizijos komitetą išrinkta: Jonas Siabas, dr. Rymas ir 
Emilija Brazdžiutė, dantistė, kandidatu Višinskienė“. 

Susirinkimas tęsėsi nuo 8 1/,- 12 !/, val. 

Keletas išrinktų į valdybą dėl trūkumo atliekamo laiko atsi- 
sakė, užleisdami vietas aukščiaus paminėtiemsiems. Įdomus 
dr. M. privedžiojimas, dėl ko jis atsisako nuo dalyvavimo 
apšvietimo draugijoje: jis negalįs dalyvauti tokioje valdyboje, 
kurios sąnariai įvairių nuomonių, ir jo balsas negalėsiąs kitų 
persverti. Valdyba nurodė jam, kad tas nuomonių įvairumas 
kaip tik ir yra geidžiamas vedime tokio darbo, kaip pradinis 
liaudies apšvietimas, turintis būti liuosas nuo partijinės įtek- 
mės, ir prašė jo pasilikti. Bet tai negelbėjo. Jis ne tik išstojo iš 
valdybos, bet ir iš draugijos. Tai paskui padarė ir kiti jo viena- 
minčiai. Tariamės draugiją nieko nenustosiant, neturėdama 
savo tarpe kraštutinių partijinių žmonių. 

Valdybos nariai posėdyje 11 d. kovo mėn., sulig $ 17 įstatų, 
vieniems metams išsirinko pirmininku Antaną Smetoną, jo pa- 
vaduotoju — d-rą Juozą Bagdoną, sekretoriumi - kun. Juozą 
Tumą ir kasierium — Oną Puidienę. Be to, nusprendė išleisti 
atsišaukimą į Lietuvos visuomenę, ypač gi į Vilniaus guberni- 
jos gyventojus, kuriame bus pažymėtas pilnas steigiamųjų 
„Aušros“ mokyklų bešališkumas, rūpestis suteikti žmonėms 
tokį mokslą, kokio jie iš tikrųjų reikalauja. 


EUROPA IR KAUNO KAPITULA 


Iš Kauno darbininkų krikščionių kuopos gauname šitokią 
žinią. 

Gavėnios šventvakariais Katedros ir šv. Kryžiaus bažny- 
čiose Kaune taisomos yra puikios pamaldos su išstatymu Šven- 
čiausio Sakramento, taip vadinamieji „Graudūs verksmai“, t. y. 
V. Kristaus kančios atminimai, giesmėmis išdėstyti. Nuo senų 
senovės gieda juos dievobaimingi miestelėnai lenkiškai su di- 
deliu užsiganėdinimu. Žmonių prisirenka pilnos bažnyčios. 
Lietuviams, t.y. tiems miestelėnams, kurie tebekalba lietuviš- 
kai ir maldaknyges tebeskaito lietuviškas, irgi baisiai norėtųsi 

dalyvauti tose pamaldose, bet... negali dėl nemokėjimo len- 
kiškai skaityti. Ką gi čia padarius? Pradėjo tartis prašyti dva- 
siškosios vyriausybės, kad teiktųsi kurioje nors bažnyčioje, kur 
tų pamaldų dar nėra, įvesti „Graudžius verksmus“ lietuviškai. 
Labiausia tam tikslui pritiktų parapijos šv. Traicės bažnyčia, 
kuri lygiai tarnauja kaip sulenkėjusiems miestelėnams, taip ir 
lietuviams. Ilgus metus taręsis, miesto darbininkai galų gale 
išdrįso nusiųsti deputaciją į tos bažnyčios kleboną Žemaičių 
kapitulos kanauninką Petrą Barauskį'. Deputacija labai lipš- 
niai ir nužemintai meldė jo užganėdyti dievobaimingus jų troš- 
kimus, nes dvasiška nauda iš tų vakarinių pamaldų laukiama 
didelė. Kaipgi vienok nustebo, išgirdę iš kanauninko Barauskio 
šiurkštų ir griežtą atkirtimą: lietuviškai - ne! Tada tuo pačiu 
žygiu kreipėsi deputacija į Jo Mylistą Žemaičių pavyskupį 
G. Cirtautą?, kurs, vyskupui namie nesant, valdo vyskupiją. 
J. M. pavyskupis pilnai pripažino reikalingumą ir naudingu- 
mą tokių pamaldų lietuviams, bet... irgi atsisakė jas įvesti, ap- 
simesdamas neturėjimu tam tikro vyskupo įgaliojimo. 

Savaitę praleidus, susirinko dar didesnė deputacija ir vėl 
nuėjo pas kanauninką Barauskį. Šisai net rankas nukratęs; 
norėjęs išbėgti, bet apstotas aplink nusileidęs lig tiek, kad 
paprastiems mišparams pasibaigus ir lenkams tris giesmes 
pagiedojus, lietuviai galėsią nors lig gaidžiagysčiui giedoti ką 
tik sau išmaną, žinoma, be šviesios iškilmės. Tą pasiūlijimą 
darbininkai priėmė už pasityčiojimą, nes vieni giedojimai 
vėlyvoje tamsoje ką gi užganėdys be tam tikrų pamokslų ir 
iškilmių? Ir vėl apeliavo į J. M. pavyskupį, ir vėl gavo pagyrimą 
it pripažinimą jiems teisės, bet... pamaldas įvesti visgi nesutiko 
dėl tų pačių priežasčių. 

Darbininkai pasipiktinę, nežino nei ką bemanyti. Lenkams 
čia už akių neužeinama, nes ta bažnyčia tuo laiku jie vis tiek 
nesinaudoja. Jiems patiems tai būtų vienatinė proga atsitraukti 
nuo alinių, kur ištisus šventvakarius praleidžia, kitur kur ne- 
turėdami vietos dorai prasiblaivyti. Dvasiškųjų ganytojų pasi- 
elgimas jiems išrodo irgi dvibūdis: tai ragina darbininkus šalin- 
tis nuo blogų įtekmių, kurias padaro ant jų blogi susirinkimai, 

ragina glaustis prie bažnyčios, bet kad pradeda glaustis, vėl 
juos stumia šalin. 

Svetimose šalyse patys kunigai ieško darbininkų. Vokieti- 
joje eina net į tas pačias „knaipas“ ir draugiškais pašnekesiais 
prie alaus „kufelio“ ne kartą ir tam tikromis konferencijomis 
sušvelnina ir pagerina laiko praleidimo būdą: knaipa, nors su 
alum ir „Biermadchenomis“?, pavirsta padoria šeimynos sak- 
lyčia. Italijoje kunigai bėgioja gatvėmis, nešiodamies staliukus 
pasistoti ir ieškodami kur užkampiuose suvirtusių tinginių 
„lazzone'ų“*, nepaslenkančių atsikelti ir čia pat į bažnyčią įeiti 
pamokslo pasiklausytų. Atradę pasistoja ant kėdės, šnekasi, 
katekizmo mokina, doros pamokslus skelbia, nepykdami, kad 
apsileidę miesto valkatos gulomis jų klauso. Zokaninkai tyčia 
važiuoja su misijomis į fabrikų centrus; tyčia mokinasi sveti- 
mų kalbų, tarp jų ir lietuviškai, kad galėtų pasekmingiaus dar- 
buotis didesnei įvairių tautų darbininkų naudai. Anglijoje iš- 
tvirkėlių ieško, kaipo tikrų paklydusių savo sūnų, radę tėviškai 
juos globoja, vaišina ir taip pratina prie doro, švaraus gyveni- 
mo, traukia nuo peiktinų papročių; aukoja tam tikslui milži- 
niškus pinigus. 

Kauno gi kapitulos kanauninkai ir beldžiančius į jų duris 
šalin stumia. Ne išgamas, ne ištvirkėlius, ne miesto drumzles, 
bet žmones dorus, ištikimus katalikus, kurie nenorėtų paskęsti 
miesto purvynuose. Na, tiesa: jie lietuviai ir meldžia juos glo- 
boti lietuviškai... Kas kita, jei jie būtų vokiečių knaipistai, ita- 
lų tinginiai ar anglų pilvaskrodžiai: jais neverta būtų užimti 
sau galvą. Bet lietuviai, „lėtos vyrai“... jie ir taip dori. Jeigut gi 
panorėtų dar doresniais tapti, tai kelias juk nebe šiandien ži- 
nomas- per lenkybę: tai vienatinis kauniškiams slenkstis į dorą 
irį išganymą. Kitur esama ir kitų kelių, kad ir tautinių, bet tai 
kitur... ne Kaune. Gal tai kada nors ir čia įvyks. Bet kol įvyks, 
Kauno lietuviai darbininkai „graudžiai tepaverkia“ namie! 

DRAUGIJOS TAUTOS MENUI* PAKELTI 


Dienraštis, kuriam ypačiai rūpi tautinė kultūra ir susipra- 
timas kelti, negali nežymėti ir taip vadinamųjų lietuviškų va- 
karų. Daugumas skaitytojų net pyksta. Kas kam darbo, sako, 
kad šen ar ten būrelis sodiečių ar miestelėnų susirinko pažaisti, 
vieną antrą dainelę padainuoja ar ant greitosios kokią kome- 
dijėlę sulošia? Arklą ar ylą pametę, mūsų „artistai“ taip sulošia, 
kad ne tik kitiems nėra ko girtis, bet nei patiems nėra ko 
pasižiūrėti. 

Net ir miestelėnų, susidariusių į tam tikras giesmininkų ir 
lošikų draugijas, kaip tai: „Vilniaus kanklės“, Kauno „Daina“, 
Panevėžio „Aidas“!, įrengiamieji vakarai nelabai užganėdina 
žiūrėtojus ir klausytojus. 

Po kiekvienam tokiam vakarui pasipila visa eilė korespon- 
dencijų, truputį pagiriančių, pasidžiaugiančių, kad įstengė 
„hors tiek“ padaryti, o daugiausia smarkiai pabaudžiančių 
kaip dalyvautojus, taip ir įrengėjus. Daugumo tokių kritikų 
nepriimi, daugumą kiek galėdamas sušvelnini; bet ir to, kas 
randa laikraštyje vietą, pilnai užtenka dėl susidarymo štai 
kokios nuomonės apie mūsų artistiškąjį meną ir jo apaštalus. 
1) Giedojimo ir lošimo vakarai visiems apskritai lietuviams 
neapsakomai patinka, per vakarus jie nesinuobodžiuoja, į va- 
karus atvyksta iš už trijų mylių. 2) Vakarų surengėjai, plačiai 
paskelbdami savo sumanymą ir daugybę žmonių priviliodami, 
neužtektinai atsimoka jiems savo darbu ar per nerūpestingą 
prisiruošimą, ar per nesugebėjimą; klausytojai palieka neužga- 
nėdyti ir pyksta. 

Iš to jau išeina: jei lietuviai mėgia artistiškus žaislus, tai 
kaipgi nepasinaudojus tuo pragumu mūsiškių būdui sušvel- 
nyti? 

Antra, imantys to pragumo privalo apsiskaityti, ar įstengs 
jį kaip reikiant sunaudoti, nes, anot rusų patarlės: „delo mastera 


* Menas - sztuka, iskusstvo. 

boitsia“, t.y. netikęs meisteris vien savo darbą sugadina ir to 
darbo reikalautojus atgrasina. 

Dar prieš trejetą metų lietuviui užtekdavo, kad kas nosį 
mokėdavo „keturiaip iškreipti“: tai jau ir buvo „komedija“, 
galinti žmones pradžiuginti. Dramatiškieji dalykėliai, kad ir 
menkiausia sulošti, padarydavo nebeišdildomą įspūdį. Bet 
šiandieną jau visai kitaip apie „komedijas“ manoma: nuo jos 
pradėta reikalauti rimtesnių įspūdžių. Tai užmiršti, su tuo 
nebesiskaityti jau nebegalime, jei nenorime žiūrėtojų atšaldyti 
ir atgrasinti. Nesumaningai daromas žingsnis pirmyn gali mus 
atstumti atgal. 

Kas gi dabar tuos dalykus pataisys ir sutvarkys? Ne kas 
kitas, kaip tik jau esamosios ir būsimosios muzikos-dainų-dra- 
mos draugijos, jei pačios bus atsakomai sutvarkytos, jei rim- 
čiaus ims žiūrėti į pradedamą darbą. 

Lig šiol tos rūšies mūsų draugijos nebuvo nei rimtai stei- 
giamos, nei rimtai vedamos; iš tikrųjų jos gal neprivalėtų nei 
draugijos vardą dėvėti. 

Draugiją aš suprantu kaipo suvienijimą ne pačių žmonių, 
bet vienodų jų darbų. 

Paimkime sodžiaus vaikinus ir merginas: jie šventvakariais 
susispiečia į krūvą pašokti, padainuoti, jei visi tą patį moka; 
nuo kits kito pasimokyti, jei dar nemoka. Mes juos vadiname 
jaunimo kuopa, būriu, pulku, krūva, bet niekados nevadiname 
draugija. Tam sykiui susibėgę, jie nedaro vienalyčio didelio 
kūno, kurio pajėgos lygiai tiek kartų pasididina, kiek kartų 
pasidaugina sudedamųjų dalių; jie sudaro vien įvairią, nely- 
ginant šiaudų, skiedrų ir akmenų suveltą krūvą, kurios didumui 
visai neatsako vidurinis tvirtumas; greičiaus priešingai: juo 
didesnė krūva, juo įvairesnių daiktų sumesta, juo greičiaus išyra. 

Apsilankant į dabartines mūsų dainų-dramos draugijas, 
lengva pasergėti, kad irjos - netyčiomis padarytas konglome- 
ratas. Ko ten nerasi? Lietuviai tikrieji (jie tankiai ir pasergėti 
sunku), lietuviai išsinėrę iš savo kailio, lietuviai niekados tam 
tikro kailio nedėvėję, lenkai, rusai, vokiečiai ir net totoriai. Kokį 
jie visi turi bendrą tikslą, kuriam norėtų tarnauti? Nė kokio! 

susirenka tam sykiui - padainuoti, ką moka; jei nemoka, šiaip 
taip išmokti, idant paskui galėtų bendrai padainuoti ar kokias 
„komedijas“ padaryti; toliaus, ateina dėl to, kad čia šokėjų atsi- 
randa, su kuriais gali linksmą valandą praleisti. Bendro, vai- 
singo darbo čia niekas nedirba, nes kiekvienas ateina ne darbo 
kitų naudai dirbtų, bet savęs užganėdytų. Ateina į „draugiją“, 
eina į klubus, eina į kitokias pasilinksminimo vietas - jiems 
vis tiek pat. 

Ar pridera gi mums, lietuviams, tuos „tautinius“ pasilinks- 
minimo reikalus užganėdyti? Ne! Pasilinksminimas - antrinis 
dalykas, atilsis po sunkaus darbo, apsireiškimas širdies ramybės, 
dvasios lygsvaros. Kur čia mums džiaugtis ir linksmintis, sunkių 
tautinių darbų nepadirbus, širdį tebeturint sugniaužtą, o dvasią 
šimteriopų priešingumų prislėgtą? Ne linksmintis, bet priva- 
lome dirbti sunkiai, nes esame silpni ir mūsų nedaug, o darbų — 
aibės. Užsimanę darbą, vieno atskirai nenudirbamą, drau- 
guokimės su tais, kurie gali ir nori tą patį, ne sau, kaip buržujai, 
bet visuomenei, kaip amatninkai. Tuomet tepasidarys tikra 
draugija, spėka, ištesianti padaryti tai, ko atskirai neištesime. 

Dainų-dramos draugijas, kaip ir kitas, paragina mus įkurti 
tautybė, noras ją sutvirtinti. Bet ar visados mums aiškus tos 
tautybės tikslas? Dėl ko mums rūpi „tautiečio“ vardas ir jo 
garbė? Greičiaus neaiškus, jei užsiganėdiname vien jo nešio- 
jimu ir gašavojimos kitataučių akyse. Mūsų darbai ir elgimos 
privalėtų tai padaryti, kad kitataučiai ne tik pasakytų: „Taip, 
matome jus lietuviais esant“, bet ir „Matome iš tikro, kad jūs 
ne be reikalo lietuviais vadinatės!“ 

Tautybė, kaipo ženklas, atskiriantis vienus nuo kitų, visai 
būtų nereikalingas, jei į bendrą civilizacijos iždą tauta neturė- 
tų ko nors naujo, originalinio įnešti. Lietuvišką tautinį klausi- 
mą pakėlėme juk vien jausdami, kad ir lietuviai nuo savęs turi 
žmonijai suteikti šiokius tokius dvasios turtus, bet lig šiol dar 
nebuvo kam jie išnaudoti. Sutvėrėme literatūrą, tveriame dai- 
lą, pramonę - vis dėl to, idant originalinė tikrai lietuviška 
Mintis apsireikštų ir energija pasirodytų. Ir draugijas tveriame 
ne kokiam kitam tikslui, kaip tik kad padėtume tai tautinei 

minčiai, energijai apsireikšti, kad geriaus tautinius turtus 
išnaudotume. Vis tai darbas, ne žaislai. 

Pereitą kartą pasakėme, kad draugijas privalome tverti ne 
dėl pasilinksminimo ir dėl tuščio pasirodymo kitataučių akyse, 
bet dėl darbo. Darbo gi privalome imties dėl išnaudojimo dar 
nepalytėtų tautos dvasios, minties ir energijos turtų. 

Tasai apribavimas jau parodo, kokia privalo būti draugijos 
narių sąstata: draugijų narius valdyba turi parinkti tokius, ku- 
rie, pripažindami jos tikslą — tautos meno kėlimą - gali ir nori 
prie to savo darbu prisidėti. Įstodami į draugiją iš bendros 
idėjos, nariai padarys ją vienastype, savo pajėgas sulies į vieną 
galybę; tokių narių bendrovė nebus konglomeratu, krūva, kuri 
tuoj išyra, kaip tik kas iš šalies spirsteli. Bendra idėja yra kur 
kas galingesnė už bendrą sąnarių kiltį. Kas iš to, kad draugija 
būtų susidėjusi iš vienų tikrų lietuvių, vien lietuviškai tekal- 
bančių, jei jie visi bus nevienodų nuomonių, persitikrinimų, 
nevienodai karštai trokštą patį darbą dirbti? Kilties ir tautybės 
skirtumą lengviai lygina idėja. 

Lietuvių kalbininkų draugijos argi galėtų atmesti tokius 
žmones, kaip Schleicheris, Wiedemannas, Leskienas, Mikkola, 
Niemis?, kurie geriaus už pačius lietuvius ant lietuviškos dir- 
vos dirbo, nors buvo vokiečiai, suomalaičiai?, prancūzai? Ly- 
giai ir liet. dailės draugijos negalėtų nepriimti į savo tarpą tokio 
Moniuškos“, kurs visą savo tvėrinių melodiškumą sėmė iš 
lietuvių dainų. Taip pat ne tik neprivalo atstumti, bet pasirū- 
pinti pritraukti tokį rusą Karnovičių?, jauną kompozitorių, 
kurio lietuviškų melodijų tyrinėjimo vaisius, legenda „Siuntė 
mane motinėlė“, užėmė smuikininkų repertuare žymiausią 
vietą. Nuo rimtų žmonių, idėjos žmonių, darbo žmonių, kad 
ir kitataučių, nebus pavojumo tautinei draugijai, nes jie įstos 
remti ją, o ne ardyti, ne nusmelkti, į savo pusę pertraukiant, 
nes šiandieną nebėra reikalo varžytis dėl esamųjų draugijų, 
kad taip lengva įsteigti naujas, kokios tik patinka. Žinoma, 
kitataučių narių turi būti ir visados bus mažuma, nes lietuvių 
inteligentų jau nebetrūksta, kaip kitą kartą kad Rygoje pritrūko 
ir gavo savo „Aušrą“ lenkams užleisti“. 

Be kitataučių, sakysime, ir apseiti kol kas negalime, nes mū- 
sų pačių jau išsilavinusių spėkų mums dar neužteks: jas dar 
reiks priruošti. 

Tautiečių lavinimas dailės dalykuose - tai pirmutinis ir vy- 
riausis uždavinys tveriamųjų dailės draugijų, jei tolesniame 
laike norime išvengti tos anomalijos, kuri šiandieną apsireiškia. 
„Vilniaus kanklės“ šiame mėsiede iškėlė net aštuonis šeimyniš- 
kus lietuviškus vakarus. O visas jų lietuviškumas apsireiškė vien 
tame, kad keletą dainelių padainuodavo lietuviškai tankiai 
lenkės, ne vienos lietuvės. Ant fortepijono skambino, ant smuiko 
ir violončelės griežė, klarnetą pūtė — vėl lenkai, nors ir lietu- 
viškomis pavardėmis. Priėjo prie to, kad daugybė vakaruose 
dalyvaujančių nelietuvių net streiką pakėlė, norėdami įvesti 
lenkiškas dainas. Kauno „Dainoje“ tas pat darosi; Panevėžio 
„Aide“ — balalaikininkai skambina: irgi tautos instrumentai, 
tautos meno kėlimas! Ką besipuošus svetimomis plunksnomis, 
skaisčių savųjų neturint, geriaus būtų kol kas nei nesirodžius. 
Geriaus bus kol kas tylomis dirbus: saviškius dainų, deklama- 
cijų ir vaidinimo mokinus, paskui, patiems pramokus, provin- 
cijų lietuviams pavyzdinius vakarus kėlus ir juos mokinus. Tai 
atliks skrajojantys chorai ir trupos, geriaus neg dabar sutvarkyti. 

Į darbą tad menų draugijos, saviškių naudai, o ne svetimų 
palinksminimui! 


NAMIE SKALBKIMĖS! 


Stebėtina lietuvių nesantarmė! Kaimynas užvydi kaimynui 
irjį skriaudžia, kartais net parduoda. Šviesuoliai miestuose, kur 
jų vos keliolika iš viso, katras sau pasidaro partijas ir ten je- 
nerolauja. Vos tik sumegsi keletą ir pradėsi bendrą darbą, žiū- 
rėk, ir būsi daugumos nebtekęs, ir bus vėl katras sau kaip vė- 
žiai išrėplioję. Vienodumo veiksme, tvirto susimetimo į vieną 
ankštą krūvą niekur nerasi. O bendro nutarimo kas gi matė 
klausyti, kad visi „jenerolai“ vien komanduoti tesutverti?! 

Šitoksai dalykų padėjimas neapsakomai palengvina mūsų 
priešų darbą. Kam jiems rūpintis pirma išskirstyti, o paskui 
ant atskirų viešpatauti sulig patarlę „Divide et impera“!, jei 
mes patys gera valia skirstomės? Teviešpataujie ant mūsų kitas, 
svetimas, tik ne saviškis, gink Viešpatie, nes kuo gi jisai ge- 
resnis už mane, tave, jei jis — saviškis, toks pat lietuvis? Na, 
yra tveriamos draugijos tautinės kultūros kėlimo ar politikos 
varymo tikslams, jų galėtų ir privalėtų klausyti bent patys 
susidraugavę. Bet... ko čia ir draugijų klausysi, kad jos, girdi, 
susikrauna iš nelygių: vienas, girdi, juodašimtis, kitas raudon- 
šimtis, trečias buržujus, ketvirtas atgalainis, penktas klerikalas, 
ir taip kas asmuo, tai kitokio būdo, kurį norėtų ir kitiems 
užmesti. Na, tai kokie čia, girdi, gali būti bendri ir visiems 
priverstini nutarimai? Ir taip nei draugijos mūsų gyvenime 
neturi tokios rimties, kad galėtų mus valdyti. 

Ką gi čia prasimanius tokio, kurs vestų bendrą lietuvių 
politiką, išdirbtų bendrą taktiką, jei ne visuotinuose (tai ir 
negalima), tai bent atskiruose dalykuose? Aš to nežinau, tik 
jaučiu reikalą tokios rimtos, ištikimybe apdovanojamos 
institucijos. Latviai turi tokią, tai jų Mokslo draugija Rygoje, 
kuriai buvo pavykę sutraukti į vienas rankas ne tik mokslo 
darbą, bet ir politikos ir net pramonės. Ji padarydavo pradžią 
tiesiog visų tautinių sumanymų. Jos net klausdavos latviai, 
kaip reikia šiuo laiku su valdžia apseiti. Jos nurodymai tankiai 
iš šalies žiūrinčiam išrodė nė šiokiais, nė tokiais, kartais net 
nedoriais, bet latviai klausydami nieko nenustojo, anaiptol, 
daug laimėjo. 

Paimkime pavyzdį, kad ir latvių užsilaikymo valdžios aky- 
se. Aš nesakau tiesiai, kad tai rygiečiai pramanė; tai vis viena, 
kas pramanė. Gana to, kad latviai anuose sunkiuose priespau- 
dos laikuose bendrai ir vienodai manė nereikią pirm laiko val- 
džią erzinti ir jos neužsitikėjimą latviais kelti. Bjauru buvo 
žiūrėti, kaip jie kiekvieną darbą, net pasilinksminimą vis pra- 
dėdavo tautišku rusų himnu. „Na, kam tai jums? Argi jau jūs 
tokie ištikimi monarchistai, kad taip elgiatės?“ — ne sykį klau- 
siau. „O kam tai kenkia? — atsakydavo. - Pagiedoti juk pigu. 

Valdžia migdoma, o mūsų rankos liuosos; mes turime tai, ko 
nėjūs, nė kiti neturi: laisvę draugijų, susivažiavimų, mokyklų, 
kurie savo darbą pilnai atlieka“. Regime, kad ir atliko... 

Mes, lietuviai, taip nepadarytume, nes veidmainiavimas 
mums bjaurus, mes nepripažįstame taisyklės: geram tikslui - 
visi pragumai geri. Mes iš karto atsistojome priešais biurokra- 
tizmą ir ėmėme aną griauti, patys nepažindami savo galybės. 
Valdžiai pigu buvo mus sustabdyti, nes Vilniaus seimo 
nutarimai buvo per staigiai priimti, jų nebuvome pergromu- 
lavę, pamnilę, prie jų prisirišę. Užtat vienos nagaikos užteko 
visiems tiems dalykams iš galvos ušmušti. 

Visgi šis tas buvo padaryta, bent pasisakyta, kad prie išsi- 
liuosavimo darbo norime ir galime prisidėti. Antra, ta pradžia 
nepavykusio darbo paliko visgi žymę mūsų nuomonėse. Ėmė- 
me manyti, kad jei šiandieną nepavyko, tai pavykti gali paskui, 
reikia tiktai laisvės idealus brendinti, jei reikia, užslėpus, jei 
galima, atvirai. Ryšys su rusiškąja biurokratija sutrūko, stojome 
priešpriešais kaip du kovotoju. Nebėra susirėmimų, tebėra pasi- 
rengimas susiremti. Šito palankumo prie kovos niekas neprivalo 
gadinti ir vėsinti. Obalsis: nieko bendro su rusiška biurokratija 
neturime ir turėti nenorime, nes siekiame prie autonomiškos 
savivaldos, o ukazų? laukiame vien nuo savų atstovų, leisiančių 
priverstinus įstatymus. Jei tas obalsis dar ko nepalytėjo, tai turi 
palytėti: tai padaryti - visų susipratusių pareiga. 

Ką gi dabar matome? vieni lietuviai per lietuviškus laikraš- 
čius veda mūsų visuomenę į tautinį ir politišką susipratimą, kiti 
paduoda ranką svetimiemsiems laikraščiams, trukdantiems tą 
susipratimą. Ką bendro turi su mūsų demokratišku kilimu to- 
kie, padėkime, laikraščiai, kaip lenkų dvarininkų „Kurjer 
Litewski“, ar rusų valdžios „Vilenskij Vestnik“?* O kiek jau kar- 
tų gavome pažymėti lietuvių balsus, ten nuklydusius, lietuvių 
skalbinius svetur skalbiamus! Kokiam tikslui toks darbas? Ar 
svetimtaučiai mus užjaus? Ne! Jie vien džiaugsis mūsų nesan- 
tarme. Jeigut gi užjaustų, tai argi galės ir norės pridėti savo 
ranką prie taisymo ir tvarkymo mūsų? Negalės ir nenorės, bet 
mes ir patys to negeidžiame, kad kas į mūsų dalykus kištųsi. 

Na, „Kurjeris“ kaip „Kurjeris“: vis jis kiek tiek interesuojasi 
tuo, ką mes, nors „nuobodžiai ir šiurkščiai“ (chropawo), rašo- 
me. Bet ką bendro turi valdiškasis „Vilenskij Vestnik“, jei prie 
jo glaudžiasi tokie „lietuviai“ (?), kaip K. P-č (žiūr. pradžią kovo 
mėn.) ir „Litovka“? Apie pirmąjį neprisieina daug kalbėti. Jo 
paduodamą receptą vesti politiką buvusiųjų Lietuvos ku- 
nigaikščių, svirusių prie pravoslavijos, lygiai atmes „mnogo- 
uvažajemyj Piotr Vikentjevič Vileišis“, lygiai „mnogouvažajemyj 
ksiondz Josif Tumas“, o Lietuvos kunigams nepatars „čistoje 
učenije Gospoda našego Jisusa Christa““ semti iš tokio „Čisto“ 
šaltinio, kaip valdiškasis „V. Vestnik“. Popiškas gi palaiminimas 
straipsnio užbaigoje: „Da blagoslovit gospod Bog chorošija 
načinanija blagorazumnych litovcev i da podast silu i krepost“* 
etc. tiesiog juokingas. K. P-čių „lietuvybė“ dvokia iš tolo. 

Keisčiau išrodo „Litovkos“ talkininkavimas valdiškame 
laikraštyje, turintyje padėti jai vesti agitaciją prieš vyskupą 
Roppą. „Litovkos“ lietuvybė neabejotina. Bet abejotina, ar kas 
lietuvių įgaliavo ją telkti lietuvius į tautinį darbą per... priešus 
jo. Neįgaliavo, užtat niekas ir neklausys. Bet to dar neužtenka: 
lietuviai viešai ir karštai protestuoja prieš valkiojimą lietuvių 
vardo po svetimus sąšlavynus ir reikalauja, kad skalbtumės 
namie. Jeigut gi dar kas nepaklausytų to reikalavimo, gausime 
juos žymėti, kaipo valdžios talkininkus. 


KAIP KAS MIEGA IR KELIA 


Kiek kartų užsimename apie pradžią lietuvių judėjimo, vis 
mes jį sulyginame su pakirdimu iš miego. Žadina lietuvius „iš 
miego“ liūdni ar įpykę dainiai, bado „mieguklius“ į pašones 
darbščios partijos, gėdina „nerangius“ rūpestingi laikraštinin- 
kai. „Miegas“ ir „miegas“, lyg tarytum apsileidimas, tepavedus 
į vieną miegą. Nejaugi mūsų vaidintuvė taip susiaurėjo „be- 
miegant“? Argijau lietuvių gyvybė per ilgus amžius teapsireiškė 

vienu knarkimu, kad šiandien pakirdę nieko nebematome, nie- 
ko daugiaus nebeatsimename, kaip tik tą vieną miegą ir 
sapnus? Gali būti, gali būti! 

Nes ir „Kurjer Litewski“, iš paskutiniųjų viekų rūpinęsis 
pratarti „pertikrinančiais prirodymais į mūsų širdį, į išmintį, į 
sąžinę“ ir, dievai bežino, dar į ką, galų gale aiškiai išvydo, kad 
visa mūsų spauda, sunku įtikėti, kaip „bergždžia ir, atvirai 
pasakykime, nuobodi“. Kaip įsikąs, girdi, ką nors viena, padė- 
kime, kad ir tai: „Lietuva turi būti lietuviška“, „dvarininkai, 
būkite gi lietuviais“, - tai vis tą pačią „jeremijadą“!!Ir dar kaip! 
„Stilius šiurkštus (chropawy), sakiniai nerinktiniai, daugybė 
patoso, tonas melodramatiškas“. Na, tadgi ar beverta gaišinti 
„Czas i at as“, žymint tą siaurą vienodumą? Žinoma, kad ne- 
verta. Geriaus palaukus, kol atsiras straipsniai, parašyti „ze 
swadą i zacięciem publicystycznem“. (Žiūr. Nr. 612) 

Ilgai sau laužiau galvą, ką čia tokį prasimanius pasakyti, 
kad išeitų „ze swadąi zacieciem“ ir atkreiptų „Kurjerio“ akis? 
Galvojau, galvojau, knisiaus žodynuose, dusyk perskaičiau ku- 
nigo Pelikso Meškio „Manja litewska w kwestji tejfle“, Sobie- 
s awo Sektos „Ostrzeflenie. W kwestji litewskiej s 6w kilka... 
tysiecy““ ir jo tikrą broliuką „Przenigdy“4; teiravaus Meškio 
dvasios brolio Adomo Grigelevičiaus? ir, dievai bežino, ko iš 
lenkų endekų“, - ir vis niekai... Jau kokių gi bereikia publicis- 
tų! Ko ten nerasi? Ir širdies plyšimą, ir drabužių plėšymą, ir 
rūstų nusigrįžimą šalin ir vėl maloningą sugrįžimą atgal, ir 
spjaudymos „pe hą gębą i nie pe ha gębą“7 - visus beveik gra- 
žiakalbės išsireiškimus ir prilyginimus, kurius tetesi sutverti 
tikrų kūlvartų ir renegatų dūšia. O kaip tik priseina pačiam 
ką nors pavedaus padaryti, ir išeina — tas pats pirmykščias 
nuobodumas, melodramatiškumas ir kiti paniekintini dalykai. 
Ak, teisingo esama priežodžio: kai Dievas kam duoda (kad ir 
tiems lenkų indykams**), tai net dribteli, o kam neduoda (kad 
ir mums, lietuviams), tai nei šnipšt. 


* Raidžių rinkėjo sugadinta; turėjo būti: endekams, t.y. tautininkams demok- 
ratams. 

Matote dabar, skaitytojai, kas kaltas, kad mūsų literatūra 
bergždžia ir nuobodi, sakiniai nerinktiniai, ūpo nei už skatiką: 
ne mes, laikraštininkai, trokštantys vis tai turėti, idant mus 
„Kurjeris“ klausytų ir Lietuvos „spo ecze stwai polskai“? tu- 
rėtų ką pranešti, bet patsai Dievas - o kam tokius niekus, kaip 
lietuviai, sutveria, paskui nieko gero nebepridėdamas? 

Taip nuvertęs ant kitų visą atsakomybę už netikusį rašymą, 
aš grįžtu į pramintą takelį, į galvojimą apie miegą: kaip Lie- 
tuvos žmonių miegama ir kaip bundama. 

Tamsi naktis ne tik vagių motinėlė, bet ir visai dorų žmonių: 
visi jos globoje, kaip prie motinėlės krūtinės, pasiilsi, nurimsta 
ir naujų spėkų įgyja. Tik nevienodai žmonių miegama. 

Darbo žmogus, visą mielą dienelę kilojęs naštas nuo dešim- 
ties pundų, vartęs įdrėkusią žemę, miega negaišodamas; mie- 
ga kaip negyvas, kaip pavirtęs medžias, negirdėdamas nei gai- 
džio giedojimo, nei lapautojų beldimos, nei pagaliaus perkūnų 
trenksmo. Miega skaniai, saldžiai, o vienatinis jo spanas - tai 
rytykščias tas pats sunkus darbas dėljuodos duonos kąsnio sau 
ir mažiukams, dėl žabarų vežimo kurui, dėl nuplikusio avin- 
kailio kuprai pridengti. Jis dirba ir miegodamas, kaip miega, 
galima sakyti, ir rankomis dirbdamas: jo mintis pasilieka ap- 
snūdusi, jai nereikia vargti lygiai su kūnu. Higienistai, moki- 
nantys, kaip sveikai gyventi, darbo žmogui skiria šešias valan- 
das miego. Bet jis to nežino ir prie to nesitaikina; jam laiką skiria 
ne knyga, bet darbas ir aušra: saldžiai miega 3—4 valandas, kai 
darbo yra, ir to jam užtenka; lygiai saldžiai miega 12 valandų, 
kai darbo maža; o kai darbo visai nėra, lygiai saldžiai miegotų 
visas 24 valandas ir dar pridėtų. 

Žadinamas darbo žmogus kelia veikiai. Tik pažadinti reikia 
šiurkščiai: meilingi serenados balsai jį dar labiaus įmigdys, laik- 
rodžio žadintojo varpelis gal tik kitką pasapnuoti padės. Nori 
pažadinti - griebk už apykaklės ir „miegus nukratyk“, durk 
kumščia į pašonę, kad imtų kasyties ir judėti, trauk iš lovos už 
kojų, jei nori, kadimtų rąžytis ir sąnarius taisyti į įtemptiną darbą. 

Į darbą ant plačios dirvos darbo žmogui irgi nepigu išsi- 
ruošti, nes ir namie, kol kas, atsiranda begalės trūso. Reiktų 

eiti į plačią dirvą, o čia ir šio stinga, ir to trūksta. Kyla net vai- 
dai tarp namiškių. „Ko tu to nepadarei?“ — šaukia Jurgis. „Tai 
tavo dalis!“ - meta grįžtelėjęs Pranas ir bėga prie kitko. Tik po 
ilgų erglių tesusitvarko ir kiekvienas su savo įnagiais ir 
padaromis išeina į platų lauką. Betgi jau išėję, dirba, net pleška!“, 


KĄ GI TAI REIŠKIA? 


Vilniaus kr. valdyba sakosi prašalinus raidžių kliūtis, o 
miestelio krasos viršininkas sako — valdyba tas kliūtis įvedusi? 
Katras gi čia meluoja? Turime teisę netikėti pačiai valdybai, 
nes, pasirodo, kad šisai pamatinis dalykas, jei buvo apskelbtas, 
tai negut tik Vilkijos krasai; tuo tarpu kad kitos apie tai visai 
nieko nežino. Nuo manęs paties Vilniaus krasos skyrius Anta- 
kalnyje tokių pat blankų nepriėmė. 

Be nebūtų laikas pabaigti tą betvarkę —- darbą per pusę ir 


viršai, bet apačios valdo? 


RUSŲ SĄJUNGA PAKRAŠČIUOSE 


Staigiai prasidėjus kovai už žmonių išsiliuosavimą iš 
biurokratų vergijos, kilo ir priešai to išsiliuosavimo. Daugumas 
rusų, kuriems senovinė tvarka patinka, galvą guldo už tris, 
seniaus dar taip vadinamųjų slavomanų ar slavofilų pažymė- 
tus Rusų viešpatijos pamatus: ciesoriaus vienavaldystę, pravo- 
slaviją ir tautybę. Sinodo prokurorui Pobedonoscevui! ir Vi- 
daus dalykų ministeriui viešpatijos vadžias susiėmus į savo 
rankas, tie tariamieji valstybės pamatai buvo taip sutvirtėję, 
kad rodės, laisvai manantiems žmonėms reiks jų panaikinimo 
laukti mažai mažai kokis šimtas metų. 

Tečiaus vienos japonų karės užteko, kad tie pamatai su- 
byrėtų į dulkes. Ciesorius, pasirašydamas po konstitucijos pro- 
jektu, gera valia susivaržė, įstatymų leidimo teises pavesdamas 
žmonių atstovams, pripažindamas gi laisvę tikėjimo ir tautų 
lygybę, tuo pačiu suturėjo vertimą per nevalią kitatikių ir 
kitataučių į pravoslavus ir rusus. 

Tos staigiai iškovotos laisvės teisės, tas per greitas valdžios 
atsisakymas nuo senovinės vidurinės politikos, žinoma, nepa- 
tiko tiems rusams, kurie gimė ir užaugo senojoje dvasios ver- 
gijoje. Vergija jiems išrodė tokiu pat grynu oru, kaip ir laisvė ir 
dargi grynesnių; taip bent „pripratusiems“ rodėsi. Ėmė tad grįžti 
prie senosios tvarkos. Bet kadangi ji konstitucija 17 spalių mėn. 
tapo sugriauta, pasiryžo per kovą sugrąžinti aną palaimintą 
laiką, kada gyvenimas tebuvo vieniems rusams ir pravoslavams. 

Susidarė keletas partijų, vis tam pačiam tikslui prasimi- 
nusių visokių vardais: Tikrieji rusai (istinno russkije liudi), 
Rusų Žmonių sąjunga (sojuz russkago naroda), Sąjunga veik- 
lios kovos su revoliucija, Teisiškos tvarkos ir kitos be tam 
tikrų vardų. 

Jų niekšišką veiklumą gerai pažinome iš laikraščių. Žydų, 
studentų ir šiaip jau šviesuolių mušimai, už laisvę kovotojų 
užmušinėjimai, galva stojimas už spaudimą, mirties bausmę, 
karės teismus ir t. t. — vis tai jų darbų žiedeliai, už kuriuos įgijo 
viso pasaulio paniekinimą. 

Žinojome tų atgalainių darbus tik iš tolo. Bet dabar turime 
laimę su jais arčiaus susipažinti, nes štai atskira jųjų kuopa, 
prasiminusi Rusų sąjunga pakraščiuose (Rusijos), 16 d. sausio 
mėn. š. m. tapo Vilniaus gubernatoriaus įrašyta į tarpą kitų 
čia veikiančių draugijų. 

Tos sąjungos įsteigėjai, tuo tarpu darantys ir centro komite- 
tą, yra šie: Jurjevo (Derpto) universiteto profesorius Vos. Kur- 
činskis, Kauno architektorius Al. Bezpalcevas, Minsko pašalinis 
advokatas Čigirevas, buvusis laivyno kapitonas Gust. Šmidas 
ir Vilniaus inžinierius Mik. Maconas. 

Jų sąjungos įstatymai reiškia tikslą — rusų valstybės daly- 
kams ir rusų tautybei ginti Rusijos pakraščiuose. Tam tikslui 

pasiekti reikalinga vienybė ant tautinio pamato visų rusų, gy- 
venančių Rusijos pakraščiuose; rūpesniai ką išgauti nuo Vals- 
tybės dūmos, Valstybės tarybos ir Viršiausiosios valdžios (caro) 
tiems pakraščiams ir jų gyventojams rusams; pranešimai 
Rusijos gyventojams tikro pakraščių ir jų gyventojų rusų pa- 
dėjimo. Sąjunga turi gubernijų komitetus ir vietinius miestuo- 
se, miesteliuose ir valsčiuose, kurie, nors dirbs pilnai neprigul- 
veikiant, kaip sumanyta, galės juos uždengti. 

Daugiaus įstatymai nieko aiškiai neparodo. Tad privers 
laukti darbų. 

Lietuvoje, ypač Kauno gubernijoje, kur rusų tėra maža 
krūvelė, ta sąjunga bus išdygusia votimi. Jos veikimą galime 
lengvai atspėti: spirsis ir Lietuvos krašto valdybą spirs dėl rusų 
interesų parėmimo siaurinti mūsų teises arba bent neplatinti 
jųjų. Kam tai mūsų rusams reikalinga? Ar jie buvo kada mūsų 
nuskausti? Ne! Arjiems-ko trūko? Ne, rusai mūsų krašte turėjo 
visas teises ir privilegijas, kurių neturi nei kiti vidurinių 
gubernijų gyventojai. Su kuo jie kovos? Su lenkais ir lietuviais 
už savo rusišką kalbą, su katalikais už pravoslavijos platinimą. 
Ar jiems rūpės visų piliečių lygybė? Ne! Nes jau ir dabar, dar 
nesusiorganizavę, jau rūpinosi išgauti savo vieną rusų atstovą 
Dūmoje, ir maž ką jiems tai nepavyko. 

Siekiant prie visų žmonių sulyginimo, prie laisvės tautų ir 
tikėjimų, rusų sąjunga Lietuvoje bus tik dar vienu kyliu, kurs 
skaldys mus į dalis, valdžią stums šalin nuo vienybės su žmo- 
nėmis. 


DVEJOPI MŪSŲ POSĖDŽIAI 


24 dieną š. kovo mėn. turėjome visuotinąjį „Vilniaus kank- 
lių“ posėdį, kursai tęsėsi beveik 7 valandas, skaitant nuo pa- 
skirtos 8 valandos vakaro ir mažne lig 3 ryto. Ir neužsibaigė: 
tąsa paskirta 31 dieną. 


- 125 - 


Posėdis iš visų pusių nevykęs: nuvargino Žmones, sugaiši- 
nolaiką, vienudu oratoriu priešginiu pakyrėjo lig kaklui, o išaiš- 
kinti nieko neišaiškino. Posėdis buvo tiesiog nekultūriškas. 
Priešginių turėta šis tas prieš valdybą. Bet savo užmetimų tie- 
siai nė katras nepastatė, suko suko aplinkui, reikalavo paaiški- 
nimų, kurie nieko nepaaiškina, griovė valdybos atskaitą suvis 
jos nesugriaudami. Kalbose priešginiai, nors gal ir turėjo kiek 
tiek tiesos, etikos ir padorumo nėmaž neprisilaikė. Triukšmas, 
šauksmas, pertraukos, slapti balsavimai, plūdimai, protestai, 
pykos — viso ko užteko, kad, iš šalies žiūrinčių, tame „V. kank- 
lių“ ginče neužinteresuotų galvos žemai žemai nusvirtų ant 
krūtinės. Daugumas, galo nesulaukdami, liūdnai išdūlino na- 
mo, giliai dūsaudami. Prisimena lenkų priežodis: kai vienas 
lenkas tėra, tai per maža, kai du krūvoje susiranda, tai jau per 
daug esti. Aš nežinau, ar tai teisinga, bet kad jis lietuviams pri- 
lygsta, tai šventa teisybė. Apie lietuvių jenerolavimą jau prisiėjo 
mums kalbėti. Šisai kiekvieno jenerolavimas savo draugų 
tautiečių būryje, šisai nepripažinimas kitiems žmoniškos ver- 
tybės ir gerų norų, šisai begalinis palinkimas gražiai išpurvinti 
kitų ne tik darbus, bet ir ypatas, šisai gašavojimos mokėjimu vis 
tai padaryti, - užmuš galų gale lietuvius. Ką bendra galime savo 
tarpe prasimanyti, kad vienas nė už ką nepripažįsta to, ką kitas 
yra padaręs? Pats nieko nedirbs, bet gels kitą, kas užsimanė ką 
nors padaryti ar tautiečiams patarnauti. Liūdna. Tokie nepar- 
lamentariniai posėdžiai, tokie kalbėtojai, kurie išeina, iš anksto 
nežinodami, kas griauti ir kokiais faktiškais prirodymais, vei- 
kiai atgrasins kitus nuo dalyvavimo posėdžiuose. Daugiaus 
geros valios! Daugiaus subordinacijos ir atsižvelgimo įbūsimą- 
ją bendravimos naudą! Tada kitaip išrodys dabartinės klaidos, 
kitaipjas ir taisysime. Trukšmai ir plūdimai negydo, bet sėtrina, 
ne masina prie darbo pro publico bono!, bet nubaido nuo jo. 

Visa laimė, kad rimtesni žmonės, didesnieji mūsų inteli- 
gentai yra labiaus etiškai ir parlamentariškai išsidirbę. Jų po- 
sėdžiai atgaivina ir leidžia užmiršti kitus — „liaudies mitin- 
gus“ — wiece ludowe, kaip Galicijoje vadinasi, kur tas pats 
dedasi, kaip ir pas mus. 

„Saulės“? posėdžiuose Kaune dalyvavo į 100 žmonių, posė- 
džiai tęsėsi per dvi dieni po keliolika valandų. Kalbų dešimti- 
mis skaityk, papiršimai ir atmetimai, galvasukčiai programo- 
mis ir rinkimais, - visko buvo, o rimtą, pasekmingą ir gyvą 
darbą vienat viena ypata tesutrukdė brutališkais ir bepama- 
tiniais šauksmais. Bet ir tą visam susirinkimui išprašius apleisti 
salę, viskas sugrįžo į rimtą vagą. Niekas nesigailėjo ne tik kelių 
valandų, bet nei ištisų dviejų parų tokiam bendram darbui. 

Antrą tokį malonų ir rimtą susirinkimą turėjome 25 dieną 
š. mėn. toje pačioje salėje, kaip ir vakar. Jis nuramino vakar ap- 
kartusias vėles ir parodė, kad mūsų tik „minia“ dar neparla- 
mentarinė, bet tikrąja mūsų inteligentija galėtų pasididžiuoti 
ir aukštai kultūrinės tautos. Kalbu apie įsteigiamąjį Lietuvių 
Mokslo Draugijos susirinkimą. Tikslo ir ypatų rimtumas nelei- 
dė nei tiems patiems mitingiečiams paleisti savo liežuvį ir ga- 
šavotis išsigalėjimu po dvidešimtį kartų per vieną posėdį kal- 
bėti. Rimtas draugijos sumanytojo dr. Basanavičiaus posėdžio 
atidengimas, rimtas ir džiaugsmingas kitų išklausymas, kaip 
tai, apie ką per ketvirtą dalį amžiaus svajota, šiandieną įvyks- 
ta. Ramus ir širdingas vienabalsis pritarimas, kad susirinkime 
dalyvautų visų lietuvių gerbiamas tyčia iš Petropilės atvykęs 
profesorius Volteris. Greitas ir ramus valdybos išrinkimas. 
Spartus, trumputėmis kalbomis pakeltų klausimų apsprendi- 
mas: jų priėmimas ar atmetimas. Vis tai aiškiai liudijo, kad čia 
susirinko žmonės, kuriems vieši, ne ypatiški reikalai rūpi, ne 
tik rūpi, bet ir norisi darbuotis. Ta puikiai užsimezgusi pradžia 
priduoda mums vilties, kad ir tolimesnis Mokslo Draugijos 
darbas bus taip pat rimtas ir išduos kuo puikiausius vaisius. 
Mūsų „miniai“ patartume kuo tankiausia lankytis į tokius 
posėdžius: ilgainiui gal irgi įgytų parlamento ryškumo nuovoką. 

Rytoj paduosime smulkią posėdžio apskaitą. Tuo tarpu gi 
tik paminėsime, kad į Lietuvių Mokslo Draugijos valdybą tapo 
išrinkti devyni vilniečiai, kurie ant tų pėdų šiaip pasidalijo 
pareigas: 

dr. Basanavičius - pirmininko; 

P. Matulionis - vicepirmininko; 

dr. Matulaitis - antro vicepirmininko; 

A. Smetona - knygininko; 

dr. Ant. Vileišis - kasieriaus; 

advok. Jonas Vileišis - sekretoriaus; 

inž. Petras Vileišis, kun. J. Tumas ir dr. Bagdonavičius — 
jųjų pavaduotojų. 


VISUOTINAS ĮSTEIGIAMASIS LIETUVIŲ 
MOKSLO DRAUGIJOS SUSIRINKIMAS 


Paduodame smulkias žinias apie Lietuvių Mokslo Draugijos 
susirinkimą kovo 25 dieną 1907 m. 

Į susirinkimą atvyko sekantieji Draugijos nariai įsteigėjai: 
1) dr. Jonas Basanavičius, 2) kun. Juoz. Ambraziejus, 3) Gabr. 
Liandsbergis, 4) inž. Mašiotas, 5) dr. Bagdonas, 6) dr. St. Ma- 
tulaitis, 7) inž. Petras Vileišis, 8) dr. Ant. Vileišis, 9) advok. Jo- 
nas Vileišis, 10) Meč. Dovoina-Silvestravičius, 11) Ant. Smetona, 
12) Pov. Matulionis. 

Nariuosna pakviestieji: 13) kun. J. Turnas, 14) dr. Jonas Stau- 
gaitis, 15) kunigaikštis Jonas Gediminas-Beržanskis-Klausutis, 
16) kun. Al. Dambrauskas, „Draugijos“ redaktorius, 17) kun. 
Kaz. Šaulys, 18) dr. Mikalojus Kuprevičius, 19) Archeologiš- 
kojo instituto sąnarys VI. Nagevičius, 20) kun. Juoz. Žiogas, 
21) kun. VI. Mironas, 22) Don. Malinauskas, 23) dr. Jonas Ston- 
kus, 24) Kaz. Aglinskas, 25) dr. Rokas Šliūpas, 26) dr. Andrius 
Domaševičius, 27) Ant. Žmuidzinavičius, 28) dr. Juoz. Rugys, 
29) Vinc. Palukaitis, 30) prof. Petropilės universiteto Ed. 
Volteris, 31) kunigaikštienė Elena Gediminienė-Beržanskienė- 
Klausutienė, 32) dr. B. Burbaitė ir 33) Vanda Chrzastauskaitė. 

Dr. J. Basanavičius narių įsteigėjų vardu pasveikino susi- 
rinkimą ir papasakojo apie Lietuvių Mokslo Draugijos suma- 
nymą, surengimą įstatų ir jų rejestravimą. (Tai patalpinsime 
vėliaus. - Red.). Toliaus paaiškino L. M. D. tikslą sulig $ 1. 

Perskaičius įstatus, užkvietė susirinkusius išsirinkti šiam 
susirinkimui per akliamaciją (iššaukimą) pirmininku prof. Ed. 
Volterį. Susirinkimas trukšmingu plojimu sutiko. Tokiu pat 
būdu pakvietė į sekretorius Joną Vileišį. 

Toliaus buvo perskaityti puikūs pasveikinimai ir laiškai, ku- 
riais neatvykusieji sutiko būti Draugijos nariais: 34) dr. J. Alekna, 
35) Val. Urbonavičius, 36) Pet. Mokslų Akad. narys profesorius 
Pil. Fortunatovas, 37) dr. Jarašius, 38) Vinc. Matulaitis, 39) Kaz. 
Būga, 40) Aug. Voldemaras, 41) Petras Kriaučiūnas, 42) kun. 
Mot. Gustaitis, 43) atstovas Andr. Bulota, 44) Stan. Rauba, 45) Jo- 
nas Smilgevičius, 46) Jurgis Pesys, 47) kun. Uogintas, 48) kun. 
Ant. Petrauskis, 49) Vinc. Kmieliauskas, 50) Jonas Matulaitis, 
51) Lazdauskas, 52) dr. Grinius, 53) Vinc. Penčyla, 54) Tam. Žit- 
kauskas, 55) Ad. Babarskis, 56) Vinc. Miškinis, 57) VL Bartlin- 
gas, 58) Ant. Staugaitis, 59) Jonas Šečkas, 60) dr. kun. Stankevi- 
čius, 61) kun. Aleksandravičius, 62) advok. Ipolitas Gegužinskis, 
63) Gabr. Petkevičaitė, 64) M. Šikšnys, 65) Jonas Jablonskis, 
66) prof. Vincas Staniškis, 67) Ant. Pavalkis, 68) dr. Bukontas, 
69) Mik. Tamkevičius, 70) Konst. Vilimavičius, 71) pulkinin- 
kas Jonas Kriaučiūnas, 72) privat. docentas Grigalius Iljinskis, 
73) Mokslų Akademijos narys Aleksejus Šachmatovas. 

Be to, susirinkiman pribuvo sekantieji svečiai: 74) Ansas 
Bruožis, 75) kun. Ant. Viskantas, 76) Emilija Braždžiukė, 
77) Lazdynų Pelėda, 78) Emilija Vileišienė, 79) Zofija Liands- 
bergytė, 80) Petkaitė, 81) V. Putramentas, 82) Pranas Klimaitis, 
83) Juoz. Kunickas, 84) Girų Liudas. 

Sutarta į valdybą rinkti Vilniuje gyvenančius dėl lengves- 
Nio susirinkimo ir darbo. Už 9 komiteto sąnarius balsavo 32 
Ypati. Balsus skaitė inž. Mašiotas ir dr. Staugaitis; rinkimų pa- 
sekmės buvo šios: dr. Basanavičius gavo 32 balsu, Ant. Sme- 
tona 28, Jonas Vileišis 26, Pov. Matulionis 24, dr. Bagdonas 23, 
inž. P. Vileišis 22, kun. J. Tumas 21, dr. Matulaitis 19, dr Ant. 
Vileišis 17. (Kaip šie išrinktieji pasidalijo pareigas, padavėme 
vakar.) 

Per aklamaciją buvo į narius priimti visi išreiškusieji norą 
priderėti prie Draugijos, lygiai ir svečiai. 

Kaz. Aglinskas dovanojo Draugijai 200 rs. Tad sulig $6 tapo 
Draugijos nariu labdariu, kurį susirinkimas pasveikino trukš- 
mingu rankų plojimu. 

Toliausibuvo kalbėta apie pasisamdymą būsto, įtaisymą 
knygyno ir muziejaus. Į knygyną pažadėjo savo knygų rinki- 
nius dr. Basanavičius, Meč. Dovoina-Silvestravičius ir kun. Tu- 
mas (apie 200 tomų). Smulkiai išdirbtą knygyno ir muziejaus 
įtaisymo sumanymą komitetas turės įteikti sekančiam visuoti- 
niam susirinkimui liepos mėn. 

Dr. Basanavičius buvo pasiūlijęs savo išleidžiamą „Lietuvių 
tautą“ į Draugijos laikraštį. Bet paskui tas klausimas buvo 
nukeltas. 

Garsiausis Europos kalbininkas Karaliaučiaus universiteto 
profesorius, Archeologiškosios Prūsų draugijos „Prussia“ pir- 
masėdis, žinomojo moksle laikraščio „Beitrige zur Kunde der 
indogermanischen Sprachen“ redaktorius išleidėjas, dr. Adal- 
bertas Bezzenbergeris d-rui Basanavičiui atsiuntė sekantį 
lietuvišką laišką: „Garbinamasis Pone! Už Jūsų mėilingą para- 
szymą labay dėkawodams asz Tamstų meldžu mane priimti į 
„Lietuvių Mokslo Draugijos“ draugų skaitlių ir pasilieku, 
draugystei bagotingą naudą velydams, Jus wiernai garbinąsis 
A. Bezzenberger“. 

Tokiu būdu Lietuvių Mokslo Draugija šiandieną priskaito 
jau 85 narius, į kurių tarpą meilingai kviečia ir kitus lietuvius 
inteligentus. 

Susirinkimas užsibaigė 12 val. vak. Draugijos trukšmingu 
padėkojimu dr. Basanavičiui už pakeltą vargą sutaisant šią 
Mokslo Draugiją, apie kurią svajojo virš 30 metų, ir prof. 
Ed. Volteriui už maloningą atvykimą iš Petropilės ir už pirmi- 
ninkavimą. Dr. Bas. iš savo pusės dėkavo susirinkimui už 
pritarimą Draugijos tikslui, išreikšdamas tvirtą viltį, kad šisai 
susirinkimas lietuvių tautos istorijoje bus amžiais minėtas ir 
duos pradžią mokslavyrių darbui, kurs ilgainiui užsibaigs įkū- 
rimu Lietuvos Mokslo Akademijos. 

Ko mes ir visa Lietuva širdingai velijame ir su didžiausiu 
nekantrumu laukiame. 

„SKARDO“ VARŽYTYNĖS SU 
„V. ŽINIOMIS“ 


Žemaitės raštuose užėjau du puikiu vienodu sodžiaus vaiz- 
deliu!. Moteriškė guli lovoje, sunkiai sirgdama, o kaimynės 
plepės liežuvninkės, apstojusios aplinkui, bepradėm tauzija, 
štai štai jau galas nabagei ateinąs. Mirs, kurgi nemirs! Tik 
žiūrėkite, kad žvakė visados būtų čia pat... Ale moteriškė serga 
ir serga, nėmaž nemirdama; kaimynės ima pykti, dėl ko ligo- 
nis jųjų neklauso, jų pranašavimo ir vilties nepildo. Na, tai 
matai ją: nemiršta, ir galas! 

„Skardas“ bekunigaudamas* įgijo visus privalumus anųjų 
karšintojų davatkų. Užsimetė mirtinai sarginti tąsias nabages 
„Vilniaus Žinias“ ir neatlyždamas ir savo smakrą piktai parė- 
męs, giliai prisimanančiai kartoja tą patį: mirs, mirs! Prašome 
į šermenis: visi drauge pasidžiaugsime!... Tai kas kad pagerė- 
jo tuo tarpu? Jei šiandieną nenumirė, tai visgi „neabejojame, 
neilgai beištesės“. 

Taip rintauja „Skardas“ ir paskutiniame 13 numeryje, gąs- 
dindamas ir suvedžiodamas Lietuvos visuomenę?. Dėl to gi 
dar sykį turime tąją visuomenę persergėti: jei kam, lietuviai, 
parūptų išsiruošti į „Vilniaus Žinių“ laidotuves, tai prašome 
pasiimti ir pavalgos, nes „V. Ž.“ šermenų nekels, o „Skardas“, 
suvedžioti suvedžiojęs, irgi bus šykštus pinigus mėtyti, ypač 
jei tai jam nebebus reikalinga. Kam gi tuo tarpu „Skardui“ 
„Vilniaus Žinių“ mirtis reikalinga? Ilgai sukome galvą. Nejau- 
gi, sakėme, jis taip jau nekenčia kultūrinio darbo, kad su tokia 
nekantrybe laukia, kada gi žlugs vienintelis lietuvių dienraštis? 
Galų gale išlindo yla iš maišo: konkurencija! Dūmos atskaitų 
monopolis! 

Na, tą tai suprantame. „Skardas“ monopolizavo kauniškius 
atstovus; per „Skardą“ jiejie teapsiėmė savo veikimą garsinti, 
* Kunigauti, lygiai kaip ir uogauti, obuoliauti, reiškia šiame karte rinkimą 
5au medegos. 

o „Skardo“ prenumeratorių kas kartą mažiaus. Perniai girdė- 
jome apie 700-900 užsisakiusių stačiai iš redakcijos ir apie 24 
tūkstančius terbelėmis išnešiojamų. Dabar štai girdžiame vos 
apie 600 prenumeratorių (nors tikros žinios niekam „Skardas“ 
nepaduoda) ir iš viso... vos „daugiau 3 tūkstančių egzemp- 
liorių“, terbėmis išnešiojamų, jei jų policija čia pat iš spaustuvės 
neatima. Kada ir kas iš lietuvių gali apturėti suvėlavusį 
pridedamąjį lapuką apie Dūmą? 

Už kokio mėnesio, ir tai vieni - „darbininkai“, nes „niekas 
kitas jų nesušelps: jie neturi pinigingų užtarėjų, kaip „Šaltinis“ 
ir „Vilniaus Žinios“ (ž. Nr. 13, 207 p. ). Kiti gi lietuviai, ne 
„darbininkai“, kad ne „Vilniaus Žinios“ ir „Ūkininkas“, galėtų 
sau ir visai nieko nežinoti. Bepiga būtų, kad tųjų dviejų laik- 
raščių nebūtų! „Skardas“ skambėtų po visus kaimus. 

Bet veltui „Skarde“! Kada jūsų vienpusiškumas pradeda 
visiems įgristi, visuomeniškosios „Vilniaus Žinios“ vis auga. 
Slėpties neturime ko: atvirai pasisakome spausdiną 2900 egz., 
o užsisakytojų iš pat redakcijos, ant rytojaus gaunančių 
dienraštį su plačiu Dūmos tarybų aprašymu, yra jau virš 2850 
ir kas dieną vis prenumeratos ateina po 30-50 rs. Matyt tad, 
kad visuomenės „V. Žiniomis“ užsiinteresavimas nėmaž 
nesimažina. Tikimės tad, kad „Vilniaus Žinioms“ toli gražu 
lig mirsiant, nors „Skardas“ ir „neabejoja“. „Neilgai beištesės“ 
(204 p.) ir „pinigingi užtarėjai“ (207 p.), reiškia, jog ir patys 
skardiečiai netiki į savo pranašavimus. 

Taip pat klūpčioja „Skardas“ ir kitus dalykus „V. Žinioms“ 
prikišdamas. Anote jo, priežastis „V. Ž“ „neištesėjimo“ yra 
„Mmainikavimas nuolat savo kailio“, bet kiek toliaus pats su- 
griauna, ką tik ką buvo pasakęs: „jų pakraipa paskutiniam 
tarpe nė kiek nepersimainė“. Ir šis pasakymas kur kas teisin- 
gesnis už pirmąjį. „V.Ž.“ skaičiau labai atidžiai nuo pat pir- 
mojo numerio, neretai ir pats jų išleidime dalyvaudamas. 
Savimi neužsitikėdamas, perverčiau su kitais redakcijos są- 
nariais jų komplektus ir niekur neradome aiškaus partijinio 
dažo: nuo pat pradžių ir lig paskutiniam numeriui „Vilniaus 
Žinios“ vienodai bepartijinės, vienodai rūpestingai talpina 

visus ateinančius iš Lietuvos balsus, kitąsyk daugiaus, kitą 
mažiaus; yra tuštesnių numerių, yra ir svarbesnių — tai ir vi- 
sas skirtumas. Tarpe redakcijos sąnarių ir bendradarbių būta 
ir yra žmonių įvairių įvairiausiomis nuomonėmis, bet vis tai 
tokių būta, kurie mokėjo „bendrame darbe“ atsistoti virš sa- 
vo fanatiško partyviškumo. Tai jiems garbė, o lietuviams 
džiaugsmas ir viltis, jog galų gale sveikas protas ir tikra 
tėvynės meilė perviršys partijinį šovinizmą, ir visi ims bendrai 
dirbti tą darbą, kurs visiems lygiai privalo rūpėti, kaip tai 
apšvietimo, mokslo, kultūros kėlimas. 

Didelių čia dyvų „Skardui“, kad ir dabartinieji „ponai de- 
mokratai“ nesišalina nuo „V. Ž.“, kaip ir nesišalino seniaus, 
prikaišiojimas to jiems - visai nelogiškas ir tiesiog neprotingas. 

Lietuvos demokratai, tie bent, kurie priguli prie organi- 
zuotos partijos, matyt, per stipriai yra įsitikrinę į savo princi- 
pus, kad nesibijo, net su „V. Žiniomis“ susidėję, nustoti savo 
„čystatos“, kaip dailiai „L. Ūkininkas“ pajuokia mūsų socialde- 
mokratus už jų ekskliuzyvizmą, gelbėjimos nuo viso to, kas 
sulig sektantišką socialistų ritualą - ne košer?. 

„Skardo“ kliedėjimas, kad tieji demokratai vien paslapčio- 
mis „V. Ž.“ tedirbo ir tik „kun. Tumas ėmė ir išdavė juos: stačiai 
visų akyse pabučiavo“... tiesiog melagingas. 

Kas kada slėpės nuo „Skardo“? Jaugi nesislėpė, jei nuo jų 
rimbų „Skardui“ ir socialams prisieina raitytis ir teisintis. Jų 
pavardės visados buvo aiškiai statomos. Stodami už bendrus 
lietuvių visuomenės reikalus, neveidmainingai, stačiai išreikš- 
dami būdą kovojimo už juosius - sujungimą į vieną visų spėkų, 
neišskirsiant nei partijinių Dūmos atstovų, jie niekados ne- 
mėgino dirbti po kokia nors priedanga. Tokiais žmonėmis ne 
tik „V. Žinios“, bet ir visuomenė gali „džiaugtis, didžiuotis“ 
ir juos, kaipo pavyzdžius, statyti socialams. 

LIETUVIŲ KRIKŠČIONIŲ DEMOKRATŲ 
VEIKSMAS 


Šis straipsnis atspausdintas „Draugijoje“ 
1907 m. kovo mėn. 1 d. Nr. 3. Spausdiname nieko netaisę. 
„Krikš. Demokr.“ redakcija 


Lietuvių krikščionių demokratų sąjunga tapo sumanyta 
daug anksčiaus prieš manifestą 17 spalių'. Demokratiškosios 
jaunesniosios lietuvių kunigijos nuomonės buvo gana plačiai 
žinomos; susiliejusios į neperskiriamą tapatybę su tautiško- 
siomis, jos padarė tą skaitlingą dvasiškųjų tautiečių būrį, kurs 
mūsų apšvietos dalykuose ir iškovojime lietuviškai lotyniš- 
kųjų raidžių lošė visiems žinomą žymią rolę, viduriniame gi 
mūsų gyvenime, santykiuose su senąja kunigija ir ištautėju- 
sia bajorija užaštrino taip vadinamąjį lietuviškai-lenkiškąjį 
klausimą. Kiekvienas veiklus kunigas tautietis įgijo vienokią 
pavardę - „litvomano“ ir, nors veikė visiškai savarankiškai, 
nei nuo ko neprigulimingai, viską ant savo atsakymo, tečiaus 
veikė vienodai, kaip kad iš programo, nors rašyto programo 
nebuvo. Vyriausius programo punktus buvo pabrėžęs pats 
gyvenimo patyrimas, užsienių laikraščiai ir susivažiavimai 
juos tik pabraukdavo ir sutvirtindavo. Sąjungos pamatas buvo 
tat ne sumanytojų, bet paties gyvenimo liuosai, natūrališkai 
padėtas. 

Būtų atsiradęs ir sutvarkytas, surašytas programas, kad 
būtų kas tikėjęs, jog jis daugiaus gyvumo įneš. Bet niekas neti- 
kėjo į didesnę galybę rašyto popiergalio neg į paties gyvenimo. 
Be to, rašytasai programas žymiai siaurina elgimos būdą: jei 
būtų reikėję žvalgyties į vieną kitą jo reikalavimą, daugumas, 
tam tikrose skirtose aplinkybėse būdamas, būtų turėjęs tiesiog 
nieko neveikti, negalėdamas viso ko išpildyti. Toliaus, išdirbtas 
programas reikalauja ankštos organizacijos su išrinktu biuru, 
žodžiu sakant, paslaptinės draugijos, kuri tiesiog buvo nega- 
lima, kaip iš atžvilgio į svietiškąją valdžią nepripažįstančią 
laisvų sąjungų, taip ir iš atžvilgio į dvasiškąją, kuri tam dalykui 

visai nepritarė. Taip ir gyvavo ta dvasios sąjunga, o jos sąna- 
riai lygiai teisingai būtų galėję, kaipo programo punktus, 
parodyti: viršuje Dangų, apačioje Lietuvą, šalip savęs brolį — 
valsčionį ir pusbrolį — bajorą, nelyginant kaip kits bajoras, 
mano užklaustas, kokie jo programo punktai, atsakė: štai, 
rodydamas į savo ketvertą vaikų. 

Juokus šalin metus, apskritasai dvasios programas buvo 
užtektinas, kada darbai ėjo siaura vaga. Blyksterėję laisvės 
pamėnai patraukė prie platesnio, šakotesnio darbo. Pano- 
rėję darbuoties dėl draugijos, turėjo knaptelėti ne ant smulk- 
menos, kurias pirma drąsiai peržengdavo nepasergėdami. 
Prisiėjo vyriausius punktus smulkinti, idant ir mažmožiuose 
įvyktų nuomonių vienodumas. Pasirodė konstitutiečių demok- 
ratų programas?, kurs pilnai užganėdino mūsų reikalavimus; 
beliko tik pritaikinti jį prie mūsų vietinių aplinkybių ir pri- 
dėti, ko ten trūko, būtent tikėjimo dalykus. Tas darbas prieš 
pat Vilniaus Seimą ir liko pavestas trims profesoriams?, o per 
patį Seimą tapo nuspręsta, atsiremiant ant manifesto 17 spa- 
lių, tuojau užmegzti atvirą sąjungą su Centraliniu biuru Vil- 
niuje, kurio sąnariu turėjau būti ir aš. 

Tačiau čia pat pasirodė, jog panaši sąjunga, būtent konsti- 
tutiškai katalikiškoji jau yra čia sumanyta vyskupo Roppo*. 
Prieš katalikystę, kaipo vienijantį punktą, krikščionims demok- 
ratams protestuoti neišpuolo; taip mūsų biuras Vilniuje ir ne- 
apsigyveno, kol išsiaiškins, bene užganėdins ir k.k. progra- 
mas ir veikimas. Dėl visko ko tečiaus tapo paskirta po keletą 
organizatorių į kiekvieną guberniją, kurie turėjo, taip sakant, 
pūdymą išplėšti, o su kokiomis ekėčiomis prisieis apakėti, 
turėjo ateitis parodyt. 

Ilgainiui LKD programas Žemaičių dvasiškosios vyriausy- 
bės tapo atmestas. K. k. programas neprilankiai priimtas su 
žymiomis atmainomis, pildytojų neatsirado daug dėl administ- 
racijos varžymo, kuriai pasirodė jis neatsakąs viešpatijos 
politikai Lietuvoje, ir taip vėl likome, kaip buvę, be sutvarkyto 
programo, o Lietuvių krikščionių demokratų sąjunga pasiliko, 
kaip ir pirma, vien dvasios sąjunga. 

Tas istoriškąsias žinias paviršutiniškai, nepilnai, kitur gal 
ir nenuosakiai išskaityti skaičiau reikalingu dėl to, kad Lietu- 
vių krikščionių demokratų partijos vardas pasklido gana pla- 
čiai; tapo padėtas net ant dvejeto trejeto atsišaukimų, jos vardu 
kalbėta Vilniaus Seime, - ir taip visuomenė ir laikraščiai tapo 
suklaidinti: manė LKD sąjungą jau esant pilnai suorganizuo- 
tą, turint savo pildomąjį organą, o atsišaukimus esant jos prin- 
cipų išreiškimais. Pravers todėl žinojus, jog nei sąjungos, nei 
pildomojo organo nėra, o vienas kitas atsišaukimas tapo ne 
sąjungos paleistas, bet atskirų organizatorių, kurie padėjo pa- 
rašą LKD, bet visą atsakymą už turintį ant savęs turi prisiimti. 

Kad sąjunga turėtų savo biurą, tokie atsišaukimai, kaip 
nurodytieji „Lietuvos Ūkininko“ Nr. 13?, nebūtų svietą išvydę. 

Pasirodžius „Draugijai“, platysiančiai krikščioniškai de- 
mokratiškąsias lietuvių idėjas, idant ilgainiui galėtų visgi 
susimegzti draugija, tas vienas laikraštis tegalės nutarti, kada 
ir kaip gali būti suvartotas LKD vardas; todėl visi į tą pusę 
kreipiantys atskirų veikėjų projektai turi būti pristatomi į jo 
redakciją. (Tai buvo rašyta pernai. Šiandieną dalykai virto ki- 
taip. Pats šio straipsnio autorius tapo „Vilniaus Žinių“ vedėju. 
Todėl visi projektai kas link LKD partijos ir jos kuopų organi- 
zacijos ir veikimo — turi būti pristatomi „Vil. Žinių“ redakcijai, 
nes smulkmenos ir atskiri faktai — tai dienraščio dalykai. 
„Draugija“ priiminės straipsnius vien abelnesnio turinio. 
Būtisiaurai partyvišku organu 3 la „Vest. Nar(odnoj) Svo- 
b(ody)“ „Draugija“ neketino ir nebus, nes tokie laikraščiai vi- 
suomenei neinteresingi. - „Draugijos“ red. prierašas). Sava gi 
valia LKD vardu pasinaudoti niekas tiesos neturi ir doriškai 
neprivalo, idant nekompromituotų jos. 

Dėl tų ir dėl kitokių priežasčių aš jaučiuosi doriškai privers- 
tas viešai išduoti apskaitą, ką ir kaip veikiau vardan LKD, kai- 
po vienas iš paskirtųjų Vilniuje organizatorių. Tą patį turi 
padaryti ir kiti paskirtieji. Darbas tai nebuvo slaptas, nes garan- 
tuojamas manifestu 17 spalių, tat ir skelbimas jų negali sutrauk- 
ti persekiojimų, o iš tos medžiagos gali susikrauti visas pilnas 
organizacijos rūmas. Redakcija tepareikalauja ir ano pilno 

programo projekto, kurs buvo pristatytas į dvasiškosios vy- 
riausybės užtvirtinimą ir teapskelbie kritikų žiniai. (Tą daly- 
ką redakcija jau išpildė. Žiūr. „Draugijos“ Nr. 1, p. 68-87“. — 
„Draugijos“ red. prierašas.) 

Kaipo Vadaktėlių bažnytėlės kuratas, LKD idėjas platinau 
daugiausia Naujamiesčio parapijoje Panevėžio paviete ir apy- 
linkėje, bet buvau suorganizavęs tik Vadaktų kuopą7. Atsišau- 
kimo nesustačiau ir nepaleidžiau nei vieno, bet ir kalbėti 
niekados nekalbėjau „iš pilvo“, t. y. kas į galvą pareis, nes visa- 
dos iš žemiaus įrašomosios programos, kurią ant savo atsaky- 
mo buvau sustatęs bent svarbiausiuose dalykuose. Kuopa, 
kilus reakcijai, žinoma iširo. Ant manęs, kaipo ant organiza- 
toriaus, vietiniai dvarponiai, dar labiaus tolimesnieji, su kuriais 
"niekados neteko susidurti, paleido tiek nebūtų paskalų, užmetė 
tiek nusidėjimų už kurstymą prie agrariškos sauvalės, už vai- 
symą tarpluominės neapykantos, tiek įskundė policijai ir aukš- 
tajai administracijai, jog, nors pasitraukęs iš Vadaktų į Sidab- 
ravą, būčiau kliuvęs į politiškuosius nusidėjėlius pirmosios 
rūšies, kad laiku visa ką sužinojęs, nebūčiau tikrojo dalykų 
stovio išaiškinęs. Pasibaigė pareikalavimu atstatyti mane ir iš 
artimojo Sidabravo. 

Visokioms paskaloms nesiliaujant ir tardytojui vis tebesitei- 
raujant aš ir priverstas esu apskelbti šiuosius savo laiku už- 
protokoluotus dalykus, už kuriuos vien tik ir teatsakau, kitas 
visas paskalas apgarsindamas iš piktos valios pramanytomis 
melagystėmis ir noru pražudyti kitokių nuomonių žmogų. 


VADAKTŲ KUOPOS NUTARIMAI 


Aiškiai išvydę, kaip stingame gero supratimo tikrojo da- 
bartinio mūsų padėjimo, kaip dar stingame vienybės ir dvasios 
tvirtumo, reikalingų pabaigtinam iškovojimui Lietuvos savi- 
valdos ir kitų pažymėtųjų politiškų ir tautiškų tiesų, mes susi- 
tarėme jungties į ankštą kuopą dėl geresnio tuose dalykuose 
apsišvietimo. Daliniuose susirinkimuose ir Visuotinėje 

sueigoje 7 d. š. gruodžio mėn. mes, vadaktiečiai, 
sutvėrėme pirmąją mūsų apylinkėje politišką kuopą, pramin- 
dami ją Lietuvių krikščionių demokratų sąjunga, ketindami 
paskui susijungti su kuria nors platesne pasekmingiaus už 
Lietuvos žmonių laisvę kovojančia sąjunga. Taigi tuo tarpu 
išsiaiškinome sekančius dalykus, kurių vienodai apsiėmėme 
prisilaikyti. 

1. Būdami ištikimais Katalikiškosios Bažnyčios sūnumis, o 
Jos skelbiamąjį Kristaus mokslą laikydami mūsų doros pa- 
matu, stosime už pilną mūsų tikėjimo pamatų nepaliečiamybę, 
jei kas ant jų pasikėsintų, ir pilną jos laisvę nuo svietiškosios 
valdžios priežiūros. 

a) Santykius su savo Dvasiškuoju ganytoju išlygysime, jei 
prisireiks, sekančiuose posėdžiuose. 

2. Kitataučių kuopoms užtikrindami pilną jų kalbų laisvę, 
rūpysimės, kad lietuviškoji kalba, kaipo didžiumos gyventojų 
kalba, būtų visoje Lietuvoje viešpataujanti (oficiališka), kaip 
savitarpiniuose visų gyventojų santykiuose, taip ir visose viešo- 
se įstaigose: mokyklų, teismų ir administracijos, turinčiose būti 
nei kieno nevaržomoje mūsų pačių priežiūroje ir globoje. Tatai: 

a) Neleisime savo vaikų į pradedamąsias dabartines mo- 
kyklas tol, kol neapturėsime mokytojų lietuvių ir katalikų, kol 
ne tik „vaikai bus mokinami lietuvių kalbos“, kaip žada Lie- 
tuvos generalgubernatorius savo apskelbime 23 d. lapkričio 
mėn., bet kol visų mokslo dalykų nepradės vaikus mokyti 
lietuviškai. 

aa) Nesiskirdami nuo Rusijos, rusų kalbos mokėjimą 
pripažįstame reikalingu ir jos, kaipo atskiro mokslo 
dalyko, antrais ir trečiais metais mokyties neatsisakome. 

b) Kolgi tai įvyks, sutariame kiekviename sodžiuje įsikurti 
pašalines mokyklas po bendra priežiūra vieno apšviestesnių 
mūsų kuopos sąnario. 

ba) Laisvę pašalinio mokinimo ginsime visomis savo iš- 
galėmis. 

c) Lietuviškąją kalbą vartosime visuose stačiuose susidūri- 
muose su mūsų valdininkais. Todėl reikalaujame: 

ca) kad kiekvienas Lietuvos valdininkas pakaktinai mokėtų 
lietuviškai; 

cb) jei dabartiniai nemoka, sukeisti juos su lietuviais, val- 
dininkaujančiais Rusijoje ir Siberijoje. 

e) Nestačiuosiuose, t.y. raštiškuose santykiuose su aukš- 
tesniais valdininkais ir jų raštinėmis (kanceliarijomis), kaipo 
ir visų valsčiaus knygų vedime vartosime dvejopą kalbą: 
lietuvišką ir rusišką. 

ea) Grynai lenkiškieji valsčiai, jei tokie Lietuvoje yra, te- 
vartoja sau lenkišką kalbą. 

3. Lietuvos krašto gerovę remiame ant smulkaus žemval- 
džio. Tat kovosime, kad kiekvienas lietuvis, kaipo pirmutinis 
to krašto savininkas, būtų čia pat aprūpintas tokiuo žemės ga- 
balu, kurs pilnai užganėdina jo šeimynos reikalus. Tam tikslui 
reikalaujame: 

a) kad tautiškasis iždas į savo fondą supirktų bankų už 
skolas licituojamus dvarus; 

b) kad supirktų ir kitus silpnai bestovinčius dvarus, kurių 
savininkai ir šiaip jau turės juos iš savo rankų paleisti; 

c) kad atsiimtų į savo fondą nuo ponų ir bažnyčių kitados 
paveržtas žemes; 

d) kad kitados dvarų išblaškyti „laisvieji“ ūkininkai būtų 
sugrąžinti į senovines jų sėdybas; 

e) kad dvarai neteisingai nuo valsčionių atimtas pievas, 
ganyklas ir miškus jiems sugrąžintų; 

g) jei tų šaltinių neužtektų aprūpinti visų bežemių ir ma- 
žažemių sulig nutarta norma, kad ir kitus dvarus, ypač di- 
džiadvarius, išpirktų; 

ga) dvarų verčią apsprendžia tam tikra taksacijos komisija 
iš vietinių gyventojų; 

gb) žemę valdyti lietuviams, galintiems ją savo spėkomis 
gerai išdirbti, tautiškas iždas paveda dykai, reikalaudamas tikt 
mokesčių nuo pelno. 

4. Kovosime už nepaliečiamybę pamatiniais viešpatystės 
įstatymais ir šiandieną užtikrintos pilnos visaluominių valsčių 
savivaldos. Tatai: 

a) nereikalingi žemiečių viršininkai. Kokia čia valsčių 
savivaldyba, jei jisai sueigas gali suardyti, jisai nutarimus 
panaikina, neleisdamas aukščiau pranešti jei tegalima tokie 
nutarimai daryti, kurie tikt jam patinka; jei jisai tegali vals- 
čiaus susirinkimus sušaukti? Jų globoje valsčiai negali „Savo 
namų“ dalykus svarstyti taip, kaip jiems prityrimas parodo: 

b)jei valsčiai - savivaldiški, tat ne tiktai pasirinkimas jiems 
veiklumu, atstatymas privalo valsčiams prigulėti. 

5. Vietinės policijos viršininkai, pristovai dabar užversti 
visokiais visokių raštinių prisiunčiamais jiems išpildyti popie- 
riais, dėl kurių apie tikrąsiais savo pareigas, apie gyventojų 
nuo užpuolikų saugojimą nebėra jiems kada besirūpinti. Ko- 
ne vien tik popierių nešiojimu teužsiima ir žemesnieji poli- 
cistai: šimtininkai ir dešimtininkai. Todėl reikalaujame: 

a) pristovus paliuosuoti nuo pareigų, nieko bendro su po- 
licija neturinčių; 

b) kad raiti urėdninkai, kurių skaičius turi būti padidintas, 
vien darbuotųsi su dešimtininkais, kaipo sodžių sargais; 

ba) šimtininkai tada bus nereikalingi. 

Pasarga. Kalbame ne apie dabartinius statomuosius 
mums valdininkus, bet kokie jie turėtų būti mūsų pačių sta- 
tomieji. 

6. Mūsų policija visados buvo nevykusi: niekados neper- 
spėjo užpuolimų ir plėšimų, o jau tai įvykus, niekados kalti- 
ninkų nesurado. Dabar gi Panevėžio policijai atvirai pasisa- 
kius - nieko nebeveiksianti, ir piktadariams palikus pilną laisvę 
ne tiktai naktimis plėšti ir mušti, bet ir vidurdienyje rinkti 
muitą nuo atvažiuojančių ant rinkos; be to, atvirai jai orga- 
nizuojant iš rusų - „poselencų“ juodašimčius, grasančius lietu- 
viams kerštu už nebepripažinimą dabartinės vyriausybės (to- 
kių atsitikimų žinome keletą) ir neva už rusų žudymą (tokių 
atsitikimų nežinome nei vieno), - mes sutarėme: 

a) kiekviename sodžiuje statyti iš eilės nakties sargybas iš 
apginkluotų vyrų; 

b) pasitiekti signalus kitiems duoti žinią; 

c) į turgus vien būriais tevažinėti ir be jokio susimylėjimo 
bausti begėdiškai įsidrąsinusius išnaudotojus. 

7. Kovojame ne su rusais, bet su biurokratiškosios 
valdžios tarnais, stabdančiais visokį mažiausį mūsų savaran- 
kiškumą. Tatai: 

a) rusų, lenkų ar žydų, kaipo to krašto piliečių, neapykan- 
toje neturime ir jos tarpe kitų nekurstysime; 

b)jų turto ir asmens nepaliečiamybę užtikriname; 

c) mūsų reikalavimų teisingumą neveidmaningai pripažįs- 
tantys, kovoti už juos padedantys ir visuotinu mūsų balsavimu 
išrinkti gali pasilikti savo vietose; 

d) iš vietų metame tik ištvirkintus ir savo žmogėdžius, kad 
jie būtų ir lietuviai, ir katalikai. 

8. Reikalaujame visaluominio teismo su mokytais teisėjais 
lietuviais, kurių daugybė Rusijoje tarnauja ir su mielu noru 
grįš tėvynėn, valdžiai pakvietus. Kol įvyks tokie taikos teismai, 
apsiimame: 

a) kiek tik galėdami bylų išvengti; 

b) netyčia kilusias namie pabaigti tam tikrame komitete, by 
tikt nereiktų kreipties į dabartinius vienų valsčionių teismus. 

9. Krasos stočių trūkumas sustabdo visą mūsų darbą, val- 
džiai nėmaž nekenkiant, tik patiems piliečiams nuoskaudą da- 
rydamas. Tatai jų tuo tarpu neboikotuosime. 

10: Visuotinei revoliucijai neesant, kelių, tiltų ir telegrafų 
gadinimą, kaip tai buvo ties Vadaktais atsitikę, pripažįstame 
už neturintį tikslo. 

11. Kruvinos revoliucijos nekeldami ir nieko skausti neke- 
tindami, protestuojame prieš apstatymą mūsų kareiviais, ar- 
dymą su jų pagelba mūsų sueigų priešingai Manifestui nuo 
17 d. spalių mėn., leidusiam tai daryti, ir rūstaujame ant Pa- 
nevėžio sprauninko Tarchovo, žemiečių viršininko Smirnovo 
ir dragūnų oficieriaus N., be jokio reikalo arkliais sumindžio- 
jusių 2 d. gruodžio mėn. Krekenavos valsčiaus sueigą ir keletą 
kruvinai sužeidusių. 

12. Alkoholio pardavinėjimą šitame pereiginiame neramy- 
bės laike sustabdome. Toliaus, jei negalėtų visiškai panaikinti, 

tai bent reikalaujame pavesti jį Blaivininkų kuratorijoms sulig 
suomalaičių sistemos. 

13. Prie Kauno bajorų sumanytosios Sąjungos laisvei ir tie- 
sai apginti prisidėti negalime, dėl to kad: 

a) sąjunga - nedemokratiška, nepripažįsta piliečių lygybės 
skirdama juos į valsčionis ir nevalsčionis ($ 1 ir 2); nelygios 
tos dalys: 9376 valsčionių ir 74o nevalsčionių, skiria tečiaus po 
lygų skaičių rinktinių į pavietus ir guberniją ($ 6 ir 7). Siste- 
ma - tikroji Bulyginos duktė. 

b) sąjunga aplenkia benamius darbininkus, kurių nenura- 
minus, negali būti kalbos apie kokią nors visuotinę ramybę. 

c) sumanymas, kad valsčionys rinktų bajorus, o bajorai 
valsčionis, yra pigus akių apvilkinimas; pigi išlyginimo si- 
muliacija; bajorams lengviau išsirinkti iš didžios minios sau 
prilankių du neg valsčionims sau prilankius bajorus iš keleto 
parapijoje teesančių; 

14. Kuopa įsikuria knygyną. 

a) knygų priveizą, jų dalinimą ir katalogų vedimą pave- 
dame Vadaktų vargonininkui, kaipo centre, tankiausia mūsų 
lankomame, gyvenančiam. 

b) pinigus tam tikslui renka valdyba ir susitarusi knygas 
gabena; 

c) skaičius veda kuopos pirmininko draugas. 

15. Į Lietuvių krikščionių demokratų sąjungą priimame 
visus lietuvius be skirtumo kilties, luomų ir užsiėmimų, kurie 
tik pripąžįsta demokratišką lygybę. 

16. Savitarpines sąnarių nesantaikas ir pretenzijas svarstys 
tam tikras mišras komitetas iš visų luomų po du atstovų ren- 
kamu, kaip ir kuopos valdyba, vieniems metams. Tikimės, kad 
savitarpinis kaimyniškas teismas prie abipusio nusileidimo 
vardan teisybės ir ramybės daug daugiaus gero padarys neg 
tąsymos po valdiškuosius sūdus. 

17. Jei susitvers daugiau kuopų, tai visos jos išsirinks cent- 
ralinį biurą, su kuriuo susineš tiesiai, be jokių tarpų. 

18. Platesnę programą sulig Rusų konstitucijinės demok- 
ratiškosios partijos programą tik pritaikinant prie vietinių 

mūsų autonomiškų, tautiškų reikalavimų, susistatysime, 
susijungimo ir veiksmo būdą išdirbsime ne vėliaus sausio mėn. 

19. Visus kuopos dalykus, be Taikos komiteto, ves stačiu 
balsavimu išrinktasis pirmininkas, jo draugas - užvaduotojas 
ir kiekvieno sodžiaus atstovai. 

Naujamiestyje, 12 d. gr. mėn. viešai tą programą išaiškinus, 
tapo ji priimta ir kaipo valsčiaus nutarimai, tapo pirmą kartą į 
knygas įrašyti lietuviškai ir rusiškai sekantieji sutrumpinti 
punktai: 2-11, 13. 


LKD kuopos susirinkime 11 d. gr. mėn. dalyvaujant 
dvarponiams: p. Marijonui Zavadskiui, savininkui D. Vadaktų 
dvaro ir kitų palivarkų, Antanui Butrimui, s. Paliesio dv. ir 
kitų p., Nikodemui Butrimui, s. Jotkonių d. ir k. p., grafaitei 
Kassakauskaitei, 5. Leonardavo d. ir k. p., Konstantui Puzinui, 
s. Viklaviškės d. ir k. p., Adolfui Tauginui, s. Memenčuvkos 
d. ir k.p., Karoliui Bistramui, s. Upytės dvaro ir k. p., Vla- 
dislovui Edrigevičiui, s. Nevėžinkų ir k. p., Juozapui Bitautui, 
s. Vadaktų 2-jų dvarų ir k. p., pirmininkaujant vienbalsiai 
išrinktam Vadaktų bažnytėlės kuratui kun. Juozui Tumui, 
svarstėme santykius tarp dvarponių ir jų kumečių, arba 
ordinarninkų, ir sutarėme, jog viršminėtuosiuose dvaruose, o 
geistina, kad ir tolimesniuose, nuo sekančiųjų samdymo metų 
kumečiai tarnaus šiomis žymiai palengvintomis sąlygomis: 

1. Darbas naktimis bus panaikintas. Darbo diena skaitysis 
nuo saulės tekėjimo lig saulės užsėdimui. 

2. Pusryčiams ir pietums bus duodama po dvi valandi, per 
vasaros darbus 19.III-1. X nuo skambinimo lig skambinimui 
skaitant. 

3. Darbai bus varomi visų iš vieno, bendrai, ir tik patiems 
darbininkams sutinkant po uždaviniu. 

4. Visi ūkio padargai, neskiriant nei kirvių, nei pjūklų, turės 
būti dvaro; lygiai ir jų taisymas. Darbininkai atsitraukdami 
juos palieka. 

5. Susirgę darbininkai per du mėnesiu gaus pilną algą, 
per sekančiu du mėnesiu — pusę algos, toliaus bus priimti į 

Labdarių globą, kol neįvyks visų darbininkų apdraudimas nuo 
negalės ir senatvės. 

6. Dvarai užtikrins savo darbininkams ir jų šeimynoms gy- 
dytojo pagalbą ir kunigą: savo arkliais vežios ligonį pas gydy- 
toją arba gydytoją į namus, savo lėšomis apmokėdami jį ir 
aptieką. 

7. Užlaikymą darbininkams duos dvarai šitokį: 

a) pinigais 35-40 rub. 

b) grūdais pirmalakomis: rugių 44 pūdus, miežių 32 pūdus, 
žirnių 7 pūdus ir kviečių 7 pūdus; iš viso 90 pūdų; 

ba) vienam javui neužderėjus dvaras galės pakeisti kitu 
lygios vertybės; 

c) žemės: bulbėms pasisodinti —- dešimtiną šešiems kume- 
čiams, linams pasisėti - dešimtiną 8 kumečiams, daržovėms 
pasisodinti - po gabalą 2—3 pūrų sodinimo; 

d) pašaro dviem karvėm užlaikyti: 4 birkavus šieno, 4 bir- 
kavus vasarinių šiaudų, o rugienių ar kvietienių, kiek reiks. 

da) už kumečių pašaro sudegimą dvarai atsakys. 

8. Kumečių žmonos nė jokių dienų nebeeis. Kviečiamos į kokį 
darbą bus apmokamos atskirai sulig laiką ir esamąsias kainas. 

9. Šienui pasipjauti, bulbėms nusikasti, grūdams susimalti 
bus duodamas užtektinas laikas. 

10. Šįmet tarnaujantiems algos šiek tiek iš geros valios pridės. 

11. Darbininkai nebus skiriami į gerus ir negerus ir vienas 
ekonomas. 

12. Kylantiems kivirčams tarp darbininkų ir darbą davėjų 
nuraminti tampa tuojaus įtaisytas mišras komitetas iš dviejų 
dvarponių ir dviejų kumečių. Jie pasikviečia penktąjį - vietinį 
kunigą. Byloms tarp dvarų ir gretimų sodžių išrišti bus ko- 
mitetas iš tų pačių dviejų dvarponių ir dviejų sodiečių ūki- 
ninkų, kurie išsirenka penktąjį - vietinį kunigą. 

13. Darbininkus be laiko atstayti arba pinigišką bausmę ant 
jų uždėti užjų vagystę, pasileidimą, tyčia pragaiščių darymą, 
rūkymą trobose, beširdį apsiėjimą su gyvuliais ir t.t. dvarai 
galės, tik komitetui nutarus. 

14. Jau paduotoms skundoms peržiūrėti paskiriamas arti- 
miausis posėdis už savaitės. 

15. Komiteto nutarimų neklausančius privers bendru jų boi- 
kotu. 


ĮDOMUS ATSITIKIMAS 


Kol gausime smulkesnes ir gerai pertikrintas žinias, talpina- 
me šitą trumpą ir sausą aprašymą įdomaus atsitikimo Kaune. 
Šisai atsitikimas, jei mums pasiseks gerai jį išgvildyti, parodys 
mums, jog prasideda nauja gadynė lietuvių santykių su lenkais 
arba, tikriaus, su lenkų apkvailintais lietuviais, kurie save va- 
kar dar ėmė lenkais vadinties. 

Lenkai laikraštininkai juokiasi iš mūsų, kai mes Lietuvos 
gyventojus, įgudusius lenkiškai kalbėti, vadiname lietuviais, 
o jų užsispyrimą vadinties lenkais vien dėl to, kad lenkiškai 
paprato kalbėti, vadiname nusidėjimu Tėvynei. Tesijuokie: 
kiekvienas kovoja taip, kaip moka — vieni prirodymais, kiti 
pajuokimais. Mums tai visai ne juokai tasai darbas sustabdymo 
lietuvių nuo savųjų išsigimimo, kurs vis dar nesiliauja. 

- Kojūs karščiuojatės? - sako man vienas įtikintas bajoras. — 
Tauta, kuri pasirodė jau tiek susipratusi, kaip lietuvių tauta, 
žūti nebegali. Tieko gyvybės, kurs apsireiškia jūsų darbuose, 
jau niekas nebenuslopins... 

Doras bajoras, nėra ko sakyti. Ale juokai būtų manius, tauta 
eisianti pati be vadovavimo, be apgynimo. Pilnai pasitikėdami 
atgyjančiomis savo spėkomis, mes visgi negalime perniek 
laikyti skaitlingų savo priešų, kurie tautiškai kultūrinį mūsų 
darbą ir tautiškai politišką mūsų susipratimą norėtų pačiose 
šaknyse pakirsti. 

Kaipgi mūsų priešai tą darbą atlieka? Tie, kurie savo ran- 
kose tebeturi visą valdžią, biurokratai, užkerta mums kelią 
vienu galingu savo žodžiu: nelzia! 

Tie gi, kurie tokios galingos valdžios stačiai pakirsti neturi, 
lenkai tautininkai (endekai), bent mūsų šaknis paknisa, nau- 
dodamies mūsų pačių tamsumu. 

Tam pasakymui patvirtinti įrašome dar kitas smulkmenas 
anosios Kauno barbarijos, kurių p. T-is neparodė, bet mes kitu 
keliu esame gavę. 

Keliomis dienomis prieš tą mokytojų kursų išdraskymą 
Kaunan atvyko du bajoru, kuriuodu padarė keletą mitingų 
(susirinkimų) tūlų advokatų ir vieno gydytojo gyvenimuose. 
Tuose mitinguose, matyt, dalyvavo darbininkai ir miestelė- 
nai lietuviai, kurių vaikams Karmelitų prabaščius kun. K. Al- 
šauskis! buvo įtaisęs lietuvišką mokyklą, nes tuoj po mitingų 
pusė vaikų paliovė lankę aną mokyklą, o įduotąsias lietuviškas 
knygutes sudraskė. Tai vienas prirodymas, jog lenkai kursty- 
tojai sukvailino tuosius nelaimingus tamsuolius lietuvius, ku- 
rie šventvagiškomis savo rankomis drasko savo knygutes 
užtat, kad jos ne lenkiškos. 

Toliaus, į pirmą eilę įsiveržusių į mokytojų kursus darbi- 
ninkų buvo pastatyti penki tikri lietuviai, o tik jau už jų stovėjo 
didelis rudas lenkas, visos tos barbarų gaujos vadas; paskui jo 
sekė jau „tikrieji“ lenkai, t. y. jau nė kiek nebeprisipažįstą prie 
lietuvybės. „Pamietaj, fe tu (Kaune!) nieby o Litwy i nie bę- 
dzie“ (atmink, čia Lietuvos nebuvo ir nebus), - šaukė gauja į 
mokytoją, visokiais bjauriais žodžiais išpravardžiuodami 
lietuvaites, kurios kartu su vaikinais klausė kursų ir rengėsi į 
mokytojas. „Mes visas jūsų mokyklas, tuos litvomanijos lizdus 
išardysime!“ Ir daug panašių, „broliška“ meile kvepiančių 
šaukimų. Vienybė, brolybė, lygybė, kuriosna šaukia mus lenkų 
laikraščiai, pasirodo dar kartą, gal tūkstantinį, ko yra vertos ir 
kaip jos reikiama suprasti: neturėsi nei žemųjų mokyklų, nei 
kursų, nei kitokių kultūrinių savų idealų prieš mano vieną 
lenkiškai kultūrinį idealą, - tada tai ir įvyks toji vienybė! 

Mes visai suprantame, kai patys mūsų „lenkai“ eina prie 
to idealo, net ir jų pasirenkamieji keliai mums nebesirodo 
navatniais: kovoje, net ir kultūrinėje, etikos nebesama. Bet to 
vieno kelio - kvailinimo tamsuolių, idant jie savomis rankomis 

griautų savus idealus, kaip tai apsireiškė anuose penkiuose 
lietuviuose, kartu su lenkais šaukiusiuose: „Čia, Kaune, Lie- 
tuvos nebuvo ir nebus!“ — to mes dar negalime pervirinti. Tai 
net mūsų gražiuose santykiuose per daug. 

Štai ir antras paveikslas, kad mums, tikriemsiems lietu- 
viams, priseina kovoti ne tiek su tikraisiais lenkais, su kuriais 
kur kas lengviaus susitaikinti, bet su jųjų sukvailintais lietu- 
viais, su kuriais, vieną sykį išdrįsusiais šventvagiškai sumin- 
džioti tai, kas tikrų tėvynės sūnų pervis labiaus yra brangi- 
nama, nė kokių derybų būti negali. 

Kauno incidentas pradės, sakėme, naują varžytynių būdą — 
per kūnišką spėką. Kas iš to pasidarys? Miestuose lenkai stip- 
resni ir skaitlingesni, tai jie draskys ir kuls lietuvius; sodžiuose 
lietuviai stipresni ir skaitlingesni, tai jie, keršydami už savo 
nuskriaustus brolius miestelėnus, draskys ir kuls lenkus. 

Susidarys tokie pat gražūs ir abiem pusėm naudingi san- 
tykiai, kaip ir tarp Kaukazo armėnų su totoriais. Spėkos prieš 
spėką nestatę, jau kaip sau norite, lietuviai neapsieis. 

Gale žodis į lenkų laikraštininkus. Ką bepraverčiat mūsų 
čiupras kedenę už vaisymą „separatizmo“, pakedenkite nors 
vieną kartą savųjų, kad nebūtų barbarais, nes nebarbarais ir 
separatizme galės sugyventi. 


VILNIAUS MOKYTOJŲ INSTITUTAS 


Į Vilniaus mokytojų institutą vis tankiaus pradedama 
lietuvių mokytojų klabenti. 

Nr. 66 „V.Ž.“, pažymėdami nepavykusį p. J. K. bandymą", 
išreiškėme abejojimą, begu tik atsidarys instituto durys gabes- 
niemsiems lietuviams mokytojams, kuriems per siaura dirva 
liaudies pradedamosios mokyklos. Abejoti mus vertė instituto 
valdybos tylėjimas, kaip buvo rašyta. Šitame abejojime dar 
labiaus buvome sutvirtėję, gavę dar porą tikrų dokumentėlių. 

Lygiai metai atgal norėta institutan įstoti p. Petro Mai- 
kauskio, tuomet Jeziorkų mokytojo. Instituto direktorius savo 
atsakyme 21 d. balandžio mėn. duoda žinią p. Maikauskiui: 
klausimas apie priėmimą į Mokytojų institutą lietuvių moky- 
tojų be skirtumo tikėjimų lygiomis teisėmis su rusais pravos- 
lavaisjau esąs užduotas aukštajai mokslo vyriausybei, bet dar 
nesąs išrištas, todėl gi ir negalima esą stačiai pasakyti, ar bus 
priimama, ar ne. Antrą kartą p. Maikauskiui užklausus, direk- 
torius 26 liepos mėn. jau stačiai atsako — šiais metais lietuviai 
katalikai mokytojai nebūsią priimami, nes šio klausimo 
Apšvietimo ministerija dar neišrišusi. 

Šiandieną per telefoną gauname linksmą žinią iš to paties 
p. Maikauskio, kurs patsai buvo institutan nuvykęs pasitei- 
rautų: 

Klausimas jau esąs išrištas — ministeris nieko neturįs prieš 
priėmimą lietuvių katalikų į institutą ir viską paliekąs instituto 
direktoriaus valiai. P. Maikauskiui liepta įduoti popierius. 

Gal ir daugiaus kas panorės ta naujai mums prasidarančia 
mokykla pasinaudoti. 

Sakome - prasidarančia, nes užtikrinti, jog tikrai atsidarys 
matant kitų mokyklų tvarką, kas gi galės? Gal ir čia atsiras, 
nors abejojame, kokios „kliūtys“, kurias prisieis pergalėti. Na, 
ale nepradėję nepabaigsime. Reikia bandyti. 


TALPINTI TALPINAME ŠĮ STRAIPSNĮ, bet nesutinkame, kad 
kun. Dygaitis! būtų tiek prasižengęs, kaip čia parodyta. To 
tikslas buvo aiškus: ne šmeižti visą kunigiją, bet raginti dau- 
gumą, kuri, tiesą pasakius, labai ir labai dar reikalauja paragi- 
nimo. Pradėjimas kritiškai žiūrėti į save - apsireiškimas dva- 
sios sveikatos, noro eiti geryn. Prisipažinimas prie savo silpnų 
pusių dalykas taip šlovingas, kad juo pasipiktinti niekas negali, 
nes kam gi prisipažįstame, jei ne tam, kad pasitaisytume. 
Geriaus patiems išsiplakus tapti tobulesniais, neg kad kiti 
plakdami prie to mus privarytų. „Towarzystwo wzajemnej 
adoracjiŽ“ jau atgyveno savo amžių. 

KAIP „VILTIES“ SUMANYMAS ĮVYKO? 


Per ilgą pusmetį, kaip tiktai „Vilniaus Žinios“ buvo susto- 
jusios, galvojome, kaip čia įsteigus toksai laikraštis, kurs, išei- 
damas nemažo dienraščio pavidale, nors triskart dažniaus už 
savaitinius laikraščius (vieną kartą per savaitę teišeinančius) 
skaitytojus aplankydamas, galėtų šiaip taip atstoti tikrą dien- 
raštį. Galvojome ne dviese, ne trise, bet nemažais būriais susi- 
rinkdami. Galvojome, ne kaip čia savo vardas pagarsinus ir 
tuščia garbė įgijus arba kaip čia sau uždarbis prasimanius. 

Ne! Tie lietuviai, kurie tartųsi susieidavo: žmonių ir gyvulių 
gydytojai, gimnazijų ir šiaip jau mokyklų mokytojai, miestų ir 
sodžių kunigai, advokatai, inžinieriai, mokyti ūkininkai, arba 
agronomai, valdininkai ir kiti tokie, — visi jie jei neturtingai, tai 
bent tam sykiui pakaktinai apsirūpinę. Kad ne sielvartas dėl 
mūsų sodiečių ir miestelėnų tamsumo ir pažeminimo, būtų sau, 
kaip ir pirma, paprastu būdu darbavęsys žmonių naudai ar Die- 
vo garbei. Ne! Jie galvojo, kaip čia atitraukus nuo savęs ir savo 
šeimynų po visą dešimtą dalį metinio savo pelno, o dažnai ir 
kur kas daugiaus, sumetus savo šimtines ir taip padarius pinigų 
sandėlį kokių dvidešimties tūkstančių rublių ar daugiau, vis tai 
paskirti vargdienės mūsų tautos labui, mažaturčių apšvietimui. 

„Mums reikalingas toks laikraštis, kuris tautinės kultūros 
darban sutrauktų ir draugėn sujungtų išskirstytas ir suskal- 
dytas menkutes lietuvių pajėgas... Reikalingas yra laikraštis, 
kuris aikštėn keltų iš nutautėlių pusės einantį pavojumą ir ro- 
dytų kelią, kuriuo reikėtų mums ginties nuo to pavojumo. Ne- 
veizdint į tai, ar „Vilniaus Žinios“ atgis, ar neatgis, susipratu- 
siems lietuviams reikia pasirūpinti, kad dienraščio leidimas ir 
jo būtis nebepriderėtų nuo vieno ar dviejų žmonių, bet nuo jų 
pačių, kad toks laikraštis nebebūtų vieno Žmogaus išsigalė- 
jimui ir nuožiūrai paliktas, bet kad jis būtų tam tikslui susi- 
telkusių žmonių būrelio globoje“, —- rašėme pirmame savo 
pranešime, kurį pirm trejeto mėnesių paskelbė jums Vilniaus 
„Lietuvos Ūkininkas“, Seinų „Šaltinis“ ir Kauno „Draugija“. 

Šitie balsai, matomai, nepraėjo pro šalį, neužkliudę lietuvių 
ausų ir širdžių. Dvasiai pakilus, atsiliepė ne tiktai tie mūsų 
tautiečiai, kuriems čia pat begyvenant brolių tamsumas ir 
doros nupuolimas nuolat akis bado, bet ir tie, kurie seniai dėl 
duonos apleidę brangią savo tėvynę, gal niekados atgal ne- 
begrįš, jos vargų ir prispaudimų savo kailiu nebepritirs: atsi- 
liepė Rusijos ir Lenkijos gilumoje gyveną, atsiliepė ir užujū- 
riečiai amerikiečiai. Neabejojame, jog ir tie, kurių garsas apie 
šį bendrą darbą dar nepasiekė, išvydę įvykstančią, iš pradžių 
rodės visai neįvykinamą, nes per plačią svajonę, pasiskubins 
prisidėti savo turtu ir darbu, ir taip susidarys pirmoji Lietuvių 
tautiečių draugija, galinga savo turtu ir veikėjų skaičiumi. 
Pirmoji, sakome, draugija, kuri suriš lietuvius, be skiriumo 
pašaukimų ir užsiėmimų, ne siaura kokios partijos programa, 
bet bendru rūpesčiu kelti iš pažemių tautinį apšvietimą, kul- 
tūrą. Apšvietimas ir dora tokiu aukštu, tokiu bendru yra daly- 
ku, kad turi ir, kaip jau matyti, gali mūsų daugumą sutelkti 
kuopon, leisdami tam sykiui užmiršti politikos ir kitokių 
nuomonių skirtumus. 

Taip! Atsiliepė lietuviai. Trumpu laiku prisirašė į mūsų 
draugiją 179 dalininkai, kurie apsiėmė vienais metais įdėti 
atsargos sandėlin po 100 rb ir jau 69 įmokėjo po visą, pusę 
arba nors ketvirtą dalį indėlio. Tokių būdu mūsų sumanymas 
labiaus pasisekė, neg mes tikėjomės: tikėjomės, ir tai nedrąsiai, 
surasią kokį šimtą žmonių plačios širdies, prakilnių norų ir 
neužrauktų kišenių, o suradome, skaitant ir tebesvyruojančius, 
bet, neabejojame, veikiai prisidėsiančius, dvigubai tiek; 
ilgainiui, jei Dievas padės, ir trigubai. 

Turėdami tokį žymų atsargos sandėlį (kapitolą), nuo 20 000 
rb, nebesibijosime užmetimų, kad lietuviai,laikraščių ėmėjai, 
subankrutėjus „Lietuvių Laikraščiui“, „Lietuvos Balsui“, „Lie- 
tuviui“? ir net „Vilniaus Žinioms“ dėl tų pat priežasčių visam 
metų ketvirčiui sustojus ir leidėjams savo ėmėjus užvylus, 
nebejįsitikės naujais sumanytojais. Ne! „Vilties“ buvimas 
pilnai patikrintas keliems metams, kad ir nesusirastų pakak- 
tino skaičiaus ėmėjų. Nekrisią, bet spėriai įsigalėsią turime viltį, 

nes per keletą metų tikgi didinsis, o ne mažinsis skaičius 
mokančių gerai skaityti ne tik maldų knygą, bet ir laikraščius. 
Laikraščių griebties privers lietuvius greitai dygstančios mūsų 
mokyklos ir patys įdomūs laikai. 


DERYBOS SU „VILNIAUS ŽINIŲ“ 
LEIDĖJU 


. Šitai Komisijai! drauge su draugijos vedėjais visuotinis susi- 
rinkimas įsakė susiderėti su „Vilniaus Žinių“ leidėju inžinieriu 
Petru Vileišiu, bene galėtų dėl išvengimo bereikalingų varžy- 
tynių bendrai leisti vieną laikraštį. Pildydami šį susirinkimo 
įsakymą, A. Smetona, kun. J. Tumas, P. Leonas ir kun. K. Ma- 
liukevičius*, kurs pasivėlavo, bet buvo kitus įgaliojęs, nesant 
tuo laiku dr. A. Paškevičiaus? ir kun. A. Petrulio, pasiėmę jų 
vieton dalininkus: profesorių Praną Mašiotą iš Rygos ir daktarą 
D. Bukantą iš Zarasų, 5 d. rugpjūčio mėn. nuvyko į „Vilniaus 
Žinių“ būstą, kur perėję jau daugybę kartų gvildytas sąlygas, 
pasiūlijo p. Vileišiui įsikūrusią draugiją, kaipo jo pavaduotoją 
„Vilniaus Žinių“ leidime tuojau arba nuo Naujų metų. Už 
laikraščio perleidimą draugija pasiūlijo p. Vileišiui: 1) 2000 rb 
už „Vilniaus Žinių“ vardą, kurį 2) ketino užlaikyti, 3) palik- 
dama įsteigėjo vardą, 4) spausdindama viską jo spaustuvėje ir 
mokėdama sulig sąmatą, padarytą kitų Kauno ir Vilniaus 
spaustuvininkų, 5) iš jo samdydamos dabartinį redakcijos 
būstą, 6) tiems visiems dalykams dar kartą apsvarstyti palik- 
dama dvi dieni laiko. 

P. Vileišis iš pradžių kaip ir sutiko. Bet paskui, nelaukdamas 
tų dviejų dienų, tą pačią dieną pats atsisakė nuo tų sąlygų, o 
prašomas savo pasakyti sąlygas, kuriomis draugija gal būtų ir 
sutikusi, tylėjimu parodė nebenorėjimą toliaus lygties dėl 
priežasčių jam vienam težinomų. 

PIRMIEJI ŽINGSNIAI 


Todėl ir buvo nuspręsta ir paskelbta: 

1) „Viltį“ skyrium leisti, pradedant nuo 1 d. spalių mėn., 
pirmiaus paleidus šį pranešimą pavidale būsimojo numerio, 
ką ir darome; 

2) redakcijos būstą kitur pasisamdyti; tai ir padaryta: nu- 
sinuomota trys kambariai p. Pelagijos Golovlevos name Di- 
džiojoj gatvėje po Nr. 23, kame kun. J. Tumas apsigyventų dėl 
nuolatinės redakcijos reikalų priežiūros, ir 17 d. rugp. mėn. 
padaryta kontraktas; 

3) lygti su kitu spaustuvininkų; sulygta su Martynu Kukta!, 
turinčiu savo spaustuvę Rūmų (Dvorcovaja) gatvėje po Nr. 4 
ir priėmusiu pigesniąją spaustuvininkų sąmatą; tam tikras 
kontraktas sujuo 21 d. rugp. mėn. notarijaus tapo patvirtintas; 

4) į nuolatinius redakcijos bendradarbius, be Antano Sme- 
tonos ir kun. Juozo Tumo, užkviesti dar Kazimieras Žalys ir dar 
du kitu aukštesnio mokslo darbininku. Be to, į dirbančius iš 
šalies: Rygiškių Jonas, Pr. Mš., Embė, Dagilėlis, Šartijos Ragana, 
Lazdynų Pelėda, Paukštis, Dumbrė, Paškiečių Antanas, Damazas 
Treigys, Jonas Jonila, Žegota, Patrimpas (vis tai slapyvardės), Vol- 
demaras, Būga, Yčas ir visi kiti, gražiai pasirodę mūsų laikraš- 
čiuose rašytojai. Daugumas jų jau mums pasižadėjo; 

5) pusę ar daugiaus lapo spausdinti didesnėmis raidėmis 
(cicero), idant svarbesnieji dalykai — straipsniai ir šiaip jau ži- 
nios - būtų ryškiaus ir todėl ne taip įpratusiems į spausdinius 
žiūrėti lengviau skaityti; antrą pusę spausdinti paprastomis 
raidėmis (garmont, corpus): savų ir svetimų laikraščių apžval- 
gą, ginčus, smulkiąsias mūsų krašto ir kitų naujienas, knygų 
apžvalgą; 

6) laikraštį spausdinti dieną ir siuntinėti vakariniais trau- 
kiniais, idant per naktį daugelin vietų nueitų paskutiniosios 
vakarykščios žinios ne vėliaus kaip per kitus laikraščius; 

7) pačių skaitytojų nuožiūrai palikti, katras laikraštis bus 
naudingesnis, daugiaus pamokinąs, aiškiaus ir gryniaus lietu- 
viškai rašąs; 

8) kainą paskirti metams 5 rb. Tai brangoka. Bet gerai ap- 
skaičius, tokį nemažą laikraštį kaip „Viltis“, ir po 5 rs. mo- 
kėdami gali pilnai apmokėti tik pusketvirto tūkstančio skai- 
tytojų. Bet tokio skaičiaus susilaukus, mes, turėdami atsargos 
kapitalą, imsime laikraštį gerinti, arba jį dar labiaus padi- 
dindami, arba ta pačia kaina tankiaus išleisdami. 

Atvirai išdėsčius visas šitas, taip sakant, savo namų dalykų 
smulkmenis, mums bepriseina prašyti gerbiamųjų skaitytojų, 
kadjie patys teiktųsi paklausti, kas jiems bus neaišku ir abe- 
jojama. Kiekvienas kitame numeryje gaus atsakymą, o jei pri- 
dės 7 kap. markę, tai laišku bus atsakyta. 

Trokšdami labiaus susiartinti su savo skaitytojais, mes 
duosime atsakus kiek išsigalėdami ir tokiems klausimams, 
kurie su mūsų redakcija ir administracija nesiriša. 


KO GEIDŽIAME IŠ 
PAČIŲ BENDRADARBIŲ? 


Šitiems visiems skyriams vesti reikalingi šviesūs ir prityrę 
žmonės. Kartais betgi vieno mokslo ir prisimanymo neužtenka: 
reikia dar sąžiningumo, teisingumo ir labai šalto, nusistovėju- 
sio proto. Todėl kviesdamies bendradarbius, mes visų pirmu 
žiūrime, ar jie, sugebėdami rašyti, yra, be to, rimti žmonės; ar 
jie išsigali kiekvieną savo surašytą dalyką patys perkošti ir vis- 
ką nereikalingą šalin atmesti; ar turi kantrybės tūlą laiką susi- 
laikyti, neišsiuntus rašinio, kol jisai, it jaunas alus, nenusistovės, 
idant paskui galėtų nupilti tik grynąją dalį, visas gi drumzles 
čia pat namie patvorin išlieti. Gana jau, gana žiūrėti į laikraštį, 
kaip į kokią sąšlavų skrynę, kur sumetama visa, kas tik nerei- 
kalinga ir iš namų prašalintina! Gana jau manius, kad „prastam 
žmogui viskas mačija“ ir geran išeina, ar jam davus vaistą, ar 
nuodą, sočią sriubą ar vieną skystą vandenėlį. „VILTĘ“ įsteigiame 
labai atsargiai, steigiame vargingai, didelius turtus išpildami. 
Tadgi ir norime, kad ji padidintų skaičių tųjų laikraščių, kurie 

ne gadina skaitytojus, bet taiso, ne kvailina ir suvedžioja, bet 
apdovanoja sveika šviesa ir tvirta dora. 

Malonėtume, kad taip pat manytų ir visi tie lietuviai, kurių 
mes nesuskubom patys surasti, bet kurie patys teiksis prie mū- 
sų prisidėti rimtais raštais ar žinių siuntinėjimu. 

Ypač mus bailė ima tų žinių siuntinėtojų, kurių mes patys 
negalime susiieškoti visuose tolimuose Tėvynės pašaliuose. To- 
dėljau pranešime rūpinamės daugiaus už kitus dalykus apie 
tai pakalbėti. 

Žinios iš mūsų pačių krašto, arba vadinamosios korespon- 
dencijos, laikraščiuose paprastai užima vieną kokią paskutinę 
vietą. Priešakin visados dedama tie rašiniai, kurie skaitytoją 
„mokia“, šviečia, lavina. Žinios dedamos dažniausia kaip kad 
dėl pagražinimo ir skaitytojų priviliojimo, nes kiekvienas 
žmogus neliuosas nuo tuštybės — noro girdėti kalbant, jei ne 
apie jį patį, tai bent apie jo gimtinį kraštą. 

Mes į žinias rimčiaus žiūrėsime. Mes joms skirsime vieną 
iš pirmųjų vietų, spausdindami ryškesnėmis raidėmis. Žinias 
skaitysime beveik taip pat naudingomis kaip ir straipsnius, 
ne tiktai tiems, apie kurius rašoma, bet ir kitiems. 

Kas gi tai yra laikraščio numeris, kur keletas ar keliolika 
žmonių šnekasi tarp savęs ir su keliais tūkstančiais klausytojų? 
Ar tai kriščiukas, kur tam sykiui pažaistų susibėgo būrelis 
jaunų žaliagalvių ir lengvaminčių? Kriščiukuose (kitur vadina 
juos nibrais, gūžynėmis ar vakaruškomis) tas geresnis ir ma- 
lonesnis, kas daugiaus niekų pritauška, kad ir tie niekai būtų 
gailūs kaip svogūnai, o tušti kaip pelai. Patauškai - pipirninkui 
klausytojai tuo sykiu viską dovanoja ir nedoru vadina. 

Ne! Mums laikraštis tai ne pliauškalai, bet vieša nusidėjimų 
išpažintis, tai vargų ir skausmų išsipasakojimas dėl sužadinimo 
jų neapykantos ar užjautimo; tai visuomenės tarybos, teismas 
ir bausmė; tai indas ašarų, taurė džiaugsmo; tai plačiausi, be- 
kraštė mokykla... Argi galime vis tai menkais dalykais skaityti? 
Žiūrėkime, kaip daro teismas. Iš pradžių žinias surenka tardy- 
tojas, jas pertikrina prokuroras, patvirtina liudytojai, su įstaty- 
mais sulygina teisėjai, prasikaltimus švelnina apgynėjai, - tada 

tik apkaltinama. Bet ir paskui paliekama kreipties į aukštesnį 
ir aukščiausį teismą, prašant, kad dar sykį pertikrintų. Jei ži- 
nių siuntėjui į laikraštį prisieina kas peikti, tada jis prisiima 
tardytojo, prokuroro, liudytojo ir teisėjo pareigą. Kokia tai 
begalinė doros atsakomybė! Kaip tai sunku gera, dora ir tei- 
singa korespondencija parašyti, parodo mums prityrimas: reta 
būdavo žinelė, kurios nebūtų reikėję paskui pataisyti arba ir 
visiškai atšaukti kaipo netikrą. Kiek nemalonumo redakcijai, 
kiek nuobodžio skaitytojams, kiek pykos, kerštų!... 

Tautiečiai! Mes kviečiame į „Vilties“ korespondentus tik 
tokius žmones, kurių teisingumas yra ištirtas, kuriais galėtume, 
kaip patys savimi, užsitikėti; žinodami, kad jie mūsų neužvils, 
mums nemalonumų nepridarys, mūsų savo neteisingumo dali- 
ninkais nepadarys. 

Kolgi susipažinsime su savo padėjėjais ir pavaduotojais, 
mes prašome žinių siuntėjus bent pasirašyti tikromis savo pa- 
vardėmis. 

Drąsus padėjimas savo tikros pavardės po spausdinamu 
rašiniu neapsakomai didis rašytojų doros mokytojas! 

Tikrą pavardę pasirašant, sumažės, jei ne visiškai išnyks, 
tų korespondentų rūšis, kurie gyvenime teieškojo vien mėšluo- 
tųjų pusių ir labai mėgia jas aikštėn vilkti, ar tai reikalinga ir 
naudinga, ar ne; velka aikštėn ne dėl pamokymo, bet kad tik 
orą pagadinti. Išnyks įnirtę kerštininkai, teisybės saiko neturį, 
dvigubai, trigubai dalyką padidiną, by tik skaudžiaus įgelti. 

Teisingas korespondentas tada tik nešvarumus palytės, 
kada tame nešvarume pats trokš, matys ir kitus trokštant, o 
kitokio apvalymo būdo nematys kaip tik šaukimos į visuo- 
menę. Teisingas, kovodamas su nedorybėmis, patsai drąsiai 
stos pirmojon eilėn, nešaudys, laikraščiu prisidengdamas ir 
visą atsakymą ant jo suversdamas. Jei vizgini uodegą prieš 
galingą, neišdrįsdamas „prieš vėją pūsti“, tai kam verti laikraštį 
tai padaryti? Arjam lengviaus atsakyti? Laikraštis labiaus turi 

"save gelbėti neg žmogus skyrium. 

Bevardžiai dažniausia yra ir žemadūšiai. Bevardžiui ir že- 

mMadūšiui laikraštyje antroji vieta. Jo mokymas išrodo, kaip 

giedojimas per gramofoną: įspūdį pusėtiną tedaro. Kam nors 
kalbant, paprastai žiūrime į jo veidą. Laikraštyje veidą atstoja 
žinoma pavardė. 

Apsirikimų nėra ko bijotis: žmogui apsirikti - paprastas da- 
lykas. Apsirikus juk galima pasitaisyti, nes tai nedaro nešlovės. 

Vieni patys „Vilties“ redaktoriai pavardžių nepasirašys, 
nes ir be tojie už visą laikraštį atsako. Šiaip jau bendradarbiams 
nepasirašant, reikia turėti tam tikros svarbios priežastys, o ne 
vienas noras, kad jo nežinotų. 

Kaipo vieną tokių priežasčių galima parodyti nešvarumą 
vadinamųjų mūsų kritikų. Už savo įsitikinimus ir gerus norus 
kovoti drąsu. Bet baisiai nesmagu, rašant dailės dalykus, kada 
gerų norų neužtenka, bet reikia dar tam tikros dovanos. 
Nesmagu netikrą kritiką girdint: be jos negalima apsieiti, bet 
nešvarią kritiką, kada ima tave mindžioti ir koneveikti ne už 
kokią nedorybę ar nusidėjimą, bet... kad tu neištesėjai kritikui 
įtikti. Tada prisireikia nors pavardė nuo apdrabstymo išgelbėti. 

Bet tokios kritikos „Viltyje“ neras sau vietos. Būkime tad 
drąsūs, bendradarbiai, atmindami, kad aiškūs darbininkai 
tepadaro aiškų laikraštį. 

Dieve gi, mums padėk! 


„VILTIES“ ADMINISTRACIJOS 
REIKALAVIMAI 


1. „Viltis“ galima užsisakyti tik nuo pirmos dienos, sekan- 
čios arba pereitos, kiekvieno mėnesio. (Iš pradžių tūlą laiką, 
kol nepristigsime, galėsime siųsti nuo pat pirmojo numerio.) 

2. Pinigai krason įdėti reikia bent viena savaite pirm tos 
dienos, nuo kurios norima laikraštis gauti, idant galėtume 
adresus laiku sutvarkyti. 

3. Adresus apturėję, be pinigų siųsime tik pavyzdinius nu- 
merius dėl susipažinimo. Toliaus užsisakant laikraštį, reikės 
ir pinigai prisiųsti: barginama nebus. 

4. Užsieniuose gyvenantys teiksis prenumeratą siųsti savais 
pinigais pinigų laiškuose, nes mums čia lengva iškeisti, tuo 
pat žygiu ir prie tų pat pinigų pridedant savo adresą. Siunčiant 
money orderiais per bankų kontoras, pasidaro didelis keblu- 
mas: gauni pinigus, o nežinai, iš ko ir iš kur; adresai, skyrium 
siunčiami, kartais pražūsta, kartais susipainioja, paskui ir ne- 
bežinai, kas su tokiais pinigais bepadaryti. Tokių pinigų mūsų 
redakcijoje guli nemaža. 

5. Su rašiniais, straipsniais, korespondencijomis, knygomis 
ir su šiaip jau reikalais, paliečiančiais rašinių dalykus, arba 
patarimų klausiant reikia kreiptis į redakciją; taip ir užrašant: 
„Vilties“ redakcijai. Siunčiant pinigus, apskelbimus, 
paduodant ir mainant adresus, apsiimant būti agentais ir kt. 
tvarkos reikalais, reikia kreipties į administraciją; taip ir už- 
rašant: „Vilties“ administracijai. 

6. Reikalavimai į redakciją ir į administraciją galima siųsti 
ir viename konverte, bet tik ant atskirų lapelių, ners redakcija 
ir administracija turi atskirus dokumentų sandėlius. Adresai 
reikia padėti ant abiejų lapelių. 

7. Rašant, kad ir tankiai, visados reikia padėti nors sutrum- 
pintas savo adresas ir tikroji pavardė, nesitenkinant prierašu: 
„Mano adresas (ar pavardė) jums žinomas“, nes pasidaro daug 
gaišto, kol surandi senesnius laiškus. 

8. Knygynai, Vartotojų draugijų ir šiaip jau krautuvės, 
p. mokytojai, vargonininkai, kunigai ir k. mums prilankūs 
įprašomi ir įgaliojami priiminėti „Vilties“ užsisakymus. Kam 
pačiam neparanku krasa pasiekti, kiekviename miestelyje gali 
kuo nors pasivaduoti. | 

9. Tarpininkams: knygynams, agentams ir kt., prisiunčian- 
tiems prenumeratą, duodame 5“. 

Pardavinėtojams atskirų numerių — 4070. Neparduotuosius 
numerius, švarius ir nesuglamžytus, atgal tepriimame pirma- 
me mėnesyje. Todėl likusieji numeriai visados reikia grąžinti 
kas 15 ir 30 dieną kiekvieno mėnesio. 

10. Apskelbimų rinkėjams duodame “6 sulig sutartį. Tan- 
kiaus apsiskelbiantiems taip pat nuleidžiamas 9c. 

11. Už apskelbimus imame po 15 kap. už petito eilutę arba 
jos vietą ant paskutinio lapo, o 30 kap. ant pirmojo. 

12. Administracija su reikalais įją ateinančius tepriima nuo 
9 val. ryto iki 3 popiet. Prispirtiname reikale visados priima 
dežuruojantis redaktorius. 


:PIRMASAI LIETUVIŲ MOTERŲ 
SUVAŽIAVIMAS 


(„Vilties“ pasiuntinio pranešimas) 


- Panele, važiuosi Kaunan į moterų seimą? 

— Ką? Į kunigų sumanytąjį susirinkimą? Ne! 

Pasidarė Kiūdna. Dulkterėjo juodos mintys: nebesusilauksime 
antrojo didžiulio seimo! Prieš dvejus metus nesiteiravo lietuviai, 
kas šaukia Vilniun. Gana buvo to, kad visi šaukiama: visi ir 
ruošėsi, rinkosi atstovus, tarėsi, kas šnekėti, ant ko skųstiesi, ko 
reikalauti ir kuo reikalavimus paremti. Na, ir buvo gi tikrai 
didysai lietuvių seimas, na, ir pasekmės buvo lygios jo didumui. 

Kitur šneka kitokia, irgi trumpa, be karščio. 

- Pone, susirinkime pasišnekėtų apie moterų susivažiavimą. 

—Tai ką čia šnekėsi? Prišnekės ir pačios. Klegesio bus, kaip 
žąsis Virbalin vežant... 

— Užtat gi ir reikia laiku pagalvoti, kad viskas nepasibaigtų 
tuščiu pašnekesiu. Ką čia jos nuspręs, neprisirengusios, 
visuomenei nepadedant? 

Tai vyrų kalba, vyrų, kiek tiek dirbančių ir galvojančių. 

Ir vėl darėsi liūdna besiklausant. Ką čia kalbėti apie moterų 
teisių sulyginimą su vyrų teisėmis, kad tebesame papratę 
moteris globoti ir joms vadovauti?! 

Paniuręs, neužsideges važiavau susirinkiman. Gal ir nebū- 
čiau važiavęs, kad ne vienos antros draugijos įgaliojimai jas 
atstovauti, kad ne reikalas „Vilties“ skaitytojams pranešti nors 
gi tą, kas bus. 

Ale juo tolyn kelionėje, juo šviesyn ėjo mintys. Kas stancija 
didinosi skaičius lietuviškai šnekančių. Apsiblausę vagonų gy- 
ventojai vis tankiaus stebėdamies kilojo ančiakius. Gryna lie- 
tuviška kalba visur viešpatauja ir kali kitas kalbas. Pakiloję 
ančiakius, svetimieji Lietuvos namiškiai ima klausyties; pasi- 
lietuviams jų blogos valios, t.y. noro atsiskirti nuo lenkų visų 
pirmu kalba, nuo lenkų, kurie lietuvius apkrikštijo, apšvietė, 
duoną kepti ir marškiniais vilkėti išmokė. Kyla ginčai, bet 
trumpi. Ten pasiūlyta du auksinu už krikštą, ten su panieki- 
nimu ranka pamota: at, ką čia šnekėti ant tuščio... Jauti, kad 
tų lietuvių išsiruošta ne klegėtų, bet darbo dirbtų. Daugumas 
pažįstamų vis žinomomis pavardėmis. E, jei taip, tai kas kita! 
Pradedi manyti ir neramiai apsigraibai, ar turi į ką susižymėti, 
kas bus pažymėtina. 

Tikras dalykų padėjimas tečiaus perviršijo net ir aukščiau- 
sius pasitikėjimus. Kaune viešbučiai pilni. Gatvėmis plaukia 
būriai moterų baltagalvių: tai sodietės. Šen ten svyruoja kitokio 
dažo skrybėlė: tai miestietės ar „inteligentės“. (Inteligentėmis 
tebevadiname ne už apšvietimą, bet už poniškas drapanas.) 
Miesto sodnas ūkia, teatras apgultas, užsirašančių prie lange- 
lio - vilksnis: trošku ir ankšta. E, bra, aggi čia esama visai dide- 
lio seimo!.. E, bene antras toksai, kaip Vilniuje buvo?.. 

Teatras jau pilnas, jau visos vietos užimtos. Klausais - ramu 
ir tylu, įdomiai dairais, ausimis nepasitikėdamas: visų veidai 
ramūs ir rimti. Ramūs, kaip teesti tarp saviškių būnant; rimti, 
kaip teesti lauko barą pradedant. Tvarka, mandagumas. Keli 
šimtai žmonių, ne, atsiprašant, „klegių moterų“, kaip esame 
papratę jas vadinti: ir to klegesio visai nėra. 

— Pone, ar tai lietuvių susirinkimas? 

- Lietuvių, bra! - pasididžiuodamas atsako. 

- Taigi lietuvių, kad ir moterų, dovanok joms, Viešpatie, tą 
klaidą, kad moterimis gimė, esama kultūrinių žmonių! Ale gi 
tai susirinkimas, ne „gauja“! Ale gi tos sodietės ir tarnaitės 
gali būti pavyzdžiu vadinamiemsiems inteligentams, kurie 
„mokėdami liuosiai laikyties“, daro tikrai betvarkę minią!.. 

Ir gėda darėsi „inteligentams“. Matėsi, kame yra tikra pilny- 
bė, o kame - tuštybė, iš kur daugiaus galima pasemti, ar iš 
ramios, gilios sietuvos, ar iš plonai švilpiančios tryškės. 

Pradžia susirinkimo taip pat nustebino. Tik ką sumanytojos 
susitiko, bendro plano neišsidirbusios, žiūrėk, už pusvalan- 
džio viskas susitvarkė, pirmininkės, kaip ir pačios, be jokių 
vaidų išsiskyrė, ir susirinkimas aiškiai pamatė, kad joms, o ne 
kam kitam priderėjo pirmininkauti. P. Gabrielė Petkevičiūtė 
(Bitė), p. Marija Pečkauskytė (Šatrijos Ragana), p. Leonienė, b. 
atstovo žmona), p. Pleirytė-Puidienė, p. Zofija Kymantaitė, 
„Vilties“ redakcijos sąnarys, - kuriam gi skaitančiam lietuviui 
tebėra nežinomos? Neužsivylė susirinkimas, joms pirminin- 
kavimą pavedęs. 

Įžengiamuosius dalykus anąsyk (Nr. 1) išpasakojus, pamė- 
ginkime prisižiūrėti visam tam, kas turi gilesnę prasmę, kas 
ilgainiui gali kiek tiek sverti mūsų gyvenime. 


PASVEIKINIMAI 


Nežymėdamas nė jokių suvažiavimo smulkmenų, aš neiš- 
skaitysiu nei pasveikinimų. Jų buvo labai daug. Atsiliepė, ga- 
lima sakyti, veik visa laikraščius skaitanti Lietuva. Atsiliepė 
artimųjų ir tolimųjų miestų Lietuvių draugijų valdybos, sky- 
rium atsiliepė šviesesnieji lietuviai, daugumas lietuvių laikraš- 
čių: „Draugija“, „Nedėldienio Skaitymas“, „L. Ūkininkas“, 
„Vilniaus Žinios“, na, ir tebegimstanti tuo laiku „Viltis“, at- 
siuntė savo korespondentus, lygiai kaip ir latvių ir rusų pir- 
meivių laikraščiai. Pasveikinimai tęsės labai ilgą valandą. 
Susirinkusieji širdingai juos priiminėjo garsiu rankų plojimu. 
Bet vienur kitur girdėjai ir lengvą murmėjimą. Draugijų pa- 
sveikinimai visų ilgiausieji buvo ir išrodė, kad jos nori ne tik 
pasveikinti susirinkimą, bet ir save jo akyse pasigarsinti . Ne- 
pritariantys tų draugijų tikslui jau buvo besirengią leisti 
kontraminas dėl sumažinimo jų ištikimybės, kurią galėjo įgyti. 
Bet susiturėjo, ir gerai padarė: trumpas apsisakymas, kokiam 

tikslui tapo tos draugijos įsteigtos ir ką suskubo padaryti, nors 
į pasveikinimą, tiesą pasakius, netinka, tečiaus šitame antrame 
dideliame lietuvių suvažiavime labai buvo ne pro šalį. Moterų 
spietimos draugijosėn dėl laimėjimo geresnio naminio savo 
padėjimo ir susilyginimo su vyrais teisėmis, — tai vėliausis 
besišviečiančio gyvenimo žiedas. Neparodžius, jog lietuviai 
nebėra „Zz pod ciemniej gwiazdy“?, kaip lenkai sako, bet jau 
susilaukė pirmutiniųjų savo kultūros žiedų - draugijų, šitasis 
moterų susivažiavimas būtų išrodęs pradėjimu darbo iš galo, 
ne iš pradžios. Be to, draugijos gerai padarė, pasinaudojusios 
gera proga dėl supažindinimo tolimųjų tautiečių su kultūros 
darbu, varomu miestuose; gerai, nes kitos tokios progos gal 
vėl kokį dvejetą metų reiks laukti. Gerai padarė net išreikš- 
damos, kas joms rūpi, kas kankina ir kas geistina būtų atstumti 
nuo savęs, kaip kokis juodas šešėlis. Tokiu darbu jų norėta 
tuo ar kitu keliu pavesti susirinkimo tarybos, užimti susirin- 
kimas ir įgyti jo užuojauta ir pagalbos pažadėjimas. 

Žinoma, tie dalykai galima buvo atskirti nuo pasveikinimų, 
kad būtų buvę viskas laiku permatyta. Bet tokių neatspėtų 
dalykų dideliame susirinkime visados esti. 

Įdomiausis, nes netikėtas, buvo pirmasai pasveikinimas 
moterų igauniečių, arba estoniečių, sąjungos ir Kauno latvių 
kolonijos. Igaunės atsiuntė dvi Dorpato universiteto studenti. 
Išgirdus svetimą, niekados negirdėtą kalbą žmonių tolimos 
finų, arba suomių, giminės, iš kaži kur nuo Finų užtakos at- 
keliavusių ir dabar štai mums, neseniai užpečkin nustumtiems 
lietuviams, brolišką ranką ištiesiančių, — tai išgirdus, sakau, 
kažkas suvirpėjo krūtinėje ir, kad ne gėda susirinkimo, ne vie- 
nas gal būtų ašarą nuo akių nubraukęs. Koksai vėjelis jas čia 
atnešė? Šiaurės vėjelis, tas pats, kuriam papūtus žiauru darosi 
mažesnėms tautelėms, taigi ir lietuviams. Atvedė jas užuojauta 
mūsų, o užjausti leido bendras alkimas teisių lygybės. Similis 
simili gaudet“, arba lietuviškai išvertus: Simukas Simuką 
tegaudo; toks tokį... 

Iš tų igaunių galėjo daug ko pasimokyti. Visų pirmu to, kad 
bręstanti igaunių giminė atgijo ir tebesilavina vien tiktai 

tautiškųjų demokratų trūsu. Tautybė buvusi ir tebesanti pa- 
matu viso jų kultūrinio darbo. 

— Nejaugi, tamsta, tautiečiai vadovavo ir šiais dvejais re- 
voliucijos metais, kur jūs taip atsižymėjote, kaipo pirmeiviai? — 
paklausiau. 

- Tautiečiai, - atsakė. - Tiesa, per didįjį igaunių suvažiavi- 
mą Pernave“, tokį pat, kaipjūsų Vilniuje kad buvo, susirinkimas 
buvo pasidalijęs į dvi dali: tautiečių ir socialistų. Bet ir tuo laiku 
tautiečiai apgalėjo socialistus ir patys, kaip žinote, ne blogiaus 
atliko tai, kas tuo laiku reikėjo atlikti. Ką čia besakyti: atimk iš 
mūsų tautybę, tuojau nugramzdysi į pirmykštį letargą. 

Prisitaikinau tuos žodžius prie lietuvių ir atradau, kad ir 
pas mus ne kitaip esama. Tarptautinis socializmas, paniekinęs 
tautų skirtumą, ataušė lietuvius, išdraikė į būrelius, ir nebėra 
to gyvumo, to tūkstantinės minios draugavimos, koks pirmiaus 
buvo, kad ir tame pačiame Vilniuje. 

Kaipgi malonu buvo girdėti neapsakomą tų panelių savo 
kalbos meilę! 

- Na, kaipgi jums, lietuviai, patiko mūsų kalbos skambėji- 
mas? — klausia, o akys blizga ir reikšte reiškia, kam čia ir be- 
klausus: kam ji gali nepatikti!.. Ir pasididžiuodamos pridūrė: — 
Visi kalbininkai pripažįsta, jog mūsų kalba trečia pasaulyje 
sulig gražumo ir skambėjimo. 

— Na, o lietuvių pirma! - sąmojingai pajuokė tūlas šviesus 
lietuvis. 

Nusijuokėme, bet ir pagailėjome, kad ne daug tėra šviesuo- 
lių lietuvių, kurie savo kalbą gerbtų, kaipo brangenybę. 

Latviai jau nebe vieną sykį, kaip Vilniuje, taip ir Kaune, 
parodė karštą savo norą susilieti su lietuviais į vieną bendrą 
šeimyną. Apie tai kitą sykį pakalbėsime. 


LENKŲ NEBŪTA 


Sveikinant susirinkimas, pirmenybė duota svečiams svetim- 
taučiams. Pasveikino igauniai, pasveikino latviai. Imta skaityti 

telegramos ir laiškai iš pačių „tolimųjų“ kraštų. Bet veltui tem- 
pei ausį, norėdamas išgirsti ir „artimųjų“ žodį, žodį vadina- 
mųjų mūsų brolių - lenkų ir rusų. 

Su rusais kita kalba. Jie mūsų kraštą savinasi, tiesą pasakius, 
tik ant poperos. Lietuva — „iskoni russkij kraj“* teskamba tam 
tyčia rašomosiose istorijose ir aukštesniųjų mūsų krašto valdi- 
ninkų lūpose. Jiems gi pavesta Lietuvą sulieti su Rusija taip, kad 
nei paviršutine išvaizda nebesiskirtų. Tikrieji gi ir nuolatiniai 
Lietuvos krašto gyventojai rusai nė kokios neturi pretenzijos 
įeiti į lietuvių šeimyną ir jų vargų vargti. Pasilieka politikos bro- 
liais, bendro krašto piliečiais, ir tiek. Mes jų neskaudžiame, jie — 
mūsų. Ojei kartais apsivagiame, tai kits kitam kailius išsiperia- 
me ir vėl nebežinome, kas kito namuose darosi. Na, ir tiek to. 

Kas kita - Lietuvos „lenkai“. Mūsų santykiai su jais toli gra- 
žu dar neišsipainioję. Pavadini juos lenkais ir laikaisi nuoša- 
liai - pyksta, kam juos mestinai išmetame iš bendros šeimynos, 
kad jie čia amžiais šaknis įleidę. Na, pamėgink pavadinti lie- 
tuviais, vėl supyks ir dar aršiaus. Ką čia reiškia amžiai, kad 
tautybės supratimas - ypatinis. 

Kas kam tinka, tuo ir vadinasi. Molis, iš kurio mus nulipyta, 
Lietuvos, bet dvasia, tą molį gaivinanti, Lenkijos. Molį gali 
sudaužyti, dvasios neapgalėsi etc. 

Tokiame padėjime būdamas, žmogus ir nebežinai, ką beda- 
rius: dalyties su jais savo vargais ir sielvartais ar nesidalyti. 
Pasikvieti į kokį bendrą darbą - atsisako arba ir visai neatsi- 
liepia. Nesikvieti - atsiskyrėliais tampi. Tankiausia dabar jų ir 
nebesikviečiame. Bet tai dar nereiškia, kad jų nepriimtume, 
jei patys susipratę ateitų. 

Kodėljų nebuvo lietuvių moterų suvažiavime? Pirmą dieną 
negalėjai gauti nė jokio paaiškinimo. Antrą dieną teisintas 
dvejaip. Vieni sakėsi nieko nežinoję, nes mūsų laikraščių 
nesuprantą ir neskaitą, o apskelbimai ne ką tegali privilioti. 
Ir pyko, kodėl mes jiems lenkiškai nerašą. Kiti sakėsi - bijoję 
ateiti, kad nebūtų nemandagiai priimti. 

Pirmieji pasielgė kaip anoje tinginio pasakoje. Tinginys pra- 
šėsi paguldyti ir užkloti, o užmigti, girdi, ir patsai jis užmigsiąs. 

Dviem šalimais gyvenant, kits kito kalbos nesuprasti, kits kito 
laikraščių negalėti skaityti, - ką gi tai reiškia, jei ne paniekinimo 
vertą apsileidimą ar tiesiog užgaulingą nenorėjimą lietuviška 
kalba sau lūpas tepti? 

Antriemsiems, žinoma, nebūtume iškilmės bromų statę 
sutikdami, bet kad lietuviai moka su savo svečiais apsieiti, tai 
paliudys kiekvienas svetimtautis. Kokia tai graži buvo proga 
susiartinti, geryn eigos kelionėje sau rankas paduoti! Keletas 
šimtų lietuvaičių būtų išsivežiojusios tą nuomonę, kad ten, kur 
aukščiaus siekiama, nėra ir negali būti tautų skirtumo. 

Tikroji gi lenkų pasišalinimo priežastis, kurią galėjau dar 
prieš susirinkimą patirti, buvo begalinis lietuvius žeminantis 
bintos inteligentės lenkės, atsargiai nusišypsojusios, kaip šišo 
pagautos, ėmė džiaugties „savais“ lenkų susirinkimais. Pagy- 
rimo giesmes giedojo „savo“ artistams, retkarčiais iš Vilniaus 
ir Varšuvos Kaunan atkeliaujantiems, žinojo visas jų pavardes 
ir kiekvieno jų būdą. Kėlė į padanges jų trūsą. Bet nei viena 
nežinojo ir žinoti nenorėjo, ką gi tie vargšai lietuviai „bendros“ 
tėvynės labui daro ir ketina daryti. 

Viena jų neiškentusi atrėžė: 

— Už lietuvių susirinkimus labai ačiū! Vieną kartą buvau, 
antrą - nebeisiu. Antai liaudies name buvo šokiai. Kavalieriai 
kvietė panas žodžiais: „Gal pasigrūsime“? 

Ir karčios pajuokos balsas suskambėjo kambaryje, atsimušė 
į visas sienas ir giliai užgavo širdį. Sarmata pasidarė už tą gy- 
vulėlį neraliuotą, kurs užsimiršo, kad ne savo klojime, bet vie- 
šoje salėje atsirado, ir skaudu, kad skelbiantys reikalingumą 
su liaudimi susiartinti nemoka nieko jai dovanoti. 

— Co innego „Soko y“ i „Sokolice“!* Ten irgi dalyvauja dar- 
bininkai, visgi nieko tokio neatsitinka. 

Ką gi ant to beatsakysi? Kiekvienas privalo patsai savo uo- 
degą riesti, nes kitas vargu tau užries. Tad, taręs: „Tiek to, ap- 
sieisime ir be jūsų“, nuspūdinau susirinkiman. 

Dėl bendros visų moterų naudos reikėjo suvažiavime da- 
lyvauti vietinėms lenkėms ir rusėms. Jų nedalyvavimas nedarė 

malonaus įspūdžio ant visų susirinkusių. Pasveikinimai rusų 
pirmeivių laikraščių ir vienas antras ypatiškas lenkių pasvei- 
kinimas to nemalonumo nesumažino. 

Užtat džiaugsmingai susirinkimas priėmė pasveikinimą 
būrelio nutautusių Vilniaus rankpelnių mergaičių. Gražiais žo- 
džiais pasisakė jos norinčios pasilikti vienybėje su lietuvėmis. 
O kad ir kalba jų neskirtų, išreiškė norą tuojau pradėti lietu- 
viškai mokyties, jei lietuviai panorės joms padėti. Na, kur nepa- 
dėję! Padės. Kas tame dalyke bus padaryta, pranešiu skyrium. 


PRANEŠIMAI 


Įdomiausia susivažiavimo dalis — tai moterų skaityti prane- 
šimai. Įdomiausi ir naudingiausi. Kokiam galui moterys sus- 
kviesta? Ar jų sąjungai užmegzti? Taip. Bet sąjungos neužmeg- 
si, kol nebus gana suprantančių tokios sąjungos reikalingumą. 
Iš pradžių reikėjo pačioms moterims atverti akys, nes joms iki 
šiolei rodėsi, kad taip, kaip buvo iš senų senovės, turi pasilikti 
ir visados, kad tai nebepermainomas pačios prigimties su- 
tvarkytas gyvenimo būdas. Skaitytojos, laiku prisirengusios, 
bėrė į susirinkusių ausis svarius, brendusius žinių grūdus, 
ragino ir mokė. Maloniausiai buvo priimti pranešimai apskri- 
tojo turinio, bet ir tie, kurie gvildė vieną kokį klausimą sky- 
rium, paliko nebeišdildomą žymę. 

Aš nedrįstu persakinėti pranešimų turinio, nes sunku buvo 
viską gerai susižymėti. O vienas antras vykęs pasakymas, kurs 
atmintyje pasiliko, nei iš tolo negali duoti supratimo, kas 
pasakyta. Šviesesnieji lietuviai privalo patys visą ištisą suvažia- 
vimo darbą ištirti, nusipirkę knygą, kuri sumanyta išleisti. 

P. Zofijos Kymantaitės, „Vilties“ redakcijos sąnario, prane- 
šimas sujudino klausytojus, daugiaus jausmus užliesdamas. 
Kalbėtoja, gal ir dėl to, kad pirmoji prabilo, vergte pavergė 
visus klausytojus. 

P. Leonienės nepaprastai rimto ir moksliškai surašyto pra- 
nešimo, paskaityto gana silpnu balsu, ne taip apsišviečiusioms 

moterims, galbūtų buvę sunkoka klausyties. Bet išgelbėjo ypa- 
tingas rašymo būdas, kaip tik toks, kurs pridera vartoti, kalbant 
į didelę minią. Tai - vartojimas daugybės pavyzdžių. Minia 
negali ilgai turėties, į vieną dalyką mintis įtempusi: jos išsi- 
skleidžia. Bet p. Leonienei skaitant, kad ir pametei jos minties 
siūlą, visgi paskui jį suradai, atmindamas aiškius, kartais net 
per šiurkščius pavyzdžius. Leonienės pranešimą padėčiau pir- 
mojon vieton, kaipo istorišką apžvalgą moterų padėjimo vi- 
sokiais laikais ir visokiuose kraštuose. 

P. Žymantienei tik ir kalbėti susirinkimuose. Jos rašymo bū- 
dą visi žinome. Paprastas, nesuktas galvojimas, sodiečių gyve- 
nimo supratimas ir tiesiog jo fotografavimas, - kaltinai įsikala 
klausytojo atmintin. O gyva kalba, linksmai pajuokianti ir dy- 
gi, neleidžia nei per akimirksnį užsimiršti. Mergaičių padė- 
jimo sodžiuose ir moterų girtavimo geriau negalėjo aprašyti. 

Visą amžių globojusi mokslus einančią jaunuomenę p. Gab- 
rielė Petkevičiūtė ir dabar parodė tą pačią motinos širdies šilu- 
mą. Šatrijos Ragana (Pečkauskytė), Kymantaitė, Lebkauskienė, 
Rubašauskienė, Čiunkytė ir kitos... Ne, reikėjo jų pasiklausyti, 
o negirdėjus, reikia bent perskaityti, norint suprasti visą jų 
darbo vertybę. 

Paviršium teperbėgdamas visą susirinkimo darbą, aš ne- 
skaitau reikalingu smulkiai sužymėti, kas ir kada yra ką nors 
pasakęs. Geriau bus apsvarsčius, kokią bendrą dėmę turėjo 
ginčai ir prie ko galų gale jie privedė. Bet kad tasai aprašymas 
gali dar nusitęsti, tai jau čia surašau paskutiniuosius nutarimus. 

Moterų susirinkimas sutarė: 

1) dėl iškovojimo moterų teisių užmegzti sąjungą, kuri 
susijungtų su panašiomis kitų tautų sąjungomis, 2) dėl page- 
rinimo naminio moterų būvio steigti moterų sąjungas pagal 
užsiėmimą, 3) moterų sąjungos turės veikti skyrium arba 
drauge su vyrais, 4) tai sąjungai sutvarkyti išrenkamas 
komitetas, 5) susivažiavimo atminimui išleisti knygą, kurion 
sudėti visus referatus, 6) komitetui pavesti aprūpinimą 
apšvietimo dalykų: išlavinimą mokytojų, įsteigimo moterų 
seminarijėlių ir šiaip jau žemesniųjų mokyklėlių, 7) rūpinties 

pašalinimu degtinės, kurią tevertėtų pardavinėti vaistinėse. 
Visų ginčų ir pranešimų pamatas buvo neapsakomas 
šviesos troškimas. 


„VILTIES“ REDAKCIJOS 
REIKALAVIMAI 


Gerbiamųjų „Vilties“ šalininkų prašome padėti mums vargą 
vargti. Šiokiu ar tokiu būdu siųskite mums žinutes apie visus, 
kad ir smulkiausius, atsitikimus ir dalykus, kurie jūsų protą 
ar Širdį užgavo; vis viena, ar ilgai ar trumpai, daug ar maža 
jūsiškių apie tai kalbėjosi, 20-30 žodžių, prisiųstų paprastu 
laišku, kad ir net atviru, kaip į draugus rašome, jau mums di- 
delis daiktas. Laikraščio gyvybė apsireiškia atsiliepimu ant vi- 
so ko ir užjautimu viso, kas tik jūsų širdis gildina. jums tai 
nesunku ir gurstas ne kaži koks. 

Kas nestinga laiko, noro, sugebėjimo ir kantrybės, nepatin- 
gėkite patiekti mums straipsnelius ir korespondencijas stačiai 
spaudon. Ypačiai ir primygtinai prašome tų mūsų brangina- 
mųjų rašytojų: 1) rašyti raiškiai, nesuktomis ir painiomis rai- 
dėmis, ne tankiomis eilutėmis, ne ant sklypelio, bet ant lapo 
poperos, teužrašant vieną pusę, o apatinę paliekant baltą. Po- 
peros nėra ko gailėtis, nes rankraščiai eina labai pigiai, papras- 
tu banderoliu, ar neužlipytu konvertu, už dvi keturias kapei- 
kas. Taip rašant, susimažina redaktorių ir rinkėjų vargas ir 
gurstas. " 

2) Viename rašte nepainioti daugelio įvairių dalykų, bet 
apie kiekvieną dalyką rašyti skyrium, idant galėtume juos 
lengvai perskirti ir į tam tikras vietas įdėlioti. Tam tikslui pa- 
duodame čia įvardijimus vyriausiųjų tuo tarpu sumanytųjų 
„Vilties“ skyrių. Juos įsidėmėję, gal teiktųsi rašytojai patys 
šalyje savo rašinio pažymėti: į tokį ar tokį skyrių. Ir tai mums 
būtų nemažas palengvinimas, parenkant medžiagą numeriui. 

„Vilties“ skyriai paeiliui 


„ Redakcijos ir administracijos pranešimai. 
. Apskritojo turinio straipsniai: lietuvių visuomenės, eko- 


nomijos, politikos ir k. 


„Mokyklų dalykai. 

. Draugijų dalykai. 

„Blaivybės dalykai. 

„ Korespondencijos iš Lietuvos. 

.„ Korespondencijos iš svetur. 

„ Politikos žinios. 

„Knygų irjų rašytojų kamantinėjimai (bibliografija, biografija). 
. Lietuvių laikraščių apžvalga. 

. Vilniaus lenkų ir rusų laikraščių apžvalga. 

„ Teatras. 

. Laiškai į redakciją. 

„ Redakcijos atsakymai. 

„Patarimai: bankų, teismo, girių, ūkio, medicinos ir k. 
. Kas girdėti (Paskutinės žinios). 


1. Vilniuje. 
2. Kitur: paskutinės telegrafo žinios. 


„Smulkmenos. 
. Informacijos: po kam pirkiniai Vilniuje, Liepojuje, sodžiuose 


ir kitur, pinigų birža, Vilniaus traukinių vaikščiojimas, pri- 
imamosios aukštesniųjų Vilniaus valdininkų valandos ir t.t. 


„ Aukos, siunčiamos per „Vilties“ administraciją įvairioms 


lietuvių įstaigoms ir jų pakvitavimai. 


„ Apskelbimai. 
XXI. 


Atkerpamoji dalis (feljetonas). 
1. Literatūros. 
2. Mokslo. 


Vis tai, žinoma, ne kiekviename numeryje, nes tiems vi- 
siems dalykams sutalpinti toli gražu neužtektų vieno lapo, kad 
ir tokio didumo, kaip „Vilties“. Matote dabar, kaip išsišakojęs 
laikraštininkų darbas; matote, kaip sunku būtų viską aprėpti, 
jei iš šalies nebūtų kam jiems padėti. 

Tad talkon, tautiečiai! 

DĖL KANDIDATŲ ATSTOVAIS Iš 
SUVALKŲ GUBERNIJOS 


„Vilties“ redakcija jau kadaisiai yra gavusi keletą straipsnių 
apie suvalkiečių Dūmos kandidatus. Jei nepatalpino jų, tai dėl 
baimės, kad nepakenktų lietuvių vienybei. Kokie ten kandi- 
datai yra tokie, betgi geresnių lietuviai šiuo metu neturi. Antra 
vertus, negalima apie juos visiškai nutylėti, kadangi nė vienam 
lietuviui nėra vis tiek, kas ir kaip gins Lietuvos reikalus Dū- 
moje. Netalpindama čia kandidatų aprašymų ir neduodama 
savo aprašymų, „Vilties“ redakcija nuo savęs patartų atstovu 
daktarą Girnių!. Mūsų nuomone, šis žmogus daug darbavęsis 
Lietuvoje, gerai pažįstąs žmonių reikalus, neblogai galėtų at- 
stoti mus Dūmoje. Žinoma, ir A. Bulota, buvusis atstovas, tik- 
tų, betjis mums rodosi, dar maža tėra valgęs Lietuvos duonos, 
dėl to per maža teatjaučiąs jos reikalus. Pagaliau suvalkiečių 
atstovo kandidatūros klausimo ar negeriau būtų palikus pa- 
tiems suvalkiečiams: jie kaipo vietiniai gyventojai geriau pa- 
žįsta savo žmones, taigi jų parinktu kandidatu pasitikėkime. 
Jei dauguma sutiks ant A. Bulotos, mažumai, mums rodos, ne- 
priderėtų labai spyrioties prieš jį. Reikia atsiminti, kad Bulota 
turi tą ypatybę, kurios kiti suvalkiečių kandidatai neturi: jis 
turi atstovybės prityrimus ir pažįsta valstybės įstatymus. 


KOVA SU „SAVAISIAIS“ UŽ 
„SAVĄJĄ“ KALBĄ 


Šiuo žygiu priversti esame atlikti baisiai nemalonų darbą, 
paliesti opiausią mūsų žaizdą. Manėme ji jau užgijusi esanti, 
o čiajos tebesėtrijama. Ta žaizda — tai nepasiliovusi „mūsųjų“ 
savos kalbos neapykanta ir jos varymas užpečkin. 

Kovojome už lietuvių kalbos įvedimą į liaudies mokyklas 
ir valsčiaus raštines ir laimėjome, nes visi mums pritarė. Raš- 
tininkai ir mokytojai pasijuto priverstais lietuviškai mokėti, 
nes lietuviai, turėdami valią juos pasirinkti, nemokančių lietu- 
viškai nerinksis. Valsčiaus seimai savo nutarimus jau gali rašyti 
lietuviškai šalia rusiško; pusė mokslo dalykų galima išguldi- 
nėti lietuviškai. Lietuvių kalba įleista jau į vidutines mokyklas. 

Kovojame už lietuvių kalbos įvedimą ir į kitas valdiškąsias 
įstaigas, į teismą, į krasą, telegrafą. Ir laimėsime, nes ir čia visi 
mums pritaria, net ir patys rusai jau pripažįsta, kad mes turi- 
me pilną teisę nejausties svetimais savo namuose, savo tė- 
vynėje. 

Netir svetur būdami, reikalavome mūsų kalbos teisių suly- 
ginimo. Ir čia laimėjome. Kur atsiranda didesnis būrys lietuvių, 
ten ir jų kalba, nors bažnyčiose, užėmė lygią su kitomis kal- 
bomis vietą. Mintauja, Liepojus, Ryga, Peterburgas, Maskva, 
Odesa jau nebesistebi, girdėdami iš sakyklų lietuvių kalbą. 

Kovojome už vartojimą lietuvių kalbos inteligentų susirin- 
kimuose. Ir čia laimėjome. Juodašvarkiai! liuosiai ir drąsiai, 
nebesižvalgydami į šalis, šnekasi saviškai. Šimtai, kartais ir 
tūkstančiai klausosi lietuviškų kalbų ir skaitytų pranešimų 
puikiose miestų salėse. Lietuvių teatrai ir koncertai privilioja 
minias visokios rūšies miestelėnų, kurie čia aistetiškai pasigė- 
rėja. Daugumas dvarininkų, nors dar neįprato nuolat lietuviš- 
kai kalbėties, tai bentgi vieną antrą sakinį ištarę, nebebėga 
burnos išplaustų. Vyskupai, susirinkimuose dalyvaudami, išti- 
somis dienomis tarybas veda lietuviškai. Dygsta lietuvių mo- 
kyklos ir laikraščiai, plėtojasi literatūra, mezgasi pramonės, 
mokslo ir dailės draugijos... Svetimtaučiai pripažįsta jau regi- 
mą ir nebeužsmaugiamą lietuvių tautos gyvybę. 

Na, ką čia ir bekalbėti: tik aklas dar nemato, kad lietuvių 
kalba namie pradeda, kaip ir pridera, viešpatauti. Bet tų aklų 
nebemanėme, kad bėra, ypač Lietuvos viduryje. 

Manėme, kad lietuvių kalbos viešpatavimas Lietuvoje, vie- 
šuose lietuvių susirinkimuose jau užtikrintas, jau baigtas da- 
lykas, prie kurio nebereiks begrįžti, už kurį ginklų nebereiks 

čipinti, laiko ir pajėgų gaišinti. O tas laikas ir pajėgos kur kas 
reikalingesnės kovai už nesusipratusius Lietuvos pakraščius. 

Kaipgi skaudžiai apsirikome: aklų lietuvių tebesama, ir dar 
kame? - pačioje Žemaitijos širdyje. Skaitykite šiandieną talpi- 
namą žinią iš Varnių, Telšių pavieto, ir stebėkitės?. 

Garbus korespondentas visiems pataria tą „vienintelį visoje 
Žemaitijoje“ atsitikimą apgalvoti. Bet ką čia galvosi? Jei tai iš 
tikrųjų „vienintelis“ atsitikimas, tai neverta nė gaišti: jis ir taip 
išnyks, jis kaip vėlyvas rudens žiedas nuvys nebepritinkančia- 
me jo augimui ore. Bet jei ne „vienintelis“, o tai labai dar gali 
būti, tai... reikia grįžti į kovą su - savaisiais. Į kovą ne už pačią 
viešos lietuvių kalbos idėją, nes ji užtektinai išaiškinta, - senos 
sriubos atkaitinimui nebeverta malkų deginti, - bet į kovą su 
pačiais žmonėmis, drįstančiais prieštarauti jau pripažintai 
tiesai. Į kovą trumpą, bet stačią, vienu sakiniu užbaigiamą: mes 
čia esame savo namuose savo tėvynėje, mes čia tvarkomės sa- 
prie mūsų taikinties, o ne mes prie jo užmačių. Kaipo manda- 
gūs šeimininkai, mes taikinamės prie svečių rūpindamies jiems 
įtikti ir tą trumpą jų pas mus viešėjimą pamaloninti. Bet 
taikinties prie saviškių užsimetimo ir ožiavimos - tai jau per 
daug, gali ir kantrybės pristigti. Gana svyravimo! Reikia gi 
nors kartą išdrįsti ir stačiai, be vizginimo uodega stoti už savo 
kalbos teises bent čia pat namie. Kitaip ir galo nebus tai mūsų 
naminei iširutei, kada vieni, milžiniška dauguma, eis pirmyn, 
o kiti, menka mažuma, skvernų nusitvėrę, trauks atgal. 

Skaitytojai atmins, kad čia kalbama apie statų kalbos ap- 
gynimą nuo saviškių užmačių. 

Taip! Varnių dekonijos klebonai priešakyje su dekonu Niū- 
niava? nusidėjo tautai ir bažnyčiai. Dėl to gi tauta ir bažnyčia 
privalo pasirūpinti, kad daugiaus tokių atsitikimų nebebūtų, 
nes tai jau nebebus dovanotina. 

Kuo gali jie pasiteisinti? Nežinojimu lietuvių teisių? Bet tada 
tas ypatingas klebonų rinkinėlis, glūdantis tamsiame, už 20 
mylių nuo gelžkelio užkampyje, reiktų paskaityti už archeo- 
logijos liekaną, gyvenusią seniai seniai prieš dabartinę gadynę. 


-171 - 


Jei nežinojo, dėl ko viešame lietuvių susirinkime reikė var- 
toti lietuviška kalba, tai gal žino, kodėl negalima jos vartoti? 
Kokios teisės uždraudžia tai? Ar vyskupo buvo įsakyta būtinai 
lenkiškai rašyti protokolą? Ne. Ar tai priešinasi kanonų tei- 
sėms? Ne. Tai kas gi daugiaus? Gal kokios šventos pašalinės 
priežastys spyrė tuos klebonus galvą dėti už viešpatavimą len- 
kų kalbos lietuvių susirinkime. Taip, lenkiškas patriotizmas, 
kuriam paaukavo net Bažnyčios reikalus: dėl kalbos sava va- 
lia išardė bažnytinį susirinkimą. Štai kame nusidėjimas 
Bažnyčiai, už ką turės atsakyti vyskupui. 

1) Vyskupas dekonijų susirinkimus paskyrė ne susirinku- 
sių nuožiūrai, ne tos valandos jų ūpui, bet rimtam religinio 
gyvenimo atnaujinimui, ko visi mato, kaip reikalinga. Bet 
klebonai bevelijo išsiskirstyti. 

2) Kieno gi čia dabar atkaklybė? Ar lietuvių, kurie savo 
reikalavimus išreiškę, leido kitiems susitvarkyti saviškai, nuo 
tarybų nėmaž neatsisakė ir jų kliudyti nemanė? Ar „lenkų“, 
dėl keršto suardžiusių darbą? 


DUMOS ATSTOVAI 


KAUNIEČIAI 


19 spalių mėn. Kauno gubernijos 1) valstiečiai, du kartu per- 
balsavę, išrinko lietuvį Praną Kuzmą, socdem.; 2) antroji 
miestų kurija - lietuvį Praną Keinį, nepartijinį. Jis buvo 
gavęs lygų skaičių balsų su Girkontu, lenkų pastatytu kandi- 
datu. Prisiėjo jiemdviem traukti burtas, ir laimėjo lietuvis; 
3) bendroji kurija išrinko lietuvį Ignotą Poželą, nepartijinį; 
4) antroji miestų kurija išrinko žydą Fridmaną, kadetą; 
5) dvarininkai išrinko Jotainių Kazimierą Zavišą. Lenkai 
vadina jį lenku, lietuviai — lietuviu, nes jis ir patsai gana gerai 
moka lietuviškai ir savo vaikus mokia lietuviškai. Ar šiaip ar 
taip, visgi jis lietuviams palankus ir juos, reikalui atsitikus, 

gins. Sunku pasakyti, kokios jis partijos, greičiau „krajowcas“!. 
Žmogus labai iškalbingas, darbininkų ir kaimynų nepeikiamas. 

Gimęs 1858 m. Jotainiuose, Ramygalos parapijos Panevėžio 
pavieto. Išėjęs kareivių gimnaziją Peterburge, įstojo į Mikalo- 
jaus inžinierių mokyklą, paskui į kareivių akademiją. Bet 1884 m. 
išėjo iš kareivių, o ministerija išsiuntė jį Vidurinės Azijos drė- 
kintų. 1891 m. sugrįžo Lietuvon, kur paveldėjo keliolika valakų 
žemės ir čia ėmė ūkininkauti. Turėdamas pinigų, savo dvariuką 
išpuošė ir pagerino. Visuomenės reikaluose visados buvo 
greitas. Tvirtai stovi už konstituciją ir už visų lygybę. Lietuviai 
laimėjo, turėdami ir jį Kauno gub. atstovu. 

Kaune tad lietuvių ir pažangiųjų (progresistų) laimėta, o 
lenkų endekų - pralaimėta. Įdomu būtų dabar su jais pasišne- 
kėjus: kur dingo jų „Kauno lenkų galybė“, kuria taip gašavojosi 
ir didžiavosi. Jau jau buvo bepradedą lietuviams „teisybę dary- 
ti“ ir saviškai atstovus skirstyti, kaip štai - tretį kartą priveikia 
juos lietuviai. 

Taigi matome, kad Kauno gubernijoje lietuvių turima ga- 
lybė, o ne lenkų. 


VILNIEČIAI 


Tą pačią dieną Vilniuje 1) valstiečiai išsirinko lietuvį 
Motiejų Cijūnėlį, nepartijinį. 

Jis gimęs Kretuonių valsčiuje, Švenčionių pav., 1876 m. Iš- 
ėjęs trijų klasių miesto mokyklą Švenčionyse. Turi 50 dešimti- 
nių žemės. Apie jį nieko nežinome. 

2) Bendroji kurija išrinko lenką Stanislovą Vankavi- 
čių, antrosios Dūmos atstovą, vieną iš įsteigėjų „krajowcų“ 
partijos. Jis žmogus teisingas. Viešuose susirinkimuose visados 
gynė baltgudžius nuo užsipuolimo šovinistų lenkų, tokių kaip 
Borsukas ir kiti. Žmogus pažangus. Gimęs Petešių dvare Vil- 
niaus gub. 1861 met. Išėjęs realinę mokyklą Vilniuje, buvo Lai- 
vyno inžinierių institute Kronštate. Pratarnavęs devynerius 
metus, atsistatydino ir ėmė pavyzdingai ūkininkauti Rudokų 
dvare. Visuomenės gyvenime visados dalyvavo. 

3) Dvarininkų kurija išrinko lenką Enriką Svencickį, 
nepaitijinį. Jis gimęs 1853 m. Minsko gub. Išėjo gimnaziją 
Minske, paskui Kelių inžinierių institutą Peterburge. Atsi- 
žymėjo kaipo gelžkelių tiesėjas. Politikoje ėmė dalyvauti nuo 
1904 m. Turi generolo rangą. Ko iš jo lietuviai gali susilaukti, 
nežinome. Betgi ir bijoties jo, kaipo šaltakraujo, neprisieina. 

4) Pirmoji miestų kurija išrinko Juozą Montvilą. Jis 
gimęs 1850 m. Miteniškių dvare, Ukmergės paviete, Kauno 
gub. Išėjęs Vilniaus gimnaziją, metus buvo Ūkio akademijoje, 
paskui teisių fakultete, kurį išėjo 1872 m. Paskui mokėsi 
politiškos ekonomijos užsieniuose ir sugrįžęs apsiėmė vesti 
Vilniaus žemiečių banką, kur ir ligi šiolei pasilieka. Per anuos 
rinkimus nesutiko būti Vilniaus atstovu. Žmogus darbštus 
"kultūros kėlime. Koks bus politikas, sunku spėti. Greičiaus 
niekuo neatsižymės. Lietuvių visgi neės. 

5) Antroji miestų kurija išrinko kunigą Stanislovą 
Maciejevičių, lenką endeką. Jis gimęs Vilniuje 1869 m. Buvo 
čia pat gimnazijoje, seminarijoje ir, kunigu likęs, išėjo Peter- 
burge dvas. akademiją. Paskui perėjęs daug parapijų ir niekur 
neaprimęs, pateko į religijos mokytojus Vilniaus mokyklose. 
Žmogus iškalbingas, bet vienapusis. Lenkybę stato aukščiaus 
už viską. Aržus lietuvių priešas. Iš jo tik tegalime nelaimės 
mūsų kraštui susilaukti. Jei bent kiti jo draugai suvaldys. 
Pažiūrėsime. 

Apskritai sakant, jei Vilniaus gubernija nedavė nei vieno 
kairiojo, valdžios priešo, tai bent davė konstitucijos šalininkus, 
ne dešinesnius už kadetus. Į Lenkų kolą? įstos jei bent vienas 
kun. Maciejevičius. 

„Dz. Wil.“ rašo apie Cijūnėlį: „Jis įstos į Lietuvos ir 
Baltgudijos lenkų kolą. Valstiečiai, išgirdę, kas išrinktas, ėmė 
burgėti“. Na, taijau nelabai geras ženklas. Jei ir šįmet valstiečių 
atstovas bus lygus pernykščiam Pileikai, persimetusiam lenkų 
pusėn, tai valstiečiams ilgainiui prisieis negut iš užsienių savo 
atstovą skolintis. 

Suvalkiečiai išrinko Andrių Bulotą, lietuvį, antro- 
sios Dūmos atstovą. 

VYSKUPUI ROPPUI IŠVAŽIAVUS 


Rusų valdžiai nepatiko vyskupo Roppo! darbštumas ir jį 
savavališkai, be jokio teismo atstatė. Atstatė ir dabar nebemoka 
dorai pasiteisinti. O čia iš visų pusių spiriama tai padaryti. 
Spiria net ir tie, kuriems nei šilta, nei šalta, kuriems vis viena, 
ar šioks, ar toks žmogus Vilniaus sostą turės užėmęs; tai tie 
žmonės, kuriems nebepatinka senovinis valdžios būdas: ką 
norėjau, tą ir padariau. 

Vyskupo Roppo ištrėmimas taip svarbus atsitikimas, kad 
prie jo ne kartą prisieis mums grįžti. Pradedame gi nuo 
artimesniųjų, skaudesniųjų dalykų. 


Gerai atmename, koks nerimas apėmė visus Vilniaus vys- 
kupijos katalikus, gavus žinią, ką valdžia sumanė. Ištrėmė 
vyskupą Grineveckį, ištrėmė Zvėravičių?, dabar ruošiasi tą patį 
padaryti Roppui. Kiek tai jau sykių Vilniaus vyskupija, 
nebetekusi savo valdytojo, pasilikdavo betvarkėje, pavesta ne 
visados ištikimiems žmonėms — prelatams. Kaip katalikams 
tada klojosi, visi gerai žinome. 

Ko gi čia stebėties, kad daugumas kaip kad proto buvo 
nustoję. Šaukė, rėkė, kaltininkų ieškojo, šimtus sumanymų, 
kaip reiktų vyskupas gelbėti, davinėjo. Vieni važinėjo į Šventąjį 
Tėvą, kiti surinktinius prašymus ir paaiškinimus jam siunti- 
nėjo, kiti kuopomis ir skyrium tą patį per laikraščius darė. 

Daugiausia ir šiurkščiausia lietuviai raginta tai padaryti, 
nes jais iš pat pradžių ir valdžia užsistatė, ir lenkai savo ap- 
maudą ant jų pylė. Valdžia buvo kažkam išsitarusi, jog vys- 
kupą ištremti turėjo dėl lietuvių naudos, kad jų daugiaus ne- 
belenkintų; lenkai užtat lietuvius pirštais badė už pasitelkimą 
svietiškosios valdžios prieš dvasiškąjį savo ganytoją. Bet 
lietuviai — tylėjo, kaip susitarę. Ir juo balsiaus lenkai šaukė, 
kad netylėtų, juo kiečiaus buvo susičiaupę. Dabar, kada lenkai 
pradeda numirti, galima bus šaltai pasisakyti, kodėl gi tylėjo? 
O tylėjo lietuviai štai kodėl. 

Visų pirma tylėti juos privertė patys lenkai, baisiai ir netei- 
singai užgaudami, primesdami jiems visai nebūtus daiktus. 
Kas šiandieną gali viešai apšaukti lietuvius dabartinės valdžios 
šalininkais? Tiktai žmonės, kurie nieko nežino ar tyčia nenori 
žinoti. Lietuvių elgimos paskutiniu laiku atakino net tolimuo- 
sius kaimynus; kaipgi artimieji lenkai begalėjo pasilikti apakę? 
Ir nėra apakę; apie tai mes nei vienos valandėlės neabejojame. 
Jų šmeižimo tikslas mums buvo aiškus — tai ne per gražus lenkų 
tautininkų kovos būdas: pažeminti ir suteršti savo priešą, idant 
paskui galėtų su jais, kaipo su nedorėliais, nebesiskaityti. 

Iš pradžių to tikslo nebuvo. Paskalą paleido patsai vyskupas 
Roppas, kuriam daug ko prikišama, bet tik ne žemi dalykai. 
Jis parašęs būk kažkam laišką iš Peterburgo dar tuomet, kuo- 
met pirmą sykį buvo išgirdęs savo „kaltybes“. Kitų tikėjimų 
departamento direktorius pasisakęs turįs daugybę skundų su 
šimtais parašų, kad ir štai - lietuvių. Iš to ir susidarė visa isto- 
rija: laiškas vaikščiojo per didžbajorių rankas, kurie, visaip jį 
sukraipydami, skelbė visam pasauliui, lietuviai būk nuolat pa- 
slapčiomis skundę valdžiai savo vyskupą, surinkdami šimtus 
parašų. 

Lietuviai, patys paskutiniai gavę žinoti savo kaltybes, per 
kailį, anot to, jautė, kad tai negali būti, kad tai išmislas, jei ne 
visai grynas, tai bent šimteriopai perdėtas. Kaipgi? „Daugybė 
skundų“,.„šimtai parašų“, o čia niekas, kaip gyvas, nėra gir- 
dėjęs, kas ir kame būtų parašus rinkęs. Paslapčiomis gi to darbo 
atlikti tik jau negalėjo. 

Taip kad nesijausdami savo kaltybės, nematydami aiškių 
jos prirodymų, tik pečiais glamžė, girdėdami, dievai žino, už 
ką primetamą denunciantų vardą, kurs, girdi, ant visos tautos 
išspaudžia juodą dėmę. Pečiais glamžė, girdėdami, kad tą 
„Visos tautos“ dėmę galį nuplauti... nors vienas antras ištiki- 
mas laikraštininkas... nors tuščiu pasakymu: mes to nedarėme. 
Kokia teise laikraštininkai būtų galėję visos tautos vardu užsi- 
ginti? Aš nedariau, tu nedarei, bet iš to dar neišeina, kad tre- 
čiasai, penktasai to nepadarė. Ne kitaip manė ir patys lenkai, 
kada užsimiršdavo, pavyzdin, kad ir kun. Maciejevičius?. 

Antra vertus, prieštaraujant ar peikiant, reikėjo gi žinoti, 
jei ne kas rašė, tai bent kas rašyta, ar teisybė, ar vien tik pra- 
manyti dalykai. Jei būtų buvusi teisybė, tai kam čia labai peikti 
rašytoją? 

Už vieną dalyką būtų galėję pabausti savanorius lietuvių 
apgynėjus, tai - už slaptą darbą. Bet kodėl visa tauta turėjo už 
slapukus atsakyti, tai to iki šiol nesuprantame. 

Kitokio prieštaravimo, kaip tik tam slaptam darbui, tuo tar- 
pu negalima sugalvoti. Jeigu ir atsirastų dabar kas nors ir kur 
nors kurstąs pasirašyti, reiktų griežtai atsisakyti. Visų pirma, 
taijau popiet šaukštai; antra, nebeverta gaišinti savo energijos, 
betaisant nebepataisomus dalykus: ji bus reikalingesnė kitiems 
dalykams, kurie tebėra priešakyje, - vyskupijos tvarkai, 
kapitulai rėdant, naujo vyskupo paskyrimui ir t.t. Tuose da- 
lykuose Vilniaus vyskupijos lietuviai turi ištarti savo Žodį, 
žinoma, Rymui, ne kam kitam. 

Toliaus, per didelis lenkų rūpinimos, kad lietuvių tauta 
neturėtų jokios bjaurios dėmės, išrodė labai įtariamu. Matote, 
pavartoti tokią šluotą, kuri dar labiaus gali supurvinti. Greitieji 
savanoriai lietuvių valytojai, lietuviais apsimetę kunigai 
Dijakowskis ir Soko owskis* taip ir padarė. Rašė, prieštaravo, 
na, ir prisieina mums nuo jų „valymo valyties“. Bet prie to 
žemiaus sugrįšime. 

Ne tik lietuviams, bet ir šiaip jau piliečiams reiktų susirašyti 
vien tik įduodant reikalavimų Dūmos atstovams, idant jie galė- 
tų ministeriją viešai užklausti. 


Nr. 12 kalbėjome apie vieną priežastį, kodėl lietuviai tylėjo, 
kada lenkai geruoju ir piktuoju vertė juos „teisinties“. Dabar 
apie antrą tylėjimo priežastį ir kas neiškentė. 

Lietuviai, ypač kunigai, su valdžia nesusidėję ir jos talkon 
nesikvietę, nebuvo reikalingi kam kitam parodyti savo nuo- 
monę apie Vilniaus vyskupijos tvarką, kaip tiktai - Rymui. Tai 
ir buvo padarę keturios dešimtys su viršum kunigų lietuvių. 
Atlikę savo pareigą, nutilo. 

Bet atsirado antras būrys kunigų, kurie, lenkų raginami, 
visgi nebeištvėrė nepasispaviedoję... rusų laikraščiams. Manė, 
nabagai, iš tikrųjų „apvalysią“ nuo nebūtos dėmės lietuvių 
tautą —- naujais purveliais ją patrindami. O galir nieko nemanė, 
padėdami savo parašus po raštpalaikiu, sustatytu „naujada- 
rio“ lietuvio kun. Sokolovskio? Ar šiaip ar taip, dabar jau lie- 
tuvių tauta gali pareikalauti iš jų pasiteisinimo ir reikalauja. 
Atsakykite, ponuliai, ypač tie, kurie buvote pasirašę ir po 
vienu, ir po antru raštu, kaip sutaikinote du, visai skirtingu 
rašymo būdu ir katram galų gale pritariate? Kurie ne kurie, 
girdėjome, antrą sykį pasirašę iš baimės, kad jų nepavadintų 
vyskupo priešais. Tai nieko negelbsti, nes ir pirmajame nesi- 
rašėte priešais vyskupo, kaipo vyskupo, net ne priešais vysk. 
Roppo, kaipo žmogaus, kurs, turėdamas gerus norus ir juos 
ne kartą žodžiais išreikšdamas, darbuose buvo nežinoma 
pajėga suvaržytas. 

Jei nebeatmenate, kas pirmu sykiu buvo į Rymą rašyta, tai 
priversti esame jums priminti. Tai pravers žinojus ir tiems, 
kurie tuodu lietuvių kunigų būriu laiko už vieną“, nes ir ten, 
ir ten po keturias dešimtis su viršum ypatų. 

Švelniai ir „diplomatiškai“ išreikšta pirmojo kunigų būrio 
nuomonė apie Vilniaus vyskupijos padėjimą buvo maždaug 
šitokia. 

Lietuvių ištikimybė ir prisirišimas prie Apaštališkojo Sosto 
žinomas visam pasauliui. Jis nei kiek nesumažėjo ir dabar. 
Lenkdamies Apaštališkojo Sosto, Vilniaus vyskupijos kunigai 
lietuviai lenkiasi ir jo paskirtųjų vyskupų ganytojų; jų darbo 
niekados netrukdė, netrukdo ir netrukdys nei patys, nei kitų, 
ypač svietiškųjų, pagalba. Dvasiškam reikalui atsitikus, jie 
aiškiai žino kelią, kurs veda į tikrą, nesuterštą teisybę, kelią — 
į Rymą. 

Galėjo vienas antras lietuvis ir kitur kreipties, bet lietuvių 
kunigija jų nežino, su jais iš vieno nėjo ir savo vyskupui per- 


* Įantrąjį lietuvių (?) kunigų būrį prisirašė daugiausia lenkai arba puslenkiai, 
kurie moka tam sykiui lietuviais pavirsti. 

sekiotojo vardo neprikergia. Tiesa, dvasiškosios lietuvių teisės 
Vilniaus vyskupijoje toli nėra kaip reikiant, bet tai pasidarė 
ne kun. Roppui vyskupaujant, tik kur kas anksčiau. Tai dar 
tuomet, kada lenkai su rusais, rangčiodamies už „savo“ kultū- 
ros įtekmę Lietuvoje, stabdė tautinį lietuvių susipratimą ir 
savotiškąją jų kultūrą. 

Skaudumą neteisingo lietuvių padėjimo Vilniaus vyskupi- 
joje pilnai pajutomę kun. Roppui vyskupaujant tik dėl to, kad 
šia kaip tik gadyne iki šiol varžyta lietuvių dvasia, įgijusi 
spaudos laisvę, staigiai ir nebesuturimai išsiveržė aikštėn, o 
jos teisių nesuskubta užtektinai praplatinti. Šis tas, tiesa, vys- 
kupo Roppojau padaryta: iš vienos antros parapijos lietuviškai 
nemokantys kunigai pašalinta, vienoje antroje bažnyčioje 
lietuviška kalba užtvirtinta ir kur kas daugiau padaryti žadėta. 

Jeigu dar ne viskas sutvarkyta ir paskyrimai lietuviams lie- 
tuviškai nemokančių kunigų tebeatsitinka, tai tą dalyką aiški- 
name netikromis žiniomis, kurias vyskupijos valdytojui tyčia su- 
teikia jo padėjėjai ir pavaduotojai, žmonės senyvi, pašalinius tikslus 
turį ar nenuvokią, kokios šiandieną kraunasi naujos gyvenimo sąlygos. 

Vyskupui Roppui ilgiaus Vilniuje pagyvenus ir pačiam vis- 
ką ištirti suskubus, gal ir tai būtų susitvarkę. Sunku gi mums 
netikėti ne vieną kartą duotam jo prižadui. Vada nebebūtų reikalo 
ne tik į Peterburgą, bet nei į Rymą skųsties. 

Tiek. Didžiausias dabar rūpesnis, kas vyskupiją valdys, ir 
ar nebus jis aršesnis už vysk. Roppą. 


Ūmus ir, iš pradžių rodės, nepamatuotas vyskupo Roppo 
ištrėmimas perėmė visuomenę. Pasipylė į laikraščius aibės 
straipsnių, kuriais lietuvių tautos nevidonai apšmeižė lietu- 
vius kunigus ir nuplėšė gerą jų šlovę; jie tai pakišę koją savo 
vyskupui. Dabar jau paaiškėjo, jog lietuviai kunigai nepaken- 
kė vyskupui nei tiesiu keliu, nei apylinkėmis, tai ir pažymėjo 
„Viltis“3, 

Tą patį patvirtino ir patsai vysk. Roppas, lankydamas Vol- 
kovysko džiakoniją. Štai kaip tai atsitiko. Vysk. Roppui pagrį- 
žus iš Petrapilės ir pradėjus lankyti bažnyčias, smilesnieji ir 

galvas sukti mėgstą visuomenės veikėjai šoko iš paties vyskupo 
lūpų išgirsti, kam jis buvo šauktas Petrapilėn. Ką ten tie smi- 
liai - tučpuikos išgirdo, to buvo gana, kad galėtų pradėti vėjus 
gaudyti; karštalenkiai kunigai tuoj ėmė Žvairuoti ir skersuoties 
ant savo draugų lietuvių. Tai pajutęs, vyskupas Roppas per 
pietus tarė: „Mano ponuliai! Turiu pasakyti jums, kad aš jau 
nebe jūsų vyskupas. Norėjau ir rūpinaus visiems įtikti, bet tai 
nieko nepridėjo: per didelis šovinizmas jus apėmė. Geriau todėl 
bus vienam pasitraukti, by tik tauta liktų sveika“... Tai sa- 
kydamas, apsiašarojo, atsiduso ir persimainė. Visiems pasidarė 
neramu: suprato paskutinį kartą duotą vislenkiams persergė- 
jimą, kad nesveika būti šovinistais, kad bažnyčių negali daryti 
grynos politikos vieta. Kuo bepavirto bažnyčios, kur lenkai 
vietoj šventųjų giesmių ėmė giedoti „Jeszcze Polska niezgi- 
nę a“, griežti maršą „B ogos aw naszych krolėw“, kišti į lita- 
niją „Krėlowo korony Polskiej““, kaip tai padarė kun. Julius 
Dudzinskis Balstogėje ir t.t. Aišku, jog toksai pasielgimas ti- 
kėjimą griauna, o ne stiprina. 

Tuos žodžius vyskupas gal taikino ir į lietuvius. Bentgi 
dažnai išsitardavo lygiai nekenčiąs šovinistų - ar jie lenkai, ar 
lietuviai būtų. Gal dėl to taip dažnai mėtė lietuvius kunigus iš 
lietuviškų parapijų į nelietuviškas. Kun. Valiuškis gavo išva- 
žiuoti iš Semeliškių, Kunigėlis ir N. Budra iš Rodūnės, Stašys 
iš Asavos, Šopara iš Varenavo, Viskantas iš Vilniaus, Burba iš 
Švenčionių, Gudonis iš Rodūnės, Jankevičius iš Benekainių, 
Petrulis iš Maišiagalos, Raupelis iš Zietelos, Deksnys iš Butri- 
monių ir t.t.? 

Bet čia iškyla klausimas: jei vyskupui Roppui visi tariamieji 
šovinistai buvo lygiai nemalonūs, tai kodėl nei vienas lenkas 
už šovinizmą neiškrito iš savo vietų? Argi jų nebuvo ir nėra? 
Yra, ir visi tai žino. Sperskis, Gintautas... ale kas juos išskaitys! 
Juos ir jų darbus kuo puikiausia žinojo ir vyskupas Roppas. 
Bet... kažkokia neregima ranka sulaikydavo jį nuo užpelnyto 
pabaudimo. Lenkai kunigai likdavo nekalti, jie buvo bažnyčios 
šulais, veikėjais tėvynės naudai; lietuviai tik kunigai buvo vi- 
so ko kalti, tvarkos griovikai, ramybės ardytojai, bažnyčios 

nevidonai, nebe katalikai, ir t.t. O jie tik kentėjo ir nesiskun- 
dė, kol... patys lenkai jų neprivertė pasiskųsti Rymui, nors švel- 
niu būdu. 

Tikimės, kad bent dabar lenkai liausis karstę ant jų šunes ir 
siundę prieš juos prasčiokus žmones. Tai jau būtų nebedo- 
vanotina. 


GLOBA AR SUSIPRATIMAS? 


Kokių dar mūsų esama menkų ir nesusipratusių demok- 
ratų! Koks nenuoseklumas tebėra mūsų darbuose! Šaukėme, 
rėkėme, jogei liaudis — tai vienatinis tvirtas pamatas, ant kurio 
galima pastatyti patvari draugijos gerovė. Bet mūsų liaudis 
sunykusi, liaudis beteisė, liaudis beturtė, liaudis tamsybėje 
paskendusi; šitokią liaudį turėdama, Rusija pakrypo ir iširo. 
Ko gi, rodos, liaudžiai buvo sunykti, kad tokioje rūpestingoje 
valdininkų globoje ji buvo? Argi valdininkai nesekė kiekvieno 
jos žingsnio? Argi jie, kaip rūpestingos auklės, neturėjo akių 
ištempę, idant ant tų pėdų galėtų prišokti ir nutverti, vos tik 
ganomoji liaudis knaptelės? Argi valdininkai nemokė liaudies, 
kaip ji turi, kaipo mandagi auklėtinė, elgties, idant visiems 
būtų gražu ir ramu? Taip, visi ja rūpinosi, visi globojo, visi 
apstoję ganė ir jų pačių pinigais šelpė, kad badu neišmirtų, o 
ji - visgi sunyko. 

Paskutiniu laiku valdininkai pasikvietė dar daugiaus glo- 
botojų - dvarininkus ir šventikus. Trečioji Dūma išrodo, kaip 
susirinkimas gailestingų, pasiturinčių kaimynų, kurie tuščiomis 
rankomis atėjo sunkiai susirgusios liaudies pridabotų. Žinome, 
kiek padeda sergančiam visi tie gailestavimai, užjautimai ir 
šalti aimanavimai visokių „sidelkų“!. Nuvargina ligonį, 
prizvembia jam ausis, ir tiek. 

Rodos, ko mūsų nebedaryta, kad ligūsta liaudis „pati“ at- 
sistotų ant kojų. Kibta į liaudies apšvietimo darbą; rūpintas, 

kad Dūmoje pati save atstotų, pati savo reikalus gintųsi. Min- 
džiota visa, kas tik ne liaudies. Obalsis: „Viską liaudžiai per 
tą pačią liaudį“ pragarsėjo ir pavergė daugumą ir tų žmonių, 
kurie buvo kiek tiek nuo liaudies nutolę. Rodės, jau eisime 
tuo paaiškėjusiu keliu ir toliaus, kol nepasieksime laukiamojo 
galo, kol pati liaudis nepajus savo galybės, kol nesupras savo 
reikalų, žmogaus ir piliečio teisių, kol pati nepanorės viso to 
pareikalauti ir apginti. 

Bet žingsnį žengę tiesiuoju keliu, pradedame krypti šalin. 
Vieną antrą gražų žodelį metę, vieną antrą gerą darbelį pa- 
dirbę, jau pasijutome nuvargę ir pajėgų pristigę. Pasiilgę, ėmė- 
me žvalgyties, kas čia mus pačius suglobtų. Ir bėda tiems, kurie 
nenorėtų globoti! Bėda Kauno vyskupui, kad Kauno bažny- 
čiose per maža lietuvių kalbos girdisi; bėda Vilniaus vyskupui, 
kad daugumoje parapijų lietuvių kunigų ir jų pamokslų nėra! 
Bevelytume visus iš sostų išversti už - neglobojimą. Bevely- 
tume savo priešams pasiklonioti, kad bent jie apsiimtų mus ir 
mūsų liaudį globoti. 

Na, ir kokio gi galo tikimės susilauksią? Kas man iš to, kad 
vyriausybė įves į bažnyčias pamokslus, o žmonės, tai išgirdę, 
eis laukan? Kas man iš to, kad nusiųs lietuvį kunigą į sulen- 
kėjusią parapiją, o žmonės pravardžiuos jį „žŽmuidzinu“ ir, 
„žmudzkos“ jo kalbos nesupratę, šauks: „Šalin lietuvių kal- 
bą!“? Kas man iš tų visų „tvarkomųjų komisijų“, kad patys 
žmonės nenorės tvarkyties? 

Ne, tai paklydimas, tai pradėjimas darbo ne iš to galo. Kol 
liaudis bus nesusipratusi, kol pati nežinos, į kurį galą eiti, tol 
niekas jos, virvelę užsinėręs, nenuves. Kol pati nesupras rei- 
kalo krutėti, trūsti, tol vaistų davinėjimas nepagreitins jos 
kraujo vaikščiojimo, tol ji neatsipeikės. 

Ne, liaudiečiai darbininkai! Mums ne metas dairyties glo- 
bėjų rankos; mums ne metas gaišinti savo energija, verstinai 
beverčiant vyriausybę, kokia ji ten nebūtų, kad ji liaudį „ap- 
rūpintų“: dabar reikia į pačius žmones eiti, ten darbą pradė- 
jus varyti, šviesti ir šviesti... Elementoriaus platintojas šiuo 
laiku kur kas didesnis visuomenės veikėjas už patį gerąjį 

politiką, su kuriuo skaitosi kanceliarijos. Tegu mūsų liaudis 
susipranta esanti lietuviais - bažnyčiose bus kunigai ir pa- 
mokslai. Tegu supranta, kas tai yra išmintingas ūkininkavimas, 
be komisijų savo ūkį susitvarkys, kaip be jų susitvarkė jau kelios 
ištisos panemunių parapijos. Iš pradžių pradėkime, ant vietos 
dirbkime, tai tvirtai, nors iš palengvo, artinsimės prie suma- 
nytojo galo. 


JUOZAPAS GENYS 
1858-1907 


Spalio 22 d. ūmai mirė Ramygalos klebonas teologijos ma- 
gistras Juozapas Genys. Gimęs 1858 m., gimnaziją ėjęs Min- 
tautoje, seminariją Kaune, akademiją Petrapilyje, kurią baigė 
1887 m. Trejus metus buvo Aliukštos mergaičių mokyklos, o 
aštuonerius Mintaujos mokyklų kapelionas. 1895 m. pradžioje 
rusų valdžia jį ištrėmė penkeriems metams į Kazanę už susek- 
tą 24 magistrų konspiraciją!, nesiliauti veikus prieš rusų val- 
džią. 11/, metų išvargęs, sugrįžo manifestu paliuosuotas. Me- 
tus buvo be vietos, paskui vargais negalais rusai pavelijo jam 
paimti Karsakiškės filiją; iš ten greitai buvo nukeltas į Ramy- 
galą, kun. Norgelai ten mirus. Ramygaloje pabuvo arti šešerių 
metų. Čia pastatė puikią gotišką bažnyčią, pradėjęs be pinigų 
ir be medžiagos, o visa surinko savo trūsu, savo rankom. Net 
varpus į bokštą įtraukė lyg tyčia, kad po dviejų dienų jam pa- 
čiam paskambintų už dūšelę... Tai vienatinis buvo atlygini- 
mas už jo šešerių metų vargą. 

Kun. Juozapas Genys buvo labai taikus ir visų mylimas 
žmogus, taikus net per daug, iki apsileidimo tokiais žmonė- 
mis, su kuriais iš tikrųjų nieko bendra neturėjo, kuriems ne- 
pritarė. Šiuo atsitikimu - Ramygalos šlėktomis, kurie jį ap- 
sėsdavo ir visą laiką jam sugaišindavo. Daugumas kunigų taip 
elgdavos, vengdami „ugnį kurstyti“, destis luomus kiršinti. 

Norai puikūs ir šlovingi, bet šiomis dienomis to maža: dabar 
reikalaujama, kad bet kas būtų saviškai aiškus ir status ir sau 
teisių reikalautų, ne tik kitiems jas pripažintų. „Politikavimas“ 
tad esti visiškai bergždžias, nieko niekur nepastūmėdamas. 

Visa tai jis pats suprato išbandęs ir buvo besiimąs griežtes- 
nės taktikos su lenkiškuoju Lietuvos elementu. 

Šiaip ar taip, kun. J. Genys buvo vienas iš pirmeivių lietuvių 
kunigų, džiaugės lietuvių susipratimu ir jų literatūra. Dėl šių 
dalykų galima jam daug ko užmiršti. Aš gavau su juo pirmais 
1894 sugyvenimo metais gerokai susikirsti ir jo malonės ne- 
turėjau, paskui tačiau santykiai atsimainė gerojon pusėn ir 
buvome jau prieteliai. 

Buvo muzikalus, turėjo gražų tenorą, mėgo lietuviškas 
dainas, kaip ir jo seselė Jozefa, rodos, ir dažnai keliese „kon- 
certuodavo“. Gerbė savo kleboną A. Bartkevičių, parašė jo 
nekrologą. Jei būt sulaukęs naujųjų laikų, būt buvęs geras 
visuomenės veikėjas. A. a. 


ANTANAS LENKEVIČIUS 
1843-1907 


Rugsėjo 21 d. šį pasaulį apleido Svėdasų klebonas Antanas 
Lenkevičius. Gera širdimi jį minime už lengvą, teisingą jo širdį, 
už nepaprastai pavyzdingą kunigavimą, o gilų jo tikėjimą ir 
uolų maldingumą. Buvo tretininkas ir tretininkus globojo. Pil- 
nas blaivininkas, giliai dievotas, kuklus, nepliuškis, pinigų 
nedrabstė, buvo gerose parapijose, o mirė neturčiu, per 43 me- 
tus kunigavimo tesutaupęs 6 tūkstančius rublių, ir tų pusę mir- 
damas paskyrė klierikams. 

Bajoras, gimęs 1843 m. Žilaičių vienasėdyje Kurtuvėnų par., 
kunigu įsišventė 1864 m. 8 metus buvo Kuršėnų vikaru, 1 m. 
Šaukėnų administratorium,1/; m. Grudžių vikaru, 14 m. Vidiš- 
kio klebonu, 10 m. Plungės ir 8 m. Svėdasų klebonu. Senosios 

kartos kunigas, bet tiek taktingas, jog su dvasiškuoju jauni- 
mu nė karto nesusirėmė dėl naujųjų idėjų, dėl lietuvystės, dėl 
kalbos valymo. Niekur neparodė savo lenkystės, buvo mūsų 
Žmogus. 

Plungės parapiją iš tikrųjų valdydavo kunigaikštis Mykolas 
Oginskis, tai ir Lenkevičiui ten nebuvo kas darą, vis dėlto jį 
kaltino ir net iš ten iškėlė už... apsileidimą. Bet vos tik išsiveržė 
iš svetimos globos, tuoj parodė ką mokąs: Svėdasų bažnyčia 
tuoj pavirto maldos namu, tuoj pasidarė visur švaru ir jauku. 
Čia jau niekas nieko nebeprikišo šitam tobulam dvasiškiui. 
Elgėsi kaip paprastas, ramus žmogelis, kurio netenka lenktis 
nė bailiausiam žmogeliui. 

Visą nuliekamą nuo pareigų laiką skaitė gudrias knygas ir 
jų turėjo aibes. Itin geras buvo žinovas istorijos ir literatūros, 
tad eilėje kitų kunigų pasižymėdavo savo inteligencija ir jauna 
dvasia. Akių netekęs, ir tai nesiliovė skaitęs, susidėjęs su labai 
inteligentingu savo vargonininku J. Mikuckiu. 

Svėdasiškiai kun. Antano Lenkevičiaus ir kun. Jurgio Nor- 
manto! iki šiol neužmiršta. O mūsų literatūrai kun. Lenkevičius 
yra išlaikęs Antano Klemento rankraščius, juos dovanojo man, 
o aš prof. M. Biržiškai, kurs kaip tik domėjosi senovine 
Lietuvos bajorų kūryba ir parašė studiją apie Klementą. 


KALBŲ NELYGYBĖ LIETUVOS KRASOS- 
TELEGRAFO STOTYSE 


Lietuvių ir lenkų kalba Lietuvoje kitados buvo smarkiai per- 
sekiojama. Neminint jau anų nelemtų iškabų valdžios įstaigose: 
„Po polski (kur ne kurir po litovski) govorit vospreščajetsia“!, 
ko šiandieną ir patys rusai gėdžiasi, net ant viešai leidžiamo 
popierio negalėjai nei vieno žodžio užrašyti tom kalbom. 

Išimties nedarė nei krasos-telegrafo kontoros. Ant konver- 
to negalėdavo dėti lotyniškai užrašytos pavardės, nes krasos 

valdininkai tuoj „nesuprasdavo“ ir laiškus mesdavo. Ilgainiui, 
leidus mūsų krašte spausdinti lietuviškus ir lenkiškus laikraš- 
čius, ir krasos atlyžo: pradėjo bereikalauti, kad rusiškai būtų 
parašytas paskutinės krasos vardas, o visa kita galėjo būti ir 
kitomis kalbomis užrašyta. Į Lenkiją einantieji laiškai galėjo 
turėti net ištisus lenkiškus adresus. Aukštoji vyriausybė, žy- 
mesniems lenkams pradėjus bylinėties, leido ir telegramas 
siuntinėti lenkiškai. Ir tokia tvarka ligi šiol pasilieka. 

Nežinia, kodėl lietuvių kalba buvo užmiršta ir pažeminta. 
Pradžioje šių metų pasipylė skundai į „Vilniaus Žinias“ ant 
krasos stočių viršininkų, kurie vėl pradėję reikalauti grynai 
rusiškų adresų, ypač pinigus persiunčiant. Krasininkai teisi- 
nosi nemoką vietinių kalbų ir galį supainioti. Keistai išrodė 
šisai teisinimos: valdininkai, už pinigus turį patarnauti ko- 
kio krašto žmonėms, „negalį“ jiems patarnauti, nes „nemoką“ 
jų kalbos! Tai kreivas dalykų padėjimas, ir taip negali ilgai 
tverti, jis turi ilgainiui išnykti. Bet kol kas prisieina tylėti — 
dėl tvarkos, jei kitaip jos negalima palaikyti. Prisieina, pinigus 
siunčiant, rašyti kaip reikalaujama, by tik jie nesuklystų arba 
nepražūtų. 

Pikčiau buvo girdėti krasininkų pasiteisinimą, jog ir vienai 
vienas, ne rusiškai parašytas laikraščio vardas jau daro jiems 
keblumą. Parašysi visą adresą rusiškai, bet tik pridėk lotyniš- 
komis raidėmis „Vilniaus Žinios“, jau pinigų krasos viršininkas 
ir nebepriima, nes... nemokąs lotyniškomis raidėmis tų žodžių 
nukopijuoti į savo knygą. Kas gali įtikėti, jog žmogui, išlai- 
kiusiam kvotimą, norsgi „na čin“?, taip sunku būtų plunksna 
valdyti? Neįtikėjo tuo Vilkijos klebonas kun. Bučnys ir apsi- 
skundė į Vilniaus apskričio krasos-telegrafo valdybą. Valdyba 
skundikui atsakė, laikraščių vardų lotyniškai užrašymas 
negalįs trukdyti krasos vaikščiojimo. Bet stočių viršininkams 
tat nepranešė. Tas pats Vilkijos viršininkas ir paskui nepriimi- 
nėja prenumeratos, jei rado tuos žodžius paminėtus, kaip tai 
matome iš studento Stasio Šimkaus pranešimo“. 

Visus tuos balsus gali rasti pažymėtus šių metų „V.Ž.“ Ne- 
betekę kantrybės, Nr. 65 apskelbėme „Atvirą laišką į Vilniaus 

krasos-telegrafo apskričio valdybą““, bet ir šiuo žygiu susilau- 
kėme... be „posledstvų““, kaip mūsiškiai sako. 

Telegrafe negeriau darosi. „Vilties“ Nr. 3 p. Povilas Matu- 
lionis pyksta už nepriėmimą lietuviškų telegramų Vilniuje ne 
dėl to, kad būtų užginta, bet vien dėl to, kad nėra tam tikro 
įsakymo. Nr. 24 d-ras J. Badganavičius rašo, tame pat Vilniuje 
lietuvišką telegramą priėmę. Iš tikrųjų čia išeina „naminė 
politika“, kur ministeris — kiekvienas valdininkas: vienam 
patiko, tai priėmė, kitam ne, tai ne. Ir čia argi nekreivas dalykų 
padėjimas? Gerai sutvarkytoje valstijoje tai nepakenčiama; 
nepašauktuosius „ministerius“ turėtų suvaldyti aukštesnieji 
„ministeriai“,ojei nevaldo, tai pati visuomenė turi į tai įsikišti 
ir tol nepaliauti, kol nelaimės. „Vilniaus Žinių“ atviro laiško 
valdyba neišklausė. „Vilties“ naminę politiką“ jau išgirdo 
valdiškasis „Vilenskij Vestnik“; tai jau žingsnis pirmyn. Belieka 
dabar anuos išgirdusius į veiksmą pastumti. Tai jau ir imama 
daryti, kaip matome iš šio štai p. Leono pranešimo“. Na, ir ne- 


gus lietuvių reikalavimus išpildys. 


SVEIKINIMAS KALĖDŲ 


Šitą 35 „Vilties“ numerį išleidžiame dvigubo 
didumo ir atsieis jis, skyrium perkant, dvigubai, 
t.y. 8 kap. Tai darome, idant gerbiamieji mūsų skaitytojai 
šv. Kalėdų laiku turėtų ko gražaus pasiskaityti. Pirmajan lapan 
dedame visus smulkiųjų dienos rūpesnių dalykus; antrajan 
lapan - pasakojimus, eilutes ir ką nors rimtesnį. Todėl šitą 
antrąją numerio dalį gražu bus ir ilgiau savo knygynėlyje 
pasilaikius, nes jis pasenti negali. „Liūdnoji tošelė“! ir po metų 
gros kiekvienam, kurs ims tą lapą skaityti. 

Dvigubo didumo numeris atlygins jums, ką sugaišime, 
šv. Kalėdas bešvęsdami. Kitas iš eilios numeris beišeis 
prieš pat Naujus metus. 

Linksmų švenčių velijame visiems gerbiamiesiems „Vilties“ 
skaitytojams irjos prieteliams platintojams. Teįsikuria gerose, 
tikrai lietuviškose mūsų širdyse ta ramybė, kurią Dievo aniolai 
šiandien, Jėzui gimus, paskelbė visiems gerų norų žmonėms. 
Tenusistovi ilgesniam laikui ta ramybė, kurią teduoda tikra 
artimo meilė, nuskaustųjų užjautimas ir savo priedermių iš- 
pildymas. Teišnyksta iš lietuvių širdžių dvasia keršto, atkaklios 
savimeilės, kitų neapykantos, pavydo ir rietenų. Tesuriša mus, 
tikruosius Lietuvos žemės sūnus, ryšiai meilės, vienybės ir 
brolybės. Tesusipranta kiekvienas lietuvis, jog vienybėn 
nesusispietus, niekais išeis visi rūpesniai, prakaituoti, o kartais 
ir kruvini vargai už dabartinę ir būsimąją mūsų laimę. Skyrium 
katras sau eidami, neįvykinsime aukštų savo svajonių, neap- 
ginsime nei aiškių, mums priderančių teisių, kaipo vargo 
žmonėms ir kaipo Lietuvos piliečiams. Mes nežadame jums, 
ko duoti negalime. Bet ir jums nėra ko laukti iš kitų. Jūsų laimė 
jūsų pačių rankose. Susiprasite, apsišviesite, vienybės ir tei- 
sybės laikysitės, - viską patys įgysite be jokių geradarių. Mūsų 
dalykas — visuose tuose darbuose: susiprantant, apsišviečiant 
ir į vienybės kuopas susituokiant, jums padėti. Gerų norų, tėvy- 
nės meilės mes nestingame. Varome tuo tarpu gilią tautiškosios 
kultūros vagą, o jos platumas jau priderės nuo jūsų pritarimo 
ir talkos. Kas supranta ramų, bet rimtą ir įtemptiną mūsų 
kultūros darbą, eikit šen į viltiečių kuopą! Juo didesnė bus 
mūsų kuopa, juo šviesiau mums spindės ir drąsins laimėjimo. 


PAKVIETIMAS UŽSISAKYTI 
1908 METAMS NAUJĄ DIDELĮ LIETUVIŲ 
LAIKRAŠTĮ „VILTIS“ 


„Viltį“ rašo ir leidžia susidėję šimtas ir kelios dešimtys 
visokių kraštų lietuvių: mokytojų, daktarų, kunigų, agronomų 
ir kitokio užsiėmimo žmonių. 

„Viltį“ veda Antanas Smetona ir kunigas Juozas 
Tumas. Artimieji jų padėjėjai: inžineris Kazimieras Žalys 
daktaras Jurgis Šlapelis!. 

„Viltis“ tarnauja ne vieno kurio užsiėmimo, ne vienos ku- 
rios partijos žmonėms, bet visiems lietuviams. Nei vieno neiš- 
skirdama, apie visus nori žinoti ir gera, ir bloga: gera, idant 
galėtų ir kitiems parodyti; bloga, idant galėtų be jokio varžy- 
mos papeikti ir patarti, kaip reikia pasitaisyti. 

„Viltis“ yra bešališkas, nepartijinis laikraštis, einąs tuo 
keliu, kuriuo dar savo pranešime buvo pasižadėjęs eiti. Jis nei 
į vieną partiją nepridera, niekieno nėra varžomas: už viską 
talpinamą atsako patys vedėjai, turį „savo“ nuomones. Kas į 
„Viltį“ prisideda, tas tai daro ne savo reikalui, bet vienam 
bešališkam mūsų tautos darbui. 

„Viltis“ aiškins mūsiškių reikalus ir teises, kaipo žmonių 
apskritai ir kaipo lietuvių ypačiai; ragins, kad kiekvieną savo 
darbą dirbtų, kiekvieną, didį ar mažą, sumanymą įvykinti 
mėgintų visados visi iš vieno. 

Vienybę, prityrimą, šviesą ir krikščionišką dorą 
viltiečiai deda pamatu būsimosios lietuvių kultūros, t.y. tokio 
jų proto ir doros subrendimo, kad jau iš tikro galėtų patys 
savimi rūpinties, kaip sakoma, savivalda naudoties, kol nepa- 
sieks dar didesnio savo teisių išplėtimo, tai yra „tikrosios 
Lietuvos“ autonomijos. ' 

Viskas ne taip yra, kaip reikėtų būti; viskas reikia pagerin- 
ti: viltiečiai trokšta tų atmainų ir ieškos jų, bet nepuls, akis 
užmerkę, paskui kiekvieną, kurs balsu sušuks: „Senkit! štai 
kur išganymas“! Žengs pirmyn visados įsitikinę, ar tvirtas 
pagrindas, kur koją statai, idant, klaidingai žingsnį žengus, 
nereiktų paskui per du žingsniu atgal atsitraukti; „viltiečiai“ 
tai teišdrįs į lietuvius taikinti, kas bus mokslo pertikrinta ir 
tikrai žmonėms atsidavusių (demokratų) atstovų nutarta. 
Dabartinei „poniškai“ Dūmai krypstant ne žmonių (demok- 
ratijos) pusėn, spirsimės, kad įvyktų visuotini ir tiesūs atstovų 
rinkimai. 

Kaipgi mes manome visa tai skyrium įvykinti? Taip pat, 
kaip iš pat pradžių esame sumanę ir per du mėnesiu mėginę. 
Per tą trumpą laiką, žinoma, negalėjome pilnai susitvarkyti ir 
visų sumanymų įvykinti. Vis dėlto svarbiausiuose dalykuose 
suskubome tvirtai, nesvyruodami atsistoti. „Vilties“ vardas 
nebe naujiena: su ja susipažino jau keletas tūkstančių žmonių. 
Kam teko matyti jos numeriai, patyrė, jogei daugiausia vietos 
skiriama Dūmos darbų aprašymui. Ir štai kodėl. Po dvejų 
šiokios tokios laisvės metų, smarkiai ėmė grįžti senosios 
tvarkos laikai. Politikos dirvoje ne ką čia ant vietos benuveiksi. 
Visur viskas varžoma, neleidžiama krutėti. Vienintelis laisvės 
dienų palikimas - tai Dūma, kuri, tiesa, labai nusilpninta, bet 
vis dėlto žmonių atstovybei skiriama. Šiandien ji netikusi, 
vyriausybės nužeminta; siauras takelis veda į ją; tečiaus tuo 
tarpu ten vienintelė vieta, kur tikrųjų atstovų balsas gali viešai 
reikalauti žmonėms geresnės ateities. Taigi, Dūmos darbų 
aprašymas parodys mūsų visuomenei, kaip tikrieji jos atstovai 
kovoja su neteisybėmis, su laisvės priešininkais, kokių jie 
atmainų reikalauja; paaiškins ir duos supratimą visuomenei, 
kas tai yra Dūma, kas ją trukdo, kokios jos teisės ir priedermės 
turėtų būti, - žodžiu sakant, Dūmos aprašymas duos supra- 
timą, kas tai yra parlamentarizmas. 

Išleisdami triskart per savaitę po didelį lapą, mes galime 
gana smulkiai aprašyti visus Dūmos darbus. Dūmai pradėjus 
skyrium kiekvieną dalyką svarstyti, ir mes jau savo nuomonę 
apie tai pasakysime. Esame sumanę visą eilę straipsnių iš 
statistikos ir ekonomijos; nemaža pakalbėsime ir apie 
savivaldos dalykus. 

Kokia Dūma yra, tokia; vis dėlto, geresnės neturėdami, pri- 
valomeja interesuoties, ir „Viltis“ rūpinsis tame dalyke pilnai 
įtikti savo skaitytojams. 


< 190 - 


ANTANAS ANTANĖLIS 
1863-1908 


Sausio 2 d. pasimirė Upytės klebonas kun. Antanas Anta- 
nėlis, vienas karščiausių ragintojų lietuviškai šviestis. 

Gimė 1863 m. Malaišiuose, Svėdasų parapijoje, mokės Lie- 
pojoje, kunigu įsišventė 1887 m.; paskutinius ketverius metus 
Upytėje. Visas savo jaunas dienas pragyveno namie prie pa- 
siturinčių tėvų. Tačiau nerimo - vis troško mokslo. Jo nera- 
mumą ir nemokėjimą prisitaikinti prie kaimo buities ir darbų 
visi žinojo. Buvo piktas, netaikus, kol išsiveržė Liepojon. Pate- 
kęs vokiečių miestan, nė vieno žodžio nemokėdamas vokiš- 
kai, nepaprastu rūpestingumu ir mokslumu visai trumpu lai- 
ku išėjo tą minimum mokslo, kurio reikalaujama, įstojant į 
kunigų seminariją. Seminariją taip pat išėjo nesutrukdamas. 
Tada jo būdas visai atsimainė; pasidarė lipšnus ir taikus, nors 
nepakentė varžymų. 

Ilgai kunigaujant, žinoma, teko ne iš vienos krosnies duona 
valgyti, ne su vienu žmogum dalytis savo džiaugsmais, rū- 
pesčiais, nuliūdimais, laime ir nelaime. Tad kiek tiek vėl ap- 
karto, daugeliu kuo užsivylęs, ir neramybės dvasia vėl pakilo. 

Tačiau viena vienoda jame paliko - jo valstiečio būdas, iš- 
vaizdoje, kiekviename pajudėjime, pasielgime ir griežtai visuo- 
se jausmuose. Mokslas ir aukštesnė būklė ponu jo nepadarė. 
Nė viena jo mintis neiškrypo iš valstiečio namų buities, iš jo 
vargų ir rūpesčių. Su jais ir už juos ėjo, su jais ir su savo drau- 
gais temokėjo širdimi dalytis. Nesišalino ir dvarininkų, bet su 
jais temokėjo žaisti, daugiau nieko bendra neturėjo. Per ilga ir 
tie silpni ryšiai sutrūko, visi jo kaimynai dvarininkai ėmė boi- 
kotuoti už tai, kad jis, palaikydamas kaimiečius, drįso atsisaky- 
ti bažnytiškai pagerbti pravežamą pro Upytę vieną didžiadva- 
rio įgaliotinį, kurį kaimiečiai laikė savo skriaudėju. Nepaėmė 
nė pasiūlyto gero honoraro bent kad varpais paskambintų. 

Kad būt pagyvenęs, būt buvęs didelis pritarėjas M. Krupa- 
vičiaus žemės reformai! ir iš viso būtų aržus kovotojas buvęs 

su dvarininkų įtaka Lietuvos liaudžiai. Tipingas kunigas 
demokratas ar liaudininkas. 

Labai apsiriko tie, kurie manydavo kun. Antanėlį esant stor- 
žievį: paviršis ne visados išreiškia vidų. Šisai žmogus turėjo 
nepaprastai minkštą ir jautrią širdį; ką nelaimei ištikus, ne tiek 
sielodavos nukentęs, kiek jis šalia stovėdamas. Sykį prisirišęs 
prie gero Žmogaus, mokėjo palikti jam ištikimas visados. Bet 
supratęs ką nedora esant, jau nebeleido jo iš savo širdies ir 
nesigailėjo jam karčių pajuokos žodžių. 

Upytiškių kun. Antanas neapsunkino niekuo buvo paslan- 
kus ir „pigas“. Lietuvių laikraščių buvo nuolatinis korespon- 
dentas. A. a.! 


NAMŲ MOKSLAS 


Senai tai buvo, kuone prieš tris dešimtis metų. Atmintina 
diena! Tądien gavau iš savo motinos du keptu kiaušiniu už 
pirmą kartą ištisai perskaitytą litaniją. Klausančių namiškių 
pagyrimai ir pusėtina užkanda tiek man pridavė ūpo, kad 
griebiaus ir rytmetines skaityti. Eina... Metęs rytmetines, 
griebiu vakarines - eina; mišių maldas — eina. Ogi, bra, mano 
jau mokama skaityti! Tai kam gi čia bevarote skaitytų b, a=ba, 
c, a=ca? Taip aš nejučiomis įgijau lietuvišką „mokslą“ galvon, 
o maturos, arba subrendimo paliudijimą, - du kietu kaip 
akmuo kiaušiniu pilvan. Pasijutęs esąs pilietis, liuosas nuo 
nuobodaus „lementoriaus“ ir ilgos „discipulkos“. Ne kiek daug 
aš ten sutrukau prie pradžiamokslio. Vis dėlto malonu buvo 
jausties, jog, sugrįžus iš čiūžyklės ar nuo piemenų, nebeišgirsi 
išmetinėjimo: „Lakstai visą dieną, neini „slebizavotų“ ir t.t. 

Ne kiek daug teprivargo ir namiškiai. Atsidėjęs niekas manęs 
nemokė. Tai vienas, tai kitas žaisdamas, pirštu elementoriun 
bakstelėjo: tai, girdi, a, o tai — b, o kartu bus — ba. Bet ir jiems 
geroka atsakomybės našta nukrito, nes jų vaikas ar brolis jau 

mokės Dievui įtikti: nešiosis bažnyčion maldaknygę. Didesnio 
mokslo niekas neišmanė tai ir kitiems duoti neprivalė. 

Kiti vaikai gal kiek tiek ilgiau gursta, kol „knygą išeina“. 
Bet irjie -nei vieno negirdėjau -blogai nemini tų mokslo metų. 
Lietuviškos lekcijos niekam paskui nesisapnuoja ir prakaito 
miegant neišmuša, kaip tai dažnai atsitinka, didesniam 
mokslui įsisapnavus. Taip pat lengvai mūsų vaikai įgytų ir 
didesnį mokslą, kad turėtume apšviestesnius naminius mo- 
kytojus. Liūdna tik, kad tuo neapsakomai svarbiu dalyku, pri- 
ruošimu sodžiams naminių mokytojų, mes ligi šiol beveik 
nesirūpinome. Liūdna, nes namų mokymo būdas visų geriau- 
sias: jis vaikus apšviečia kelissyk lengviau ir sparčiau už visas 
kitas mokyklas. Namų mokslas telavina vaiką lygiai, sveikai, 
kaip jo prigimtis reikalauja (natūrališkai). 

Gal niekus pasakiau? Mokykloje vaikais rūpinasi žmonės, 
tam tikrą vaikų mokymo mokslą įgiję, o namie kas? Ubagai, 
davatkos senmergės, ar šiaip jau besveikatės moteriškosios... 
Kaipgijos gali atstoti tikrą mokytoją? Taip, tiesa: tokie namų 
mokytojai, kokie dabar yra, negali. Bet mes gi ir sakome, kad 
jiems reiktų didesnio apšvietimo ir nors pradžios pedagogijos 
supratimo. Tai jiems pridėjus, pradiniame moksle nei koks 
kitas žiponuotas mokytojas su jais nebesusilygins. 

Kol paaiškinsiu, kodėl taip yra, sugrįžtu prie anų, pradžio- 
je paminėtų atsiminimų, kada gavęs namų mokslo paliudiji- 
mą, be rūpesnio išsprukau su savo sėbrais į laukus, ant kalno. 
Už ne viso varsto juodavo seni sodžiaus stogai, storai kerpė- 
mis apžėlę, senos trobų sienos, juodais, išdužusiais, mažais 
langais. Trobos ankštai susikimšusios, menkos, negražios, bet... 
malonios, bet... savos. Tai „žmonių“ lizdai. Rodos, bėgtumei, 
kaip namo, drąsiai pradarytumei duris ir, pasisveikinęs su 
vyresniaisiais, ramiai pradėtumei taukšti ir ilsėties. Ir tave ten 
priimtų kaip savąjį. 

Gale sodžiaus, gerokai atsitraukę nuo kitų trobų, matėsi 
valsčiaus ir mokyklos rūmai, balti, skindeliais dengti, dideliais 
šviesiais langais. Tai „ponų“ rūmai. Bailingai žvilgteri, ir pa- 
sidaro nedrąsu, nors tie ponai negali tavęs akim perverti. 

Neduok, Dieve, kad tave pasiųstų kokiuo reikalu į tuos rūmus! 
Bevelytumei mylią nukaršti pas „žmones“ negu čia pat pas 
„ponus“... Bet sodžius ir neturėjo nieko bendro su tais mūrais. 
Vyrai ėjo į valsčių, kad juos... varė, kad neatėjusius baudė. 
Vienas iš dešimties ar iš šimto vaikų ėjo mokyklon, kad... 
kareiviavimo bijojo: muš ir kankins rusai viršininkai, jei 
rusiškai nemokėsi. 

- Jurgi, tu jau buvai mokykloje... kas gi ten yra? Ar labai 
sunku? — klausiu ūpo netekęs, nes jaučiu, kad ten ir man 
neužilga reiks atsidurti. 

- Ten... ruskis gyvena... visi ruskiai... tokie barzdoti ponai... 
Popas atvažiuoja... toks barzdotas... ilgaplaukis... aliejum 
šlaksto... kryželius dalija... Ten užpakalyje, aukštai kerčioje, 
ne mūsų abrozas kabo. Į jį reikia melsties rusiškai... O, ten 
sunku, negera: nieko nesupranti, o ponas pyksta... 

— Ar ponas piktas? 

- O, piktas, ant kelių klupdo, linija per delną muša... Ir per 
snukį, kai nesupranti. 

— Ar visus muša? 

— Kas dovanų nuveža, tam geresnis. 

— O kaip su ponu susikalbate, kad jis mūsiškai nieko 
nesupranta? 

- Ogi man reikė peiliuko aluvėliui padrožti, tai aš pasakiau: 
„Alupku pabrestit“!, ir suprato. 

„Pabrestit“ skambėjo nei šio, nei to: gal rusiškai, kad ne 
lietuviškai. Vis dėlto ėmė baimė, ką gi čia tu darysi, nei „pa- 
brestit“ nemokėdamas?.. 

Ir stūmė kažin kas nuo tų aukštų trobų, stūmė taip, kad 
nors būk amžinai tamsus, nelankęs tų „ponų“, ir tai svetimų. 
Bet ilgainiui reikė persilaužti. Atsiradau mokykloje ir išbuvau 
dvi žiemi. Bet per visą laiką negalėjau priprasti, nors ir mokslas 
sekėsi, ir „ponas“ buvo man geras. Nejauku, neramu, nemiela, 
baugu, kaip katinui svetimon gryčion įleistam. Dairais, kad 
tik durys prasivertų ir kuo veikiausiai išsprukti galėtumei. 
Viskas čia buvo svetima, nepaprasta — ir poniškas namų įtai- 
symas, ir patys „ponai“, kuriais niekados netikėjau, kad jiems 

derėtų tokie skurdžiai, puišlai mokyti. At, moko, kad jiems 
kiti liepia, kaip mes mokomės, kad mums liepia. 

Valsčiaus mokyklą jau dažniau sapnuoji: tai krūpsi, „po- 
nui“ duris pradarant, tai krūpsi, netikėtai išgirdęs - „Malčiška! 
V ugol!“?, tai prakaitas išmuša išgirdus - „Slušaite vse'3; 
„ponas“ kalba, balsu kalba, rašo, kėtojasi, rodo, o tu - nieko 
nesupranti ir bijai bijai, kad nepaklaustų, ar supratai? Į šimtą 
žmonių kalba vienas, vienodai... Na, vaikščioja vaikai, vaikš- 
čioja daug žiemų, o naudos... patys žinote, kelintasai ten 
prasilavina ir bent kiek žmoniškai raštu savo mintis dėstyti 
išmoksta. Laiko sugaišinta daug, o naudos — visai maža: tiek 
galima ir per vieną žiemą įgyti nedideliame būryje. Taip bent 
man išrodo, sulyginus savo mokslą namie ir mokykloje. 

Praėjo nuo to laiko daug metų. Paskutiniu laiku mūsų mo- 
kyklos žymiai pakrypo gerojon pusėn: tai šen, tai ten atsirado 
kryžius mokykloje. Bet, kaip girdime, mokykla tebėra lietu- 
viams svetima, tebėra senasis neužsitikėjimas ja, ir gal dar il- 
gai tebebus nedrįsimas „pono“ mokytojo; ojau kitos mokyklų 
ydos: per didelis mokinių skaičius, kurio vienas ar du moky- 
toju apgalėti negali, ir kiti tokie dalykai kasžin, ar bus kada 
nors prašalinti. 

Pedagogika reikalauja, kad mokytojas pažintų kiekvieno 
savo mokinio gabumą ir visą jo būdą, idant galėtų, nelau- 
žydamas jo prigimties, padėti jam sparčiau lavinties. Kaip kū- 
nas auga ir lavinas taip, kaip yra susikrovęs, kaip augmuo geriau 
tarpsta ten, kurjo priprasta žemė ir oras, taip ir žmogaus protas 
ir visa siela. Netiesa, kad vaiko siela — tyra lenta (tabula rasa), 
ant kurios gali užrašyti tai, ką užsimanysi: kiekvienas žmogus 
jau apsigema su savotiška siela, turinčia, taip sakant, savotišką 
mechaniką, arba galėjimą taip ar kitaip judėti. Gali tą sielą už- 
tepti tuo, ko nori, bet tai nesivadins jo paties sielos išlavinimu 
ar ištobulinimu. Ji ilgainiui tiek tebus verta, kiek svetimos 
šalies augmuo, elektros šviesoje ir dirbtinėje šilumoje išaugin- 
tas: perkelk jį į kitas aplinkybes - ir suskurs arba ir visai nuvys. 

Dažnai susidurdami tarp savęs, žmonės apsibendrina, pa- 
prastu, ne kitų pramanytu būdu, pasidaro kiek tiek vienodi. 

Šeimyna skiriasi nuo šeimynos, sodžius nuo sodžiaus; pasergs- 
ti skirtumus tarp vienos parapijos žmonių ir kitos, vieno ap- 
skričio ir kito ir t.t. Skirtumams nėra galo, ir jų visų, žinoma, 
nesuvoksi. Vis dėlto nepaliuosuoja tai mokytojų nuo taikymos 
prie tų skirtumų, kiek tai yra galima. 

Bet ką gali padaryti nabagas didelės mokyklos mokytojas, 
kad jis ne tik kiekvieno mokinio, bet nei didelių jų būrių negali 
kaip reikiant išskirti? Norint išmintingai, visai gerai mokyti, 
negalima daugiau vaikų prisiimti kaip 15, daugiausia 20, o 
mūsų mokytojai turi po 100 ir daugiau. 

Štai kame pasirodo reikalingumas mažesnių mokyklų, ku- 
rias aukščiau pavadinome naminėmis, namų mokslu. „Na- 
mie“ mokytojas turės nedaug mokinių; į svetimą šeimyną 
įeidamas, pats turės prie jos buities prisitaikyti, su ja susilieti, 
apsibendrinti, pasidaryti jai artimas, savas; gaus užmiršti arba 
ir visai neturėti to poniškumo, kuris taip nedrąsina skurdžių 
laukinėlių vaikų. Tarp mokytojo ir mokinių atsiras broliš- 
kumas; vaikas nebebus priverstas laužties, bus natūrališkas, 
atviras, greičiau duosis pažinti. Sušvelnintas mokytojas, 
nuolat su vaikais būdamas, ir nenoromis, be vargo darys 
švelninančią įtekmę, nes, kaip sakėme, dažnai susidurdami, 
žmonės lyginasi. 

Neperdėsime todėl pasakę, jog naminės sodžiaus mokyklos 
mums kur kas naudingesnės ir geistinesnės už kitas; namie 
gerai prasilavinę, vaikai geriau ir sparčiau suims ir didesnės 
mokyklos mokslą; tvirtas želmuo tvirtai stiebsis aukštyn, kad 
ir ne visai tinkamam vėjui pučiant: dabartinių mokyklų ydos 
nestengs vaikų iškraipyti. 

Tai jau gerai suprato mūsų kaimynai lenkai. Miestai pilni 
slaptų ir atvirų mokyklų, priruošiančių „ludėwkas“, t.y. sodie- 
čių mokytojas. Būriais jas išsiuntinėja po sodžius, kurie mielai 
jas priima, nes tai ir pigiai apsieina, ir keblumo jokio nėra. 

Mes gi, lietuviai, ką tame dalyke padarėme? Kiek tokių 
mokytojų priruošėme ir į sodžius išsiuntėme? Oi, nedaug! 
Nutvėrę kiek tiek jau prasimokiusius pristatėme kitų moky- 
ti, o priruošti — viena šv. Mikalojaus mokyklėlė Vilniuje? 

tepradėjo. Visą savo rūpesnį paskiriame padauginimui mo- 
kytojų esamųjų jau mokyklų, kurias vos tik dešimtoji dalis 
vaikų telanko, o apie devynias dalis bemoksliais pasiliekančių 
užmirštame. 

Net ir rusų vyriausybė nebepriešinga tokioms namų mo- 
kyklėlėms, kurias vadina mokyklų skyriais - učiličnyja otde- 
lenija - dėl to, kad turi būti žinioje artimojo valsčiaus mokyk- 
los mokytojo; kitaip vadina jas mokyklomis skaityti, rašyti ir 
skaitliuoti — dla obučenija čteniju, pismu i sčiotu — dėl to, 
kad jos pirmą mokslo pradžią tesuskuba duoti. Bet pradžia 
pradžiai nelygi: gera pradžia gali atsverti menką galą... Kau- 
no mokyklų direkcija turi išdirbusi net tam tikrus įstatymus, 
kurie turėjo būti jau lapkričio mėnesį globėjo patvirtinti ir 
apskelbti. Apskelbtų dar negirdėjome, bet kad įsteigti mo- 
kyklų nekliudo, tai matome iš vabalninkiečių pranešimo, 
patilpusio „Viltyje“. 

Kauno direkcijos sumanymas turėjo būti išplėstas ir ant 
Vilniaus gubernijos lietuvių. Neapskelbta. Bet mums teko 
šnekėties su mokyklų inspektorium, kurs išreiškė didį džiaugs- 
mą, kad tokiuo garbingu dalyku lietuviai ėmę rūpinties. 
Pasižadėjo ne tik nekliudyti, bet dar užtarti. Reikią tik paduoti 
prašymas stačiai į liaudies mokyklų direktorių, nurodant, kas 
tokią mokyklą taisą, kuriuose namuose, ar ji visados būsianti 
vienoje vietoje, ar keliausianti iš vienos gryčios kiton, kiek 
būsią mokama mokytojui pinigais ir kas jį šersią: ar vienas kas, 
ar paeiliui visi sodžiaus ūkininkai. Be to, reikią paduoti 
pasiskirto mokytojo paliudijimas, kad jis pats esąs baigęs bent 
liaudies mokyklą, ir antrą paliudijimą, kad jis esąs politiškai 
ištikimas. Tai ir viskas. 

Nedaug tėra vargo su tokia mokykla, nedaug išlaidų: geras 
ūkininkas, nekalbantjau apie kunigus ir k., galėtų vienas tokią 
mokyklą užlaikyti. Sugrįžtų anie daraktorių laikai, kurie taip 
naudingai dirbo pas mus prieš 40 metų ir šiandieną tebedirba 
tokioje Suomijoje. 

Tiktai mokytojų, mokytojų kuo daugiausia! 

Kitą kartą pakalbėsime apie valsčiaus mokytojus. 

MOKYMĄ VĖL VARŽO 


„Vilties“ Nr. 7 (42) rašydami apie namų mokslą!, buvome 
pasidžiaugę, kad ir pati vyriausybė nebepriešinga esanti namų 
mokyklėlėms, nors Kauno direkcijos išdirbtųjų įstatymų 
Vilniaus mokslo apygardos globėjas dar nepatvirtinęs ir prie 
Vilniaus gubernijos lietuvių jų nepritaikęs. „Vilniaus Aušros“ 
sekretorius kartkartėmis landžioja po globėjo ir Vilniaus 
liaudies mokyklų direktoriaus raštines, teiraudamos, kada gi 
visa tai būsią patvirtinta. Laikas bėga, vaikai gaišta, susitvar- 
kiusios draugijėlės mokykloms užlaikyti sava valia pradeda 
vaikus mokyti, nežiūrėdamos į policijos pasipriešinimą... Kiek 
kartų „V. Aušra“ pasiūlydavo atvirus prašymus, mokslo vy- 
riausybė vis suturėdavo. Laukite, girdi, nesikreipkite į mus 
oficiališkai, nes mes, nors visa širdimi jums pritardami, nega- 
lime jums duoti atsakymo, nes tuo tarpu neturime jokio 
„popierėlio“, kuriuo galėtume savo žingsnius patvirtinti. Ojei, 
girdi, jau yra kame nors mokyklėlės be leidimo, tebūnie: 
neskaitysime jų už nuodėmę... 

Laikas bėga, vaikai mokosi, policija pyksta, mokslo vyriau- 
sieji vis tyli: tai globėjo nėra, tai mokytojų taryba nesusirinko, 
tai... Matyt, svyruoja ir laukia. Ko laukia, kad tokie dalykai 
neleidžia laukti? Kaip pramonijoje, taip ir apšvietimo daly- 
kuose, kiekviena sugaišta diena — tai pražudyti turtai. 

Vietiniai apšvietimo globėjai tai supranta, bet vis dėlto 
trukdo. Kodėl? Kokios kliūtys? Ar mato apšvietimo draugijų 
klastingus sumanymus, kurie griežtai eitų prieš viešpatijos 
valdžios sumanymus? Ne, to nemato; ne, to neužmeta, nes 
aiškiai pasisakydavo kiekvieną šviesos grūdą, ar vieno ar kito 
pasėtą, skaitą subyrančiais į vieną visos viešpatijos gerovės 
aruodą. Kodėl gi trukdo ir tęsia? Svyravo, laukė — tai vienatinis 
išaiškinimas. Svyravo, nes apygardų globėjai nėra pilnavaliai 
veikėjai paskirtose vietose, bet turi ten linkti, kur šiaurės 
(Peterburgo) vėjas papūs. Laukė, nes patys Peterburgo šviesa- 
nešiai dar neišmanė, kokia spindulių sauja priderės paberti. 

Apšvietimo ministerijos svyravimą senai jautėme. Tai ji 
skelbia naują palengvinimą nerusų tautos mokykloms, leisda- 
ma joms per ištisus pirmuosius dvejus metus prigimta kalba 
mokyti, tai vėl neišpildydama to, ką buvo per savo ministerio 
padėjėją Gerasimovą pažadėjusi. Pagaliaus apšvietimo minis- 
teris Kaufmanas ir jo draugas? Gerasimovas prašalinti; minis- 
terio vietą užima Švarcas ir... kitokia kalba prasidėjo su mūsi- 
kiais švietėjais valdininkais. Šit ką išgirdome šiomis dienomis 
raštinėse, tikrame žinių šaltinyje: „Ministerijai persivertus, 
reikią laukti, kad sutruksiąs žmonių švietimo palengvinimo 
darbas... Vidaus ministerijai pradėjus viską į savo rankas im- 
ties, prisieiną patiems saugoties, kad į kailį neįkirstų... Reikią 
pradėti viskas taikyti prie esamųjų įsakymų ir t.t. 

Tai dar vienas prirodymas, jog biurokratija vėl pradeda 
viską, net ir apšvietimą, savo pančiais varžyti. Ko gi tad gera 
galime susilaukti iš tokio darbo, kuriuo užsiėmęs kalvis, o jo 
neprašytu patarėju atsiranda - kurpius? Jei vyriausioji viešpa- 
tijos valdžia, pavesdama savo žmonėms kurį darbą nuveikti, 
tuo pačiu žygiu neužsitiki jais ir ant savo virvelės laiko, tai, 
žinoma, gyvo ir spartaus darbo negalime laukti. 

Negana to, tokioje plačioje ir margoje viešpatijoje kaip 
Rusija, kuriai priklauso 111 tautų, pati mokslo ministerija 
negali viso ko aprėpti, viso ko sužinoti. Jei iš tikrųjų jai rūpėtų 
spartumas apšvietimo darbo, tai turėtų duoti didesnę laisvę 
apygardų globėjams. Jie, provincijose sėdėdami, gerai jų globai 
pavesto krašto reikalus ištyrę, kur kas geriau prisitaikytų prie 
vietinių reikalų. Dabar gi nei veikėjais jų negalima pavadinti, 
nes jie — tik stumdomi bevaliai manekenai arba, kaip čia 
palyginus... telegrafo stulpai, per kuriuos iš tolimo Peterburgo 
pereina įsakymai. 

Su tokiais žmonėmis ir Lietuvos visuomenė nieko bendra 
negali nuveikti. 

LIETUVIŲ KELIONĖ Į RYMĄ 


Perniai buvo pasklidęs garsas, kad kun. Šultė!, Šiaulių 
kamendorius, taisąs būrį lietuvių, norinčių Rymo aplankyti. 
Laukėme tikresnių žinių, bet nesusilaukėme. Kodėl pamesta 
šisai sumanymas? 

Tam sumanymui neįvykus, atsirado kitas, kurs jau nebe- 
abejotinai įvyks. „Šaltinio“ Nr. 53 p. m. skaitomež: 

„Dvasiškajai valdžiai pritariant ir paraginant, Seinuose 
(Suvalkų gub.) susidarė komitetas surengimui lietuvių kelionės 
į Rymą dėl apvaikščiojimo tenai šv. Tėvo Pijaus X jubiliejaus 
ir dėl lietuvių pirmą kartą su šv. Bažnyčios Galva pasima- 
tymo... Už kelią nuo Lentvaravo? (arba nuo Virbalio) į Rymą 
ir atgal, drauge su pasportinėmis išlaidomis ir išlaikymu (mais- 
tas, nakvynė) Ryme per 8 dienas vienam keliauninkui atsieis 
mokėti: III klesa važiuojant, maždaug 80 rublių, II klesa — 
120 rub., I kl. - 180 rub. Tikros kainos ir tikras pradžios kelionės 
terminas bus apskelbtas kovo mėn., ir tuomet komitetas pradės 
priiminėti įrašus. Kelionė gi būtų atlikta gegužės mėnesį“. 

Užsirašymus iš Vilniaus gubernijos priims tam tikras Vil- 
niuje susidaręs komitetas. Į jį kreipties galima per „Vilties“ 
redakciją. 

Gerai būtų, kad ir Kaune susidarytų komitetas, renkąs pa- 
rašus iš Kauno gub. 

Paskui visi galėtų paskirtą dieną susirinkti Lentvarave, jei 
bus sutarta važiuoti per Granicą“, arba Kaune, jei važiuoti 
reiktų per Virbalį. 

Rymą yra matęs nebe vienas lietuvis; bet vargu bau Rymas 
yra matęs kokį „lietuvį“, nes lietuviai keliauninkai paprastai 
prisidėdavo prie lenkų būrio ir apsilankydavo kaipo lenkai. 
Rymas iki paskutinio laiko silpną teturėjo supratimą, jog prie 
Rymo katalikų Bažnyčios pridera apie pustrečio milijono 
žmonių, kalbančių savotiška kalba. Labai nesenai tepradėjo 
patirti, jog tie milijonai turi ypatingus savo reikalus, kurie 
nepilnai yra aprūpinami. Reiktų gi galų gale pasirodyti, kuo 

esą ir ko reikalaują, ypač šiuo laiku, kada eina derybos apie 
paskyrimą keleto vyskupų į mišrąsias vyskupijas. 

Tikimės, kad visoje Lietuvoje susiras nemaža žmonių, kurie, 
pritirdami nemaža dvasiško džiaugsmo, tuo pačiu žygiu 
patarnaus ir lietuvybei. . 

Labai geistina, kad kuo daugiausia prisidėtų lietuvių kunigų. 

Lietuviai, ruoškitės į Rymą gegužės mėnesį! 


ČESLOVAS PANCERZYNSKIS 
1855-1908 


Sausio 13 d. Vilniaus klinikoje pasimirė kalnų inžinierius 
Česlovas Pancerzynskis, Petro Vileišio mokslo ir idėjos drau- 
gas, tepagyvenęs apie 53 metus. 

Pancerzynskių giminė istoriška. Jie tikri lenkai bajorai, 
atkilę Lietuvon. Viena jos šaka įsigyveno Gardino gubernijoje, 
antra Žemaičiuose. Čia Pancerzy skiai tebeturi savo rankose 
Ašvėnų dvarelį Viekšnių parapijoje. Čia ir a. a. Česlovas gimė. 
Prieš pat karą Mažeikiuose mirė ir kitas jo brolis daktaras. 

Išėjęs Liepojos gimnaziją, buvo keletą metų Tartu univer- 
sitete. Paskui nusikėlė į Petrapilio kalnų institutą. Jį išėjęs, visą 
savo amžių darbavosi Uralo kalnų fabrikuose. 

Č. Pancerzy skis mums minėtinas kaipo vienas iš tų Že- 
maičių bajorų, kurie ne tik puikiai moka savo krašto tarme 
kalbėti, bet ir visą savo amžių mėgo tą kalbą ir tą Lietuvos 
kraštą. Svetur būdamas, tesistiprino Lietuvos atminimais, 
globojo į Uralą nuklydusius lietuvius ir net pats jų ten ieškojo. 

Petrapilyje tebebūdamas, drauge su valstiečiu Lukša įstei- 
gė pačią pirmąją lietuvių draugijėlę, į kurią paskėliau prisidė- 
jo pats Petras Vileišis, ėmęs rašinėti ir leidinėti savo knygeles. 
Č. Pancerzy kis tuo pat laiku taip pat smarkiai dirbęs - žemai- 
tiškai rašęs apie metalurgiją (teparašęs apie geležį), mėginęs 
net Šventraštį sulietuvinti. Lucijonas Uziebto! tvirtino, kad net 

išvertęs. Tuo tikėti nelabai galima: jis, kaip ir kiti jo amžininkai, 
dar nemokėjo tiek lanksčios lietuviškos kalbos, kad būtų jos 
užtekę dėstyti metalurgijos mokslui ir Biblijai versti. 

Man buvo pažadėta visa tai įrodyti nabašninko rankraščiais, 
kada jo žmona Uzieblaitė pargabens Vilniun visą vyro kny- 
gyną. Petras Vileišis daug gera apie Č. P. kalbėdavo; laikė jį 
net „Kalvio Melagiaus“ bendradarbiu?. 

Sužemaitėjęs lenkas Č. Pancerzy skis tad buvo 1870 m. 
pirmas separatistas nuo lenkų; ne litvomanas, bet tik logingas 
žmogus. Daugiau apie jį žiūr. mano monografijoje: „Petras 
Vileišis, 135 pė A. a! 


VISUOTINIO APŠVIETIMO SĄJUNGOS 
PAMATAI 


„Vilties“ skaitytojai rasdavo ir ras aimanavimų ir pykimų 
už tai, kad mes, rodydamies kits kitam puikius vienybės pa- 
vyzdžius apšvietimo darbe, nei iš tolo tų pavyzdžių nesekame. 
Lenkai, girdi, buvo įsisteigę vieną „Macierz szkolna“!, čekai — 
vieną „Matica“?, mažarusiai — taip pat, slovakai — taip pat, o 
trijų gubernijų lietuviai turi jau penkias apšvietimo draugijas!* 
Tiesa. Yra tiek, o galime susilaukti ir daugiau. Vilniuje jau įsi- 
kūrė bendra visų Lietuvos tautų „Obščestvo prosveščenija“ su 
atstovais rusų, žydų, lietuvių, lenkų ir baltarusių, nors kiek- 
viena tų tautų skyrium turi savo draugijas. 

Ligūstas tai gyvenimo apsireiškimas, bet neišvengiamas. 
Visur pasaulyje taip buvo, taip turi būti ir pas mus. Kol didelė 
upė pasidaro, vanduo tūkstančiais upelių rusena, vingiuoja, kal- 
nus graužia, takus dirbdamas. Atsiminkite, kaip susidarė da- 
bartinės didžiosios karalijos. Kiek ten iš pradžių buvo mažų 
kunigaikštijų, koljos susiliejo į vieną. Taip pat buvo ir Lietuvoje, 


* Žiūr. R. M. straipsnį „Vilties“ Nr. 14 (4993. 

ko! bendras priešas, bendras visai tėvynei pavojumas neprivertė 
susijungti į vieną milžinišką valstybę. Tai politikoje. 

Kurio nors krašto kultūra lygiai tokiais pat keliais eina. Iš 
pradžių dirba kiekvienas skyrium, kol nepamato, jog galų gale 
visi į vieną vietą - į šviesą ir gerovę - nueina; dirba kiekvienas 
skyrium, kol turi palaidas rankas. Bet tegu tik kas pradeda 
stabdyti mane ir tave, tuoj pradėsiva abudu tarties, kaip čia 
bendrai praėjus apgalėti kliūtys. 

Toksai mūsų susipratimas jau pasirodo, jis nebe už kalnų. 
Nebe vienoje Lietuvoje, bet ir visoje bekraštėje Rusijoje nebė- 
ra šviesuolių, kurie nedirbtų vienam bendram tikslui, įvy- 
kinimui visuotino apšvietimo. Juo daugiau įsikuria draugijų, 
juo daugiau jos įtaiso mokyklų, juo arčiau tas laikas, kada 
nebebus žmonių, kurie negalėtų mokyties ir apsišviesti. Bend- 
ras tikslas tad paaiškėjo. Aiškios ir bendros kliūtys: tai val- 
džios pasipriešinimas ir jos nemokėjimas surasti tam dalykui 
pinigų. Atsirado ir bendras būdas toms visoms kliūtims per- 
galėti, - tai užperniai susidariusi Visuotina apšvietimo sąjun- 
ga (vseobščaja liga obrazovanija), kurios pirmininku yra 
Falborkas*. 

Kaip patsai visuotino apšvietimo dalykas, taip ir patsai 
Falborkas, kaipo žmogus, - per šviesūs, per žymūs, kad galė- 
tume užsimerkę pro juos praeiti. Todėl dar sykį grįžtame prie 
tų pačių daiykų, kuriuos p. Pleirytė-Puidienė, Vilniaus lietuvių 
pasiuntinė į įsteigiamąjį Apšvietimo sąjungos, arba lygos, 
susirinkimą, buvo anais metais „Vilniaus Žiniose“ aprašiusi. 

Šiomis dienomis Falborkas buvo atvykęs Vilniun į įsteigia- 
mnąjį Obščestvo obrazovanija susirinkimą. Vakarą prieš susi- 
rinkimą perskaitė be galo įdomią ir įtikinančią lekciją apie 
apšvietimo svarbumą ekonomijoje, visuomenėje ir valstybėje. 
Jo lekcija, jei būtų kas surašęs, turėtų atsirasti kiekvieno ran- 
kose. Mes suskubome pažymėti vien tai, kas arčiau mus pačius 
užkliudo, apie patį apšvietimo būdą, kurio trokšta Visuotina 
apšvietimo sąjunga. 

Betyrinėjant visų kraštų apšvietimo būdą, geriausiu, anot 
Falborko, pasirodęs amerikiečių apšvietimo sudarymas, arba 

metodas, kuris lavina žmogų be jokio siekimo padaryti iš jo 
kurios nors mašinėlės ratelį. 

Vidurinės Europos viešpatijose, tikėjimams besivaržant su 
valstybe dėl apšvietimo, šisai nuėjęs į vieną pusę. Iš pradžių 
Bažnyčia dirbo visus žmones ant vienodo savo kurpalio, pas- 
kui Bažnyčią įveikusi valstybė dirbo ir tebedirba valstybinius 
žmones, arba „činauninkus“, kaip Rusijoje sakoma. 

Šiaurės Europos viešpatijose buržuazinė valdžia jau kur kas 
mažesnę įtekmę beturėjo ant vietinių reikalų; čia jau susidarė 
vietinės apšvietimo sistemos, vis dėlto ne be įtekmės centro 
valdybos. 

Anglijos valstybė kuo mažiausia varžė vietinius reikalus ir 
atskiro žmogaus reikalus. Čia visų mažiausia klausimų, kuria 
kalba mokyti, kurį tikėjimą priverstinai išguldinėti. Čia 
daugiausia tvarko bendri visiems įstatymai, o ne vieno ar kito 
būrio užsimanymai. 

Geriausią gi mokyklą sumanęs amerikietis Goras Manas“, 
mokyklą be jokios pašalinės vyriausybės, mokyklą, kur vieš- 
patauja ne kurios ministerijos, bet idėjos ir paties mokslo pro- 
paganda (platinimas). Nei nutukėliai buržuazai, nei viena kuri 
politikos partija neišsigali ne tiktai iškraipyti, bet nei palytėti 
Amerikos mokyklos, kur pripažinta lavinimos laisvė (svobod- 
noje tvorčestvo). „Mums reikia žmogaus, o ne vyriausybės 
įrankio; Amerika susideda iš amerikiečių, o ne iš vienodai nu- 
tašytų šulų“, - taip tenai sakoma. 

Ką gi amerikiečiai deda pamatan savo mokyklų? Ne poli- 
tiką, kurią mokslas pripažino visų vodingiausiu mokykloms 
dalyku, bet žmogaus ypatiškumą (individualizmą), kiekvieno 
atskiro Žmogaus reikalus. Bet tokia mokykla tada tegali būti, 
kada valdys ją patys žmonės. 

Keista būtų, kad Rusija, turinti tokią daugybę tautų skirtin- 
gomis kultūromis, užsispirtų vienodai lavinti rusą, Tibeto 
kaimyną,, ir lenką, kurių kiekvienas gali parodyti savo istoriškai 
susikrovusį būdą. Bendri valstybės reikalai, leidžiant kiekvie- 
nam liuosai plėtoties, negali būti nuskausti, nes bendran vals- 
tybės iždan suneš visi ką tik galės geresnio išauginti. Vienodos 

mokyklos nereikiant, apšvietimas turi būti paskaidytas į vieti- 
nius (teritorialinius), kur neijokios teisės neturi kas kitas kištięs. 

Bet mūsų valstybė visos savo valdžios neperleido skyrium 
kiekvienam kraštui. Štai ir atsiranda reikalas, kad kiekvienas 
apšvietimo veikėjas, kiekviena draugija vyriausiu savo tikslu 
turėtų išgavimą tokio įstatymo, kurs leistų steigti mokyklas kiek- 
vienam, kurs tiktai norės ir išsigalės. Baimė, kad nebus kam 
prižiūrėti, kontroliuoti tų mokyklų, yra tuščia, nes už biurokratų 
kontrolę kur kas yra stipresnė visuomenės kontrolė. Ji greičiau 
pastebės, kur yra skaudžiami mokomųjų interesai, ir įstatymų 
ar teismo vardu prašalins tokį žmogų nuo mokymo darbo. 

Įdomu, kad Visuotina apšvietimo sąjunga nepripažįsta pri- 
verstino mokymo. Vertimas mokyties ir plėtoties, anot Falbor- 
ko, esąs tiek pat vertas, kiek vertimas būti doram. Seniau tur- 
tingieji versta mokytis, ir vis dėlto jie buvo tamsūs, o doros 
prisakymai, nepadedant dorai užaugti, žinoma, kiek tėra verti. 

Apšvietimo planą todėl gali turėti kiekvienas kraštas. Visi 
jie tiek turi būti vienodi, kad žmogus, pradėjęs mokslą iš pat 
pradžių, galėtų nepaliaudamas eiti aukštyn, kol neišeis ir aukš- 
tojo mokslo. Puikūs svajojimai, jog ateis laikas, kada visi galės 
išeiti aukštąjį mokslą. Bet tai svajojimai: vieni sustos žemiau, 
kiti viduryje, ir tik visų geriausieji, kuriems tai leis jų sveikata 
ir gabumas, tepasieks viršų. Visas valstybės rūpesnis turi todėl 
krypti į tą pusę, kad mokslus išeitų ne turtingieji, ne kiti privile- 
giruotieji, bet visi, kurie tik turi tam tikras prigimimo dovanas, 
nes visi turi krauti kuo geriausį valstybės ir visuomenės turtą. 

Vienatinė, laipsninė, valdžios šelpiama, bet visai Kuosa 
vietinė mokykla - tai Sąjungos obalsis, kuriam kas gi nepritars? 

Ypač kad leidžia išreikšti kultūrines, tautines kiekvieno 
ypatybes. Grynos kultūros darbe turės išnykti visi dabartiniai 
tautų vaidai, nes niekas jų nemanys varžyti. 

Baigdami tą pranešimą, turime dar pažymėti vieną Falborko 
pažiūrą į pašalinį, ne mokyklų, apšvietimo platinimą. Be rei- 
kalo būtų minėti, kad jisai kuo karščiausia prie to darbo ragina. 
Prie to gal dar sugrįšime. Įdomūs jo išvedžiojimai apie dabar- 
tinius knygynus. 

Knygynų, girdi, ligi šiol rūpintas pristeigti kuo daugiausia. 
Jie patarnavo kultūros propagandai ir dar patarnaus, bet tokie 
mažutyčiai knygynėliai padaro ne tvirtą kultūrą, bet tik pa- 
viršutinę. Tam tikslui kur kas geriau esą steigus ne taip daug, 
bet didesnių knygynų, kurie galėtų pakakinti ir labiau apsišvie- 
tusį žmogų. Partijiniai knygynai, kaipo siauri ir vienapusiški, 
niekam neesą tikę. Užsienių politikos partijos visai kitaip varą 
savo agitaciją, knygynus palikdamos kultūros draugijoms, nes 
partijiniai žmonės nei nemaną kultūra užsiimti. 

Keblumas kyląs tik išsirašant knygynan laikraščius. Kaip- 
gi čia padarius, kad žmonės, tverią knygyną, nenudažytų jų 
savo dažu, kad knygynas liuosas pasiliktų nuo užmetimo 
partyviškumo? Šiaurės valstybių draugijos taip darančios: kny- 
gyno pinigais neišrašančios nei vieno laikraščio, juos turį išsi- 
rašyti pridedamaisiais pinigais patys skaitytojai. Susidaro ko- 
kios nuomonės būrelis, sudeda pinigų ir pareikalauja tam tikro 
laikraščio. Knygynas išrašo jiems, duoda vietą, bet atsakymo 
už jį neprisiima. 

Gal ilgokai išdėstinėjome Falborko nuomones, nors dar toli 
gražu nuo viso, kas buvo įdomaus pasakyta. Padarėme tai ty- 
čiomis, nes tokio žmogaus ištikimybė bene galės daugiau sverti 
už mūsų pačių išvedžiojimus. Jei mūsų veikėjai netiktų su tais 
išminties ir takto patarimais, mūsų apšvietimo draugijų ir vei- 
kėjų sąjunga būtų ranka pasiekiama. 

Ar šiaip ar taip, vis dėlto patariame mūsų draugijoms prisi- 
rašyti prie Visuotinos apšvietimo lygos ir eiti bendrai Falborko 
parodytu keliu. 


BLAŠKYKIMĖS IR - SKĘSKIME! 


„Kurjer Litewski“ Nr. 38 bado akis vilniečiams už apleidimą 
garsių senovės paminklų!. 

Kol, girdi, Gedimino miestą dengė storas cenzūros uždanga- 
las, kol darbą ir sumanymus varžė visokie policijos užgynimai, 

kol ir svajoti reikdavo paslapčiomis, tol rodės, kad vilniečių 
širdyse dega tokia ugnis, kuri, laisvei užėjus, gaisru išsiverš 
aikštėn. Visi kibs į darbą, atnaujins ir senovės paminklus. Bet 
pančiai nukrito nuo rankų, jau reiktų joms tiesties ir stverties 
darbo, o jos... žemyn nusileidžia. Šimtą metų migdyti vilnie- 
čiai nepakirdo ir dabar tebesnaudžia iš geros savo valios. 

„Kurjerio“ mintį čia persakiau savotiškai. Kaipgi gražiai ji 
pritinka ir tai daliai Vilniaus miesto gyventojų, kurie pasi- 
didžiuodami ne per senai dar skelbės esą tikraisiais miesto gy- 
ventojais, - tikriesiems lietuviams! 

Vilnius - Lietuvos širdis buvo senovėje, kada per ilgus am- 
Žžius taisėsi viena stipri kunigaikštija. Nustojęs politiškos galy- 
bės, Vilnius pasidarė mokslo viduriu, iš kurio šviesos spinduliai 
krito aplinkui į visus pakraščius. Bet tai buvo - lenkų šviesa. 

Atėjo laikas lietuvių susipratimo. Atgiję ir prasimerkę lietu- 
viai pajuto esą reikalinga užsižiebti savo žiburys ir ne kame 
kitur, kaip tik - Vilniuje. Vilnius norėta padaryti širdimi lietu- 
viško apšvietimo, kaip seniau buvo širdimi - lenkiško. Norėta 
ir ilgai svajota. Bet cenzūra neleido nei degtuko užsidegti, ne 
tik ugnies susikurti; policija skirstė 3-5 žmones, krūvon 
susiėjusius; reikė slapstyties ir patylomis tarties; bet sulenkėję 
lietuviai vilniečiai šaipėsi ir pirštais badė, išgirsdami viešai 
ištartą lietuvišką žodį. Vienas Dievas tesirodė nepaniekinsiąs 
tos lietuviškos liepsnelės, pradėjusios rusėti iš po pelenų, kurie 
šimtą metų laikė ją užpylę. Sumanyta todėl pirmasai lietuviš- 
kas žiburys pastatyti menkoje, toli nukištoje šv. Mikalojaus 
bažnytėlėje. Menka ji buvo, apleista, visų užmiršta, bet reiškė 
daug. Ir seniau ji buvo menka ir mažutytė, o vienok iš jos 
išsiplėtė ant viso Vilniaus krikščionybės šviesa. Taip ir dabar 
tikėtas, kad iš jos sparčiai išsiplės — lietuvybės šviesa, sugrąžins 
Vilniui tą pirmiausią ir brangiausią jo senovės brangenybę, 
senovės paminklą, jo lietuvišką būdą - jo lietuvybę. Bet rado 
ir čia uždaras duris: lenkai stovėjo sargyboje, kad ir čia lietuviai 
ne tik žiburio, bet nei šviesos degtuko neužsidegtų. Ir čia 
neleido viešai lietuviško žodžio ištarti. Bet reikalas lietuvius 
spyrė ko nors įsikabinti. Ir kabinos. Kabinos kaip skęsdami 
jūroje vienatinio paviršium plūduruojančio daikto, kabinos 

visi, kas tik nebenorėjo svetimoje minioje jūroje išnykti. 
Įsikabino ir nebeišleido iš rankų: bažnytėlė pasiliko - lietuvių. 

Artimieji ir tolimieji, matydami nedidelio lietuvių būrelio 
dvasios pagavimą, jų tiesiog žydišką vienybę ir patvarumą per 
ilgą dešimtį metų kovos, stebėjosi; neprieteliai bailingai suk- 
davo galvą: kas bus, ko neįveiks padaryti šie atkaklūs lietuviai 
(uparci licwiaki), jei ilgainiui jų skaičius padidės?? Prieteliai 
džiaugėsi, manydami, kad už tokio dvasios mūro nesunku bus 
ir kitiems sutvirtėti. Vilniaus lietuvybė spindėjo vaidintuvėse 
visais laumės juostos dažais. 

Bet... 

Bažnyčioje pradėjo liuosai skambėti tikrų lietuvių giesmės 
ir pamokslai. Susipratusių lietuvių skaičius dešimtį sykių 
padidėjo. Cenzūra nukrito. Laikraščių ką bežiūrint pridygo. 
Policijos rūpestingumas sumažėjo. Susidarė lietuvių draugijos 
su viešais posėdžiais2: Šelpimos draugija, dainų, muzikos ir 
teatro draugija „Kanklės“, apšvietimo draugija „Vilniaus 
Aušra“, mokinių šelpimo draugija „Žiburėlis“, Dailės drau- 
gija, Mokslo draugija, Lietuvių sąjunga, Moterų teisių lygybės 
sąjunga, Lietuvių tautos namų komitetas; galvojama apie 
literatų draugiją, nemažu būriu įeita į Rusų apšvietimo lygą 
(sąjungą)... ir galo nesimato visoms toms organizacijoms, su- 
sibaudimams. Priešams dar labiau plaukai ėmė šiaušties iš 
nerimo. „Kas čia bus, kas čia bus? — teiravosi lenkai. - Iš kur 
ir imasi tiek ištekliaus ir tiek energijos tokioje mažoje lietuvių 
tautelėje, kuri, buvusi bergždžia, staigiai pražydo tiekuo 
puikių žiedų? Taip, tokio įtemptino darbo nepajėgs dirbti nei 
viena kita tauta: Vilniaus, girdi, ateitis — lietuvių rankose“... 
Ir jau buvo besiimą kepures prieš tą senąjį Vilniaus paminklą, 
kaimynę - lietuvybę, ir jau buvo besiruošią užleisti šalimais 
lygią vietą. 

Bet... Vilniaus lietuvybė pasirodė muilo pūslės gražumo ir 
tokio pat tvirtumo. Išsiplėtę, išsiblaškę į visas puses, išsiskaldę, 
išsidaliję į smulkiausias kuopeles, lietuviai... priblėso, nebetę- 
ko pajėgų viduje sustiprėti ir energijos tvirtu žingsniu tolyn 
žengti, daugiau pilietiškų teisių Vilniuje įgyti. Visų akyse 

lietuviškas „susipratusių“ susipratimas nyksta, blėsta ir sve- 
timoje jūroje skęsta. Yra vardai, nebėr darbų. 

Liūdnai galvą palingavęs, manai sau žmogus: nejaugi vi- 
sados bus toks lietuvių likimas - savo privalumų nenustojant, 
nieko daugiau neišmokti? Tas pats atsikartoja, kas buvo prieš 
7-8 šimtus metų. Maža kam težinoma miškuose užsislėpusi 
stabameldžių tautelė staigiai sujuda, šoka į šiaurę, šoka į rytus; 
pamuša milžiniškus žemės plotus, milijonus kaimynų, atsi- 
šlieja dviejų jūrų - Baltijos ir Juodųjų... Išlieja visą savo energiją 
ir nebesitvarko, nebesidrūtina viduje, pradeda nykti pačių 
užkovotoje jūroje... 

Bet tai buvo, sakome, prieš daug šimtų metų. Reikė prisi- 
tyrus ko nors išmokti ir surimtėti. Puikus lekiančios žvaigždės 
švystelėjimas, bet ko jis vertas, kad ilgiau patveriančios šviesos 
nepalieka? Puikūs svajojimai ir platūs sumanymai, bet kas iš 
jų, jei neleidžiama jiems sutvirtėti? Begalės sumanymų visai 
nereiškia gyvybės, greičiau reiškia tą patį minėtąjį snūdurį, 
juo pavojingesnį, kad ramina jį... tie puikūs sapnai svajojimai, 
atitraukią nuo praktiško darbo. 

Užteks tad svajojimų! Pradėkime juodą darbą dirbti, jei 
norime atnaujinti senoviškiausią Vilniaus paminklą - lietuvy- 
bės griuvėsius. Tematai gi mūsų darbus, kaipo lietuvių darbus! 
Tenenykstai lietuvybės varsa iš mūsų draugijų, nes ją užmirš- 
tant nebėra mums reikalo skyrium organizuoties! 


ANTANO NARUCKIO, 
TECHNIKO STATYTOJO, PLANAI 


P. Antanas Naruckis, vilnietis, statytojas Žeimių, Nauja- 
miesčio ir kitų bažnyčių, teikės mums suteikti keletą klišių jo 
paties sumanytųjų bažnyčių, mokyklų, teatrų ir kitų trobesių 
planų. Sakydami jam už tai ačiū, spausdinsime juos „Viltyje“, 
tikėdamies, jog skaitytojams bus kur kas įdomiau ne tik 
paskaityti, bet ir pamatyti aprašomuosius dalykus. 

1. Velykių bažnyčia, Panevėžio apskričio. Velykiai - Pane- 
vėžio filija. Miesčiukas, jei galime jis taip pavadinti, visai ma- 
žutis. Ir žmonių, priklausančių tai filijai, ne per daug, tečiaus 
kuriuose nekuriuose dalykuose velykiečiai daugelį kitų 
pralenkė. Per dvejus metus pasistatė puikią iš akmenų ir plytų 
bažnyčią, kurios planą sustatė p. Naruckis. Tos bažnyčios ypa- 
tingumas tas, kad visas jos bokštas neturi nei kiek medžio, tik 
vieną betoną. Darbas taip pavyko dėl rūpestingumo ir suma- 
numo Velykių klebono, kun. Petro Lebiodos, kurs paliks čia 
gražų atminimą. 

Velykiečiai, bažnyčią statydamies, visai nepavargo; šį darbą 
pabaigę, griebės kito — statosi dabar puikią mokyklą su teatra- 
line salia, kurios planą vėliau „Viltin“ įdėsime. 

Pagirtini velykiečiai! 


BUTŲ LINKSMA, 
KAD NEBŪTŲ LIUŪDNA... 


Gerokai „pamandragalvojus“, kartais imi žmogus ir prade- 
di aiškiai suprasti tokias gilias tiesas, kaip va: jog saulei tekant, 
šviesu pasidaro, jog klumpiais apsiavus, kur kas geriau purvy- 
nai bristi, gerokai gavus grėbliakočiu per šoną, jo (t.y. grėb- 
liakočio, ne šono) dėl to kieto esama, ir daug kitų tokių. 

Įsileidus į tokiuos gilius „pruntavimus“, netyčia sugraibai 
ir tokiuos dalykus, kaip va: kodėl revoliucija Rusijoje nepasisekė 
ir vargu bau greitu laiku bepasiseks. Prieš tavo akis atsiranda 
Rusijos gyventojai. Stebiesi ir manai: palauk, šita žmonių rūšis 
tartum būtų Rusijos piliečiai - suvargę, nususę, tamsūs, galvos 
žemyn nusvirusios, ropinėdami po žemę, krapštinėja savo 
mėšlynėlius, nes visos jų mintys ir visa siela pažemiais tesi- 
draiko, kultūros ir civilizacijos medžio jie vos tik apačią tejaučia. 
Na, o šita, to medžio viršūnę pasiekusi ir viena pati medžio 
vaisius beraškanti, — iš kur ji? Tik ne iš tos pačios žemės, nes jų 

mintys ir siela nei per valandą žemyn nenulinksta, - kur tau! - 
ji kyla, kyla vis aukščiau, maž maž lig Marsui, ir ten atsilsi, ten 
sukrauna savo svajonių vaisius, savo idėjų gemalėlius ir laukia, 
kol išjų išsiris naujos esybės, visai nebepanašios į paprastuosius 
žmones piliečius. Pažemių žmonės niekaip negali atspėti, kur 
skrajoja aukštybių žmonės, šie gi pastarieji, pamėgę aukštybes, 
vien moja, vien šaukia: aukštyn, aukštyn su mumis! Ir stebisi, 
kodėl jų balso pažemiai neklauso, arba išgirdę vien pradeda į 
visas puses blaškyties, nežinodami, iš kur jis eina ir kur šaukia. 

Tai „šviesuoliai“ ir „tamsuoliai“, žmonės nieko bendro ne- 
turį, o bendrą darbą užsimanę — vienu matu perversti gyve- 
nimo tvarką, nežinia, katron geriau pusėn. 

Ir matai lyg kokį didelį vežimą, kurian susikinkė areliai su 
kurmiais ir iš viso vieko ima tampyties, ant kits kito pykties ir 
net mušties. 

Nemint kol sakoma, jog Rusijos šviesuoliai ir tamsuoliai, 
civilizacijos viršūs ir apačios, nebepasižįstą kits kito ir nebegalį 
besusiprasti, nes nesą kam jiems patarpininkauti, nesą kul- 
tūrinio vidurio. 

Na, o kaip yra Lietuvoje? Lietuvoje, brač, kitokių esama 
žmonių, nors ir jie Rusijos piliečiais skaitosi. Lietuvoje visai ne- 
reikia, kad kas viduryje tarp „šviesuolių“ ir „tamsuolių“ sto- 
vėtų. Čia nėra civilizacijos ir kultūros nei viršaus, nei apačios! 
Čia tegu tik kas, dievai žino, iš kokių aukštybių sušunka: „Pir- 
myn!“ — tuoj jį supras ir žinos, iš kur šaukia ir kur veda. Supras 
ir eis! Nesustingę ir ne nerangūs, šlitinėdami ir knapčiodami, 
bet stačiai, drąsiai, patakomis. Ar monopolių daužytų, ar 
svetimataučių mokytojų varytų, ar saviškiams mokytojams 
algos mažintų, ar revoliucijos reikalams skatikėlių ir rublelių 
pasiplėštų, ar iš tikėjimo ir dvasiškių pasityčiotų, - na, kur tik 
nori: šūktelėjai, - ir yra! 

Jau tai tikrai palaimintas kraštas! Mergos ir net senosios bo- 
bos, dar andai „naująsias karunkas“ iš kantičkų tebegiedojusios, 
šiandien iš atminties varo: „Atsisakom nuo senojo svieto“... 

Dar daugiau pasakyčiau — nei amžiaus čia nėra skirtumo. 
Vaikščioja pusberniai su raudonomis vėluvomis, vaikščioja ir 

kūdikiai, raudoną prikaištį ant lazdos pasikabinę, ir - pirmyn, 
pirmyn! - šaukdami. 

„Tikėjimo prietarus“ negut d-ras Basanavičius besurinks į 
senovės pasakų rinkinį, nes gyvenime jų nebėra. Nebėra jų nei 
pradinėse mokyklose, kaip liudija liaudies mokyklų mokyto- 
jai, nes vaikai, vakar nosies dar nemokėję nusišluostyti, šian- 
dieną jau moka kaip ant delno išdėti, jog Dievo nėra. „Ir kur 
jis bus, girdi, kad žemė aplink saulę bėgioja, o ne saulė aplink 
žemę, kaip kunigai, žmonių kvailintojai, skelbia!?“ 

„Vilniaus Žinios“ andai gėrėjosi, jog p. Čiurlionis sugeba 
visokias „apstrukcijas“* gražiai išvarsoti, t.y. nekonkretiškus 
daiktus konkretiškai parodyti. Man, nesenai sodžiuje buvus, 
ir tai ne dyvai, nes ir mūsų vaikai sugeba gyvai parodyti tokias 
abstrakcijas, kaip „pirmeivybė“ ir „atžagareivybė“. Matau, 
žaidžia du berniuku, vienas didesnis, antras mažesnis. 

— Kuo dabar eisiva? - klausia didysis. 

- Pilmeiviais il atzagaleiviais, - atsako mažasis. 

- Gerai! - sutinka didysis ir ima bėgti atatupstas, o mažasis 
jį vyti stačiai, kol nepralenkė. 

- Plalenkiau, plalenkiau atžagaleivį!.. - klykia, katutes 
plodamas. 

— Ne, dabar tu būk atžagareivis, o aš būsiu pirmeivis, — 
pareikalavo didysis. 

Bet mažasis, vos tik pasileido atatupstas bėgti, kaip tėkš- 
telėjo aukštynelkas ir ėmė kaukti. Motinai prisiėjo papliauš- 
komis abudu pagirti už filosofijos taikinimą į gyvenimą. 

Vis tai gyvi, nei per nago juodymą nepramanyti dalykai. 
Skaitytojai dovanos man, kad nerimtai juos persakiau: būtų labai 
juokinga, kad nebūtų... taip liūdna. Žalioji jaunuomenė „susi- 
prato“, garsiuosius obalsius išgirdo; bet ar tol ir ar tiesiai nu- 
žengs, tais ore pagautaisiais obalsiais vadovaudamies, o stiprų 
šviesos pamatų neturėdami? Ar suja, „taip“ susipratusia, galės 
sunkus gyvenimo permainų vežimas pavežti? Prityrimas jau 
parodė, jog ne. 


* Taip ten buvo „abstrakcijos“ užrašyta. 

PROGRESISTAI IR RETROGRADAI 


Pasaulyje vargu bau bėra kokia nors kiek tiek apsišvietusi 
tauta, kuri nevartotų šių dviejų žodžių. Juos visi pasiskolino 
iš lotynų kalbos ir vartoja maža kiek teperkreipdami. 

Kurios ne kurios tautos tečiaus mėgino saviškai juos išsi- 
versti, kad suprantamiau būtų tiems, kurie lotyniškai nemoka. 
Taip, lenkai gana gerai nusikalo postęp - progresui išreikšti, 
postępowiec - progresistui, zacofaniec (iš: cofač się) - retrogradui. 

Mėgino ir lietuviai juos pasekti, bet jiems nebe taip jau 
pasisekė: prasimanė net keletą žodžių, kurie ne tik nepaaiškina, 
ką reiškia lotyniškasai „progressus“ ir „retrogradis“, bet taip 
supainiojo, kad vieni viena supranta, kiti kita, o treti ir visai 
nieko neišpaisto, kas norėta išreikšti. 

Dalyką ir tai aptamsina, kad vieno žodžio prasmę kurie ne 
kurie lietuviai per labai susiaurina; kitu žodžiu norėtų savo 
priešininką ar kitos rūšies veikėjus išpravardžiuoti ir panie- 
kinti, o jis (tas žodis) visai neišpildo savo paskyrimo arba vos 
per pusę teišpildo. 

Dėl tos priežasties daugelis jau šaukėsi paaiškinimų, kas gi 
tai yra progresas, kas jį pavaro ir kas sutrukdo arba net atgal 
atitraukia, kam pridera vardas progresisto, kam retrogrado, 
kokį darbą dirbant, kuo rūpinantis, galima būti progresistu ir 
kada negalima? 

Aiškiai atsakyti į šiuos visus klausimus nepigu nei tiems, 
kurie apsikrikštijo progresistais ir tarias vieni patys progreso 
vadžias teturį; nepigu, nes filosofiškoji „progreso“ reikšmė 
jiems patiems neaiški. 

Prisipažįstu, kad ir man per sunki ta našta - gražiai aptarti 
visą progreso reikšmę ir suvesti krūvon visus jo veikinius. Aš 
pamėginsiu vien išpainioti tuos supratimus, kuriuos sudarė šio- 
kie ar tokie dabartinėje mūsų raštų kalboje vartojamieji žodžiai, 
ir kas tai galėtų būti tie veikėjai, kurie tais žodžiais pasivadina. 

Taigi visų pirma, nors ne kalbininkas būdamas, savotiškai 
pakliedėsiu apie kilmę ir reikšmę tų žodžių, kuriuos vartojame, 

kalbėdami apie progresą. Kalbininkai teiksis rūpestingai mano 
galvojimus atitaisyti. Tas darbas verta pakelti, nes, kaip pa- 
matysime toliau, aiškus žodžio prasmės supratimas daug ne- 
aiškumų ir ginčų pašalintų. 

Garsasai lotyniškai lenkiško žodyno sustatytojas („Lexicon 
latino-polonicum“, 1822) kunigas Pliorijonas Babrauskas, se- 
kęs Jokūbą Facciolatį!, šitaip aiškina žodžius „progresas“ ir 
„retrogradas“. 

Progressus - sudėtinis daiktavardis, iš priešdėlio pro - prieš 
(rodant tolyn) ir gradior - žengiu; progredior — tolyn, priekin, 
arba priešakin (pryšakin), žengiu, o progressus — priekin žen- 
gimas; perkeliamojoje prasmėje - plėtojimasis, nauda. 

Retrėgradis - taip pat sudėtinis daiktavardis, iš priešdėlio 
retro — atgal, užpakalin ir gradior; retrogradior — atgal žengiu, 
grįžtu, retrogradis — atgal grįžtąs. 

Kaipgi dabar lietuvių norima vienu žodžiu išreikšti: priekin 
ėjimas ir atgal grįžimas? Dažniausia vartojama: pirmeivis, pir- 
meiviškas, pirmeivybė, pirmyneiga; atžagareivis, atžagarei- 
viškas, atžagareivybė; rečiau - atgalainis, pažangus, pažanga. 

Bet ar tikrai tie žodžiai išreiškia tai, kas norima išreikšti? 
Taigi išskirstykime juos į sudedamąsias dalis ir pažiūrėkime, 
ką jos skyrium reiškia. 

Pirmeivis, susidarė iš pirma (ir pirma) ir eiti, kaip keleivis iš 
keliu + eiti. Prieveiksmis pirma reiškia 1) eilią: vienas eina pir- 
ma, kitas paskui; 2) laiką: pirma persižegnok, paskui paval- 
gysi. Vietos jis niekados nereiškia ir tolyn neparodo. Tam tiks- 
lui yra žodžiai: 1) prieš: medžiotojas eina, o prieš jį (ton pačion 
pusėn) šuo bėga; šitas „prieš“ atskirtinas nuo prieš — naprze- 
ciw; 2) priekin (Ukm. apskr.), priešakin, latviškai — uz priekšu. 

Norėdami, kad pirma rodytų tolyn, lietuvių laikraščiai pra- 
dėjo vartoti gyvoje kalboje mano niekur negirdėtą: pirmyn. Ir 
vargu bau jį lietuvių kalbos dvasia pagimdė. Norėdami prie- 
veiksmių šaltai, aukštai ir k. prasmės padidėjimą išreikšti, sa- 
kome: šaltyn, aukštyn ir k., o prieveiksmis pirma turi užbaigtą 
prasmę, didėti nebegali, tad ir lyties pirmyn negalima pada- 
ryti. Bet kad ir pradėtume jį laipsniuoti, kaip išimtinai patį 

būdavardį pirmas, iš kurio kilęs prieveiksmis pirma, laipsniuo- 
jame: pirmesnis, pirmiausias — tai ir tada pirmyn nereikštų ju- 
dėjimo priekin, snepe0vo, vorwūrts, tik reikštų patį įsigalėjimo 
darbą, norą išsikišti pirmon eilėn arba anksčiau ką padaryti. 

Tokiuo būdu, jei ir galima būtų taip pasakyti, tai pirmeivis 
reikštų tą žmogų, kuris pirma kitų eina, kitus veda, kaip pirma- 
lakos reiškia tai, kas pirma išlekia, nei kiek neparodydamas, kur 
eina ir veda, priekin ar atgal; pirmyneivis reikštų tą, kurs darosi 
pirmas ir gali toks pasidaryti, bet nežinia dar kuriam tikslui. 

Daugiau, atžagareivis susidarė iš atžagariai + eiti. Būdavardis 
ūtžagarias (atažagarias) reiškia: atsisukęs, antrą galą atvertęs. 
Kilęs iš žagarai - žabai, virbai, kurie paprastai tęsiama drūtga- 
liais, kad į viršūnę augančios šakos susiglaustų ir nesispirtų; 
galima ir šiaudų kūlys tęsti atžagariai, t.y. už varpų. Atžagūris 
būtų: žagaras, žiūrint į jį iš viršūnių, kaip atkalnė (Tel. ap.) - 
wzgėrze - į kalną žiūrint (pakalnė - nuo kalno žiūrint). 

Kažin, ar galėtų apie žmogų pasakyti, kad jis atžagarias ei- 
na, kaip sakoma apie žabus ar kūlius, kad jie atžagariai tęsiama 
(velkama), nes žmogus eidamas nei vieno, nei antro savo galo 
nekiša priekin, nes lygiai stačias eina. Čia tegali būti kalba apie 
žmogaus puses, o ne galus, o tam tikslui yra žodžiai atbulas ir 
atatupstas. Tegu sau galėtų ir atžagarią į žmogų pritaikinti: vis 
dėlto toks pasakymas nereikštų atgal ėjimo, grįžimo, nes ir at- 
bulai (atžagariai) galima eiti priekin, nors ir ne taip greitai. 
Galima būtų pavartoti žodis atžagūris (ne atžagareivis), apta- 
riant žmogų, kurs paprastajai tvarkai, prigimtajam būdui ar 
logikai priešinasi, kaip yra atžagariai kiauliai, kurių šeriai 
atžagari, atžagarės žąsys, kurių plunksnos į priekį linkusios; 
ir taip suprantamas vis dėlto atžagaris gali priekin eiti, ne kas, 
kad ne tais keliais, kuriais kiti eina. Ar šiaip ar taip vertus, 
žodžiu čižagarias negali išreikšti retrogrado. 

Šiam tikslui aš buvau suradęs Telšių apylinkėje pavardę - 
Atgalainis ir geografišką vardą — Atgalainiai, kurs man buvo 
pasirodęs reiškiąs atgal einančius žmones. Tad buvau pataręs 
vartoti. Vienur kitur ir buvo pavartota. Gali būti, kad jis ir pa- 
našesnis į retrogrado prasmę, nors aš imu abejoti, begu tik jis 

nebus kilęs iš žodžio atgaliai - nompoxa („pjovę paršą, atgalius 
bėdžiui atidavėme“) ir bene reikš: galuūlyčių ar galulaukių 
gyventojai? Be to, priesaga -ainis dažnai tą patį reiškia, ką ir 
-aitis, t.y. sumažinimą ar malonėjimą. Sulygink: krupaitis ir 
krupainis - rupūžiukas. 

Tesprendie apie tai kalbininkai. 

Jei tada būtinai užsispirtume vartoti visus viršiau perkra- 
tytuosius žodžius, tai reiktų jie vartoti tiktai štai kokia prasme: 

pirmeivis — greitasai by koks veikėjas, savo partijos vadas, 
greičiau už kitus viską darąs; 

pirmyneiga (pirmyneivis) - mušimasis, bet dar neišsimušimas 
įpirmąsias veikėjų eiles, jų priešakin; demokratų kilimas aukštyn; 

atžagareivis (geriau: atbulaivis) - nenoromis, kaip kad srovėn 
ne savaime pakliuvęs veikėjas; 

atžagūris - priešgina, su niekuo nesolidarizuojąs žmogus, ga- 
lįs, jei panorėtų priekin eiti, bet dažniau ant vietos užsispyręs, 
konservatistas, naujų srovių nepripažįstąs ir joms priešinąsis. 

Visi tie žodžiai, jei aš per daug nesuklydau, išvedžiodamas 
jų prasmę, reikštų progresistus, tik visokių rūšių. Beliktų mums 
pasidžiaugti, jog turtinga ir lanksti mūsų kalba sugeba išreikšti 
tokias smulkmenas (detalius), kurių kitos kalbos neišreiškia. 

Bet turint žodžių kokio supratimo dalims išreikšti, reiktų 
žodžio ir visai čielybei, progresui, pavadinti. Pirmyneiga, kaip 
matėme, netinka. Pasilieka dar du retkarčiais vartojamu: pa- 
žanga ir geryneiga. Pažangus - progresyvinis ir pažanga - prog- 
resas man išrodo ne visai blogai padaryti; pažengti vis tik reiš- 
kia šiokią tokią tendenciją priekin, nors pirmoji jo reikšmė 
greičiau bus: mokėjimas žengti (vaikas jau „paeina“, „pažen- 
gia“; kaip - mokinys jau „paskaito“). Rodos, jis iš kun. Jauniaus 
išėjo. Antras, jau tikrai Jauniaus pramanytas. Progresą imda- 
mas perkeliamojoje prasmėje - korzy 6jis tai išreiškė žodžiu: 
geryneiga. Šituodu žodžiu vis dėlto geresniu už padarytuosius 
su priesaga -ybė: pirmeivybė ir k., kurie ilgi, negražūs ir abe- 
jotina, ar tiksliai ir moksliškai nukalti. 

Kitą kartą pakalbėsime apie pačius žmones, kurie teisingai 
ar neteisingai šiais vardais prasimena. 

TAMSOS PRIETARŲ GRIOVIMAS 


Šiame „Vilties“ numeryje pradedame spausdinti dailų, kaip 
ir kiti, Šatrijos Raganos (Marijos Pečkauskaitės) pasakojimą", 
kaip mažas bėdinų sodiečių vaikiukas, iš pat mažens jaučiąs 
neapsakomą patraukimą į mokslą, niekaip negali jo užtektinai 
įgyti. Gerbiamoji rašytoja kartkartėmis didžia meile grįžta prie 
to paties dalyko, prie rūpestingo mažučių švietimo. Skaitytojai 
gal tebeatmenate „Viktutę“, „Gydytojo pasakojimą“, „Vincą Sto- 
nį“2. Jeigu nebeatmenate ar dar nesate tų dailiai pamokinančių 
pasakojimų skaitę, tai dabar turite gerai įsiskaityti. Daugumui 
atsivers akys, daugumas supras, jog ir mažyčių turima savo ypa- 
tinga siela (dūšia), kurios mindžioti niekas neprivalo, savo rimti 
troškimai, kuriems įvykti reiktų kiekvienam, žmones mylinčiam, 
padėti. Maloniausias iš tų troškimų — tai šviesos troškimas, tai 
noras akyliau aplink apsidairyti ir visa tai suprasti, ko „šulėje 
augdamas, pro svikį penimas“ negali suprasti. 

Visa mūsų nelaimė, jog tėvučiai dar per maža tevertina 
mokslo ir šviesos gėrybes. Į savo vaikus vargšai tebežiūri kaip 
į padėjėjus sunkiai gyvenimo naštai vilkti, iš pat mažens rū- 
pinasi išnaudoti juos kasdieniams darbams ir namų žygiams, 
iš pat mažens moko sau „duoną užsidirbti“, tai yra pasitenkinti 
savo kūno reikalavimus, lyg tarytum visas žmogaus pasky- 
rimas ir visa laimė - tai prikimšimas juoda balta duona pilvo. 
Iš kur paskui kyla neapribotieji ilgesiai ir nerimas, kad ir 
nealkanų žmonių, maža kas tegalvoja. O jie kyla, atsakysime, 
labai dažnai dėl neaprūpinimo protingos, bet užgniaužtos 
sielos. Tai didelė tėvų kaltybė, didelė jų nuodėmė prieš savo 
vaikus. Jų negali išteisinti nei vargingas gyvenimas. Todėl 
šviesiosiose viešpatijose visai to nežiūrima: visi tėvai, ar jie 
turtingi ar bėdžiai, varu varoma mokyti vaikus. 

Geras dalykas tasai visuotinis priverčiamasis vaikų moky- 
mas ten, kur negniaužo prigimtosios vaikų kalbos ir jų tikėji- 
mo. Sunku atspėti, kada ir mes ištesėsime įsivesti visuotinį mo- 
kymą. Užtat krenta ant mūsų, bent dabar, dar didesnis rūpesnis, 

kiek tik išsigalint priverčiamąjį mokymą atstoti mokymu iš geros 
valios. Štai kam pradėjo atsirasti apšvietimo draugijos, štai kam 
visi raginimai nesišalinti nuo tų draugijų, padėti joms ir 
mokyklų įsisteigti, ir mokytojų užtektinai prisiveisti. Ten, kur 
jau yra mokyklos ir mokytojai, o tėvai vis dėlto bevelija gaišinti 
vaikų laiką smulkiesiems namų darbams, kuriuos ir be vaikų 
šiaip taip galėtų atlikti, - kuo gi begalės išsiteisinti? Jei bent vienu 
savo tamsumu, vienu, kaip sakėme, nemokėjimu kaip reikiant 
vertinti mokslo ir šviesos naudingumo. 

Tegu sau ir taip būtų. Tada jau ant šviesos nešėjų kristų 
rūpesnis ne tiktai mokyti, šviesti tuos, kurie mokslo reikalauja 
ir jo trokšta, bet ir griauti sunkiausijį tamsos prietarą - šviesos 
niekinimą; į mokslą, į šviesą traukti ir tuos, kurie kad ir tuo 
tarpu naudos jų neišmano, bet užtat paskui, to gera prityrę, 
pasakys ačiū. Tas rūpesnis skirtas mokytojams, kuriems švie- 
sioji visuomenės dalis padėjo užimti savo tėvynėje vietas. 

Šitą tiesųjį savo paskyrimą mokytojai visur pildo ir pas mus 
pildo, bent rūpinos pildyti: vaikus viliojo, tėvams įkalbinėjo, 
ir net su „valsčiaus ponų“ pagalba verstinai vertė. Vis dėlto 
mokyklos ne taip dar senai buvo per pusę tuščios. Kuo gi tada 
tėvų teisintas? Tada, be mokslo, turėta dar antras pasiteisi- 
nimas: mokyklos buvo ne savo, mokytojai ne saviškiai; bijota 
jų, kad kalbos ir tikėjimo nenuskaustų, lietuviško būdo neiš- 
trintų, vaiko savajai šeimynai svetimo nepadarytų. 

Bet virto laikai. Saviškiams mokytojams grįžtant į mokyk- 
las, ir mokyklos pradėjo daryties savomis. Vaikų vienu matu 
prisigrūdo dukart tiek, kiek galėtų sutilpti. Daugumas vaikų 
verkdami gavo atgal grįžti. Kilo reikalas naujas mokyklas 
steigti. Rodės viskas jau eis geidžiamuoju keliu. Bet štai žmo- 
nelės labai neretoje vietoje vėl pradeda traukti senąją raudą: 
mokyklėle tu mano, šviesos nešėjėle tu mano, ir vėl tu ne mūsų, 
ir vėl ne mūsų... Ir vėl ėmė mokyklos tuštėti; ir vėl ėmė ne- 
beskirti iš „valsčiaus ponų“ ir mokytojo: kitiems mažina algas 
ir jam mažina. Tai kodėl gi? 

Gerbiamasai mūsų korespondentas, kun. J., štai ką mums 
rašo: 

„Kas žino kitas priežastis, tepasakai. Aš žinau štai kelias, 
kodėl kai kurie lietuviai mokytojai nepasirodė saviškiais ir taip 
pačių mokyklų nepadarė savomis. 

1. Kai kurie mokytojai atvyko Lietuvon per labai jausda- 
mies nebepasiekiamai aukštesni esą už visą minią, kurion 
pakliuvo; vos atvykę, per ūmai ėmė „veikti“, pasirodydami 
trukšmingais reformatoriais, arba gyvenimo vertikais. Visai 
klaidingas buvo žingsnis - išdėjimas laikraščiuose gyventojų, 
kurių vaikų atvyko mokyti: jie ir tamsuoliai, ir atžagareiviai, 
ir šiokie, ir tokie. Atradę išspausdintą savo korespondenciją, 
jaunieji „veikėjai“ it vaikai džiaugėsi, nešiodamies rodė, vie- 
nam kitam ir pasigyrė, kas tai yra parašęs. Mūsų žmonės turi 
daug savimyliškumo ir net puikybės. Jei kame gyvas tebėra 
vadinamasai užkampių patriotizmas, tai daugiausia pas mus. 
Papeikimus savo užkampio labai jaučia, pasijunta užgauti, 
pradeda pykti ir rašytojo ieškoti. O suradę, geros širdies jam 
nebeturi. Įtūžę dažnai murma: „O jis gi kas toks? Iš kokių 
aukštybių jis nukrito?“ 

2. Kai kurie nepripažįsta žmonių tikybos, negerbia papročių, 
ir visa tai tyčia rūpinasi aiškiai parodyti. Dažnai tenka girdėti: 
„Et, jau, mūsų mokytojas! Nei jis poterių kalba, nei bažnyčioje, 
jei kada ateina, meldžiasi: vien dairosi, kur gražesnė mergaitė 
stovi. Dažniau, kada žmonės ant sumos važiuoja, mokytojai 
tyčia vieškeliu iš miestelio „spaceruoti“ eina: tegu visi mato, 
kad jie šiandien mišių neklausys. Antai S. mokytojas su mo- 
kytoja Kūčių dieną, kada visi posninkauja, pasidėjo tyčia prieš 
žmones dešros ir juokdamies ėmė valgyti: matykite visi, kad jie 
posninkų nepripažįsta. Sakyk jam susitikęs: „Tegu bus pagar- 
bintas“, ojis tau it žydelis - „Labą vakarą“... 

Ir baisu darosi žmogeliui, kad jo vaikas nepasektų dvasia 
jam svetimo, nors kilme saviškio mokytojo. O mokinys turi sekti 
savo mokytoją, nes kitaip vienas nebūtų mokinys, antras — 
mokytojas. 

3. Dažnai užsiima daugiau politika negu pedagogika, dau- 
giau nelemtąja ir jau apjuokta „pirmeivybe“ negu grynuoju 
žmonių apšvietimu. Per rūpestingas kaišiojimas ir įkalbinėjimas 

žmonėms kokios nors vienos rūšies laikraščių padaro nemalo- 
nų įspūdį: tuoj žmonės pradeda įtarti mokytoją, turint kokį 
neaiškų tikslą, toli gražu — ne gryną apšvietimą. Jei dar buvo 
gavę kokią negeistiną knygutę, tai jau ir sveikas dingęs! Buvo 
atsitikimų, kad knygeles surinkę parnešė atgal, pridėdami vie- 
ną kitą nemalonų žodį. Ir grįžo sau tie „tamsuoliai“ ir „nesu- 
sipratėliai“, krapštydami pakaušius ir murmėdami: „Bene ver- 
čiau davatkoms atidavus mokyti negu tokiam, kurs iš didelio 
rašto išėjo iš krašto“... 

4. Kur ne kur, dar neparodę savo nuopelnų, jau buvo už- 
kosėję algos padidinimo ir susilaukė... sumažinimo.“ 

„Kada gi tie mokytojai patys pradės „mokėti“ į žmones prieiti 
ir jų įsitikėjimą įgyti?“ — ilgėdamasis klausia korespondentas, 
baigdamas liūdnąjį savo pranešimą. Galėtume atsakyti: tada, 
kada subręs ir gerokai pasidarbavę prisitirs, koksai pasielgimas 
geresnius vaisius išduos: ar savo pašaukimo sąžiningas išpildy- 
mas, ar pakraipų pakraipėlės, kurios šiandien vienos, rytoj kitos. 

Visa, ką viršiau pasakėme, žinoma, toli ne visiems lietu- 
viams mokytojams pasakyta ir pritinka. Anaiptol! Pažįstame 
didžiumą vyresniųjų mokytojų, ypač tų, kurie jau savo vaikų 
susilaukė, kaip jie greitu laiku pasidarė vaikams tėvu moky- 
toju, kelio pravedėju, o patiems sodiečiams - draugu ir pata- 
rėju. Ten kalbų apie algos sumažinimą nėra. O jei ir atsitinka, 
tai negut per nevidonų, toli ne tamsuolių ir atžagareivių, 
pakurstymą, ko paskui sodiečiai ima griausties. 

Tikėkime tad, kad vyresniųjų išmintis ir taktas padės ir 
jauniesiems susizgribti ir nusistovėti. 


P. SOBIESaAAWAS SĘKTA VĖL PRABILO* 


P. Sobies awą Sęktą“, tėvą „Ostrzeflenie“ ir kitų sunkiai pa- 
gimdytų dalykėlių, jau per gerai žinome. Išvydus vieną tą 


* Ziūr. „Marzenie o niepodleg ej Litwie“!. - „Goniec Wile ski“, Nr. 59, 60, 61. 

suktąjį, kaip ir patys rašinėliai, parašą, jau nebereikia jų skaity- 
ti -iš kalno žinai, ką, kaip ir apie ką bus parašyta. Nelaimingas 
lenkų ligonis, įsimušęs galvon vieną vienatinį dalykėlį, jogei 
lietuvių — pasaulyje nesą ir būti jų negalį, tečiaus visą savo 
amželį, kiek tik tesėdamas grumiasi su tais, anot jo, nesančiai- 
siais lenkų priešininkais. Skaitai, stebiesi; kartais norėtųsi ir 
papykti, bet ir vėl atlyžti, atsiminęs, jog ispanų karžygys Don 
Kišotas*, nors senai miręs, turi atsigimti taip p. Sęktos, tai ki- 
tame kuriame asmenyje. Su tokiais karžygiais nebūtų protinga 
kitaip grumties, kaip tiktai juokų rūbais apsitaisius. Užtat gi 
paliksime šalyje tokiuos p. Sęktos galvojimo žiedelius, kaip: 
1) „Baigiantis Lenkų viešpatijai, nebeliko nei žymės kokio nors 
Lietuvos skirtumo“, liko tik vienas lenkų „nar6d“, kurio dalelė 
vadinasi - lietuviais. Paliekame tai be ginčų, nes tame dalyke, 
ačiū, pavadavo mus „Plotka Wile ska““; 2) „Lietuvių tautos sie- 
nos apima Kauno guberniją be viso Kauno apskričio, o gal (!) 
ir be Ežerėnų“ ir Ukmergės apskričių“; 3) „Neužginama tiesa, 
jog Lietuvių provincijoje (!) nėra nei vienutytės grynai lietu- 
viškos parapijos, kur nebūtų lenkų“ (o Mosėdis, Kuliai Telš. ap., 
Svėdasai Ukm. ap., Marcinkonys, Perloja, Trakų ap., neminint 
kitų?); 4) „Negirdėjau, kad lenkai kame nors niekintų lietuvių 
kalbą“ ir kitus tokiuos. Vis tai pašaipos ir pajuokos laikraščių 
dirva; tearie ją ir toliau „Plotka“, mūsų „Ežį'7 pasikinkiusi. 

Šiuo žygiu mums visai ne juokai, nes ir Don Kišotai bedri- 
vydami gali pridirbti nemaža jeibių. Galima juokties, kada Don 
Kišotai neapsakomu drąsumu ir įnirtimu užtinka vėjo malūnų 
sparnus badyti, bet kada jie ima ramiuosius žmones žeisti, jų 
gyvulius novyti ar vyno bosus skaldyti, tai jau prisieina jie 
surišti ar kur nors už krotų pasodinti. Kalbame čia apie p. Sęk- 
tos, drauge ir „Gonco“, lietuvių įdavinėjimą (denunciaciją) ru- 
sų valdžiai ir apie atnaujinimą jau pradėto užmiršti Lietuvos 
lenkų obalsio - „przenigdy“?, kurs šiuo kartu skamba - „non 
possumus“ (negalime). 

Tiek jau girdėjome lenkų tautininkų (endekų) nesąmonių, 
jog vieną antrą šimtelį daugiau jų išgirdę, visai nebesistebime; 
Vilniaus gubernijos „bracia Litwini“? tiek jau prisikentėjo nuo 

lenkų dvarininkų ir aukštųjų dvasiškių viešpatavimo ir slė- 
gimo, jog paskesniųjų smūgių daugumas pradėjo nei nebe- 
jausti, nei nebebijoti; jų laukiame, kaip paprastųjų gegužės 
mėnesio perkūnų ar rudens laiko karštinių. Bet niekados 
nelaukėme, kad lenkai tautininkai dėl galutinio kovos su lie- 
tuviais laimėjimo būtų griebęsys to paties pragumo, kurį 
kartkartėmis neteisingai lietuviams primeta, būtent: įdavinė- 
jimo arba denunciavimo rusų valdžiai. 

Denunciacija per didelis žodis, per sunkus ir per nešlovin- 
gas prikišimas, kad būtume išdrįsę lengvu būdu, neturėdami 
rimtų prirodymų, jį ištarti. Ištariame tečiaus ir neatšaukiame, 
nes kitokiuo vardu negalime pavadinti p. Sektos ir jo globėjo 
„Gonco Wile skio“ kliedėjimų Nr. 60 ir 61 „o niepodleg ej Lit- 
wie“, kurią sumanę „doktrinieriai, kliedą Lietuvos hekatistai, 
fanatikai, neva inteligentai, užsimetėliai, vaipantys, zakute 
by“... na, litvomanai!“ Vienu žygiu norėta lietuviai išjuokti 
kaipo tokie, kurie siekią nepasiekiamų dalykų, ir valdžia juos 
užpjudyti kaipo užsimaniusius nuo Rusijos atskilti ir jau dabar 
tiesiančius būsimosios „Panstwa Litewskiego“" sienas. Kas Ži- 
no, kaip sunku lietuviams išgauti nors kokia mažutytė teisė, 
kaip valdžia žvairuoja į visas tas tautiškąsias teises, visur ma- 
tydama pradžią separatizmo (atsiskyrimo), — tas pasakys, jog 
lenkų endekų tikrai norėta pataikyti mums pačion skaudžiojon 
vieton! „Daugumos lietuvių partijų vadai užsiėmę išvedimu 
tos viešpatijos sienų ir sustatymu sąlygų, kuriomis kitos tautos 
galėtų joje gyventi“; „ta viešpatija turėtų susidėti iš“... „Orga- 
nizatoriai būsimosios Lietuvių viešpatijos“ ir t.t. ir t.t., net akys 
reipsta nuo tų nuolat reikalu ir nereikalu kartojimų: „panstwo, 
pa stwoir pa stwo!“ Taip ir rodos, jog štai štai išgirsi priedą: 
klausykite, apšvietimo ministeriai, iš kurių prašoma tautos 
mokyklų; klausykite, vidaus reikalų ministeriai, iš kurių 
reikalaujama krašto savavaldybės, klausykite generalguber- 
natoriai ir gubernatoriai, iš kurių reikalaujama draugijų lais- 
vės, -juk vis tai lietuviai daro ne savo žmonių kultūrai pakelti, 
bet „niepodleg ą Litwę“ padaryti; klausykite, dėmėkitės ir 
užgniaužkite, kol laikas, jų rūpinimąsi „savimi“!.. 

Na, argi tai dora, ar gražu, ponai endekai? Kokia ligūsta 
vaidintuvė galėjo jums tokiuos niekus patarti? Lietuvių lite- 
ratūra? Ne! Nei laikraščiuose, nei knygose nerasi nei vieno 
rimto galvojimo apie sudarymą nei nuo ko nepriklausančios 
viešpatijos. Lietuvių partijų programos? Ne! Mes nežinome nei 
vienos politiškos partijos, kuri rūpintųsi ne žmonių teisėmis, 
ne luomų išlyginimu, ne nuskaustųjų apgynimu, bet atsisky- 
rimu nuo Rusijos. Galgi lietuvių susirinkimuose buvo kelia- 
mas ir rimtai svarstomas šis klausimas, o endekai, tai išgirdę, 
paskubėjo per laikraščius kam reikiant pranešti? Nesame bu- 
vę nei tokiuose susirinkimuose. Tai kas gi? P. Romeris, autorius 
„Litwa“!2, arba istorijos tautiško lietuvių susipratimo. Jis ne- 
atsargiai išsitarė apie Lietuvos autonomiją, kaip ji bręsta lie- 
tuvių mintyse, apie tautiškai politišką Lietuvos supratimą, 
kurią sudarys visi vietiniai piliečiai, neskiriant nei lenkų, nei 
žydų, jei tiktai jie panorės nebūti kolonistai ir svetimataučiais, 
apie nepaliečiamybę visų tautų kultūros ir kalbos, kurią gali 
užtikrinti tiktai neveidmainiškai ir giliai demokratiška auto- 
nomijos organizacija. Lietuvos autonomiją — tą kiaušinį, padėjo 
todėl lietuviai; iš jo lenkams endekams jau lengva buvo išperėti 
visa „Niepodleg e Pa stwo Litewskie“, nors autonomija dar 
labai toli nuo „niepodleg o ci“. 

Dabar klausimas, kam gi reikėjo p. Sęktai ir „Goncui“ vienu 
daiktu palaikyti lietuvių geidžiamoji Lietuvos autonomija su 
atskira Lietuvos viešpatija? Nejaugi p. Sękta ir K“ tokie be- 
moksliai, kad net negali išskirti tų dviejų dalykų, kuriuos ir 
pusinteligenčiai lengvai išskiria? Ne, p. Sękta ne toksai be- 
mokslis, koks Machiavelis*s. Jam, kaip ir kitiems lenkams ende- 
kams, rūpi nei minties nepakreipti į Lietuvos krašto skyrimąją 
autonomiją, nes jie svajoja apie bendrąją Lenkijos, kurios viena 
provincija vadinasi Lietuva, autonomiją, o paskui — kodėl gi 
nesitikėti ir „niepodleg ej Polski w dawniejszych historycznych 
granicach od morza i do morza?“!* Kiek tai jie, endekai, pri- 
plūdo ant lietuvių, kada, lenkams pareikalavus sau autono- 
mijos, ir lietuviai pareikalavo jos skyrium sau! Bet kadangi by 
kokio krašto savavaldybė yra toks šviesus ir natūrališkas 

dalykas, jog sunku stačiai į akis jam nepritarti, tai ir atsirado 
reikalas supainioti ji su „niepodlęg o cią“, t.y. su svajojimu, 
kuris politiškai ir ekonomiškai įvykti negali. Tokiuo būdu 
norėta visi Lietuvos lenkai suturėti ir tolesniam laikui nuo 
rūpinimos įgyti Lietuvos savavaldybę; suturėti ir vis dėlto nu- 
imti nuo jų visą atsakomybę už nesirūpinimą savo kraštu. Oi, 
kaip gudriai „tanim kosztem“!55 Taip ir norėtųsi p. Sęktai dova- 
noti prastųjų papirosų reklama: „Sustok, sustok ir pasistebėk: 
už 3 kapeikas net 20 papirosų!“ 


Kaip kitą kartą Jakštui šaukiant būti šito krašto piliečiais, 
lenkai endekai atsakė — przenigdy!, taip ir dabar, Romeriui 
skelbiant luomų demokratizaciją ir lietuvišką pilietiškumą, 
lenkai endekai atsakė Sęktos lūpomis: non possumus! Ir kaipgi 
galėtų ponai Sęktos pritarti lietuviškam demokratizmui, kad 
lietuviai su lenkais, „dvi viešpatiji, susirišo ir net susiliejo 
vienon viešpatijon ir net vienan - „narėd (szlachecki)“? O kad 
ilgainiui „šalip šlėktų atsistojo sermėgiai, atsistojo chlopai“, 
tai ar jau prašalino tas priežastis, dėl kurių buvo „susilieta“? 
Žinoma, ne! Kaip seniau kovota bendrai su priešininkais 
vadovaujant šlėktoms, taip ir dabar turi pasilikti šlėktų 
hegemonija. Kitaip — non possumus dirbti ir gyventi su 
chlopais. Romeris perspėja dvarininkus, kad ne tik pridera, 
bet ir net baisu nesusilyginti su vietiniais gyventojais. „Bet tas 
bauginimas tegalįs lenkus prajukinti!“ — rašo Sękta. Kas tie, 
girdi, lietuviai, sulyginus su lenkais? Jie užima šeštą vietą iš 
galo, tuo tarpu kad lenkai — šeštąją vietą iš pradžios! Rusija, 
Prūsija, na, galinčios pabaidyti, nes tai „esančios galingos 
viešpatijos, o ne kokie padrikę rūkai, kurie vos vos tepradedą 
įgyti neaiškią lytį fanatikų galvose“. 

Iš „Lietuvių viešpatijos“ gali sau p. Sektos ir K“ juokties, 
nes tokia viešpatija, kaip jų galvose užgimė, taip ten pat ir 
pasibaigs; tai jų pačių pasistatyti vėjo malūnai. Bet pati liaudis 
nėra taip jau niekinama. P. Sekta ir K“ kitaip šiandieną kalba 
apie liaudį, bet 1905 metais toli ne taip kalbėjo. Tada ir tarties 
su liaudimi jie mokėjo, ir demokratais esą prisipažino, na, net 
ir Hietuviškai, tam sykiui, žinoma, mokėjo... 

Jei „Goniec Wile ski“ su visais savo endekais atstovautų 
visus Lietuvos „lenkus“, jei tie „lenkai“ neužprotestuotų prieš 
antrą sykį mestą „przenigdy“, „non possumus“ būti to krašto 
piliečiais, jei iš tikrųjų pasakytų: „nors norėtume, negalime, 
nors galėtume, nenorime“, — tai lietuviams daug paaiškėtų, 
kaip galų gale nusistovės liaudies santykiai su dvarininkais ir 
kokios bus viso to pasekmės. Tikėkimės tečiaus, jog endekai 
neatstovauja visų Lietuvos lenkų, kaip pasirodo iš „Kurjerio 
Litewskio“; tikėkimės, kad „terytoryalne obywatelstwo“!* 
ilgainiui paims viršų ir patys išmes už tvoros tuos iš savo tarpo, 
kurie to prašyties prašosi. 

Nesąmonių ir prieštaravimų tame pat straipsnyje yra tiek, 
kad vargu būtų visi jie išskaityti. Priversiu tik vieną „Gonca“ 
veidmainiškumą kalbant apie vertumą neva lenkų kalbos, 
kurią šiandieną vartoja nutautėliai lietuviai ir baltarusiai. 

P. Sękta Nr. 61 sako: „Lenkiška kalba visai nėra tokia bloga, 
kaip tyčia ponai nori mums įkalbėti; girdžiu ją dažnai, ir iš 
tikro nedaug kiek ji.tesiskiria nuo knygų kalbos, kuri viena 
pati, jei kitų prirodymų nebūtų, parodytų, jog ta liaudis yra — 
szczeropolska??. 

Tuo tarpu Nr. 59 „Goniec“ duoda vietą tokiai p. Ž. nuomonei: 

„Trečiosios klesos pilkoji publika šnekėjosi... lenkiškai jei 
tą liūdnąjį žargoną galėtų lenkų kalba pavadinti. Buvo tai 
suplaukimas slaviškųjų makaronizmų, rusiškųjų kirčių, nuo- 
stabios gimtys ir dar labiau nuostabus linksniavimas. Be 
daugybės provincionalizmų, kiek ten svetimųjų žodžių, 
sulenkintų „haniebnie“!*, sunkiai gręžiančių ausis... Žargonas! 
tikras, baisus žargonas!“ 

Na, ir žinok dabar, ką gi „Goniec“ iš tikrųjų mano apie len- 
kiškąją kalbą Lietuvoje: ar taip, kaip p. Sękta, ar taip kaip p. Ž. 
Nebent „Goniec“ moka kalbėti, reikalui atsitikus, tiesiai ir 
atžagariai. Bet tai bjauru laikraštyje, kurs turi pretenziją kalbėti 
„Za narod polski“'?. Pats „narėd polski“ stačiau pakalbėtų, o 
„Narėd litewski“?? greičiau su juo susiprastų, kad nebūtų 
neprašytųjų tarpininkų endekų. 


8. 566 + 225. 


MEČISLOVAS LEONARDAS 
PALIULIONIS 


1834-1908 


Gegužės 2 dieną „Viltis“ gavo telegramą lietuviškai: 

„Vyskupas Paliulionis šiandien trečioj valandoj pasimirė. 
Redaktorius kunigas Dambrauskas“. 

Taip tatai ir atsitiko, kaip aname numeryje buvome spėję: 
nebesulaukė savo 25 metų vyskupavimo jubiliejaus, o betrū- 
ko trijų savaičių. Už dvejų metų būtume šventę 50 metų kuni- 
gavimo jubiliejų. 74 metų senutį gal ne tiek ligos, kiek karšatis 
pakirto. 

Štai kiek tiek vakarykščių žinių. 

Jo Mylista Žemaičių vyskupas Mečislovas Paliulionis sun- 
kiai negaluoja. Susirgus plaučių uždegimu, prasidėjo intluen- 
za, neskaitant širdies ligos, kuria seniai jau serga. Visa tai jo 
amžiuje labai pavojinga. 

Telšių, arba Žemaičių, vyskupas Mečislovas Leonardas Paliu- 
lionis.šv. teologijos magistras, Jo Šventenybės Romos Popiežiaus 
Namų prelatas, Popiežiaus Sosto asistentas, šv. Stanislovo 
pirmos klasės ordino kavalierius, gimęs 1834 m., kunigu įsi- 
šventęs 1860 m., vyskupu paskirtas 1883 m. kovo 3 d. įsišventęs 
gegužės 22 d., vyskupo sostą paėmė liepos 10 d. tų pat metų. 

Vyskupas Paliulionis, drąsiai galime sakyti, buvo žymiau- 
sias visų Rusijos katalikų vyskupas. Roma juo tikėjo ir nepa- 
sakomai jį vertino. Jo nuomone Roma ilgą laiką vadavosi dau- 
gelyje dalykų, taip grynai bažnytinių, taip ir politinių. Buvo 
laimėjęs aukščiausį Popiežiaus Rūmų titulą - Popiežiaus Sosto 
asistento, kursai lygus Romos grafo titului. Tai buvo tikras kar- 
dinolas, nors ir be „skrybėlės“. 

Rusų vyriausybė visą ilgą jo vyskupavimą turėjo rimtai su 
juo skaitytis, nes nuolankumo pasaulinei valdžiai ir kompro- 
misų su ja nepripažindavo. Vyskupas Paliulionis jau tada buvo 
opozicijoje, kada dar niekas apie tai nė manyti nemanė. Že- 
mesnioji dvasiškija noromis jį palaikydavo. Nesivaipydami ir 

nekreitėdami dvasiškiai mokėdavo tūkstančius rublių pabau- 
dos, važiuodavo Rusijon tremiami, o savo vyskupo sumanymus 
vykindavo. Patsai vyskupas Paliulionis savo vyskupavimo lai- 
ku sumokėjo Rusijos iždui arti 50 000 rublių pabaudomis. Vis 
dėlto nenusilenkė ir susilaukė geistinųjų išdavų. 

Istorijoje vyskupas Paliulionis paliks kaipo pradėjęs ir lai- 
mėjęs kovą už visų Rusijos katalikų laisvę lankyti savas baž- 
nyčias ir sava kalba maldas kalbėti mokykloje. 

Taip pat atsidėjęs žodžiu ir raštu kovojo dėl lietuviškos 
spaudos sugrąžinimo. Jo pasikalbėjimas apie spaudą su pačiu 
imperatorium bene buvo paskutinis dalykas, kurs persvėrė vy- 
riausybės nuomonę. 

Kaip dabotojas tikėjimo grynumo, taip pat buvo nenuolan- 
kus ir jokių „modernizmų“ nepripažino. Dėl tos priežasties 
su jaunaisiais dvasiškiais santykiai buvo gerokai atšalę. Bet ar 
tai vyskupo kaltė? „Jūs sakote, aš neesąs pažangus. Gali būti. 
Bet atminkite, kad aš viena koja jau kape stoviu. Dievui atsa- 
kysiu tik už tiesiąsias savo pareigas — už tikėjimą, ne už ką 
kita“, taip vieną kartą man išsitarė. Ir nebuvo ko į tai atsakyti. 
Šiandieną daugeliui jau aišku, jog jis neklydo, taktikos nemai- 
nydamas. 

Vyskupas Paliulionis buvo tikras lietuvis kilimu ir nuomo- 
nėmis. To niekados neužsigynė, tai laikė sau garbe. „Lietuvą 
myliu nemažiau už jus“, — sakydavos. — „Bet kad jūs vieną 
dieną norėtumėte savo kaktomis visą kliūčių sieną išgriauti, 
aš turiu su tomis kliūtimis skaitytis, vengdamas skandalų 
bažnyčioje“. O tos kliūtys, žinome, dažnai būdavo didesnės 
už geruosius jo norus. 

Tiesa, tas kliūtis dažnai sustiprindavo, aklai pasitikėdamas 
tokiais patarėjais, kurie to visai nebuvo verti. Bet silpnąsias 
būdo dalis tegul sau suskaito paskesnieji istorininkai. Šiandien 
stovint prie dar šilto lavono, nepadoru tai daryti. Šiandieną 
teatminkime, ką gera yra padaręs ir už tai linkėkime, kad jam 
teisingasai Dievas laime atmokėtų. A. a.! 


LAIDOTUVĖS 


Žemaičių vyskupo Mečislovo I Leonardo kūnas gražiai 
išrašytame juodame atvirame grabe gulėjo vyskupų rūmuose 
iki vakarui gegužės 5 dienos. Ten jį lankė kauniečių minios. 
Vakarą nabašninką išlydėjo į katedrą, čia pat gretimai su vys- 
kupų rūmais, tūkstantinė minia; galėjai matyti aukštuosius 
administracijos ir kariuomenės viršininkus: gubernatorių, jo 
padėjėją, komendantą ir kitus su savo šeimynomis. Grabą 
padėjo katedros koplyčioje. 

Pirmąjį pamokslą lenkiškai pasakė nabašninko vyskupo 
sekretorius, Jo Šventenybės Romos Popiežiaus šambelionas 
kun. Bronislovas Žongolavičius!. Pasakė puikiai, jausmingai, 
pats giliai susijaudindamas, nes ilgus metus buvo savo vys- 
kupo dešinė ranka, tai ir pats prisirišo, mylėjo ir gerbė jį. Gaila 
tik, kad ne visiems klausytojams teko girdėti silpnokas kal- 
bėtojo balsas. 

Antrą pamokslą pasakė lietuviškai kun. prelatas Antanas 
Pavilonis, katedros prepozitas?. Jo garsi kalba teko girdėti vi- 
siems; gaila tik, kad laukiamojo dailaus įspūdžio negavo. Kalba 
be galo ilga, nuobodi, varginanti, supainiota ir... neteisinga. 
Aprašydamas nabašninko būdą ir gyvenimą, prelatas Pavilo- 
nis, negut sekdamas kun. Razučiu? ir kitais tokiais kalbos 
šiukšlių gynėjais, ilgai ir suktai garbino vyskupo nabašninką 
už tai, kad jisai neleisdavęs vartoti bažnyčios pamaldose 
„naujų“, nuo jo betariant, žodžių. O neleisdavęs dėl to, kad 
patsai Popiežius buvęs jam tam tikrą raštą parašęs. Vienu kartu 
dvi netiesos. Viena, a. a. vyskupo Mečislovo parašas yra ant 
visų bažnytinių naujų knygų, kur gryna kalba rašyta; tai reiš- 
kia, kad nabašninko ne visai būta priešingo kalbos gryninimui; 
antra, nei vienas, nei antras popiežius lietuviškų „gadnaščių, 
pravadninkų, mylasninkų“ ir kitų tokių kalbos žiedelių, kaip 
gyvi, negynė ir tam tikrų raštų Žemaičių vyskupui nesiuntė. 
Įdomu būtų žinoti, kaip prelatas Pavilonis dokumentais tai 
įrodys, o įrodyti turi, nes kitaip suklaidins klausytojus ir nu- 
skriaus juos. Lauksime. 

Geg. 6 d. buvo karaliaus šventė; tokiomis dienomis nu- 
mirėliai laidoti ir gedulingos mišios laikyti pasaulinės vyres- 
nybės užginta. Tad kūnas gavo dar vieną dieną pabūti nepa- 
laidotas. Vakarą be žmonių jį išnešė iš koplyčios į katedrą ir 
padėjo ant aukšto gana menkai papuošto katafalko. Vilniaus 
katedroje ir šv. Jono bažnyčioje paprastiems piliečiams gražiau 
išpuošia bažnyčią. Nebuvo nė langai užtiesti. Vienatinis 
katedros gedėjimo ženklas, savo viršininko netekus, buvo juo- 
dai aptaisyti kapitulos narių sėdynių stulpeliai. 

Geg. 7 d.,7 val., rytą prasidėjo kunigų mišios, klierikų gie- 
dojimai egzekvijų. Kunigų iš Žemaičių, Vilniaus, Seinų ir Len- 
kijos vyskupijų suvažiavo apie 190. Veik visos vyskupijos 
atsiuntė savo prelatus delegatus. Atvažiavo Žitomiro pavys- 
kupis Antanas Karosas*buvęs vyskupo Mečislovo sekretorius, 
ir Plocko vyskupas Vnukovskis. Taip tuodu vyskupu su 
trečiuoju Žemaičių pavyskupiu Gasparu Cirtautu po kiekvie- 
nam nokturnui laikė iškilmingas mišias. 

Prieš paskutiniąsias mišias antrą lietuvišką pamokslą 
pasakė vienas geriausiųjų Žemaičių vyskupijos pamokslinin- 
kų, Švėkšnos klebonas kun. Julius Maciejauskas?. Kalba skardi, 
gryna; vos iš kurių ne kurių priegaidžių tegalėjai pažinti, kad 
kalbėtojo - negimta. Juo didesnė garbė, kad taip gražiai iš- 
moko. Kun. M., nabašninko prietelis, parodė jam daug meilės 
ir pagarbos. Buvęs liudytoju kone paskutinių a. a. vysk. Me- 
čislovo valandų, apsakė, kaip nabašninkas savimi nesirūpinęs 
iki galo; vis teiravęsis, kaip vyskupija klausanti jo šaukimų 
blaivybėn, doron ir santaikon. Pamokslas padarė gilų įspūdį. 
Verkė visa katedra. Varšuvos, Čenstakavo, Plocko ir kitiems 
lenkams atstovams tai aiškiai įrodė, jog Kaune iš tikrųjų esama 
Žemaičių katedros, jog esama kam žemaitiškai kalbėti. 

Po paskutiniųjų vyskupo Vnukovskio mišių lenkiškai sakė 
seminarijos profesorius, konsistorijos asesorius kun. Bronislo- 
vas Liausas“. Kunigą Liausą kauniečiai senai vadina tikru ora- 
torium, nors prikiša, kad, per daug susirūpinęs gražia forma, 
dažnai nuskriaudžiąs aiškumą ir turinį. Šiuo kartu to negalėjai 
pasakyti: šią kun. Liauso kalbą tenka priskirti prie tikrosios 

dailių dailės ir dėl jos sudėstymo, ir dėl formos, ir dėl iškalbė- 
jimo. Matyt, tikrieji jausmai ją pagražino. Lietuviai vien 
gailystavo, kad kun. Liausas per retai tesakąs lietuviškai, nes, 
kai panorįs, ir lietuviškai lygiai gražiai mokąs pasakyti. 
Tikimės galėsią bent ištraukas ilgainiui išspausdinti. (Prašomas 
buvo pasižadėjęs duoti, bet nedavė.) 

Ilgoms pamaldoms prie grabo pasibaigus, kūnas buvo 
išneštas per šventorių katedros rūsin, kur jau guli kitas Že- 
maičių vyskupas, kurio vardas tebeskamba Lietuvoje, a. a. 
Motiejus III Valančius. Įdėjus rūsin, trečią lenkišką pamokslą 
pasakė vyskupas Vnukovskis, bene tik būsimasis visos Rusijos 
katalikų metropolitas. Tai žmogus nepasakomai meilios 
išvaizdos, be jokio apsimetimo, paprastąsias tikėjimo tiesas 
išreiškė švelniai, nužemintai, dailiai, tikrai nuramindamas 
gailestingus savo ganytojo laidotojus. 

Galop trečią lietuvišką pamokslą pasakė Plungės dekanas, 
b. pirmosios Dūmos atstovas kun. Vicentas Jarulaitis?, dau- 
giausiajauniesiems ir vyresniesiems dvasiškiams, ragindamas 
auklėti ir puoselėti šviesiuosius nabašninko paliktuosius 
idealus. 

Minioje matėsi Kauno gubernatorius, gubernatoriaus pa- 
dėjėjas, daug lenkų aristokratų ciesoriaus ir popiežiaus išeigi- 
niais mundurais. | 

Vainikų, nors tai nepriimta dvasiškiams dėlioti, suskaitėme 
vienuolika, vis lenkiškais parašais ir nuo lenkų: Kauno m. vi- 
suomenės, Kauno m. fabrikų darbininkų, „Sprawiedliwemu 
Pasterzowy „Kurjer Litewski“š (politikos prasme); Bociarskių, 
Mali skių, Tiškevičių; „My 1Katolicka“?; Wdzięczna Rodzina; 
„Drogiemu Mieczys awowi Brat“!0; Palangos kunigai ir len- 
kai. Ir tik vienas lietuvišku parašu: „Jo Mylistai Žemaičių 
Vyskupui - Šiaulių šv. Juozapo katalikų darbininkų dr.“ Sako, 
buvęs ir antras kažin kurios draugijos Garbės sąnariui lietu- 
višku parašu, bet mums neteko jis surasti. 

TOMAS SIRVYDAS-MYKULAS ŽILINSKAS 
1833-1908 


„Kurjer Litewski“ Nr. 106 ir 107 padavė trumputį paminė- 
jimą apie a. a. tėvą Tomą, paskutinį Vilniaus pranciškonų „Ant 
smėlyno“, kaip seniau vadindavo (Na piaskach), susirinkimo 
vienuolį. Panaikintasai pranciškonų vienuolynas tebestovi prie 
Trakų gatvės. Lenkams galir užtenka tos trumpos žinutės, nes 
jiems kunigo nabašninkas kas gi daugiau buvo, jei ne tiktai - 
„paskutinis pranciškonas“? Lietuviams gijis labiau žinotinas, 
nes buvo gyvas paveikslas tų kreivųjų lietuvių su lenkais 
santykių, kurius matėme aną metašimtį ir tebematome šį laiką. 

Tėvo Tomo gyvenimas — tai grandinė vienų per prievartą 
ir iš geros valios išsižadėjimų, nuo pat mažens ir iki mirštant. 
Kaipo vienuoliui, gal taip ir buvo Dievo likta. Bet iš šalies 
žiūrint, spaudžia širdį. 

Pradėkime nuo jaunųjų a. a. tėvo Tomo dienų. Kur ten apie 
Troškūnus gyveno valstiečiai lietuviai Žilinskai, turėjo sūnų 
Mykulą. Užsigeidė Mykulas apsišviesti, nes čia pat Troškū- 
nuose, Ukmergės ap., buvo gimnazija. Bet mokyklų tvarka 
tebebuvo ta pati, kurią seniau buvo įvedę Lietuvos viešpačiai 
lenkai: „podle urodzony“! valstietis neturėjo teisės išeiti aukš- 
tesnio už parapijos mokyklos mokslo. Kas bedarą? Ar mokslo, 
ar savo kilties išsižadėti. Mykulas Žilinskas pasirenka antrąjį. 
Už keletą šimtų rublių įsiskverbia į visai svetimą, nežinai ko- 
kios vertybės, bet „szlachetnie urodzonych Syrwidėw“? gimi- 
nę. Taip jis nustojo pirmojo savo turto, savų Žilinskų pavardės 
ir tampa bajoru Mykulu Sirvydu. 

Ką jautė tėvai Žilinskai, kada tikrasai savo sūnus teko va- 
dinti Sirvydžioku, to negalime pasakyti. Tamsūs žmonės pa- 
kentę gal ir nusiramino tuo, kad bent vienas jų vaikas pasidarė 
liuosas nuo baudžiavos ir jos bizūnų. 

Ne taip manė apsišvietęs Mykulas, kurs mokėjo, tai pama- 
tysime, branginti savo tėvynę Lietuvą, šiaudinę savo tėviškės 
pastogę, lietuvišką savo kalbą ir kitokius paminklus. 

Taip tatai muštiniais pasigerinęs savo kraują, Mykulas 
Sirvydas ėmė mokslus eiti, o pasijutęs pašauktas esąs į 
dvasiškius, įstojo minėtajan Vilniaus vienuolynan; atlikęs 
paskirtąjį bandymo laiką, padarė reikalaujamus apžadus. 

Gera valai išsižadėjęs turtų, šeimynos ir savo norų, turėjo 
išsižadėti ir savo krikšto vardo: Mykulas Sirvydas antrą kartą 
išvirsta; šiuo kartu tėvu Tomu. Šiuo kartu gal nieko nebesi- 
gailėjo, nes vienuoliu tapo tikrai pašauktas, viena begeisda- 
mas - dvasiškos tobulybės. Gyveno taip, kaip reikalauja šv. 
Pranciškaus regula, nieko nesiilgėdamas, nieko daugiau 
nebetrokšdamas. Galų gale įsišventė kunigu. 

Bet užėjo 1863 m. sumišimai. Rusų valdžia kibo „lenkus 
maištininkus malšinti“, destis visų pirma katalikybę stabdyti. 
Panaikino veik visus vienuolynus, drauge ir Vilniaus pran- 
ciškonų. Vienuolius išvaikiusi, pačius vienuolyno rūmus už- 
darė. Pranciškonų bažnyčion, gražion, stilingon, sukrovė gu- 
bernijos raštinių popierius, pasidarė sau archyvą. Vienuolyno 
mūrus Vilniaus miestas per ilga suvartojo visokiems galams. 
Ten vietos rado ir lietuvių tarnaičių prieglauda; nuo pusės šios 
vasaros gal ras sau vietos ir lietuvių pradžios mokykla, jei 
tautiečiai padės senuosius mūrus ištaisyti. (Aukas skelbiame.) 
O galir Lietuvių Mokslo Draugija su savo biblioteka. (Taip ir 
įvyko.) Bet bažnyčioje archyvas tebėra. (Bažnyčią lenkai 
restauravo.) 

A. a. tėvas Tomas tokiuo būdu prarado dar didesnį savo 
turtą —- savo ramybės vietą, kurios visą amžių laukė. 

Ilgą laiką paskui buvo stumdomas po visokius vikariatus 
ir filijas. Ramus, nusižeminęs vienuolis, paklusnybę žadėjęs, 
nerodė savo užgaidų, kol jautė ant savęs šiokį tokį viršininką: 
kojis reikalavo, tai darė, savo pareiga telaikė - padėti kitiems 
parapijos darbą dirbti. 

Bet ligi tik tėvas Tomas tapo Joniškio (Vilnijoje) parapijos 
dūšių ganytojas, tuojau pažengė tuo keliu, kurį rodė jam gry- 
noji, neveidmainiškoji sąžinė. Radęs čia grynai lietuvišką 
parapiją, dievai bežino, kiek jau metų nebemačiusią lietu- 
vio kunigo, nebegirdėjusią lietuviško žodžio, staigiai, nieko 

nebežiūrėdamas, pervertė visą tvarką, įvesdamas visas pri- 
dedamąsias pamaldas lietuviškai. Didis buvo žmonių džiaugs- 
mas, didi prapijoje ramybė, didi dvasiška nauda per keliolika 
tėvo Tomo klebonavimo metų. 

Bet užėjo ta nelemtoji „endecija“; dvarininkai atsiminė, jų 
esama lenkų, ne lietuvių; jų kitados ant liaudies ir dvasiškių 
viešpatauta, net jais jodinėta; lenkomanijos liga apėmė didu- 
mą, -ir ėmėjie, dvarininkai, grąžinti anuos „geruosius“ lenky- 
bės laikus, vėl ėmė lietuvius kaimiečius kerčion stumti. Atsi- 
rado ir Joniškio parapijoje toksai Zajączkowski, kuriam senelio 
vienuolio lietuvybė nepatiko; kaulijo, kaulijo, ko! iškaulijo, kad 
tėvą Tomą išmestų į gudus, į Bagdonavos filiją, Ašmenos ap. 
Ir tai įvyko 1906 m. 

Čia t. Tomas prarado dar vieną dalyką - tikrąją savo darbo 
dirvą, savo gimines lietuvius, kuriuos taip mėgo, kuriems 
tokiuo noru tarnavo. 

Nusižeminęs vienuolis ir Bagdonavą priima į tėvišką savo 
globą. Apsipranta, pamyla savo gudelius ir ketina bent čia 
ramiai nukaršti. Bet prieš metus netikėtai gauna iš savo vys- 
kupo Roppo statų, be jokių paaiškinimų pranešimą, jog esąs 
paliekamas visai be vietos. 

Graužias stipras senelis, vis norėdamas atspėti, kuo gi dabar 
jis prasikalto? Graužiasi ir pabaigia savo sveikatą. Jau ligonis, 
gauna sugrįžti į mylimuosius savo pranciškonų mūrus, gauna 
du mažučius kambarėlius, apsiima kapelionauti naujoje, tuose 
pat mūruose, Švč. Panelės koplytėlėje. Tačiau nebeilgai betru- 
kęs, gegužės 7 d. pabaigė savo gyvenimą, susilaukęs 75 metų. 
Palaidotas Rasos kapuose. 

Tėvo Tomo turėta geležinė užgrūdyta valia. Kas jį pažino, 
matė, jog visą ilgą savo amžių praleido lygiai taip pat, kaip 
buvo pradėjęs vienuolyne. Turėdamas erdvias klebonijas, 
tegyveno viename kambarėlyje. Visi jo buto baldai buvo lova, 
staliukas ir medinė kėdė, stalo servizas —- ta viena lėkštė ir 
menkutės šakelės su tokiuo pat peiliu, visas valgis - dažniau- 
sia kietas sūris ir tyras vanduo. Tasai žmogus nieko sau nerei- 
kalavo. Gal iš šykštumo? Visai ne. Mirė nepalikdamas nė 

sulūžusio skatikėlio. Tebesijausdamas vienuoliu, išsižadėju- 
siu turtų, nepasilikdamas sau nė vieno rublio, visą savo pelną 
atiduodavo Galicijos pranciškonų vienuolynams, nes Rusijoje 
jų nebuvo. Sako, per jo rankas perėjusios labai didelės sumos, 
visai nepririšdamos prie savęs seno žmogaus godumo, kaip 
tai paprastai esti. Vienatinis viso jo gyvenimo troškimas buvo 
kaip nors atsigriebti mylimąją pranciškonų bažnyčią, savo 
lėšomis ją atitaisyti ir vienuolius jon sugrąžinti. Tam tikslui jis 
krovės skatiką prie skatiko, absoliučiai visa ko atsižadėdamas, 
ir jau tiek buvęs sukrovęs, kad būtų ištesėjęs visa restauruoti. 
Bet kai visai pasenęs, nematydamas jokios vilties, pasikvietęs 
populiarų Vilniaus ekonomistą Juozą Montviląs ir vieną kartą 
jam įdavęs 84 tūkstančius rublių, antrą kartą 60 tūkstančių, 
kad nuvežtų Galicijos pranciškonams. To niekas nematė, tai 
už sumas negali galvos dėti, bet kad siuntė daug, tai visi žino. 

Tėvo Tomo gyvenimą žino visas Vilnius. Jo dorai nusilenkė 
mirus visa visuomenė. Pašalinės minties niekas jam nedrįso 
pakišti. Ir toksai dievobaimingas žmogus, visai ne žeme 
gyvenęs, buvo, sunku lenkais tikėti, - „baisus litvomanas“! 
Buvo persenęs, žmogus nebe šios gadynės; jaunosios lietuvių 
literatūros nebesekė, vis dėlto visą amžių paliko „twardym 
litwinem“*, niekados neišsižadėjusiu gimtos savo kalbos. Su 
savo draugais lietuviais lietuviškai tesikalbėdavo, lietuviams 
lietuviškai tetarnavo. „Kas gi čia bus, vyručiai, lietuviams 
lenkiškai pradėjus kalbėtis? Neilgai betrukus, teks pradėti 
rusiškai“, — ne vieną kartą girdėjome jo aimaną. 

„Kai mūsų dvarininkams reikia ko iš manęs, tai jie lietu- 
viškai kalbina. Ir moka. Kai nebereikia, tai nė vieno žodžio iš 
jų nebeišgirsi. Kad ir p. Montvilas“... - skundėsi. Matyt, ir pats 
bankininkas Montvilas kartais taisės prie vienuolio kolytos. 

Dabar nebesunku suprasti, kokių esama Vilniaus vysku- 
pijoje lietuvių su lenkais santykių, jei ir tokį šventą žmogų 
verčia dūsauti! Jei anuo laiku būtų atsiradę gerų jam padėjėjų, 
kiek tai pašalpos būtų jie gavę ir tautos dalykams! Bet tėvas 
Tomas dirbo vis vienas, nepraplėsdamas sveiko gimto savo 
susipratimo, savo pajėgomis tepasikliaudamas. 

Amžiną atilsį tau, teisingasai Lietuvos sūnau! Ar daug 
palikai tokios pat dvasios įpėdinių? Nelaimė lietuviams, jei 
dar nedaug tebūtų! 


GREITOJI GYDYTOJŲ PAGALBA 
VILNIUJE 


Nelaimių ir priepuolių pilnas pasaulis. Kur žmonės išsi- 
blaškę po didesnį žemės plotą, tie priepuoliai ne taip į akis 
krinta, ne taip laimingesniųjų dvasią slogina. Kas kita miestai, 
tie tikrieji skruzdėlynai, kur žmonės ne tik ankštai susikim- 
šę, bet ir kits kitam nelyginant ant sprandų pasilipę gyvena. 
Šimtai tūkstančių, kartais net milijonai kitose vietose užimą 
visą nemažą guberniją, mieste susigrūda ant 5 ar 10 varstų 
ploto. Iš ko, rodos, ir pragyventi, kur duona visiems beužsi- 
dirbti? Toks ten ir uždarbis, toks ir pragyvenimas! Šalip tūks- 
tančių gerai arba šiaip taip pasiturinčių žmonių randasi de- 
šimtimis tūkstančių tokių vargšų, tokių bėdžių, apie kokiuos 
sodiečiai nei sapnuoti nesapnavo. Ko bėda neišmoko, kur 
nepastumia tų miestų proletarų! Jų turtai - ką tai dienai svei- 
komis rankomis uždirba, ir tai rungčiomis už kits kito darbą 
rasdami. Jų santarvė — kaip kačių viename maiše. Ant vienos 
šviesios jų dienos šimtas tamsių prisieina. Vargą dar padidina 
šeimynos, seneliai ir vaikai, kurie taip pat reikia augusiems 
aprūpinti. ki 

Laimingesnioji visuomenė kiek išsigalėdama rūpinasi ne- 
laimingesniuosius savo kaimynus suglobti, vieni iš gailestin- 
gumo, iš doros, kiti iš baimės, kad, bėdos prispirti, jų ne nera- 
mintų; mažoji dalis - iš supratimo pilietiškųjų savo priedermių 
į savo artimą. Ar šiaip ar taip, miestai pilni ligonbučių au- 
gusiems ir mažiems, yra prieglaudų našlaičiams ir karšinčiams, 
prieglaudų paklydusiems, blogais papročiais, pamišėliams. Jų 
neužtektina, bet vis tik yra. 

Tik iki paskutiniųjų laikų nesirūpinta tais, kuriuos aplanko 
netikėti priepuoliai, kurių greitu laiku nepašalinus nelai- 
mingieji įžengia į grabą; pašalinus gi, sugrįžta atgal prie svei- 
katos, doro darbo ir prie globojamosios šeimynos. Tokia grei- 
toji pagalba taip pat reikalinga, kaip ir kitos labdarių įstaigos, 
ir taip pat visuomenei naudinga. Pagelbėjai, padėkime, tėvą 
penėtoją - neskauda tau galvą jo visa dar negalinti duonos 
pelnyties šeimyna. 

Draugijos, nešančios greitąją medicinos pagalbą netikėtuose 
atsitikimuose, tepradėjo steigties vos paskutiniuoju dešimtme- 
čiu. Varšuvos greitosios pagalbos.draugija vos šiemet tešventė 
savo dešimties metų darbo sukaktuves, Vilniuje tokia pat drau- 
gija skaito vos septintus metus gyvavimo. 

Iš pradžių Vilniuje imtasi darbo dideliu noru. Šis tas net 
didesnę pašalpą buvo pasižadėjęs. Miesto valdyba dykai užleido 
butą stancijai, kurią savo lėšomis laiko, apšildo ir apšviečia, duo- 
da ugniasargių arklius ir dar po tūkstantį rublių metinės pašal- 
pos; iš viso apie 5 tūkstančius rublių. Bet greitoji pagalba atsieina 
apie 13 tūkstančių. Penki gydytojai, kurie kas dieną neatsi- 
traukdami stovi prie telefono po dvi valandi, o kas penkta die- 
na - po 14 valandų, ima po 600 rb algos; keturi sanitarai ima po 
360 rb, vyresnysis sanitaras 420 rb; trims ugniagesiams, kurie 
furmonauja ir karietėles prižiūri, reikia primokėti po 60 rb, be 
to, visi jie, išskyrus gydytojus, gauna išlaikymą. Vaistai, karie- 
tėlių įtaisymas, instrumentai ir kiti galai... Vis tai praryja apie 8 
tūkstančius rublių, kurie krinta ant miestelėnų pečių. 

NB. Greitosios pagalbos draugijos valdyba: pirmininkas — 
grafas VI. Tiškevičius, jo padėjėjas - d-ras Marevičius, sekreto- 
rius — d-ras Zahorskis, kasininkas - d-ras Hlasko ir inspekto- 
rius — d-ras Michnevičius tarnauja veltui. 

Darbas, sakome, pradėta noriai. Po dešimtį, po keliolika 
kartų kas dieną susitinki zovadu lekiantį pagalbos vagonėlį 
su gydytoju, sanitarais ir aptiekėle. Krūpteli pasišalindamas, 
dilgteli mintis: štai vėl kur nors nelaimingas atsitikimas! Gal 
piktadariai ką nuskriaudė, pašovė ar subadė, gal darbininkas 
nuo kelių sieksnių aukšto nukrito ir sąnarius išsisukiojo, gal 


- 236 - 


kitą darbininką fabriko mašina pagavo ir apdraskė, gal koks 
nelaimingasai pats sau galą pasidaryti mėgino, prarijo nuodų 
ar nusitvilkė... Šimtai nelaimingų atsitikimų apspinta tavo 
vaidintuvę, bėgtumei patsai gelbėtų, bet ką tu padarytumei 
be mokslo, be padargų, be vaistų? Ir laimini pralėkusią ka- 
rietėlę su žmones mylinčiu gydytoju, kad ji nuo tavęs nuima 
dalį tavo priedermių. Žinai, kad bus visa padaryta, kas tik ant 
greitųjų padaryti galima: ligonis atgaivintas, apžiūrėtas, ap- 
rištas, gulsčias karietėlėn įdėtas, bevežant ligonbutin nesukra- 
tytas ir įnešant nesuvargintas. Ir vis tai dykai, nereikalaujant 
nei žodžio padėkos, nei atsiprašinėjimų už neraminimą ar tai 
dienos, ar tamsios nakties metu, be pažeminimo varguolių, 
kurie, neturėdami kuo gydytojo apmokėti, būtų priversti ieš- 
koti ir maldauti, kurs čia gydytojas apsiimtų veltui atvykti. 
Beieškant tokio, nelaimingasai gal jau kraujo ir gyvybės ne- 
betektų. O čia pripuolai prie pirmojo telefono prietaiso ir už 
10-15 minučių jau viską turi. Palaiminta įstaiga, palaiminti jos 
sumanytojai! 

Ir tokia žmoniška įstaiga, į kurią reiktų visiems mieste- 
lėnams prigulėti kaip į kokį savo paties sveikatos apdraudimą 
(nes kas gi užtikrins, kad ryt poryt tau pačiam nelaimė neat- 
sitiks), kuri nesiklausia, kas reikia gelbėti: rusas, lenkas, lietu- 
vis ar žydas, stačiatikis ar katalikas, vargšas ar turtuolis, — ta 
įstaiga pasijuto lėšų nebetekus! Draugijos nariai metinių 5 rb 
nebemoka (šiuo laiku bepasiliko 178 nariai), pažadėję pašalpą 
savo žodžio neišpildė, aukų maža... Vis tai mieste, kurs skaito 
apie 200 tūkstančių gyventojų, turi pretenziją viso krašto 
sostapile skaityties, kitiems pažangos kelią rodyti! Ne! Vilnius 
ne kultūros miestas, jei taip gali apsileisti! 

Prikišdami vilniečiams pilietiškumo trūkumą, neišskiria- 
me nei lietuvių miestelėnų. Kalti ir jie. Lietuvio tikrojo grei- 
tosios pagalbos nario nerandame nei vieno, vos tik koks 
dveitas yra davęs šiokią bei tokią auką. O juk ir lietuvių 
vargšus, ne tiktai lenkus, rusus ir žydus ji gelbėja. Prisiimkime 
ir mes dalį atsakymo, kad leidžiame tai įstaigai žūti! O jei 


+ 237 - 


nenorime doros atsakomybės, tai 1) rašykimės į tą draugiją, 
įmokėdami skyrium po 5 rb kas metai ar keliese susidėję ir 
vienam kuriam pavesdami savo balsą; 2) paremkime draugijos 
taisomą gegužės 25 dieną puikiai sumanytą žaidimą su loterija 
allegri: ji turi aprūpinti šių metų draugijos gyvavimą; kas tą 
dieną ieškotų kitokių kokių pasilinksminimų, kitur kur išmes- 
tų savo skatiką, padarytų tiesiog demonstraciją ir nedova- 
notinai nusidėtų kaipo Vilniaus miesto piliečiai; 3) neatsisa- 
kykime dalyvauti ir kituose sumanymuose, kurie ilgainiui bus 
skelbiama. 

Į Greitosios medicinos pagalbos draugiją įsirašyti arba au- 
kas įduoti galima pas Komisijos narį kun. J. Tumą „Vilties“ re- 
dakcijoje. 

Fantai loterijai allegri reikia siųsti į Greit. pag. stanciją 
(Dominikonų g.). 

Lietuviai vilniečiai, būkite piliečiais! 


NR. 100 


Prie Nr. 101 pridėsime „Vilties“ pirmojo pusmečio (Nr. 1-74) 
turinį, idant skaitytojai, akimis permetę, prisimintų, kas mums 
šiuo laiku rūpėjo ir kaip į mūsų gyvenimo klausimus atsa- 
kinėjome. 

Šimtasai laikraščio numeris išleisti, žinoma, ne šimtas metų 
darbo pragyventi: tai per mažas jubiliejus, kad reikėtų ir galėtų 
mums patiems ir mūsų skaitytojams atgal atsižvelgus apsi- 
skaityti, kiek jau padirbta ir kiek Tėvynei patarnauta. 

Vis dėlto išleidimas šimto didelio laikraščio lapų, neskaitant 
įžengiamojo numerio, keimarinių numerių ir šiaip jau priedų, 
jau daug ką reiškia. 

Visų pirma viso šimto „Vilties“ numerių pilnai užtenka, idant 
visuomenė galėtų jau pasakyti savo nuomonę, koks tai laik- 
raštis ir kur link jis eina; ar jis duoda tiek ir tokio dvasios peno, 

kad verta būtų jis drąsiai į rankas imti, gaišti beskaitant ir mo- 
kėti paskirtą kainą. 

Šimto numerių, išleistų nei sykio iš kietai sugalvotos tvarkos 
neiškrypstant, yra gana prirodymui, jog „Vilties“ redakcija yra 
nusistovėjusi. Tuo pačiu jau prasimintu taku ji ir toliau keliaus, 
tais pačiais arba tokiais pat rašto darbininkais naudodamos. 

Kas tą šimtą numerių atsidėdamas skaitė, kas bent kuriuose 
ne kuriuose dalykuose apsišvietė ir įsitikino, tie, neabejojame, 
ir toliau pasiliks mūsų prieteliais: skaitys, rūpinsis, kad ir kiti 
skaitytų, šnekėsis su mumis, rašydami straipsnius ir kores- 
pondencijas, turtingesnieji gi prisidės prie leidimo, paimdami 
„Vilties“ pajus. 

„Vilties“ leidimą sumanę visuomenės naudai, iš visuome- 
nės laukiame ir ženklų, ar vyksta mums jai tarnauti: bus leidėjų 
ir skaitytojų, žinosime, kad „Viltis“ reikalinga, nebus - už- 
leisime vietą kitiems, kuriuos toji visuomenė pripažins nau- 
dingesniais. 

Ligi šiol, šiuo bandymo ir nusistovėjimo laiku, skųsties 
negalime: nors skaitytojų nėra tiek, kiek būtų geidžiama ir 
užtenkama, tečiaus „Vilties“ buvimas šelpėjų ir rašytojų pil- 
nai užtikrintas šiems ir atentiems metams. Todėl, nebijodami 
užvilti savo skaitytojų, drąsiai skelbiame prenumeratą jau 
besiartinančiam šiam pusmečiui ir tolesniam laikui. Prime- 
name dar kartą, kad apsimokėti reikia laiku, nes prievarta nie- 
kam „Vilties“ nekišame ir, apmokėtam laikui pasibaigus, 
laikraštį tą pačią dieną sustabdome. 

Šituo pusmečiu, Dūmos posėdžiams pasibaigus, spaus- 
dinsime labai įdomų prof. Bogdanovo aprašymą „Visuomenės 
įnamių“!, t.y. tų gyvulėlių, kurie iš senovės prie žmogaus yra 
prisiglaudę. Veikalas bus versta vieno iš didžiųjų lietuvių 
kalbos žinovų; ir iliustruotas daugybe paveikslėlių. 

Be to, Vilniaus gub. lietuviams leisime dzūkų tarme puikias 
legendas, surašytas vieno iš jaunųjų mokslo vyrų?. 

Kasnorijų skaityti, turi „Viltį“ užsisakyti nuo liepos 1 dienos. 

SMALADUŪŠIAI IR ŠIAUDADŪŠIAI 


Žmonės - nenuoramos. Tai visi žinome. Kas vakar rodės ge- 
ras, šiandien pradeda rodyties nebetikusiu: įsigeidžia tai 
rytdienai pagerinti. Vakarykšti keliai išsitrina ir išsiduobėja: 
rytdienai priseina naujų kelių ieškoti. Nėra ko stebėties, kad tie 
nenuoramos dažnai suklysta, ne viskas pagerinti pasiseka, ne 
visados tiesų naują kelią atranda. Gerai, kai yra kam taiso ir 
prisityrę gerais patarimais patarnauja. Negerai, kad per maža 
turime tokių taisytojų ir patarėjų, apie kurių gerus norus ir ne- 
veidmainingą teisybės troškimą galėtumei neabejoti. Dažniausia 
su nenuoramomis kovoja smaladūšiai ar šiaudadūšiai, t.y. 
žmonės, kuriais jokiu būdu negali pasitikėti ir jų paklausyti. 

Smaladūšiais vadiname tokiuos žmones, kurie, it įsmaluota 
šikšna, jokios minkštinančios įtekmės nejaučia. Jiems tai tesiro- 
do gera ir tinkama, ką jie patys mėgia. Kitas, nors būtų išmin- 
ties ir gerų norų pilnas, vis bus padūkęs tvarkos ardytojas, nes 
mėgina ne tuo keliu eiti, kuriuo smaladūšis priprato keliauti. 

Tikriausieji smaladūšių atstovai — tai dabartinieji mūsų 
biurokratai, popieriniai veikėjai, kurie plunksna, ne darbu, ne 
ieškojimu, beg nėra ko geresnio, valdo plačiausią valstiją, kurie 
neleidžia niekam laisvai pagalvoti, o pagalvojus laisvai savo 
prasimanymus pritaikinti. Pykti ir aimanoti dėl to - tuščia ir 
nuobodu, kovoti - rankos nusileidžia. Kodėl, visi žinome. Tik- 
rųjų biurokratų pamėgdžiotojai - tai mūsiškiai, kuriems pateko 
į rankas šiokia tokia valdžia. Niekuo nauju nepersiimdami, 
galybę turėdami, jie moka kur kas geriau už pačius tikruosius 
biurokratus stabdyti viską nauja, viską jauna ir drąsu. Juos 
įtikinti - tuščias darbas; tegu bus tavo prirodymai aiškūs kaip 
saulė, jų dūšia visus spindulius atmuš, jų širdis švelnesniu 
jausmu nesuvirpės. Jei su smaladūšiais kovojama, jei jų 
pavardės laikraščiuose skamba, tai ne dėl to, kad ketintų kas 
juos pataisyti ir perdirbti, bet greičiau dėl to, kad, parodžius 
siaurą jų užkietėjimą, kiti veikiau nuo jų atlyžtų ir jų įtekmei 
nepasiduotų. Kovojama su jais aržiai, šiurkščiai, piktai, vis 

dėlto su šiokia tokia pagarba, norsgi už tai, kad smaladūšiai 
aiškūs, veikia atvirai ir drąsiai, neįsitikindami, jie kartais 
nebeapsikęsdami bent nutyla, kai įgrauži iki gyvo kaulo. 

Bet ką tu padarysi šiaudadūšiams, tiems žemiausiems ir 
smulkiausiems gyvulėliams, kurie ne atvirai tave užpuola įkąs- 
ti, bet įšliaužia nematant ir naikina tave it blakės? Įgels skau- 
džiai, o nutverti negali, apdrėbs bjauriausiu purvu, o nematai, 
kas ir iš kur, nudrėks šlovę, įduos, o nesusigriebsi. Su tomis gy- 
venimo blakėmis reiktų kovoti, nors nematant jų; aplink tą vie- 
tą, kur numanoma jų buveinė, paberti kuo daugiausia panie- 
kinimo miltelių, idant patys, nors nepasirodydami, užtrokštų. 

Deja, laikraščiai bjaurėjas jais užsiimti, idant rankos nesu- 
siteptų. Bet nieko nepadarysi: gyvenimo bjaurybės reikia 
išmėžti, nors tuo laiku ir labai nosį suktų nedora smarvė. 

Kalbama čia apie niekšus bevardžius, apie slapukus, šaudy- 
tojus iš už tvoros, apie kandikus pasalomis, kurių vis daugiau 
tarp mūsų vysta. Paškviliai, šmeižimai, įdavinėjimai dėl ko 
nors nemalonių žmonių vis dauginasi, o jiems vietą mes savo 
tylėjimu taisome. Kiti pradeda taip įdrįsti, kad net nelabai be- 
užsigina žemo savo darbo. Kiti, susekti ir prispirti prie sienos, 
tam sykiui begėdiškai užsigina, bet atsigręžę vėl tą patį bjau- 
rų darbą varo: žino, kad atsiras tokių, kuriems tai patiks, ku- 
rie pasidžiaugs, kad nors šį kartą ne juos, bet kitus apipurvino. 

Atsėjo mums girdėti, nors neteko skaityti, apie naują be- 
vardį paškvilį ir įdavimą kurių ne kurių suvalkiečių inte- 
ligentų. Nesistebėjome, kad toksai atsišaukimas buvo kam, 
nors blogai, parašyti: atsimename dar bjauresnius apie kun. 
Tumą, kun. Olšauską ir kitus tokius. Stebėjomės, gavę iš vienų 
lūpų atsakymą: o kad tenai, brač, viskas teisybė!!. 

Dėl Dievo meilės, ar tai taip už „teisybę“ kovojama? Teisy- 
bė rūkų nemėgia, ji nešviečia per uždangą. Teisybė temėgia 
šviesą ir atvirumą. Už teisybę galvas guldo, žinoma, savo, o 
ne kitų. Dėl teisybės daug ko savo galima išsižadėti, bet ne iš 
kitų plėšti. Teisybės karžygys viešai išeina į kovos lauką ir 
garsiai šaukia teisybės priešus su juo susiremti, nors dažnai 
nusimano neapgalėsiąs. Marijampolės mokinių sugedimas - 

baisi tiesa; laikraščiai už tai stojo ir geromis pasekmėmis kovojo 
prieš ir kovos. Tiems, kurie turi geresnius prirodymus, kas čia 
buvo kaltas, vietos visados atsiras viename ar kitame laikraš- 
tyje. Nė jokia galybė neįveiks nesulaužomų prirodymų. Bet 
šiaudadūšių bevardžių darbas, blaškymas pagrindyje išspaus- 
dintų lapelių, pilnų juodašimtiškų įdavinėjimų ir neprirodytų 
užmetimų, kaltinamųjų pasiekti negali. Išmintingi skaitytojai 
su pasibjaurėjimu mes juos mėšlynan, kur vieta ir patiems 
šiaudadūšiams, drąsuoliams... už tvoros. 

Doras žmogus neprivalo imti į rankas tokių raštų, už 
kuriuos nėra kam atsakyti. 


„KSIĄDZ“ AR „KUNIGAS“? 


Kiekviena tauta savo dvasiškiams pavadinti turi tam tikrus 
žodžius. Rusai vadina: sviaščennik, vokiečiai - Priester, Pas- 
tor, lenkai — ksiądz ir t.t. Rusijos gilumoje katalikų kunigus 
vadina katoličeskij sviaščennik, nors dokumentuose vis dėlto 
vadinama jie lenkiškai: ksiądz. Lietuviai turi savo vardą — 
kunigas. Daugumas lietuvių kunigų privatiniuose rusiškuose 
raštuose taip ir pasirašo: kunigas, o ne ksiądz. 

Šen ten pamėginta ir oficiališkai, dokumentuose pasirašyti. 
Dėl to iškilo štai kokia byla. Ukmergės sprauninkas birželio 
30 d. š. m. Nr. 3519 rašo: „Siunčiama 4 st.! antstoliui, idant 
surinktų žinias iš Utenos bažnyčios klebono, kas iš dvasiškių 
pasirašė už jį Antano Stasevičiaus metrikos nuoraše Nr. 410, 
ar yra tokia kunigo vieta - j0n5<hocTB „KyKuraca“ ir nuo kokio 
laiko ji esanti įsteigta ir ar tikras tasai nuorašas“. 

Utenos klebonas atsakė: „Jums kreipiantis Nr. 3519, turiu 
garbę išversti tik vieną žodį „kynurac“, ir viskas išsiaiškins. 
Žodis „kynurac“ — lietuviškai; rusiškai reiškia: „kcenna“ arba 
„CBamenKHK“. Metrikų nuorašas tikras“. 

Žiūrėsime, kas toliau bus. 

VILNIAUS VYSKUPIJOS VALDYTOJAS 


Jau viešai apskelbta, jog Minsko dekanas ir šv. Traicės kle- 
bonas kun. Kazimieras Michalkevičius caro patvirtintas Vil- 
niaus R. katalikų vyskupijos valdytoju!. Neužilga laukiamas 
Vilniun. Be to, Vilniaus kapitulos nariams leista sugrįžti į sa- 
vo vietas ir atsiimti savo turtai, kuriuos laikinai buvo valdžia 
išjų atėmusi. 

Be to, ką mūsų korespondentas Nr. 86 yra rašęs apie naują 
Vilniaus vyskupijos valdytoją?, dar suteikia keletą žinių „Kur. 
Lit.“ korespondentas. Pašnekesyje su juo kun. K. Michalke- 
vičius tarp ko kita pasakęs: „Aš viską apsvarstau; vienok mane 
perima baimė, kaip aš apgalėsiu visas kliūtis, kurių matau labai 
daug. Kad ir lietuvių klausimas“. 

- Aggi dekanas lietuviškai moki ir pats esi iš Lietuvos, — 
pertarė korespondentas. 

- Taigi tuo aš kiek tiek pasikliauju. Savo kraštą myliu tokį, 
koks jis yra, ir tikrų tikriausia neleisiu nei mažiausia nuskriausti 
kurios nors kalbos arba tautos. Bet klausimas, ar gerai supras ma- 
no intencijas? Ar tikrai pasiseks išpainioti visų parapijų lenkų 
ir lietuvių kivirčus, nesukeliant katros bent pusės? Aš gi, kaip 
tik suprasiu, jog man taip ar kitaip reikia nuspręsti, nuspręsiu 
stačiai, nesvyruodamas, nežiūrėdamas to, ar patiksiu kam, ar 
ne. Ir ne tiktai tame dalyke. Turėdamas tokią pat valdžią, kaip 
ir vyskupas, aš turėsiu stačiai elgties ir daugelyje atsitikimų 
be jokio atsižvelgimo. Tokiuo būdu visados kam nors įkyri“. 

Apie lietuvius galima stačiai pasakyti, jog jie gerą intenciją 
supras, kada pamatys pildomus teisybės reikalavimus. Jie ti- 
kisi, jog kun. Michalkevičius veikiai „spręs nesvyruodamas“, 
nepasiduos įkalbėjimams vienų ar kitų, bet patsai ar per išti- 
kimą mišrą komisiją, sudėtą iš visiems žinomų bešališkų žmo- 
nių, ištirs, kame teisybė. Bet ir ištirti ne taip lengva. Kiek tai 
yra Vilniaus vyskupijoje neabejotinų lietuvių, kurie tečiaus 
nebenori lietuviškai kalbėti, nors ir tebemoka! Lenkų endekai 
jais baisiai remiasi, anot lenkų, visai teisinga pataikauti 

nutautėliams ir giliau gramzdinti juos į nesusipratimo balą, 
anot lietuvių gi — tai baisi neteisybė, nes nemokantį reikia 
pamokyti, o nesusipratėlį į susipratimą privesti. Pilnai tikimės, 
kad sveikas protas ir gera naujojo administratoriaus širdis 
įstengs pergalėti visus tuos keblumus ir nuramins visus. 


ANTRI „VILTIES“ METAI 


„Viltis“, pradėjusi eiti spalių 1 dieną 1907 metų, šiuo 114 
(149) numeriu įžengia į antrus savo gyvenimo metus. Jau ištisi 
metai tarnauta tėvynei, lietuviai jau ištisus metus skaitė „Viltį“. 
Tečiaus, kad visi laikraščiai savo metus skaito nuo Naujų iki 
Naujų metų ir tam laikui prenumeratą (užmokesnį) tepriima, 
tai ir „Viltis“ norėtų taip pat pasielgti. Todėl šių 1908 metų 
numeraciją ves iki galo metų. Gerbiamieji skaitytojai teiksis 
tai atminti, užsimokėdami už laikraštį: kam pasibaigė metai, 
teiksis atsiųsti lygiai 1 r., 25 kap., jei nori gauti laikraštį per 
ketvirtadalį metų, t.y. iki pabaigos gruodžio; lygiai 2 r., 50 k., 
jei užsisakys pusei metų; lygiai 3 r., 75 kap., jei trims ketvir- 
čiams metų; ir lygiai 6 r., 25 kap., jei norės ir šiuos metus pa- 
baigti mokėti ir visiems atentiems metams užsisakyti. Nelygūs 
skaičiai daro mums nemaža keblumo skaičių knygas vedant. 

Šiais gyvenimo metais „Viltis“ davė skaitytojams 148 nu- 
merius. Kadangi pasižadėjusi buvo duoti po tris lapus kas 
savaitė, per 52 metų savaiti būtų turėjusi duoti 156 numerius, 
tai išrodo, kaip kad ji nebūtų prižadų išpildžiusi. Bet taip nėra; 
nors numeracija mažesnė, vis dėlto skaičių laikraščio lapų 
davėme tokį, kokį esame pažadėję. Pirmuoju pusmečiu skai- 
tytojai gavo 74 numeruotus egzempliorius, bet su nenumeruo- 
taisiais lapais, priedais ir keimariniais numeriais gavo 83 lapus 
(žiūrėk „Vilties“ pirmojo pusmečio turinį, pridėtą prie Nr. 66 
(101). Antruoju pusmečiu gavo 73 numeruotus egzempliorius 
ir vieną keimarinį - 74 lapus. Tad iš viso gavo 157 lapus didelio 

formato. Tame dalyke esame lygūs. Regimosios prekės (tavo- 
rai) pigu suskaityti. 

Ne taip pigu apskaityti, ar pakaktinai davėme dvasiškųjų 
prekių, dvasios maisto už tuos 3 r., 80 kap., kuriuos skaitytojai 
turėjo mums per metus įmokėti. (Iš 5 rub. metinės prenume- 
ratos 1 r., 20 kap. atsiima krasa.) Rodos, dauguma mums pri- 
taria, tečiaus labai gerai suprantame, jog dar toli gražu iki 
galėsime pilnai užganėdinti savo skaitytojus. Davėme, ką tesė- 
jome, jei ko nedavėme, tai vien dėl to, kad netesėjome. Diena 
po dienos stiprėdami, vis daugiau geriausiųjų rašytojų susi- 
telkdami, — o jų skaičius ir dabar jau nepaprastai didelis, — 
„Viltį“ nuolat ir sparčiai gerinsime. 

Įžengiamieji „Vilties“ straipsniai, būdami per ilgi ir „aka- 
demiški“, kaip juos vadina, iš pradžių kai kuriems galėjo ne- 
patikti. Bet pradžioje gyvenimo jaunas laikraštis be to negalėjo 
apsieiti: jei nebūtumėm gerai išsišnekėję, skaitytojai ir lig šiol 
nebūtų aiškiai supratę, kas mes esame ir ko siekiamę. Dabar 
viltininkai pilnai aiškūs: eina viduriu mūsų kultūros kelio, o 
nusistovėjusias savo nuomones be jokio atžvilgio, niekuo neap- 
vyniodami, gina, ar su kairiaisiais, ar su dešiniaisiais prisieitų 
susidurti ir jų klaidas išrodyti. 

Pripažįstame, jog geryn pakilti negalime staigiai, bet nuo- 
sekliai ir ramiai plėtodamies, įsižiūrėję pirmyn, o ne atgal, į 
anuos supelėjusios nuomonės ir tingios valios laikus. 

Nebūdama dvasišku laikraščiu, nors dvasiškiai žymiai pa- 
laiko, „Viltis“ krikščionybę laikė ir laikys stipriausiu lietuvių 
gyvenimo veikiniu, kuris reikia išnaudoti kultūros ir tautybės 
sustiprinimui. Religijos nepripažinti arba nors jos nematyti - 
skaitome lygiu atsisakymui nuo didelio ginklo ir šarvo kiek- 
viename mūsų kovos apsireiškime. 

Aiškūs pasidarę, dabar vis smarkiau pradedame užsiimti 
grynaisiais kultūros dalykais: žemės klausimais - kaip geriau- 
sia žeme apsirūpinti; mokyklų klausimais - kur ir ko geriau- 
sia išmokti; kalbos dalykais ir grynosios literatūros dalykais; 
tautybės dalykais - kaip ir kur ji palaikytina. „Vilties“ patari- 
mais jau daugelis žmonių pasinaudojo, o keliolika vienais tik 


- 245. 


metais „Vilties“ išleistų knygelių savo turiniu ir kalbos grynu- 
mu užims vieną iš pirmųjų vietų dar neturtingoje mūsų raštijoje. 

Dėl viso to tikimės, jog skaičius „Vilties“ draugų, skaitytojų 
ir šelpėjų turėtų žymiai augti, todėl šviesiai žiūrime į ateitį, 
skelbdami antrų metų prenumeratą. Belieka mums paraginti 
dabartiniuosius mūsų draugus, idant jie labiau pasirūpintų, 
kad „Viltimi“ pradėtų naudoties ir tie, kurie iki šiol dar nesi- 
naudojo. Nuo darbštaus jų pritarimo, nuo veiklios jų vienybės 
su mumis priderės mūsų darbo vaisingumas. 

Į darbą, draugai! 


TIKYBA IR TAUTYBĖ 


„Vilties“ Nr. 114, rašydami apie jos metų sukaktuves! ir 
atkartodami, kokia jos pakraipa, tarp kita ko esame išsitarę: 
„Nebūdama dvasiškas laikraštis... „Viltis“ krikščionybę laikė ir 
laikys stipriausiu lietuvių gyvenimo veikiniu, kuris reikia iš- 
naudoti kultūros ir tautybės sustiprinimui. Religijos nepripažinti 
arba norsjos nematyti - skaitome lygiu atsisakymui nuo didelio 
ginklo ir šarvo kiekviename mūsų kovos apsireiškime“. 

„Šaltinis“ Nr. 41, linkėdamas jai prie tos progos kuo ge- 
riausios kloties, už ką jam ačiū, ir ragindamas „daugiau ap- 
siskaičiusius lietuvius“ ją prenumeruoti, duoda mums tokį 
perspėjimą, kurio priimti negalime. Jis rašo: 

„Viltis“ per daug „lenkiškai“ žiūri į tikėjimą, kaipo tik (iš 
kur tas „tik“ atsirado? — Red.) į labai naudingą kultūros įrankį. 
Iš jo galima spėti, kad „Viltis“ aukščiau stato tautos reikalus 
negu tikėjimą. Taip mano apie tikėjimą ir lenkų „endekai“. Gal 
tik nesusipratimas; bet apie tokius dalykus reikėtų aiškiau 
rašyti, kad skaitytojų nesuklaidinus“?. 

Kaipo rašęs redakcijos vardu, galiu „Šaltinį“ patikinti, jog 
viskas buvo formuluota taip, kaip norėta, tad ir kalbos apie 

"kokiuos bent „nesusipratimus“ čia negali būti. Mes stebimės, 
kaip „Šaltinis“ galėjo suklysti. Ir suklydo ne dėl kreivatikiško 
mūsų rašymo, bet... pats begalvodamas. 

Prirodome. „Viltis“ sakosi, - ir visi skaitytojai, neišskiriant 
nei „Šaltinio“, tai žino, - jog ji nėra ir nežada būti dvasiškas, 
t.y. askezos laikraštis, kuriam visų pirma rūpėtų „dūšių išga- 
nymas“, todėl ir neskaito esant reikalinga tikėjimą iškišti iš ei- 
lės kitų gyvenimo veikinių. „Viltis“ — tautiškai visuomeniškas 
ir politiškas laikraštis, visų pirma ginąs ir remiąs žemiškuosius 
lietuvių reikalus. Ieškodama tam tikslui pragumų, ji randa, jog 
„krikščionybė tai stipriausias (tame dalyke) veikinys“, kurio 
neišnaudojus būtų — ir tikrai yra — tiesiog neprotinga, kaip tai 
kiti daro. Čia mums reikėjo pakalbėti „tik“ apie tikėjimo veiki- 
mo dirvą, bet tai dar nereiškia, kad tą vieną tematytumėm ir tą 
vieną jam teskirtumėm. Todėlei „Šaltinio“ pasakytasai „tik“ 
tegalėjo atsirasti tikrai jau per „nesusipratimą“. 

Daugiau, „Šaltinis“, regimai, skaito esant galima tikėjimą 
sulyginti su tautybe, jei įtaria mus, jog mes šią antrąją statą 
„aukščiau“ už pirmąjį, o „Šaltinis“, suprask, darąs priešingai. 
Mes esame tos nuomonės, jog tikėjimas visai ne tos pačios rū- 
šies su tautybe, ekonomija, laisve ir t.t., kad galėtumėm juos 
lyginti kas svarbesnis ir kaip kokį atskirą daiktą kiloti ir aukš- 
čiau ar žemiau dėlioti. Tiek tikyba, tiek tautybė, tiek kiti dva- 
sios apsireiškimai nėra, mūsų nuomone, taip išskiriami daly- 
kai, kad galėtumėm juos dėti prieš kits kitą. Todėl religiją 
įtraukiame į patį gyvenimą, supiname su juo ir darome nebeat- 
skiriamą. Taip darant bene bus krikščioniškiau... 


LIETUVIŲ PAMOKSLAS 
DOMINIKONŲ BAŽNYČIOJE 


Dominikonų, arba Šventosios Dvasios, bažnyčioje pusėje 
dešimtos, mišiai pasibaigus, sakykloje pasirodė lietuviams ne- 
pažįstamas kun. Račkauskas**, kurs, su jais nieko bendra netu- 
rėdamas, nei jų kalbos priderančiai nemoka. 


* Brolis ukmergiečiams, šakiniečiams ir žagariečiams žinomojo klebono. 

Evangelijos neskaitęs, jisai pradėjo nuo: „Mylėk savo artimą, 
kaipo patsai save“, ir lygiai 45 minutes kalbėjo apie tai, kad 
lietuviai turį meilėje ir santaikoje su savo artimais gyventi. 
Lietuviška jo kalba tai buvo lietuviškų ir lenkiškų žodžių mi- 
šinys, kuris mūsų laikų pamokslininkui gali tik gėdą daryti. 
Pradėjęs savo pamokslą nuo išsitarimo, kad lietuviai ardą 
vienybę reikalaudami lietuviškos kalbos Vilniaus bažnyčiose, 
jis prie progos išgyrė lenkų kalbą, vadindamas ją gražia, o 
lietuvių kalbą tik gera, kurią tečiaus Dievas vis dėlto supran- 
tąs. Taip jam apie artimo meilę bekalbant, klausytojams, kurių 
suskaityta 130, viduryj bažnyčios pasirodė kažin kokia apy- 
senė, storoka moteriškė su didele pintine, pilna kopūstų, bul- 
vių, morkų ir k., ant kairiosios alkūnės, ir sustojus, į kunigą 
žiūrėdama, šypsojo. Iš pradžios rodės, kad toji, matomai, vi- 
rėja, bus atėjusi pasiklausyti lietuviško pamokslo ir džiau- 
giasi, girdėdama Dievo žodį skelbiant jos prigimtąja kalba. 
Bet pasirodė kas kita. Nusišypsojus ji ėmė rėkti: „Milcz, księ- 
že! my niechcemy stuchač w naszych šwietych košciotach 
litewskiego kazania; litewski język poganski“2... Pakilo trukš- 
mas. Kun. Račkauskas ėmė ją kolioti: „Tys, podkupiona przez 
ztych ludzi, przyszedla tu, jak do karczmy, wreszcie tu jest 
košciot — patrz, tam stoi przenajswietszy Sakrament... Tyš, 
jędza - chyba cię diabet opętat“?... Žmones, kurie buvo su- 
bruzdę, norėdami tą pašėlusiąją endekų provokatorę laukan 
išvesti, kun. Račkauskas suramino, prašydamas, kad jai nieko 
nedarytų. Tuo tarpu boba, dviejų vyrų išvedama, galvą atgal 
atmetusi, dar vis rėkė: „Nasi polacy stawili ten košciol — 
niechcemy byšcie paskudzili pogaūskim językiem!““... Šitą 
moteriškę išvedant laukan, kita, kuri sėdėjo visą laiką suole 
dešiniojoj bažnyčios pusėje, taip pat buvo pakėlusi trukšmą, 
nors jau nebe taip drąsiai, protestuodama taip pat prieš „pa- 
gonišką“ kalbą Dominikonų bažnyčioje... Ir šitą iš bažnyčios 
ramiu būdu išvedus, kunigas, kurs buvo pamokslą pertrau- 
kęs, galėjo dabar jį baigti. Pabaigęs lietuviškai kalbėti, jis dar 
skaitė savo pareiga pasakyti kelis žodžius ir lenkiškai. Pradėjo 
nuo to, kad kreipdamasis į klausytojus lietuvius paklausė: 

„Wszak wy rozumiecie po polsku, rozumiecie? No, powiedz- 
cie otwarcie"'. — Ir kuomet dvi bobelės atsiliepė nedrąsiai — 
„Trozumiemy“,- varė toliau lenkiškai: - Za mego diugoletnego 
pobytu w rėžnych parafjach, spotykalem ludzi, ktėrzy nie 
rozumieli po polsku; dla nich mowilem kazanie po litewsku. 
Prawda, že žie, ježeli ludzie, nie umiejąc po polsku mėwiė, 
mowią pacierze po polsku, kalecząc wyrazy. Ale teraz takich 
juž malo, wszyscy rozumieją po polsku. Ot, i wy rozumie- 
cie““... Daugiau, jis išbarė tuos, kurie ardą - ar tai būtų, girdi, 
lietuviai, ar lenkai — vienybę, trukdą bažnyčioje klausyti pa- 
mokslo ir t.t. Prie šito tečiaus jam, nežinia kodėl, pasirodė 
reikalinga pridurti patarimas, idant lietuviai būtų kantrūs, 
mylėtų savo „brolius“, artimus, neužmiršdami, kad jų tėvynė 
buvusi pagoniška, barbariška šalis, kad lenkai atgabenę čion 
krikščionystę, apšvietę juos ir parodę kelią, kuriuo lietuviai 
eidami galėsią gauti amžinąją palaimą. Lai neužmirštą lie- 
tuviai, jog visos tos puikiosios Vilniaus bažnyčios, kuriose 
jie dabar turį laimę melsties ir garbinti Dievą, esą turtingųjų 
„ponų“, lenkų pastatytos, jog jie vargšai patys tokių Dievo 
namų nebūtų galėję sau įsitaisyti, kad jie būtų dar rasi liute- 
riais išvirtę... Argi, girdi, nebūtų buvę geriau, kaip seniau 
kad buvę, jeigu bažnyčioje būtų visi meldęsys taip pat viena 
kalba. Lietuviai, kantriai išklausę kun. Račkausko pamokslo, 
Vilniaus endekų dvasia atsiduodančio, ėmė skirstyties ir, ant 
gatvės prieš bažnyčią susispietę, dar ilgai kalbėjosi ir dalijosi 
įspūdžiais, kuriuos jie išsinešė iš pirmojo nuo tiek metų ne- 
girdėto Dominikonų bažnyčioje pamokslo. Dauguma klau- 
sytojų buvo tos nuomonės, kad jų pamokslininkas, kunigas 
Račkauskas, visai bus apsilenkęs su gerbiamojo kun. admi- 
nistratoriaus įsakymo tikslu, būtent paraginimu lietuvių prie 
pamaldumo jų prigimtąja kalba ir įvykinimo lygybės ir tei- 
sybės krikščionių gyvenime. Kun. Račkauskas, visų nuomone, 
pasinaudojo sakykla Vilniaus endekų politikai varyti... 

VILNIAUS LIETUVIŲ DVIKLASĖS 
MOKYKLOS ATIDARYMAS 


Spalių 22 d. buvo Vilniaus lietuvių mokyklos atidarymas. 
Lietuvių šelpimos draugija pasirūpino pakviesti ton iškilmin- 
gon šventėn Vilniaus vyskupijos valdytoją, Vilniaus apygardos 
mokyklų atstovą, miesto valdybos atstovus ir vietinius Vilniaus 
lietuvius. Tarp dešimtos ir vienuolikės valandos ryto metą ku- 
nigas Kukta! atlaikė šv. mišias šv. Mikalojaus bažnyčioje, kur 
susirinko nemažas mokinių būrys su savo mokytojomis ir lie- 
tuvių būrelis. Pasibaigus mišioms, kun. Kukta pasakė vaikams 
trumpą, bet širdingą pamokslėlį. Po pamaldų Šelpimos drau- 
gijos atstovai ir visi svečiai nuėjo mokyklos būstan. Prisirinko 
veik pilnas būstas. Matyti buvo didelis lietuvių džiaugsmas! 
Kaipgi! pirmosios lietuvių mokyklos atidarymas. Čia stovi kū- 
dikiai mokiniai, čia jų tėvai, motynos, kuriems nuo šio laiko bus 
tikra proga duoti apšvietimas savo vaikams. Ne vienas lietuvis, 
kurs matė, kaip sunku, kokiuo vargu buvo daromi pirmieji mūsų 
žingsniai senovės lietuvių sostinėje, Gedimino pilyje, turėjo 
susigriaudinti, išvydęs tautiečių darbo vaisius. 

Susirinkus visiems, kunigas Kukta, šv. Mikalojaus bažnyčios 
klebonas, pašventė mokyklą. Po to Šelpimos draugijos pirmi- 
ninkas jenerolas d-ras A. Paškevičius? trumpai išpasakojo rusiš- 
kai susirinkusiems draugijos rūpesnius mokykla; draugijos 
atstovai suprato, jogei pirmučiausiai reikė priglobti neturtin- 
gųjų lietuvių tėvų vaikai. Kada kitos tautos turėjo savo mokyk- 
las, kuriose galėjo šviesties ir mokyties jų jaunuomenė, lietuvių 
vargdieniai vaikai pasiliko kaip ir našlaičiai: jais nebuvo kam 
pasirūpiną. Pirmas tų kūdikių našlaičių mokslas turėjo būti iš- 
tartas prigimta kalba, jiems suprantama. Ypač gerai atjautė tą 
lietuvių vargą du Šelpimos draugijos nariu, gerbiamieji d-ras 
A. Vileišis ir P. Matulionis3. Juodu nesigailėjo nei savo trūso, 
nei savo laiko, išgaudami iš miesto valdybos Pranciškonų mū- 
rų kertelę, kur lietuvių lėšomis dabar įsteigta mokykla“. Drau- 
gijos vardu pirmininkas d-ras Paškevičius pagalios išreiškė 

padėką Vilniaus apygardos apšvietimo globėjui, kurs laikė rei- 
kalingu daiktu leisti lietuviams Vilniuje tą mokyklą, kur moki- 
niai gali pirmutines mokslo žinias įgyti savo prigimtąja kalba. 

Po to d-ras Paškevičius, atsikreipęs į vaikus mokinius, lie- 
tuviškai jiems išaiškino įsteigtosios mokyklos tikslą ir linkėjo, 
kad jie užaugtų dorais žmonėmis, mylinčiais savo prigimtąjį 
kraštą, piliečiais mylinčiais savo tėvus ir artimą, kad jie atsi- 
mintų, jogei jų užauklėjimas ypač rūpi lietuvių visuomenei, 
šelpiančiai tą mokyklą. 

Daugiau, d-ras Paškevičius pasakė ačiū lenkiškai miesto 
atstovams, kad jie supratę lietuvių apšvietimo reikmenę, pave- 
dė jam Pranciškonų mūrų kampą, kurs nuo šios dienos taps 
neturtingųjų vaikų apšvietimo židiniu. 

Kun. Tumas, įgaliotas lietuvių spaudos vardu kalbėti, len- 
kiškai kreipėsi į miesto valdybos atstovus. Džiaugėsi, jog mies- 
to Dūma, neatsisakydama duoti vietos lietuvių vaikų mokyk- 
lai, parėmė spaudos darbą, kurios tikslas praskleisti tamsybės 
uždangą. Tuo savo apsiėjimu su savo kaimynais lietuviais mies- 
to valdyba palenkė prie savęs lietuvių širdis, kurie moka ir 
pasirūpins, kuo galėdami, gerumu už gerumą atsimokėti. 

Tan žodin atsakydamas, miesto valdybos atstovas p. Nie- 
dzialkovskis karštai pritarė apšvietimo darbui, kurio niekados 
valdyba neatsisakysianti kiek galėdama šelpti. Čia negalį būti 
skirto, kas ir ką „šviečia“; pagarbusis švietimo darbas galįs ir 
turįs suvesti į santarvę visus, kuriuos tik blogosios valios nesu- 
sipratėliai nuo kits kito atstumią. 

Šituos žodžius visi trukšmingai pasveikino šauksmu: „Te- 
gyvuoja santarvė!“ ir rankų plojimu. 

Vilniaus apygardos mokyklų direkcijos atstovas, atsikreipęs 
į mokinius, trumpa ir aiškia prakalba paaiškino jiems, kad Lie- 
tuvių šelpimos draugija, norėdama jų, mokinių, gerovės, pasi- 
rūpinusi įsteigti mokyklą. Taigi, sako, mokykitės ir neapvilkite 
savo globėjų rūpesnio, mokykitės, idant ilgainiui būtumėte 
šviesūs piliečiai. 

Vyskupijos valdytojas kanauninkas Michalkevičius mei- 
liais žodžiais prakalbėjo gražia lietuvių kalba į mokinius, 

aiškindamas, kaip dideliai svarbus dalykas yra apšvietimas 
Bažnyčios ir tautos reikalams, apšvietimas, vedamas krikščio- 
niškai, kaip jis dorina žmogų, moko mylėti artimą, mylėti 
savo kraštą ir sugyventi su visais santaikoje. 

Kalboms pasibaigus, susidaręs choras padainavo „Lietuva, 
tėvynė mūsų“. 

Pagalios svečiai buvo paprašyti pereiti iš mokyklos kitan 
kambarin, kur L. susišelpimo draugija buvo patiekusi nedi- 
delę užkandą. Šeimininkavo nepailstanti mokyklos globėja p. 
daktarienė Ona Vileišienė". Prisilaikyta senojo papratimo „ger- 
ti“ sveikatą visų mokyklos įkūrėjų, laikytojų ir atvykusiųjų 
svečių, bet gerta - lietuvių darbo vaisvyniu. Pasisakyta daug 
meilių žodžių. 

Tuo tarpu choras mokykloje ėmė dainuoti kitas lietuvių 
tautos daineles, kuriomis visi gėrėjosi. Gerbiamasis administ- 
ratorius net sugrįžo atgal prie dainininkų ir buvo taip užga- 
nėdintas, kad dainininkėms paskyrė 5 rb cukrainiams. Choras 
tečiaus pasakęs ačiū cukrainių nesipirko, paskirdamas do- 
vanėlę mokyklai. 

Visų ūpas buvo labai pakilus. Visi džiaugėsi, susilaukę bent 
vienos lietuvių mokyklos Vilniuje. Viena vaikų motyna net 
verkti ėmė. Paklausus ko, atsakė: „Gi kad jau labai gera“... 

Taip, visiems buvo gera. 


ŽODIS Į VILTININKUS 


Būreliui žmonių, kurs tariasi naudingą darbą dirbąs savo 
kraštui, rūpi kuo daugiausia pritraukti į save šalininkų. Taip 
ir mes, leisdami „Viltį“, norėtumėm, kad mūsų laikraštis kuo 
plačiausia lankytų Lietuvą, kad kuo daugiausia pažintų jį 
mūsų tautiečiai. Netikę dabar metai Rusijos tautų laikraščiams; 
lietuviams gi, rodos, jie dar niekuomet nėra buvę geri. Mūsų 
skaitytojų dauguma - sodiečiai, miestiečių susipratusių lietuvių 

ne kiek teturime. Sodiečiai dar nejunta didelio reikalo skaityti 
spausdinto žodžio, jie dar nesupranta jo naudos, jo vertės. Ar 
šioks, ar toks laikraštis prieina sodietį dažniausia tik per su- 
sipratusio tautiečio pakurstymą, paraginimą. Ir svetimųjų tau- 
tų laikraščiai, kur kas geriau pasiturį ir geriau aprūpinti bū- 
dami, neapsieina be vadinamųjų agentų, tarpininkų, kurie 
ieško jiems ėmėjų - skaitytojų. Lietuvių laikraščiai, labai maža 
teturėdami apmokamų apskelbimų, gangreit negali gyventi be 
tokių tarpininkų. Vienas antras mūsų laikraštis šiaip taip su- 
duria galą su galu, kitų gi buvimas netikras. 

Drąsinamės, lietuvių esą apie tris milijonus, o kiek iš jų 
skaito laikraščius? Maža dalelė! Gal iš tūkstančio vidutiniškai 
susiras du skaitytoju. Taigi toli gražu lietuvių laikraščiams 
ligi to skaitytojų skaičiaus, kuriuo gėrisi mūsų kaimynai lat- 
viai. Latvių laikraščiams ir be to geresnės sąlygos, jie turi kelių 
dešimtų metų praeitį ir prityrimą, turi daugybę apmokamų 
apskelbimų, kurie stipriai sušelpia laikraščius. Mūsų visuo- 
menis gyvenimas dar nedidelis, dar nepakilęs, pirkliai ir pra- 
monijos žmonės, lyg nujausdami, jogei lietuviai maža teskaito 
raštą, nenori skelbties jų laikraščiuose. Taigi kiekvieno mūsų 
laikraščio gyvybė ir tvirtumas tuo tarpu pridera kuone nuo 
vienų ėmėjų skaičiaus daugumo. Apskelbimai tai tik nedide- 
lis priedas, nedidelė paspirtis. Antra vertus, ėmėjų skaičius 
pridera nemaža ir nuo laikraščio platintojų. Tiesa, nelengva 
platinti laikraštis, kada visuomenė dar nesusipratusi, kada 
daugelis nesugeba skaityti. Tečiaus vis dėlto bent du tris kar- 
tus galėtų būti daugiau skaitytojų, nekaip dabar yra, jeigu 
visur atsirastų tokių uolių ragintojų, kaip jų atsiranda vienoj 
kitoj mūsų krašto apylinkėje. 

Sakysime, vienoje Kauno gubernijoje yra į du šimtu para- 
pijų, turinčių po keletą tūkstančių gyventojų. Kas geriau už 
kunigą arba mokytoją gali pažinti žmones? Tegu jie surastų 
kiekvienoje parapijoj bent po penkis šešis ėmėjus laikraščiui. 
Laikraštis turėtų daugiau per tūkstantį ėmėjų skaitytojų iš 
vienos Kauno gubernijos, ir jo gyvenimas žymiai sustiprėtų. 
Mums rodos, ypač kunigams lengva būtų rudenį prieš Kalėdas 

kalėdojant paraginti sodiečius parsisiųsdinti laikraščių. Vie- 
nam neišsigalint, galėtų visas sodžius ar bent keli ūkininkai 
susidėję po kelias grivinas tai padaryti. Žiemą ir laiko daugiau 
lieka pasiskaityti. 

Todėl labai prašome mūsų prietelius viltininkus, kuriems rū- 
pi, kad „Viltis“ ilgai gyventų ir eitų geryn, patarpininkauti 
mums kiek galint ir parūpinti daugiau skaitytojų „Vilčiai“. 
Tikimės lig šiol nemaža davę naudos savo kraštui, aiškindami 
svarbesniuosius lietuvių kultūros klausimus, rūpindamies duoti 
tai, kas šiuo metu yra reikalingiausia ir naudingiausia mūsų 
sodžiui. Ateityje, padaugėjus skaitytojų, pasirūpinsime gauti 
„Vilčiai“ dar daugiau bendradarbių, atsidėjusių rašyti apie prak- 
tikos lietuvių reikalus, apie kooperacijas, smulkųjį kreditą, že- 
mės, amatų ir prekybos dalykus. 

„Vilties“ leidimas tai ne dviejų ar kelių žmonių sumanytas 
darbas. To laikraščio norėjo nemažas inteligentijos būrys, su- 
dėjęs jam tam tikrą turtą. Drįstame manyti, jogei tai inteligen- 
tijai teberūpi „Viltis“ taip, kaip ji rūpėjo iš pradžių. 


SUSIMILDAMI, BŪKITE RAMŪS! 


Vilnius - antroji Varšuva, Vilnius - lenkų miestas, Vilnius — 
lenkų kultūros nešėjas visam lietuvių ir baltarusių kraštui, - taip 
pasididžiuodami girdavos visi tie, kurie, ir Lietuvoje gyven- 
dami, Lenkijos oru kvėpavo. 

Surusinome Vilniaus gatvių ir sankrovų parašus, lenkų kal- 
bą išvarėme iš valdiškųjų ir net privatinių įstaigų. Iš viršaus 
Vilnius kaip kad rusų miestu pradėjo rodyties, bet dvasia pasi- 
liko ta pati - lenkų dvasia, jie visą tikrąjį būdą suteikia Vilniui, 
jų kalbą tegirdi ant gatvių, jų vienų kalba kas dieną teskamba 
aštuoniolikoje bažnyčių. 

— Kokia jau čia Lietuvos sostapilė — tasai Vilnius! - pamo- 
davo ranka lietuviai. Išsirengi Vilniun tūkstančio maldininkų 

būryje. Rodos, užliesi visą miestą, rodos, tavo giesmę išgirs 
miesto pakraštyje. O kai įeini miestan - ir pražuvai, ir sumen- 
kėjai, kaip pelė dvaro aruode. Ir sarmata net rodyties, ir sar- 
kad nustebęs, jog Vilniuje drįsta vaidinties kažin kokie miš- 
kiniai. Niekas tavęs nesupranta, niekas nepavedžioja, savo 
turtų ir grožybių neparodo. Nueini į vieną, antrą, trečią baž- 
nyčią — ir ten viskas svetima, nedrįsti nei kunigo pakalbinti, 
nes jis nuo tavęs nusigrįš, negali nei išpažinties prieiti dėl ga- 
vimo atlaidų, nes tavęs niekas nesupras. Jau kokia čia lietuvių 
sostapilė! Tai - lenkų miestas. 

Retas kas laikraščiuose yra prasitaręs, jog Vilnius ne len- 
kų, bet tikriau žydų miestas. 

Taip ir lenkams, ir rusams, ir lietuviams bemanant apie 
Vilnių, štai atsiranda viena menkutė lietuvių bažnytėlė, įsi- 
taiso penketas lietuvių laikraščių redakcijų, susidaro keletas 
lietuvių draugijų, susispiečia koks šimtynas lietuvių inteli- 
gentų, ir Vilniuje pradeda kalbėti ne tik apie vienus miesto 
šeimininkus - lenkus, bet ir apie... lietuvius. Dabar štai su- 
manyta jų teisės praplatinti, jų kalba įsileisti dar į keletą 
bažnyčių, ir tai didžiųjų, garsiųjų bažnyčių. Tuo tarpu leista 
dėl ištyrimo, kurion daugiausia spiečiasi, nors ankstyvomis 
valandomis, triskart pasakyti pamokslai visose parapijinėse 
bažnyčiose ir net... Katedroje. 

To jau lenkai nesitikėjo. Galima, anot jų, duoti lietuviams 
dar viena kokia aplūžusi kuriame pakraštyje bažnytėlė; na, 
galima įsileisti ir į Katedrą: čia „pagonų“ lizdas buvo ir tesi- 
žinai su ja „pagonai“. Bet ir kitur, ir trečiur turėti ne vienų 
lenkų, bet jau mišras parapijas — tai jau aiškus pagadinimas 
„antrosios Varšuvos“ būdo! Sujudo lenkai, dar labiau sujudo 
tie lietuviai, kurie kitados čion atvykę, matydami nieko su 
savo lietuvybe nelaimėsią, pamojo ranka ir, tarę — prieš vėją 
nepapūsi, - patys pasidarė naujalenkiais. Užmarino savo są- 
žinės balsą, apkurto, apako, apsnūdo, nieko nebenorėdami 
matyti, kas aplinkui darosi, kokie nauji vėjai pradėjo pūsti. 
Reikėjo geroko to naujo vėjo sūkurio, kad tie naujalenkiai akis 

prasiplėštų ir bent pradėtų pykti, už ką čia jų sapnas per- 
traukiama. Ėmė pykti ir prieš tą naująjį vėją pūsti. 

Per pirmąjį pamokslą buvo visi naujalenkiai kaip nustėrę, 
tiesiog apkvailo. Vienas kitas lenkas lietuvius kumštelėjo, vie- 
nas kitas bažnyčioje, vietos šventumą užmiršdamas, balsiai 
išsikeikė, ir tiek. Bet per antrą savaitę atsijokėjo. Per antrą pa- 
mokslą jau išėjo suorganizuoti lietuvių priešininkai: Visų Šven- 
tųjų bažnyčioje, garsiai dainuodami, trukdė visą pamokslą; šv. 
Rapolo šventoriuje vienam iš nosies kraują paleido, vienam 
antram kepurę nuo pakaušio nudaužė. Ir jau visai smarkiai 
sukruto dar blogiau priimti trečiąjį lietuvių pamokslą lapkri- 
čio antrąją dieną. 

Pasipylė baidymai: lietuvius mušią, pešią, kraują liesią, ku- 
nigus kiaušiniais svaidysią, selivasaru jiems akis plikysią ir, 
dievai žino, dar kokias baisybes darysią. Vis tai tam tikslui, 
kad įbailinti lietuviai visai neitų užsirašyti ir jų skaičius pa- 
sirodytų taip menkas, kad pamokslų sakyti jiems nebebūtų 
verta. 

Labai galimas daiktas, jog dauguma lietuvių ir pabijos eiti, 
jausdami pavojumą, nors mums rodos, jog tai tušti baidymai. 
Bet kad ir nebūtų tušti, kad ir iš tikrųjų lenkai panorėtų lietu- 
vius trukdyti, lietuviai neprivalo bijoti ir slapstyties. Lietuviai, 
atminkite, jog nuo šios valandos priderės visas tolesnis jūsų 
likimas Vilniuje! Dėl tos svarbios valandos verta daug ko nu- 
kentėti. 

Bet nieko bloga negalės būti, jei mes taip pat rimtai laiky- 
simės, kaip iki šiolei laikėmės, ant visų lenkų šižinimų atsa- 
kydami vienu vienatiniu — paniekinimu. 

Lenkai giriasi savo kultūra, nesulyginamai didesniu už 
mūsų apšvietimu. Bet jei iš tikrųjų išpildytų tai, ką žadasi, jie 
pasirodytų tikrais barbarais, o ne šviesos nešėjais. 

Jei prikiša mums mūsų „pagonystę“,bet, negerbdami šven- 
tų vietų, jie pasirodytų didesniais pagonais. 

Jie kreitėja ant rusų, kad juos, silpnesnius, spaudžia. Bet jei 
nesiliautų mus dar silpnesnius spaudę ir žeminę, jie pasirodytų 
kur kas blogesni už tuos, kuriuos patys peikia. 

Jie nuolat mums peršasi į brolius, brolius, kaipo buvusios 
bendros karalijos, brolius bendros nelaimės. Bet jei apsieitų 
su mumis taip, kaip žada, tai aiškiai pasirodytų, kokie jie iš 
tikrųjų broliai, ir toliau su jais nebebūtų kalbos apie kokį bent 
broliavimos. 

Lietuviai, ir Vilniaus lenkams svarbi ta surašymo diena! Ne 
dėl to svarbi, kaip jie mano, bet dėl to, kad jie gali pasirodyti 
tikroje šviesoje, ko yra verti. 

Užtat gi, lietuviai, tegu visas atsakymas ant jų vienų te- 
krenta, tegu lietuviams ir tą dieną niekas negalės nei krislelio 
prikišti. 

Būkite tad, lietuviai, taip pat ramūs, kaip iki šiol buvote! 
Mokėkite nukentėti kad ir didelę skriaudą, kad ir didelį paže- 
minimą, atmindami, jog tai auka, jog tai padarysite dėl savo 
tikėjimo, dėl Bažnyčios, dėl dvasiško savo pelno, dėl brangio- 
sios savo kalbos. 

Sustinkite, nieko daugiau nematykite ir negirdėkite kaip 
tik savo pamokslininką ir savo pavardžių užrašytoją. 

Užkabins kas žodžiu - nei nežvilgterėkite, kumštelės kas — 
pasitraukite, norės suduoti - bėkite, bet tuo pačiu neatsimo- 
kėkite. 

Šituo vienu pasirodysite pasauliui, jog jūs kur kas kultū- 
ringesni, kur kas žmoniškesni, jog jūs ne viename kietame 
kumštyje tematote teisybę. Teisybė ir tylomis, kaip alyva iš 
vandens, aikštėn išplauks. 

Dar atkartojame: niekinkite kūno galybę, branginkite savo 
dvasios stiprybę ir išlaikymą. 

Būkite ramūs... 

Gana bus įsidėmėjus visas skriaudas ir paskui laikraščiams 
pasiskundus. 

Nebijokite, surašymo nesutrukdys niekas, nes nesuskubus 
ar negalėjus tą pačią dieną užsirašyti, girdis, galėsią per visą 
savaitę užsirašinėti. 

Rašykitės, kas dar tebesijaučiate lietuviais! 

NE ATSKIRI ŽMONĖS, 
BET VISA TVARKA KALTA 


Ūkininkai galėtų mums pasakyti, kaip neramu ir pikta ilgą 
laiką sugaišus pačioje darbymetėje. Puoli žmogus šen, puoli 
ten, nebežinodamas nei nuo ko pradėti, nei kuo pabaigti — 
viskas išrodo lygiai svarbu ir neatidėtina. Nelaimė tam, kurs 
tuo laiku po kojų pasipintų ir nors nenoromis sukliudytų: ant 
jo suvirs griausmų daugiau, nekaip yra to vertas. 

Tautinės kultūros darbuose lietuviai sugaišo daug metų. 
Kada kitos tautos dirbo, kepures, anot to, pasidėję, lietuviai ne- 
tyčiomis ir tyčiomis vis buvo šalin stumiami. Lietuviams tebuvo 
leista sau ir kitiems duona uždirbti, bet jų proto ir širdies jėgos 
buvo kaip garas katile kietai užvožtos. Bet štai paskutiniais 
metais vokas pasikėlė, suspausta lietuvių dvasios galybė šnirpš- 
dama ėmė laukan veržties ir į visas šalis plėsties. Išvydo šimtus 
dirvonų, kurie, riogsodami šalip dailiai išdirbtų kaimynų dirvų, 
vien tik gėdą lietuviams daro. Ir pasiryžo lietuviai kaimynus 
pavyti. Ir šoko dirbti, ne tik kepures pasidėję, bet net ir valgyti 
užmiršę. Ūkis, prekyba ir pramonija, poezija, muzika ir plas- 
tikinė dailė, sveikata ir dora, dailioji ir praktikinė literatūra — 
šimtai darbo vietų, šimtai ant visų takų erzinančių kliūčių ir 
visur... trūksta visiems galams reikalingo mokslo ir šviesos. 

Išmokykite mus, kaip išmintingai ūkininkaujama, šaukia 
ūkininkas; pirklys šaukia nežinąs, kaip pirkliaujama, dailinin- 
kas prašo pradėti lietuvių dvasią pažinti, mokslo vyras skun- 
džiasi padėjėjų neturįs — ir taip be galo. Greitieji lietuviai, kad 
sumanytų, visas spragas iš karto užkištų, bet kad apsidairę 
neranda kuo užkišus, tai steigia ir steigia mokyklas, priruo- 
šiančias reikalingus žmones, šelpia ir pačius moksleivius. 

Darbas nelengvas —- mokyklos be pinigų įsteigti ir išlaikyti. 
Nenuostabu, jog mielu noru pasivaduotumei jau esamomis 
mokyklomis, tik jas savo pusėn pakreipus. Ir puolė į valsčiaus 
mokyklas ir ten daugybę saviškių mokytojų įvedė. Sunkiausia 
pasirodė pasinaudoti mokytojų seminarijomis kaip svietiškųjų, 

taip ir dvasiškųjų. Svietiškųjų mokytojų seminarijų neišleidžia 
iš po savo įtekmės rusai, dvasiškųjų mokytojų seminarijų — 
lenkai ar sulenkėję lietuviai. O tų mokytojų, grynai lietuviškai 
išauklėtų, kaip tik mums ir reikia kuo daugiausia. 

Dabar bus aišku, kodėl mūsų visuomenė pernai taip buvo 
susirūpinusi Panevėžio mokytojų seminarija, o šiemet taip rū- 
pinasi Žemaičių dvasiškių seminarija, kodėl taip liūsta ir ne- 
rimsta, kada tasai rūpesnis niekais išeina. Aiškius to rūpesnio 
parodymus matėme „Vilties“ Nr. 120, 128, 135', kur redakcija 
davė visuomenės balsams pilną laisvę išreikšti savo jausmus 
ir nuomone. 

Vis tie balsai, kaip susitarę, vienodai šaukia: Žemaičių se- 
minarijos rektorius turi būti tikras, nesulenkėjęs lietuvis; Že- 
maičių klierikai reikia grynai lietuviškoje dvasioje auklėti; 
pasikėsinimas sunaikinti jauną lietuvių kultūrą labai jautriai 
atsiliepia kiekvieno lietuvio širdyje; nebegalima nematyti lie- 
tuvių tautos atgijimo ir naujų jos reikalavimų, nebegalima 
lietuvių atgijimo tramdyti, nes lietuviai jau nebekęs, dantis 
sukandę, kaip pirmiau kentė. 

Labai gailu, kad mūsų visuomenė nepasitenkino vienais 
šitais aiškiai teisingais reikalavimais, bet pasidavė sunervintų 
ir suerzintų žmonių jausmams ir užsipuolė ne ant to, kas erzina 
ir nervina, bet ant to, kuo erzinama. Tokiuose atsitikimuose, 
kada žmogus vien jaučia, o dar negalvoja, visados taip esti. 
Mūsų inteligentija, ypač dvasiškoji, smarkiai užsipuolė ant 
pirmojo pakištojo kandidato, kun. B.2, aiškiai ir net šiurkščiai 
užprotestavo prieš jį, lyg tarytumei manydami, jog, šią kandi- 
datūrą nuvertę, visą pavojumą pašalins ir jis daugiau nebegrįš. 
Tai klaida, už kurią kun. B., jei tiktai lietuviškai mokėtų arba, 
nors kiek mokėdamas, lietuvių spaudos neniekintų, teisingai 
galėtų pykti; mes abejojame, ar jis pats į rektorius veržiasi. 

Ne, tautiečiai! Į tą dalyką reikia giliau pasižiūrėti. Nebus 
rektorium kun. Barauskis, tai gali būti kun. Pacevičius, ne kun. 
P., tai kun. Kr., ne Kr., tai Ž., ne Ž, tai L.? ir taip be galo. Ir labai 
reikia abejoti, ar visi tie lenkų dvasios žmonės būtų geresni už 
kun. B. Todėl ir lietuvių visuomenės protestai tegu kyla ne prieš 

atskirus žmones, bet prieš patį Žemaičių klierikų auklėjimo 
būdą, prieš visą sistemą. Gal neužilga susilauksime platesnio 
sumanymo, kaip reiktų seminarijos mokslas ir auklėjimo būdas 
perdirbti, idant jis labiau pritiktų dabartiniams laikams, idant 
išleistų žmones, kurie šių dienų gyvenimo sūkuryje mokėtų 
valdyti Bažnyčios laivą. Mums šiuo kartu terūpi seminarija, 
kaipo vienatinė aukštoji lietuvių mokykla. 

Sakykime, kaip sau norime, jog Bažnyčia ne tautinė įstaiga, 
todėl ir jos tarnų negalima tautiškai auklėti. Vis tai bus tik žo- 
džiai, teisingai išreikšti principai, kurie gyvenimo praktikon vis 
dėlto nejeis. Tegu sau kunigas kiek nori atkartoja: „Aš nesu 
tautininkas“, tie žodžiai tiek tereikš, jog jis nėra partijon įsirašęs 
ir jos įstatymais nesusivaržęs; tikrai gi vis dėlto jis bus arba 
lietuvių kunigas, ar lenkų, sulig to, kuriai didžiumai jis tarnauja; 
jis nesivadins lietuvių dvasišku veikėju, bet bus toks. 

Kitaip ir būti negali. Tai gyvenimo tvarka: kieno važiu va- 
žiuoji, to ir giesmelę trauk, — kam tarnauji, prie tų ir taikykis. 

Taip tad daug nekalbant turime suprasti ir stačiai pasakyti: 
Žemaičių seminarija turi priruošti kunigus, lietuvių tarnus, 
suprantančius dabartinį lietuvių gyvenimą ir jo reikalavimus, 
nes Žemaičių vyskupija grynų lietuvių vyskupija; Kuršo gub. 
latviai ir Kauno g. lenkai tai tik menka dalelė, kuriuos teisingai 
aprūpinti ne taip keblu kaip milijoną lietuvių. Todėl ir visa 
seminarijos tvarka, jos mokytojai ir perdėtiniai, negali būti ne 
lietuviai, nekilę iš tų pačių grynų lietuvių. Net ir suprasti ne- 
galima, kaip ta vienatinė grynų lietuvių aukštoji įstaiga galėtų 
išsiskirti iš viso gyvenimo, pasilikti kaip koks nederąs lopas 
ant tautos drabužio. 

Atitraukiant seminariją nuo gyvenimo, atsitrauktų ir ku- 
nigai nuo jo; na, ir pasiliktų, kaip ir Prancūzijoje, ganytojai be 
ganomųjų. Tai pavojumas pačiai katalikystei; tai būtų nedo- 
vanotina nesąmonė - paniekinti tautystę, kada visos partijos 
ir sektos rūpinasi ja pasinaudoti. Tai būtų nusidėjimas pačiai 
kultūrai, kurią tokiuo vargu geresnieji žmonės kelia. 

Veltui kas teisintųsi, jog lietuviškoje dvasioje išauklėjus 
kunigus padarysi juos vienapusiais ir kitiems neteisingais. Čia 

tyčia sumaišoma du dalyku: teisybė ir tautystė, lyg kad du 
kits kitam priešingu dalyku. Argi tai „geras lietuvis“ jau dėl 
to vieno, kad lietuvis bus ir žmogėdra?? Visai ne: ir lietuviai 
galima išauklėti visiems teisingais žmonėmis. 

Ne, netikime, kad Žemaičių seminarija padarytų kunigams 
gėdą, neremdama tautinės lietuvių kultūros, bet ją tramdy- 
dama! 


ARGI TAI KRIKŠČIONIŠKA? 


Kol paaiškės, kad mes statome šitą klausimą, dar sykį at- 
kartokime visiems žinomus dalykus. 

Visuose Rusijos miestuose, kur tiktai yra miškų gyventojų, 
katalikų Bažnyčia kaip tik sumanydama rūpinasi aprūpinti vi- 
sas tautas. Ten neklausiama, kokios tu esi tautos, ar ta tauta 
labai apšviesta, ar nelabai, ar daug jūsų tokių yra, ar maža, - 
ten klausia, ar yra kunigų, kurie jūsų kalbą mokėtų. Susiradus 
tokių kunigų, jau nebėra kalbos, ar sugrius bažnyčios sienos, 
pradėjus jiems saviškai pamokslus sakyti. Maža to. Svetima- 
taučiams tyčia atkviečiama kunigai iš jų tėvynės. Tokiuo bū- 
du, sakysime, Rusų sostapilėje Peterburge gali girdėti pamoks- 
lus ne tik lenkiškai, bet ir vokiškai, prancūziškai, itališkai, 
angliškai, latviškai, na, o stebuklai, ir... lietuviškai. Ir visoms 
toms kalboms randasi vietos ne tik vienoje kurioje bažnyčioje, 
bet keliose iš karto. Ir Dievui garbė, ir žmonėms nauda. 

Suprantame, jog ten kunigai tikri katalikai, visur esamo- 
sios, bendrosios Bažnyčios tarnai. Ten jiems viena terūpi: kuo 
geriausiai, kuo lengviausiu būdu aprūpinti žmonės. 

Tą patį reiktų pasakyti apie Mintaują, Liepojų, Odesą, Rygą. 
Kur tik lenkai neįsikiša, visur įvairių tautų katalikai sutelpa; 
kaip tik jie pradeda su savo tautyste kišties, tuoj pagenda. Rygoje 
jau reikė lietuviams keliaklupstiems prašyti, kad kas teiktųsi 
juos „ganyti“. Odesoje kun. Kovalskis jau užpjudo bobas ant 

kunigo lietuvio, kurį šventoriuje apdrasko; Liepojuje... Na, tiek 
to: visi tai žino. Tiek to, nes ar šiokiuo, ar tokiuo būdu lietuviai 
vis dėlto gauna tose bažnyčiose savo dalelę. 

Kas kita pati Lietuva, ta amžinoji lenkų tarnaitė. Iš jos čia 
kiekvienas lenkas ar lenku pasivadinęs gali reikalauti ir padė- 
kos, ir prisirišimo, ir, dievai žino, ko dar daugiau; tuo gi pačiu 
žygiu niekas nejaučia reikalo ir duoti ką nors iš savo pusės. 
Berods savo tėvynėje esant nereiktų maldauti, kad atėjūnai ar 
išvirtėliai teiktųsi tave pripažinti lietuviu, savo krašto šeimi- 
ninku. Berods nieko nesiklausę galėtumėm čia ramiai sau šei- 
mininkauti, būdami teisingi savo svečiams, na, tegu sau ir 
piliečiams nuo kelių dešimtų ar šimtų metų. Bet ne! Tie naujieji 
mūsų kaimynai, kaip senovės variagai, taria: „Pas jus čia esama 
gera, tikjūsų tvarka mums nepatinka, tad pasidarysime saviš- 
ką tvarką, o kad jums, lietuviai, gali tai nepatikti, tai mums 
nei kiek galvos nesopa...“ Ir daro saviškai, įsigrūsdami su savo 
lenkiškąja kalba visur, kur tik gali, ypač gi į bažnyčias. 

Lietuviams pasidaro ankšta. Lėti, ramūs, ima geruoju pra- 
šyties, kad nors kertelę paliktų tikriesiems vietiniams gyven- 
tojams. Bet lenkų širdys kietos, o valia neperlaužiama. „Šalin, 
pagonai! Į šventuosius savo gojus, pas Perkūną! Čia lenkų 
bažnyčios“. 

Dešimtį metų reikė vargti, kol Vilniuje buvo išgauta baž- 
nytėlė, visados tuščia ir apleista buvusi. Geriausias iš visų 
Vilniaus vyskupijos valdytojų vyskupas Žvėravičius!, p. M. St. 
vieną sykį išsitarė: „Žinau, jog lietuviams priguli... jog tai tei- 
singa... bet negaliu, negaliu... Geriau nuo vyskupavimo atsi- 
sakysiu, o lietuvių kalbos bažnyčion neįleisiu“... Betgi turėjo 
įleisti. 

Dabar sujudo lietuviai ir kitur savo teisių reikalauti kaip 
Vilniuje, taip ir sodžiuose. Iš šalies žiūrint, visai aišku, kur ir 
kas tikybos reikaluose neaprūpinta. Bet mūsų vyskupijos admi- 
nistracija daro painias komisijas, idant jos, kaip kokią taboką, 
susvarstytų Žmonių teises: tau tiek, tau tiek. Ir pagirti norėtųsi, 
ir pasijuokti, kaip tai galima mokslą svarstyti porcijomis, kad, 
gink Dieve, nebūtų per daug! 

Vis dėlto geriau būtų ką nors turėjus nekaip nieko. Ką dabar 
daro lenkininkai kunigai, to jokiu būdu negalime pavadinti 
krikščionišku darbu. 

Bjauriausi lenkų kurstytojai nepeikiami, paturimi, toje pa- 
čioje vietoje laikomi, nors prirodytumei neteisingiausius jų 
darbus. S., G. ir K“ senai pragarsėję. Lietuviai kunigai už ma- 
žiausį drįsimą lietuvių teises ginti varomi tuojau šalin. 

Tai dar ne viskas. Strūnaičiuose sėdėjo ketverius metus 
kun. B., kurs lietuviškai temokėjo: „Pasakyk penkius pote- 
rius“, t.y. sukalbėk; o parapija visa grynų lietuvių. Baimingai 
paklausus, ar jis tiki į katalikų mokslą ir į sakramentus, ciniš- 
kai atsakė: „Tai kas? Prieš mane buvo 15 m. klebonu žmogus, 
kurs nei tiek nemokėjo“. Tai tau apaštalai! Lentupiuose kle- 
bonauja kun. R. Lietuvių ten dideli 4 sodžiai ir daugybė ati- 
tekėjusių moterų. Iš viso 400-600 žmonių. Kun. R. lietuviškai 
nei žodžio nemoka. Paklausus, kaip jis išpažinties klauso, at- 
sakė: „Jako gtuchoniemych“ — kaip kurčių ir nebylių. Nuolat 
aš jiems, girdi, kalu: kada gi jūs liausitės pagonavę? Kam tai 
jums reikalinga?“ 

Tokių kunigų - kapomis skaityk. Geresnieji dekonai rašy- 
davo oficialinius raportus, kad jie negalį vietų tarp lietuvių 
užimti. Bet vyskupijos valdytojai nei kreivai į tuos popierius 
nežiūrėjo. Tegu sau sėdi ir lenkų garbę platina. O kad Dievui 
iš to nei šnipš, tai mažiausias dalykas! Nagi ir malda Vilniaus 
gub. gyventojų! Nagi ir poteriai, ir intencijos! Burbos pote- 
riaiž niekai, sulyginus su tuo, kas yra. Gana pasakius, kad ne 
per senai, dar prieš kun. B., melstasi į baldakimą: „Naisven- 
čos Motynos būdele, bož-bož-bož-bož“, t.y. „Bože bądž mi- 
tošciw“ — Dieve susimilk. 

Ar visi tie dalykai reiškia, jog vyskupijos valdytojai ir 
parapijų kunigai elgiasi krikščioniškai? Ar toksai mokslas 
vadinasi pasaulio šviesa? Ir ar dar ilgai taip bus? 

SVEIKI SULAUKĘ ŠV. KALĖDŲ! 


Nešykšti saulutė. Milijonų milijonus spindulių beria aplink 
save. Šildo ir šviečia visiems, nieko neišskirdama. O dėlto ar 
aiškus mūsų gyvenimo takas? Einame ir knapsime, o susi- 
tikdami kitus gyvenimo keleivius, nemokame prasilenkti. Lyg 
tarytum ta dienos močiutė per daug gyvybės suteikia. 

Malonus nakties sargas — mėnulis. Dienos rūpesniams ir 
darbams pasibaigus, jis sielų galybes kelia aukštyn. Svajojame, 
verkiame, dainuojame. O dėl to širdys mūsų neminkštėja: žmo- 
nės pasilieka nuožmūs, nors begauriai, žvėrys. 

Ale yra vienas akims mažutytis, bet širdžiai milžiniškas 
šviesulėlis, į kurį pažvelgus taip darosi ramu ir patogu, jog tą 
valandą stebiesi, kam reikia gyvenimo keliu eiti, alkūnes at- 
stačius, kam bėgti nežiūrint, ar prieš tave kitas nesuklupo ir 
ar nereiks jis sumindžioti. 

Nereipina jis akių kaip saulė, neverčia svajoti kaip mėnuo, — 
bet judina kažin kokią kitą žmogaus vidaus galybę, kuri viską 
ypatingai nudažo, visam kam suteikia prasmę, pritaikina šviesą, 
proto šviesą, vaisingus padaro širdies troškimus. 

Tai Betliejaus Meilės žvaigždelė, tasai regimas ženklas, jog 
gimė, įsikūnijo pirmiau nežinoma galybė - Meilė paties Dievo 
Sūnaus asmenyje. 

Paskelbė Kristus meilę ir pasidarė stebuklai. Išėjo būrelis 
žmonių, žemos kilmės, bemokslių, beginklių ir... apgalėjo pa- 
saulį. Padarė stebuklą: be diplomatų, be filosofų — pervertė 
pasaulį. Buvo susibaudusios visos galybės prieš tą Meilės ga- 
lybę, ir visos dulkėmis pavirto. 

Bet laikas bėgo. Meilės šviesulį ėmėme užmiršti. Meilė iš- 
garavo. Ir pasaulis sugrįžo į pirmykštį savo padėjimą. Šviečia 
proto šviesa, darbuojasi vaidintuvė; daro stebuklus, atmaino 
žemės išvaizdą, bet neatmaino žmonių pasaulio geryn. Sutei- 
kė visokių gerumų, visokių parankumų, bet nesuteikia vieno 
dalyko - laimės, kurios taip esame ištroškę. 

Peikiame žmones, kurie atgal temoka žiūrėti, tyčiojamės iš 
tų, kurie ne priekin, bet atgal stengiasi eiti. Bet iš vieno atgal 

ėjimo neverta tyčioties — tai iš grįžimo atgal - į Meilės viešpa- 
tavimą. 

To „Vilties“ redakcija ir jos bendradarbiai iš visos širdies 
trokšta kaip sau, taip ir savo skaitytojams, kaip tiems, kurių nau- 
dai dirba, taip ir tiems, kurie tą darbą kaip įmanydami trukdo. 


KAUNO SOCIALINĖS PASKAITOS 
SAUSIO 3,4IR5 D. 


Socialinių paskaitų įsteigėjų komitetas šiaip paaiškino jų 
tikslą: 

„Socialinio krutėjimo srovė mūsų laikais, apsiautus plačius 
visuomenės sluoksnius, užgavo svarbiausius gyvenimo reika- 
lus... Inteligentija pati turi pirma kiek galėdama apsipažinti 
su socialiniais klausimais, kad pasekmingiau sumotų prisidėti 
prie jo išrišimo... Lekcijomis norima padaryti pradžią visuo- 
meniškųjų darbų srityje, suteikti teoretiškų ir praktiškų žinių, 
kad pavyzdžiais kitur atliekamųjų visuomeniškųjų darbų klau- 
sytojus naudingai pamokius ir prie veikimo patraukus“. 

Ar pasiekė savo tikslą pirmieji lietuvių socialiniai kursai, 
pamatysime trumpai peržiūrėję visa, kas tomis dienomis pa- 
daryta. 


KLAUSYTOJŲ SKAIČIUS 


Sulig skaičiaus surinktų kontrabilietų socialinių kursų Kau- 
ne klausė: 

1) šeštadienį, sausio 3 d., 192 žmogu. Tame skaičiuje 90 
mokinių ir darbininkų. 

2) sekmadienį, sausio 4 d., 237 žmonės. Tame skaičiuje 134 
mokiniai ir darbininkai. 

3) pirmadienį, sausio 5 d., 190 žmonių. Tame skaičiuje mo- 
kinių ir darbininkų 90. 

Iš tikrųjų klausytojų buvo daugiau, nes ne visi atidavė 
kontrabilietus. Buvo ir be bilietų įleista (korespondentai, da- 
lyvautojai ir t.t.). 


SKAITYTOJAI 


1) Peterburgo kunigų akademijos sociologijos profesorius 
kun. d-ras Jurgis Matulevičius paskaitė tris lekcijas!. 

2) Peterb. kun. akademijos moralinės teologijos profesorius 
kanauninkas d-ras Jonas Maculevičius?. 

3) Pet. kun. akademijos dogmatiškosios teologijos profe- 
sorius kun. d-ras Pranciškus Būčys“. 

4) Lekėčių klebonas kun. Staugaitis“. 

5) Sociologas kun. Antanas Kaupas (Patrimpas)?, Amerikos 
kunigas, — visi po vieną. 

Inžinierius Petras Vitkauskas ir „Vilties“ redaktorius An- 
tanas Smetona“ pačiu paskutiniu laiku pranešė sutrukę namų 
reikalais. Kiti skaitytojai anksčiau atsisakė dėl neturėjimo laiko 
prisirengti. 


PASKAITŲ PRADŽIA 


Sausio 3 dieną, 9 valandą rytą, klausytojai susirinko Ka- 
tedros bažnyčion mišių išklausyti. Tarpe kunigų nesimatė nei 
Žemaičių kapitulos narių, nei kunigų lenkų. 11 !/, val. Liaudies 
namų salėje paskaitas atidarė J. M. vyskupas Gasparas Cir- 
tautas, Žemaičių vyskupijos valdytojas, gryna literatiška lie- 
tuvių kalba. 

Nors jau esame tokio amžiaus, kada nebelabai bepatogu 
mokyties, tečiaus nėra tokio amžiaus, kurs žmogų paliuosuotų 
nuo mokymos: visiems ir visada mokslas reikalingas. Dva- 
siškiai šiandieną nebesitenkina vienu bažnytiniu darbu; išei- 
dami iš bažnyčios, ima veikti ir draugijose. Tai dar nereiškia, 
kad kunigai norėtų visur pirmininkauti ir visiems vadovauti, — 
tai dabartinių laikų reikalavimai, kad kiekvienas luomas dirbtų 
visuomenės labui. Viskas mainosi. Visi šiandien mokosi ir kitus 
moko, kaip kas moka, išmintingai ir ne, dievobaimingai ir 

bedieviškai. Daug kas žmoguje temato vieną protą, iškeliantį 
jį aukščiau už paprastuosius gyvūnus. Kiti matome žmoguje 
ir kitas privalybes, ant kurių reikia veikti. Juos tai popiežius 
Leonas XIII ragino ieškoti naujų, geresnių ir teisingesnių gyve- 
nimo kelių. Katalikų Bažnyčia pripažįsta šiandien viešpatau- 
jantį demokratizmą, tik nori, kad jis būtų krikščioniškas... 

Štai vyriausiosios vyskupo Cirtauto mintys. Malonų įspū- 
dį padarė viešas apskelbimas, jog visuomeniškasis kunigų 
darbas turi būti toli nuo klerikalizmo, t. y. noro ant visuomenės 
viešpatauti. Tą pačią mintį ir žemiau pamatysime aiškiai ir 
stipriai išdėstytą prof. Matulevičiaus. 

Toliau, vyskupas išdėstė, jog šitie socialiniai kursai buvo 
norėta padaryti kur kas platesni, buvo kviečiama skaitytojai 
specialistai visokiomis kalbomis. Bet aplinkybės to padaryti 
neprileido, ir kursai susiaurėjo iki dabartinio skaičiaus pre- 
legentų ir iki vienos lietuvių kalbos. 

Pabaigęs klausytojus palaimino. Visi klausytojai išklausė 
prakalbos stati. 

Sumanymą išsiųsti Šventajam Tėvui pasveikinimo telegra- 
mą visi sutiko rankų plojimu. Telegrafuota šiais žodžiais: 


Rome, Cardinal Merry del Val 

Le Comitė, prėtres lithuaniens et grand nombre des laics et 
de lajeunesse catholigue rėunis premičre fois pour la semaine 
sociale a Kovno dėposent aux pieds du Souverain Pontif hom- 
mages les plus sincėres d'attachement filial et de la fidėlitė 
complėte aux principes catholigues dans Vaction sociale - 
sollicitent hurnblement bėnėdiction apostoligue. 


Evėgue Cyrtovt 
Administrateur de diocėse de Samogitie 


Rymas, Kardinolui Merry del Val 

Komitetas, lietuviai kunigai, lygiai didelis skaičius svie- 
tiškių ir katalikiškosios jaunuomenės, susirinkę pirmą sykį į 
socialinius kursus Kaune, deda po Šventojo Tėvo kojų tik- 
riausios pagarbos ir sūniškojo atsidavimo jausmus ir pilną 

įtikėjimą katalikiškiems principams socialiniame darbe, - nu- 
žemintai maldauja apaštališkojo palaiminimo. 
Vyskupas Cirtautas 
Žemaičių vyskupijos administratorius 


Ant rytojaus gautas iš Rymo atsakymas: 
Jo Ekscelencijai vyskupui Cirtautui, Kaune 
Šventasis Tėvas sako ačiū už pagarbos žodžius Tamstos 
Ekscelencijai, kunigams ir tikintiesiems ir suteikia jiems palai- 
minimą. 
Kardinolas Merry del Val 


Prancūziškas tekstas: 
Monseigneur Cyrtovt, Kovno 
Saint Pėre remercie hommages Votre Grandeur, prėtres et 
fidėles, les bėnit. 
Card: Merry del Va? 


NESILIAUKIME, PRADĖJĘ DARBĄ! 


Nors šitose pirmose socialinėse paskaitose tedalyvavo penki 
žmonės, nors teišklausyta buvo septynių paskaitų, - vis dėlto 
medžiagos suteikta labai daug ir klausytojai gerokai pasinau- 
dojo. Tiktai pasigailėjimo verti yra tie, kurie, galėdami šių 
paskaitų klausyti, tyčia neklausė, vieni dėl to, kad lietuviai 
skaitė, kiti dėl to, kad kunigai skaitė; gailėties reikia ir tų, kurie 
nepaslinko atvažiuoti, pasigailėję laiko ir pinigų. Ne viskas 
galima asmenimis ar pinigais vertinti. 

Visi gerbiamieji skaitytojai, nepatingėję gerai prisiruošti, 
nepasigailėję mums aukšto savo mokslo, nepasibaidę išlaidų 
ir tolimos kelionės nuovargių, - pasirodė gerais Lietuvos sū- 
numis ir piliečiais. Jie mus pastiprino ir kiek tiek sutvarkė vi- 
suomenės darbe, ne susiaurino, bet praplėtė mūsų pažiūras, 
parodė teises kišties į tokiuos darbus, prie kurių kiti norėtų 
mūsų neprileisti, ne tik parodė teises, bet ir uždėjo prieder- 
mes, nuo kurių negali ramiai atsisakyti. Bet tuo pačiu žygiu ir 

nužemino mūsų ambicijas - pabaigtinai spręsti ir rišti tokiuos 
klausimus, kuriuos tegalima apspręsti ir rišti bendromis jė- 
gomis visų piliečių, visų luomų ir partijų. Kiek tai pasirodė 
esama visuomenės darbo vienybėje ir skyrium! 

Labai suprantama, kodėl pirmosios socialinės paskaitos 
gvildė daugiausia principialinius dalykus, buvo per apskrito 
turinio. Suprantama, kodėl kunigai skaitytojai, daugiausia 
kunigams klausytojams rūpinosi išdėstyti Bažnyčios rolę ir 
vietą socialiniame darbe. Gal kai kam iš svietiškųjų tai nepatiko 
ir iš tolo pasirodė įtariama, begu tik ne „klerikalizmo“ pla- 
tinimas. Tečiau klerikalizmu kaip tik skaitytojai ir nesirūpino 
ir jis, viešpatavimo prasmėje, kaip jį supranta tariamieji pir- 
meiviai, matyt, nei jų galvoje niekados nebuvo. Vis tai, tikimės, 
įdrąsins svietiškuosius kitą kartą pasiklausyti kad ir kunigo, 
o gal ir įtikins, kad ir „kunigas“ gali būti labai šviesus ir mo- 
kytas ir sugebąs labai plačiai ir objektyviškai į dalykus žiūrėti. 

Sumanyta panašios socialinės paskaitos dažniau daryti. 
Tikimės, kad dabartiniai gerbiamieji skaitytojai, taip netingėję 
ir sugebėję apskritai pakalbėti, nepatingės lygiai sąžiningai 
prisiruošti ir mus pamokyti ir apie atskiras visuomeniškojo ir 
moksliškojo darbo šakas. Na, o mes jiems atsimokėsime... negut 
karštos širdies padėka. Neabejojame, kad ir klausytojų būrys 
dvigubai padidės. 


JONAS BARTKEVIČIUS 
1871-1908 


Lietuvos visuomenė paskutiniu laiku neteko dar vieno švie- 
saus savo sūnaus, kurs, jokių kliūčių nežiūrėdamas, mėgino 
savo mokslą ir nepaprastą darbštumą pavesti savo tėvynei — 
technologijos inžinieriaus Jono Bartkevičiaus. Tiesa, pasku- 
tiniais dvejais metais smarkios ligos suimtas, jis turėjo pasi- 
traukti nuo visuomenės darbo. Bet ką anksčiau yra padaręs, 

to Lietuva užmiršti negali. Jo darbai ne vieną jauną lietuvį gali 
užgėdinti, ne vieną ir pastiprinti. 

A. a. Jonas Bartkevičius buvo kilęs iš smulkiųjų Lietuvos 
bajorų, pametusių bajorystės dokumentus ir dėl to vėliau pri- 
rašytų prie valstiečių. Gerai žinome tų smulkiųjų bajorėlių 
dvasią, jų nepasakomą pasididžiavimą prieš kitus savo kiltimi 
ir pasisavinta lenkų kalba. Dėl to ir įdomus mums a. a. Jonas, 
kad įstengė pakilti aukščiau savo giminės prietarų - tapti tikru 
demokratu ir lietuvių, o ne lenkų kultūros šalininku. 

A. a. Jonas B. gimė 1871 m. kovo 1 d. Nartakių dvare, Šir- 
vintų par. Dar kūdikis tebebūdamas, gavo apleisti tą lietuvių 
kampelį. Paskiau matome jį Vilniaus gimnazijoje ir realinėje 
mokykloje. Nei kaimas, nei miestas negalėjo išspausti jo dū- 
šioje jokios lietuvystės žymės. Tai vėliau jis įgijo, vaduoda- 
masis nepaprastai jautria širdimi, rimtu protu ir didžiu noru 
darbuotis tos vietos liaudies naudai. Anksti pats vargo ir trū- 
kumų prityręs, savo jėgomis į mokslą įsimušęs, a. a. Jonas B. 
mokėjo giliai užjausti bet kieno vargą, skurdą, tamsumą ir 
teisių nelygybę. Tad visai dar jauną vaikiną jau matome ne tik 
sau duoną uždirbant, bet ir kitiems padedant, ar tai pas žinomą 
Lietuvos dvarininką Dulevičių, ar miesto mokykloje. Susidė- 
jęs su tokiais pat savo draugais, kaip a. a. Michalovskis, ima 
su jais mokytis lietuvių kalbos, kad paskui galėtų lietuviams 
tarnauti. Pramoko ir tarnavo, ne liežuviu, bet darbu; visados 
buvo karštas lietuvių užtarytojas mokykloje, institute ir paskui 
Vilniaus mieste. Be jo neįvyko nė vienas pirmųjų lietuvių vei- 
kėjų darbas. Vilniaus varguolių švietimas, dar neleistų lietu- 
viškų spaudinių platinimas, pirmosios bažnyčios lietuviams 
Vilniuje gavimas, lietuvių susišelpimo draugijos įsteigimas, 
„Šviesos“ bendrovės lietuvių knygoms leisti sudarymas, „Lie- 
tuvos Ūkininko“ išleidimas, Lietuvos žemėlapio sumanymas, — 
vis tai dirvos, kur a. a. Jonas išvarė gilias vagas. Išėjęs Petrapilio 
technologijos institutą, nė mėginti nemėgino kitur ieškoti pini- 
gingos vietos. Vedęs žinomąją dabar Lietuvos veikėją Feliciją 
Povickaitę, ukmergietę, iš karto apsigyveno 1899 m. Vilniuje. 
Bartkevičių namai išsyk pasidarė Vilniaus lietuviams vidurys, 

kur kildavo ir būdavo vykinami visi sumanymai ir net aplin- 
kinių lietuvių suvažiavimai. 

Stataus, teisingo būdo, a. a. Jonas niekados nesvyravo, nei 
prieš ką savo nuomonės nepaslėpė, niekados vien savo kailiu 
nesirūpino. Todėl nestigo jis nei priešininkų, nei persekiotojų. 
1906 m. gavo net kalėjimo patirti, nors jokio „nusidėjimo“ žan- 
darai nesurado. Lukiškio mūruose jo sveikata pradėjo nykti, 
kol štai gruodžio 25 d. pereitų metų pabaigė jis savo gyveni- 
mą Petrapilio ligoninėje. Mirtis pakirto vos 36 metų vyrą, kurs, 
iš pradžių nepasibijojęs 40 rub. algos technikos biure Vilniuje, 
nepailstančiu darbu ir nepaprastu gabumu trumpu laiku buvo 
gana aukštai iškilęs ir nemažą turtą įgijęs. Nelaimė tik, kad 
netikėta liga vėl viską prarijo; nelaimė, sakome, nes savo turtų 
jis nelaikė apsėdąęs, bet gausiai dalijosi su kitais, kur matė tikrai 
reikalingus, ypač su lietuvių įstaigomis. 

Mirė ir palaidotas Petrapilyje. Lietuva, kurią taip mylėjo, 
kuriai visą savo gyvenimą buvo skyręs, nė mirusio negalėjo 
priimti savo žemėlėn. 

Amžiną atilsį! 

Pamaldos už a. a. Joną Bartkevičių bus katvirtadienį, šio 
sausio 22 dieną 9!/, val. šv. Jono bažnyčioje. Tikimės, kad na- 
bašninko draugai ir pažįstami pasinaudos šia žinele ir pasi- 
rūpins atiduoti jam paskutinius pagarbos ženklus. 


ŽIBURININKAI 


Vokiečių priežodis sako: didelė garbė, turint daug prie- 
šininkų - viel Feinde, viel Ehre, nes tai reiškia nepaprastą 
gyvumą ir darbštumą. -Už suvalkiečių Lietuvių krikščionių 
draugiją „Žiburį“! ir prieš ją mūsų raštijoje jau nebemaža yra 
kovota. „Žiburio“ darbų ir tos kovos atbalsiai negalėjo nepa- 
siekti ir „Vilties“ skaitytojų. Todėl, mums rodos, „Žiburio“ 
vardas viltininkams nebėra svetimas. Ar šiaip žiūrėsime į tą 

tautinės mūsų kultūros draugiją, ar taip, vis dėlto turėsime 
prisipažinti, jog žiburininkų iš mūsų istorijos nebegalima iš- 
mesti. Tai patyrėme dalyvaudami visuotiniame jų šių metų 
susirinkime, buvusiame sausio 28 (10) dieną. Esama kuo pa- 
sidžiaugti. Bet pirma užleidžiame vietos p. Gyliui, kurio įspū- 
džių seniau nebuvome suvartoję?. 


- „Žiburys“ įsikūrė! Vivat! Urra! - taip sveikino mane anuomet 
vienas senapilietis*. 

- Labai malonu... - atsakiau. - Bet kas toks tas „Žiburys“? 

- E, bra... geriau pasiskaityk štai jo įstatus. 

Paskaičiau ir... nusiminiau. Kokios plačios ir svarbios teisės! Mo- 
kyklų, pradinių ir vidurinių, steigimas, vakariniai kursai, žemdirbys- 
tė, bitininkystė, knygynai, talentų šelpimas, teatrų rengimas, chorai, 
koncertai, apsargos, prieglaudos, pataisymo namai... Galybė žalių 
barščių. Na, kas tiek gali aprėpti? Čia ne du kiškiai vejama, bet kelio- 
lika iš karto. 

- Ak, tu, pesimiste! Nežinai, jog lietuviai, tiek amžių miegoję, dar- 
bo išsiilgę, dabar pakirdę, kalnus nuvers! - nesiliovė karščiavęsis se- 
napilietis. 

— Ak, tu optimiste! - vėl atsakiau saviškai. — Taip ilgai miegoję, 
lietuviai ištižo. Staigiai prasimerkę ir tiek darbo išvydę, sustings ir... 

- Pažiūrėsime... 

— Pažiūrėsime. 

Neilgai prisiėjo laukti pažadėtųjų darbų. „Žiburys“ steigia vieną 
pradinę mokyklą, steigia antrą, rengia trečią; taiso vaikų prieglaudą, 
senių prieglaudą, vakarinius, rytmetinius, šventadienius ir šiokia- 
dienius kursus; vaidina vieną kartą, antrą, trečią, dešimtą... Galop 
pagarsėjo: „Žiburys“ steigia „lietuvišką progimnaziją“... Na, jeigu 
taip, lai gyvuoja „Žiburys“! 

- Lietuvišką! Ar supranti: lietuvišką progimnaziją! - karščiavosi 
tautininkai. - Tiek metų globojo mus lenkai, o paskui rusai... Dabar 
štai galime pradėti rūpinties patys savim, savo kalba, savo tauta... 

— O kur tu su savo lietuviška, mužikiška kalba nueisi? Nei „pa- 
vieskos“ nepaskaitysi... Bevelytų rusišką... - vaipėsi nesusipratėliai. 

- Išnyk, nelaimingasis! Kaip tau negėda! Na, kokios tu tautos? 

- O kas man iš tos tautos? Štai ir mūsų „pirmeiviai“ sako: lietu- 
vystė duonos neduoda, o visų žmonių brolystę gadina, išsiskyrėliais 
daro. “ 


*Senapilė, arba Marijampolė. - „Žiburio“ centro valdybos vieta. 

Neklausyk betaučių! Jie griebiasi dirbti „visų“ tautų naudai, tik... 
ne lietuvių. Bet dėl tų jų „darbų“ ir anos „visos“ tautos gražiai gali 
pasilikti kelmukais... tfu! norėjau pasakyti: kalmukais*. Bevelytų siau- 
riau užsimoti, bet skaudžiau sukirsti. Švieskime, ką turime arčiausiai: 
tada greičiau susidarys padori žmonija... Štai, ar ne visai žmonijai 
tarnaujama, steigiant vidurinę mokyklą? Butas pasamdytas ne bet 
koks - už visus penkius šimtus. Suvažiavo šviesties dešimtys su 
viršum mergaičių, tamsių ūkininkų dukterų. Ko gi bereikia? Tik duok 
lietuves mokytojas, vedėją, o joms vadovėlius, tinkamus vidurinėms 
mokykloms: Lietuvos istorijos ir literatūros, geografijos, matematikos. 
Bet jų tuo tarpu nėra, nėra kam rašo! Ar tai laikas tokiais „mažais“ 
dalykais rūpinties? Tautų lygumas, jų brolystė, kosmopolitizmas, 
kova su klerikalizmu, kad ir išsvajotu, tai kas kita! 


Dabar grįžtame prie visuotinojo šių metų žiburininkų susi- 
rinkimo, patikrindami p. Gylio džiaugsmus ir nuliūdimus. 
Susirinkusieji, išklausę vienuolių Marijonų bažnyčioje kun. 
J. Tumo, „Vilties“ redaktoriaus, mišių ir kun. V. Draugelio, 
„Žiburio“ sekretoriaus, pamokslo“, susirinko miesto klube. ' 
Pasirodė, atstovus atsiuntę 37 skyriai; šiaip jau narių atvyko 
su viršum 60 ir daugybė svečių; nemaža moterų, keliolika 
kunigų. Posėdis, prasidėjęs 11 valandą rytą, užsitęsė už de- 
šimtos vakaro, su maža pertrauka pietums. Iš pradžių buvo 
perskaityta pralato Antanavičiaus, Seinų vyskupijos valdy- 
tojo, pasveikinimo telegrama“. Gražius gerbiamojo Valdytojo 
žodžius susirinkimas priėmė, rankas plodamas, ir išsiuntė pa- 
dėką. Taip pat gražiai priėmė pasveikinimus kun. Tumo, „Vil- 
ties“ atstovo, kun. Bikino, „Vienybės“ ir šv. Kazimiero drau- 
gijos atstovo“, ir kun. Olšausko, „Saulės“ atstovo“. Susirinkimo 
pirmininku išsirinko kun. d-rą J. Totoraitį?, jo padėjėjais kun. 
Staugaitį* ir, p. Kriaučiūnienei atsisakius, kun. Olšauską, raš- 
tavedžiu mokytoją Jokūbauską. 

Štai vyriausieji svarstymo dalykai ir nusprendimai. 

1) Dėl padidinimo centro kasos, ypač progimnazijai laikyti, 
nuspręsta: be paprastų jau priemonių, pamėginti, bene atsiras 
koks piniguočius, kurs, įtaisęs kinematografą, pelną pavestų 


* Bekultūrė Rytų Rusijos tauta. 

mokyklai; išspausdinti dovanų rinkimo knygeles; pakviesti, 
kad prisidėtų Gyvojo ražančiaus ir tretininkių būreliai; mo- 
kesnį už mokslą pakelti 5 rubliais; prašyti klebonus, kad jie ir 
šiaip jau Žmonės palikimus darytų mokyklai; prašyti filijas, 
kad ir jos skirtų po kiek ištesėdamos. 

2) Pradėti rūpinties leidimu progimnaziją paversti gim- 
nazija. Nuo 2 klesos įvesti lenkų kalbos lekcijas toms mo- 
kinėms, kurios to panorėtų. Namų ruoša ir ūkio vaisių taisymas 
pripažinta nesutaikomu su gimnazijos mokslu. 

Apie mergaičių progimnaziją pranešė jos direktorius kun. 
d-ras Gustaitis. 

3) Dėl ūkio pakėlimo steigti ūkio ratelius. Įstatymams su- 
statyti išrinktas tam tikras komitetas. Ūkio rateliai veiks sava- 
rankiškai, kaipo tam tikri „Žiburio“ skyriai - sekcijos. 

Tai pranešė kun. d-ras Totoraitis, aprašydamas ratelių vei- 
kimo būdą ir naudą. Parodė, jog ūkio rateliai naudingi ne tik 
ekonomiškai, bet ir doriškai, kaipo narių taikytojai, kilus tarp 
jų byloms. Toksai Oberfrankeno ratelis per metus sutaikęs 106 
vaidus, prirodinėdamas, jog bylinėjantis, laimėjusis pasilieka 
vienmarškinis, o pralaimėjusis - visai nuogas. 

4) Jau surinktuosius 6000 rub. paskirti kol kas ne ūkio mo- 
kyklai, bet pavyzdiniam ūkiui įtaisyti. Išrinkta tam tikra ko- 
misija, kuri pasirūpintų iš vyriausybės gauti Lukošių fermą, 
120 margų. 

5) Įsteigti bendrą Marijampolės ir Vilkaviškio miestų ir 
dvarų darbininkų ir amatininkų draugiją. 

6) Daugiau steigti blaivininkų draugijų, kaipo Kauno drau- 
gijos skyrių. 

7) Daryti įtekmę į žmones, kad beturčių šelpimas senatvėje 
nebūtų grynas labdariškumo dalykas, bet valsčių priedermė. 
Pranešė ūkininkas A. Gurevičius. Šį pranešimą persakysime 
kitoje vietoje. 

8) Garbės nariu išrinktas kun. Narkevičius, Punsko rezi- 
dentas?, dovanojęs draugijai namus su daržų. 

9) Paraginti skyrius labiau darbuoties, išrinkta po du maž- 
daug revizoriu kiekviename lietuvių apskrityje. 

10) Apskelbti konkursą aritmetikos vadovėliui 1-4 klesai. 

Daug laiko buvo paskirta narių sumanymams ir jų svars- 
tymui. Tokių sumanymų buvo keliolika. Svarstoma buvo gy- 
vai, nors neprotokoluota. 

Iš centro apyskaitos pasirodo, jog „Žiburio“ dabar turima 
51 skyrius, 1 progimnazija, 7 pradinės mokyklos, 51 knygynas 
(pusė jų turi po 500-600 knygų, kiti iki 1500 knygų), 11 skai- 
tyklų, nors leidimą turi visi skyriai, 2 elgetų namai, 1 prie- 
glauda, dveji šventadienių kursai (kitur valdžia neleidusi)*. 
Nedarbščių skyrių 3. Pilnas apyskaitas atsiuntė 23 skyriai; tų 
23 skyrių turėta 1422 nariai ir 5022 rub. kapitolo. 16 skyrių 
užbaigė metus su nepriteklium. Geriausiai gyvuojama skyrių 
Seirijuose, Ūdrijoje, Garliavoje, Keturvalakiuose, Naumiesty- 
je, Griškabūdyje, Kalvarijoje, Punske, Smalėnuose, na, žinoma, 
ir Marijampolėje. 

Per visuotinąjį šių metų „Žiburio“ draugijos narių susi- 
rinkimą galėjome pastebėti keletą labai įdomių apsireiškimų, 
kurių nepažymėjus gaila būtų praleisti. 

1) Susirinkiman atvyko labai daug žmonių, daugiau, ne- 
kaip kitais metais. Tai malonus apsireiškimas: jis parodo, jog 
suvalkiečių susipratimas kyla, o drauge kyla ir įsitikinimas, 
jog, draugijomis dirbant, daugiau galima nuveikti, žymesnių 
darbo vaisių susilaukti. Nebetoli tie laikai, kada visi maždaug 
susipratę išvys, jog šakotą visuomenės darbą ir tegalima kuo- 
pomis nudirbti. 

2) Daugiausia atvyko valstiečių; kone jie vieni ir skyrius 
atstovavo. Tai parodo nemažą suvalkiečių liaudies kultūrin- 
gumą. Tatai mus dar labiau įtikino šiuodu dalyku. 

3) Nors nuomonės buvo karštai išreikškiamos, nors ge- 
rokai pasiginčyta, tečiau matei žmogus, jog visiems rūpi ne 
tai, kad jo nuomonė perviršytų, bet kad tiesa pasirodytų, rūpi 
susekti geriausi keliai į tiesą. Išgirdus kokią įtikinančią nuo- 
monę, neatsirasdavo užsispyrėlių, tuoj visi sutikdavo. Tokiuo 
būdu galima buvo apsvarstyti begales dalykų, tiek daug, kad 


* Neskaitant „Žagrės“ sindikato, kurs veikia skyrium nuo „Žiburio“. 

kitokių žmonių susirinkimui būtų jų užtekę dviem ir trims 
dienoms. Be to, ir patsai valstiečių užsilaikymas ramus ir 
rimtas, kalbos padorios, be šiurkščių išsireiškimų, su paguo- 
done priešininkų nuomonės. Žiburininkų susirinkimas galėtų 
šviesti pavyzdžiu ne vienam vilniečių susirinkimui... aukšto 
apsišvietimo vilniečių. 

4) Įdomiausia, kad geriausi kalbėtojai buvo valstiečiai. Ste- 
bėties reikė, kaip jie liuosai ir nuosakiai išdėsto savo mintis 
grynai lietuviškais inteligentiškais sakiniais. Matyt, jų ne tik- 
tai puoselėjama graži lietuvių kalba, bet ir skaitoma nemaža. 
Niekur nesimatė dvasios prislėgimo, to nedrąsumo ir nusilen- 
kimo, kurį pastebi žmonėse, mažai dalyvavusiuose viešame 
gyvenime. Suvalkiečiai elgiasi kaipo pilnateisiai, nepažeminti 
piliečiai. Jie labiau už kitų kraštų lietuvius jaučia žmonišką 
savo vertumą. 

5) Pasirodo, visai netiesa kalbama, jog „Žiburys“ esąs vie- 
nų klerikalų draugija. Matėsi žmonių, kuriuos reiktų pava- 
dinti, kaip dabar sakoma, pirmeivias, ūkininkų — „V. Žinių“ 
šalininkų. Gina jas jie, reikalauja gerbti pirmeivius ir vis dėl- 
to —- dirba drauge su žiburininkais. Toksai atsitikimas kitur 
negirdėtas. Kitur, ypač Vilniuje, jau pirmeivis, tai toks ištiki- 
mas, kad su kitų pakraipų žmonėmis iš vieno bliūdo nesems. 
Bene reiškia tai, jog sveikesnių širdžių žmonės pradeda at- 
skirti savo asmeniškas nuomones nuo bendro visuomeniško 
darbo, bent kai kada? Jei to nereiškia, tai vis dėlto neužilgo 
subręsime ir išskirti pramoksime. 

Tiek mes žiburininkų susirinkime pasimokėme. 

Antrą dieną aplankėme Marijampolės „Žiburio“ įstaigas. 

Pradinė mokykla berniukams ir mergaitėms klebonijos 
rūmuose. Mokosi kuone vienų proletarų - beturčių vaikai, o 
jų visas šimtas. Mokyklą veda labai geras pedagogas - jau 
pensiją išsitarnavęs valsčiaus mokytojas p. Draugelis!“ Vai- 
kučiai išskirstyti sulig to, kada mokyklon įstojo. Skaito taip 
aiškiai, tokia gražia ir teisinga akcentuacija, kaip kitas kle- 
bonas nepaskaitytų, anot juokingo vieno kunigo pasakymo. 
Šimtas būsimųjų lietuvių raštų skaitytojų — tai nuopelnas, 

kurio niekas neįstengs sumažinti, nors kažin kaip „Žiburio“ 
neapkęstų. 

Mergaičių 4 klesų „Žiburio“ mokykla sode, toli nuo gat- 
vės. Sėdynės sumaningai ant riestų geležinių paramų pritai- 
sytos —- darbas ir išmislas vietinio kalvio. Atsiėjusios po 10 rb 
kiekviena. Yra sėdynių ir „Uranijos“ sistemos. Mokykla, antri 
metai gyvuojanti, o teturi priešklesį, pirmą ir antrą klesą. Mo- 
kytojų 6. Mokinių nedaug, vos 42. Tai galima išaiškinti tik 
blogu paskutinių laikų ūkininkų padėjimu. Mokoma visų da- 
lykų lietuviškai, išskyrus rusų kalbą ir geografiją, o nuo tre- 
čiosios klesos ir istoriją. Mokyklos laikymas atsieinąs 2 000 
su viršum rublių. Prisidedant klesoms, augs, žinoma, ir iš- 
laidos. Mokinės moka už mokslą labai maža, 15-30 rb. 

Čia pat įtaisyta internatas - bendras gyvenimas. Gulimasis 
kambarys švarus, tvarka visur pavyzdinga, geležinės lovelės 
gražiai apklotos. Tuo tarpu internate tegyvena 10 mergaičių. 
Kitos mieste. Už laikymą imama kuo mažiausia — 130 r. me- 
tams. Ta vienatinė grynai lietuviška vidurinė mokykla verta 
palaikyti ir aukomis, ir mokinėmis. 

Senių prieglauda dideliuose senuose, bet šiltuose namuose. 
Neturtinga, bet švaru. Visur tvarka, parašai. Senų senų se- 
nelių tuo tarpu apie 30, bet buvę jų iki 40, tik jau pasimirę. 
Žiūrint į tuos beviekius žmones, kurie giriasi atmeną „Kra- 
kosmetį“ (1831 m.), negalima besuprasti, kaip jie pabaigtų 
amžių be tokios prieglaudos, ką jie darytų tokiame šaltyje 
(tą dieną buvo 23 laipsniai šalčio). Nei Dievas, nei žmonės 
negali nelaiminti gailesingų širdžių, priglaudžiančių palie- 
gusius brolius. 

Tokiuos tai geruosius įspūdžius išsivežėme iš Marijampo- 
lės. Esama ir ne taip pagiriamų dalykų toje plačioje „Žiburio“ 
draugijoje. Bet juos pataisyti palikime naujai išrinktiesiems 
revizoriams. Nuo jų priderės, ar sparčiai plėtosis ta kultūros 
draugija - „Žiburys“. 


STABDYKIME, 
KAD NEVAŽIUOTŲ AMERIKON! 


Sausio 18 d. „Viltyje“ išspausdinome trumpą, bet neapsa- 
komai baisų vieno amerikiečio atsišaukimą!: „Meldžiamieji, 
nevažiuokite Amerikon!“ Kam rūpi mūsų brolių — skurdžių 
ir laisvės ieškotojų — likimas, tie tegu dar sykį atsidėję per- 
siskaito aną atsišaukimą, tegu giliai įsideda savo širdin Žo- 
džius: „Darbo tebetrūksta. Išblyškusių, nuskarusių darbininkų 
milžiniškas skaičius tebevaikščioja po gatves, gal 3-4 kartus 
per savaitę teragavę duonos“. Prieraše buvo prašoma, kad ir 
kiti laikraščiai paskirtų kiek galėdami vietos lietuvių stab- 
dymui nuo keliavimo Amerikon. 

Kiek tiek vėliau (sausio 20 d.) „Šaltinis“ paleido rimtą, daug 
paaiškinantį įžengiamąjį straipsnį: „Atsargiau su Amerika!“ 
Oi, kiek žmonių troško sugrįžti, bet negalėjo, nes pinigų ne- 
turėjo!“ - šaukė „Šaltinis“. 

Vasario 3 d. „Vienybė“ padėjo straipsnį: „Dėl ko mūsų žmo- 
nės eina Amerikon“. Straipsnio autorius A. Jakštas dėl su- 
stabdymo išeivystės pataria greičiau kelti sodžiaus kultūrą. 
Bet tam sykiui kas daryti, neparodo“. 

Kiti laikraščiai lyg tyčia šitų balsų nepasergsti ir tyli, tyli 
nuodėmingai, nes kuo gi geriau galima patarnauti savo skai- 
tytojams, jei nesulaikant juos nuo nelaimės? 

Iš visų Lietuvos kraštų pradedame gauti vienodas žinias: 
lietuviai, lyg apipenėti, apie nieką daugiau nesvajoją, kaip tik 
apie Ameriką. Šiame numeryje atrasite tokią žinią iš Žemaičių 
(Žarėnų). O štai balsas ir iš Aukštaičių (Rokiškio): „Šią žiemą 
papliupo kalbos, jog Amerikoje, prezidentą išsirinkus ir kovo 
mėnesį ketinant jį „karūnavoti“, darbai jau prasidėję. Agentai 
kiek tik galėdami kursto, kad tik daugiau žmonių eitų, nes iš 
kiekvieno išeivio agentai uždirba po kelias dešimtis ir net po 
130 rublių. O ar gera bus išviliotiems, kas jiems rūpi? Todėl 
žmonės vien tik apie Ameriką ir tekalba, visur taisos pavasarį 
eiti. Ir eis jų aibės. Ūkininkai, nebegaudami šeimynos, meta 
žemę ir taip pat žada bėgti Amerikon“. 

Išmintingieji, kurie žino, kas dabar darosi Amerikoje, pra- 
deda nerimti. Jie mato, kad šitie išeiviai ir patys pražus, ir 
tėvynei padarys didžiausius nuostolius. 99 iš šimto išveš turtą, 
bet sugrįš pliki, jei tenai galvos nepadės. Todėl šaukiasi bent 
Vilniaus laikraščių: „Susieikite ir nutarkite, kaip prieš tą Lie- 
tuvos nelaimę kovoti, nes ilgiau tylėti nebegalima. Atsiliepkite 
„Vilties“ ir „Šaltinio“ balsan!“ 

Išeivių vargai prasideda tečiau ne Amerikoje, bet tuojau iš 
namų išvažiavus. Štai ką mums rašo iš Liepojaus. „Mes dažnai 
matome išeivių vargus. Pasportai prasčiokams sunku gauti. 
Slapstydamies pasiekia Rusijos sieną. Jei čia juos sargyba su- 
gauna, tai atgal į gimtąją vietą siunčia. Nepadeda nei pasportai: 
jei tik pasirodo, jog norima Amerikon eiti, vis tiek siunčia atgal 
etapu. Kas išsislapsto nuo sargybos, tas vadovams gerai pri- 
kiša: ag, ir jie be pinigų negalėtų išvengti visų kliūčių. Vis dėlto 
vyriausybė netesi suturėti išeivystės, kaip jokia jėga negali 
suturėti upės tekėjimo“. 

Tiesa, mažoji dalis tekeliauja svetur, paukščio pieno ieš- 
kodami. Didžiąją dalį priverčia svetur keliauti pati valdžia, 
parduodama Lietuvos žemę svetimiems kolonistams. Bežemių, 
samdinių ir ordinarninkų padėjimas yra per menkas, kas gi to 
nežino. Vis dėlto, sulyginus su Amerikos darbo nebuvimu ir 
badavimu, juoda tėvynės duona išrodo kaip ragaišis. Tiek ilgai 
kentėję, pakentėkime dar truputėlį, kol pas mus ar Amerikoje 
nevirs geresni laikai. 

Tiems visiems dalykams aptarti kviečiame Vilniaus laikraščių 
bendradarbius „Vilties“ redakcijon penktadienio vakarą. 

Tuo gi tarpu bent kunigai tegu nesnaudžia ir kur tik galė- 
dami žmonėms aiškina, kaip pavojinga, bent šiuo laiku, vykti 
alkanon šalin. 

Oir mūsų atstovai Dūmoje privalytų pasirūpinti, kad kaip 
nors sumažinus išeivių vargus, bent per pataisymą pasportų 
sistemos. Išeivystės vis viena nesulaikysime: galime tik su- 
mažinti. Pasportai reikalingi, kad bent pasieniuose kareiviai 
nešaudytų išeivių. Kiekjų ten krinta kas metai! Reiktų Dūmoje 
pravesti įstatymas: 1) apie sumažinimą mokesnių už užsienių 

pasportus svetur ieškantiems darbo iki 3-8 rublių metams, 
2) apie prailginimą tų pasportų iki 3-6 metų, 3) apie gavimą 
jų stačiai iš valsčių. 

Bet kol tai bus (jei bus), rasa akis išės. Taigi pasirūpinkime, 
kad bent nedaugeliui mūsiškių teišėstų! 


ALOVĖS PROVOKATORIAI - 
ENDEKŲ VAIKAI 


Narodowa demokracja... 
W czem jei trešč i gdzie jej racja? 
Starych gtupstw kanonizacja, 
Czy na duszach operacja, 
Mimowolna prowokacja... 

Leo Belmont! 


Sumanymas padaryti atmainas lietuvių ir lenkų santykiuose 
Vilniaus vyskupijoje kilo tarpe Trakų apskrities dvarininkų, 
tos apskrities, kuri visų daugiausia turi dar nenutautusių lie- 
tuvių. Tam tikslui rudeniop buvo privatinis Trakų dvarininkų 
suvažiavimas Vilniuje. Nuspręsta lygiai už mėnesio susirinkti 
vėl, bet jau viešai pas administratorių? išrinkti tam tikrą ko- 
misiją, po du iš lenkų ir lietuvių, kurie surašytų taisykles ištirti 
lietuvių ir lenkų skaičiui kiekvienoje parapijoje. Vis tai buvo 
atlikta. 

Iš šalies žiūrint, rodės, jog Vilniaus gubernijos dvarinin- 
kai pajuto sąžinės graužimą ir pasiryžo atlyginti tiek amžių 
buvusias lietuvių skriaudas. Bet giliau pamąsčius, pasirodo, 
jog ir šiuo žygiu, jei kas sumanyta, tai ne lietuviams, bet sau 
gerai pasidaryti, ne lietuvių, bet lenkų teisėms išplėsti. Trakų 
dvarininkams rūpėjo išsikovoti mažumos teisės, t.y. į Trakų 
pavieto bažnyčias, kur lenkų, kaipo mažumos, kalbos dar 
nebuvo, įvesti ją. Ir, žinoma, bus įvesta. Ar ir kada lietuvių 
mažuma kitose apskrityse susilauks savo teisių, labai abe- 
jojame. 

Be šito gudraus sumanymo, aname privatiniame susirin- 
kime buvo nuspręsta ir daugiau dalykų. Norėta tai palaikyti 
paslaptyje, bet neištesėta. Taigi ir mes gerai žinome, jog, tarp 
kita ko, buvo sutarta rinkti žinios, kuriomis pasiremiant galėtų 
paniekinti lietuvių kunigus, ypač didžiuosius veikėjus, ir iš 
administratoriaus reikalauti, kad juos iš lietuviškųjų ir miš- 
riųjų parapijų iškeltų Gudijon, jų gi vieton kad atkeltų, jei ne 
grynus lenkus, tai bent lietuvius šiaudadūšius, kuriems lie- 
tuviai tiek terūpi, kiek mums Kaukazo armėnai ar totoriai. 
Įdomu tai žinoti. Bet dar įdomiau, kad tokiai pašalinei tau- 
tininkų-demokratų rėksnių politikai nebuvo kam pasiprieši- 
na. Įdomu, kad lenkų endecija kuone ant visų Lietuvos lenkų 
dūšių padarė „operaciją“, kaip Belmontas sako, išlupdami są- 
žinės jautrumą kovoje už tautystę. 

Ir pasipylė ant kunigų lietuvių tokios „puikios“ ir neįtiki- 
mos žinutės, kad joms patikrinti tam tikra komisija pristinga 
laiko. Įdomu, kad lenkai kunigai taip gražiai ir taktingai elgia- 
si, jog jų darbelių ištirti neprisireikė nei karto komisijos siųsti. 

Visa tai žinodami, suprasime, kokiam tikslui ir dėl ko en- 
dekų leiborganas „Goniec Wile ski nesidrovi viešai pamo- 
kyti administratoriaus, kokie tai nevidonai ir žemadūšiai esą 
tie lietuviai, kurie endecijai nepatinka. Paimkime kad ir patį 
paskutinį viešą iškoneveikimą kun. Juknio, Alovės klebono, 
„Gon. Wile si“ Nr. 25 ir 26. 

„Alovės istoriją“ žinome. Vyskupas Roppas įgaliojo klebo- 
ną Juknį sutvarkyti lietuvių ir lenkų pamaldas. Pats vyskupas 
raštu paskirstė dienas vieniems ir kitiems. Tos tvarkos kun. 
Juknys laikėsi, ir buvo ramu, kol nesubruzdo kažin koks pus- 
galvis, bemokslis dvarininkėlis, visai ne Alovės parapijos, kurs- 
tyti lenkų, kad tie neužleistų lietuviams nei vienos dienos. Su- 
daręs būrelį tokių pat pusgalvių, įgundė juos, kad, sustoję ant 
viškų, kiek tik galėdami rėktų lenkiškai, kada paskirta lietu- 
viams giedoti. Paėjo gandas po apylinkę, jog tie provokatoriai 
rengiąsys taip pat trukdyti lietuvių pamaldas ir kitose apylinkės 
bažnyčiose. Kas buvo klebonui daryti? Mušties su keletu žmonių 
ir tokiuo būdu skandalą bažnyčioje padidinti? Jis nesikiša į tą 

dalyką, pagrūmojęs provokatoriams teismu, bet tvarkos prižiū- 
rėjimą paveda perdėtiniams. Jie tai sustato protokolą ant skan- 
dalistų, negerbusių šventos vietos lapkričio 25 d. ir gruodžio 
16 d. 1907 m., antstolis nuo savęs patraukia teisman už netvarkos 
darymą. Teisėjas randa apskųstuosius kaltus ir nubaudžia vie- 
nus dviem mėnesiam kalėjimo, kitus 4—10 dienų. 

Kaltinamieji šaukiasi aukštesnio, apskrities teismo. Bet ir 
šis skundžiamuosius randa tikrai kaltus, tik bausmę jiems 
sumažino iki keleto dienų. 

Teismo patvirtintas dokumentas — didis daiktas: jo nesu- 
griausi nei gudriausiais išsisukiojimais. Nemalonus jis ende- 
kams provokatoriams. Taigi kaip įmanydami stengiasi, kad 
lietuviai tokio dokumento neturėtų. Bet nesiseka: teismo priro- 
dyta, kad lenkai skandalus bažnyčiose kelia, o ne lietuviai. 

Suprantama dabar, kodėl endekai norėtų visą savo pyktį 
išlieti ant klebono Juknio, ant jo, taip sakant, atsigauti. Ėmė 
tad šaukti, jog „kurių ne kurių kunigų litvomanų santykiai su 
savo parapijonimis esą gyvuliškai bjaurūs... nes jie mėginą su 
pagalba pravoslavų teisėjų lenkų kalbą išmesti iš bažnyčios ir 
kalėjimais bausti už lenkiškus giedojimus bažnyčioje“. Kaip 
„G. W.“ pateisina lenkų provokatorių pasielgimą, neverta nei 
kalbėti: tai gali įtikinti tik kūdikius arba tuos, kurie visuomet 
yra nuomonės, jog, ką jie padarys, vis teisingai ir išmintingai 
bus padaryta. 

Kur kas įdomiau, kad „G. W.“ išsiuntė ypatingą šnipą, 
p. Vaclovą Studnickį*, kurs šiaip ar taip išuostytų privatinį 
kun. Juknio gyvenimą ir subjaurotų jį visuomenės akyse. To 
būtinai endekams reikę, nes „teismo ištyrimas negalėjęs duoti 
visos medžiagos kunigui Jukniui aprašyti“. P. Vaclovas Stud- 
nickis tad kitu keliu surado: 1) jog kun. Juknys stingąs savo 
rimtumo, 2) teisman tepadavęs pačius neturtinguosius vals- 
tiečius (nors lenkiškai giedoję ir kai kas iš inteligentų), nemo- 
kančius ginties ir neturinčius kuo advokato pasisamdyti, 3) jis, 
* Žinomą jau aršiausį lietuvių ėdiką ir niekintoją. Jis tai davė gražią medžiagą 
„Plotkai Wile ski“? savo straipsniu, kuriame prirodinėjo, jog lietuviai ne 


„Nnarėd“, bet „lud“. 

ne kas kitas, nesantarvę tarp vienos Motynos Bažnyčios vaikų 
padaręs, 4) nekrikštijęs vaiko, kol jo tėvas neprižadės lenkiš- 
kai negiedoti, 5) už giedojimą terorizavęs kitą lenką, 6) įkal- 
binėjęs p. Skazžy skiui, kad nepriimtų neturtingo darbininko 
karvės ganyklon, 7) iš kito prikalbėjęs kromelį atimti, 8) trečiam 
velykinės kortelės nedavęs, kad net tasai apalpęs, 9) jis ęsąs 
susikalbėjęs ir su kitais litvomanais, kurie taip pat aloviečių 
nepriimą išpažinties, 10) todėl žmonės mirštą be išpažinties, 
11) nenorėjęs važiuoti prie neturtingo bajoro be 3 rublių; pini- 
gus surinkę ir davę, bet bajorėlis be kunigo numiręs, ir t.t. Visa 
tai pasakoję... teismo nubaustieji. Vaclovas Studnickis negalįs 
tvirtinti, jog visa tai esanti tiesa. Tai turinti ištirti dvasiškoji 
vyriausybė. Atsakąs tiktai už tikrumą žodžių anų „dorų, bet 
įnirtusių parapijonių“. 

Šaudoma, kaip kiekvienas gali matyti, tuščiais šoviniais. Bet 
to reikalauja endekų politika — sukelti trukšmą ir užpjudyti 
dv. vyriausybę - sulig programos ir dvarininkų nusprendimo. 
Su „Gonco Wile kio“ „zastrielščiku“* p. Vaclovu Studnickiu 
tegalima viename sutikti: kunigui Jukniui iš tikro priderėjo 
paduoti teisman ne tiek sukvailinti prasčiokai, kiek anas „kai 
kas iš inteligentų“, kurs juos pasiundė į provokaciją. Tą „kai 
ką“ visi gerai žino, reikė tik surinkti prirodymai. 

Toliau mums aišku: jei kunigas Juknys nepaduos teisman 
savo šmeižiko p. V. Studnickio, tai tylėjimu patvirtins daro- 
muosius jam priekaištus. P.V. Studnickio prasitarimas „ne- 
galiu tvirtinti, jog visa tai tiesa“, nieko nereiškia: jei neesi tik- 
ras kokių faktų, tai kam skelbi? Jei parodo liudytojus, paduoti 
ir juos: tegu gi jie prirodo visa tai teisme. Tai padaryti — do- 
roviška kun. Juknio priedermė, nes Alovės istorija ne vieno 
kunigo dalykas - tai nuolat ujamų ir už viską kaltinamų lie- 
tuvių visuomenės dalykas. Jei kas galima prirodyti, kodėl gi 
neprirodyti? Mums aišku, kame Alovės istorijos pradžia, bet 
visuomenei neaišku. Dėl endekų riksmo tegu nenusimena kun. 
Juknys: lietuviai jam pritaria. Provokatoriams — ar jie būtų 
Azefai su Bakajais", ar kitu vardu — vieta už teismo krotelių. 
Visoje mūsų kovoje nori mus užrėkti... 

BLAIVININKAI 


Nr. 14 ir 15 arčiau supažindinome „Vilties“ skaitytojus su 
žiburininkais, t.y. galinga suvalkiečių lietuvių krikščionių 
draugija. Matėme, kaip ji išsišakojusi, kiek tautinės kultūros 
laukų vienu kartu aria. Matėme, džiaugėmės ir linkėjome, kad 
žiburininkai nepristigtų energijos tiems visiems darbams at- 
likti, kad draugija, išsiplėtusi į šalis, dabar stiprėtų ir gilintųs. 

Šalip tos draugijos veikia dar galingesnės kauniečių lietuvių 
katalikų draugijos - kazimierininkų, jei taip padoru išsireikšti, 
ir saulininkų. Pirmoji draugija - knygoms leisti, antroji - per 
mokyklas apšvietimui platinti. Su šiom dviem draugijom arčiau 
susipažinsime vasarą, per visuotinuosius jų susirinkimus. 

Šiuo žygiu malonu mums pranešti apie ketvirtąjį lietuvių 
susitvarkiusį būrį, galingą jei ne turtais ir veiksmu, tai bent 
narių skaičium - apie blaivininkus. 

Katalikų blaivybės draugijos įstatai patvirtinti 1908 m. kovo 
21 d. Kauno ir apylinkių gubernijoms. Taigi dar nei metų nėra, 
kaip ta draugija pradėjo veikti, bet jau turi kuo svietui pasiro- 
dyti. Šio mėnesio 24 d. buvo pirmas visuotinasis blaivininkų 
susirinkimas ir davė pirmąją darbų apyskaitą. 

9 val. išklausę mišių Katedros bažnyčioje, 11!/, val. blai- 
vininkai susirinko Liaudies namuose. Susirinkimą pradėjo J. M. 
vyskupas Cirtautas prakalba, kurios visi susirinkusieji išklau- 
sė stati atsistoję. Idant šis doras darbas - blaivybės praplatini- 
mas — pavyktų, sakė, reikią dviejų dalykų: Dievo malonės ir 
karštų mūsų pačių darbų. Melsdamies į Švenčiausiąją Panelę, 
kurią blaivininkai yra apsirinkę savo globėja, nenustokime, 
sakė, vilties; pradėję gerą darbą gerais norais, neatšalkime, 
susitikdami kliūtis. Tikėkime, kad šis būrelis (buvo susirinkę 
apie 100 žmonių) kas diena augs, susilaukdamas kuo geriausių 
vaisių. Blaivybę platinkime visokiais būdais, bet ypačiai - savo 
paveikslu... Palaiminęs susirinkimą, J. M. vyskupas pasiliko 
garbės pirmininku lig pietų, dalyvaudamas svarstymuose. Lie- 
tuviškai J. M. vyskupas Cirtautas kalba grynai, taisykliškai. 


. 284. 


Susirinkimas pirmininku išsirinko kun. Joną Vizbarą, b. Dar- 
bėnų, dabar Liepojaus kleboną. Į prezidiumą įėjo: diekonas V. Ja- 
rulaitis, Plungės klebonas!, kun. Staugaitis, Lekėčių klebonas, 
p. Sakelis iš Gargždų ir p. Vinkšnelis; kun. Marma, Čekiškės 
vikaras, ir kun. E. Kemėšis, Vabalninko vik., - abu sekretoriais2. 

Buvusios centro valdybos apyskaita parodė 53 skyrius, arba 
jau veikiančius, arba tik pranešusius vyriausybei apie įsikūrimą. 

1) Endriejave, 2) Betygaloje,3) Kulvoje, 4) Dambavoje,5) Gargž- 
duose, 6) Kurtuvėnuose, 7) Kupiškyje, 8) Kužiuose, 9) Lygumuo- 
se, 10) Pašvitinyje, 11) Raguvoje, 12) Raudėnuose, 13) Subačiuje, 
14) Surviliškyje, 15) Kauno Šančiuose, 16) Saudininkuose, 17) Jo- 
niškyje, 18) Darbėnuose, 19) Paliepiuose, 20) Gaidėje, 21) Kurk- 
liuose, 22) Obeliuose, 23) Alizavoje, 24) Anykščiuose, 25) Bata- 
kiuose, 26) Biržuose, 27) Čekiškėje, 28) Antazavėje, 29) Babtuose, 
30) Ariogaloje, 31) Kalvarijoje, 32) Kretingoje, 33) Kuršėnuose, 
34) Kaltinėnuose, 35) Kartenoje, 36) Kamajuose, 37) Nemakš- 
čiuose, 38) Pakruojyje, 39) Panemunyje, 40) Pagiryje, 41) Nemu- 
nėlio Radviliškyje, 42) Rokiškyje, 43) Saločiuose, 44) Skuode, 
45) Svėdasuose, 46) Tauragnuose, 47) Vadokliuose, 48) Vabal- 
ninke - vis tai Kauno gub. 49) Lekėčiuose ir 50) Marijampolėje, 
Suvalkų gub.,51) Žiežmariuose ir 52) ... Vilniaus gub.,53) Rygoje, 
Lifliandijos gub. 

Nepatvirtino vyriausybė tik dviejų skyrių. Įdomu, kad pa- 
čiame Kauno mieste gubernatorius neleidęs steigti atskiro 
būrio, patardamas prisidėti prie centro. „Vilniaus Aušrai“ tebe- 
sant, dauguma vilniečių nesutikdavo, jog tai galimas dalykas. 

Delegatus atsiuntė 25 skyriai. Nutarimus balsavo 50 blai- 
vininkų. Pilnas apyskaitas atsiuntė 23 skyriai, kurie parodė 
narių skaičių 9559, apskritai imant, po 433 narius kiekviename 
skyriuje. Į blaivybę įsirašyti nesą didelio noro, daugiausia 
įsirašančios moterys: jų kuone 21/; karto daugiau nekaip vyrų. 
Tik Surviliškio skyriuje esą daugiau vyrų nekaip moterų. Dau- 
giausia įsirašą ūkininkai, ne bajorai, senesnieji, ne jaunuomenė. 

Ypačiai pasižymėję skyriai: Kurklių - įsisteigęs prieglau- 
dą, Surviliškio — skaityklą ir persekiojimu slapto degtinės par- 
davinėjimo, Kupiškio sk. išsidalijęs į 20 būrelių. 

Centro valdyba turėjusi tuo trumpu laiku įėjimų: skyriams 
įsisteigiant, įnešimų po 5 rb - 258 r., J. M. vyskupo Cirtauto 
dovanota 80 r., kitų aukų 11 r., 71 k.; skyrių pelno (kiekvienas 
narys moka kas mėnuo po 3 kap.) o - 94 r., 96 k., su kitais 
įėjimais iš viso — 651 r., 62 k. Išleidimų — 461 r., 82 k. Likę 189 r., 
80 k. ir dar 18 r., 80 k., vėliau gautų, iš viso 208 r., 60 k. 

Kun. Dogelis prirodinėjo?, jog, valdžiai vyskupo Valančiaus 
blaivininkų broliją panaikinus, prisiekusių blaivininkų kaip kad 
ir nebelikę. Tiesa, bažnyčiose buvę nuolat raginama į blaivybę; 
kiti ir paklausydavę, laikydavęsys, bet į kitus neturėdavę įtek- 
mės, nes nebuvę sudaryti kokian žymian būrin. Bet ir susitvar- 
kę, susirišę į būrius, ne ką tenuveiksią, jei neturėsią vieno tam 
dalykui atsidavusio žmogaus, draugijos pilnai aprūpinto ir nuo 
kitų pareigų paliuosuoto. Susirinkimas nusprendė mokėti al- 
gą ir vienu balsu išrinko nuolatiniu blaivininkų vadu kun. 
Povilą Korzoną, Panevėžio vikarą“, kurs nesiderėdamas ir suti- 
ko. Kiti valdybos nariais išrinkti: kun. K. Šaulys, seminarijos 
profesorius, p. Urbonas, mokytojas“, p. Prelgauskas, gydytojas, 
p. Vaitkevičius, „Vienybės“ administratorius“. Kandidatais: 
pralotas Kerpauskas, kun. Alekna, „Vienybės“ redaktorius", 
panelė Dom. Olšauskytė, ponia Urbonienė, kun. Baršys. Revi- 
zijos komisijon: p. Jul. Prelgauskas, p. Andriušis ir kun. Marma. 
J. M. vyskupas sutiko kun. Korzoną paliuosuoti nuo pareigų. 

Kun. Marma paskaitė labai gyvai ir gražiai sustatytą refe- 
ratą apie alkoholizmą ir kovą su juo*. Puikus turinys, litera- 
tiška forma, gražus ir iš gilaus įsitikimo einąs balsas padarė 
tai, jog ta paskaita buvo maloniausia tarybų dalis. Skaitytojas — 
šalininkas visiško susiturėjinimo nuo alkoholinių gėralų, net 
nuo naminio alaus. Skaitlinėmis prirodė, jog trys lietuvių gu- 
bernijos kas metai prageriančios apie 20 milijonų rublių! Tai 
tokia krūva pinigų, kuriais galima būtų visi lietuvių vaikai 
mokyti ir universitetas išlaikyti. 

Kun. Fabijonas Kemėšis išskaitė, kas kitur daroma ir kas 
mums patiems reiktų daryti, idant žmonės įsitikintų, jog alko- 
holis pašalintinas iš žmonių gyvenimo. Išskaitė: tam tikrų 


* Tą paskaitą išvysime „Vienybėje“? 

parodų darymą, statistikos lentelių viešose vietose iškabi- 
nėjimą, moksliškų kursų apie alkoholizmą steigimą, tam tikrų 
paveikslų tarp žmonių platinimą, knygelių, ir net laikraščio, 
jei galėtų, leidimą, apskelbimą konkurso pramanymui nevo- 
dingų, bet gardžių gėrimų, pramanymą gražių pasilinksmini- 
mų, kurie jaunuomenę atitrauktų nuo gėrimo, statymą užeigų, 
kur viskas būtų kitaip nekaip smuklėse, konkursą tokių bran- 
gesnių ir pigesnių namų planui padirbti, dalyvavimą kitų 
kraštų blaivininkų susirinkimuose ir t.t. Visa tai susirinkimas 
įsidėmėjo, dėl trūkumo laiko nesvarstydamas. 

Be to, buvo patariama veikti per religiškas draugijas, per vals- 
čius, kurie ir dabar kai kur nutaria nekęsti svaiginamųjų gėrimų 
pardavinėjimo, ypač slaptojo; neleisti nei vieno geriančio da- 
lyvauti bažnytinėše iškilmėse (kamžą vartojančių prie kiek- 
vienos bažnyčios yra po kelias dešimtis); valdžiai neleidžiant 
jaunuomenei skyrium spiesties į draugijas, privatiškai daryti iš 
jų blaivininkų-abstinentų būrelius kitų draugijų globoje. 

Tais keliais steigiamieji blaivininkų skyriai ir privalo eiti. 
Nežiūrėti, kad iš pradžių nebus per daug narių. Tegu sau ir 
nedaug, by tik jie būtų tvirtai įsitikinę blaivininkai, kurie drįstų 
įsikerėjusį paprotį - smaginties alkoholiu — griauti. Kas greit 
padaro, greit užmiršta savo prižadus: reikia jie pavyzdžiu ir 
mokslu išauklėti. Išmintingai išauklėti vėl negalima be apšvie- 
timo ir kitų kultūros draugijų. Taigi susirinkimas nutarė visados 
laikyties vienybėje ir darbuoties drauge su tomis draugijomis. 

Matome, jog šis pirmasis visuotinasis blaivininkų susirinki- 
mas mokėjo giliai moksliškai, iš visų pusių apžiūrėti tą užžėlu- 
sią dirvą, kurią apsiėmė arti. Kadangi visi dalyvavusieji - žmo- 
nės prisityrę, žmonių būdą ir jų papročius pažįsta, tai reikia 
tikėties, jog tas jų darbas, kaip drąsino vyskupas, tikrai pavyks. 

Belieka mums linkėti, kad Lietuvos inteligentai išgirstų ir 
nepaniekintų susirinkimo šauksmo: į kovą su alkoholizmu sto- 
kime visi, visų partijų žmonės, nes apie alkoholį visi vienodai 
tegalime pasakyti: tai didžiausia žmonijos nelaimė! Tai slibi- 
nas, kurs žmonių turtą, sveikatą, dorą ir švelniuosius jausmus 
naikina! Tai gadintojas esamųjų ir būsimųjų žmonijos kartų 
(pakalenijų)! 

SAULININKAI 


Rūpinomės „Vilties“ skaitytojus supažindinti su visomis di- 
džiosiomis lietuvių draugijomis. Apie žiburininkus žiūrėk Nr. 
14 ir 15, apie blaivininkus - Nr. 25, apie Vilniaus susišelpimo 
dr. - Nr. 77, 78, apie kazimierininkus — Nr. 80, apie moksli- 
ninkus - Nr. 81, 82, 83, neskaitant daugelio smulkesnių žinių 
„Viltyje“. Apie viltininkus (žiūr. Nr. 85) skaitytojai susidaro 
užtektiną nuomonę iš paties laikrasčio, tad skyrium kalbėti 
nebeprisieina. 

Bet bene svarbiausia ir tuo tarpu bene reikalingiausia bus 
apšvietimo draugija „Saulė“, kurios trečias iš eilės metinis 
visuotinasai susirinkimas buvo Kaune šio mėn. 19 ir 20 dieną. 
Galingai užsimezgusi, sparčiai išsišakojusi ta draugija jau tiek 
davė savo darbo vaisių, kad jau jų gana geram mūsų kultūros 
istorijos lapui. 

Visus susirinkimo nutarimus paduosime, kada jie bus su- 
tvarkyti. Tuo tarpu štai keletas svarbesniųjų Žinių. 

Centro kasos stovis nuo sausio 1 d. 1909 m. 

Tikrųjų narių skaičius ir mokesčiai: 


Kunigų 206 1295 r. 
Bajorų 18 145 " 
Liuosųjų užsiėmimų 17 111" 
Ūkininkų sodiečių 2 55" 
Iš viso: 233 1606 " 
Garbės nariai įmokėjo 1200 r. k. 
Šelpėjai 41" -" 
Aukų surinkta 448 " 19" 
Skyrių Šo ir įstojamųjų 770" 46" 
Iš kursistų 3100 " -" 
Iš internato 3028 " -" 
Iš pernykščių metų liko 1594 " 30 " 
Gauta iš viso 11929 " 7 

Be to, gauta iš kun. dr. Maculevičiaus ir kun. dr. Būčio 


knygomis. 
Išleista: 
Kursų užlaikymui 5254 r. 67 k. 
2 mokyklom su internatu 4276 " 720 
1 mokyklai 1100 “ 91" 
inventoriui 89" 17" 
pataisymams 63 " 66 " 
kanceliarijai 141" 79" 
knygai spausdinti 1000 " -" 
apdraudimui namų 35 " 35 " 
kelionėms ir k. 75" 41" 
Išleista iš viso 12037 68 " 


Šiems 1909 metams į . 
gavimų laukiama 12 920 r. -k 


ir išleidimų 14 263 91" 
taigi nepritekliaus laukiama 1543 " 91" 


1908 metais įsteigta: 


„Saulės“ skyrių 40 
parapijinių knygynų 24 
mokyklų 23 


Kadangi prieš tai „Saulė“ turėjo jau 29 skyrius, 4 knygynus 
ir 20 mokyklų, tai dabar „Saulė“ turi iš viso: 


skyrių 69 
knygynų 38 
mokykių 44 
mokytojų kursų 1 
dviklasių mokyklų 2 
vienaklasių mišrų 12 
vienakl. mergaičių 8 


mokyklų skyrių (škol. gramotų) 19 

Laukiama dar leidimo 3 knygynų ir 13 mokyklų. 

Kadangi 34 skyriai neatsiuntė savo apyskaitų, tai tikros sky- 
rių statistikos paduoti negalima. Sužinota betgi, jog „Saulės“ 
36 mokyklose mokėsi šiais metais su viršum 1650 vaikų: 890 
berniukų ir 750 mergaičių. Skyrių mokyklos atsiėjo 8300 r. 

Knygynuose esama 6300 knygų, kuriomis naudojosi 5400 
žmonių. 

Iš nutarimų pažymėtini šie. Pasiieškojus lėšų, įsteigti buhal- 
terijos kursus su 1 metų mokslu. Apie jų sąmotą ir rūšis pranešė 
p. Galdinas, specialistas. Kadangi ministerija leido įsteigti 
kursus vien su išguldomąja rusų kalba, nutarta tuojau prašyti, 
kad būtų galima lietuvių kalbos mokyti bent kaipo priverstino 
dalyko, nes tie kursai juk lietuvių draugijų naudai steigiama, 
o ne kitų kokių. 

Ūkio mokyklų steigimą kol kas atidėti. Bet organizuoti 
kilojamąsias paskaitas, susitarus su Kauno ūkio draugija ir su 
lietuviais agronomais. 

Moterų seminarijėlė, iš pradžių skiriama mergaitėms į s0- 
džiaus mokytojas prirengti, pasirodo, nukrypusi kiton pusėn. 
Seminarijėlės vedėjui p. Lekeckui! mokslą pastačius taip aukš- 
tai, gauta tokie rezultatai, kad išėjusios seminarijėlę mergaitės 
kuone visos įsigeidžia dar didesnio mokslo ir įstoja į mokytojų 
kursus. Sodžiams tokiuo būdu mokytojų nebelieka. Todėl gal- 
vota, kaip tokios seminarijėlės įsteigus nors pavidale vakarinių 
lekcijų mažesniuose miesteliuose, kur yra bent du lietuviu 
mokytoju. Tuo dalyku patariama užsiimti tiems skyriams, 
kurie savo atskirų mokyklų neturi. 

Pasirodė, kad vyriausybė, nenoromis leisdama steigti aukš- 
tesniąsias liaudies mokyklas, labai greitai leidžia skaitymo ir 
rašymo mokyklas (školy gramoty). Kadangi niekur nėra drau- 
džiama mokyti, jei galima daugiau neg programa reikalauja; 
kadangi tos mokyklėlės labai pigu užlaikyti, - patariama jomis 
ypačiai rūpinties. Iš tų skaitymo ir rašymo mokyklų kuone to- 
kia pat nauda, kaip ir iš vienaklasių. 

Dėl įvedimo vienodumo „Saulės“ mokyklose išrinkta prisi- 
tyręs pedagogas p. Tomas Žilinskis, centro valdybos apmoka- 

mas2, Dėl paskatinimo skyrių į didesnį veiklumą ir reguliariš- 
kumą valdybai palikta pasiskirti apskričių užveizdos. 

Velyta, kad „Saulės“ mokyklų mokytojai, gražiai dirbdami 
paskirtą mokymo darbą, teiktųsi prisidėti ir prie apšvietimo 
draugijos organizavimo. 

Apie valdybą, garbės narius ir kitokias smulkmenas vėliau 
pranešime. 

Ypatingą įspūdį darė gerbiamojo „Saulės“ pirmininko kun. 
K. Olšauskio palyginimai mūsų dalyvavimo apšvietimo darbe 
ir čekų, kuriuos jis šiais metais aplankė. 

Viena visų bendra apšvietimo draugija „Matica“ riša visus 
čekus be jokio jų skirtumo. Ne tiktai inteligentija, bet ir visi pras- 
čiokai šelpia „Maticą“ kuo tik galėdami, rinkdami ne tik pinigus, 
bet ir visokius mažmožius, kurie paprastai numetama, o surink- 
ti - duoda šimtus pelno. Visiems čekams susivienijus apšvietimo 
darbe, monopolizuojama kai kurie išdirbiniai. Sakysime, visi 
čekai apsiima pirkti degtukus su „Maticos“ firma. Užtatai fabri- 
kantas moka „Maticai“ 14 000 koronų. Taip pat norima padaryti 
su muilo virėju ir kitais. Nestebėtina, kad „Matica“ turi tokią 
apyvartą, jog vienai raštinei gali paskirti kas metai 55 000 koro- 
nų 18 žmonių užlaikyti. 

Metę šalin visokius prietarus, dirbdami atsidėję, ir mes 
galime susilaukti didesnio tos lietuvių „Maticos-Saulės“ įsiga- 
lėjimo. Ardydami gi kits kito darbą, pasiliksime... be nieko. 
Ar tada geriau bus? Iš kai kurių girdime - geriau būsią. Bet 
tokiuos „lietuvius“ priskirkime prie tėvynės nevidonų, džiaug- 
damies bent tuo, kad jų nedaug tėra. 

Velijame „Saulei“ daugiau rūpestingų darbininkų ir išsi- 
plėtojimo Vilniaus gub., apie ką taip karštai susirinkime kal- 
bėta ir įstatymai praplatinti nutarta. 

Prie patarimų, kuo ir kaip galime apšvietimo draugiją pa- 
remti, ne sykį dar sugrįšime. 

LAIKRAŠČIAI KROMELIAI 


Nr. 135 jau paskelbėme, jogei Rygoje ketina išeiti antras 
lietuvių laikraštis „Rygos Naujienos“!. Štai turime ir apsiskel- 
bimą. Būsiąs tai „bepartiviškas (!) visurmenės (!), politikos, lite- 
raturos ir ekonomijos laikraštis, kuriame skaitytojas ras naudin- 
gas ir žingeidas (!) sau žinias iš viso pasaulio. „R. N.“ stengsies 
(!) aprūpinti ir užinteresuoti savo turiniu darbo žmonius (!) kaip 
mieste, taip ir ant kaimos“ (!). Žada suteikti „patarimų apie 
tarnystes, darbus, uždarbius ir t.t. Teipogi stengsies (!) palai- 
kyti prekybos pramonėje (!)...“ savo patarimais. Rašysiąs „apie 
teismus ir valdžios darbus“, nepaliesiąs „nė dvasiškų, nė svie- 
tiškų ypatų“, bet... į visus žiūrėsiąs „kaipo į žmogų irjo vertę“. 
Redaktorius leidėjas L. Jakavičius? prašo tą naują lietuvių lite- 
ratūros laimėjimą paskelbti pasauliui. : 

Buvo laikas, kada, atsiradus naujam laikraščiui, lietuvių 
visuomenė džiaugėsi, o esamieji laikraščiai sveikino naują savo 
draugą. Buvo tokie laikai, bet jie atsimainė. Dabar pradedame 
žiūrėti ne to, kiek laikraščių turime, bet kokių. Laikraščių turime 
daugiau, neg ištęsime juos prideramai palaikyti. Tas neište- 
sėjimas verčia mus susilaikyti nuo steigimo naujų, kad ir būtų 
jiems vietos, kaip va - specialiniems laikraščiams. Juk dažnai 
kalbama apie reikalingumą tam tikrų darbininkų, blaivininkų, 
moterų, satyros ir kitų laikraščių. Ir nepretenzijines pradžias, 
apsiskaičius su savo ištesėjimu, retai ir po nedaug leisti tikrai 
galime pasveikinti. 

Bet ką turime pasakyti apie kemšimąsi į užimtas ir aprū- 
pintas jau vietas? Sakysime, kad ir Rygoje. Laikraštis ten buvo 
reikalingas tenykščiams lietuviams įjudinti. Ir atsirado „Ry- 
gos Garsas“?. 70 rimtų lietuvių sumetė pinigą, rimti šviesuo- 
liai paėmė į globą, įgijo apsiskelbimų, ėmė sparčiai plėtoties ir 
duoti viltį, kad trumpu laiku pavirs tikru šviesos židiniu ry- 
giečiams, aprūpins praktiškomis žiniomis ir t.t. Darbas - gry- 
nai idėjinis, - kaipgi jam nepritarus? 

Bet štai įsikiša „gešeftas“. „Rygos Garsas“ gauna apmo- 
kamų apskelbimų. Kodėl gi tai neįsitaisius kromelio, kur galėtų 

najyviškus klientus pradėti kviesti: šen, pas mus, ne kitur! Ir 
išdygsta — „Rygos Naujienos“. Ką nauja duos tas naujai kepa- 
mas laikraštis? Redaktorius leidėjas literatiškų kvalifikacijų ne- 
turi. Tai matome išjo išleidimų, taipogi ir iš bemokslio, negra- 
matiško apsiskelbimo. Bendradarbių didesniu mokslu ir rašyti 
pripratusių jokių, programos jokios. Tos atbrizgos, kurias ran- 
dame pranešime, seniai jau rado ir gali rasti vietos kituose 
nusistovėjusiuose laikraščiuose. Norint tikrai tarnauti tautie- 
čiams, reikia tik padėti padidinti tuos skyrius. Ką gi rimtesnio 
„R. Naujienos“ duos apie „tarnystes, darbus ir uždarbius“? 
Ar informacijų biurą įsteigs? Ne. Bet kad ir įsteigtų, tam tikro 
atskiro laikraščio nereiktų, nes jau yra „Rygos Garsas“. 

„Prekybos pramonėje“ darbuojasi „Žemdirbys““. „R. Nau- 
jienos“ maklerium tikrai nebus. „Valdžios darbus“ seka atsi- 
dėję kiti laikraščiai, smarkiau ar lengviau kritikuodami. Tai 
ką gi „R. Naujienos“ duos naujo? Nieko nesitikime. Apie už- 
vylimą prenumeratorių nieko nedrįstame pranašauti. Bet jei 
ir tai atsitiktų, kaip jau daug sykių yra padaryta, ag, jau reiktų 
pradėti leidėjus šaukti į atsakomybę. 

Taip tad, „Rygos Naujienoms“ neparodant jokių kvalifika- 
cijų, gerai atliekamo literatiško darbo, nepaduodant jokios nau- 
jos programos, skaitome jas ne kėlėjomis lietuvių kultūros, bet 
trukdytojomis, ne idėjos laikraščiu, bet paprastu gešefto kro- 
meliu. Gal klystame. Pamatysime. 

Tuos stačius žodžius įrašome ne iš kokio užvydo, ne iš bai- 
lės konkurencijos, bet iš priverstinos laikraštininkams pareigos 
pasakyti stačią nuomonę, kur matosi grūdai ir kur pelai. 


RODYTIES AR NESIRODYTI? 


(Dėlei etnografiškos parodos Lvove) 


Jau suėjo visas mėnuo, kaip Vilnių, Minską ir kitas žy- 
mesnes vietas aplankė Lvove 1910 metais taisomos lenkų etno- 
grafiškosios parodos komiteto narys. Aplankė kviesdamas visus 

„lenkų kraštus“ dalyvauti toje parodoje, nusiunčiant visa, kas 
tik yra ypatinga tų kraštų gyventojų. Etnografiškoji paroda - tai 
retenybė. Moksliška jos vertė aiški. Todėl Vilniaus lietuviai, ly- 
giai kaip ir baltarusiai, buvo paklausę labai neaiškaus pakvieti- 
mo atvykti į užsimezgamojo komiteto posėdį. Ir iš karto užsivylė. 

Iš pat pradžių jau negerą įspūdį padarė tai, kad Lvovo 
komitetas kreipėsi į Vilniaus lenkus tautininkus, ir jie veik vieni 
susirinko į posėdį. Tą nemalonų įspūdį padidino tarybos. Nie- 
ko nepaaiškinant, nei tikslo, nei įvykinimo pragumų, nei san- 
tykių tarp dalyvaujančių parodoje, pradėta rinkti komitetas 
kaip kad jau žinomam darbui nudirbti. Į komitetą įtraukta 
lietuviai ir baltarusiai, nors iš visų jų taryboje tedalyvavo 
vienas „Vilties“ atstovas, ir tas atsisakinėjo, nesupaistydamas 
viso to dalyko. Neaišku buvo, kodėl lenkų etnografijos parodai 
išrinkta rusinų sostapilė — Lvovas, o ne kitas grynų lenkų 
miestas, kodėl laikas išsirinkta, supuoląs su 500 metų sukak- 
tuvėmis Žalgirio mūšio ir t.t. Ir teiraujantis nieko nepaaiškėjo. 
Akys teatsidarė, perskaičius komiteto pakvietimą. Jis žėrėte 
žėri ne grynu mokslu, bet grynu lenkišku tautiškumu. Rūpima 
pažinti liaudies dailė - idant lenkų dailė atsigaivintų, rūpima 
liaudies dainos, idant dabartinioji lenkų poezija pajustų naują 
srovę, rūpima ir pati liaudis, idant lenkų siela sustiprėtų ir 
pasidrąsintų ir t.t. Na, klausi paskaitęs: o kas gi belieka nelen- 
kams, kuriuos dargi komiteto narys, ne pats komitetas kviečia 
siųsti etnografiškuosius savo dalykus į tą parodą? Kas jiems 
iš to naudos ir ar norima jos kitiems suteikti? Norima ir daug: 
paroda, girdi, duos progą - „pasirodyti“. Tegu, girdi, ir Lvove 
žino, jog po tokiuo tai geografišku laipsniu gyvena lietuviai ir 
baltarusiai. Kai kuriuos lietuvius tai net įtikino. Pasirodykime, 
girdi: ką tai kenkia! Prisimena neužmirštamojo Gogolio Dob- 
Činskis!, kurs svečią peterburgietį vieno dalyko temaldavo: kad 
jis sugrįžęs visiems pasakytų - ir ministeriams, ir pačiam carui, 
jog tokiame tai mieste gyvena — Dobčinskis. Nieko daugiau. 

Už tą didelę garbę lenkai pasinaudos etnografiškais mūsų 
turtais savo dvasiai atsigauti, t.y. pasinaudos mumis kaipo 
žalia medžiaga, maistu savo dvasiai. 

Šios vienos naudos pasirodė per maža kaip išrinktiesiems į 
komitetą lietuviams ir baltarusiams, taip ir kitiems. Komiteto 
nariai jau antrame posėdyje išsibraukė, kiti per „Lietuvos Ži- 
nias“ (žiūr. Nr. 44) kiek tiek kitaip prirodydami atsisakė nuo 
dalyvavimo?. Pasirodo, jog dėl to „lenkiškojo raugo“ nuo pat 
pradžios atsisakyta ir vietinių Galicijos rusinų, artimiausiųjų 
lenkų kaimynų. 

Manėme, jog po viso to su lietuviais ir baltarusiais pabaigtas 
dalykas, todėl ir „Viltyje“ nebeketinome nieko minėti. Bet štai 
pasirodė, jog mūsų lenkai visai nesiliaudami patys renka ir 
prašinėja „nors kai ko“ tai iš vieno, tai iš kito lietuvio. Iš tų 
„kai ko“ nori Galicijos lenkams parodyti, kas tai yra lietuviai 
ar baltarusiai. Jei tuščias dalykas yra vien tik - pasirodyti, tai 
menkai, netikusiai pasirodyti tiesiog nepadoru. Štai ką turime 
atsakyti tiems lietuviams, kurie, įprašomi rinkti „kai ką“ savo 
apylinkėje, klausiasi, kaip mes į tai žiūrime. 

Ne tik lietuviai su baltarusiais, bet nemaža ir Lietuvos lenkų 
yra tos nuomonės, jog etnografiškoji paroda teverta daryti, tėra 
tikrai naudinga, jei steigiama ant vietos ar kur labai artie. Mes 
turime Dailės draugijos kas metai daromas parodas - rinkime 
jai savo dailės dalykus. Susilauksime kokios platesnės parodos, 
kaip tai buvo sumanyta Ūkio paroda Vilniuje, ten prisišliesime 
ir su visai etnografiškais savo dalykais. O dabar su niekais nėra 
ko kišties ir... Dobčinskiais virsti. 


DUOKITE VAIKAMS KNYGELIŲ! 


Kitų tautų vaikai pramoksta skaityti jau šeštais metais, o 
mūsų vos tik aštuntais, jei ne dešimtais. Kitų tautų vaikai turi 
lus. Liūdna žiūrėti į mūsų mažiukus pilkoje nuo dulkių ir tam- 
sioje pirkioje žiemos laiku. Kiaurą dienelę stovi prie apšalusio 
lango, savo kvapu tirpdo ledą, idant bent per mažą skylelę 

galėtų pamatyti, kas ore darosi. Laukia, bene kas praeis ar 
pravažiuos pro šalį. Pamatę nors kokį gyvą padarą, jau turi 
visai valandai įspūdžių, pasakodami visus mažmožius to men- 
kai paįvairinusio baisiai vienodą jų gyvenimą. Vienoda pir- 
kioje, vienoda ir ore, kada sniegas viską išlygina. Nei siausti 
po pirkią nėra ūpo, nes stinga proto vaizdumo, ką čia prasi- 
manius, kuo beapsimetus, kad ne taip išeitų, kaip tas baisus 
bevarsis trobos gyvenimas. Ir stingsta mūsų vaikų protai tuo 
laiku, kada jie visų lanksčiausi, visų jautriausi, visu kuo žaibu 
persiima ir prisisavina. Taip jų plėtojimos pasivėlina keleriais 
metais. Ir pradėjus plėtoties mokykloje, vargiai ir tampriai 
plėtojasi, nes protas ne kokia žalia medžiaga, kurią paėmęs ir 
nutašei, kaip tinkama. Kaip kūnas staigiai nesutvirtėja ir pajėgų 
neįgyja, taip lygiai ir smegeninė. Jai reikia taip pat laiko, nuo- 
latinio rūpesnio ir darbo. 

Rūpinamės visu kuo. Tik lig šiol vis būdavome užmiršę 
pirmapradinį vaikučių lavinimą. Paskui gi skundžiamės, kad 
ir steigiamosiose mokyklose darbas neina sparčiai. Kiek tai lėšų 
ir energijos jau esame išgaišinę visokiems „aukštiems“ tiks- 
lams! Dirbome, turtą eikvojome ir savo trūso vaisiais dažnai 
patys tepasidžiaugėme. O kad taip būtume tuo pat laiku vai- 
kais užsiėmę iš pat pradžių, ką vėjus begaudę? Šiandieną ir 
„aukštesnių“ dalykų klausytojų jau turėtume ik valiai, ir mums 
patiems į darbą būtų kas talkon kviesties. 

Na, kas jau buvo, tai pražuvo. Nebėra ko nei beaimanoti. 
Naujai pasirodę ar senieji prisiminę reikalai prašyte prašos, 
kad juos patenkintume, tai ir griebkimės jų. Didelis jau laikas, 
be kito ko, pasirūpinti ir minimais mažvaikių žaislais, tais 
skaisčiai pagražintais popierėliais, kurie net akį veria. Vaikutis, 
pamatęs jį, net dreba iš džiaugsmo; nustvėręs, ir gulti eidamas, 
nebepaleidžia, po šimtą kartų visais galais džiaugiasi. Išmar- 
gink tą popierėlį scenomis iš vaikų gyvenimo, nupiešk tuos 
dalykus, kurie vaikams neaiškūs arba visai nežinomi: juk vai- 
kutis be mokytojo per vieną įsižiūrėjimą tiek išmoks, taip vi- 
sas formas įsidėmės, kiek nei sumaningiausis mokytojas ne- 
įkals. Knygelių - knygelių! Gražiai varsotų knygelių duokite 


- 296 - 


šen! Tekstai — tiek to. Pirmai pradžiai gana ir to, kad akys pa- 
sidarbuos. Paskui prie paveikslėlių galės ir vis gražesnių tekstų 
pridėti. 

Pirmoji pradžia jau padaryta. Vienas antras vilnietis lietuvis 
sutaisė trumpučiukų tekstų, eilelių ir pasakėlių. Vilniaus kny- 
gų leidėjas Peliksas Zavadskis patiekė paveikslėlių, - ir štai 
turime jau net visą 14 skaisčių knygelių!, nuo kurių vaikučių 
širdys tikrai apsals. 

Visos knygelės marga blizga įvairiausiomis varsomis. Vie- 
no tik bereikia gailėties, kad scenos ne iš mūsų paprasto gyve- 
nimo. Bet ką tu žmogus padarysi, kad mūsų dailininkai, „gry- 
nu menu“ teužsiėmę, į tokiuos menkniekius, kaip dailinimas 
saviškių, nei žvairomis nežiūri! 

Pirkime gi nors tas, kol dar geresnių susilauksime! 


ADOMAS ŽEIMYS 
1854-1909 


Gavome telegramą: „Gruodžio 17 d. pasimirė Pelikų (Peli- 
kany, Zarasų ap.) klebonas kun. Adomas Žeimavičius. Laido- 
tuvės panedėlyje gr. 21 d. Sesuo“. 

Mirtis pakirto dar vieną darbštų lietuvių švietėją, nesu- 
silaukusį senatvės. 

A. a. kun. Adomas Žeimys gimė 1854 m. Kantaučių para- 
pijoje, Telšių ap. Jau nebejaunas būdamas, gerai pasidarbavęs 
pasaulyje, pasijuto pašauktas esąs kunigu būti. Išėjęs Kauno 
seminariją, įsišventė 1889 m. Ilgokai pasidarbavęs Varniuose 
ir kitur, paliko Pelikų klebonu. 

Buvo tai geras, doras, ramus ir blaivus kunigas, visa savo 
siela atsidėjęs Bažnyčiai ir visuomenei. Seminarijoje tebe- 
būdamas, priderėjo į būrelį klierikų, kurių jaunas sielas jau 
neramino rūpestis apie būsimąjį veikimą. Jau seminarijoje pa- 
dėdavo versti tikybiškas knygeles ir aukodavo pinigų joms leisti. 

Jau pirmuosiuose „Apžvalgos“ numeriuose regime jį eilėje 
nuolatinių bendradarbių šalia a. a. P. Viengalio, K. Pakalniškio 
(Šermunėlio, Dėdės Atanazo), J. Tumo (Juozapo iš Papšutės, 
Vaižganto), F. Urbonavičiaus (Taratutos Gintauto) ir kitų. 

Anais laikais kun. Adomas Žeimys pagarsėjo labai popu- 
liariška knygele: „Kęstaičių atėmimas“, vietoje surinkęs visas 
žinias apie tą neužmirštiną beteisį darbą, su kuriuo tegali 
susilyginti paskesnioji Kražių istorija. Paskui nuolat raši- 
nėdavo korespondencijas į „Tėvynės Sargą“ ir šelpdavo jį. 

Šiokiai tokiai laisvei įvykus, pasiskyrė ramesniam darbui. 
Atsiradęs pačiame lietuvių pakraštyje, tarpe gudų, karštai 
pajuto čionykščių lietuvių apleidimą; ėmė uoliai juos gaivinti, 
rūpestingai pamokslus sakyti ir katekizuoti. Veikiai sudarė 
„Saulės“ skyrių Opsoje, savo lėšomis įsteigė ir išlaikė iki 
paskutinių dienų Pelikuose mokyklą, nuolat sielojosi, kad kiti 
jo kaimynai per šaltai žiūrią į lietuvių nykimą šiame Zarasų 
ap. pakraštyje. Dar už trijų dienų prieš galą rašė į „Saulės“ 
valdybą apie mokyklų reikalus. Nemaža žinių tiekdavo ir 
„Vilčiai“ apie anuos pakraščius. Buvo didelis „Vilties“ užta- 
rytojas ir jos dalininkas. 

Redakcijoje turime dvejetą laiškų, karštai maldaujančių, kad 
rūpindamies lietuvių atgijimu, neužmirštume ir baltarusių, 
kuriems taip pat reikalingas religiškai tautiškas laikraštis. 

Vienu žodžiu sakant, tas kunigas, nors jau turėjo pusšeštos 
dešimties metų, tebebuvo jaunas dvasia, tebemokąs suprasti 
visus naujai kylančius visuomenės reikalus. 

Tokio žmogaus nustoti, tai kaip vienos rankos netekti. 
Vyresnybė dabar turėtų pasirūpinti, kad į kun. Adomo apleistą 
lietuvių sargybos vietą patektų vėl kunigas lietuvis, vadinas, 
žmogus neapsileidėlis, ne su užaušusia tautiška širdimi. 

Ilsėkis, geras žmogau, geras kunige ir geras lietuvi, poilsį 
pelneis! Tavo atmintis neveikiai išnyks iš tųjų atminimo, ku- 
riems dar likta kai kurį laiką pasidarbuoti Lietuvos gėrybei. 

NAUJI METAI 


Ketvirtą kartą „Viltis“ sveikina gerbiamuosius savo šali- 
ninkus - bendradarbius ir skaitytojus - sulaukus Naujų metų. 
Ketvirtą kartą džiaugiasi ir iš širdies dėkoja geros valios 
žmonėms už išreiškiamus tuo laiku velijimus kloties kaip tam 
mūsų kultūros laikraščiui, taip ir lietuvių visuomenei. Dar 
kartą ačiū! Svarbu mums girdėti, kad tokia daugybė lietuvių 
mus užjaučia, mums pritaria ir taip noriai skubinasi mums 
padėti to sunkaus redagavimo ir išleidimo darbo dirbti. Svar- 
bu, nes matant, jog ne vieni keliaujame pasiskirtu keliu, jog 
ne vieni teesame karo lauke, stiprėja mūsų dvasios pajėgos; 
jei nekyla, tai bent nesilpsta mūsų viltis, kad jei ne tais, tai 
bent kitais, trečiais metais susilauksime vis didesnių vaisių. 
Gal kartais paklystame, per šiurkščiai ir per atvirai kovodami 
su vienu kitu, kurs mums išrodo Lietuvos kilimo trukdytojų; 
gal kartais nepataikome eiti vidurio keliu, kai širdis sugelia, 
matant, kaip mūsų tautos vyrai šąla tautiškuose jausmuose, 
kaip į visas puses krypsta iš vienybės dėl savo asmeniškų 
įsitikinimų ir pamėgimų; gal kartais nediplomatiškai, per 
stačiai giname savo branginamuosius idealus. Vis tai gali at- 
sitikti, nes esame gi žmonės, kuriuos valdo ne tik protas, bet 
ir dirgsnis. Tečiau kas nėra partijiškai įnirtęs ant mūsų, lengvai 
gali suprasti, jog viso to darbo ir pasielgimo dugne guli ne 
asmeniškos pretenzijos, ne asmeniškas išdidėjimas, kurs su 
niekuo nesiskaito, ne paniekinimas svetimų įsitikinimų, bet 
tikras ir karštas noras taip Lietuvai tarnauti, kad iš to tarna- 
vimo būtų kuo didžiausis jai pelnas. Lietuva, kaipo surinkti- 
nis dalykas, kaipo čielybė, dažnai verčia mus širdį sugniaužus 
sakyti karčius tiesos žodžius atskiriems jos vaikams, nors šiaip 
jau juos kaipo žmones ir mylėtume, ir gerbtume. Suprasti 
suprantame, jog daugelis savo pasielgime neturi tiesioginio 
tikslo kenkti tėvynei, bet ką padarysi, kad prisieina žiūrėti į 
darbus ir į jų vaisius, o ne į intenciją? Dažnai juk ir neturint 
blogos valios, galima labai blogai daryti. Visai kitas dalykas, 

ar sugebame aiškiai išrodyti, jog kitų darbai, kad ir ne iš blogo 
noro, tėvynei blogan virsta: darome, kiek ištesime, labiau 
sugebą tepadarai geriau! 

Prieš trejetą metų darbo ėmėmės giliai viską apsvarstę ir 
patys nusistovėję. Nesvyravome per visą „Vilties“ leidimo lai- 
ką. Nekeisime savo pasielgimo būdo ir šiais metais: viltinin- 
kas - aiškus, nusistovėjęs realistas, blaivios šių dienų politikos 
tipas. Jį tegali pakreipti kitokios politiškos sąlygos, kada bus 
aišku, jog kitaip elgianties geriau bus galima tėvynės gėrybei 
išnaudoti tas sąlygas, neprieštaraujant pamatiniams savo 
principams. Bet Lietuvos padangė, lygiai kaip ir visos Rusijos, 
vis tamsiau niaukiasi. Reakcija kas dieną smarkyn eina. Vis 
didesni viesulai sūkuroja. Tokios „nepagados“ susilaukus, žiū- 
rėk tik, kad ko tvirtai įsikibus, kad tavęs ir tavo apystovų 
nenušluotų. Veltui tokiuo laiku mėgintumei plačiau sparnus 
išskėsti - taip tik pagreitintumei savo žuvimą. Reikia pralaukti: 
audra nėkados ilgai nešėlsta. Kol kas laikykimės įsikibę bent 
savo tautystės ir ją stiprinančios religijos (kas tos religijos už 
viską žemišką aukščiau nestato). Juk vieną ar antrą naikindami, 
Lietuvą tvirkiname, silpniname, o ne stipriname. Visi lietuvių 
priešai tai aiškiai supranta, tik mes patys dažnai to nesupran- 
tame. Čia, žinoma, negali būti ir kalbos apie kokį ten kleri- 
kalizmą, apie kokį ten iškėlimą vieno luomo aukščiau kitų. Mes 
nuo to nesulyginamai toliau esame, neg mums tai kai kurie 
laikraščiai iš atminties, ne dėl faktų, prikiša. Čia kalbama apie 
išnaudojimą tėvynės gėrybei visų elementų, apie įtempimą vi- 
sų pagėjų į tautinės kultūros darbą, į apšvietimą, į kėlimą 
liaudies susipratimo, jėgų grynai demokratiškų, kad galėtume 
apsieiti be jokių „šelpėjų“ ir „užtarytojų“ iš šalies. 

Svetimas mums lygiai kunigas, lygiai dvarininkas, lygiai 
kosmopolitas, kuris nelietuvio širdimi jaučia, ne lietuvio sie- 
lavartais sielojasi, bet yra grynas profesionalas, egoistas ar gau- 
dąs gerves padangėse, paniekindamas artimesnius žvirblius. 

Taip, stiprėjanti reakcija neleidžia mums pasidžiaugti nau- 
jais metais. Žmogaus piliečio teisės nesiplečia, Dūmos darbai 
eina sunkiai, valdininkų savavališkumas tebeviešpataus, 

kitataučių teises viešpataujantys rusai tautininkai vis labiau 
siaurins, draugijos veiklumas suspaudžiamas, privatinius 
žmones nuo švietimo darbo vis tolyn vyriausybė stumia, mo- 
kyklų ir knygynų steigti neleidžia, net visos švietimo draugi- 
jos esančios panaikintinos, mūsų žemę valstiečių bankas dalija 
rusams senatikiams, o mus, lietuvius, verčia emigruoti į svieto 
pakraščius; tikėjimų laisvės nei šešėlio... Tą nemalonią litaniją 
galėtume dar pailginti. Bet tiek to: ir iš to aišku, kiek daug 
punktų pavojume, kur visų pirmu reikia stovėti ant sargybos. 
Apie nusiminimą nėra ko nei kalbėti: tas būtų ne tik nelietuvis, 
tiesiog negyvas žmogus, kurs rankas nuleistų, kurs, matyda- 
mas suvaržytą bendrą veikimą, tūnotų dykas, nesunaudodamas 
visos savo energijos privatiniame kultūros, švietimo darbe. Štai 
į ką šiais užstojusiais naujais metais raginame lietuvių visuo- 
menę. Padirbėjus kultūros pamatuose, susilauksime laiko, kad 
ir plačiau galėsime savo sparnus išskėsti ir aukščiau palakioti. 
Duok, Dieve, kuo greičiausia tokios gadynės susilaukti! 


DĖL KATALIKIŠKUMO 
PANAIKINTINA 


Vilniaus gubernijos draugijų ir sąjungų valdyba gruodžio 
30 d. Nr. 119 davė štai kokią žinią: 
Vilniuje gyvenančių valstiečių S. Podžiūno, J. Vengrio, A. Le- 
gun... J. Matuko, J. Krištopavičiaus ir P. Meliūkščio, jog jie no- 
rį Vilniuje įsteigti Lietuvių darbininkų katalikų draugiją. Ka- 
dangi sulig $ 14 įstatytų projekto valdybos viršininkas turi būti 
katalikų kunigas, o dėl šiojo veikimo ($ 19) draugija turi 
neabejotiną ir tikybinį tikslą, tokių gi draugijų 4 str. I sk. laiki- 
nų įstatymų apie draugijas ir sąjungas kovo 4 d. 1906 m. ne- 
apima, tai, vaduodamasi 23 str. tų pačių įstatymų, nusprendė: 
neregistruoti Lietuvių darbininkų katalikų draugijos. 

£ 14 įstatymų štai koks: „Draugiją veda visuotinojo su- 
sirinkimo išrinkta valdyba drauge su kapelionu, kuriuo turi 
būti katalikų kunigas, draugijos narių pakviestas ir dvasiš- 
kosios vyriausybės patvirtintas“. 

$19 „Kapelionas turi sprendžiamąjį balsą tikybos ir doros 
dalykuose; kituose gi dalykuose — patariamąjį. Jis taipogi turi 
teise pats arba drauge su pirmininku reviduoti knygyną ir kasą, 
jei manys tai reikalinga esant“. 

Įsiskaitę į tą pranešimą, randame kelius nemaža reiškian- 
čius dalykus. 

1) Nuspręsta gegužės 23 d., o pranešta gruodžio 30 d. Ar 
tai paprastas kanceliarijos apsileidimas, ar ką kita reiškia? 

2) Prirodymai, kodėl neregistruojama draugija, aiškiai pra- 
manyti; valdybos viršininku (vo glave), girdi, turi būti kunigas, 
o parodomajame $ pasakyta, kad jis tiktai valdybos priedas, 
be to, nelygus kitiems nariams, nes visuose dalykuose, kurie 
nekliudo tikybos ir doros, teturi patariamąjį balsą. 

3) Kadangi kapelionui palikta sprendžiamasis balsas bent 
tikybos ir doros dalykuose, be to, revizija kasos ir knygyno, 
visa draugija, girdi, turi „neabejotiną ir tikybinį tikslą“. 

4) Kodėl šitą dalyką gubernijos valdyba dabar teatsiminė? 
Juk panašios draugijos seniau buvo registruojamos. Tame 
pačiame Vilniuje yra lenkų katalikų darbininkų draugija su 
filija Bialistoke. 

Visus tuos dalykus be neišaiškina „Vienybės“! Nr. 1 paduo- 
toji Žinia: 

„Kaune gauta iš vidaus dalykų ministerio raštas, kuriuo 
paaiškinama, kad vienuolika katalikiškų draugijų („Saulės“ 
(švietimo), šv. Juozapo (darbininkų), šv. Zitos (tarnaičių) ir 
kitos), nėsą kaip reikiant patvirtintas. Visos šitos draugijos 
esančios religijinės arba tikybinės, todėl jas patvirtinti tegalįs 
ministeris, o vietinė gubernijos vyriausybė neturėjusi teisės tai 
padaryti. Šitas dalykas būsiąs svarstomas draugijų ir sąjungų 
valdybos posėdyje sausio 12 d.“ 

Bet ir iš šito paaiškinimo kyla naujas klausimas: nejaugi ir 
vėl matome apsileidimą - pačios ministerijos? Juk gubernijų 


- 302 - 


valdybų patvirtintos draugijos gyvavo ištisus trejus metus; 
kitos plačiai pragarsėjo, o ministerija vos tik dabar susigriebė, 
jog neteisėtai gyvuoja! Bene tikresnis bus aiškinimas, jog iš 
Peterburgo papūtė vėjas prieš katalikų tikėjimą, tai ir ieškoma 
jo žymių, kad jas nutrynus. 

Kaip ta žinia patiks tiems mūsiškiams, kuriems taip pat, 
kaip ir valdžiai, tikėjimo žymės nepatikdvo, prieš kurias 
visokių laisvių, o jų tarpe ir tikybos laisvės, tai dabar turės 
„atžagariai“ paėjėti ir užprotestuoti prieš katalikų tikėjimo 
varžymą. 


DARBAI IR DARBININKAI 


Nei apie vieną lietuvių visuomenės dalį taip maža teturime 
žinių, kiek apie labiausia vargstančią fabrikose ir sodžių 
dvaruose. Ir negalima pasakyti, kad tie varguoliai nerūpėtų 
mūsų šviesuoliams, ypač laikraštininkams ir visuomenės 
veikėjams. Veik per visus didesnius susirinkimus darbininkų 
klausimas buvo keliamas. Ne sykį buvo manoma, net ir 
rašoma, jog labai reikia net tam tikro laikraščio, kurs ypatingai 
užsiimtų dabartiniu darbininkų padėjimu ir jų reikalais. Bet 
šnekos ir pasiliko šnekomis. Nei darbininkų padėjimo, nei jų 
darbo sąlygų mes nežinome. Kai buvo socialdemokratų laik- 
raščių, temokėjome antjų pykti ir sujais ginčyties, išrodydami 
kreivus jų veikimo kelius. Kai nebtekome tos rūšies laikraščių, 
ir patys nurimome. Na, argi tai pateisinamas dalykas? Galgi 
nepajėgiame darbininkų klausimo svarstyti ir jį rišti? Netiesa: 
turime gana žmonių, kurie artimiausia susiduria su miestų 
fabrikų darbininkais — tai įsteigėjai ir vedėjai jau kelių dar- 
bininkų draugijų: Panevėžyje, Kaune, Vilkaviškyje ir k. Turime 

žmonių, gerokai pasiskaičiusių darbininkų literatūros, turime 
net specialistų sociologų, mokančių ne tik kalbėti, ne tik kitus 
mokyti ir rašyti, bet, svarbiausia, visa širdimi užjausti šitą 
luomą ir sieloties jo sielavartais. Turime, bet ką lig šiol laimėjo 
mūsų literatūra, neskaitant senesniųjų socialdemokratų išlei- 
dimų? Tuo tarpu tegalime pasidžiaugti vienai vienu profe- 
sorium dr. Jurgiu Matulevičium ir jo socialinėmis paskaitomis 
pradžioje pereitų metų Kaune!. 

Jei nėra kam teoretiškai rišti darbininkų klausimo, taigi dar 
lieka grynų žinių dalis. Ar bent jų mūsų laikraščiai turi? Ar 
bent parodo, kaip kur darbai vyksta, kur galima atliekamas 
nuo sodžiaus darbų rankas pridėti? Ar persergsti sparnus 
pakėlusius iš sodžių išlėkti, kad neužsiviltų, lėkdami, kaip 
peteliškės į žiburį, į miestų fabrikas? Ne, neturi, neparodo, 
nepersergsti. Kaltintume pačius darbininkus, kurie jau rado 
ieškomąją „laimę“, jau vargų negalais įsikinkė į fabrikos ratą, 
jau prityrė 10-12 valandų dienos darbo saldybių, jau matė, 
kokios minios, rankas sudėjusios, tebelaukia, kada, mašina 
sutrynus vieną kitą darbininką ar dirbtuvių troškus oras, įva- 
ręs džiovą, paliuosuos bent kokią vietą kitiems. Žinoma, būtų 
kalti tylėdami, kad būtų apsišvietę. Bet kaip juos kaltinsi, kad 
veik visi, sa mažutytėmis išimtimis, žmonės bemoksliai, per 
nuovargį ir per neįpratimą nepavaldą plunksnos! 

Palieka kaltinti darbininkų draugijų veikėjus. Nepatei- 
sinamas apsileidimas! Ką mes apie tų draugijų veikimą Ži- 
nome? Nei tų metinių veikimo apyskaitų nerandame. O jos 
veikia, mokyklas steigia, vakarinius kursus daro, vakarus kelia, 
net apie darbininkų namą svajoja, skaityti ragina. Vis tai tokie 
darbai, kuriais praverta būtų pasigirti, kaip dažniau pasigiria 
savo veikimu kitos draugijos. Ne tik praverta, bet ir nebe- 
išvengiama, vis dažnai girdint iš kairėsios pusės priekaištus, 
jogei vadinamosios krikščionių darbininkų draugijos termoka 
numaldyti darbininkus, bet anaiptol neveda jų į susipratimą, 
į vienybę, nesustiprina jų, kaipo luomo, nestumia jų, kaipo 
surinktinės galybės, į teisingą kovą už savo padėjimo page- 
rinimą, neturi atsargos kasų, neturi ant vietos informacijų biuro 

(žinių suteikimo apie vietas ir darbus), ir taip be galo. Vienu 
žodžiu pasakius, dabartinės darbininkų draugijos, globojan- 
čios darbininkus kaipo žmones apskritai, bet ne kaipo atskirą 
visuomenės dalį. O tai turėtų būti pirmutinis ir tiesioginis tų 
specialių draugijų tikslas. 

Tuose priekaištuose nemaža klaidų, daromų per nežino- 
jimą. Tai reikia pataisyti. Daug ir tiesos. Tai reikia pasitaisyti. 
Ar šiaip ar taip, reikia, kad draugijos kuo dažniausia ir kuo 
smulkiausia supažindintų mūsų visuomenę su savo veikimu, 
atsakydamos į visus priekaištus. 

„Vilties“ skiltys broliams darbininkams atlapos, ypač smul- 
kesnėms žinioms. Kaip šviesuolius veikėjus, taip ir pačius 
darbininkus kviečiame ir raginame pasinaudoti. Nauda bus 
neabejotina. 

Ryga, Vilnius, Kaunas, Liepojus, Ventspilė, Šiauliai, Pa- 
nevėžys, Marijampolė, Vilkaviškis, Peterburgas, Tula, Odesa, 
Rostovas ant Dono, Kamenskoje, Sibiras, — vis tai dideli lietuvių 
darbininkų skruzdėlynai. O ką mes apie juos žinome? Vien 
tik, kad yra. Gerbiamieji korespondentai, ką berašą apie vienus 
spektaklius, atsigręžkime į tą pusę: rašymo dalykų neaprėpsite. 

Apie sodžiaus dvarų darbininkus kitą kartą. 


II 


Nr. 9 pakvietę tuos, kurei gali akyliau įsižiūrėti į miesto 
fabrikų darbininkų padėjimą ir jų darbo sąlygas, turime veik 
tą patį atkartoti, kalbėdami apie antros rūšies darbininkus — 
dvarų darbininkus. Šiuos pastaruosius kur kas geriau pažįs- 
tame, nes su jais sodiečiui inteligentui lengviau susidurti. 

Sulyginę fabrikų ir dvarų darbininkus, randame šiuos 
žymiausius skirtumus. 

NB. Kalbame čia apie darbininkus, iš sodžių kilusius, ne 
miestelėnus. 

1. Į fabrikų darbą stoja lietuviai sodiečiai ne iš bado, ne iš 
prispirtino reikalo, bet turį jau susidėję nors kelionei į tolimą 

kraštą ar miestą, labai dažnai gražiai pasiturį ūkininkaičiai — 
duonos ir apdaro jiems užtektų ir tėvynėje. 

Į dvarų darbą eina iš paskutinės bėdos, neberasdami kitur 
užtektino uždarbio. 

2. Prie tos „paskutinės bėdos“ sodžiaus beturčius privaro - 
vedimas. Kol neturtis vienas, jis tarnauja sodžiaus ūkininkams. 
Ir jam visai neblogai klojasi. Gaudamas visą užlaikymą, valgį 
ir drabužį, dar 50-100 rub. algos (Kurše ir Žemaičiuose dažnai 
iki 130 rb), jis išsigali ir išeiginius drabužius pasitiekti, ir, jei 
negirtuoklis, bent pusę algos pasidėti. Bet ligi tik vedė žmoną, 
įgijo dvejus dantis valgyti, o ilgainiui trejus, ketverius — iki 
keliolikos susilaukiant vaikučių, - ūkininkų gryčios jau jam 
per ankštos, reikia savo lizdo skyrium, reikia savo karvės, jei 
ne dviejų. Ir eina žmogus į dvaro kumetyną. 

Didžioji pusė fabrikų darbininkų nevedę, o įstodami į 
fabriką, veik visi esti nevedę. 

3. Fabriko darbininkai miestuose veikiai apsitrina ir pra- 
sišviečia susidurdami su šviesesniais žmonėmis, prisiklau- 
sydamijų kalbų, paskaitų, vaidinimų. Prasišviesdami išmoksta 
vertinti savo darbą. Darbuodamies dideliais būriais po kelius 
šimtus ir net po kelius tūkstančius vienoje vietoje, sueina į 
didelę vienybę, į didelę galybę, moka kits kitą palaikyti. 

Dvarų darbininkai - tai tamsiųjų kerčių šliužai, Dievo pa- 
darai, į galulaukes, į pamiškes nukišti, visą amžių lyg bačkoje 
laikomi, pro svikį į pasaulį težiūri. Be to, išsklaidyti po kelius 
ar po keliolika, jokios galybės nesudaro, o galutinas skurdas 
verčia už menką pridedamą grūdų saujelę ar žabų vežimą 
pataikauti ir laižyties užvaizdoms, indavimais ir melu pašalinti 
nuo tų „malonių“ kitus tokiuos pat vargšus ir taip dar labiau 
iškrikti. Pažeminąs skurdas padaro juos žmonėmis men- 
kiausios doriškos vertybės, kaip kad visuomenės padugnėmis. 

4. Fabrikų darbininkams skurdas, kai darbai sustoja, kai 
įsigalėjęs kapitalistas pradeda pernelyg išnaudoti jų darbą, 
menkiau mokėdamas, ilgiau dirbti reikalaudamas. Bet jiems 
pasilieka viltis, kad darbų vėl atsiras, kad vienybė privers 
kapitalistą teisingiau pelnu dalyties. 

Dvarų darbininkams vis vienodas likimas; ne badas ir ne 
mirtis iš bado, bet vis vienodas skurdas... skurdas... skurdas. 
Nei vakar, nei rytoj jis nemato jokios atamainos, jokio švie- 
sesnio džiaugsmo spindulėlio. Iš nesumaningo ir mažaturčio 
dvarininko, o tokių 970, ir spausdamas nieko neišspausi; iš 
turtuolių išspausti nesugebėsi. O visi jam atsakys: juk tu dviem 
rankom daugiau ir neuždirbi, o kad tavo reikalai padidėjo, tai 
argi darbadavio kaltybė? 

Vienoje Kauno gubernijoje tų vargšų bežemių yra du šimtu 
ir kelios dešimtys tūkstančių; tai padaro septintą dalį visų 
gubernijos gyventojų drauge su miestelėnais. Tokios minios 
būvį pagerinti tegalima griežtai permainant dabartinę žemės 
valdymo tvarką. Bet kaip permainyti — pasilieka klausimas 
atviras, ir mes apsiskelbti už vieną ar kitą būdą nedrįstame, 
per maža tam tikslui turėdami moksliškos medžiagos. 

Noroms nenoroms, prisieina tenkinties tam sykiui mažmo- 

"Žiais, kurie nors per nago jūodymą sumažintų dvarų kumečių 
skurdą. Geistina būtų, kad mūsų visuomenė ateitų jiems į 
pagalbą su savo labdarybės ir švietimo įstaigomis, doriškai 
priversdama dvarininkus žymiai dalyvauti tose įstaigose. Be 
to, reiktų apriboti maksimalinius darbdavių reikalavimus ir 
minimalinius kumečių reikalavimus, bent tokiuos, kurie už- 
tikrintų pakenčiamą jų būvį. Padedame štai keletą punktų 
vienos sankalbos, kurią mums buvo pasisekę 1905 metais 
padaryti, dalyvaujant devyniems dvarininkams ir jų kume- 
čiams. Ji yra vos tik pakenčiama, vis dėlto didelis žingsnis pir- 
myn į kumečių būvio pagerinimą, nes, apskritai imant, didžiu- 
moje dvarų sąlygos yra kur kas menkesnės. 

1. Naktimis darbų nedirbti. Darbo dieną skaityti per išti- 
sus metus nuo saulės tekėjimo iki sėdant. Esame išskaitę, jog 
tokiuo būdu darbo diena =10 valandų (vasarą ilgesnė, bet 
žiemą trumpesnė). 

2. Pusryčiams ir pietums duoti po dvi valandi per ilgąsias 
vasaros dienas nuo kovo 19 d. iki spalių 1 d., skaitant nuo 
skambinimo iki skambinimui. 

3. Darbą varyti iš vieno, bendrai; po uždaviniu - tiktai 
patiems darbininkams sutinkant. 

4. Ūkio padargai, neišskiriant nei kirvių, nei dalgių, nei 
pjūklų, turi būti dvaro; lygiai ir jų taisymas. Darbininkai, 
atsitraukdami iš vietos, juos palieka. 

5. Susirgusiems darbininkams per du mėnesiu nieko ne- 
nutraukti iš jų algos; per kitu du mėnesiu tik pusę. Ilgiau ser- 
gantiems įsteigti labdarių globą, kol neįvyks darbininkų 
apdraudimas nuo negalės ir senatvės. 

6. Užtikrinti darbininkams ir jų šeimynoms gydytoją, vais- 
tus ir kunigą. . 

7. Mokėti kumečiui: 

a) pinigais 35—40 rb; 

b) grūdais pirmalakomis: 44 pūdus rugių, 32 pūdu miežių, 
7 pūdus žirnių ir 7 pūdus kviečių - iš viso 90 pūdų; 

ba) vienam javui neužderėjus, pakeisti kitu lygios vertybės; 

c) žemės: bulbėms pasisodinti - dešimtinę šešiems kume- 
čiams, linams pasisėti - deš. 8 kumečiams, daržovėms pasiso- 
dinti — po gabalą 2-3 pūrų sodinimo; 

d) pašaro dviem karvėm užlaikyti: 4 birkavus šieno, 4 birk. 
vasarinių šiaudų, rugienių ir kvietienių - kiek gana; 

da) netyčia kumečio pašarui sudegus - atlyginti. 

8. Iš kumečių žmonų dienų ėjimo nereikalauti. Kviečia- 
moms užmokėti sulig laiko ir esamųjų kainų. 

9. Šienui nusipjauti, bulbėms nusikasti, grūdams susimalti 
duoti užtektinai laiko. 

10. Darbininkų neskirstyti į patinkamus ir nepatinkamus; 
prižiūrėti pačiam ponui ar jo ekonomui, neatiduodant vienų 
darbininkų kitų priežiūrai. 

11. Nesusipratimus tarp kumečių ir dvarininkų rišti taikos 
keliu, abiem pusėm pasirinkus teisėjus: be laiko atstatant, 
bausmes uždedant už vagystę, pasileidimą, jeibių darymą, 
rūkymą trobose, beširdį apsiėjimą su ašvieniu ir t.t. 

Iš šalies žiūrint, netikėtina, kad kai kurie šitie punktai 
reikėtų į sankalbą įrašyti. Bet esame prityrę, jog daugiur tikrai 
reikia. Paaiškinimus vėliau paduosime. Tuo gi tarpu prašome 
kumečius ir juos užjaučiančius iš visų vietų pranešti į by kokį 
laikraštį, ar daugeliu skiriasi vietinės sankalbos nuo šitos, kad 

ilgainiui galėtume pilnai nupiešti Lietuvos dvarų darbininkų 
padėjimą. Geistina būtų kuo daugiausia tokių žinių, kaip visa 
eilė „Viltyje“ buvusių Kaplio? ir kun. J. D. 

Tautą keldami, negalime užmiršti visos septintosios dalies 
mūsų tautiečių, nei žingsnio nežengiančių pirmyn, - mūsų 
sodžiaus proletarų. 


„RYGOS PIRŠLIAI VAŽIUOJA!“* 


Dangaus pamėnai, kaip visi gerai žinome, turi pranašingą 
reikšmę. Uodegotos žvaigždės, sakysime, visados atsiranda 
ne prieš gera, visados reiškia kokią nors būsimąją nelaimę. 
Astronomai, tiesa, giriasi žiną ir uodegočių takus. Antai liepė 
mums laukti pavasarį Galilėjaus kometos. Belaukiant štai 
šmakšt kita?. O čiagi kas? Išsižiojo astronomai. Tai visai ne- 
kviesta viešnia... Ką gi ji gali reikšti, galvojo astronomai, ne- 
mokėdami atspėti. Ir ne tik astronomai, bet ir visa Lietuva. Į 
redakciją pasipylė korespondencijos: ir mes matėme, ir mes, 
ir mes; o redakcija atsakyk, ką tai reiškia? Korespondencijų 
nedėjome, atsakymų nedavinėjome. Ką gi, Dieve brangus, 
greituoju atsakysi, kad reikia galvą palaužyti? Na, kas vaka- 
ras išeidami „oran pasidairytų“, matydami su didele pana- 
berija aukštyn užriestą kometos uodegą, galvojome, kol ne- 
padarėme šiokių išvedimų, kuriuos tuoj bevieliu telegrafu 
išsiuntinėjome užinteresuotiems. 

1. Jei uodegės reiškia kai kam nelaimę, tai tuo pačiu žygiu 
kitiems reiškia laimę. Jei, sakysime, bus karas, tai vieni 
pralaimės ir graušis, o kiti laimės ir džiaugsis. Daugumui juk 
nėra didesnio džiaugsmo, kaip kad išvydus ar bent išgirdus 
svetimą nelaimę. Tas vienas mandragalviavimas dar nieko 
nereiškia nepridėjus antro. 


* Iš lietuvių dainos!. 

2. Nežinoma uodegė pasirodė kaip tik tuo laiku, kada 
„Rygos Naujienos“ pradėjo gyvuoti „antrus metus“, tai yra 
išleido iš eilės penktąjį numerį. Tai jau daug reiškia ir verčia 
„Užsistanavyti ant to“. 

Nelaimėms ateinant, visų pirma, žinoma, imi taikinti į sa- 
ve, imi perkratinėti savo sąžinę ir budėti, kad bent nesnau- 
džiantį tave nelaimė užtiktų. Perkratę savo sąžinę —- savo 
vedamąjį laikraštį, nustėrome: taigi mūsų sunkiai sugriešyta 
Nr. 137, kur „Rygos Naujienas“, visai dar jų neregėję, išpra- 
vardžiavome gešefto kromeliu?... nors jos žadėjosi „aprūpinti 
ir užinteresuoti darbo žmonius kaip mieste, taip ir ant kaimos“. 
Perkratėme ir L. Jakavičiaus sąžinę - jo leidžiamąjį laikraštį - 
ir išvydome jau pirmame numeryje labai daug reiškiantį, nors 
paslaptingą, antrą pažadėjimą tokių dalykų mums duoti, ko- 
kių nei vienas kitas laikraštis nėra dar davęs, kad ir žadėjęs, 
arba ne tiek davęs, kiek skaitytojai norėtų. Supratome minė- 
tąjį „aprūpinimą“, supratome, jog naujas dangaus pamėnas 
reiškia mums Nr. 137 nusidėjusiems nelaimę - pilną prirody- 
mą, jog klydome. 

Ale liko kitas klausimas: jei mums nelaimė, tai kam gi laimė, 
kas džiaugsis, kai mes liūdėsime? Atsakymą atnešė „Rygos 
Naujienos“, Nr. 3 šių „antrųjų“ metų: džiaugsis, žinoma, visų 
pirma „R. N.“, o drauge su jomis visi Lietuvos senberniai ir 
senmergės, kuriuos „R. Naujienos“ apsiėmė ypatingu būdu 
„Aprūpinti“! Išsipildė... 

Gerbiamieji senberniai ir senmergės... Ne, ne taip! Gerai 
išauklėtas žmogus visados pirmąją vietą užleidžia moterims. 
Taigi, Lietuvos senmergės, vis viena — gerbiamos ar ne, ilgus 
metus veltui dūsavusios, veltui langelius pražiūrėjusios, var- 
telius nurymojusios, belaukiant karaliūno, ir, senberniai, vis 
viena - gerbiami ar ne, ištisus 40 metų veltui margų kraitelių, 
aukso pūrelių, o ne žmonų ieškoję! Jums tai kometa blykstelėjo 
iš savo uodegos laimės spindulius! Nuo šio mėsiedo nebėra 
senmergių, nebėra senbernių — nebereiks dovanų siūlyti 
vedantiems, kaip prancūzai daro, nebereiks štrapuoti neve- 
dančių, kaip amerikiečiai ketina: dunda, bilda, dulkes kelia 

Rygos piršliai - „Rygos Naujienų“ redakcija! Kas dabar pano- 
rės „kavalieriaus 40, kas 37 metų“, kas „merginos ar našlės, 
ne senesnės 35 metų“ ar „ne jaunesnės 25 m.“, kas „1000 rb 
kraičio“ ar „bent kokio kapitalo“, kas vesti, kas susipažinti, - 
tegu tik nurašo laišką į „Rygos Naujienas“, ir jos tuoj pririnks 
tinkamąją porą. Gal už didelę kainą? 1070 nuo kraičio, kaip 
pas žydus? Kur tau. Už menkniekį - užmokėsi už keliolika 
eilučių apskelbimo ir turėsi kandidatų ar kandidačių visą būrį, 
kad net akys iš kaktos išspruks besirenkant. 

Štai koksai lietuvių „aprūpinimas“ „Rygos Naujienų“ 
žadėta! Štai kas „hauja“ žadama mūsų laikraštijon įvesti! Štai 
kas naujos uodegės Lietuvai lemta! 

Amerikietiškai sumaningo esama to „gešefto kromelio“: 
klientų nepritrūks. Buvo ir kitur tais reikalais kreiptas. Andai 
„Lietuvos Žinias“* kad apniko viena „juodbruvė“ senmergė, tai 
vos atsikratė, o karčiai išjuokusios vieną senbernį, atbaidė visus 
kitus. Na, ale „L. Žinios“ paprastus lietuvių reikalus aprūpins. 
Kur joms kišties į deivių dalykus, ypač į Veneros —į piršliavimą! 

Prieš dešimtį ar daugiau metų Varšuvos žydas, „Przegląd 
Tygodniowy““ leidėjas, buvo sumanęs tokį pat gešeftą varyti, 
bet nabagą tuojau suėmė visa laikraštija ir turėjo liauties 
tvirkinęs ir be to netvirtos doros didžiumą visuomenės. O 
kaipgi mes, Lietuvos laikraštininkai, priimame tą naują lietuvių 
„aprūpinimą“ — mergomis ir kavalieriais? 


RAMUS AR NEGYVI? 


Niekur pasaulyje nėra ramybės, viskas juda ir mainosi. 

Visi gyvi padarai nepaliaudami maino savo sąstatą, išmeta 
vienus sunaudotus dalykus, įtraukia į save kitus; kvėpuoja, 
maitinasi ir taip auga, tvirtėja. Ligi tik nebepajėgia to padaryti, 
pradeda vysti ir miršta. Tada tik susilaukia „ramybės“ — 
nebebuvimo. 

Net ir negyvi padarai nežino ramybės, tviskėdami savotiš- 
komis galybėmis, kurios net ir jų srityje sukelia audras, sulaiko 
vienybėje jų sąstatos daleles ir sudaro savotiškus santykius su 
kitais padarais. Ligi tik sustoja tos jėgos veikiusios - ir uolos 
subyra, išnyksta, pereina į rimties, nebuvimo sritį. 

Iš vienų tik žmonių irjų draugijų kažin kodėl reikalaujama 
kažin kokios išsvajotos amžinos „rimties“. Reikalavimas tie- 
siog priešingas patiems gamtos įstatymams. Ir tuščias, nes vis 
tiek tos rimties nesusilauksi: kol visi žmonės nepereis į ne- 
buvimą, vis tiek kils aukštyn, kris žemyn, augs, stiprės ar 
silpnės, kovos už maistą, kels audras savo tarpe, ir taip be galo, 
be poilsio. Valdovai pastatoma, įstatymai rašoma visai ne tuo 
tikslu, kad visą tą judėjimą, gyvybę nuslopintų ar visai 
numarintų, bet kad jį sutvarkytų, kad žmonių pajėgos nebūtų 
dykai eikvojamos, neišduodamos vaisių. 

Mintys nenaujos, prirodymų nereikalingos, tečiau jos gal 
taip ir pasiliks nesuprastos tų, kuriems visų pirmu priderėtų 
tai suprasti, - politikos ir visuomenės darbų tvarkytojų. Ap- 
leisdami tuo tarpu politikos neramumą, kurį vyriausybė, 
nemėgindama leisti tvarkios laisvės vaga, temoka teisti kaipo 
piktos valios išdavą, paimkime mažesnį — tautos dvasios 
nerimimą. 

Ar sveikas tai apsireiškimas, ar ligūstas? Jei nesveika kova 
už politikos laisves, už kūno maistą, tai, žinoma, nesveika ir 
tautų kova. Bet taip negalime samprotauti. Tečiau, kiek kartų 
iškyla bet kur bent mažiausis ženklas tautos gyvybės, pasirodo 
judėjimas, maži reikalavimai ar bent pageidavimai, nieko 
negalvodami, tuojau apskelbiame tai peiktinu ir net baustinu 
darbu ir imame ieškoti „kaltininkų“. Tai viena klaida. Viską 
mums atstoja vienas pigus, nepamatuotas samprotavimas: dėl 
ko seniau buvo „ramu“, o dabar pasidarė — „neberamu“? 
Aišku, jog atsirado koks neramintojas! 

Žinoma, atsirado, nes - turėjo atsirasti; žinoma, judėjimas 
apsireiškia nariais, pirma vienu, paskui antru, trečiu, kol ne- 
apima viso organizmo. Bet ar kalti kojos pirštai, kad jie pirmi 
pradeda šalti? ar ausys, kad jos pirmos pradeda iš gėdos rausti? 


-312- 


ar pilvas, kad išalkęs ima traukyties ir rankoms paliepia 
išsitiesti prie duonos? 

Antra klaida, kad tautos judėjimą mėgstame lokalizuoti, tai 
yra kad žiūrime į jį kaipo kokios bent vietos „nerimimą“ ir ten 
pat ieškome didžiojo kaltininko (g 6wnego winowajcy). Tauta 
juk surinktinis organizmas, o atskiros vietos - tai tik jos nariai. 
Vienas narys sujudęs įjudina antrą, antras trečią. Ir taip per 
visą tautą pereina, kaip šiurpas per visą kūną. Ieškok gi dabar, 
kad geras, vyriausiojo kaltininko! Galima nutverti kai ką 
judantį, bet tai nebus nei pirmasai, nei vyriausiasai kaltininkas, 
nes tokio nesuseksi; pagaliaus nei ne „kaltininkas“, nes jis tik 
mechaniškas pervedėjas kur kitur pasidariusio susitraukimo 
ar išsitempimo. 

Trečia, klaidinga manyti ir apie pasirodžiusį šen ar ten 
tautos judėjimą kaipo apie naują. Jei tauta gyva, ji visados turi 
gyvybės ženklus - judėjimą. Tik jis vienu laiku kitaip apsi- 
reiškia, kitu vėl kitaip, dvasios pajėgos svyra tai vienon pusėn, 
tai kiton. Nesenai savo laisvę temokėjome parodyti karče- 
mose, kur, nieko nesivaržydami, miško gyvulio balsu žvyga- 
vome, o savo didystę ir karališkumą - žydų kromeliuose, ko- 
liodami ir visaip išpravardžiuodami pardavinėtojus neva už 
jų suktybes, per dideles kainas, per menkas prekes ir per ne- 
teisingą svarą. Šiandieną jau dažnai mokame savo neva liuo- 
są valdymąsi parodyti ir per valsčiaus sueigas, kur pirmi- 
ninkauja guzikuotas valdininkas, o savo karališkumą ėmėme 
ne rodyti, bet auklėti, nukrypę į mokslo ir dailės sritį - į 
laikraščius, knygas, dainą ir muziką. 

Prieš tai gal niekas ir neprotestuotų, kad judikai nekrikšty- 
tų to savo judėjimo vardu saviškai, lietuviškai. Būk tu, kuo 
nori, veik, ką tik nori, tik nesivadink lietuviu, ir viskas bus 
gerai! Bet kaip čia nesivadinus, kad lietuvystė, nors ilgoką lai- 
ką prislėgta, ima atsirūgti? Neraugėti, gazams susirinkus, 
tiesiog negali. Ar už tai reikia bausti? Nepriderėtų. 

Teko mums kalbėties su deputacija iš vieno Lietuvos kam- 
pelio, kur seniau buvo „ramu“, o dabar pasidarė „neberamu“, 
t.y. pradėjo poterių mokyties, dainas dainuoti, knygas skaityti, 

su alkoholiu kovoti, bažnyčią statyti. Blogai, ką ir besakysi! 
Bet dar blogiau, kad ketvirta dalis parapijos ėmė lietuviškai 
poteriauti, dainuoti ir skaityti ir pareikalavo, kad bent Evan- 
geliją jiems kunigas lietuviškai paskaitytų. Na, tai jau visai 
revoliucija! Karaul! Litva apniko ir nori „negadną“ kalbą 
vartoti! Gelbėkite, tėvynė žūva - „neramu“ pasidarė! O ne- 
seniai taip viskas buvo „ramu“, - melancholiškai pabaigia 
„neramybės“ priešai. 

Klausiame gi, kokia laimė buvo iš tos senosios „ramybės“. 
O kokia gi? — atsakė deputacija: poterių nei šiaip, nei taip ne- 
mokėjome, džiuginomės tik degtine, svieto nematėme, nieko 
negirdėjome ir nieko nesuprasdavome, parapijos bažnyčia ir 
kiti trobesiai supuvo - baigėme nykti. Mirtis - ne „ramybė“... 

Ar tik tokie nuopelnai „ramiųjų?“ Jei taip, tai - valio „ne- 
ramybė“, nes jos darytojai tebėra gyvi! 


TAUTIŠKUMAS IR RELIGIJA 
SKAITYMO KNYGOSE 


Boleslovas Prusas (A. Glovackis)!, vienas iš garbingiausių 
lenkų visuomenės mokytojų, blaiviausias lenkų kultūros kė- 
lėjas, štai ką rašo vienoje „savaitinėje kronikoje“ apie tą 
kultūrą*: 

.. „Ji didžiu balsu šaukia: 1) idant kiekvienas žmogus turėtų 
kiek tiek visų reikalingiausių ir tikrų žinių apie visa tai, kas 
aplink jį yra; 2) idant tomis žiniomis būtų aprūpinta visa 
visuomenė, kiek tik galima, vienodžiau. Šis tikslas pasiekiama 
per švietimą. 

Apšvietimo reikia bent tokio, kad kiekvienas tobulai mo- 
kėtų skaityti, t.y. suprasti tai, ką skaito; taip rašyti, kad galėtų 
aiškiai ir tvarkiai išreikšti savo mintis; keturių aritmetikos 


* Žiūr. „Tygodnik Illustrowany“? Nr. 2. 

veiksmų, paremtų ant daugybės įvairiausių pavyzdžių; galop 
braižyti -su geometrijos pradžia, ir slėjdos (rankų darbo); šalia 
to higienos ir etikos (mokslo apie sveikatą ir dorą) ir rusų 
kalbos — bent 2 000 žodžių vartojimo... 

Didžiausios, ale tai iš tikro didžiausios, svarbos yra vadina- 
mosios skaitymo knygos, arba chrestomatijos, ir savamokslių 
knygynai. Visos tos knygos turi būti parašytos aiškiai, trum- 
pai, neklaidingai, praktiškai, o jų turinys — žinios iš fizikos, 
chemijos, kosmografijos, meteorologijos, geografijos, geologi- 
jos, mineralogijos, botanikos, zoologijos; daugiau, žinios iš psi- 
chologijos ir logikos, etnografijos, sociologijos, politikos ekono- 
mijos, statistikos, civilizacijos istorijos, teisių, politikos ir karo 
mokslo. Labai svarbią vietą skaitymo knygose ir knygynuose 
reikėtų paskirti mokslui apie Dievą ir apie dvasinį pasaulį, 
įdedant iškilmingiausias pasaulėžiūras, kurias įstengė pasi- 
daryti tose srityse tveriamoji žmonių jėga“... 

Gerbiamasis lenkų visuomenės veikėjas ima čia bendrai 
skaitymo knygas ir savamokslių knygynus. Tečiau grynąsias 
jo mintis lengva įsidėmėti ir tiems, kurie imsis konkursui rašyti 
vadovėlius. Pagalvokim apie jas. 

Jei pirmojon vieton dedama tikros žinios apie visa tai, kas 
aplink šviečiamąjį žmogų yra, tai labai klaidinga būtų kai ku- 
rių mūsų pedagogų nuomonė, jogei tautos dalykų pažangus 
mokytojas turįs vengti. Nei tai būtų pedagogiška, nei išven- 
giama. Kas man naudos, jei, žinodamas apie tolimesniuosius 
dalykus, nežinosiu artimųjų? Ir kaip galima tolimuosius 
pasiekti — ne per artimuosius? Na, kalbant apie artimuosius, 
tautinius dalykus, kaipgi išvengsi šiandieną daugelio „pažan- 
giųjų“ peikiamo tautiškumo, patriotiškumo? Skaitymo knygos 
rašoma juk ne tiktai mokyti, bet ir auklėti, rūpinamasi, kad 
mokinys ne tiktai Žinių prisirinktų, bet ir savo dvasią brendintų 
ir ją kildintų. Tai atmindamas, skaitymo knygos rašytojas 
rūpinsis iš visų artimųjų dalykų parinkti prakilniausius, idant 
mokinys, juos įsivaizdinęs, pamėgtų ir sektų. Tai darydamas, 
rašytojas, noromis nenoromis, pavirs — „tautininku“, ko, siau- 
rai tai suprasdami, kai kurie vengia kaip kokių nuodų. 

Tėvynės žemė penėtoja graži ir pusėtinai derlinga; mūsų 
dainos švelnios ir prakilnios, mūsų broliai lėti ir linksmi, se- 
sutės lipšnios, doros ir švarios - kaipgi visu tuo nepasidžiau- 
gus, neparaginus visa tai pamėgti ir prie jų prisirišti? Idealizuoti 
paliovę, argi paliksime jaunuomenės širdžiai penėties tais 
kasdieniais ištvirkėlių ir nenuoramų paveikslais, kurie, nors 
nėra bendras visų lietuvių būdo apsireiškimas, vis dėlto labai 
visur vaizdūs? Ar gera, jaunuomenę į visa ką savo atšaldžius, 
kaip kad paraginti ją, spjovus ant viso ko savo, ieškoti ten 
tėvynės, kur skardžiau žvanga pinigai, užleisti kitiems tokį 
kraštą, kur be audrų verpetų žemė sočiai maitina, nors nelepina? 

Idealizavimo, kuo daugiausia idealizavimo! Vaisingesnis 
darbas žmogų į gerą keliant, neg jį nuo blogo stumiant. 

Taip pat galvojama mokytojų, su kuriais mums teko įsišne- 
kėti, apie lietuvių istorijos vadovėlio rašymą. Anot jų, istorija 
daugiausia padeda jaunuomenę auklėti, daugiausia peno 
duoda jų dvasiai. Taigi nebent aukštesniam kursui pritiktų, 
ko per anų metų konkursą buvo reikalaujama: kad vadovėlis 
būtų ne Lietuvos istorijos, bet lietuvių tautos ir jos kultūros 
kilimo istorijos. Pradžiamokslius tokios istorijos būtų per 
sunku ir net negalima išmokyti, nes tokia istorija būtų per 
sausa, per nevaizdi, menkai išlavintas protas nestengtų jos 
sekti, o jausmų jį neužgriebtų. 

„Religija mūsų visuomenėje susiaurinama iki vienų prak- 
tikų, geriausiame atsitikime iki etikos puoselėjimo, tečiau 
neįsikaitina žmonių dvasios, nei nekyla į viršžemiškus tikslus... 
Nors su galutinu visuomenės iširimu ir ištvirkimu šiaip taip 
kovoja katalikų Bažnyčia; kad prasčiokas negirdėtų skelbia- 
mųjų prisakymų, kažin kaip mes neišrodytume“, — sako tas 
pats B. Prusas kitoje savo kronikoje (Žiūr. Nr. 3). 

Taigi mokykla turi padėti Bažnyčiai tą doros darbą varyti, 
nes laiku nepradėjus paskui sunku beįkaitinti žmonių dvasią 
ir bepakelti ją į aukštesnius tikslus. Taigi ir religijinės doros 
dalykams turi būti vietos skaitymo knygose. 

Dar kartą pažymime tuodu dalyku - tautiškumą ir religiją, — 
mūsų nuomone, būtinai reikalingu jaunuomenę auklėjant. 

Buvome ir pačių pedagogų prašę, kad tuodu dalyku pasvars- 
tytų. Gavome ir pasižadėjimų. Bet iki šiol nesusilaukėme 
išpildant. 

Kiek ir kurion skaitymo knygon reiktų įdėti iš kai kurių 
minėtųjų mokslų, paliekama pačių rašytojų nuovokai. 


KOVA SU PATAMSIŲ DARBAIS 


Patamsių darbais vadiname visus ištvirkimo ir neteisybių 
darbus. Daug jų yra. Bet visų daugiausia tolimuose mūsų so- 
džiuose ir miesteliuose. Apie juos šiuo žygiu žadame pakalbėti. 

Kartėlis ėda, pradėjus rankioti žinias į laikraščių skyrius 
„Valsčius ir valstiečiai“, „Sodžius ir sodiečiai“! Retai kada už- 
tinki kokią malonią naujieną, kokį išminties, teisybės, susi- 
pratimo ir drąsos darbą. Daugiausia - skundos ir skundos ant 
savo brolių kaimynų, ant savo perdėtinių už jų patamsių 
darbus. 

Štai valsčiaus pinigais statoma valsčiaus ar mokyklos troba. 
Eina derybos, kas pigiau pastatys. Kapitalistai griebiasi dviejų 
priemonių. Iš pradžių mėgina pašalinti savo konkurentus, gera 
valia įduodami jiems dalį laukiamojo pelno. Jei pasiseka, 
derybų kaip ir nebesti: trobą statyti apsiima už aukščiausią 
kainą, valsčius užmoka ir tai, ką kapitalistas bus kitiems 
pašalinti išleidęs. Jei konkurentų nesiseka pašalinti, statytojas 
varo iki žemiausios kainos. Pastato trobą netikusią: sienojams 
susigulėjus, per vidurines sienas pradeda katinai landžioti, 
durys ir langų spelčiai persimeta, krosnys susproginėja, stogą 
perlyja. Ir antrais trečiais metais valsčius turi iš naujo skirti 
du tris šimtus trobai pataisyti, t.y. pridėti tiek, kiek būtų 
atsiėjusi troba, gerai iš pat pradžių statant. Kapitalistas ir 
pigiausia apsiėmęs statyti uždirbs, nes jo darbą, kuris būtų 
papeiktas ir kūtę, o ne gyvenamąją trobą, statant, valsčiaus 
komisija priims. Kam gi būtų patamsis? Komisijai ir valsčiaus 

ponams prarydysi ir pragirdysi 50 rb, į nešvarius jo delnus 
įdėsi 150—200 rb, ir pabaigta: du, tris ir daugiau šimtukų dėkis 
į savo kišenę už... sugadintą medžiagą. Dar nepradėjus dery- 
bų, visi žino tuos patamsių darbus kaip skaitytojai, taip ir 
užsakytojai. Žino, namie tam sykiui pakreitėja ir... tyli. 

Išduodama valsčiaus krasa. Krasininkas rinktinius vaišina, 
„ponams“ kyšius spraudžia, kad nenumuštų kainos. Mažiau 
apsukrūs konkurentai vypso, belaukdami derybų, ir išgirsta, 
krasa atiduota tomis pat sąlygomis - be derybų, nors buvusiojo 
krasininko vežimai niekai, sulūžę, išklibę, sėdynės - tvorgaliai, 
arkliai - gyvakarai, vos bepasivelka, ir tų neužtektinai. Kitas 
būtų paėmęs keliais šimtais pigiau ir geriau krasą aprūpinęs. 
Valstiečiai pakreitėja ir.. „nutyla. 

Renka „valsčiaus ponus“. Kandidatai per du tris mėnesius 
vaišina rinkėjus skyrium smuklėse, per dvi tris savaites pas 
save, alaus prisidarę, karvę pasipjovę ar kiaulę pasiskerdę. 
Rinkimų dieną negali susilaukti rinkikų. Suguža vienu sykiu, 
visi užlietom akim. Dar neišklausę kandidatų vardų, jau iš tolo 
šaukia savo vaišintojus. Aprenka žmones menkos doros, ne- 
blaivius ir plėšikus. „Ponai“ iš žmonių trigubai atsilupa 
vaišėms išleistuosius pinigus, teisėjai neteisingai teisia. 
Žmonės kreitėja, bet... tyli. 

Žemieji policijos tarnai, sargybiniai, urėdninkai ir kiti, 
vienur kitur kumštims valią duoda, žmogaus nepaliečiamybės 
nepripažįsta, ginklus be reikalo ir ne vietoje vartoja. Žmonės 
inkščia, pakaušius krapštosi ir... tyli. 

Ir taip be galo. 

Pašaliečiai, visa tai girdėdami ir matydami, susidaro nuo- 
monę, būk mūsų sodžius ne tiktai tamsus, nesusipratęs, užjo- 
dytas, įbaugintas, bet ir supuvęs, neišsigalįs patsai valdyties 
ir ginties. Atsirado reikalas suvaržyti valstiečių valdymąsi 
plačiomis teisėmis žemiečių viršininkais. Sumažėjo ištikimybė 
valsčiaus teismų, t.y. tų teismų, kurie laikosi vietinių, per ilgus 
amžius išsidirbusių papročių, o ne visai Rusijai vienodai 
surašytų įstatymų. Kas gali būti geresnio už papročių teises, 
tą ypatingą ženklą skyrium išsidirbusios kultūros? Bet jas 

nuvalkiojus, prisiėjo pakeisti visiems bendrais taikos teismais. 
Ir juridiškieji mūsų paminklai turės visai išnykti. 

Liūdna, kad mes patys savo rankom susiraišiojame. Nebe- 
lieka nei kam pasiguosti. 

Mes nesutinkame su nuomone, kad mūsų valstiečiai būtų 
doriškai supuvę, savo žmogiškos vertės nebenumaną ir savo 
teisių nebežiną. Ne, šimtą kartų ne! Didžiuma mūsų visuo- 
menės tebėra sveika, dora ir teisinga. Vyriausioji gi priežas- 
tis skurdo dėl kai kurių patamsių darbų yra ta, kad mes 
esame per lėti, per nerangūs, per mažai suprantą, kaip ankš- 
tai yra susirišę atskiro žmogaus reikalai su visuomenės 
reikalais; nėra pas mus viešosios nuomonės, su kuria kiek- 
vienas, piliečio garbę brangindamas, turėtų skaityties. Mes 
per nedrąsūs esame kiekvieną darbą pavadinti tikru jo var- 
du, patamsių darbą viešai peikti į akis pačiam patamsio vei- 
kėjui. Nejautrios sąžinės žmogui ne kiek teskauda, kad žmo- 
nės apie jį kur už durų užsislėpę pasišnibžda ir papeikia. 
Blogiau jam būtų, kad tiesioginiuose su juo susidūrimuose 
parodytumne savo panieką ir aiškiai, atvirai stumtume jį šalin 
nuo viešojo darbo, o ne keltume, visai jo negerbdami, aukš- 
čiau už save. 

Šitas nedrąsumas teisybę patamsio veikėjui į akis žerti 
pasirodo ir mūsų laikraščiuose. Skundų ir aimanų prirašoma 
į laikraščius begalės, parodoma skriaudikų vardai, pavardės, 
laikas ir vieta, tik viena, visų svarbiausia, paslepiama... kas 
prieštarauja, kas juos peikia ir į viešąjį žmonių teismą šaukia 
per laikraštį. Kaip namie už sienų tedrįstame blogą papeikti, 
taip viešai — už laikraščio, tikriau už jo redaktoriaus, pasislėpę. 
Čia nesusipratimas. Patys, tiesiai užgauti, drįstame vilkti 
skriaudiką į teismą ir pastatyti prieš jį savo liudytojus. Laik- 
raštis toks pats teismas, bent pradžia jo, tas tėra skirtas, kad jo 
teismo didesnė minia klauso, o bausmė tėra doriška, nors ji 
skaudesnė už pinigų ir kalėjimo bausmę. Taigi kodėl šitame 
teisme nepasirodome atvirai patys ir su savo liudytojais? Jei 
iš bailės to nedarome, tai tada ir į paprastą teismą nesiskųsime, 
nes ir už tai gali mums atkeršyti. 

Laikraščiai šiandieną jau didelė galybė. Per juos tegali 
išsidirbti visuomenės viešoji nuomonė. Ne dorieji, bet nedo- 
rėliai turi bijoti laikraščių — tų išvilkėjų eikštėn visų patamsių 
darbų. Per laikraščius, anot advokato Tarchovskojo, gynusio 
„Viltį“ nuo urėdninko Glinskio (žiūr. Nr. 16)!, tėra vienatinis 
būdas kontroliuoti nieko nevaržomus tolimų užkampių 
veikėjus. Taigi jais naudokimės, kovodami su patamsių 
darbais, bet naudokimės atvirai, būriais susirašę, tikrąsias savo 
pavardes padėję, visados prisirengę tai atkartoti teisme ir 
prirodyti, ką atvirai, teisingai, nieko neperdėdami prikišome 
patamsių veikėjams. Be to atvirumo ir pasiryžimo ginti teisybę 
laikraščiai atsiranda suvaržyti, per dantis, anot to, turi košti 
teisybę, daug užtylėti, nes nėra žinios, kas padės apsiginti, jei 
patamsių veikėjas sumanytų per teismą prirodinėti, jog 
parašyta —- šmeižimas. 

Taigi drąsiai, atvirai kovokime su patamsių veikėjais namie 
ir per laikraščius, jei nenorime, kad jie visai sunaikintų mūsų 
gyvenimą ir pabaigtų plėšti mūsų šlovę! Mėginkime išdirbti 
dorą viešą nuomonę apie savo kaimynus ir „ponus“. 


UŽ RUBLĮ AR Iš KERŠTO? 


(Mūsų dvarininkams) 


Gerbiamieji mūsų dvarininkai lietuvių laikraščių neskaito 
1) dėl to, kad jie esą per demokratiškai rašomi ir dvarininkus 
„užsipuolą“, 2) dėl to, kad rašo kalba, kurios mokėti Lietuvos 
bajorui visai nepritinka. Pirmoji priežastis ne visai teisinga: 
lietuvių laikraščiai per retai mūsų dvarininkus „užpuola“, t. y. 
kai ką pakritikuoja, o paskutiniu laiku ir visai ne. Taigi, no- 
rėdami palaikyti senovinę laikraščių šlovę, ketiname šiuo žygiu 
kiek tiek užpulti. Antroji priežastis teisingesnė. Vietinės kalbos 
mokėti — reikštų kaip ir vienybę su kitais gyventojais turėti, o 
iš tikrųjų tos vienybės nei buvo, nei yra, nei ateityje nesimato. 

Dvarininkas bajoras: szlachcic jestem, dobrze urodzony!; 
sodietis — visai kiton knygon įrašytas, nes jis - chtop, podte 
urodzony*. Bajoras tarnavo, tėvynę gynė ir ją pardavinėjo, 
būdamas kariuomenėje ar senate, ir taip „nuopelnus“ sau ir 
visoms būsimoms kartoms rinko. Mužiko gi kokie nuopelnai? 
Jis tik visą kunigaikštystę penėjo, daugiau nieko! Ir kaip bajoras 
šiandieną pučiasi svetimais nuopelnais, mužikas tegali... tiktai 
juokties iš jo. Žodžiu, niekur nėra nei krislo bendrumo. Tai 
kam čia ta bendra kalba? 

Atsiprašau, kad kiek išklydau iš vagos: aš juk norėjau už- 
pulti dvarininkus. Bet ko gi vertas būtų užpuolimas, jei mūsų 
dvarininkai lietuviškų laikraščių neskaito? Daug vertas, nes 
ir neskaitydami išgirsta nors iš antrųjų ar trečiųjų lūpų, ir 1a- 
biau širdin dedasi, neg mums tai rodosi. Jei taip, tai nebus tuš- 
čias darbas retkarčiais užpuolus. 

Gerbiamieji Lietuvos dvarininkai, paprastieji bajorai ir 
grafais tituluotieji (teisingai ar neteisingai vis viena)! Išdrįs- 
tame... turime garbę paklausti jūsų, kodėl Lietuvos žemę, kuri 
į jūsų rankas šiaip ar taip pateko, parduodate rusams, o nę 
lietuviams? Matote, mes girdime dvejopą to jūsų pasielgimo 
aiškinimą. Vieni sako, Lietuvos bajorai paskutiniais laikais taip 
nususę, jų karūnos taip palinkę į šalį, kad rublis pasidaręs jiems 
labai ir labai brangus. Rublį kyštelėjus, mūsų bajorų širdis tuoj 
apsalstanti. Tai žinodamas, valstiečių bankas? vis primetąs po 
keletą grivinėlių daugiau, neg lietuviai duoda. Ant viso dvaro 
susidarą keletas šimtų viršiau. Suma - nepaniekintina, nes už 
tuos pinigus galima du, o gal ir tris kartus nueiti į puikųjį 
miesto restoraną ir ten labai labai linksmai vakaras praleisti. 
Tai mūsų dvarininkai, rankas bučiuodami, parduoda savo 
dvarus nors trupučiukėlį didesne kaina rusų bankui, o ne lie- 
tuviams. Ak, kokių brangių esama turtų liekanų! Dėljų - vakar 
„nieprzejednany“, šiandien „ugodowcu““ lieka. Jau koks kietas 
buvo bajoro sprandas, kaip aukštai užrietęs nosį nešiojo, o prieš 
rublį kaip nendrė lenkiasi; kokių tvirtų principų lenkų senovės 
šalininkai, o ir tų nuomonės prieš rublį lūžta. Grafai Miel- 
žinskiai, Daujotai, pikčiausi endekai Nielovickiai, Zaleskiai ir 

visa gauja labai garsių ir ne taip garsių pavardžių jau šiandieną 
įrašyta į Lietuvos istorijos lapus kaip išdavikai, jei ne pačių 
žmonių, tai jų brangiausio turto - žemės. Kur bedingo jų 
bajoriška šlovė, kur senovinis rūpesnis saugoti gerą savo 
vardą? Jie apkurto, keikiami nebeklauso, nei į laikraščių pri- 
kišimus nebeatsako. Viešoji nuomonė savo, o išduotojai savo. 
„Goniec Wilenski'““ Nr. 35 šaukia visuomenę prieštarauti šito- 
kiems žmonėms „dėl labo lenkų visuomenės Lietuvoje“. Tene- 
prikiša, girdi, mums lietuviai tų Nielovickių, Daujotų, Miel- 
žinskių, kurie juk į lenkus pridera! Kaip Prūsuose, taip ir čia, 
visuomenė turi jų išsižadėti ir nešlovės ženklu juos pažymėti. 
Taip tad, kam rublis brangesnis už savo krašto gerovę, tam 
visuomenė prie to rublio žada pridėti dar savo panieką. 

Kiti kalba, mūsų karštieji dvarininkai tyčia parduodą savo 
dvarus rusams pasodinti, idant atkeršijus lietuviams už jų iš- 
siveržimą iš lenkų globos. Ar tiesa, ponai pardavėjai? Mes ne- 
drįstam šių paskolų užginčyti, nes už jų teisingumą kalba 
šiuodu dalyku. 

1. Daugumas pardavusių savo dvarus rusams pirm nesi- 
skelbė niekam, jų sumanymų dažnai nežinojo nei artimiausieji 
kaimynai. Dvarininkas pašnibždomis tariasi su valstiečių ban- 
ko agentu. Sankalba tada teišeina aikštėn, kada pardavimo 
dokumentai jau padaryta. Ką tasai paslapčiomis darbas reiš- 
kia? Nepadorėjimąsi skelbti savo bankrutystę? Netikime, nes 
taip nieko nepelnoma; ryt poryt vis tiek žinos visa gubernija, 
kas savo tėviškę apleido. Oi, bene ką blogesnį reiškia?.. Oi, 
bene kokį nešlovingą jausmą privalo slėpti?.. Plačiai pasiskelbę 
gal būtų suradę tiek pirkėjų lietuvių, kad jie ir už banką būtų 
brangiau užmokėję. Bet šios rūšies pirkėjų neieškota. 

2. Galėtume įrašyti visą eilę gerai žinomų Lietuvoje pavar- 
džių bajorų, kurie senai jau baugina lietuvius dvarų pardavimu 
burlokams. Kas nėra girdėjęs dvarininkų šauksmo: „Norite 
išrauti mūsų liežuvį, norite sutraukyti ryšius su lenkų senove, 
bičiuoliuojatės su rusais, norite išmesti mus už Nemuno - na, 
tai ir gerai! Mes išeisime, jei jums nebereikalingi esame. Bet 
atminkite, kad išeidami visus savo dvarus ne jums, lietuviams, 

bet burlokams parduosime!“ Anuo laiku mes neatsiliepdavo- 
me ant šitų bauginimų, nes neskaitėme jų rimtais, o pačius 
dvarininkus nedrįsome įtarti tokioje nedorybėje. At, manėme, 
įpyko žmogučiai ir paleido savo liežuvius; atvės, tai patys 
griausis, niekų priplepėję... Koks gi bebūtų nedorėlis, kurs 
savom rankom degintų butą, iš kurio turi išeiti, net jei ir 
priverstas išeiti? Kerštas visados bjaurus, bet kerštas tuščias, 
vien tik savo tulžei, nors niekam nematant, išleisti, — dar 
bjauresnis. Netikėjome... 

Ir štai faktai pradeda rodyties. Tai netuščias pramanymas. 
Štai vienas Kauno apskr. dvarininkas parduoda savo dvarą 
lietuviams ir padaro įžengiamuosius dokumentus. Bet vals- 
tiečių bankui pridėjus po 8 rb ant dešimtinės, padarytą do- 
kumentą naikina ir dvarą atiduoda rusams. Jo kaimynas pats 
pasodino rusus ant savo žemės, neįsileisdamas nei vieno 
lietuvio. „Išdido, girdi, lietuviai. Jau nei godoti pono nebenori. 
Pridėk algos, paprašys dar pridėti, sutrumpink darbo dieną, 
jie ir visai paliaus dirbę. Susibičiuliuok, tai ir su savo kalba, 
kaip kiaulė su savo kojom, įlips į tavo butą! Ne, rusai kantresni, 
mažiau tereikalauja, — tegyvenie jie šalip manęs“. Ir rusai 
apsigyveno. Tiesa, dvarininkas jau pirmais metais pradėjo 
pirštus sau krimsti, bet gerosios intencijos nebeišdildysi. 

Jei visuomenės paniekos vertas žmogus, kurs už rublį 
peržengia piliečio teises, tai ko bevertas šitoksai? Gal ir į šį 
klausimą duos „Gon. Wil.“ atsakymą arba dar geriau - patys 
nedorėlių kaimynai kaip žiūrės į panašius apsireiškimus? 


KELETAS PASTABŲ 
DĖL „SAULĖS“ SUSIRINKIMO 


Žemiau rasite skaitlines „Saulės“ draugijos veikimo. Daug 
tų skaitlinių yra pažymėtinų. Centro valdybos apyvarta kas 
metai didėja. 13 tūkstančių užpernykščių metų virsta 15 

tūkstančių pernai ir 19 tūkst. šiemet. 72 skyriu užlaiko vei- 
kiančias 45 mokyklas su 2654 mokiniais. Mokinių skaičius taip 
sparčiai auga, kad vienais tik metais kiekvienos mokyklos mo- 
kinių padaugėta 21! Mokyklos skyriams apsiėjusios 12 283 rb. 
Pridėję prie to, ką Centro valdyba išleidė 14 944, sauname 
geroką sumą = su viršum 27 tūkstančius, išleidžiamus vienos 
tik draugijos lietuvių švietimui. Knygynai aprūpinę arti 4 
tūkstančių skaitytojų. 

Iš ko tokia suma susidaro? Veik nesinori tikėti, kad lietuviai 
jau tesėtų po tiek išleisti savo švietimos dalykams. Juk ir be to 
jie turi daugybę draugijų, kurioms taip pat reikia pilti nemaža 
turto. Atsakymas aiškus - Lietuvoje pinigų yra, reikia tik 
mokėti sunaudoti. Ir nesunku mokėti: veik užtenka norėti ir 
dirbti, lietuviai mielai atsiliepia ir pritaria. Didesnį veikėją, 
apsukresnį žmogų už „Saulės“ pirmininką kun. Olšauskį! - 
draugija vargu bau rastų. Pirmininku, galima sakyti, visa 
draugija stovi. Pirmininko atsistatydinimas lygintųsi draugijos 
sugriuvimui. Todėl niekas nenori to ir girdėti, nors kas metai 
kun. Olšauskis išsiprašinėja. 

Klausėmės per susirinkimą tų skaitlinių ir ilgos eilės kito- 
kių, klausėmės Centro valdybos veikimo apyskaitos. Klau- 
sėmės ir per neskaniai vaipėmės, atmindami, kiek ta nelaimin- 
goji draugija prikentė priekaištų, kiek tasai dar nelaimingesnis 
jos pirmininkas pažeminimų. 

Apie 3000 mokomų vaikų; 27 000 rublių — tai turėjo būti 
draugijos „juodumo“ ženklai! Pirmininko taktas — tai pataika- 
vimas valdžiai, tai valdžiai, kuri taisosi „Saulę“ uždengti, kuri 
trukdo jos veikimą, kuri, reviziją darydama, ieškojo by ma- 
žiausių priekabių, kuri pabūgo draugijos paskirto bendro visų 
žemino? Ar tie, kurie „balčiau“ ką nors yra padirbę? Ar doroje 
yra pašokę aukščiau debesų, o diplomatijoje pralenkę Bismar- 
kus?? Kur ne! Tai buvo gaujelė pasipūtėlių savo didybe. Ne- 
laimingi tie pamišėliai rimtai mojavo rankomis ar orkestro 
lazdele, taip pat visai rimtai manydami, kad visuomenė taip 
ir daro, taip ir sukas, kaip jie diriguoja. Gaujelė pikčiurnų, kurie 

ničnieko, nei vieno pliuso nedavė visuomenei, skaito save, 
šimts žino, kieno įgaliotais viską peikti, ką kitas padaro, ir vėl 
pykti, kai nieko nedaro. Ale palikime juos šalyje, kaip gy- 
venimas juos palieka, eidamas savais keliais, nematydamas, 
kad kažkas ten pasistiebdamas taiso žvaigždėms kelią. Rėksnių 
balsas - ne pelnas, ne turtas. 

Reakcijai kylant, vis labiau užstoja „Saulę“ debesys. 


Daug sakyčiau neteisybių 
Bet užginta yra: 

Reik kentėti ir tylėti, 
Nors ašaros byra, — 


atkartotų a. a. Vienužis, jei atsikeltų iš kapo“. 

Pažymėtinas dar „Saulės“ draugijos kasos „klerikališku- 
mas“. Per visą susirinkimą nei sykio neišgirdome apie kleri- 
kalizavimą mokyklos ir visuomenės, apie tuos priemonius, 
kurie padeda mūsų klerikalams „pilvus auginties“ ir „kišenes 
grūsties“. Užtat visą laiką kalbėta apie kunigų kišenių tuš- 
tinimą tautinės kultūros naudai. Kunigai barta už per mažą 
dosnumą, kunigai viliota, kunigai raginta, neduosnūs ruoštasi 
doriškai boikotuoti. Ir kas gi barė, viliojo, ragino, boikotavo? 
Gal rėksniai? Ne! Tie patys kunigai, bet tokie, kurie, patys 
atiduodami visuomenei veik visą savo atliekamą, dažnai ir 
neatliekamą, turtą ir laiką, turi teisę pasakyti: duoki ir tu, 
nes ir ant tavęs gula tokios pat pareigos kelti aukštyn tą 
visuomenę, kuriai tarnauji. Kunigai neslėpė savo ydų, drįso 
viešai kiti kitam įsikirsti — o vis idant kaip norints labiau 
įsiraginus į visuomeninį darbą, kaip norints daugiau tai 
visuomenei iš savęs paskyrus. Ką jautė svietiškiai, girdėdami 
tą viešą kunigų kritikavimąsi ir pasiraginimą? Mums rodosi, 
jie gėdėjosi, kad svietiškoji inteligentija nemoka taip pati savęs 
išnagrinėti, tiek karčios tiesos pasisakyti. Gėdėjosi ir už tuos, 
kurie neva svietiškųjų inteligentų šlovę gindami, slopina by 
kokį raginimą ir karčių žodžių sakymą iš šalies. Ak, lengviau 
esama garbės vainikas užsidėti ir nešioti, neg užsipelnyti, kad 
kiti tau uždėtų. 

Kaip „Saulė“, taip daugumas kitokių draugijų ir sumanymų 
klerikalizuojasi... per kunigų atviras kišenes ir per svietiškių — 
užrauktas. Nedaug tų svietiškių ir tėra, bet ir tie, šaukdami 
ant kunigų gobumo, patys nei to tiek neiškrapšto. Svietiškių 
duosnumas - tai išimtys. Tai faktas, kurio nėra ko nei mėginti 
užginti. Norėtume labai, kad bent dabar svietiškiai panorėtų 
mus padaryti melagiais. Progų atsiranda gana. Štai „Viltyje“ 
ir „Lietuvos Žiniose“ paskelbtos Grūnvaldo atminimui mez- 
liavos, iš kurių ketinama įtaisyti L. Mokslo Draugijai butas. 
Štai ir per „Saulės“ susirinkimą mokytojų kursų vedėjas p. 
Vokietaitis* pristatė reikalingumą pasistatyti savo namas kaip 
kursams, taip mergaičių seminarijėlei, taip kitoms žemesnėms 
mokykloms. Mokinių skaičius auga. Mokslas rimtėja, reikia 
mokymo įrankių. Reikia sveikatai tinkamų kambarių. Reikia 
išeiti iš kerčių, kur kaip vorai sulindę kiūtome. Reikia... ir 
pinigų tam tikslui. Grūnvaldo atminimas gali paraginti ir 
tokiuo būdu padaryti paminklą įsteigiant Kaune mokyklų 
namą, neskaitant Vilniaus mokslo namo. Ar išsipildys susirin- 
kimo geidimai? Ar atsiriš kišenės tų, kurie dar nieko nėra davę 
nei mokymui, nei mokslui? Žiūrėsime. 

Tuo gi tarpu, nors vargingai, tegyvuoja vienatinė, nors ir 
prakeiktais klerikalų pinigais laikoma, lietuvių švietimo 


541 


draugija - „Saulė 


LIETUVIŲ MOKSLO IR 
DAILĖS DRAUGIJŲ NAMAI 


Atsiliepkime 


Dėdami šin numerin Lietuvių Mokslo Draugijos komiteto 
nutarimus! dėl įgijimo Vilniuje namų lietuvių kultūros reika- 
lams ir jo atsišaukimą į visuomenę, iš savo pusės drįstame ar 
ištarti kelius žodžius dėl to dalyko. 

Šie metai yra atmintini ne vienai tautai. Lygiai penki amžiai 
baigia eiti nuo Žalgirio kovos. Lenkai, rusai ir vokiečiai - visi 
jie rūpinsis savotiškai paminėti to svarbaus istorijos atsitikimo 
sukaktuves. Negali jų tylomis praleisti ir lietuviai. Juk Žalgirio 
kova turėjo nulemti, ar žūt ar būt senovės Lietuvai. Mūsų 
senovė praėjo ir nebegrįš, bet lietuvių tauta po tieka merdėjimo 
ir vargo amžių išliko gyva ir kyla iš miego, anot dainiaus 
žodžių, semdama stiprybę iš savo praeities?. Ta praeitis mums 
yra brangi ir minėtina. Jei ne mūsų prabočiai, padėję savo 
galvas ties Žalgiriu, tai germanizmo jūrės rasit senai būtų 
užliejusios Lietuvą. Senuolių pastanga mes išlikome, todėl ir 
privalome juos tinkamai pagerbti. Didžiausias šiandien tautų 
ginklas kovoje dėl gyvybės, tai jos kultūra - dailė, apšvietimas 
ir mokslas. Kas gyvas, nūnai spiečiasi apie mokslą, dailę, apie 
tautos kultūros liekanas, jas rankiodamas ir saugodamas nuo 
pragaišties. Tokių liekanų mes turime daugybę, tik, nesant 
vietos padėti, jos žūva ir nyksta be naudos, išmėtytos po visur. 

Tinkamiausia pagarba bus senovei atiduota, geriausias 
paminklas bus jai pastatytas, jei mes įsteigsime Vilniuje namus 
lietuvių senobinių daiktų, lietuvių dailės muziejui ir knygynui 
sutalpinti. Visa, kas mūsų tautoje užsiliko iš senovės, kas joje 
dailesnio ir prakilnesnio yra, rastų ten tikrą vietą ir nebežūtų 
išmėtyta po visur, kaip lig šiol. Nelengva įgyti tokie namai, 
bet jeigu visi, kurių tautiška sąmonė yra atgijusi, kibtų į tą 
prakilnų bendrą darbą, po metų kitų mes, be abejo, pasiektumę 
tai, kas yra taip mums reikalinga ir pageidaujama. Neturime 
turtingų Žmonių savo tarpe, kurie keliese susidėję įvykintų tą 
sumanymą. Jis tik tuomet įvyks, kada kiekvienas kviečiamas 
dės sulig išgalėjimo savo skatikus vienon krūvon; iš jų susi- 
darys ta suma, kuri reikalinga yra įgyti būstui,;mūsų tautos 
turtui padėti. Kol įsigalėsime, šitie namai sočiai atstos senai 
jau pageidaujamus Tautos namus. 

Tad nesigailėkime! Atsiliepkime tuojau į Liet. Mokslo Drau- 
gijos atsišaukimą. Kas jaučiasi vienu metu negalįs daug aukoti, 
tegu pasižada vienais metais ar kas metai atidėti nors mažą dale- 
lę iš savo pelno ir įnešti ją apsiimtuoju laiku Mokslo Draugijos 

steigiamajan fondan. Be to, kiekvienas tepasirūpina paraginti 
savo pažįstamus, savo draugus nešti pagalbą tariamajam su- 
manymui. 

Į darbą, ilgai nelaukę! Kas vienam nepakeliama, tas visų 
įveikiama. 


DĖL „AUKŠTESNIOSIOS KULTŪROS“ 


Įsidėmėkite, gerbiamieji, šio numerio skyrių „Iš santykių 
su lenkais“. Joniškio parapijos byla - pavyzdinė. Kaip Joniškio, 
toks pat padėjimas ir gretimųjų parapijų Vilniaus gubernijoje: 
Inturkės, Giedraičių, Dubingių ir kitų. Visur tie patys lietuviai, 
taip pat tebemoką savo kalbos, taip pat pamokyti lenkiškai ir 
taip tą antrąją pasisavintąją kalbą pamėgę, taip „madon“ 
įtraukę, kad jau savo vaikus kitaip nebešnekina kaip lenkiškai. 
Lenkai tautininkai abiem rankom laikosi to apsireiškimo kaipo 
prirodymo, jog aukštesnioji lenkų kultūra ima viršų ant 
žemesniosios ir jog niekas doras neturi teisės priešinties ramiai 
einančiai kultūrai, kad ir svetimai. Dėdamies didžiausiais 
demokratais, žmogaus valios gerbėjais, sakosi, rišant tautinį 
klausimą, užtenką pasiteirauti, kokios tautos žmogus nori būti. 

Tai ne paprastas geros valios žmogaus klydimas, bet pigus 
blogos valios išsisukimas. Jei kalbos pasisavinimas būtų vaisius 
tikros kultūros, jei ta kultūra būtų per kelias kartas savo tink- 
lais pynusi žmogų, kol galop jis nepasijus persivertėliu, - nie- 
ko negalima būtų prikišti tam žmogui, kaip neprikaišiojame 
žmonėms, kurie, į karštuosius kraštus patekę, nuo saulės juo- 
di pasidaro. Bet Vilniaus gubernijos lietuvių dalyko tas yra 
skirtas, kad jie svetimosios kultūros visai nepalytėti. Kalba — 
ne kultūra; mūsų miestelių žydeliai šešių kalbų moka, o pasi- 
į Vilniaus gub. lietuvį ir į jo gyvenimą. Bėdinas, drauge su 
gyvuliais tebegyvenąs, suskurdęs, tamsus, įbailintas, be savo 
žado, be savo valios. Sulygink jį su Kauno gub. lietuviu, kur 

tos giriamosios lenkų kultūros kur kas mažiau, kur dvarai 
sodžių ne taip nukalėjo, kur sodiečiui nereikia nuolat rangyties 
tarp dvarų žemės, kur nereikia šuniu meilinties dvarui dėl 
menko mažmožio. Pamatysi skirtą ir turte, ir būde, ir savo 
žmogiškos vertės supratime. Ne, Vilniaus gub. lenkai lietuvių 
kultūros ne tik nepakėlė, ne tik žmonių neapšvietė, bet ir tą 
pačią buvusiąją kultūrą užsmaugė ir tamsoje iki šiol sulaikė. 

Kadgi bent tokia „kultūra“, ilgesnį laiką veikdama, būtų 
permainiusi žmones, kadgi jie būtų visai užmiršę savo tikrąjį 
būdą, galutinai užmiršę savo kalbą. Bet ką gi matome? Tokie 
Žičkai namie su žmonomis tebekalbą lietuviškai; vaikus nors 
šnekina lenkiškai, bet dar nėra taip perdirbę, kad jie „lenkais“ 
taptų; jo tikroji duktė gieda bažnyčios chore lietuviškai tuo 
pačiu laiku, kada jos tėvas provokatoriškai šaukia lenkiškai! 

Kas tokiuos „lenkų“ tipus iš lietuvių padarė? Kultūra? 
„aukštesnė“ kultūra? „rami“ kultūra? Juk toks profanavimas 
tokio brangaus žodžio tiesiog niekšiškas, tokios kultūros pio- 
nieriams juk vieta už krotelių, o ne liuosoje visuomenėje. Ar 
tai vadinasi kultūra: papirkti, apgirdyti, įbauginti, melais 
suvedžioti tamsius žmoneles, sudrumsti ramų jų gyvenimą, 
pastumti brolį prieš brolį, kad ant kits kito ranką keltų, kad 
ant jų tikras medžiokles darytų, už laikymąsi tėvų kalbos 
gėdintų, sudraikyti bažnyčios tvarką, drumsti ir šėlti akivaiz- 
doje Gyvojo Dievo altoriuje, neleisti ramiai atlikti tikėjimo ir 
sąžinės pareigų, sukiršinti tos pačios šeimynos narius, — 
trumpai sakant, padaryti anarchiją? Dar nebuvome girdėję, kad 
anarchiją vadintų kas - kultūra! Tai jos griovimas, ne kėlimas, 
žmonių laukiniais darymas, o ne civilizavimas. 

Tai buvo rašyta dešimtimis, gal ir šimtais kartų. Šis atkar- 
tojimas - tai tik širdies klyksmas, o ne įtikinimas tų, kurie nenori 
įsitikinti, tai tik pašaukimas ramiosios, išmintingosios dalies 
lenkų visuomenės, kad pradėtų reaguoti ant tokios „kultūros“ 
platinimo, kad suvaržytų nepašauktus kultūrtrėgerius, kurie 
tiek lietuviams kenkia, o patiems lenkams - tikrą gėdą daro. 

Nelaimė tik, kad ir šis balsas, kaip ir daugybė kitų, tikrai 
pasiliks šaukiančiu tyroje girioje. Kiek jau esame pažymėję 

visokių nenormališkumų lenkų santykiuose su lietuviais. Treti 
metai baigiasi, kaip „Viltis“ veik kiekviename numeryje tai 
rašo, dešimtimis papeiktinų faktų išvilkdama aikštėn. Ir kas 
giatsiliepė? Kas mus bent perkontroliuoti mėgino? Kas užgynė 
tuos faktus? Kaip lenkai veikėjai, taip ir jų laikraščiai tyli. 
Tylėjimas - juk žinome, ką reiškia: sutikimą, jog visa rašoma 
teisingai. O neprotestavimas prieš tokiuos faktus — vėl žinome, 
ką reiškia: jūs sau šaukite, o mes dirbsime arba mūsų veikėjų 
darbus pridengsime. Tai „publicistika“, tai kontroliavimas, 
sekimas viešojo gyvenimo, tai jo lyginimas! 

Vienat viena panelė Konstancija Skirmuntaitė!, matyt, 
kenčia: bara vienus, bara kitus, o abiejus mėgina taikinti, 
pasinaudodama by kokia proga. Štai ji parodo Žalgirio kovos 
jubiliejų, paminklą, statomą Jogailai Krokuvoje, kviečia lie- 
tuvius dalyvauti toje apeigoje dėl parodymo šiokios bei tokios 
vienybės su lenkais. Norėtųsi, gerbiamoji, norėtųsi. Bet ką tai 
pridės? Perskilusio mūro popieriumi neužlipdysi: reikia jis ko- 
kiomis nors gelžimis sutraukti. Tokia gelžimi tegali būti teisin- 
gumas ir išjo plaukiąs broliškumas santykiuose. Nuo to reiktų 
pradėti. Be to nenuosaku ir tiesiog bjauru būtų į kits kitą 
meilinties. Ne, ponai lenkai! Iš vienybės nieko nebus, kol jūs 
neatsisakysite nuo istoriškojo savo užgaido - lietuvius skaityti 
vien tik „etnografiškąja medžiaga“ savo tautai sustiprinti ir 
jai padidinti. Žalia medžiaga nenorime būti ir nebūsime, kad 
ir visą Vilniaus guberniją prarytumėte, pasiliksime su Kauno 
ir Suvalkų gubernija, bet... saviški, savitai gyvuoją ir vargstą... 
Gal pamatysite, lenkai, savo paklaidą, bet bus per vėlu. 


KODĖL MES KLAIDŽIOJAME? 


Nebėra jokio abejojimo, jog lietuvių tauta keliasi iš miego 
ir kyla tautinėje kultūroje, keliasi visa tauta, o ne viena kuri 
jos dalelė. Dar prieš dešimtį metų nutautusieji mūsų broliai 

su panieka atsiliepdavo apie pirmuosius mūsų tautos kėlimosi 
ženklus. Sakydavo: kam gi juokus darote, ponai „litvomanai“? 
Kam dangstotės visuomenės skydu, kad visas bruzdėjimas -— 
jūsų pačių užgaidas? Ar mes, sodžių gyventojai,nepažįstame 
tos jūsų „visuomenės“, tų sodiečių! Jūs bruzdate, šaukiate rė- 
kiate, pykstate dėl kažin ko ir ant kažin ko, o tas tautos bran- 
duolys - liaudis nei jūsų girdi, nei nori klausyti, bet ir pa- 
klausiusi nebesupranta — ji tebėra beveiksmėje įtilžusi ir jokių 
atmainų nenori, nes taip, kaip yra, jai patinka. Liaudis rami, 
liaudis dora, liaudis ant nieko nepyksta, nes nemato greta savęs 
jokių savo „priešų“. Ir štai atsiranda tos liaudies neramintojai. 
Vieni valdiškųjų mokyklų tyčia suklaidinti, kiti... gal papirkti 
tų, kurie iš šalies norėtų nesantaikomis naudoties, drumz- 
liname vandenyje sau žuveles gaudyti, kiti, panorėję kuo nors 
minioje pasižymėti, - prasimano paties gyvenimo nepagim- 
dytus reikalus ir... drumsčia... 

Šiandien taip niekas nebepasako, nei tuose pakraščiuose, 
kurie iki šiol tebetūno visokių svetimų gaivalų ūksmėje: šiokios 
ar tokios gyvybės ženklai ir tenai pradeda rodyties. 

Taip, mes, visa tauta, keliamės ir kylame. Bet, Dieve 
brangus, kiek visokių paklaidų prisieina mums daryti, kiek 
darome žingsnių ne į tikslą, bet nuo pasižymėtojo tikslo! Taip 
ir turi būti, nieko nepadarysi: staigiai ir pigiai nei mažiau- 
siame moksle neprasilavinsi, ką gi besakyti apie tokį painų 
ir šakotą mokslą, kaip viešo gyvenimo mokslas, kaip kovoje 
su priešais strategija ir diplomatija. Ir dar reiks klaidžioti, 
dar prieš save, ne už save kovoti, kol gyvenimo kumštys 
neišgudrins mūsų, kol neišmokins vienodos ir tikslios taktikos 
(pasielgimo būdo). Mūsų nelaimė, kad apie tai mes kuo ma- 
žiausia galvojame. Šimtai juk jau atlikta didesnių ir mažesnių 
susirinkimų. Apie ką kalbėta, kas svarstyta? Dažniausia - ko 
mes norime, ko reikia norėti, kas mums sulig teisybės pridera, 
koks mūsų veikimo plotas. Kalbėta ir stiprintasi „į kovą už 
savo būvį ir teises“, ragintasi... „reikalauti, atsiimti“, kas 
mūsų! Bet, kiek atmenam, niekur ir niekuomet nesvarstyta 
klausimo: o kas daryti, kaip elgties, jei reikalaujant priešas 

neklausys, o imant neduos, jei vien tyčiosis iš mūsų negalės 
ir baidymų? 

Tame apsireiškė laiko žymė. Surevoliucionizuota inteligen- 
tija vieną teturėjo obalsį - šalin diplomatiją, tą lapės dorą! šalin 
prašymai, nes jie pažemina žmogų! Reikalauti!... Ir kas tik 
norėjo veikti, leidėsi apsvaiginti šiais skardžiais žodžiais. Sa- 
vitai negalvota, „lapės doroje“ nesilavinta. Dabar daugelyje 
dalykų jau matoma, jog taip retai kada tepasiekiama tikslas. 
Bepigu reikalauti, turint galią, bet neturint reikia diplomatijos. 
Nieko nepadarysi - tokios gyvenimo sąlygos. Didelį visuo- 
meniškąjį darbą dirbant, reikia daug diplomatijos, daug gerai 
sugalvoto takto. Reikia jų santykiuose su vyriausybe, reikia jų 
ir santykiuose su galingais, bet ne mūsų būrio kaimynais, reikia 
politikos ir ūkio dalykus išpainiojant, reikia tautų ir luomų 
lygsvarą darant. 

Daugiau, keldamies ir kildami klaidžiojame, iki šiol dar 
neturėdami savo tarpe... na, tik nesijuokite: autoritetų. Nujo- 
dytas tai kuinas, išjuoktas ir paniekintas. „Kas autoritetai — 
prieš mane“! Atvirai sakant, taip skamba išdidėjusio mūsų 
laikų inteligento žodžiai, bet jei jis dirba, tai vis dėlto kokį savo 
mistrą sekdamas. Socialistai seka Bebelį ar ką kitą, krikščionys 
darbininkai — Kettlerį, lenkai pozityvistai - Swietochowskį; 
viedniečiai, airišiai?, masonai, sionistai — ir taip iki paskutinių, 
kurie tik plačiai dirba, turi savo vadus ir autoritetus, kurie visų 
greičiausia suvienodina vieno ko geidžiančių elgimos būdą: 
kovojančius visuomenės veikėjus, nelyginant jenerolai ka- 
reivius, sustato į reguliarišką tvarkią eilę. O mūsų, lietuviai, 
kur vadai? Kas įgijo bent kokio didesnio būrio užsitikėjimą? 
Šiandieną ne tik lietuviai, kaipo lietuviai, bet nei viena mūsų 
partija negali parodyti savo vado, virš kitų iškilusio savo 
doktrina, energija ir aiškia savo veikimo programa. Tik atgal 
atsižvelgę matome du tokiu. Sunkiaisiais paskutinės lenkų 
revoliucijos laikais turėjome bene vienatinį tvirtą, toli regintį 
politiką ir diplomatą, o drauge ir vadą, vyskupą Motiejų III?; 
kiek vėliau Lietuvos pozityvistai turėjo savo vadą ir autoritetą 
d-rą V. Kudirką. Dabarčio veltui tokių dairytumeis. Nelaime 

gal to trūkumo ir nepavadinsime, vis dėlto tai didelė mūsų 
gyvenime spraga. 

Galop dar štai dėl ko klaidžiojame keldamies ir kildami: 
mes, atsilikėliai, norėtume per greitai kitus pavyti; graibome 
viršūnių, nežiūrėdami šaknių. Čia dar sykį rūpi atminti mūsų 
vyskupą Motiejų. Didesniai šėlstant reakcijai 70 metais neg da- 
bar, štai ko jis mokė. Vienoje savo anoniminėje jau užsieniuo- 
se išspausdintoje politiško turinio brošiūroje štai ko jis trum- 
putėje, bet minėtoje įžangoje skelbė: „Ginklas sutiks tvirtesnį 
ginklą, lazda storesnę lazdą, visokia kūniška galybė - dar 
didesnę galybę, ir tu pralaimėsi. Bet dvasios galybės niekas 
nepajėgia sulaužyti: prieš ją nėra ginklų. Visus priešingumus 
ir užpuolius išturėsite savo vidurine dora, blaivybe, stiprybe“... 
Ir vyriausybė gaudė įnirtusi tą brošiūrą, nors jos pačios turinys 
buvo visai nekaltas, o jos platintojus trėmė į gilumą Rusijos. 
Sekant tą ypatingą politiką, ir mums reiktų pasakyti: sustip- 
rėkime pirma patys savo sieloje, sustiprinkime ir tuos, už ku- 
riuos ir dėl kurių dirbame ir kovojame, tada neabejotinai kovą 
laimėsime, kokia ji nebūtų — politikinė ar tautinė. 

Viso to pavyzdžiais tuo tarpu neiliustruojame, nes šiurkš- 
čiau reiktų balsas pakelti, o šiuo Velykų, džiaugsmo ir laimės, 
laiku to daryti nedrįstame. Bus dar ne viena proga sugrįžti į tą 
temą. Tad baigiame trumpu velijimu tikslaus takto, aiškių 
vadų, doros ir susipratimo - stiprybės jums, lietuviai! Sveiki 
sulaukę šv. Velykų! 


KAS LIETUVIUS IŠ TĖVYNĖS VARO 


Išeivystės liga daugiausia buvo užsikrėtę žemaičiai ir 
Vilniaus gub. trakėnai. Nuojų tas antkritis (epidemija) sparčiai 
platinosi į visas šalis, pasiekė giliausią Lietuvą ir net patį jos 
šiaurės kraštą. Šiaurės link eidama, ji vis silpnėjo ir kai kur 
net visiškai buvo sustojusi. Buvo atsiradusi viltis, jog išeivystė 

jau pasiekė aukščiausį laipsnį, aptuštino visą kraštą, likusiems 
padarė užtektinai vietos ir turės galų gale sustoti. Tą viltį 
daugiausia kurstė patys išeiviai. Jie nesidžiaugė svetiman 
kraštan patekę, jie rašė gailius raštus, ilgėdamies tėvynės, jie 
pulkais grįžo atgal, suvargę ir nepralobę. Apie aukso kalnus 
Amerikoje ir kitur paliauta kalbėjus. Ir viskas užvylė. Aplankę 
sodžių, gavome patirti, jog šį pavasarį išeivystės ne tik ne- 
sustota, bet net padidėta. Ypač iš tų vietų, kaip Ukmergės 
apskritis, iš kurių visų mažiausia iki šiol eita. Sustoja tik žydai. 

Kaip ant nebesveiko kūno votys, ta lietuvių išeivystė tai 
šen, tai ten tvinksta, pratrūksta, vėl tvinksta ir taip be galo 
silpnindama ir be to nebetvirtą Lietuvos organizmą. Niekas 
tų vočių pačiose šaknyse negydo, o lengvų patarimų, perser- 
gėjimų ir baidymų, kurių nemaža anais metais bėrė mūsų 
laikraščiai, niekas neklauso. Galop ir tie patys laikraščiai nutilo, 
lyg pristigę naujų prirodymų, lyg nusiminę, jog tasai jų 
rūpestis jokių laukiamų vaisių neduoda. O gaila: „mačys — 
nemačys“, o kalti reikia; betirdami tą savo tėvynės ligą, jei kitų 
neįtikintume, tai bent patys suprastume, iš kur kyla, kaip 
gyvenimo paskūre vaikščioja visokie pūliai, kurie paskui 
votimis iškyla. Visi bendrai mėginkime statyti ligos diagnozą. 
Štai keletas paskutinių pasergėjimų. 


1. „APSITAISĘ“ 


Kas lanko sodžių, tas, neabejojame, yra pasergėjęs, jog 
lietuviai vis labiau pradeda vengti „juodojo“ darbo, kuriuo 
vardu jie tevadina žemės kultūrą: orę, kūlę, linaminę ir t.t. 
Amatninkų darbas - ne juodas, gatvių šlavėjų — taip pat; 
juodžiausias ir sunkiausias darbas fabrikuose - lietuviams taip 
pat ne juodas; net katorginiai darbai tėra juodi Sibirijoje, nes 
Amerikoje jie pavirsta - nebejuodais. Kas gi švarius ir sulygi- 
namai ne taip jau sunkius žemės darbus apjuodina, o bjauriau- 
sius ir sunkiausius miestų ir pramonės darbus išbaltina? 
Rublis, ir tiktai rublis. Jis, dažniau svetur rankose pasirody- 
damas, ir labiausiai dūmais užrūkusias akis nušviečia, jis 

labiausiai smala ir prakaitu permirkusį darbininko kailį bent 
nuo kitų žmonių akių gražiu rūbu uždengia, jis labiausiai 
suvargusią darbininko dūšią liuosomis valandomis supurtina 
ir tai valandai viską užmiršti leidžia - karčemose ir saliūnuo- 
se. Už rubHo nematoma, kaip miestų nešvarumuose, fabrikų 
dūmynėse ir tvaike veikiai sveikata dyla, veidų raudonumas 
nyksta, — tiek to, by tik tai dienai būtumei linksmas ir „ap- 
sitaisęs“! Kas iš to, kad dvigubai ilgiau gyveni sodžiuje, viską 
atsileidęs dirbdamas, kad visos dienos taip neapsakomai 
vienodai pilkos, kad amžinai tuščios kišenės nėkados nelei- 
džia tau pajusti bent kokios savo galybės - norsgi karčemoje, 
kur tavęs klauso ir prieš tave lenkias. 

Ką visa tai reiškia? Ne ką kita, kaip tik pirmapradinį 
padidėjusių kultūrinių reikalavimų apsireiškimą. Mūsų s0- 
diečiai pradeda trokšti laisvės, komforto (vigadų), paviršutinio 
skaistumo. Trokšta jų instinktyviškai, pasiilgsta, į juos savo 
rankas tiesia, jų kraštan pasaulio važiuoja ieškotų. Bet visa tai 
apsireiškia primityviškai, siaurai, dažniausia juokingai. Kitaip 
ir negali būti: laisve ir gerove išmintingai pradedi naudoties 
tik tada, kada su jais apsipranti. 

Tas pirmapradinis laisvės ir komforto troškimas mums 
pasirodė kaip kad viešpataujančiu ant viso ko. Seniau girdė- 
davos šiokios šnekos: 

— Ko tu važiuoji Amerikon? 

— Gi pinigų prisikastų. Nenoriu amžinai bernauti! Sugrįšiu 
su šimtais kišenėje, nusipirksiu ūkį, vesiu žmoną... 

Arba: 

—- Paskendau skolose — atsiteisiu, trobas persistatysiu, 
gyvulių prisipirksiu... 

Arba: 

- Brolius atidalysiu, liksiu vienas, kaip ponas, su savo 
šeimynėle. 

Dar kiti svajojo net apie visą dvarą, didelį malūną, didelę 
pirklystę. 

Šiuo gi tarpu, užklausdami jaunuomenę ir vienos, ir antros 
lyties, vieną tą patį girdėjome: 

- Kaip nevažiuosi Amerikon? Štai mano draugė pernai 
išvažiavo. Ištekėjusi. Rašo: „Apsitaisius esu, krėsluj sėdžiu, nie- 
ko nedirbu, ko noriu valgau, ko noriu geriu“. „Apsitaisiusi“ 
esanti... —- ir atsiduso nabagė keliauninkė. 

— Kur nevažiuosi Amerikon! - sako vyriškas keliauninkas. — 
Štai draugas keletą metų pabuvęs sugrįžo „apsitaisęs“: skry- 
bėlėtas, žiponuotas, kamašuotas, gelumbiniuotas... — ir tas 
atsiduso. 

„Apsitaisę“, „apsitaisę“, „krėsluj sėdi“, „saliūnuose ūžia“ — 
tiek ir tesigirdi. Apie pinigų sutaupymą, tėviškės gerinimą, at- 
gal kuo veikiausia grįžimą šiuo žygiu neesame nė sykio girdėję. 

Tai girdėdami, seniai liūdnai galvomis linguoja. Užaugi- 
nome, girdi, užliūlavome — ir kam? Kad svetur patsai vienas 
gyvenimu džiaugtųs ar utis penėtų... Senos motynos verkia, 
jausdamos, jog ne ką gera jų vaikai ras ir užmaryje. Vieni stab- 
do, kiti ragina, o vis dėlto kaip kad širdžia pritardami ieškan- 
tiems „vigadų“; tad ir stabdymai neįtikina. 

Paviršutinis švarumas ir gašumas viską atsveria. Ko jis iš 
tikrųjų vertas? Štai vienas sugrįžęs kaip karčiai apsakė savo 
„apsitaisymą“: 

- Amerikoje visiškai suvargau, prasigėriau; vos kelionei 
beliko. Apsiaustas apseno, kelinės aukščiau kelių sudrisko iki 
juosmeniui, skrybėlė nusivalkiojo. Grįždamas Prūsuose vos be- 
įstengiau nusipirkti skrybėlę... už markę. Kaipgi? Kitaip ne- 
galima: sugrįžus tyčiosis; visi įsitikinę, kad Amerikoje pabuvę 
visi ponais virsta — reikia bent pasirodyti „apsitaisiusiu“. O 
niekam neateina galvon pakelti mano surdutą ir pamatyti... 
sudriskusį pasturgalį... Gana, gana su tuo Amerikos poniš- 
kumu... 

Tai vienas lietuvių varytojas Amerikon - noras pasišviesti. 

Apie kitus ateinantį kartą. 


2. „DĖDĖS“ 


Bene visoje Europoje tėvų turtą paveldėja vyresnysai, arba 
didysai (lotyniškai - major), sūnus, šiokiuo ar tokiuo būdu 

atsiskaitydamas su kitais broliais ir seserimis. Tai vadinasi - 
majoratu. Šiandieną ir Lietuvoje taip yra. Bet senovėje, už- 
griebę istorijos, randame visai priešingą turtų paveldėjimo bū- 
dą - minoratą, t.y. tėvo turtai buvo skiriami jaunesniajam, 
mažajam (lotyniškai - minor) sūnui. Ar visur buvo ta mino- 
ratinė tvarka, negalime pasakyti. Bet didžiųjų kunigaikščių 
sostą apimdavo jaunis sūnus. Algirdas, sakysime, savo įpėdi- 
niu buvo paskyręs mažąjį savo sūnų Jaunutį!. 

Katras būdas teisingesnis? Jei sektųsi išmintingai, tvarkiai ir 
pelningai ūkininkauti, minoratai būtų teisingesni. Tėvas, 
susilaukęs paaugant pirmųjų sūnų, stiprų padėjėjų darbininkų, 
uždirba daugiau, gali sutaupyti skatiką, atskirti nuo ūkio vy- 
resnįjį ir toliau darbuoties su antru paaugusiu sūnumi. Kol su- 
silaukia paaugant pačio jaunio, pasensta, jo aprūpinti nebegali, 
tai jam paskiria fundum - patį nejudinamąjį turtą. Tėvui 
anksčiau mirus, vyresnysai dirba savo naudai, kol gali atsiskirti. 

Skurdžiame tečiau gyvenime tai padaryti sunku. Ūkis 
dažniausia tiek teduoda, kad vos gali išmisti, neatidedi nieko. 
Ir prisieina galų gale visiems apsirūpinti iš to paties nejudi- 
namojo turto. Vyresnysai, anksčiau vedęs, vaikais apsikrovęs, 
nebegali taip lengvai bepasijudinti iš vietos, jis bevelija jau- 
nesnius, mažiau arba ir visai neapsunkintus šeimyna, atidalyti, 
pasilikdamas sau didesnę dalį - „už auginimą“ jaunesniųjų. 
Tad ir užsiliko pas mus - majoratai. 

Dar dažniau atsitinka, kad brolis šeimininkas, nieko nesu- 
taupęs, nė pats negali atsiskirti, nė kitų atskirti, išmokėti. Tada 
dalijasi žeme - skaldosi. 

Mums čia ypatingai rūpėjo pažymėti tie atsitikimai, kada 
vyresnysai vedęs ir vaikuotas brolis kitiems neduoda nei 
kraičio, nei žemės neatskelia, bet gyvena drauge, neleisdamas 
tečiau kitiems vesti ir antrą šeimyną tame pat bute sudaryti. 
Tokie nevedę broliai paprastai visų vadinami „dėdėmis“, kaip 
juos pramina vedusio brolio vaikai. 

„Dėdžių“ yra dvi rūši. Į vieną priskaitoma jaunesnieji už 
šeimininką broliai, priverstinai pasilieką gimtinėje, bet lig tam 
laikui, kada galės atsiskirti nuo padidėjusios šeimynos. Ir jie 

atsiskiria anksčiau ar vėliau. Reikia ieškoti labai ramių žmonių, 
kurie viso ko mokėtų išsižadėti — ir žmonos, ir savistovybės — 
vaikais apsunkinto brolio naudai. Į antrą priskaitomi vyresnieji 
už šeimininką broliai, kurie, nors jiems priderėjo tapti šeimi- 
ninkais, per savo „netikumą“, neapsukrumą arba nepalan- 
kumą vesti gera valia užleidžia savo teises antrajam iš eilės 
broliui. Šie amžinai pasilieka tėviškėje, jiems visų duodamas 
„dėdės“ vardas įgyja ypatingą, kaip kad paniekinimo prasmę, 
labai dažnai visai neteisingai. 

Ir gera valia „užpečkin“ pasitraukę „dėdės“, ir priverstinai 
antron eilėn atstumtieji tampa juodanugariais tiesiojoje to 
žodžio prasmėje, nelyginant darbiniais arkliais (ašvieniu) ar 
ariamaisiais jaučiais. Jie atstoja samdinius bernus, dirba pa- 
čius sunkiuosius darbus: aria, akėja, mėžinį veža, kulia, mina, 
braukia, liuobiasi, miškan važiuoja. Šeimininkas tik namų 
darbų žiūri ir turgun važinėja. Vis dėlto „dėdėms“ ir blogasai 
kąsnelis, ir naginės, ir pašukiniai marškiniai, ir storosios ke- 
linės, ir tie patys rečiau išskalbiami „marčių“ —- brolienių šei- 
mininkių. Brolis šeimininkas jiems tepasiūdina kasdienius ir 
išeiginius vasariškus ir žiemiškus drabužius iš tos medžiagos, 
kurią namie pasitiekia — iš kailių ir vilnų. Ko reikia iš kromo, 
tą jau turi patys iš savęs įgyti: kepurę, batus, plonesnius 
marškinius (ką besakyti apie kamašus ir prasuotas apykak- 
lėles!), taboką, šnapsą (kas gi ir be jų apsieina?), atlikti svotijas, 
kūmystęs ir t.t. Visam tam šeimininkas gyvais pinigais nieko 
neduoda, tik sėja „bandą“, žemaitiškai - pasėlį, kartais leidžia 
gabalėlį svetimos žemės pasisamdyti ir savo sėkla apsisėti, 
padėdamas tais pačiais gyvuliais ir darbininkais nudirbti. Jei 
užderėjo - „dėdė“ turi savo reikalams 20-30 rub., jei ne - tai 
turi visus metus tenkinties kokia dešimčia rublių. „Dėdžių“ 
padėjimas tokiuo būdu kur kas blogesnis už paprastų bernų 
samdininkų padėjimą, nes šieji metams gauna maž maž 40 rb 
gyvais pinigais, viską kita lygiai su „dėdėmis“ turėdami. 

Tikrai tai skurdus gyvenimus, tuomet teprikenčiamas, kuo- 
met „dėdė“ taip apsileidžia, taip susiaurina savo reikalavimus, 
kad nieko daugiau nebeišmano geisti, kaip tik nuo alkio ir 

šalčio apsiginti. Šiais betgi laikais tokie ramūs kentėtojai — 
„dėdės“ jau pasidarė didelė retenybė. Pakęs metus antrus ir 
pradeda neberimti. „Ką gi, - sako - dirbi žmogus pikčiau ber- 
no, o nei šiai dienai, nei rytojui neturi. Šeimininkas brolis ber- 
nui užmoka, nes jis - svetimas, mums nieko neduoda, nes 
mes - saviškiai. Neteisinga...“ Ir darosi dešimtininku, atsiskel- 
damas nuo bendro ūkio kąsnelį žemės, jei užsimeta vesti; arba, 
jei nenori ūkio naikinti, gailėdamiesi brolio vaikų, teparei- 
kalauja važiuojamųjų pinigų ir dumia į tolimus miestus ir 
kraštus, kur daugiau gyvų pinigų. Mūsų išeivija daugiausia iš 
tų „dėdžių“ susidaro. 

Matydamas ar girdėdamas tokiuos nenormalinius mūsų 
šeimynų santykius, stingi žmogus drąsos stabdyti, atkalbinėti 
nuo ieškojimo geresnės buities, o įkalbinėti, kad apsiveltų ir 
visą amžių pasiliktų dirbamuoju jaučiu. Tiesa, tos geresnės 
buities iš šimto išeivių devynios dešimtys neras. Bet ką tai 
pridės ir aiškinus, ir įkalbinėjus, kad padidėję laiko reikala- 
vimai stipriau už tave prirodinėja ir varo iš tėviškės ir net iš 
tėvynės? Žodžiai čia nieko negelbės. Reikia kito ko. Bet apie 
tai kitą kartą. 


3. PAČIŲ NERANGUMAS 


Ponai „amerikontai“, visi mūsų „dėdės“ ir „tetulės“, apie 
kuriuos rašėme Nr. 46 ir 48, leiskite man pasakyti jums vieną 
negražią pasaką. 

Viename Lietuvos kieme buvo gana vištų. Viena gaspadinė 
lesino grynais miežiais, kitoms nieko neduodavo, pirmąsias 
laikė uždariusi, antrosios liuosos šliaužiojo po kiemą, po veją. 
Grūdais lesinamosios iš pradžių kas dieną dėjo kiaušinius, bet 
neilgam: nutukusios, veikiai sudribo ir išdvėsė, beliko viena, 
ir ta apakusi, vien mindžiojo miežius nebepalesdama. Liuo- 
siosios gi, nors buvo liesos, nors tedėjo kas antra diena, užtat 
buvo sveikos ir dėslios veik per visus metus. Jos nėmaž ne- 
siskundė, kad joms niekas miežių nepaberia. Tiesa, gardūs jie 
ir lengva prilesti. Bet neskrisi gi į Amerikos dausas, kad čia jų 

nėra? Nėra — apsieisime ir be to! Rūpestingos vištelės trūsia 
rinėdamos visus pašalėlius, visus mažmožėlius, be nėra kur 
kitų nepasergėtos naudos. Ir randa: čia kirmėlaitę, čia vabalėlį, 
čia trupinėlį, čia pabirą, pakritą, užsikanda dar minkštu lapu, 
viską apiberia iš smėlių parankiotais kalkiais — ir, vakaro 
susilaukusios, eina ant laktos tūptų, pilnai patenkintos ir savo 
kiemu, ir gyvenimu. Tai ir viskas. 

Kurgi čia pasakos negražumas? Ogi štai kur. Atsiprašant 
rūpestingųjų mūsų gaspadinių, jos labai panašios į anąsias 
sielavartingąsias vištelės, o atsiprašant vištų, jūs, mūsų „dė- 
dės“ ir „tetulės“, esate panašūs į aną akląją vištą. 

Nejaugi? 

Žiūrėkime! 

Akla višta ir padėto lesalo nemato, o akyloji ir nepadėtą 
randa. Taip ir jūs, dėdės, bėgate iš tėvynės svetur, kad jums 
niekas aukso po kojų nepaberia. Bet ką tai jums pridės? Ak- 
lomis vištomis būdami, gal ir jį sumindžiotumėte, o kad bū- 
tumėte tokie akyli ir taip rūpestingi, kaip sveikosios ir neiš- 
lepintos vištos, tai ir čia atrastumėte visa tai, ko svetur ieškote 
padidėjusiems savo reikalams patenkinti. 

Vištomis pasivertę, patursinėkime po Lietuvą ir apsidairy- 
kime, argi jau niekuo nėra pasinaudoti šioje visų apleidžia- 
mojoje šalyje? 

Štai pusė milijono žydų minta Lietuvos žemėje. Prekyba, 
miškai, malūnų nuomavimas, tarpininkavimai, smulkių prekių 
nešiojimas, amatai. Jei Lietuva tokie niekai, kodėl jie neišsikelia 
į pačius turtinguosius vokiečių ar prancūzų kraštus? Pasiūly- 
kite, pažiūrėsite, ką atsakys. Lietuva jiems rinktinė žemė. 

Štai nuo pat Uralo, iš už 3000 varstų, eina Lietuvon rusai: 
perka kiaules, žąsis, dirba kailius, kanivolauja, lenkia lankus iš 
mūsų medžių, rimoriauja, sodnus nuomoja, uogas brendina, 
ravus kasa, dailidėmis vaikščioja, lentas pjauna, miškus žydams 
kerta, degutą, potašių varo, iš kanapių ir sėmenų aliejų sunkia. 

Štai iš vasarių vėl nuo tūkstančio ar pusantro varstų, nuo 
Tatrų ir Karpatų kalnų, ateina vengrių slovakai su pirkiniais, 

drožiniais, vytelių ir vielų darbais. Važiuoja geru arkliu, turi 
tarną. 

Štai latviai su keletu šimtų rublių pagrobia dvarelius, kurių 
savininkai įbrido į skolas. Moka jiems dideliausias nuomas ir 
patys lobsta. Kiti mums bažnyčias stato, žemę matuoja. 

Štai visa, ką tik matome mūsų jomarkuose: pavalgą, gėri- 
mus, pakinktus, namų rykus, apdarus, naujus ir senus, žaislus 
ir begales kitų mažmožių — kas patiekia ir pelną ima? Tik ne 
lietuviai. 

Štai siuvėjų ir kurpių turime su buteliu prašyti, kad ateitų. 
Štai pradėjus gelžį ūkyje vartoti, kuone kiekviename trečiame 
sodžiuje praverstų kalvis. Bet ir visai nėra. Briką apkaustant, 
lauk metus, arklį pasegti tegali antrą dieną, sukrypusį plūgą 
pataisys už savaitės. 

Kas tau mala — ne lietuvis, kas milą velia — tik ne lietuvis, 
kas tavo puikius milelius, čerkazus grumpliuoja - niekas. Atsi- 
rado už Rokiškio latvis, įsitaisė fabrikėlę su 16 darbininkų ir 
darbo negali apgalėti. 

Nėra fabrikų. O tai lengva būtų bent verpylą įsteigti. Už 
30 000 markių turi verpimo mašinas, kuriomis kelias guber- 
nijas galėtumei siūlais aprūpinti. 

Linų yra, odų yra, medžių yra, kalkių yra, gipso yra. Viso 
ko užtektų fabrikams. Tik nėra apsukrumo, nėra iniciatyvos, 
mokėjimo ką nors naujo pradėti. 

Jei ko griebiamės, tai kaip avys, ką kiti jau yra padarę. Ir 
griebiamės toje pačioje vietoje, kad tik pradėtojui pakenkus ir 
pačiam su lazda išeiti. Aklos vištos ir avinai esame. Sau, savo 
sumaningumui rašykimės ubagystės paliudijimus, o ne savo 
tėvynei. Jei mūsų žemė išmaitina žmones, tai kiti pašaliniai 
dalykai gali antra tiek ne tik išmaitinti, bet ir geroką turtą duoti 
be jokių Amerikų. Tik dairykimės, ieškokime, neniekinkime 
tų mažųjų užsiėmimų, kurių mielu noru griebiasi ir ieško čia, 
už daugelio šimtų varstų. Neaklai vištai gana maisto mūsų 
„tėvynėje. 

Visi nesumaningi ir tinginiai taip šmeižia savo kraštą. O 
kiekvienas kraštas turi gana savo turtų. Tik norėk paieškoti. 

Italai apleidžia žemišką savo rojų - tėvynę, paplūdusią jūriose, 
apaugusią auksu sveriamais vasarių krašto vaisiais. Rusai 
apleido Aliaską, o ten amerikiečiai atrado Klondaiką, tiek 
aukso, kiek niekur. Sachalinas rusams nieko neduodavo, o 
dabar japonams duoda pačių brangiųjų juodųjų perlų ir žuvies 
tiek, kad milijonas žmonių minta ir savo žemę tręšia. Tokie 
pat nežiną, ką turi, yra ir lietuviai, tie žemės sliekai. Kad bent 
svetimi kraštai mus įmitrintų. Bet kur tau! Mitrūs pasidarome, 
kai mus varo ir pridaboja. Bet ligi tik sugrįžtame tėvynėn, vėl 
sliekais pavirstame. Jei nepradėsime judėti ir galvų laužyti - 
pražudysime tėvynę, pavergs mus minios atėjūnų. 


B. PRUSAS APIE TIKYBĄ IR KUNIGUS 


Lenkijoj buvo išėję nesusipratimai tarp vienos ūkio mer- 
gaičių mokyklos Krušyneke ir draugijos remti žmonių smulkiai 
pramonei. Mat toji draugija atsisakė duoti tai mokyklai pinigų, 
nes nesanti toji mokykla vedama užtektinai religiškoj pakrai- 
poj. Dėlei tos mokyklos pakraipos ir kilo ginčai lenkų laikraš- 
tijoj. Šiame klausime atsiliepė ir žinomas lenkų raštininkas 
Boleslovas Prusas, kurio nuomonės klausos visa Lenkija. Tarp 
kitko, jis taip rašo („Tygodnik Illustrowany“ Nr. 15): 

„Idealinėj mokykloj turėtų darbuoties trys veiksniai: 
gydytojas higienistas, kuris rūpintųsi vaikų kūno lavinimu, 
mokytojai, kurie lavintų mintį ir suteiktų žinių, ant galo 
kunigas, kad pridabotų doros ir mokinių būdo. Taip pat namai, 
kad higienos dalykuose turėtų būti viršenybė gydytojo, moks- 
le - mokytojų, religijiniuose dalykuose - kunigo. Mūsų krašte, 
kaip ir visoj Europoj, yra dvi neprielankios katalikų bažnyčiai 
pakraipos: viena atakuoja kunigus, „tiktai blogus kunigus“, 
kita gi griauna pamatus by kokios tikybos. Taigi, nelaimė, tos 
abi pakraipos pasiekia pas mus sodiečių grinčias, jau bujoja 
sodžiaus jaunuomenės galvose. Žodis „Kunigas“ jau reiškia 

tokį atžagareivį žmogų, kuris „degina knygas, užgina skaityti 
raštus ir malonėtų laikyti valstietį tamsybėj“. Tarp tos jaunuo- 
menės galima užgirsti pasaką apie sodžiaus vaikiną, kurį tėvas, 
kunigo prikalbėtas, išvarė iš namų už skaitymą knygų. 

Koks naiviškumas! 

Jeigu sodžiaus jaunuomenė girdi tokių pasakojimų, tai lai 
užgirsta ir kitokių. Lai žino, kad pirmosios ne tik apšvietimo, 
bet ir apskritai civilizacijos kibirkštys buvo atneštos mūsų kraš- 
tan kunigų ir kuo šiandien Krušynekas yra mergaitėms, tuo kit- 
kart vienuolynai ir klebonijos buvo visai tautai: abėcėlės, ūkio 
rankdarbių, net higienos ir vaikų priežiūros mokykla. Lai žino, 
kad visokie Kopernikai, Kolontajai, Kopčinskiai, Piramovičiai, 
Naruševičiai, Počobutai, Stašicai ir kiti jiems panašūs — buvo 
kunigai!. Lai ant galo mūsų jaunuomenė, apgailestaudama 
Ispanijos inkvizicijos aukas arba stebėdamosi Galilėjum, turi . 
nors truputį užuojautos ir teisybės lenkų kunigams, kuriuos 
būriais pasmerkia kalėjiman arba uždeda kontribuciją už 
mokslą, arba būdavo ištremiami už tai, kad tvirčiau negu 
Galilėjus tvirtindavo: „Mano tauta gyvuoja!“2 

Pirmeivių partija pyksta ant tautininkų demokratų, kad tie 
nepripažįsta lenkystės žmonėms kitokių pažiūrų. Ir teisingai. 
Bet jūs, ponai, ką darote su visu luomu gerų piliečių kunigų? 
Argijūs neskelbiate jų —- tautos priešais? Sakote, esą blogų kuni- 
gų, godžių, gobšių, piktų, fanatikų. Tikrai yra tokių kunigų. 
Bet, pavyzdžiui, pirmaeivių partija ar tai susideda iš vienų tik 
angelų? Kalbant apie kokį piktą kunigą, reikia jį aiškiai įvar- 
dinti, o pirmučiausia - apskųsti vyskupui, bet nešmeižti visos 
katalikų dvasiškijos, kuri šiandien persekiojama yra ne už tai, 
kad kadai kitkart gyveno ir veikė Torguemado ar Arbuesas, 
bet už tai, kad ji - lenkiška. 

Dar mažiau galime pykti ant tikybos. Ar kai ji skelbia, kad 
vagystė, užmušimas, išdavimas, melas, pavydas, betvarkė, 
skriauda tarnų ir darbininkų yra nuodėmės, kurios užsipelno 
didelę bausmę, ar kai laimina darančius ramybę ir trokštančius 
teisybės, ar kai pataria būti protingais, valdyti save, būti tvir- 
tais, arba turėti tikėjimą, viltį ir meilę, arba kai kalba apie valios 

liuosybę ir Dievo privalumus, kuriuos reikia sekti, - visados 
tai esti religija europėjiškos civilizacijos siela. O jeigu da šian- 
dien taip vadinamieji bedieviai esti teisingi žmonės, tai tas 
dorybes, kurias turi, pasėmė ne iš bedievybės, bet iš tikybos. 
Ir mes tokį turtą norime išrauti, tokiuos sparnus norime sulau- 
žyti mūsų sodiečiui, ant galo visai tautai! Ką vieton to duosite? 

Štai priežastis, dėlei kurių nereikia „dechristianizuoti“ 
žmonių, bet geriausia mūsų sodžiaus jaunuomenę atskirti nuo 
tikybinių vaidų ir neduoti į rankas raštų, kovojančių su „ilga- 
skverniais“. Lai iš mažens mokosi tikybos; kai subręs, bus laiko 
atsiversti į „pirmeiviškąsias teorijas“. Ant galo, man regis, kad 
nėra tokios lenkiškos mokyklos, vyrų ar moterų, bendros ar 
ūkio, kurioj protingas ir doras kunigas negalėtų su nauda 
darbuoties. Kad tik prakilnių religijinių doros teisybių neuž- 
stotų sausomis formulomis, bigoterija ir fanatizmu““. 


BRANGINKIME SAVO KALNŲ TURTUS! 


Lietuvoje, galima sakyti, nėra nė vienos parapijos, veik nė 
vieno sodžiaus, kurių laukuose nebūtų tokių vietų, „kur vai- 
dinasi“, t.y. rodosi šmėklos, baido, vedžioja, žmones šnekina, 
pajuokia ar jiems papranašauja. Tokias vietas paprastai va- 
diname kalneliais, kalvelėmis, piliakalniais, senkapiais, milžin- 
kapiais, švedų, kareivių, marų kapais ir dar kitaip kaip. Kodėl 
tos vietos, kur mūsų bočių kauleliai ramiai ilsisi, „vaidinasi“, 
kalbėjome Velykų Nr. 44!. Tad nebeatkartosime, primindami 
vien, kad visai be reikalo mes tų vietų bijome, nes jos ne bailės, 
tik didelės pagarbos yra vertos. Išmintingieji mūsiškiai taip ir 
daro: kalnelių, apie kuriuos susidarė bent kokios pasakos, ne- 
apleidžia, ant viršaus stato kryžius ir juos paturi, vieniems iš- 
virtus, kitus tuoj stato. Gerai daro, nes kas gi doras žmogus 
gali apleisti ir paniekinti tas vietas, kur guli mūsų krašto apgy- 
nėjai, taisytojai tų vietų, kur mes gyvename, mintame, dažnai 

ir laimės pritiriame? Tik paskutinis neišmintingasis gobšius, 
nesigailįs karčemoje rublių praleisti, stengiasi atsilyginti 
grivinomis, nuardamas keletą sieksnių paminklinės vietos. 
Gerbdami tas vietas patys, privalome dar ir kitiems tautie- 
čiams apie jas pranešti, privalome aiškiai aprašyti tų vietų iš- 
vaizdą, smulkiai surašyti pasakas, padavus, tikrus ir pramany- 
tus atsitikimus, spėjimus, vienu žodžiu sakant, visa, kas tik su 
tomis vietomis sudedama. Juk tai liekanos senovinės mūsų 
krašto istorijos. Paprastam žmogui gali visa tai išrodyti nieko 
vertu dalyku, o mokslo vyrui gali būti labai svarbiu ir pamoki- 
nančiu: iš tų smulkių padavimų jis gali daug tokių dalykų at- 
spėti, kurių nematė ir negirdėjo nei vienas šios gadynės žmogus. 
Mūsų kalnai brangūs ne tik užsilikusiais gyventojų atmin- 
tyje padavais, kurie jau nebemažas mokslo turtas, bet ir dar 
didesniais turtais, t.y. visais tais daiktais, kurių begales turi 
jie savo viduryje. Nėra tai tokie turtai, kuriuos paprastai bran- 
giname — auksas ar sidabras, už juos pinigų nepaimsi, savo 
trobų neišdabinsi, pats nepasipuoši, nei ūkyje jie niekam betiks. 
Net ir vienas kitas randamas senovės pinigas šiandieną 
nebeturi vertės kaipo pinigas. Senovės palikimai — tai tokie 
turtai, kurie nėra pinigais ir kitokia ūkio nauda vertinami. Juos 
temoka ir teišsigali apvertinti vėl tie patys mokslo vyrai. 
Susikrovę į tam tikras vietas, muziejais vadinamas, tyrinėja 
juos, t.y. atsidėję išžiūri, aprašo, nusipiešia ar nusifotografuo- 
ja, paskui lygina su kitais tokiais daiktais, kitų kraštų muzie- 
juose sukrautais. Tiria ir daro išvedžiojimus, kokie buvo tie 
žmonės, kurie tuos daiktus padirbo ir vartojo; ar jie buvo iš- 
moningi, geri amatninkai, ar gražiai dailinosi, kam vartojo ki- 
tus daiktus: ūkyje ar kare, ar puotose. Jei svetimų kraštų 
pinigas ar daiktas, taip kaip jis čia atsirado ir kada - pirkliau- 
jant ar kariaujant. Taip prisižiūrėjus senovės daiktams, prieš 
akis turime lyg gyvus senovės žmones, jų darbus ir jų buitį. 
Mums paprastiems vargdieniams, susirūpinusiems vien tik 
tos dienos reikalais, kaip čia iš žemelės prasimaitinus, apsiden- 
gus ir uždą užsimokėjus, gal ir nerūpi, kas ir kokie žmonės prieš 
mus gyveno tame krašte. Bet mokslo vyrai daug neramesni, 

jie nepasitenkina tuo, ką mato ir girdi, bet stengiasi perregėti 
patį vidurį žemės, perregėti ir ištisus praslinkusius amžius 
laiko. Naudingi tai žmonės, jie mus šviečia. Užtat ir mes 
privalome jiems kuo galėdami padėti tame tyrimo darbe. 
Senovės turtai, mūsų žemėje paslėpti, yra kaip kad nebe mūsų 
vienų, bet visos tautos. Juos globoja pati vyriausybė, neleis- 
dama by kam kapinių ardyti ir rastuosius akmens, gelžies, 
vario ir kitokių metalų daiktus išnešioti ir išblaškyti. Vyriau- 
sybei jie taip pat nereikalingi, bet liepia krauti į muziejus vėl 
tiems patiems mokslo žmonėms prisižiūrėti. 

Kai savo muziejų neturėjome, vyriausybė išveždavo senus 
daiktus į savo muziejus tolimuose miestuose, kur mes jų ir 
nebepamatome, dažnai ir ieškodami tarp daugybės kitų kraštų 
daiktų neberandame. Dabar jau turime Kaune ir Vilniuje savo 
muziejus. Tad viską randamą čia, o ne kur kitur dėkime, idant 
mokslo žmonės galėtų pažinti mūsų tėvynės senovę. Štai kam 
reikia branginti mūsų kalnų turtai. 

Kaipgi branginti? Dar sykį atkartojame: 

1. Kalnelių, „kur vaidinasi“, neardyti; 

2. Patiems jų nekasinėti; 

3. Netyčiomis rastų daiktų nenumesti, bet įduoti tokiems 
žmonėms, kurie užrašę, kas ir kur rado, nuvežtų Kaunan ar 
Vilniun; 

4. Kaip tik kur pradeda rasties kokių daiktų, ginklų ar 
papuošalų, tuoj pranešti Lietuvių Mokslo Draugijai Vilniuje, 
tiesiai ar per kurią lietuvių laikraščių redakciją, kad atsiųstų 
kasti išmanantį vyrą; 

5. Visados rūpinties, kad mūsų kalnuose ieškotų palaikų 
lietuvis, o ne svetimatautis; 

6. Nežinomiems žmonėms arba by kokiems piemenims 
neleisti, kad ardytų pileles, nes nesumaningai kasdami tik 
sudraiko, kaulus sukiloja ir gali kitą, paskui jį kasantį, su- 
klaidinti. 

Dabodami by kokių kitų tautos turtų, dabokime ir iškasenų. 

Kaip tie palaikai kapuose atsirado? Atsiminkime kai ką iš 
senovės papročių. Seniau lietuviai nebuvo tokie šykštūs kaip 

dabar. Nabaštiką laidodavo brangiai papuošę, su sagutėmis, 
grandinėliais, auskarais, rankų, galvos ir krūtinės padabinimais. 
Kareivį --su visais ginklais, poną - net su taurėmis ir kitais puotų 
indais, ūkininką, amatninką - su jų vartotais padargais, šei- 
mininkę -su virtuvės rykais. Vis tai tam, kad gyvenimą anapus 
grabo prisistatydavo sau kaipo daug laimingesnį žemiškąjį 
gyvenimą: kas ką gyvas veikė, tą patį veiksiąs ir miręs. Tad jam 
ir reikalingi visi daiktai, kuriuos gyvas vartojo. 

Taigi kviečiame globoti piliakalnius, o tuo tarpu visų jų 
patiekti sąrašą, kad L. Mokslo Draugija žinotų, kur važiuoti 
kasinėtų. 


TYLIME IR NESIDORINAME 


„Visuomenė yra tvirta ir galinga tuomet, kuomet! atskiri 
nariai, iš kurių ji susideda, yra stiprūs savo ištverme ir dora... 
Ypatinės doros klausimas taip svarbus, kad pro jį negalima 
tylomis praeiti“. Toks buvo duotas patarimas rimtai ir simpa- 
tiškai dirbančiai moksleivių „Aušrinei“ (žiūr. „Vilties“ Nr. 57)!. 
Bet tą patį patarimą drąsiai galėtume duoti kiekvienam lietuvių 
laikraščiui, išskyrus kai kuriuos Amerikos laikraščius. Šie 
pastarieji vieni temoka drąsiai ir atvirai reikalauti iš lietuvio, 
kurs dedasi inteligentu, ne tiktai darbo, bet ir ant tiek ypatinės 
doros, kiek ji yra reikalinga visuomeniniame darbe ir savitar- 
piniuose santykiuose. Nusidėjusius tam reikalavimui gal per 
šiurkščiai, gal mirtinai muša. Vis dėlto geriau tai neg užsispy- 
rimas tylėti spaudoje apie daugelį tokių dalykų, apie kuriuos 
tarp savęs su pasibaisėjimu kalbama, ant kurių griausmai 
verčiama... kaltininkams negirdint. Palyginus, sakysime, kiek 
rusų laikraščiai išverčia eikštėn nedorybių (kad ir „Birž. Ved.“?), 
su tuo, kiek Europos lietuvių laikraščiai išverčia, galima įsiti- 
kinti, jog lietuvių tarpe nėra nei vieno ištvirkėlio ir nei vieno 
apgaviko. Leidėjai gešeftininkai, surinkę prenumeratą, sustab- 
do laikraštį, nei neatsiprašydami, ne tik neatsilygindami, o 

mes - tylime; draugijos valdybos narys prakortavo jos pini- 
gus - tylime, metais laukdami atsilyginimo; draugas draugo 
suardo šeimyninį gyvenimą - tylime; apsukrus pramonininkas, 
plačiai paskelbęs savo biurą, pavagia savo klientų pinigus ir 
pasmerkia juos į vargą ir nepakeliamus rūpesčius - tylime; 
advokatas, apsiėmęs vesti valstiečių bylą su dvarininku, už 
pinigus davinėja žinias ir patarimus tam pačiam dvarininkui — 
tylime. Savo pasielgimu tame dalyke esame lygūs žydams. Jų 
leidžiamuose laikraščiuose terasi „razoblačenija“? kitų, bet nei 
vieno - žydų. Mūsų laikraščiuose, jei kas panašaus ir atsiranda, 
tai nebent apie kunigus, o veik nėkados — apie svietiškus 
inteligentus. Bene klystame taip labai pataikaudami kits kitam? 
Bene per plačiai suprantame asmeniškumo dalykus - doros 
dalyke su skriauda visuomenės dalykų? 

Atsiprašau! Mūsų laikraščiai pilni nedorybių aprašymų, 
ale... tik sodiečių. Jie ir vagia, ir užmuša, ir girtauja, už pinigus 
teisia, uZ pinigus viršininkus renkasi, ir nesuskaitoma daugybė 
kitų nedorybių. Na, ale tai - mužikai, mes jų nepažįstame, su 
jais nesusiduriame, su jais bendrai nedirbame... tėvynės 
naudai. Drąsiai į akis jiems žiūrint, neprisieina atkartoti ir tikru 
vardu pavadinti tai, ką iš tolo įrašome į laikraščio lapus. 
Tamsuoliai tėra nedorėliai! Karti ironija. 

Mėginome sodiečius ginti bent nuo įtarimo, jog jie neturi 
jokios šlovės ir duotojo žodžio nesilaiko (žiūr. „Vilniaus Žinių“ 
1907 m. Nr. 9)“. Įtikinančiu pavyzdžiu parodėme, jog norint ir 
sumanant sodiečiai lengva suvaržyti sąžinės dalykais ir šlovės 
žodžiu. Bet tų, kurie „besišviesdami“ išsikuštėjo iš religijinių 
idealų, ir sąžinė užnejautrinta, kurie „šviesdamiesi“ pamiršo 
dorinties, asmeniškai tobulinties, - nebebrangina nei duotojo 
šlovės žodžio. Nelabai suklysime, jog ir šviesuolių tik pusė te- 
moka ir tesistengia branginti žmonišką savo vertybę ir asme- 
nišką savo šlovę. Tai ko čia bereikalauti iš „tamsuolių“? Jei mes, 
šviesuoliai, nemokame nusiturėti, savęs paties užsiginti, vyliams 
nepasiduoti, tai nedrąsu ir tamsuolius mokyti. Pavyzdžių 
visiems tiems dalykams patvirtinti nepristigčiau, bet... stingu, 
kaip ir kiti, pilietiškos drąsos. Ar įsidrąsinsime kuomet nors? 


Ne, mes, ypačiai pusšviesuoliai, kur kas mažiau vertiname 
duotąjį šlovės žodį. Studentų draugijos skundžiasi, kad vietas 
gavę draugai užmiršta duotąjį žodį sugrąžinti mažas skolas ne- 
turtingoms draugų kasoms. Pavalgos sandėliai (Amerikoje) - 
kad lietuviai įėmę nei akių neberodo. Valgyklos štai Vilniuje 
skundžiasi, kad vienoje įvalgę persikelia kiton. Laikraščiai — 
kad, užsisakę juos raštu, visus metus tęsiasi su užmokesčiu ir 
dažnai visai nutęsia; knygų sankrovos, jog, įdavę kitiems į 
komisą, nebesusilaukia atsilyginant. Atskirų numerių pardavi- 
nėjimas neduoda pelno ne tik dėl to, kad jų neperka, bet ir dėl 
to, kad tarpininkai sąskaitų neduoda. 

O ką besakyti apie paprastą pinigų skolinimąsi? Tiesiog 
bjauru apie tai ir kalbėti... Persekiojami už politikos nusidė- 
jimus, ištremti, paleisti iš kalėjimų, vietų tam sykiui nustoję, 
užsiėmimo atvažiavę ieškoti, amatninkai, švedai kandidatai į 
kunigus, gimnazistai, studentai, na, net „profesoriai“ ir valdi- 
ninkai, imą po 100-200 rublių algos mėnesiui, - virtinėmis trau- 
kia miestuose palei kiek tiek pasiturinčius savo brolius tautie- 
čius. Visi „tam sykiui“ pristinga mažumą pinigų: nuo 3, 5-25 
rublių, ot, taip sau kaipo kokių menkniekių pareikalauja iš 
tavęs „vienai kitai dienai“, nes vieno uždarbis jau laukia, kito 
uždirbtų, bet neišmokėtų krūva guli, kitiems raštu arba net 
telegrama skrenda, - na, visi pasiturį bus ryt poryt ir žodį duo- 
da tuoj tau sugrąžinti; jie gerai žiną, kad ir mažomis sumomis 
daug galima išsklaistyti, kad tų pinigų ir šiaip jau nedaug, kad 
ir kitas bėdos tikslas gali ateiti ir t.t. O kalba taip tvirtai, 
įtikinančiai, su tokiuo ricerišku savo šlovės supratimu, kad net 
galvą nulenki prieš tą „nelaimingą, bet bajorą Kastilijietį“ ir 
atskaitai keletą rublių. Praeina vienas terminas - „blagorodnyj 
Kastiljaniec“* nesirodo, antras, trečias, mėnuo, metai — ir vis 
jo nėra, ne tik nėra, bet nė atsiprašymo, nei jokio ženklelio, nė 
pratęsimo termino. Pražuvo. Kas nepražuvo, susitikęs nebeat- 
mena, dažnai nebepažįsta, vienas antras dar pasityčioja... 

Kadgi tai būtų vienas antras atsitikimas: pamotumei ranka — 
niekšų visur atsitinka. Bet tai tiesiog lietuvių principas — tas 
nesilaikymas žodžio; prirodymų turime dešimtimis, be išimčių. 

Ir ne tiek tų grašių gaili, kiek skauda ta niekšybė, toks pro- 
tonavimas savo šlovės žodžio, kokio neesam patyrę pas kita- 
taučius. Tai lietuvių monopolis. Ir norisi ant buto durų para- 
šyti: „Lietuvi, jei iš manęs pinigų nori, sakyk stačiai: „Duokš, 
nes tavo skatikas supuvęs ir nevertas pas tave būti, o aš jį 
prideramai išleisiu ir tau nei ačiū nepasakysiu“. Tada duosiu. 
Bet jei prižadą patvirtinsi savo šlovės žodžiu, geriau laiku pats 
pro duris išsinešink!.. 

Kokia ateitis būtų, sakysime, kooperacijų su tokiais žmo- 
nėmis dirbant? Dorinkimės, vyrai, kitaip visai niekais pa- 
virsime. 


J.M. VYSKUPUI GASPARUI I APIMANT 
ŽEMAIČIŲ VYSKUPIJOS SOSTĄ 


Už ketverių metų Žemaičiai švęs 500 metų sukaktuves, kaip 
buvo įsteigta jų vyskupija. Trejiems metams praslinkus po 
įsteigimui, t. y. 1417 metais, jos sostą apėmė pirmasai Žemaičių 
vyskupas Mateušas I Žninas!. Nuo to laiko Žemaičiuose 
vyskupavo jau 38 vyskupai. A. a. vyskupui M. L. Paliulioniui 
užpernai mirus?, vyskupiją valdė jos sufraganas tituliarinis 
Kastorijos vyskupas Gasparas Cirtautas, kaipo Žemaičių 
kapitulos vikaras. Štai šv. Dvasios atsiuntimo dieną (t. y. tuo 
laiku, kada šitas numeris pateks į skaitytojų rankas) Jo Mylista 
apims Žemaičių vyskupijos sostą jau kaipo 39-sai tikrasai 
(savarankis), pilnateisis ir vienavaldis Žemaičių vyskupas. 

J. M. vyskupas Gasparas I yra tikras žemaitis; gimė 1841 
metais Veiviržėnų parapijoje, Raseinių apskrities, Kauno gub., 
dabar eina jau 69 metus amžiaus. Į kunigus įsišventęs 1868 
metais, turi jau 42 metu kunigystės. Į vyskupus sufraganus 
iškeltas prieš 13 metų — 1897 m. Keliolika metų pabuvęs 
Peterburge kunigų akademijos profesoriumi, nuo 1888 metų 
iki perniai metams buvo Žemaičių kunigų seminarijos rekto- 
rium. Per 22 metu išauklėjo kuone pusę dabartinės Žemaičių 

dvasiškijos, susimegzdamas su ja ankštu prietelybės mazgu. 
Tuo laiku žinomas buvo kaipo stebėtinos kantrybės ir teisin- 
gumo perdėtinis, kaipo aukštos doros kunigas, kaipo didelio 
taktingumo ir atsargumo kiekviename daromame žingsnyje 
administratorius, kaipo palankus ir užjaučiąs tą liaudį, iš 
kurios yra kilęs. 

Visa tai žinant, drąsu ir linksma žiūrėt ateitin ir pranašauti 
vyskupijai vieną iš šviesiausių laikotarpių, vaisingiausį darbais 
ir įvykinamais sumanymais - Gasparui I duok, Dieve, ilgiausia 
geroje sveikatoje vyskupaujant. 

Per nusižeminimą J. M. ilgą laiką sakydavosi nėkados 
nedrįsiąs doriškai Dievui atsakyti už ganymą tokios plačios 
vyskupijos, į kurią priklauso dvi guberniji: Kauno ir Kuršo su 
1 300 000 katalikų. Tečiau virto kitaip. Ir štai vyras, tiek jau 
metų pasidarbavęs Bažnyčios naudai (teviršt smulkiau apie 
tuos darbus parašysime), į galą savo amžiaus prisiima dar 
sunkesnę naštą. 

Tikrai keblus padėjimas. Tikėjimo dalykai, tiesa, nusistovė- 
ję, tvarka pirmtakūnų garsių vyskupų Motiejaus III Valančiaus 
ir Mečislovo I Paliulionio įvesta pavyzdinga. Bet kiek ir prie- 
šingumų yra! Čia nuolatinis vyriausybės kišimasis į dvasiškių 
darbo sritį, čia jos politiškųjų siekimų pynimas su dvasiškaisiais, 
čia varžytinės su kitais tikėjimais, turinčiais galingus užtary- 
tojus, čia pačioje visuomenėje pablogėję santykiai su atšalėliais, 
atsimetėliais arba net tiesiaisiais Bažnyčios priešais. O čia ir pats 
visuomeninis lietuvių gyvenimas besišakodamas šimteriopai 
ankštai susimezgė su bažnytiniu gyvenimu. Iškilo nauji gy- 
venimo reikalai, pasirodė nauji žmonės. Kitąkart bebalsė liaudis 
šiandieną drąsiai pakėlė balsą prieš savavališkai šeiminin- 
kaujančius, nors neskaitlingus, privilegiruotuosius ir aiškiai 
sako: mes, liaudis, tautos branduolys ir pamatas, didžiuma esa- 
me tikri krašto šeimininkai — grąžinkite mums teises! Ir kuni- 
gai nebe tie, kokie seniau buvo. Daugiausia kilę iš tos pačios 
liaudies, nuo jos gyvenimo nebenutolę, aiškiai pašlijo liaudies 
pusėn, pasidarė jos užtarytojais, globotojais ir padėjėjais visuo- 
se gyvenimo reikaluose. Pasijutę lygiais su kitais piliečiais, 

nesvyruodami pradeda prisiimti ant savęs ir tąsias pareigas, 
kurias seniau kunigai manė ne jų esant. Visi kultūros ir civi- 
lizacijos dalykai: kalbos dailinimas, literatūros kėlimas, švietimo 
platinimas, prekyba ir kooperacijos, ūkis, mokslai ir dailė - 
viskas lygiai suvirto kaip ant svietiškių inteligentų, taip ir ant 
dvasiškių. Ir kunigai darbščiai ėmė dalyvauti visuomeniniame 
gyvenime, sekdami šviesiausius kitų šalių savo brolius. 

Bet tai dar nauja, nepriprasta kunigų rolė. Santykiai su 
senaisiais dvasiškiais, su naujaisiais svietiškiais, su kitų luomų 
žmonėmis dar nenusistovėję, neišsilyginę, gerus norus turint, 
dažnai klystama. Kyla begalės prikaišiojimų ir užmetinėjimų, 
dažnai teisingų, dar dažniau neteisingų: tai ne tokia vieta esanti 
kunigams žmonių švietimo dalykuose, tai jie nemoką stabdyti 
luomų kovos, tai užsiimą per daug laiko praryjančiais grynai 
svietiškais dalykais, tai žemina savo pašaukimą svietiškuo- 
siuose pasilinksminimuose dalyvaudami, tai negana tinkamai 
vedą darbininkų draugijas. Atgalainiai kunigai, jaunųjų darbo 
nebrangindami, vadina tai prasimanymais, kurių dvas. vyriau- 
sybė negali patvirtinti. Ir taip be galo kaip iš svietiškių, taip ir 
iš pačių konservatorių nebrėkų kunigų pusės. 

Nuo aukščiausiojo dvasiškojo vado, to Bažnyčios kuni- 
gaikščio, daug priderės, ar sparčiais žingsniais pirmyn žengs 
ir toliau pradėta vaga jo valdomieji lietuviai, ar jų visuomeninis 
gyvenimas daugelyje dalykų bus sutrukdytas, jei nesustab- 
visuomeninio gyvenimo neaiškumų ir nesusipratimų ir pabai- 
gimas daugelio nuo senesnių laikų tebesančių ginčų, ypač pa- 
aiškėjimas tautiškųjų klausimų, kaip va šitokie. 

Lietuviai, jausdamiesi savo krašto šeimininkais, visomis 
galėmis stengiasi padaryti viešai vartotiną lietuvių kalbą. Val- 
džiai priešinantis, svajoja bent tose įstaigose tai įvesti, kurios 
yra pačių rankose: seminarijoje, kitose mokyklose, bažnyčioje, 
klebonijoje ir k., žinoma, neskriaudžiant mažumos. Bet tie, kurie 
mus iki šiol saviškai vedžiojo, užimtų pozicijų užleisti nenori. 

Jaunieji dvasiškiai dailina bažnytinę kalbą, darbuojasi 
komisijos. Senieji dvasiškiai prieštarauja, šviesieji svietiškiai 

pyksta už tai ir tyčiojasi. Visi laukia aiškių vienodų normų, 
nes viskas sudriko. 

Miestų labdariai ir kitoki liaudies globėjai per tam tikras 
savo įstaigas paliečia lietuvių tautinius idealus. Šiųjų susi- 
pratėliai nepatenkinti, reikalauja visiems ir visuose dalykuose 
lygios globos. 

Liaudžiai dorinti ir jos būdui švelninti kunigai stvėrės sce- 
nos. Nekaltas, o labai naudingas dalykas. Seinų administrato- 
rius paleidžia paaiškinimus, ar gali kunigai dalyvauti sceniškų 
vaidinimų surengime. X. „Vilties“ Nr. 58 pritaikino užginan- 
čius tekstus tik į nedorus vaidinimus, nes per dorus gražiai 
galima varyti gyvenimo atnaujinimo Kristuje darbą?. Kun. Bi- 
zauskas* tai pavadino „blasphemia““, o „Viltis“ pritaria X-ui, 
atmindama, jog kituose katalikų kraštuose kunigai nei karčemų 
nesišalina, ne tik „Genovaičių“ ir „Šv. Elžbietų“ vaidinimų“, 
kad ir tenai savo konferencijomis padarius gerą įtekmę. 

Daugybė draugijų tegyvuoja atnašomis. Bet visuomenė 
nerangi ir neduosni. Reikalas įraginti. 

Visa tai naujas Žemaičių vyskupas turės išpainioti, išrišti, 
sutvarkyti, išskirstyti, autoritetišku savo žodžiu apspręsti, 
papeikti ar paraginti. Lengva tai pasakyti, ne taip lengva 
teisingai ir išmintingai padaryti. Rūpesčiai ir trūsas grauš 
sprandą nepaliaudamas. Štai dėl ko, širdingiausiai pasvei- 
kinant savo Ganytoją, karščiausia trokštant jam sveikatos ir 
širdies nepakartimo, prisieina pridurti dar karštesnį velijimą — 
duok, Dieve, tesėti - plurimos annos!? 


ŽEMAIČIŲ VYSKUPO GASPARO I 
INGRESAS 


Senų seniausioji Kauno šv. Petro ir Povilo bažnyčia, spė- 
jama, kad dar Didžiojo Lietuvos kunigaikščio Vytauto pali- 
kimas, dabar patapusi Žemaičių vyskupijos katedra, priima į 

savo sostą antrąjį Žemaičių vyskupą. Nemačius a. a. vyskupo 
Paliulionio ingreso, arba sosto apėmimo, sunku pasakyti, katrą 
dieną paviršutiniškai iškilmingiau išrodė: tada ar dabar štai 
birželio 6 (19) dieną. Bet tai ir nesvarbu. Pažymėtina, kad 
iškilmės dvasia šiuo sykiu visiškai kitokia buvo, dvasia tokia, 
kokios seni katedros mūrai per pusę tūkstančio metų dar nėra 
jautę — grynai lietuviška dvasia. Lenkiškumo žymės tebuvo 
vos vos pastebimos. 

Kas tą naują dvasią įkvėpė? Daugiausia nauji laikai, kurie į 
laikus prieš 27 metus tiek tėra panašūs, kiek daiktas į savo 
metamąjį šešėlį. Dar anais, nors ir ne taip jau netolimais laikais, 
visą kraštą atstovavo vieni, galima sakyti, nutautę bajorai ir 
nutautę praturtėję miestelėnai. Šiandieną savo kraštą ima 
atstovauti patys tikrieji, dar neapgadintieji jo piliečiai lietuviai: 
nenutautę sodžiuje, nebenutautę mieste, nebenutautę aukš- 
tuosiuose moksluose, nebenutautę, nors kur kas didesnę 
įtekmę įgyją, dvasiškiai. Lietuvių tauta, pakirdusi iš šimtame- 
čio miego, štai pradeda vaizdžiai rodyties, viešai pirmojon 
vieton išeiti tada, kada viso krašto akys nukrypsta į pirmosios 
eilės atsitikimus. Pasirodė per visus trejus rinkimus krašto 
atstovų į Dūmą, pasirodė ir dabar štai: lietuviai priėmė savo 
vyskupą, lietuviai džiaugėsi, jo susilaukę, lietuviai atidavė jam 
garbę, kaipo dvasiškajam savo Vadui, lietuvių draugijos ir 
redakcijos sveikino jį padarius pirmąjį žingsnį, lietuviai 
linksminosi per dvi dieni, ankštais prietelybės ryšiais susi- 
rišdami su savo šlovinamuoju perdėtiniu. 

Tą ypatingą dvasią, noromis ar nenoromis, šiai iškilmei 
suteikė ir patsai naujas vyskupas Gasparas I Pelicijonas Cir- 
tautas. Kas jis yra, jau žinote iš „Vilties“ Nr. 631. Bet to negana. 
Reikia čia pažymėti dar keletą dalykų, apibūdinančių jo 
asmenį. Nors jau gerokai augęs, 70 metus einąs, J. M. vyskupas 
Cirtautas visai nėra žmogus „anojo amžiaus“, visai nenutolęs 
nuo dabarties, tvirtu protu tebesuprantąs laiko reikalavimus 
ir nė nemėginąs „suturėti upės bėgimą“, anot Maironiož. Juo 
įdomesnis jisai, kad visai „kitokiose aplinkybėse augęs ir 
mokinęsis“, kaip patsai viešai sakėsi. Darbštus, trukšmingų 


susirinkimų nereikalaująs ir nepamėgęs, susiduriąs vien su tais 
žmonėmis, kurie tėra darbui reikalingi, J. M. vyskupas Cirtau- 
tas neturi ypatingų draugų ir prietelių tarpe mūsų bajorų ir 
kilmingųjų didikų. Nevažinėja pas juos į vaišes ar pasilsėtų, 
kaip tai darė a.a. vysk. Paliulionis ar Beresnevičius?. Neturė- 
damas ypatingo palinkimo į tą luomą, rūpinasi visados būti 
visiems lygus, „visus be skirtumo tautų ir kalbų teisingai 
globoti, idant visus galima būtų prie Kristaus patraukti“, kaip 
sakė pirmojoje savo programinėje prakalboje. Taigi ir bajorams 
ko užsimetus, visados ir visur reikalauja aiškių prirodymų, 
išmintingų motyvų; jų neturint, visados galima tikėties, kad 
pralaimėsi bylą. Visa tai savavaliams, tuštiems ir viešpatauti 
geidžiantiems mūsų bajorams negalėjo patikti, ir jų per ingresą 
ir paskui nebuvo; nebuvo nė homagium“ atiduoti, nei pasvei- 
kintų. Klausiami iš šalies, kodėl nedalyvavo iškilmėje, vieni 
atsakė „pražiopsojome“... (!), kiti — „kiek mūsų čia tėra“, kiti, 
su panieka pamoję ranka — „ne mūsų žmogus“, kiti stačiai: 
„boikotuojame už mūsų apleidimą litvomanais“. Pražiopsojo 
didžiausį savo krašte atsitikimą — savo vyskupo sosto apėmi- 
mą; ne mūsų - mūsų vyskupas; boikotuojame savo vyskupą - 
visa tai nelinksmos ir nešviesios mūsų bajorų katalikiškumo 
žymės. Bažnyčia, pasirodo, ne kiek tegalinti remties šiuoju 
luomu. Na, bentgi šiuo sykiu gražiai apsieita ir be jų. Net ačiū 
galima pasakyti, kad nesudrumstė lietuvių džiaugsmo. 

10 val. ryto 100 su viršum atvykusių kunigų su Kauno 
lietuvių draugijų deputacijomis išėjo sutiktų vyskupo ir įvedė 
jį puikiai vainikais išpuošton katedron. Dešinėje pusėje kuone 
per visą katedros ilgumą švietė aiškus mėlynas parašas: „Kau- 
no katalikai sveikina Žemaičių vyskupą Gasparą, prašydami 
palaiminimo. Sveikas, Ganytojau! Laimink mus - mes Tavo 
avys“. Kairėje trumpesnis balkšvai auksinėmis, nelabai vaiz- 
džiomis raidėmis: „Witaj Pasterzu drogi, upadamy pod Twe 
nogi. B ogos aw nas““. 

Vyskupo sekretoriui, popiežiaus Rūmų šambelioniui kun. 
Br. ŽongolHowicziui paskaičius priešais vyskupo sostą po- 
piežiaus laiškus į patį naująjį vyskupą, į kapitulą, į dvasiškius 

ir į svietiškius, dvasiškiai ir sulig ritualo „nobiles“ - kilmingieji 
svietiškiai viešai atidavė soste sėdinčiam kaipo tikrajam savo 
perdėtiniui homagium. „Kilmingaisiais“ šiuo sykiu pasirodė 
viena lietuvių inteligentija. 

Paskui prelatas Povilonis“ popiežiaus raštus į dvasiškius ir 
svietiškius apskelbė lenkiškai ir lietuviškai iš tam tikros prieš 
kroteles pastatytos sakyklos. O naujai paskirtas ganytojas tom 
pat kalbom pirmą sykį prašneko į jo ganymui pavestus žmones 
viršiau įrašytaisiais žodžiais. Senovės būdu, pirma prakalbėjo 
lenkiškai, paskui: „Kadangi žinau, jog ne visi supranta len- 
kiškai, tą patį pasakysiu lietuviškai“, - tarė pradėdamas antrą 
prakalbą. Už tai lietuviai kiek susiraukė... Nebuvę bažnyčioje 
lenkai inteligentai neapvertins tos jiems maloningai palieka- 
mos privilegijos... 

Pamaldoms pasibaigus, seminarijos auklėtiniai vyskupo 
rūmuose pasveikino savo Vadą; paskui sveikino vienuolikos 
Kauno lietuvių draugijų deputacijos, aštuonių Kaune esamųjų 
ar būsimųjų redakcijų deputacija ir „Vilties“ atstovas. Draugijų 
vardu dailiai prakalbėjo gerb. ir žinomas advokatas Petras 
Leonas. Paskui kiekvienos draugijos atstovai skyrium perskaitė 
gražiai surašytus ir mūsų dailininkų lietuviškais motyvais 
išpuoštus adresus, kuriuos, sudėję į vieną ąžuolinę teką, 
išpjaustytą lietuviškais ornamentais sulig T. Daugirdo? projek- 
to, įteikė Jo Mylistai. Taip pat įteikė puikiai padabintą Kauno 
redakcijų adresą skaisčioje lietuvių tautiškomis spalvomis 
apjuostoje tekoje. Reginys buvo gana švelnus ir graudingas; 
J. M. vykupas, nors baisiai nuvargęs per 4 valandas bažnyčioje, 
kantriai ir mielai viso ko išklausė ir lietuviškai išreiškė savo 
padėką už „amžiną paminklą“. 

Visos deputacijos buvo pakviestos pietų 6 val. 

Lenkai nei sutiktų parvažiuojant iš Peterburgo, nei dabar, 
nei skyrium, nei draugijomis nebuvo. 

6 valandą seminarijos puikioji salė pilna priėjo J. M. naujo- 
jo vyskupo pakviestų svečių. Senieji kunigai, dalyvavę a. a. 
vyskupo Paliulionio ingrese, dar apsidairydami aplinkui ir 
klausydamies prakalbų, turėjo iš daugelio dalykų pasistebėti. 

Andai buvę svečių daugiau, apie 200, dabar kiek mažiau, apie 
150. Andai didžioji pusė svečių buvę svietiškiai, susirinkę ne 
tik iš miesto, bet ir iš tolimiausių vyskupijos kraštų: grafai, 
kunigaikščiai ir šiaip jau kilmingieji bajorai; dabar dauguma 
buvo dvasiškių, paskubėjusių iš pat gilumos krašto atvykti, 
nors tai buvo viena didžiųjų metinių švenčių; mažuma buvo 
vienų lietuvių inteligentų ir fabrikų darbininkų, savo drau- 
gijų atstovų. Regimai pildėsi gerb. advokato Leono žodžiai, 
pasakyti dar vyskupo rūmuose: „Dievas visus padarė lygiais, 
tik ilgainiui pasidarė vieni iškilę, kiti šalin atstumti — jų tarpe 
ir lietuviai. Bet atėjo laikas ir šiuosius globoti ir teisėse 
sulyginti“. Andai dvi trumputės kalbelės tebuvusios, - visos 
lenkiškos; dabar, priešingai, visos lietuviškos ir tik dveitas 
treitas trumpučių lenkiškų. Pietaujančių ūpas iš karto pasidarė 
liuosas, pakilus ir linksmas. Visi jautėsi lygiais, kaip vienos 
šeimynos nariai. Kalbos plaukė upeliais, o visos atvirai prie- 
telingos, tikrą prisirišimą prie savo Ganytojo reiškiančios, veik 
visos - lietuviškai. Nė vienos Jo Mylista nepraleido neatsakęs 
taip pat gražiai lietuviškai. Net ir solenizanto draugai seneliai 
atsakė lietuviškai. Ką jautė du, tiktai du, lenku miestelėnų, 
nežinia. Užsilaikymas gi 2-3 lenkuojančių kunigų, jų pyktis ir 
gailėjimasis, kam atvažiavę į „tokį“ susirinkimą, darė nemaža 
juoko ir pasityčiojimų. 

Kalbėta daug, draugijų ir visų skyrių kunigijos vardu. Pažy- 
mėtina kalba advokato Leono, Ciemnolonskio - skaitymo mė- 
gėjų draugijos atstovo, kan. Prapuolenio, vienatinio seiniškio 
(gaila, kad daugiau seiniškių nebuvo), kun. Dambrausko, 
„Draugijos“ redaktoriaus, ir daugelio kitų. 

Antrą dieną pietus iškėlė savo perdėtiniui klebonai. Svečiai 
buvo tik prašomieji, bet taip pat daug. Ūpas taip pat geras, kalbų 
taip pat daug. Klierikų choras, kun. Bylos vedamas?, dainavo 
naują Naujalio sukomponuotą pasveikinimo giesmę, kurią pri- 
siėjo daug sykių atkartoti per pietus ir po pietų, ir kitas dainas. 

Šią dieną pažymėtinos kalbos apie vienybę bažnytiniame 
ir visuomeniniame darbe, vienybę su Ganytoju tarp dekanato 
kunigų, kas kaltas, kad nebėra vienybės su dvarininkais, 

vienybę su Lietuvos pakraščiais ir taip toliau. Jo Mylista karštai 
pritarė tam kunigų geidimui, ragindamas mėginti visur tos 
vienybės, nes tai svarbiausioji dvasiškių pareiga. Iš lietuvių 
spaudos Jo Mylista daug laukiąs, ypač kad prisilaikytų 
krikščioniškosios etikos. Prielankiais lietuvių spaudai vyskupo 
žodžiais pasinaudojo redaktorius kun. Dambrauskas. Padė- 
kojęs už meilingumą Jo Mylistai, pasakė dabar drąsiau būsią 
tikru vardu vadinti viską. Tai palengvins redaktoriams darbą, 
nes iki šiol padėjimas buvo tikrai keblus: vis reikėjo žiūrėti, 
kad nebūtų nei per daug, nei per aiškiai pasakyta. 

Gražiai pakalbėjo kun. Jazdauskis dvasiškosios jaunuome- 
nės vardu, kapelionas Jasienskis - mokslus einančios jaunuo- 
menės ir jų kapelionų vardu, dekanas Maciejevskis Žemaičių 
vardu, ypač tų, iš kurių krašto yra kilęs Jo Mylista. Kun. Prial- 
gauskis sakė žemaitiškai tarmiškai. Kuršo dekanas Pr. Lukša 
latviškai sveikino Ganytoją latvių vardu". Visiems minimiems 
susirinkimas šaukė širdingą valio! Tik vienų lenkų vardu 
nebuvo kam prakalbėti. 

Abeji pietūs buvo be spiritų ir be brangiųjų vynų. Valgymų 
nedaug, nors rinktinių. Didžioji dalis klebonų sumestų pinigų 
paskirta klierikams ir labdarių tikslams. Be to, nuspręsta 
įsteigti jaunuomenei stipendiją J. M. vyskupo Cirtauto vardu. 

Viskas atlikta gražiai, padoriai, inteligentiškai. Visi skirstėsi 
labai patenkinti iškilmėmis, laukdami kuo geriausių vaisių iš 
naujojo vyskupo valdymo diecezijos. Visi tikisi neužsivilsią, 
todėl iš širdies trokšta, kad šį vyskupavimą Dievas kuo 
labiausia prailgintų. 


SEINŲ VYSKUPO ANTANO II 
INGRESAS 


Seinų, arba Augustavo, vykupas Antanas I Baranauskas 
mirė 1902 m. Vyskupijai valdyti kapitula išrinko prelatą An- 
tanavičių!, tuomet Dv. kolegijos narį. Peterburge J. Šv. pr. Ant. 

buvo lietuvių tarpe labai populiariškas, todėl skyrėsi su juo 
ašarotom akim. Seinų vyskupijai reikėjo lietuviams palankaus 
valdytojo irjų užtarytojo. Lietuviai buvo jau sujudę, susiprasti 
pradėję, savo teisių ieškoti ėmę. Atvykęs į Seinus, pr. A. dau- 
gelyje vietų išlygino santykius tarp lietuvių ir lenkų, atpainiojo 
ir tai, ką a. a. vyskupas Baranauskas savo nieko nežiūrinčiu 
statumu buvo gerokai sudraikęs. A. a. vys. B-ko despotišku- 
mas, nesiskaitymas su valdomosios vyskupijos nuomonėmis, 
įvedimas lenkiškų evangelijų ir suplikacijų ten, kur nei di- 
džiausi lenkintojai jų nereikalavo ir neįvedė, neapkentimas 
lietuvių idėjos, prasidėjęs nuo 1882 metų, - visa tai nebūtų pa- 
dėję taip pakilti seiniškių lietuvių idėjai ir jų laikraštijai, kaip 
tai atsitiko pr. Antanavičiui valdant. Gražiai pasižymėjęs tuo 
laiku, gražiai bus ir lietuvių istorijoje užrašytas. Tai privalome 
atminti, dabar su juo atsisveikindami, atvykus tikrajam 
vyskupui J. E. Antanui II Karosui. 

Vis dėlto skaitome savo pareiga pažymėti, jog garbingos rolės 
pr. A. iki galo neišlaikė; santykiai su žemesniąja kunigija buvo 
gerokai pradėję irti, o su lietuvių spauda ir visai suirę; darbš- 
tieji seiniškiai lietuviai kunigai pateko į nemalonę, pradėta jie 
po truputį išstumti. Iš antros pusės, imta gabenti ir remti gal 
ir labai geri kunigai, bet per uolūs lenkai, kurie Lenkijoje būtų 
labai daug verti buvę, bet Lietuvoje tesugeba ardymelius 
daryti. Daug faktų pradėjo liudyti, jog pr. A. griežtai persimetė 
lenkų pusėn. Kam ir kodėl, nedrįstame čia spėti... Vyskupo 
atvažiuojant pradėta nekantriai laukti. 

Štai pačių lenkų (pavardes apleidžiame, bet turime pasižy- 
mėję) paliudijimas. Atvykę į ingresą ir prisiklausę vietinių 
lenkų kunigų pasakų, šitaip mums išreiškė savo įspūdžius. 

Kas čia darosi! Kas čia darosi! Pasigailėk, Viešpatie, jauno- 
sios kunigų kartos! Argi tai kunigai? Tai šėtonai kunigų rū- 
buose! Draskyti, ką amžiai sujungė! Tiesa, ant tų šiukšlių spjau- 
ja senoji kunigija, bet kas iš to, kad vis dėlto prišiukšlino Seinus. 
Ėjome čia mokslus. Nėkados nebuvome girdėję, kad Seinuose 
būtų lietuvių. Dabar štai - į komitetą vyskupui sutikti jie už- 
sigeidė kišties. O vietiniai lenkai kunigai sako, Seinuose tesą 

šeši „ch opy i to przyb ędny““. Kažin ar užteks energijos vys- 
kupui Karosui visa tai iš čia iššluoti... Du tėra išmintingu lie- 
tuviu: pr. Antanavičius ir pr. Blaževičius?, ir tuodu drauge su 
lenkais kunigais koneveikiamu po laikraščius. Pr. Ant. pa- 
klaustas, kodėl vis tai kentė, atsakė: „Būčiau senai iššlavęs, tik 
negalėjau: lietuviai kunigai būtų mane suėdę“ ir t.t. 

To lenkų kunigų apsisakymo būtume nei nedėję: kam to 
juodo taško reikia ant garbingo pr. A. valdymo istorijos. Bet ji 
mums reikalinga toliau seiniškių santykių vaizdeliui piešti ir 
parodyti, kas gi čia kaltas: ar „šiukšlės“- lietuviai, ar „šluo- 
jėjai“- lenkai. 

Visuotinąjį lenkų ir lietuvių susirinkimą susitarti apie vys- 
kupo priėmimą aprašė „Šaltinis“ Nr. 244. Jis parodė ir įtariamą 
tame susirinkime rolę kun. profesoriaus Vondolovskio, be ku- 
rio Žinios niekas tuo laiku Seinuose nesidarė. Lietuviai buvo 
pašalinti nuo vyskupo priėmimo. Anot lenkų, vyskupą turi 
priimti Seinų miestas. Lietuvių namų savininkų tesą 6, tai jie, 
kaipo lietuviai, negalį turėti jokio balso, nei galį lietuviškai 
prabilti į savo vyskupą. Kitų Seinų lietuvių, ne namų savi- 
ninkų, nenorėta žiūrėti. Taip susidarė skyrium lenkų komitetas 
ir skyrium lietuvių. Abudu padavė prašymus į gubernatorių 
ir abudu gavo leidimą. Bet dabar apskrities viršininkas atsirado 
kebliame padėjime - katriem leisti bromą taisyti. Jis ėmė versti, 
kad lenkai ir lietuviai bendrai pastatytų vieną bromą. 10 žmo- 
nių lietuvių komiteto išsiuntė tada kun. Staugaitį" ir p. Petruš- 
kevičių tarties su lenkų komitetu. Šisai teisinosi neesąs visuo- 
tinojo susirinkimo įgaliotas, nes protokole aiškiai pasakyta: 
lenkai rūpinasi vyskupą sutikti. Tečiau d-ras Urban, pasišne- 
kėjęs su kitais komitetininkais, nors peržengęs įgaliojimą, 
nusileido, statydamas išlygas 1) kad ant bromos nebūtų 
lietuviško parašo, užtai ir komitetas nepadėsiąs lenkiško (!), ir 
2) kad visą darbą atliktų vieni lenkai, nesikišant lietuviams, 
tik padedant jiems pinigais. Lietuvių pasiuntiniai sutiko ir 
pasiūlėjo pusę išlaidų. Pasirodžius, kad lenkai jau turį surinkę 
didžiąją pusę ir nepritenką tik 20 rb, lietuviai bent tuos įmo- 
kėjo. Rodės, nesutikimai tuo ir pasibaigs. Bet po kelių dienų 
lenkų komitetas sugrąžino pinigus, pasiteisindamas, kad vi- 

suotinasis lenkų susirinkimas užsipuolęs ant jo, kam peržengęs 
pirmojo susirinkimo nutarimą ir „za 20 rb. sprzedali Pols- 
kę“ (!)“. Kvietė tad tarties su pačiu susirinkimu. Lietuviai, žino- 
dami lenkų minios įnirtimą, nebepanorėjo eiti į jų būrį ir 
antrąsyk klausyti pažeminimų. Taip tad ir paliko lenkų valioje 
bromos taisymą, o patys skyrium ėmė ruošties. 

Bažnyčios puoštų tečiau atvyko daugybė lietuvių sodiečių 
su begale pintų vainikų. Bet vos tik pasirodė bažnyčioje, lenkės 
sušuko: „Won z ko cio a, wy poganie, marjawici! Jedna wiara — 
jeden język! Tu poganstwa (ne: poga stwa) niebyto i niebę- 
dzie“" ir t.t. Kad katedros klebonas kan. Augustaitis nebūtų 
visų išvijęs iš bažnyčios, tikrai būtų bobos susimušusios. 

Vakarą prieš atvažiuojant vyskupui lietuvių minos buvo 
tokios, kaip kad nabaštiko laidoti, o ne laukiamojo vyskupo 
susitikti būtų pasiruošę. Iš visų lenkų akių tryško neapykantos 
ir keršto spinduliai. Vos tik peržengs lenkas slenkstį, tuoj 
prasideda keiksmai ir plūdimai ant lietuvių, kaipo kaltininkų. 
Kuo jie buvo kalti, niekas nemokėjo pasakyti: taip jiems įkalta 
buvo vietinių lenkų vadų, ir galas. 

16-29 dieną J. Mylista vyskupas atvyko iš Krasnapolės, kur 
buvo nakvojęs. Minių minios suplūdo į Seinus iš visos tolimos 
apylinkės, ir kuone vienų lietuvių; kur tik pasiklausysi - visur 
lietuvių kalbą girdi. Dvasiškių suvažiavo apie 130; iš jų veik 
visas šimtas lietuvių, su kan. Prapuoleniu ir pr. Styravičiumi 
iš Kauno, o akademijos prof. Grigaičiu iš Petrapilės?. Jo puiki 
raudona toga labiau stebino minią neg pats vyskupas. Prie 
bromos vyskupą sutiko Seinų lenkų deputacija savo prakalba. 
Seinų lietuvių deputacija su rinkliavų inspektoriumi p. Urbu 
taip pat sutiko prakalba, nors lenkai ir buvo andai priešinęsis. 

Kitąkart, vyskupą sutinkant ir į katedrą vedant, giedodavę 
lenkiškai. Bet šiuo sykiu, kad ir lietuviai nepretenduotų, gie- 
dota lotyniškai. Taip bent lenkai aimanojo. 

Vainikais papuoštoje katedroje Suvalkų kanauninkas Dauk- 
ša!“ iš sakyklos paskaitė popiežiaus raštus lotyniškai, lenkiškai 
ir lietuviškai. Jo Malonybė vyskupas Antanas II prakalbėjo į 
žmones lenkiškai ir tą patį puikiai taisykliškai atkartojo lie- 
tuviškai. Atidavus jam pagarbą, kaipo jau tikrajam vyskupui, 

prelatas Antanavičius, atsistatydindamas nuo vyskupijos 
valdymo, savo ir kapitulos vardu prabilo ne oficialine bažny- 
tine lotynų, bet lenkų kalba. Atrodė gana keistai: pr. Antana- 
vičius gražiai moka lotyniškai. Jo Malonybė vyskupas pataisė 
jį - atsakydamas lotyniškai. J. M. išrodo gana silpnas - prieš 
mišias, ingreso ceremonijas atlikęs, turėjo eiti pasilsėtų. 

Po mišių J. M. prelato Blaževičiaus būste priėmė deputa- 
cijas. Visų pirma pasveikino lenkų deputacijos: Seinų miesto 
ir draugijos „Związek katolicki“!!. Daugiau jų draugijų gal ir 
nėra, o iš gilumos vykupijos niekas neatvyko. Lenkų delega- 
cijos atvyko tuščiom rankom. 

Puikiai išrodė ilga eilė lietuvių deputacijų iš Seinų, Marijam- 
polės ir k. Visos nešėsi puikiai papieštus adresus. Prakalbėjus 
draugijų vardu Lekečių mokytojui p. Jokūbauskui, o lietuvių 
mokyklų vardu mokytojui Žirniui, visos ūkio, švietimo ir 
darbininkų draugijos paskaitė savo adresus ir įteikė. Visoms 
J. M. meilingai dėkojo, visas laimino ir pasisekimo velijo. 
Netrūko nei Marijampolės ukininkų draugijos, kuri šiaip jau 
gana smarkiai pešasi su katalikiškąja „Žagre“!. Malonų įspūdį 
darė nors tame dalyke katalikų su pirmeiviais vienybė. 

Ypač gražiai išrodė Seinų miesto lietuvių paminklas - 
gražiai papieštas „Geras piemuo“ viršuje, o Seinų katedra 
apačioje adreso. Be to, įteikė puikiai auksu išsiūtą pagalvėlę 
su labai dailiais auksu išsiūtais lietuviškais pasveikinimais. 
Darbas tikrą garbę darąs išpildytojai - p. C. Petronienės 
mokyklai Kaune. 

Paskui sveikino Seinų lietuvių laikraščių: „Šaltinio“, „Va- 
dovo“ ir „Spindulio“, vardu redaktorius kun. Staugaitis ir 
Vilniaus „Vilties“ vardu kun. J. Tumas, taip pat išgirdę prie- 
lankumo žodžius. 

Skyrium salėje savo Ganytoją pasveikino seminarijos klie- 
rikai puikia lotynų kalba ir giesme „Gratulamur““ Naujalio 
kompozicijos. J. M. taip pat lotyniškai atsakė kaip klierikams, 
taip ir chorui. 

Pietus iškėlė kapitula, pakviesdama vienus kunigus. Atmo- 
sfera buvo sunki, visi jautė, jog čia susirinkta nors vienodo 
pašaukimo, bet nevienodos širdies žmonių: lenkų ir lietuvių. 

Skurdu buvo sėdėti, atminant, kokia maloni, liuosa ir džiaugs- 
minga dvasia viešpatavo per J. M. Kauno vyskupo Gasparo 
ingresą ir puotą"... 

Kapitulos vardu vyskupą pasveikino pr. Antanavičius vėl 
lenkų kalba. Ir vėl gavo atsakymą lotynų kalba. Susirinkimas 
tai pasergėjo ir nemažai stebėjosi iš pr. Antanavičiaus užsi- 
spyrimo vien lenkiškai prakalbas laikyti. J. M. vėl lotyniškai 
sveikino ypačiai pr. Antanavičių, kaipo ligi šiol nešusį valdymo 
naštą. Taip pat lotyniškai sveikino dekanus ir klerą. 

Kada gi tikras mozūras dekanas Lendo:*“ prabilo lenkiškai, 
ir vyskupas jam atsakė lenkiškai. 

Žemaičių kapitulos ir vyskupijos vardu sveikino buvusį 
profesorių ir kanclerį atvykęs prelatas Styravičius, stebėtina, 
ne žemaitiškai, bet lenkiškai. Šiaip jau gražiai ir taktingai 
kalbėjo. Įdomiu buvo gerb. kalbėtojo spėjimas, jog turbūt „visi 
be išimties džiaugiasi, gavę ze krwi i ko ci litwina“!. Lietu- 
viai — taip, bet lenkai gal būtų bevelijęą mozūrą gauti, kurs 
drąsiau šluotų „Seinų šiukšles“ — lietuvius laikraštininkus. 
Susirinkimas dideliu pagavimu pagiedojo ilgiausių metų 
Žemaičių vyskupijai. 

Pr. Antanavičius vėl lenkiškai sveikino apskrities virši- 
ninką, kurs pabaigoje tostą pakėlė už vyskupą rusiškai. 

Labai įsišoko senutis lietuvis Kudirka!š, dekanas Mozūrijoje, 
lenkiškai pynęs, jog laikraščių pranešimai apie „roz amą“!? esą 
melas - esanti pilna santaika ir t.t. Kaip lenkai, taip ir lietuviai 
gana šlykščiai juokėsi iš to senelio kliedėjimų. 

Prasidėjo lietuvių kalbos. Kun. M. Gustaitis?? nupiešė se- 
novės ir dabarties gadynę. Džiaugėsi, kad pirmą kartą galima 
drąsiai viešai lietuviškai prabilti. Daugelis gal mielu noru 
grįžtų, sako, į senovę, bet ką veiksi, kad laikas visas formas 
keičia; nabaštikai prisikėlę dabarties nebepažintų. Štai iš 9 
Seinų vyskupų sveikiname antrą lietuvį, štai jau Seinuose kelių 
laikraščių redakcijos. Kalbėtojo džiaugsmas buvo pamatuotas, 
nes ir per pirmojo lietuvio Baranausko ingresą, vos tik kanau- 
ninkas Staniulis?! pradėjo lietuviškai garbinti vyskupą už jo 
darbus litvanologijoje, tuoj jį vyskupas pertraukė, nenorėda- 
mas klausyti lietuviškai. O lenkiškų plepalų klausėsi kantriai, 

nors dažnai buvo tušti ir upe liejosi. Taip, kitokių laikų virsta 
ir senųjų nebesugrąžinsi. 

Jo Malonybė atsakė lietuviškai, tuo pačiu sykiu gera vely- 
damas ir lietuvių spaudai. 

Toliau dar kalbėjo kun. Laukaitis? „Šaltinio“ vardu ir kun. 
Staugaitis — katalikiškosios spaudos vardu sveikino pirmąjį 
katal. laikraščio „Nedėldienio skaitymo“ redaktorių". Kalba 
buvo graži. 

Gal būtų ir daugiau buvę ko įdomaus, bet J. M. pasidarė silp- 
nairjisai, galo nebelaukdamas, išėjo. Veikiai ir pietūs pasibaigė. 

Daug suvalkiečiai lietuviai laukia iš dabartinio savo Ga- 
nytojo. Reikia tikėti, kad neužsivils. J. M. vyskupas Antanas II 
Karosas moka įsigilinti į dalykų padėjimą. Tik tegu žino tikrą 
visų dalykų padėjimą. 

Vyskupas Antanas II yra gimęs Kauno gub. Ukmergės ap- 
skrityje, Anykščių parapijoje, Vėjeliškio vienasėdyje, 1858 m. 
Dabar tad turi vos tik 52 metus. Duok, Dieve, dar ilgai gyventi. 
Mokslus ėjo Šiaulių gimnazijoje, Žemaičių seminarijoje Kaune 
ir Peterburgo akademijoje. Gavęs teol. magistro laipsnį, sugrįžo 
Kaunan profesoriautų ir sekretoriautų. Tūlą laiką buvo se- 
minarijos rektoriumi, 1906 m. liko pakeltas į tituliarinius Do- 
rylėjos vyskupus ir į Žitomieriaus pavyskupius?. 

Įdomus subėgimas aplinkybių: Seinų vyskupijos sostą 
vienas paskui kitą užima antras Antanas, antras anykštietis, 
antras lietuvių kalbos profesorius Žemaičių seminarijoje. Tikra 
garbė anykštėnams. 

Valio! Gerbiamasis vyskupas - plurimos annos!35 


MARIJA CHODAKAUSKIENĖ 


Pirmadienio vakarą liepos 26 d. (rugpjūčio 8 d.) Sebentiškio 
dvare, Pabiržės (Rastauskinės) parapijoje, Panevėžio apskri- 
ties pasimirė visos apylinkės gerbiama dvarininkė Marija Cho- 
dakauskienė, Antano Ch-kio žmona. Minėtina tai moteriškė, 

ypač lietuviams. Chodakauskių giminė yra viena iš pirmųjų 
mūsų bajorų, kurie pasekė jaunąją Lietuvą tautiškame jos at- 
gijime. Nors kilusi iš Baltarusijos, per keletą kartų taip su- 
lietuvėjo, kad dabar visur jau išsiduoda tikrais lietuviais. Ir ne 
tiktai sakosi, bet ir yra: visi užtektinai, o kai kurie ir tobulai 
moka lietuvių kalbą, toje kalboje augina savo vaikus, pada- 
rydamijiems jau prigimta; tą kalbą tad sulygino savo dvaruose 
su lenkiškąja, o gal ir aukščiau už ją iškėlė. A. a. Marija buvo 
rūpestinga šeimininkė, savo vaikams visa dūšia atsidavusi 
motyna, pavyzdinga žmona, taiki kaimynė, savo darbininkų 
gailestinga globėja. Ja laikėsi visa dvaro tvarka. A. a. Marijos 
mirimas juo skaudesnis šeimynai, juo netikėtas kaimynų, kad 
nė amžius (ėjo šeštą dešimtį metų), nė sveikata nerodė amžiaus 
galo. Paliko vyrą Antaną, darbštų ūkininką, savo rankom ir 
prakaitu prigyvenusį Sebentiškio dvarą, vaikus: Sofiją Sme- 
tonienę („Vilties“ redaktoriaus žmoną), Jadvygą — aukštuo- 
siuose moterų kursuose, Romaną - baigiantį universitetą ir 
Tadą - namie šeimininkaujantį. 

Amžiną Jai atilsį! 

„Vilties“ redakcija šiuo išreiškia minėtiemsiems šeimynos 
nariams savo širdingą užuojautą. 


KAIP KARTAIS LAIKRAŠTIS 
„GERINAMA“ 


J. Kriaučiūnui, o paskui ir D. Šidlauskiui iš „Rygos Garso“ 
pasitraukus!, pakviesta laikraščio gerintų nauji žmonės. Nauja 
redakcija paprastai pasisako keletą punktų savo programos, 
kurios ketina laikyties. „R. G.“ to nepasergėjome. Tečiau, pa- 
žindami naujus jos redakcijos žmones, jų rimtumą, teisingumą 
ir gerus norus, pilni buvome vilties, jog „R. G.“ tikrai seksis 
pagerinti daugelyje dalykų. Bet kaipgi nustebome sulaukę 
Nr. 57 ir jame radę feljetonėlį „Davatkos susipešė“. Ir turiniu, 
ir forma šis rašinėlis toks, kokių neregėjome ne tiktai „Rygos 

Garse“ per visą jo ėjimo laiką, bet nebesimato, ačiū Dievui, ir 
kituose laikraščiuose. Mėginta sąmojingai pasijuokti iš „da- 
vatkų“, t.y. kunigų, o išėjo piktas jų plūdimas. „Šv. Kazimiero 
brostva“, „šventablyvo stono asabos“, „kauniškių davatkų je- 
nerolas“ - suprask, kun. A. Dambrauskas, „Garnio“ teologai — 
labai mokytos dvasiškos asabos, „šulai“, „savųjų neliečia - gali 
per „zūbus“ gauti, „svetimų kaltybių šnipinėjimas... yra tai 
pirmutinis ir svarbiausias visų davatkų (suprask, kunigų) 
amatas“ ir t.t. Jei visa tai juokai, tai nebent arkliai iš jų tesijuoks; 
jeigu tai vienas naujos redakcijos programos punktas, tai... iš 
tikro „pagerinimas“ laikraščio! Gaila tik, kad tai ne pirmyn 
žengimas, bet grįžimas į tuos palaimintus laikus, kada p. Stik- 
lius? džiugino Lietuvą savo „davatkų gadzinkomis“, „davatkų 
liežuviais“, „kirpikais“ ir kitais panašiais, lietuvius į „susipra- 
timą“ vedančiais šlamštais. Šiandieną tokių juokų, kurie 
greičiau panėši į karvės uodegos mostagavimą, anot lenkų 
priežodžio, „ruszy a krowa ogonem“, jokia redakcija nebe- 
priima. Neišvaduoja šio feljetonėlio nei pirmeiviškumas: „kas... 
vargdienių užstojimu neužsiima, tas gali graužti „cicilikus“, 
lenkus ir žydus“, nes šiandieną ir pirmeiviai vartoja visai kitą, 
kur kas kultūriškesnį ir teisingesnį rašymo būdą. 

Visas rašinėlis daro įspūdį pikto keršto lyg už paties auto- 
riaus „skolų neatidavimą“, „kaltybių ir nuodėmių šnipinėjimą“ 
ir t.t. Tikimės, kad šis rašinėlis per nesusipratimą ar per kokį 
nepotizmą pakliuvo į „Rygos Garsą“, nes, tokiuo krypsniu pa- 
vedus laikraštį, galima jį taip „pagerinti“, kad nė vieno skai- 
tytojo nebeliks. O „Rygos Garso“ gaila. 


DĖL KULTŪROS AR TIK DĖL KALBOS? 


Labai klystume manydami, jog dabartinės varžytynės tarp 
lenkų ir lietuvių eina dėl kultūros. Savotiškoji lietuvių kultūra 
vos tepradeda atgyti; lenkai gali ja pasigirti namie, užtat mūsų 


krašte maža teturi pragumų savo kultūrai platinti. Varžytynės 
tuo tarpu eina dėl kalbos, katra įpratinus Lietuvos, ypač gi jos 
pakraščių gyventojus kalbėti, - lietuviška ar lenkiška. Kalba — 
tai raktas, kuriuo vėliau atsidarai duris į kultūros rūmą. Kur 
lietuviškai kalbės, ten lietuvių kultūra kils, kur lenkiškai - 
lenkų. Be to, už savo įtekmę mūsų krašte varžosi tarp savęs 
rusai su lenkais. Lietuviai jų tarpe atsirado nelyginant kailis, 
kurį katras sau tempia. 

Kaip varvelis šikšnai priduoda diržingumo, kad ne taip 
veikiai drikstų, taip lietuvių kalba sustiprina jų dvasią, kad 
galėtų nepasiduoti nė į vieną, nė į antrą pusę. Štai kodėl taip 
stojame už savo kalbą. Už tai gali mus pašiepti tik didžiausi 
žmonių dvasios nežinovai arba kurie turi blogus norus, kurie, 
stabdydami mus tame darbe, viliasi patys mūsų lėšomis 
pasipelnyti. 

Klaidingas todėl yra ir šis lenkų išvedžiojimas. Kultūrų var- 
žytynės nieko blogo savyje neturi, ir tai neišvengiamas dalykas, 
kaip kova šalčio su šilima: ji eina gaivališkai. Jokie stabdymai 
kits kito, jokios derybos ir ieškojimai vis dažniau minimųjų 
„Modus vivendi“ — gražaus sugyvenimo būdo čia nieko 
nepridės. Kaip negalima peikti krikščionystės už tai, kad ji 
priveikė stabmeldystę, taip negalima pretenduoti, kad aukš- 
tesnioji kultūra ima viršų ant žemesniosios. Tad lietuviams, 
kaipo žemesnės kultūros žmonėms, likta pasiduoti arba Rytų 
kultūrai, rusų varomai, arba Vakarų kultūrai, lenkų varomai. 
Kadangi tai, ką jau lietuviai turi savyje, išpuoselėjo Vakarai, 
tai aišku, kad jie privalo krypti juoba į lenkus. 

Apskritoje prasmėje šis samprotavimas gal ir teisingas; 
klaidingu jį vadiname tik lietuvių žvilgsniu. Jei dalyvautume 
kultūrų kovoje, išstatydami kitoms kaipo priešą jau išsidirbtą 
savąją, ne šauktume žodžiais, bet dirbtume varžytynių darbą. 
Dabar gi mes esame kitiems tik prirengiama tolesniam laikui 
dirva, kurią jau mes patys sau rengiame - savo kultūros tikslui. 
Turime tad pilną teisę šaukti ir skųsties ant tų, kurie mums 
tame darbe kliudo ir stabdo. Sau žmonėmis būti, kai jie pra- 
deda to norėti, niekas gyvas neturi doriškos teisės neleisti. 

Veltui teisintųsi įsikišėliai į mūsų dalykus - jie temėginą veikti 
tarpe nesusipratėlių lietuvių, tarpe tų, kurių dvasia tebėra 
gryna nuo tautiškumo, kaip tas dirvonas, kurį valia plėšti 
kiekvienam, kurs turi norą ir ištesi. Ir teisininkai sako: „res 
aliena - nullius“ — svetimas daiktas niekam nepridera. 

Jeigu tautoje atsirastų tokių laukinių dalelė, tai vis dėlto 
nebūtų ji visai „aliena“, vis dėlto priderėtų į didžiumą tautos, 
kuri viena teturi valią ir teisę rūpinties jos likimu. Bet tokių 
grynų nuo lietuviškai tautiško susipratimo lietuvių jau nebėra. 
Ir parodomosiose vietose jau atsiranda bent mažuma, kuri 
supranta savo teises, ginajas, jaučia skriaudas daromas, moka 
skųsties ir net verkti. Taigi visiems svetimiesiems įsikišėliams 
lietuvių tauta gali drąsiai pasakyti - šalin rankas! 

Apie rusų taktiką čia neprisieina kalbėti. Ką jie padaro mūsų 
krašte mums negeistino, bent gali pasiteisinti bendros vals- 
tybės reikalais ir jų gynimu. Ne visur jie išlaiko kritiką, bet 
pajėgdami to nežiūri. Aršiau su lenkais, kurie ir tuo apsimesti 
negali, nes kaipo pašaliniai savanoriai tik ieško sau naujų „pla- 
cėwkų“!. Kadgi tos sargybvietės būtų dar neužimtos! Ne, len- 
kai patys vadina jas ne „niezajęte“, bet „stracone“ arba „jeszcze 
niestracone dla polsko ci“2. Tai reiškia, yra Lietuvoje vietų, 
kur vietinis gaivalas ir jo dvasia taip sustiprėję, kad jau nebe- 
pasiduos svetimai įtekmei ir ten nebėra ko kišties; bet dar yra 
tokių, kur tautiškas susipratimas dar menkas ir jį pribaigti dar 
galima. Ir lenkai įtempia visą savo energiją, kad tik greičiau 
pribaigus. 

Kaip nežiūrėsi į tą lenkų darbą, vis jis bus bjaurus, neteisė- 
tas. Pasinaudoti kieno nesusipratimu yra lygu mušimui gulin- 
čio arba išviliojimui jo turto. Taip tedarė ispanai, atradę nesu- 
sipratusius Amerikos gyventojus, ir už stiklelius išviliodami 
išjų auksą. Argi tai broliškas pasielgimas? To lenkų broliškumo 
turime jau pilnas ausis pribirbtas. Yra tokių, kurie net ir tiki 
tuo broliškumu. Kaipgi gaila, kad jie, toli būdami ar kitaip su- 
varžyti, negali būti liudytojais darbų visokių „endekų kazna- 
čejų“ B Ar tai broliškumas, kai toksai „kaznačejus“ esti pasta- 
tytas „w jeszcze niestraconych placėwkach“, perperka gaujelę 

išgamų, vagių* ir mušeikų, ir jie paskui terorizuoja visą apy- 
linkę? Kai bažnytinio choro dainininkėms išdegutuoja pilvus, 
kur nutvėrę, kai nugaras kreida išrašo, kai kitus lietuvius 
susipratėlius primuša ir net pakaria (vienas toks išvaduota), 
kai mergaitėms graso — visos liksią su vaikais ir... išpildo? Visa 
tai galima būtų prirodyti kad ir tokioje Joniškio, Vilniaus ap., 
parapijoje, kad nukentėjusios, gėdos ir viešo apsiskelbimo bi- 
jodamos, sakytųsi ne vien atskiriems žmonėms. Kai bažnyčių 
koliatoriai šelpia klebonus „arkliu ir karve“, kol jiems patai- 
kauja, o atgal atima, kai pradeda nebepataikauti? Kai už išva- 
rymą lietuvių kalbos dvarininkai žada bažnyčią pastatyti, o 
išvarius užvilia? Kai lietuviškai kalbą, o lenkiškai nemoką ne- 
randa vietų nei dvare, nei klebonijoje? Visiems tiems dalykams 
patvirtinti turime gana faktų. 

Tokį tautiškųjų mūsų dalykų padėjimą matant, tokį įsiki- 
šėlių pasielgimą kenčiant, kurgi nelaimingas skriaudžiamas 
lietuvis, kurs ir per tokį terorą išliko tautiškai tvirtas, kreips 
savo akis ieškodamas pagelbos? Vieną tegirdėjo lig šiol tikra 
motyna esant — katalikų Bažnyčią. Jos globoje ieško sau už- 
tarytojo ir sunkiame kultūrizavimosi darbe padėjėjo, bet ir čia 
kaipgi dažnai užsivilia ir randa pamotę, o ne tikrą motyną! 
Skaudu apie tai kalbėti pačiam tos Bažnyčios sūnui, bet piliečio 
sąžinė liepia tiesos neužtylėti. Taigi Vilniaus, sakysime, vys- 
kupijoje Bažnyčia vis dar nelygiai globoja savo išpažintojus. 
Štai nauji faktai. 

Apie kun. Sakalausko pradėtą misiją Inturkės parapijoje jau 
minėjome Nr. 885. Ir jau esą vaisiai, jau pradedanti susidaryti 
tokia pat teroristų gaujelė kaip ir Joniškyje, kuri jau žadanti 
nebeleisti lietuviškų pamokslų, vieną sykį pasišalinus kalbos 
nemokančiam klebonui. Kodėl Sakalauskas atsiųsta į tokią 
parapiją, o ne Gudiją? Kodėl tokis kun. Švedavičius paskirtas 
į Gervėčius, nors sąžiniškai sakėsi nemokąs lietuviškai ir dabar 
aimanuojąs, turėdamas pusę (3700 iš 7000) grynų lietuvių ir 

* Didžiausis agitatorius Joniškyje —- Šimėnas, pirmasis Zajączkowskio* 
tarnas, šiandieną sėdi kalėjime už ratų pavogimą. Tokios pat vertės ir kiti 


perpirktieji agitatoriai. 

negalėdamas gerai ir sąžiniškai jų aprūpinti? Kodėl iš tos pa- 
rapijos bažnyčios išmesta ir liet. Evangelija, nors da prie kun. 
Ramanausko ji buvo? Kodėl kun. Vaišutis iškeltas į Kostene- 
vičius, o kun. Gedgaudas į Vyšniavą, kun. Žintelis į Udzialą - 
vis į gudų kraštą, o nemoką lietuviškai Sakalauskai ir Šveda- 
vičiai skiriami į lietuvių kraštą? Kodėl iš Dysnos išmesta liet. 
Evangelija ir bent retkarčiais sakomi pamokslai? Kodėl už 
lietuvybę kovoję kunigai pažeminti, o už lenkybę - paaukš- 
tinti? Į visus tuos klausimus neturime atsakymo. Matome tik, 
kad, visa tai matydami, silpnavaliai klebonai, nors ir lietuviai, 
eina pravestais takais ir patys gera valia viską lietuvišką nai- 
kina, kaip tai Sužionyse, Paberžėje ir kitur. O terorizuoti para- 
pijonai, piktai sukeikę - velniai neregie tos kalbos! - nebenori 
eiti nė į atsiunčiamas komisijas, nė kur kitur besikišti. 
Skaudūs tai faktai, bet žinotini. Gana lietuviams būti negyva 
medžiaga, iš kurios lipdo kiekvienas tą, ką nori. Lietuviai 
reikalauja, nes turi teisę reikalauti, kad lenkai dvarininkai 
nesikištų įjų dalykus, o Bažnyčia juos globotų ir savo kultūrai 
dirbti padėtų, o ne trukdytų. Argi tai - kova už aukštesnę kul- 
tūrą? Kurgi ji? Čia tuo tarpu tėra kova už viena - kalbą. 


KUNIGAIKŠČIŲ LIUBOMIRSKIŲ AUKA 

„Goniec Codzienny“! anandie man prikišė, kodėl aš, rašy- 
damas laiškus iš Krokuvos?, užtylėjęs tokį žymų atsitikimą, 
kaip kunigaikščių Liubomirskių įsteigimas lietuvių kalbos ir 
literatūros katedros prie Krokuvos universiteto?. Tą patį prie- 
kaištą randame ir p. Sępo feljetone „Dzien. Powszechne““. 
„Spėju, - sako jis, - kad kun. Tumas, jei prieš savo aplankymą 
mūsų perpirktų (?) neprietelių (!) būtų sužinojęs apie kun. 
Eugenijaus Liubomirskio auką lietuvių kalbos ir literatūros 
katedrai prie Jogailonų universiteto, būtų susilaikęs nuo 
galandymo peilių (?) ant mūsų bendrai su molojcais (!), 

taisančiais akademikų „borby“ Lvove“. Spėju, jog būtų susi- 
gėdęs, mokėdamas girnų akmeniu ant kaklo už kvietienę duo- 
ną, iškeptą širdies karštyje, degančiame - Lietuvai... 

Ar lietuvių katedros įsteigėjas reikalauja, kad mes atnau- 
jintume uniją tomis sąlygomis, kuriomis ji pirmiau atsirado? 
Jukgi tai nebegalima ir net nebereikalinga... Tai ko gi norėjo 
kun. Liubomirskis?.. Jis pasidarė sau vien tik malonumą, 
jog, jam padedant, veikiau galės plėtoties lietuvių tautos 
genijus“... 

Ir Lietuvos lenkų tarpe, kaip girdime, pigiai susidariusi 
nuomonė, jog dabartinius lietuvių santykius su lenkais užtek- 
tinai apibūdinąs vienas trumpas sakinys: „Liubomirskis ir Tu- 
mas“. Lenkai tad gavo naują progą poetizuoti gyvenimo faktus, 
kaip yra papratę. Iš vienos pusės, žiūrėkite, štai grynų lenkų 
kunigaikščių giminė, kuri su etnografiškąja Lietuva nieko 
bendro, nei vieno dvaro ten neturi, išmeta kelias dešimtis 
tūkstančių koronų (apie dvidešimtį tūkstančių rublių), nič- 
nieko iš lietuvių už tai nereikalaudama, kaip tik kad jų, lie- 
tuvių, genijus veikiau plėtotųsi. Iš antros pusės, žiūrėkite, kaip 
užtai toks „redaktor Litwin“ galanda peilius su rusinais, reng- 
damasis savo geradarių pjauti arba varsto virvelę į girnapusę, 
kadją parišus lenkams ant kaklo. Iš vienos pusės - geradariai, 
kankiniai už savo gerą širdį, iš antros pusės - budeliai. Tema, 
ką gi besakysi - puiki ir lyrikai, ir dramai, ir net tragedijai, kol 
ji nepavirto... komedija. Man pačiam, skaitant tokiuos Sępo 
žodelius, kaip: „Dla takich „misionarzy“ prowokacyjnych ję- 
zyk nasz za ubogijest w klątwy““, nepikta, bet gaili tokio rimto 
rašytojo, kad jis, apsidengęs scenos dramatiškojo veikėjo 
apsiaustu, su visu dirbtiniu iškilmingumu šaukia: Vyrai! Da- 
bar prašome nesijuokti, nes aš... tragediją vaidinsiu...“ 

Na, kam čia, ponai lenkai, tiek perdėti? Ypač kam čia į tą 
savo sumanytą ir greituoju sumegztą tragikomediją traukti 
kunigaikščius Liubomirskius, kuriems, tikimės, nė galvoje 
nebuvo duoti lenkams į rankas pūslę su žirniais, idant jie, 
eidami visomis miestų gatvėmis, barškintų ja visiems į ausis, 
kurie nori ir nenori klausyti tos fariziejų muzikos. 

Kun. Liubomirskių padaryta pradžia šelpimo lietuvių 
mokslo betgi yra toks nepaprastas atsitikimas, kad iš tikrųjų 
verta jį pasvarstyti, ne „lenkiškai“ — su būgnais ir cimbolais, 
bet lietuviškai —- ramiai ir atsargiai. Aš iš Krokuvos nerašiau 
apie tą dovaną, nes ten būdamas tikrai nebuvau girdėjęs. Betgi 
„Viltis“ tuojau pažymėjo, kaip tik aikštėn išėjo ta dovana. Taip 
pat pasielgė ir kiti lietuvių laikraščiai. Kodėl iki šiol plačiau 
apie tą auką niekur nekalbėta, lenkai patys lengvai išsiaiškins, 
atsiminę, kaip jie lietuvius charakterizuoja: Litwin podejrzliwy; 
Litwin się nie unosi; Litwin ėwierė okcia ma nad „iemią a po“ 
okcia w „iemi ir t.t. (lietuvis mėgsta įtarti; nesikarščiuoja; kai 
rodo ketvirtadalį uolekties ant žemės, tai visą pusę uolekties 
laiko žemėse). Taip elgdamiesi lietuviai retai kada gailėjosi. 
Pasielgė ir šiuo žygiu taip pat. Kol kas laiko visą pusę uolekties 
žemėse, o ketvirtadalis uolekties šitaip išrodys. 

Kun. Liubomirskių auka — puikus ir šviesus dalykas. Taip 
šviesus, kad nuo jo tiesiog anka ir mirkčiodami neišdrįsta į tą 
šviesą pažiūrėti mūsų artimieji kaimynai, mūsų tikrieji broliai, 
nors savo giminės, kaipo mužikiškos, išsižadėję, - mūsų 
Lietuvos lenklietuviai bajorai. Ne tiek pačia auka, kiek proga 
pabadyti akis tiems mūsų savimyliams turtuoliams džiaugiasi 
lietuviai. Ką jie, nabagai, dabar bepasakys išgirdę: poneliai, 
jūs iki šiol temokėjote piktžodžiuoti, matydami lietuvius 
kylant, jų susipratimą stiprėjant, o štai tikrieji lenkai trokšta, 
kad mūsų „genijus veikiau plėtotųsi“; temokėjote draskyti 
lietuvių švietimo draugijos „Saulės“ pakvietimus ir suplėšytus 
atgal siųsti už tai, kad jie buvo... parašyti lietuviškai, o čia 
tikrieji lenkai tos kalbos katedras steigia; iš jūsų iki šiol lietuviai 
mokslui ir apšvietimui kažin ar yra bent kelis šimtus gavę, o 
čia tikras lenkas iš karto dribteli kelias dešimtis tūkstančių. 
Mūsų bajorai turtuoliai vienaip tegali teisinties — ir štai kaip. 
Lietuvių kunigaikščiai Oginskiai tarpe gryniausių lietuvių 
steigia lenkiškąsias vaikų prieglaudas; tokie lietuviai bajorai 
Montvilai? Vilniuje šimtais tūkstančių pila lenkų draugijų na- 
mams, teatrams, „Liutnioms“, prieglaudoms, mokykloms ir 
daugybei kitokių visuomenės įstaigų; kiti kitaip Lietuvoje 

lenkams gerai daro, - tai ko gi čia stebėties, kad vienas lenkas 
išsirado, kurs tarp gryniausių lenkų lietuvių kalbos katedrą 
nori įsteigti? Ranka ranką mazgoja, idant abidvi... būtų baltai 
lenkiškos. Kad Lietuva turėtų universitetą, tai nežinome dar, 
kaip mes pasielgtumne; gal ir padėtume įsteigti lietuvių kalbos 
katedrą, pirma, žinoma, įsteigę lenkų kalbos, literatūros, isto- 
rijos etc. katedras, nežinome, kaip ir kun. Liub. pasielgtų; gal 
ir nedarytų tokios fundacijos Vilniui, sakysime. 

Kad ne tasai nelemtasis lietuvių būdas įtarti, gal mūsų ba- 
jorai ir ne taip žiūrėtų į kun. Liubomirskio dovaną. Ale kas 
įgimta, to nenuskusi. Mes, lietuviai nebajorai, sulig mėgimo 
įtarti esame lygūs bajorams ir labai užvydime p. Sępui, kad 
jam taip gerai pasisekė ištirti, net nemačius kun. Liubomirskių, 
jų širdies gilumą, jų kitokią intenciją. Vis dėlto poterių nekal- 
bėsime paskui p. Sępą; vis dėlto jis mūsų neįtikino, kad 
fundacija buvo vienu grynų gryniausiu tikslu - lietuvių tautos 
genijų plėtoti. Mums rodėtų štai kaip spėti. “ 

Krokuvos universitetas — lietuvių karalių įsteigtas; dar- 
buojasi jau pusę tūkstančio metų su viršum, bet retai kada 
tematė savo mūruose tikrus lietuvius. Niekas jų seniau ir ne- 
pagesdavo: lietuviai juk buvo — tie patys lenkai. Bet štai lie- 
tuviai pasidarė nebelenkai; jų jaunuomenės pilna užsienių 
universitetuose. Bet kur? Berlyne, Paryžiuje, Monachiume, 
Eryburge, Berne, Ženevoje, Insbruke, Lovaniume, Chicagoje, 
Valparaise. Krokuvoje tik po keletą ir tai pačiais paskutiniais 
laikais tepradėjo rasties. Kalbėk sau ką nori, o tai negerai. Iš 
grynai lenkiško universiteto išėję jaunikaičiai, kaip jie nebūtų 
karšti lietuviai patriotai, vis dėlto bus asimiliuoti su lenkais. 
Ir Krokuva stengiasi ne tiktai grynus lietuvius, bet ir apskritai 
iš senosios Lietuvos kunigaikštystės jaunuomenę favorizuoti 
net labiau už įjaunuomenę iš Koronosė. Tai yra faktas, kurį žino 
kiekvienas Krokuvos universiteto studentas. Tuo žvilgsniu 
kun. Liub. fundacija, nors yra, kas gi tai užginčys, Lietuvos 
naudai, tuo pačių žygiu giliai patriotiškas lenkiškas darbas, 
didelei pačios Lenkijos naudai. Visai nelaikydamas to blogu, 
drąsiai galiu pasakyti priešingai p. Sępui, jog tarp kitų dorų 

intencijų kunigaikščiai Liubomirskiai turėjo ir šitą - padaryti 
lenkiškai patriotišką darbą, kaip padarė ir Paderevskis?, 
statydamas lietuviams paminklą. Tai aišku, ir mes, lietuviai, 
dėkoti duosniems mokslo šelpėjams turime per pusę su lenkais. 

Daugiau, imkime grynąjį mokslą, nežiūrėdami, kokią tautą 
jis paliečia. Europos universitetai, bent žymesnieji: Berlyne, 
Leipcige, Karaliaučiuje, Upsaloje, Peterburge, Maskvoje, 
Kazaniuje ir k., turi ar turėjo kokiam laikui lietuvių kalbos 
lektorius, dažnai pačius garsiuosius filologus: Schleicherį, Kur- 
šaitį, Wiedemanną, Leskieną, Fortunatovą, neminint mažesnio 
garso žmonių. Šių dienų kalbininkas jokiuo būdu nebegali 
aplenkti lietuvių kalbos. Ir Krokuvos universitetas turėjo 
litvanologus prof. Baudouin de Courtenay, Rozwadowskį, 
spausdino veikalus apie lietuvių dalykus, interesavosi jais, bet 
ne tiek, kiek gali tam tikras aprūpintas profesorius. Todėl mes, 
lietuviai, privalome duosniems aukotojams dėkoti... bendrai 
su mokslo vyrais. Ir neabejojame, jog kun. Liubomirskiai, 
žmonės šviesūs, turį savo tarpe tikrų mokslavyrių ir literatų, 
norėjo savo auka ne tik lietuvius „u askawič“!“, bet ir grynam 
mokslui patarnauti, papildyti tą spragą, kurią universitetas 
senai jau rūpinasi užkimšti, pradėjęs reikalauti fondo iš 
Austrijos valstybės iždo. 

Bet visai pilnoje šviesoje pasirodys kun. Liubomirskių 
intencija, o drauge ir Krokuvos universiteto, kai pamatysime, 
kokiuos žmones pašauks į tą naujai įsteigtą katedrą. Jei pašauks 
gryno mokslo žmones tikrus lietuvius arba kad ir nelietuvius, 
bet žinomus filologus ir gerai susipažinusius su dabartine 
lietuvių literatūra ir literatūros istorija, žmones be jokių poli- 
tiškų tendencijų, - na, tai pasakysime: vyrai, važiuokime į 
Krokuvą, nes ten universitetas gana geras, politika neužsiima, 
darbuoties liuosa, išguldomosios kalbos nereikia mokyties, 
kaip nuvažiavus kitur prancūzų ar vokiečių kalbos, dėl jų 
sugaištant metus ar daugiau; be to, moksliškai pažinsite savo 
kalbą ir literatūrą. Tada ir lenkams pasakysime: „czo em przed 
wami“'. Bet jei universitetas pasikvies kad ir lietuvį, bet 
pusmokslį, ne specialistą, be aukštesnio diplomo, vien tik 

pasirinkę, kad būtų kaip kokiuo ryšiu Liublino unijai atgai- 
vinti, - na, tada pasakysime: lenkitės Krokuvos universiteto, 
kaip iki šiol lenkėtės, nes ir ta katedra yra Danajų dovana“, 
kurios reikia bijoti. 

Taigi, gerbiamieji lenkų laikraščiai ir patys lenkai ar pus- 
lenkiai, prašome nepadyvyti mūsų, kad mes nešokome su ach 
ir och, išgirdę gausią dovaną mums: ji gali būti mūsų per pusę, 
trečdalis, o ir visai ne mūsų. Kunigaikščių Liubomirskių vardus 
aukso literomis tada teužrašysime, kai pamatysime jų aukos 
vaisius. 


TIK ŽIŪRĖKITE, 
KOKIŲ VILTININKŲ ESAMA! 


Velykiniame Nr. 44 velijau lietuviams trijų dalykų: 1) tiks- 
laus takto, 2) aiškių vadų ir 3) doros ir susipratimo stiprybės!. 
Tada man rodės, jog šie visi dalykai tiek geri, kad gali atsverti 
bent nudarytą kiaušinį. Bet dabar aiškiai jau matau, jog tuo 
laiku rašydamas arba neaiškią galvą turėjau, arba tiesiog 
nelabasis man liežuvį papynė. O akis man atvėrė generalinis 
„Lietuvos Ūkininko“ ir „Lietuvos Žinių“ galvočius p. A. R.2 

(Nežinau, ar tasai epitetas — „galvočius“ p. A. R. patiks. Pa- 
vartojau, sekdamas labai sąmojingą jo paties prasimanymą 
„galvočiais“ vadinti rašytojus, su kuriais jam prisieina pole- 
mizuoti: „Anot galvočiaus Embės“ (žiūr. „L. Ž.“ Nr. 60), „Iš 
galvočiaus D. Dumbrės straipsnio“ (Žiūr. „L. Ž.“ Nr. 62). O 
sekti p. A. R. mes privalome, kaip žemiau pamatysime). 

Pažiūrėkime gi, ko slėptasi aname mano straipsnyje „Kodėl 
mes klaidžiojame?“, t.y. atsakyme į šitą klausimą: 1) „didelį 
visuomeniškąjį darbą dirbant, reikia daug diplomatijos, daug 
gerai sugalvoto takto“ ,2) „neturime vadų, virš kitų iškilusių savo 
doktrina, energija ir aiškia savo veikimo programa“, 3) nesirū- 
piname „sustiprėti pirma patys savo sieloje, sustiprinti ir tuos, 
už kuriuos ir dėl kurių dirbame ir kovojame“. 

Pirmojo punkto aiškinime pasakyta: „Surevoliucionizuota 
inteligentija vieną teturėjo obalsį — šalin diplomatiją, tą lapės 
dorą!“ Tai buvo citata iš „Varpo“, pirmeivių laikraščio, kur 
diplomatiją vadino „lapės dora“. Savo gi svarstyme, ką reiškia 
diplomatija, per dusyk pasakiau, jog „gerai sugalvotas, tikslus 
taktas“. Rodos, aišku. Ale galvočius p. A. R., „Lietuvos Žinių“ 
redaktoriui pilnai pritariant, šitaip Nr. 60 išaiškino. „Viltis“ 
prirodinėjo, kad „dabartiniame padėjime“ lietuviams būtinai 
reikia laikyties „lapės politikos“ (jų pačių pabraukta), arba, kitais 
žodžiais, nuduok darąs taip, kaip norėtų tavo priešas, o galvoje 
laikyk savo ir t.t. Tuokart abejojau, ar panaši teorija tinka prie 
tos „tikrai krikščioniškos etikos“, kuria „Viltis“ taip dažnai 
mėgsta afišuoties... nors buvau patėmijęs, kad „Viltis“ panašios 
etikos ir pirmiau kai kada laikydavos“ (Mano pabraukimai). 

Sustatę šitas dvi ištraukas, drįstame paklausti p. A. R., o 
drauge ir „L. Ž.“ redakcijos: ar tai padaryta sulig „tikrai pir- 
meiviškos etikos?“ Sulig mūsų ne tiktai „tikrai krikščioniškos“, 
bet tiesiog sulig paprastos (jei tokia gali būti) etikos: tai 1) me- 
las, blogu noru išvertimas gerų priešo žodžių jo paties nenau- 
dai arba ieškojimas by kokio įrankio, kad tik galima būtų su- 
duoti, kam norima suduoti; 2) labai nedoras šmeižimas. Gerb. 
A. R. teiksis mums prirodyti ištraukomis, kada „Viltis“ „nu- 
duodavo daranti taip, kaip norėtų jos priešas?“ „Vilties“ prie- 
šas „Zz urzędu““, sakysime, yra p. A. R.; ir mes drįstame tikru 
vardu pavadinti nedorą jo travestavimą mūsų žodžių. Priešai 
visokios rūšies — „tikrieji pirmeiviai, nuoseklieji pirmeiviai“; 
ar mes apsimesdavome kuomet nors jiems pataikaujančiais? 
Ar nedrąsiai sakydavome, jog jiems lig paprastos pirmeivybės 
taip pat toli, kaip p. A. R. iki doros polemikos? Priešai yra 
dvasiškieji viršininkai, kurie dirba lietuvių pražūčiai. Kas prieš 
juos drąsiau ir balsiau kėlė balsą? Gal „L. Žinios“ su „L. Ūki- 
ninku“, tikrai apsimesdamu nieko nematą, nieko negirdžią, 
kas Lietuvos pakraščiuose darosi? Priešas - reakcijinė vyriau- 
sybė; priešją, tiesa, nešaukiame, kalti esame. Bet, meldžiamieji, 
kurgi jūsų tas ne „veidmainiavimas“, nuo kurio neva ginate 
visuomenę? Kur tie aiškūs protestai? Visi glūdome prispausti 

kaip pelės po šluota. Prašome sušukti, galgi pasigrožėję jūsų 
„etika“ paseksime ją. Ir taip be galo. Net „nuoseklieji demok- 
ratai“, kurie, dievai žino, už ką „Visuomenės“ Nr. 65 stengiasi 
mane įžeisti: „Mokėjo gi išsirinkti sau korespondentą... kurs 
aukštai iškėlė susipratusių lietuvių diplomatiją. O dar ieškoma 
kažkokių vadų lapės dora“ 

Kurgi parodo savo atvirumą, priešingą mūsų skelbiamam 
„gerai sugalvotam, tiksliam taktui“? Kas gi kitas bus atviresnis, 
jei ne „kraštutinieji demokratai“. O dėlto kažin ko varžosi ir 
nespraksi kaktomis į sieną, matydami, kad jos tokiuo būdu 
neišvers. 

Tokia pat „gera valia“ buvo p. A. R., kadajis saviškai išaiš- 
kino Embės („Vilties“ Nr. 845) parodytą skirtumą tarp vokiečių 
teorijos ir praktikos. Jei blogos valios p. A. R. neturėjo, tai dar 
blogiau, nes nežinojo, mokydamas „kokios lietuviai turėtų 
laikyties etikos“, kas tai yra etika. Teorijos ilgai pasilieka 
teorijomis, kol nepavirsta praktika. Ir dažniausia etika nieko 
bendro neturi su tuo by kokių teorijų vykinimu. Teorijoje, 
sakysime, aš pripažįstu, kad augmenimis maitinties yra 
sveikiau neg mėsa, o dėlto valgau mėsą, kada kiti jos nevalgo, 
ir nesijaučiu nusidedąs prieš kokiuos nors etikos reikalavimus. 
Ką vokietis Bebelis? skelbia, žinome, o dėlto jis turi 3 000 000 
markių kapitolo. Jo teorijoms pasisekus gyvenime, gal tuos 
turtus ir kitaip suvartos, bet dabar juos skaito savais ir verčiasi 
kaip ir kiti. Na, o mūsiškiai?... Dievui ant garbės, anot sodiečio. 

Nemoku filosofuoti apie etiką. Betgi žinau, kad ji visai 
nereikalauja, kad žmogus viską išplepėtų, kas tik jam galvon 
atėjo, nes tai būtų kvailumo privalumas. Užtylėjimas kai ko ir 
nedarymas to, ko matai nepadarysi, vėlgi nėra koks veidmai- 
niavimas. 

Tai ko gi p. A. R. norėjo, mokydamas mus savotiškos „eti- 
kos“? Nieko daugiau, kaip tik pigiai parodyti: žiūrėkite, kokie 
mūsų viltininkai! 


* Kur kur, ojau Krokuvoj man neprisiėjo „lape“ virsti. Tai matės ir iš mano 
korespondencijų, kur net per maža buvo diplomatiškumo. 

Baigiu, kiek pakreipdamas į jį patį, p. A. R. žodžiais. Puiku, 
nėra ko!.. Aš vis dėlto straipsnio autoriaus ir „Lietuvos Žinių“ 
redakcijos prašyčiau vieno daikto: jeigu jums „Viltis“ nepa- 
tinka, tai nekęskite jos; tik norėdami ją subjaurioti lietuvių 
akyse, pasiieškokite tikrų jos kaltybių ir nedorybių, nes kitaip 
nevadinsis tai polemika, bet kitu žodžiu. 


UŽGAUTA STYGA 


Kražiuose man būti nebe pirmoji. Esu matęs juos prieš 
atmintinuosius 1893 metus, kada už miestelio prie puikios, 
rokoko stiliaus, baltos, kaip gryna sąžinė, bažnyčios, men- 
kučiame, biedname vienuolynėlyje tebegyveno senos jau 
vienuolės. Esu buvęs ir po tų metų, kada šita bažnyčia buvo 
antspaudais pažymėta, o šventoriuje ir vienuolyne viešpatavo 
baugi kapų tyla, išvarius iš jo gyventojas, 167 metus čia Dievą 
garbinusias ir krikščioniškoje tobulybėje lavinusias. Teko štai 
būti ir š. mėn. 21 dieną, J. M. Žemaičių vyskupui Cirtautui 
sugrąžinant bažnyčiai pirmykščias šventyklos teises. 

Plačioje lygumoje, prie Kražantės upelės, atsiskyrusi nuo 
miestelio, aukštu kuoru iš tolo šviečianti, ji išrodo lyg kokia 
senovės lietuvių tvirtapilė, globėja ir visos apylinkės apgynėja 
neramybės laiku. Žiūrėjau į ją iš tolo, ir keisti jausmai kuteno 
širdį. Džiaugsmas pynėsi su pagarba tos vietos ir gyventojų, 
kurių gyvoji styga — tikėjimas taip aiškiai suskambėjo prieš 
septyniolika metų. 

Ir prašliaužė atmintyje po visą pasaulį praskambėjusi Kra- 
žių istorija. 1893 m. gegužės 4 dieną policija varu išveža pasku- 
tiniąsias persenusias devynias vienuoles*. 

Iki rugsėjo 8 d., t.y. iki Švč. Panelės atlaidų, apleistoje baž- 
nyčioje dar eina pamaldos, dar lanko ją parapijinės bažnyčios 


* Šiandieną iš jų viena bėra gyva - Kačanauskaitė Kauno benediktinių 
vienuolyne. 

kunigas vikaras Augustinas Mažeika. Minios sielavartingų 
žemaičių dieną naktį sergsti tą savo šventyklą. Štai jie išgirsta, 
kad jau atėjo ir vyskupo paliepimas panaikinti Švenčiausiąjį 
Sakramentą, t.y. išpildyti svietiškosios vyriausybės paliepi- 
mą — uždaryti bažnyčią. Minia nutaria ginties: neklausyti nei 
vyskupo ir daugiau kun. Mažeikos nebeprileisti prie altoriaus. 
Minia stovi, kaip ir pirma, ant sargybos dieną naktį. Štai ateina 
antras slaptas vyskupo įsakymas parapijos klebonui Renadz- 
kiui - paslapčiomis išnešti Švč. Sakramentą. Klebonas siunčia 
kun. Mažeiką. Spalių 4 dieną, 4 val. ryto, sargybiniams sumi- 
gus, kun. Mažeika įeina į bažnyčią, išlaužia kirveliu ciborijum!, 
nes rakčiukas buvo sargybinių pas save laikomas, griebia 
kieliką su komunikantais ir bėga pro duris. Bet pasergsti sargy- 
biniai, sujunda, kyla pragariškas trukšmas ir šauksmai: „Vagis, 
vagis!“, ir keliolika tvirtų rankų sugriebia kun. Mažeiką, 
priverčia „pušką“? pastatyti koridoriuje ant. žemės, patį suriša 
ir smarkiai primuša. Švč. Sakramentą patys atgal nusineša į | 
altorių. Primuštas kun. Mažeika guli keturias valandas suriš- 
tas, koljo neišliuosuoja. Baisi drama. Vyskupas, klebonas, vika- 
ras verčiami daro prieš savo sąžinę ir kenčia ne tik doriškai, 
bet ir kūniškai. Buvo tai Orževskių ir Klingenbergių laikai?. 
Lapkričio 5 d. rytą atjoja pristavas su 56 urėdninkais ir ap- 
stoja miestelį. Pusiau pirmos nakties atvažiuoja iš Kauno gu- 
bernatorius Klingenbergis, pasiėmęs dekaną Jastrzębskį ir Kel- 
mės kleboną Jaugelį. Vietiniai kunigai, klebonas Renadzkis ir 
vikaras Mažeika, nuo pat ryto areštuoti, iš klebonijos išvežti į 
valsčiaus raštinę. Klingenbergis bažnyčios angoje sutinka 
Jasiulaitį su kryžiumi, kitus su ciesorių portretais. Gubernato- 
rius liepia dekanui Jastrzębskiui prakalbėti. Minia neklauso; 
liepia tada ją nuo durų pašalinti su kryžium ir portretais, o 
kitiems iš bažnyčios išeiti. Žmonės jau buvo beeiną, ir viskas 
gal būtų tuo pasibaigę, kad ne Klingenbergio pasielgimas. Jis 
užleidžia urėdninkus bizūnais žmones iš bažnyčios išplakti. 
Žemaičiai savo žmonišką vertę moka branginti, atkaklūs ir 
nenuolankūs. Pirma gynėsi Dievo ir ciesoriaus vardu, dabar 
ėmė ginties savo pačių vardu. Suardo tvorą ir mietais išveja 

urėdninkus ne tik iš bažnyčios, bet ir iš šventoriaus. Bet tuo 
sumišimo laiku Klingenbergis įeina su kunigais į bažnyčią ir 
duris užbarikaduoja. Minia jas išlaužia. Gubernatorius su 
kunigais ir keliais policistais pasislepia ant viškų, užsidaro 
saugomi policistų su ištrauktais revolveriais ir čia prabūna 
neva derėdamosi su žmonėmis, bet laukdamas, kol atvyks iš 
Varnių kazokai, depeša pašaukti. Neišgelbėjo nei paleisti iš 
arešto parapijos kunigai. 

Atvykus kazokams, įvyko anasai baisus mūšis. Pasipylė 
kapojamųjų bizūnais ir šoblėmis žmonių kraujas. Sužeista dau- 
gybė žmonių ir kazokų, nemaža jų arklių liko negyvų, 50 su- 
laužytų dzydų ir t.t. Teisybė tečiau reikalauja pasakyti, jog 
pirmosios paskalos apie užmušimus buvo neteisingos: gyvas- 
ties tuo laiku neprikišo nei vienas. Paskui visi, kovos žymę 
turėję, buvo valsčiuje išplakti, o kiti į kalėjimus išvežti. At- 
kaklus Jasiulaitis nei kalėjime nenorėjęs kruvinos savo kamžos 
nusivilkti. Sodalių Dobkevičius, zakrastijonas Zajauskas, jo 
dukterys, - viena dabar už kalvio Murauskio, antra už Jurevi- 
čiaus, - Skrodenių šeimyna ir daugybė kitų iki teismui ištisus 
metus kalėjo. Paminėtieji tebėra gyvi, kiti jau mirę, kitų 
pavardžių nesužinojau. Iš nuteistųjų Vilniaus teismo rūmuose 
betgi bėra gyvas vienas Kražių miestelėnas Braslauskis. 

Ne mažesnį už pačią Kražių istoriją garsą buvo įgijusi ir ap- 
kaltintųjų byla. Garsiausieji advokatai, rusai ir lenkai: Žukaus- 
kis, Andriejauskis, kunigaikštis Urusovas, Turčaninovas, 
Kaminskis, Belyj, Venclauskis, pragarsėjo kaipo bylos tvarky- 
tojai ir apgynėjai. Šiandieną visi jau mirę. Liko tik Venclauskis, 
b. Vilniaus miesto prezidentas, ir Andriejauskis. Šiam pastara- 
jam kražiečiai pasiuntė depešą į Peterburgą: „Kražių parapi- 
jonai, susirinkę pašvęstų vėl atidaromos senovinės jų bažnyčios 
drauge su Jo Malonybe Žemaičių vyskupu, atmindami teismo 
posėdžių dienas, skaisčias Tamstos ir Tamstos mirusiųjų draugų 
kalbas, siunčia Tamstai, nepailstančiam kovotojui už tiesą ir 
teisybę, išreiškimus širdingos padėkos ir prisirišimo“. Į tą depešą 
Andriejauskis atsakė: „Širdingai sugraudintas geru atminimu 
Kražių parapijonų. Džiaugiuosi atgijimu senovinės šventyklos“. 

Prieš trejetą metų dabartinis Kražių klebonas Talmontas 
pradėjo rūpinties pastatyti naują parapijos bažnyčią, nes senoji 
medinė jau baigiasi. Padavus prašymą į konsistoriją, dabartinis 
Kauno gubernatorius, duok Dieve jam sveikatos, padavė mintį, 
kad parapijonai paprašytų sugrąžinti uždarytą mūro bažny- 
čią. Paklausius paduota prašymai į ciesorių, į generalguberna- 
torių ir į konsistoriją. Metai rūpesčių: deputacijos vietinių 
dvarininkų Edmundo Przeciszewskio ir Šapalo į gen. guber- 
natorių Krzywickį, Venclauskio — į Stolypiną, užtarimai 
Rogavičiaus, b. Kauno gubernatoriaus, o dabar Sinodo proku- 
roro draugo, gen. Dubasovo ir kitų, galų gale perlaužė ledus, 
ir kražiečiams prieš dvejus metus bažnyčia tapo sugrąžinta. 

Kibta į atnaujinimą. Pasipylė aukos. Paulina Banevičienė do- 
vanojo 3000 rb vargonams, Plūsčių E. Przeciszewskis - 5000 r. 
pinigais, atnaujino didžiojo altoriaus paveikslą už 3-400 rb, 
nupirko šv. Antano figūrą, 300 rb kapai, Sodalių Dobkevičienė 
1000 r., Al. Šukšta įtaisė varpą už 500 rb, lempą už 55 rub,, 
užmokėjo 400 rub. už planą, 700 rublių už medžius, generolai 
Chrosciskiai iš Peterburgo atsiuntė 860 r., gr. Zabiela — 1100 r., 
Amerikos lietuviai 930 r., vyskupas Paliulionis — 100 r., ir kiti, 
vietiniai valstiečiai po 1 r. 30 kap. nuo dešimtinės, — ir taip 
susitaisė apie 20 000 rb, kuriais dabar atnaujinta bažnyčia stovi. 
Darbas pavesta žinomam technikui Tramdachui, kurs sulig 
senovinių fotografijų rūpinosi viską, kaip buvo, atstatyti. Drau- 
ge su bažnyčia klebonui sugrąžinta ir 23 dešimtinės žemės, 
čia pat esančios. Viekšnių šventikui, kurs tą žemę iki šiol valdė, 
duota mainais pusė Papilės malūno (antrą pusę valdo Kolainių 
šventikas). Tik b. vienuolyno palivarkas Audėnai, 115 deš., 
Vaiguvos parapijoje, pasiliko ir toliau prie Kaunatavo šventiko. 

Dar buvo Sirutavičienės pavesta bažnyčiai 1000 r., bet, jos 
turtus likviduojant, pasirodė, bekliūsią 500 rb, kuriuos gen. 
Babianskis apsiima išmokėti; turbūt netruks tai padaryti, nes 
išlaidų dar daug bus, o kražiečiai netruks jam gražiai padėkoti. 

Visa tai trumpai ir sausai išskaičius, nededame jokių ko- 
mentarų. Bažnyčios gynimas, teismas ir rūpinimasis jį laimėti, 
rūpinimasis bažnyčią sugrąžinti ir ją atstatyti - viskas liudija, 

jog vienybė ta tarp Lietuvos gyventojų gali būti ir esti, kai 
užgaunama bendroji gyva gyslė. Tuomet išnyksta luomų 
skirtumai, partijų vaidai, tautiškieji ginčai. Kražiai - gyvas 
vienybės ženklas. Kada gi daugiau tokių pat bendrų gyvenimo 
stygų surasime ir jas mokėsima užgauti? 


„KONČININKAI“ 


Naujiems daiktams atsirandant, prisieina ir nauji vardai 
jiems pramanyti. Mūsų korespondentų tarpe atsirado nauja jų 
rūšis, kurią drįsome pakrikštyti jų tėvo vardu — „končininkais“. 

Šiemet pradėjo „Viltin“ ateiti gana šiurkščių koresponden- 
cijų su tuo pačiu parašu: „J. Juziuks“. Keletą netikusiai surašytų 
atmetėme, bet vieną antrą, sušvelninę ir apdailinę, įdėjome. 
Rodos, atsiėjo ir Kauno laikraščiuose ši slapyvardė užtikti. 
Kiekvienas, kurs mėgino nusiųsti į laikraštį bent menkiausią 
žinelę, žino, jog reikia pasirašyti tikra pavarde ir padėti tikras 
savo adresas. Jei pavardės dėl ko nors nenori padėti, leidžiama 
yra padėti vadinamoji slapyvardė, t.y. pramanyta, tokia, ko- 
kios neturi siauriau ar plačiau žinomi žmonės, bet jokiu būdu 
nepaliuosuojama žinios siuntikas nuo įrašymo tikros savo pa- 
vardės ir tikro savo adreso redakcijos žiniai. 

Šie reikalavimai per gerai žinota ir p. J. Juziuko, nes šalia 
korespondencijų visur pridedama prierašas: „Prašome šią ži- 
nelę įdėti „Viltin“. Joniškis, Kauno gub.“, ir... tikri parašai. Sa- 
kau - parašai, ne parašas, nes, kaip senovės pasakose būta gy- 
vulėlių keliomis galvomis, taip dabar tarp lietuvių koresponden- 
tų esama žmonių - keliomis tikromis pavardėmis. „J. Juziuks“ 
iš pradžių buvo J. Lalas iš Joniškio; taip jis ir stovi užrašytas 
adresų knygoje. Ilgainiui tas pats „Juziuks“ pavirto J. Končium 
iš Joniškio. Tai mus gerokai nustebino. Galop jis pats vėl išsinėrė 
iš anų dviejų kailių ir patapo - Apolinaru Norvaišu iš Joniškio. 

Triskart ta pati „štuka“ rodoma pradeda pykinti. Ėmėme 
teirauties, kas gi iš tikrųjų yra tasai J. Juziuks - J. Lalas - 
J. Končius - Apolinaras Norvaišas? Pasirodė — Joniškio var- 

gonininkas Juozas Končius, kovo mėnesyje atvykęs iš Telšių 
Joniškin, čionai doros ir teisybės dvasioje garbinti Dievo (!?). 

Kuone tuo pačiu žygiu kilo byla dėl svarbaus dalyko, kurį 
išvilko aikštėn tūlas Antanas Giedrys iš Joniškio, Vilniaus gub. 
Prisiėjus paprašyti kai kurių paaiškinimų, ėmėme ieškoti to 
Antano Giedrio ir... neradome, nes jo visai nesama. Kores- 
pondento prasimanyta ir vardas, ir pavardė, ir adresas. 

Turėdami dar vieną kitą panašų atsitikimą, pradėjome abe- 
joti, begu ko nors vertas ir patsai korespondentų adresų rejest- 
ravimas? Kelintuoju žinelę atsiunčiančiu nepažįstamu lietuviu 
begali laikraštis pasitikėti? Tikėti, kad toks rašytojas yra, kad 
aprašomąjį atsitikimą matė, kad ir jis pats, ir jo rašymas - ne 
pasaka? Ėmėme visus įtarti, nes už melagystes redaktoriaus 
kailis atsako. Paduos kas jį teisman - ir ko gi jis griebsis, kaip 
prirodys teisingumą parašytųjų žodžių, kad žmonių nėra? 

Šisai ypatingas viešas mūsiškių doros apsireiškimas per 
svarbus, kad galėtume jį praleisti, nesirūpindami, kad jisai 
nebeatsikartotų. Svarbus laikraščių redaktoriams, kurie tuojau 
privalo pertikrinti savo korespondentų adresus ir nebepriimti 
žinių iš žmonių, kurių patys nepažįsta. Svarbus ir apskritai 
lietuvių dorintojams, kurie privalo žinoti, kokių tai „gerbia- 
myjų“ vyrų turime savo tarpe. 

Mes iš savęs statome paminklą pirmajam susektajam 
lietuviui žemadūšiui - Juozui Končiui, sistematiškai mėginu- 
siam suvedžioti savo gi brolius lietuvius, kurie jam pačiam 
raštu tarnauja; sistematiškai slapsčiusiam, kandžiojant kitus, 
už nugarų, rasit tikrai Joniškyje esamų žmonių: Lalo, Norvaišo 
ir kitų. Statome pamiklą, įtraukdami jo pavardę į lietuvišką 
žodyną, kaipo keikiamąjį žodį - „končininkai“. 


TIKĖJIMO IŠNAUDOTOJAI 


Į Lietuvių Mokslo Draugijos muziejų atsiųsta iš Žemaičių 
du mediniu kryželiu, tikriaus, kryžiškai - vienas tiesiai, antras 
įskypai —- sudėti nuluptų žilvičio šakelių kąsneliai, surišti 

siūlais. Jie esą pirkti (!) Žemaičių Kalvarijoje liepos 4 d. š. m., 
t.y. per didžiuosius atlaidus. Jų kaina esanti nuo 1-15 kapeikų, 
sulig to, iš kokio medžio kąsneliai: žilvičio pigūs, ąžuolo - visų 
brangiausi. Pardavinėją škoplierninkai, įkalbinėdami, kad tai 
paties vyskupo esą pašvęsti. 

Betgi per Didžiąją Kalvariją 1909 m. kun. Gugis! tokiuos 
kryželius šventęs ir iš sakyklos aiškinęs, ką jie reiškią ir kaip 
reikią vartoti. Anot kun. Gugio, šitos šakelės sergėją namus nuo 
griaustinio, javus nuo ledų krušos; reikią tik prisegti iš lauko 
pusės prie namų angos, prie langų spelčių ir kitose vietose. 

Klausiame dabar, ypačiai Kalvarijos kleboną: 1) arjisai žino, 
ką kaipo šventenybę pardavinėjo prie jo bažnyčios visoki 
apgavikai; 2) ar buvo įsakęs kun. Gugiui aiškinti iš ambonos 
šituos iki šiol dar negirdėtus dalykus? Jei dar nežino, tai tegu 
apsidairo, kad bent vėliaus žmonės nebūtų kvailinami prieta- 
ringų škoplierninkų ir ne mažiau tamsaus ir prietaringo kunigo 
Gugio, jei tai teisybė. 


AR LIETUVIŲ SPAUDA - GALYBĖ? 


Pasaulį valdo kelerių valstybių galybės, kai sakome - valdo, 
tai suprantame - savotiškai tvarko. Bet pačiuose viduriuose 
tų valstybių veikia dar viena galybė palaikydama jose vidaus 
tvarką ir suteikdama tikrą stiprybę. Didžiausi savabaudžiai 
valdovai nuolat akimis dėbsi, ką ji pasakys? Ta galinga švie- 
siųjų valstybių tvarkadarė — tai spauda, praminta kelintąja ten 
pasaulio galybe. Ji įsigalėjo neveikiai, bet dviem trimis šimtais 
metų. Tuo laiku „galybių“ valstybėse veik visi piliečiai pramo- 
ko ir įgijo norą ir ištesėjimą skaityti. Moka - nori - gali! - tie 
trys dalykai lyg apibendrino žmones, leido sugaudyti visų 
piliečių norus, troškimus, susekti darbus ir viską susvarstyti. 
Per spaudą eina ten, iš vienos pusės, lyg vieša visuomenės išpa- 
žintis, iš antros gi, lyg teisimas ir tvarkymas. Spaudos balsas 

virto visuomenės balsu. Anglas seka prancūzų laikraščius. Ką 
radęs apie save viename kuriame laikraštyje, sako: prancūzai 
taip kalba. Nors daugeliu liežuvių spauda kalba, vienok viskas 
krypsta į vidurinę valstybės ir jos piliečių stiprybę. 

Mūsų, lietuvių, spauda, suprantant ją taip, kaip šiandieną 
Europoje suprantama, smarkiai tepagyveno vos šešelius metus, 
o amžiaus turi nedaugiau kaip dvi dešimti-tris dešimtis metų. 
Sulig amžiaus tad ir protas. Apie tokį įsigalėjimą kaip Europoje 
negali būti nė kalbos. Vis dėlto jau galima paieškoti ženklų, ar 
ji eina įsigalėjimo keliu. Ieškokime. 

Senovinį aukščiausį lietuvių tribunolą (teismavietę) — Baž- 
nyčiąirjos ištikimybę: „Taip ir kunigas iš sakyklos skelbė“, pas- 
kutiniais laikais buvo pakeitęs kitas - spauda. „Taip ir parašyta 
stovi“,- sakydavo žmogėnas, pabaigdamas ginčą nebesugriau- 
namu prirodymu - spaudos ištikimybe. Seniaus taip ginčą 
pabaigdavo tik šaukdamies Rymo. Tai buvo tikras ženklas, jog 
spauda bus pas mus tokia pat galybė, kaip ir kitur. Bet ką gi 
mes padarėme su ta spauda? Ogi viską, kad ji ne tik dar labiau 
neįsigalėtų, bet kad ir tos galybės nustotų, kurią jau buvo įgijusi. 
Suskydome į kelius amžinai priešingus būrius, sukome galvas, 
plakėme liežuvius, tuštinome kišenes, gaišinome ilgus metus 
laiko ne kad kuo daugiausia pasakius apie save, savo mokslą ir 
darbus, kuo daugiausia žmonių įtikinus, jog esame teisingi ir 
tiesos keliu einame, bet kad aiškiaus ir karčiaus išdėjus, jog visi 
kiti, ne mes, neteisingi, tyčia kreivais keliais eina ir tyčia kitus į 
tuos klaidingus kelius veda. Tas darbas itin gerai pasisekė. 
Griauti kur kas lengviaus, neg statyti; nereikia proto ir išmin- 
ties — gana nedorybės ir įnirtimo. Kruvinu prakaitu dirbome 
vidurinės mūsų anarchijos darbą ir, jokiems mūsų priešinin- 
kams nesikišant, patys sugriovėme kits kito ištikimybę. O ne- 
davėme nieko. Mūsų socialistas nieko neišmokė savo mokslo 
katekizmo begriaudamas kitų mokslus; išsijuosus dirbant krikš- 
čionims, kad socialistai ir kiti tokie sugriūtų, vis daugiau randasi 
„bedievukų“. Spauda, nedoriai ir neišmintingai išnaudojama 
išimtinai siauriems savo tikslams, nustojo pas mus savo galybės. 
Ieškokime toliaus, bene rasime geresnių spaudos galybės ženklų. 

Parodys mums atskirus lietuvius skaitytojus, kurie labai 
jautrūs, tuojau atsiliepia į spaudos žodį, vadinasi, reaguoja. 
Atsiliepia net per daug. Bet kas? Dažniausiai tie, kuriems 
spauda prispaudžia uodegą ar užsistoja ant kojos pirštelio 
suvėlimo, kai spauda užsimena jų darbus. Tuojau atsiliepia 
giriamas, bet idant veidmainiškai nusižeminęs, neva pagyrimą 
atmetęs, juoba jį paaiškintų. Dar greičiau atsiliepia papeiktas 
už kąbloga, bet ne atgailą darydamas, apsižiūrėjęs, atsijokėjęs 
ir susigriebęs, tik papeikimą išversdamas blogais norais. Pa- 
peiktasis kritiką atpeiks jau įgrisusiais iki gana perdėtais 
sakiniais: nekaltai užpuolė, apšmeižė, purvais apdrabstė, 
seilėmis aptaškė, tulžimi apvarvino, šlovę nuplėšė ir taip be 
galo. Juo daugiau atpeiks, juo grynesnis mūsiškis rodysis, 
žinoma, savo paties akyse. Net ir tada, kada spauda nepeikia, 
tik mėgina lietuvio darbuose surasti pirmalakas ir pasturlakas, 
ne tik grūdus atskirti nuo pelų, mūsiškis nepakęs ir atsakys. 
Garsiausi mūsų veikėjai, šiaip jau gerbiamiausi žmonės, 
mokyčiausi, bet, žinoma, negi neklystą! Vadai, kiek tik aš jų 
pažįstu, spaudos kritikos nepriima ir „reaguoja“ tokiuo būdu, 
kurs jų garbės visai nepadidina. Aš težinau vieną išimtį. Kun. 
Dambrauskui pasmarkavus, kad kun. Juškos žodyno tvarky- 
tojas p. Jonas Jablonskis apsileido: kitam nepavedęs, sustojo 
pats dirbęs, — šisai nesupyko, bet labai gailingai atsiprašė 
visuomenę ir sutvarkė darbą!. Esame, apskritai imant, lyg per 
labai sakuoti. Ligi tik kas kyštelės į mus kokį karštesnį, kad ir 
tiesos žodį, tuoj užsidegame ir degame ilgai pleškėdami, 
spragsėdami, ilgai skleidžiame aplink save karčiai troškius 
dūmus. Tad ir skyrium, ne tiktai būriais, prakaituota kakta 
dirbame anarchijos darbą, darydami visa, kad tik spaudos 
galybę sugriovus, savo pavyzdžiu parodydami, kad spaudos 
niekas neklausytų ir jos ištikimumo nepripažintų. 

Nėra beveik žinutės laikraštyje, kur būtų aiškiai ir net 
neaiškiai paminėtas koksai žmogus, kad jisai neatsiųstų 
„pataisymų“, „sugriovimų“, „paaiškinimų“ ir kitais vardais 
pykos ir keršto parodymų. Tesiog nebežinai, nė apie ką, nė 
kaip berašyti, nei kokiuo korespondentu betikėti, - visados ir 
viskas negerai esti parašyta, kai paliečia žmogų; prasideda 


- 386 + 


baidymai karališkuoju ir draugiškuoju teismu, reikalavimas 
vietos „atsikeikti“ ir t.t. Ir susidaro nuomonė, kad mūsų spau- 
da beg ne veltui savo balsą kelia, nes vis tiek nieko nepataisy- 
si ir neaiškių dalykų pykstančiam nepaaiškinsi. 

Atsakymai į kritikas, rašyti pačių kritikuojamųjų, labai 
įdomūs, kaipo psichologiškieji piešinėliai. Aiškiai, kaip ant 
delno, išsiskiria dvi lietuvių rūši. Pajuokdami praminsime juos 
šikšnadūšiais ir šiaudadūšiais ir pamėginsime parodyti bent 
po keletą jų būdo privalumų. 

Šikšnadūšio nemėgink taisyti, nes tik įgysi sau priešininką. 
Atkaklybė, pavydas, siaurumas vers jį, kritikuojamą, kaip 
kaitinamą šikšną, visaip rangyties, tik neminkštėti ir gerėti. 
Įdiržusios jo dūšios nesujudins nė vienas švelnesnis jausmas, 
nepervetzs jokis tiesos spindulys, kad ir būtų karščiausis. Naujų 
idėjų, naujų sumanymų šaltinyje jis neišmirks, kaip neper- 
mirksta įsmaluota šikšna. Šikšninėmis dūšiomis daugiausia 
esti iš senesniosios kartos. Prie tos progos galima būtų keletą 
atkartoti, bet ką tai pridės? “ 

Šiaudadūšių daugiausia jaunojoje kartoje. Jų spauda taip 
pat neįveikia, tik dėl ko kito. Šios rūšies žmonės nepaken- 
čiami bebūdžiai. Neįdiržę, neįrambėję kaip šikšnadūšiai, bet 
ištižę ir išdrikę. Jų nebeperdirbsi ne dėl to, kad būtų per kieti 
ar per valkūs, bet kad jų siela it šiaudų gabana neišlaiko jo- 
kios formos, iš jos nepadarysi jokios figūros, nes tuojau iš- 
dryksta. Kaip šikšnadūšiai viską nuo savęs atmuša, nieko 
neįsigerdami, taip šiaudadūšiai viską kiaurai perleidžia, 
ničnieko nesulaikydami. Smarkiausi jų kritikos žodžiai kiau- 
rai pereina per juos, kaip vėjas per skrando antį. Jų reagavi- 
mas esti toks bevarsis, be temperamento, kad net gaila darosi 
sugaišintų kritikos žodžių. Spauda nė šiaudadūšiams, nė 
šikšnadūšiams — ne galybė. 

Spauda galybė yra ir taps dar didesnė tik tiems, kurie ne 
savo asmens žiūri, bet visuomenės naudos, kurie save teskaito 
reikalingu gyvenimo rateliu, kurį privalo vedėjas tvarkdarys 
pasukti ir patepti, kurie galybės geidžia ne sau, tik visuomenei 
ir jaučia, kad jie sugeba tą galybę padidinti. Nenusiminkime 
tad: ateitis - jų rankose. 

KAME BAŽNYČIOSE LIETUVIŲ KALBA 
PANAIKINTA 


„Viltis“ Nr. 93 padėjo sutrumpintą p. Rankaus straipsnį, 
rašytą į prancūzų laikraštį „La Croix“!. P. Rankaus, toli nuo 
Lietuvos gyvendamas, daugelyje dalykų klysta. Sakysime, jis 
rašo: „Pastaruoju laiku, liepiant dabartiniam (Vilniaus) vysku- 
pijos administratoriui, pradedama grąžinti į kai kurias para- 
pijas lietuvių kalba“. Kadangi apie tokį bent kur atsitikimą, 
tikriaus J. E. dabartinio administratoriaus paliepimą, neesame 
girdėję, prie tų žodžių pridėjome prierašą: „Iš parapijų varoma 
lietuvių kalba; kur būtų sugrąžinta, nežinome“. 

Dėl to prierašo gavau šit kokį oficiališką (rusiškai rašytą) laiš- 
ką: „Vilniaus Rymo Katalikų Vyskupo Raštinė. Spalių 23 dieną | 
1910 m. Nr. 7755. Vilniaus m. P. „Vilties“ laikraščio Redaktoriui 
kun. Tumui. Vilniaus R. K. Vyskupo Raštinė, p. Vyskupijos Val- 
dytojui įsakius, turi garbę nužemintai prašyti Tamstą suteikti 
šiai Raštinei Žinias, paduotinas Jo Malonybei Administratoriui, 
kokiuose tat atsitikimuose ir kada p. Vyskupijos Valdytojas pa- 
šalino iš bažnyčių lietuvių kalbą, kaip tai minima įspėjime prie 
straipsnio, vardu: „Prancūzų laikraščiai apie Lietuvą“, padėto 
Nr. 93 Tamstos leidžiamo laikraščio. Sekretorius V. Šimanskis“. 

Į šitą laišką dar neesu atsakęs, dėl dviejų priežasčių: 1) aš 
esu privatinis asmuo, o į mane rašoma oficiališkai reikalau- 
jant atasako; 2) kreiptasi ne tuo adresu. Visiems gerai žinoma, 
jog „Vilties“ redaktorius - Antanas Smetona, kaip tai matome 
ant kiekvieno laikraščio numerio, o leidžia ją ištisa įsitikėjimo 
draugija: „Smetona, Tumas ir K.“ Taigi mano rolė „Vilties“ 
redagavime ir leidime yra antrosios eilės, ir aš oficiališkų laiš- 
kų, mano vardu rašytų, nė priimti, nė į juos atsakyti negaliu. 

Prie to prisideda dar vienas neaiškus dalykas: kam Vilniaus 
vyskupijos raštinė „prašo“, kad būtinai aš išdėčiau raštu visa 
tai, kas buvo atvirai ir aiškiai, po kelissyk išdėstyta „Vilties“ 
laikraščio lapuose? Juo nesuprantamiau, kad „Viltį“ lygiai J. E. 
administratorius, lygiai jo raštinė parsisiųsdina ir, žinome, 
labai atidžiai skaito. Tad viską ten parašytą žino. 

Betgi, jei taip jau reikalaujama, galiu kai kuriuos faktus viešai 
atkartoti, negalėdamas privatiškai išpildyti raštinės reikalavimo. 

Kokiuose atsitikimuose ir kada Jo Malonybė apaštališkasis 
protonotarijus kanauninkas Kazimieras Michalkevičius, Vil- 
niaus vyskupijos valdytojas pašalino lietuvių kalbą iš bažny- 
čių, t.y. kokiuo paliepimu, kokiuo numeriu ir kurią dieną, aš, 
žinoma, negaliu pasakyti. Jei tokie paliepimai, vieši ar slapti, 
buvo, tai pati raštinė gali geriau žinoti; jeigut gi rašytų paliepi- 
mų nebuvo, tai težino patsai administratorius ir užinteresuotieji. 
Bet galėjo nebūti nė viešų, nė slaptų įsakymų, o lietuvių kalbą 
dėlto galima buvo panaikinti kitais pašaliniais būdais. 

Tečiau tie klausimai kaip ir kada nėra jau taip svarbūs; kur 
kas svarbiaus atsakyti į klausimą, kur tai padaryta griežtai arba 
dalimi, jei ne įsakymu, tai paskyrimu tokio klebono, kurs savu 
baudu drąsiai atlieka, kas reikia ir ko iš šalies geidžiama. Aš 


negaliu visų paslapčių žinoti, ypač'viso ko atminti. Jei ištiks | 


didesnis reikalas, galima bus po laikraščius pasirausti ir vietose 
sužinoti, kokios paskutiniais laikais įvyko atamainos. Grei- 
tuoju šit ką galiu pažymėti. 

1) Kad mes turėjome teisę padėti Nr. 93 anąjį prierašą, užtek- 
tinai paliudytų, kad ir Joniškis. Ten J. E. dabartinis administra- 
torius savo gi ranka panaikino lietuvių giedojimus, kurie buvo 
reikalingi ir kenčiami bent kelias dešimtis metų. Pavelijimas gie- 
doti tuščioje bažnyčioje, kada visi išeina, dalyko neatmaino: tai 
daroma visose bažnyčiose, visomis kalbomis be jokio pavelijimo. 

2) Kadaise Sužionių bažnyčią gr. Tiškevičiui vyriausybė lei- 
do atidaryti vien ta sąlyga, kad pridėtinės pamaldos būtų atlie- 
kama lietuvių kalba. Sulenkėjęs klebonas Obolevičius, priėmęs 
tą sąlygą, per ilgus savo klebonavimo metus pasirūpino viską 
lietuvišką panaikinti. Kun. Raštutis paskutiniais metais kai ką 
buvo sugrąžinęs, bet, jį pasodinus į vienuolyną, vėl viskas 
griežtai ir galutinai panaikinta. 

3) Pašalinta iš Gervėčių bažnyčios lietuviškų poterių skai- 
tymas, ką darydavo kun. Olšauskis, o paliovė nutautęs lietuvis 
Dalinkevičius, apsimesdamas liga; vikarai gi jam sistematiškai 
duodama nemoką lietuviškai, nors lietuvių ten apie 2000, 

žinoma, ne sulig „teisingosios“ statistikos, kuri buvo išvesta 
Vilniuje ir Joniškyje ir kuria ligi šiol mums tebebadoma akys. 
(Žiūrėk paskutinį Nr. „Swiato“2.) 

4) Dysnos bažnyčioje dekanas Močulskis 300 lietuvių saky- 
davo Evangelijas ir keletą kartų per metus pamokslą. Jį iškėlus, 
visa tai pašalinta, nors „Šwiat“ rašo buvęs įsakymas nepašalinti. 

5) Iš Inturkės bažnyčios pašalinta lietuviški pamokslai, nes 
paskirtas kun. Sakalauskas veik visai nemoka lietuviškai ir kai 
prisieina lietuviškai sakyti, tuoj apiserga krūtine, kaigi reikia 
lenkiškai sakyti, tuoj vėl stebuklingai pagyja. 

6) Visiškai pašalinta lietuvių kalba iš Aukštadvario, kur 
paskirtas nieko nemokąs lietuviškai klebonas. 

7) Dalimis panaikinta lietuvių kalba Kaišiadoryse, Varenavoje, 
Gelvonyse. 

8) Vilniaus gimnazijose paliauta lietuvius lietuviškai religijos 
mokyti. 

O kąbesakyti apie tas bažnyčias, kaip Paberžės ir kitos, kur 
liet. kalba panaikinta prieš pat įstojant dabartiniam administ- 
ratoriui, bet jo iki šiol toleruojama; apie tas vietas, kaip Trakų 
miesto mokykla , kur suvažiuoja vaikai iš trijų apylinkės lietu- 
viškų valsčių, o religijos mokytojas skiriama nemokąs lietu- 
viškai? Ant to buvo per „Viltį“ skųstas dar pereitais metais. 

Tariuos ir tų faktų bus gana parodyti, kad Nr. 93 prierašas 
padėta ne dėl kokio šlovės nuplėšimo, ne dėl suvadžiojimo ir 
ne lengva mintimi. 


LENKŲ VEIKĖJŲ ETIKA SUSIDURIANT 
SU LIETUVIAIS 


„Prieš keletą metų prieš revoliuciją, darydamas anketą Vil- 
niuje, geidžiau prieiti prie redaktorių Vilniaus lietuvių dien- 
raščio. Tai man nepasisekė. Į mandagius mano laiškus atasa- 
kų negavau. O kad ne su manim vienu taip apsieita, buvau 

pamanęs, jog nesikalbėjimas su lenkais priderėjo į sistemą 
politiškai atgimstančios lietuviškosios Lietuvos. Dabar ta 
sistema atmainyta. Kun. Tumas, „Vilties“ redaktorius, priėmė 
mane europėjiškai mandagiai...“ ir t.t. 

Taip rašo seniai žinomas lenkų beletristas ir laikraštininkas 
varšuvietis V. Kosiakevičius savo straipsnyje „Czego chcą od 
nas litwini?“1 Varšuvos savaitraštyje „Swiat“ Nr. 48 ir 49. Mūsų 
redakcijai, ypač apačioje šio straipsnio pasirašiusiam, šis 
straipsnis tokios prasmės, kad tik prisieina giliai atsidusti ir 
prisipažinti: „Vilniaus Žinių“ „sistemos“ nesikalbėjimo su vi- 
sokiais pigių žinių gaudytojais būta geros, bent geresnės už 
anąją „atmainytąją, su europėjiniu mandagumu“. Pripažinus 
anąją „sistemą“ vertesne, rodos, prisieis ji pasekti ir laikyties, 
kaipo brangiai įgytojo prityrimo. Štai kaip buvo. 

-Jestem... z Warszawy“. Tiriu lietuvių santykius su lenkais. 
Ateinu į tamstą, nes man sakyta, jog tamsta geriausiai galėsi 
man duoti žinių, - tarė augęs ponas, įėjęs į „Vilties“ redakciją. 

— Mielu noru patarnaučiau tamstai. Gaila tik, kad aš jau 
esu davęs sau žodį - jokio lenko nebeprisileisti prie interview 
ir jiems širdies nebeatverti, - atsakiau. 

Ponas, regimai, nustebo. 

— Kodėl gi? - sako. 

—- Ogi štai kodėl. Daug jau metų susiduriu su lenkais ir 
remiuosi su jais dėl kai kurių tautiškųjų dalykų; griežtai galiu 
pasakyti — nė vienam nieko iki šiol neišaiškinau, nieko nejti- 
kinau, nes lenkai ateina į lietuvius ne ko sužinoti ir pramokti 
apie jų dalykus, ne pritaikinti mūsų reikalavimų prie savųjų 
ir aplyginti santykius, bet pasiskolinti iš tavęs ginklo prieš tave 
patį. Štai tamstai didieji faktai, neminint mažesniųjų. 

Kitąkart gyvenau Prūsų pasienyje ir redagavau du liet. 
laikraštėliu. Atvažiuoja laikraštininkas Boles aw Lutomski 
patirti, ką veikia ir ko nori „litvomanai“. Kunigaikštis Mykolas 
Oginskis parodo mane. Dvi dieni informuoju kaimyną lenką. 

- Ir tamstai neankšta kunigo čamaroje? - klausia pabaigoje. 

— O ko bus ankšta? J. E. vyskupas Paliulionis, nors ir daž- 
nokai pabara, vis dėlto galop nesuvaržo. 

Rezultatas: kunigaikščiams buvau pristatytas kaipo labai 
pavojingas užsidegėlis, kurio jie, lenkai kunigaikščiai, pačios 
Apveizdos pasodinti „na kresach Polski'?, negali toleruoti. Na, 
ir pasibaigė mano redagavimas - buvau atstumtas nuo sienos 
krašto gilumon, o kunigaikštis M. Oginskis mėgino man už tai 
atlyginti... pinigais, lyg tai man, o ne tautai padarė skriaudą. 

J. E. Vilniaus administratorius sukviečia visai privatinę re- 
dakcijų konferenciją. Kalbame daug, rimtai, karštai ir kai ką 
taip prirodome, kad lenkai redaktoriai neturi ko atsakyti. 
Rezultatas: red. Jurjewicziaus korespondencija į „G'os War.“ 
apie vienat vieną dalyką — lietuvių nemandagumą. 

Varšuvos visuomeninės partijos taiso konferenciją. Esu. 
Gerai išsiklausiu, ar tai privatinė konferencija, tiktai mūsų 
pačių žiniai? Mane įtikina, jog griežtai mūsų vienų žiniai. Ir 
vėl neišlaikyta: dar nesugrįžau iš Varšuvos, ojau J. E. administ- 
ratoriui p. Tado Wrėblewskio* būta „paaiškinta“, kas mano 
buvo prieš dabartinę adm. taktiką kalbėta. 

P. Juozapas Weyssenhofas“, lietuviškai jūžintiškių, iš kur 
yra kilęs, Vaisonu vadinamas, prieš parašydamas savo pam- 
fletą „Unia“, panorėjo pažinti dabartinius lietuvius. Tarnavau 
aš, „Lietuvos Žinių“ red. Jonas Vileišis ir agr. Masiulis". Kal- 
bėjome apie 4 valandas. Nieko nepasižymėjo, visą laiką po- 
lemizavo su mumis, na, ir turime veikalą, kuriame nėra nė 
vieno tikro bruožo apie dabartinius susipratusius lietuvius. 
Viskas iš melagingos fantazijos pasemta. Tai kam gi vargta ir 
informuota? Gal daugiau reikia faktų? 

- Gana. Negerai daryta. Bet aš - Kosiakevičius, taip nepada- 
rysiu ir tamstos atvirumo neišnaudosiu. 

-- Nebent Kosiakevičiui išdrįsiu dar sykį patarnauti žiniomis. 

Pasakojau tris valandas. Rezultatas... 

„Kalbėjomės... ant kokio pamato reikėtų padaryti tarp lenkų 
ir lietuvių nauja unija, geresnė už Gardelio“ ir Liublino. Tos 
unijos nepadariau, neturėdamas įgaliojimo ir kad reikėjo 
nulipti žemyn pusryčiautų“, - rašo p. V. K. 

Ponų lenkų prašome dabar pasakyti, kaip tai vadinasi: pa- 
sižadėti žmogui rimtai pasinaudoti jo žiniomis net geriau, neg 
kiti pasinaudojo, nusivilioti į viešbutį, varginti kelias valandas 

ir paskui... įdėti tave jumoristikon! Pone Kosiakevičiau! Labai 
gailiuosi tamstos paklausęs ir bent valandą manes, jog rimti 
santykiai bent su tamsta pasiliks! Pone Kosiakevičiau, taigi 
mes, lietuviai, galime pasakyti: padarytume su jumis, lenkai, 
uniją, kad pačioje kritiškoje valandoje atsirastų koks kasdienis 
natūrališkas reikalas... Taigi jūs, lenkai, su tomis unijomis prie 
mūsų pristojate, o ne mes priejūsų! Tai viena. Antra. Teisingas 
ar neteisingas lietuvių reikalavimas lietuviais skaityti tuos, 
kurių tėvai tebekalba lietuviškai, vis viena p. Kosiakevičius 
neturėjo teisės pakišti man du dalyku, visai man svetimu. T. y. 
1) kad lietuvių su lenkais santykiai gali susinormuoti ne ant 
pamato dabartinio dalykų padėjimo, bet status guo ante? ir 
2) lietuviai nori sulaikyti, kad neišslystų ne tik tai, ką lietuviai 
tebeturi, bet ir tai, ko nebeturi (gzie sie im wymknę 0)!?. P. K. 
negalėjo neįsidėmėti mano primygtinų atkartojimų, kad 1) len- 
kai stato svajojamos unijos rūmą ant status guo ante, o lietuviai 
tepripažįsta dabartinį padėjimą; reikalavimas gi, kad vaikai 
kalbėtų ir Dievą garbintų tėvų kalba - visai nėra kokiuo grį- 
žimu į tai, kas buvo, ir 2) kad lietuviai nebeturi pretenzijų į 
tuos kraštus, kur jau antra karta nebekalba lietuviškai, „co się 
ju£l wymknę o“!!, Ant tų dviejų dalykų buvo mano remiama 
„lietuviškoji teisybė“, kurią surasti veltui stengiamės. Tuodu 
dalyku iškreipus, visas mano prirodymas suyra. 

Be išimčių tad matome labai charakteristišką grynai lenkišką, 
nes kitataučiai taip nepadarytų, aberaciją etikos srityje: santy- 
kiuose su lietuviais jie neskaito reikalingu prisilaikyti jos įstatų. 

Kitąsyk pažiūrėsime, kokią lenkišką teisybę p. Kosiakevičius 
surado Vilniuje. 


GREITOJI GYDYTOJŲ PAGELBA 


Tai pačių naujųjų laikų gailestingumo darbai —bėgti gelbėtų 
žmogaus, kurs netikėtai prie darbo susižeidė arba šiaip jau 
kokia nelaimė jį ištiko. Tai galima padaryti, žinoma, tiktai 
didžiuosiuose mistuose, kur daug gydytojų ir yra kam juos 

apmokėti. Šita labdarybės šaka gana brangiai atsieina. Vilniuje, 
sakysime, jau 8 metai, kaip darbuojasi gr. pagelba, išleisdama 
po 8-9 tūkstančius rublių metams, neskaitant to, ką duoda 
miestas — butą, arklius ir 1000 rb pašalpos. Apie visa tai pernai 
buvome net įžengiamąjį straipsnį parašę!. Greitosios pagelbos 
viena karieta atsieina 1400 rb, o jau reiktų vienos naujos, nes 
senosios abidvi susidėvėjo, o iš Varšuvos pagelbos tegauname 
pigia kaina - vieną. Gr. pagelbą neva užlaiko tam tikra drau- 
gija. Bet narių maža, ir tie patys neužmoka po 5 rb metams. 
Prisieina tad lopyties loterijomis, kurios betgi paskutiniais 
metais pradeda duoti vis mažesnį pelną. 

Reikalo prispirta draugija gavo iš ministerijos leidimą kas 
metai daryti vadinamąsias tris pagelbos dienas. Tomis die- 
nomis gailestingieji draugijos nariai visose viešose įstaigose 
pardavinės visokios vertybės markes, nuo 1-50 kap. Ar pirk- 
damas, ar parduodamas, tomis dienomis turėsi bent už keletą 
kapeikų nusipirkti pagelbos markių. Šias markes teikėsi nu- 
piešti žinomas dailininkas prof. Ruszczys*. Todėl ir kaipo pa- 
veikslėliai jos turės savo vertybę. Markės gana didokos, pilkos 
varsos, baltu bareljefu: gailestingasis brolis neša sužeistą dar- 
bininką, o toli matosi statomas namas, nuo kurio jis nukrito. 

Puikus tai darbas - gelbėjimas darbininkų sveikatos ir gy- 
vybės! Vilniečiai neatsisakys jo paremti pinigais ir darbu. Atei- 
nančiais metais tos dienos bus sausio 25-26-27. Taigi jau laikas 
yra surinkti pakankamą būrį žmonių, kurie padėtų komitetui 
tą pašalpą surinkti. Pasisiūlijimus prašome siųsti arba į komi- 
teto pirmininką p. Korolec „Atsargume“ , Botanikos 2. Nr. 1, arba 
į komiteto narį - kun. J. Tumą „Viltyje“, Odininkų 2. Nr. 5. 


UŽ SAVE 


Graži ir poetinga Nekalto Švenčiausiosios Panelės Prasi- 
dėjimo šventė šiais metais pavirto aržaus tautiško kurstymo 
diena. Abudu Vilniaus lenkų dienraščiu tą pačią dieną paleido 

įžengiamaisiais straipsniais milžinišką, nuo pusės tūkstančio 
eilių, Vilniaus dekano kun. Antano Černiavskio laišką: „Z po- 
wodu artyku“ w ks. Tumasa“!. Gerbiamasis dekanas, vysku- 
pijos valdytojo liepiamas, šiuo straipsniu paskelbia urbi et 
orbi“, jog už mano straipsnius, spausdintus „Viltyje“, jisai, ad- 
ministratorius, galop pasijutęs priverstas valdiškai išsirinkti 
kanonų kelią dėl suturėjimo per daug jau įšėlusio publicis- 
tiškojo mano darbo (gwoli poskromienia jufl nazbyt rozhukanej 
dzia alno ci publicystycznej). Nuo savęs gi priduria Gerb. 
dekanas, jog, man apmėčius užgaunančiais įtarimais juos visus 
(nas wszystkich, nepasakęs, kas tie - jie visi), jie, giliai apsi- 
misliję, išsižadą by kokios idėjinės jungės su asmenimi (osobni- 
kiem), kurs tiek kančios jiems (kam?), o visuomenei skriau- 
dos padaręs. 

Kaip visa tai išdėta, paduodame plačiame feljetones. Šioje 
vietoje pamėginsiu perkratyti aukščiau pažymėtųjų dalyku 
kanonišką svarbumą ir jų reikšmę. 

Iš viso to milžiniško straipsnio man visai neaišku, kokiuo 
tikslu jis paleistas, kaip iki šiol man neaišku, kam vyskupijos 
raštinė vertė mane duoti rusišką atsakymą apie žinomuosius 
dalykus ir kuo aš prasikaltau, jo negalėdamas duoti. O vienok 
daugiausia dėl to atsakymo užsidegė polomanijos jūra. Saky- 
tumne, tai polemika su mano straipsniais. Bet ne - tai daugiau 
kaip polemika, nes čia minimi kanonai, baidoma jais ir jau 
baudžiama. „Išsirinktuoju kanonų keliu“ to straipsnio taip pat 
negaliu pavadinti, nes ir vėl būtų nušauta ne į tą pusę. 

Kun. administratoriaus „kanonų kelio“ (kokio?) išsirinkimą 
Gerb. dekanas pateisina citatomis iš dviejų popiežių bulių. 
Leono XIII „Off. ac mun.“* 5 42 reikalaująs, kad svietiškiai 
kunigai dėl parodymo savo paklusnybės nesiimtų redaguoti 
laikraščių, pirmiau nepavelijus vyskupijų valdytojams. Pijaus 
X „Pasc. Dom. gr.“ įsako vyskupams žiūrėti, kad kunigai 
literatai ir laikraštininkai neklystų, o jei klystų, juos perspėti 
ir rašyti užginti. Taip pat išrašo net penkius kanonistus, kurie 
anąjį 5 42 taip aiškiną, kad vyskupui nepavelijant negalį 
kunigai redaguoti laikraščio, nė kitu kuo prisidengdami. 

Labai gerai. Bet šių šventosios katalikų Bažnyčios galvų ir 
kitokių ištikimybių nuomonės ir įsakymai kam čia pavartoti 
ir kaip sunaudoti, - to aš, sakau, niekaip nepermanau. Jie ma- 
nęs šiuo žygiu visai nepaliečia, nes 1) aš jų neužginu ir prie- 
šinties nemanau, 2) jų nesu peržengęs, tad 3) sulig jų negaliu 
būti baudžiamas. 

Savo sąžinėje aš esu pilnai ramus, pasilikdamas santaikoje 
su tikrąja dvasiškąja savo vyriausybe ir su jos globojama Baž- 
nyčia. Visas jos konstitucijas pripažindamas, nė vienos neat- 
mesdamas, aš tvirtai ketinu ir toliau toje santarvėje ir vienybėje 
pasilikti. Jei sargūs šv. tikėjimo globėjai tikrai surastų tokiuos 
kanonų skyrius, kuriuos aš būčiau peržengęs savo raštuose, 
aš, nė per akies mirksnį nesvyruodamas, prisipažinčiau, per- 
spėjimus, klaidos atitaisymo būdą ir net bausmę su priderama 
pagarba priimčiau. Atkakliu užsispyrėliu savo suklydimuose 
aš, duok Dieve, neketinu būti, nes man, ne tik kaipo kunigui, 
bet net kaipo katalikui, brangus yra ir grynasai katalikų Baž- 
nyčios mokslas, ir visuotinoji jos svarba pasaulyje, ir visų ly- 
gybėjos prieglobstyje, ir jos tikroji veikimo sritis - dūšia ir jos 
išganymas. Štai už ką aš atsakau savo tikrajai vyriausybei, pa- 
liuosavusiai mane nuo kitų kunigiškų pareigų ir užvedusiai — 
laikraštininko darbą. 

O tą darbą dirbti ne tiktai mane įgaliojo, bet net tikrai jį 
užvedė ir ligi šiol nuo jo nepaliuosavo. Štai kaip buvo padaryta, 
net manęs nepasiklausus. 

Lygiai prieš ketverius metus, t.y. rudenį 1906 m., buvo 
iškilmingas viešojo Kauno lietuvių knygyno pašventinimas. 
Susirinko į 30 kunigų, J. E. Vilniaus vyskupas Roppas ir J. E. 
Žemaičių sufraganas (dabar Žemaičių vyskupas) Cirtautas. Be 
kito ko, svarstyta inž. Petro Vileišio pranešimas, kad žemaičiai 
dvasiškiai palaikytų jo dienraštį - „Vilniaus Žinias“ ir atsiųstų 
įjo redakciją savo atstovą. Imta ieškoti žmogaus, kurs, tikėjimą 
saugodamas, mokėtų nevaržyti svietiškųjų inteligentų kito- 
kiuose dalykuose; kitaip sakant, kad pamėgintų, be negalėtų 
santarvėje pasidarbuoti svietiškiai su dvasiškiais plačioje dien- 
raščio dirvoje ir dar platesnėje - visuomenės. Jau visų jausta 

reikalingumas kompromiso tarp dvasiškių ir svietiškių taktikoje, 
pasielgime (in modo), užlaikant pilnoje cielybėje tikėjimo prin- 
cipus (rem). Burtų krista ant manęs, nors aš daug mažiau turėjau 
šansų, ypač gerai mane pažįstančio, nes buvusiojo mano dekano 
J. E. Roppo akyse. „Nors liberalui, bet vis dėlto - kunigui“, anote 
v. Roppo charakteristikos, nepastatyta jokių kliūčių, kad jisai, 
pasiliuosavęs nuo parapijinių pareigų, kaipo liuosas mansio- 
nierius, apsigyventų Vilniuje, nepretenduodamas į vyskupijos 
vietas ir jų duoną. Iš antros pusės, Žemaičių vyskupo Paliulio- 
nio sutikta mane paliuosuoti. Protokolo turinys pranešta man į 
Stakius ir liepta (tais metais jau tretį kartą!) likviduoti ūkį. Prie- 
šinaus kiek tik galėdamas, stačiau savo sąlygas, bet verčiamas 
sutikau. Tai mano įgaliojimai, dėl kurių aš, kad ir tikrai vienat 
vieno atsakymu vesčiau laikraštį, būčiau pilnoje teisėtoje 
tvarkoje ir be reikalo būtų man atminę $ 42 ir kanonistus. 

Galgi įgaliojimas atsiimta, o aš savo pareigų kaip reikiant 
neišpildžiau? Nė to, nė kito nebuvo. 

Per ketverius metus dirbta daug ir įvairiai. Praskinta vadi- 
namasai vidurio kelias - būdas bendrai pasidarbuoti dvasiš- 
kiams ir svetiškiams; abiejų lėšomis ir inteligencija įsteigta 
laikraštis, šiandien virtęs populiariškiausiu; išsidirbo bendros 
nuomonės, išskyrusius su viršum du tūkstančiu inteligentų į 
vadinamųjų viltininkų būrį. Jei dvasiškiai daugiaus prisidėjo 
lėšomis prie viso to dalyko (sakau daugiaus, nes ir svietiškių 
kelios dešimtys klojo savo pinigus), tai svietiškiai daugiaus 
darbavosi raštu, kaip aukščiau moksle pašokėję. Ar tatai jų 
taktas ir išmintis, ar mano nuopelnas — tai vis viena; betgi 
Kristaus mokslas per „Viltį“ ir viltininkus nebuvo ne tik už- 
gautas ir pažemintas, bet dažnai ir apgintas. Tad aš išpildžiau 
savo tikrąjį paskyrimą — katalikų atstovavimą plačiausioje 
bendrijoje „Smetona, Tumas ir Ko“. Ir mano tikroji vyriausybė, 
sargiai dabodama grynumo tikėjimo ir doros, iki šiol nėra man 
tame dalyke nieko prikišusi ar ką papeikusi. Kartais pabarė 
už aštrų toną, už nesigailėjimą asmenų ir nedarymą skirtumo 
tarp jų, kai prisieina idėja apginti, bet savo įgaliojimo dar nėra 
atsiėmusi ir vargu bau ras rimtą priežastį atsiimti. 

Privatinio savo gyvenimo taip pat dar nesigėdžiu. Kunigiš- 
kojo rūbo svietiškojo, net per daug svietiškojo, gyvenimo sū- 
kuryje dar, ačiū Dievui, nenuvalkiojau. Tad ne kun. Černiauskiui 
prikaišioti man darbus „bez czci i wiary“?. Už tai susitiksiva, 
Gerbiamasis, prie teismo krotelių ir tada pamatysiva, kas mažiau 
turi ir turėjo „czci i wiary“, nors dedasi „anio em Pa skim“. 
(Apie privalumus to naujo „Anio a Pa skiego“ — vėliau.) 

Aprašytoji „Vilties“ dalininkų sąstata apibrėžia ir mano vietą 
tame būryje. Keistas, jei ne daugiau, visokių polonofilų ir po- 
lonomanų užgaidas padaryti mane vienat vienu visos viltininkų 
akcijos atsakomuoju už visą jos taktą, būdą ir turinį, už kiekvieną 
beveik eilelę. Juk ir kiti turi savo nuomones, kurių jei kuomet 
esti daugiau, reikia pasiduoti. „Viltis“ pilnai svietiškas laikraštis, 
daugiausia svietiškaisiais visuomenės dalykais užsiimanti, 
svietiškieji tų dalykų žinovai juos veda, betgi lig šiol taip, kad 
jokis dvasiškis neturėjo progos ir reikalo protestuoti. Taigi, jei 
ašjuos varžyčiau ir trukdyčiau, neišpildyčiau savo paskyrimo, 
kurs buvo man aiškiai iš pat pradžių užbrėžtas. Kitas dalykas, 
ar aš visam tam darbui pritariu. Čia kalbama apie kolektyvizmo 
principą darbe. Taigi antrinė mano rolė „Vilties“ dalykuose jokia 
„Ciuciubabka““, nėgi juokų darymas. Ir aš nekaltas, kad Vilniaus 
administracijai būtinai įsinorėjo padaryti mane - už viską 
atsakomu. Tą patį reiškia ir parašas, kuriuo taip piktinasi Ger- 
biamasis k. Černiauskis — „Vtoroj redaktor“ - ne iš eilės antras, 
bet visa doriška atsakomybe, o prieš įstatymus - nė to tiek. Juk 
tai juokų vertas dalykas - daryti mane visagaliu tarpe visų Vil- 
niaus lietuvių, tarpe visų jų partijų ir atskalų, kad net, girdėjau, 
prikišama man ir „Litwos“š straipsniai. Oį „Litwą“ nesu parašęs 
nė vienos eilutės. Nebent dabar prisieis pradėti rašyti. 

Baigdamas šiam sykiui apie save (daugiau kitame nume- 
ryje), aš drįstu paklausti Gerb. dekano, ar tai labai „kanoniška“ 
pabaidyti žmogų kanonais, kaip kokiais popieriniais kinų 
drakonais, ir netaikinti jų? Be teismo bausti, kad ir boikotu? 
Tiesa, aš tos jungės su žinomais polonomanais kunigais nėka- 
dos ir neieškojau, vis dėlto faktas pasilieka faktu: nepritaiko- 
mais kanonais paskirta bausmė. 

KIEKVIENA LIETUVOS UŽEIGA 
PRIVALO TURĖTI „VILTĮ“ 


Neseniai tai pasidarė, betgi pasidarė, kad nė viena vieša 
užeiga nebeapsieina be laikraščių ir žurnalų. Seniau, ir dar visai 
ne taip seniai, žmonėms prisiėjus ko nors laukti, reikdavo 
tikros kankynės kęsti. Tai ne juokai: 1, 2, kartais ir visą 12 
valandų sėdėti, nežinant nė į ką bežiūrėti, nė kur savo rankas 
padėti, nė apie ką bemislyti. Laimė, kame artie yra „patie- 
šytoja“: ten sėdėta ir girta, nesumegzta kalba marmėta. Dabar 
viešbutyje, kavinėje, gydytojo ar advokato primenėje, na, visur 
ant staliukų guli stirtos rimtesnių, didesnių ir lengvesnių 
skaitymų - knygų ir laikraščių. Žmogus, išsiteiravęs, kiek tau 
reiks toje vietoje sugaišti, imi tam tinkamą laikraštį ir pasidarai 
keleriopą naudą: nesugaišti veltui, padarai tai, ką kitu laiku 
turėtumei tą dieną padaryti — peržiūri laikraščius, nejunti 
nuobodžio ir nuovargio dėl jo, galop ko nors pramoksti. Dau- 
gumas viešų užeigų šiandien jau veik vienais laikraščiais 
vilioja. Kas šiandieną neturėjo rankose laikraščių, bėga į užeigą, 
greit griebia numerį; na, prie tos progos ir arbatos ar alaus 
stiklą išmauna. Taip vilioja verteivos. Dvasiškojo labo darytojai 
taip pat naudojasi tomis įstaigomis ir savo lėšomis jas aprūpina 
tinkamais laikraščiais. 

O mes ir mūsų kraštas? Alinėse ir panašiose vietose laikraš- 
čiai bandyta laikyti. Seniau jų negeista, nes kai alinė - tai reikia 
įėjus gerti, o ne melsties, t. y. skaityti, sakydavo sodiečiai. Da- 
sitverti kokį popiergalį, tai stveriasi. 

Tiek jau to su gertuvėmis, nors ir verteivoms, ir gerų norų 
žmonėms vertėtų jas aprūpinti laikraščiais ir blaivininkų iš- 
leidimais. Aršiau, kad ir mūsų administracijos ir teismo vieto- 
se, kur žmonių kas dieną kaip avilyje, vis dar nėra, arba retai 
kur užtenkamai laikraščių. Atsakymo klausiame iš vaitų. Vai- 
tas dažnai tą šiandieną mažmožiu tebevadinamą reikalą ir 
pamiršta. O kodėl tai vaitų atsakymas? Kodėl ne tų pačių 

valstiečių, kurie dažniau valsčių, sakysime, lanko ir į laikraštį 
žiūrėti moka ir mėgsta? Kodėljie nepakelia balso ir nepaduoda 
sumanymo per valsčiaus sueigas, kad laikraščiams kiek tiek 
asignuotų? Argi išrinktasis viršininkas turi griežtai visus da- 
lykus atminti, iš kitų nebelaukiant jokių sumanymų? Tai ap- 
sileidimas. Šiaip jau šviesesnieji žmonės, progai atsitikus, taip 
pat turėtų ir vaitams, ir rinktiniams, ir užeigų laikytojams kal- 
tinai kalti, kad dabar pasaulyje nebėra įstaigų, kur nebūtų skai- 
tymo - nusimaldyti. Platinkite, „Vilties“ prieteliai, šį laikraštį: 
dar daug daug yra jam vietų. 


SUDIEV SAKYDAMAS 


Asmeniškosios nelaimės - mirtis mylimosios sesers!, kuone 
vienatinės bepasilikusios stiprios jungės su gimtuoju kampeliu, 
ir dėl to atsitolinimas kuriam laikui iš Vilniaus neleido man 
tuojau paskelbti, kas šiuo man skaudžiu laiku įvyko. 

Gruodžio 18 d. Jo Malonybė Žemaičių vyskupas? nebeleido 
man nuolatai bendradarbiauti „Vilties“ laikraštyje, paliepda- 
mas tuojau išstoti iš jos redakcijos narių. Priežastys parodytos 
dvi: 1) kad mano veikimas paskutiniu laiku nukrypęs į ne- 
geistiną pusę, galėdamas sukelti tarp katalikų Vilniaus, kiek 
tiek Žemaičių ir Seinų vyskupijose aštrias nesantarmes, išrišant 
dažnai sunkius klausimus, katra kalba sulig vietinių sąlygų 
reikia sakyti bažnyčiose pamokslai ir giedoti šventosios 
giesmės; 2) kad aš retkarčiais ėmęs šiurkščiai ir katalikų 
kunigui netinkamai kritikuoti įsakymus Jo Malonybės Vilniaus 
vyskupijos valdytojos. 

Žemaičių vyskupo oficialinis laiškas Nr. 4812 paremtas Apaš- 
tališkojo Sosto įstatymais: „Officiorum ac munerum“, „Pascendi 
Dominici gregis“ ir motu proprio „Sacrorum Antistitum“*. 

Šisai laiškas nuo pat savo atsiradimo laiko nuėmė nuo ma- 
nęs visą doriškąją ir teisiškąją atsakomybę už „Vilties“ turinį, 
pabaigė mano ketverių metų Vilniaus laikraščių redagavimo 

darbą, kuriam buvau visą organizatoriškąją savo dovaną, vi- 
sas savo kūno ir dvasios pajėgas atidavęs. 

Už tinginiavimą, nerangumą ar nerūpestingumą „Vilties“ 
dalykais aš nenorėčiau prisiimti jokios atsakomybės jums, 
gerbiamieji viltininkai: dirbau kaipo savo darbą. Palieka betgi 
atsakomybė už blogą norą ir nesugebėjimą išsirangyti tarp 
Scilos ir Charibdės5 - sūkuryje dviejų kita kitai priešingų sro- 
vių: tautiško lietuvių kilimo ir tautiško lenkų egoizmo, kurs 
neužleidžia vietos lietuviams - lietuvių tėvynėje. Kad Dievas 
nedavė sugebėjimo, tai aš ko gi kaltas? Tikrai kaltas esu tik 
blogu noru kartais įdurti, net pakeršyti daugeliui žmonių, ku- 
rių neteisus, atžiaurus ir lietuviams kenksmingas elgimasis 
pradėdavo matyties. Tada nebežiūrėjau, ar tas žmogus aukštai 
stovi, ar galingas, ar gali mane sumindžioti. Atšaukimo gro- 
mata teisingai man tai prikiša ir teisingai atšaukia, nes aš pa- 
silikęs kitaip padaryti, kaip visą laiką dariau, vis tiek nebūčiau 
sugebėjęs. Pražilus nebe laikas pratinties, kaip tie patys daik- 
tai dažnai begyvenant prisieina dviem vardais vadinti. 

Su Jo Malonybe Vilniaus vyskupijos apaštališkuoju valdy- 
toju, apaštališkuoju protonotarijum kunigu Kazimieru Mika- 
lojum Michalkevičium susidūrimas buvo neišvengiamas ir jo 
vaisiai buvo seniai atspėti. Seniai jau jisai buvo iš manęs pa- 
reikalavęs dviejų dalykų, kurių aš, kaip redakcijos narys, 
jokiuo būdu negalėjau prižadėti: 1) kad nedėčiau „Viltin“ jokių 
žinių iš Vilniaus vyskupijos miestelių, bet siųsčiau stačiai jam; 
2) kad nemažinčiau jo ištikimybės, t.y. nekritikuočiau jo 
įsakymų, paliečiančių lietuvių ir lenkų kalbas bažnyčiose. Pil- 
nai pripažindamas asmeniškąją dorybę ir tikėjimo dalykuose 
pilną ištikimybę vyskupijos Ganytojo, bažnytinių kalbų parin- 
kimą aš griežtai išskirdavau iš tikėjimo srities ir perkeldavau 
į visuomenės sritį, kur kiekvienas veikėjas pasidaro viešai 
įgriebiamas, kritikuotinas. Tai atvirai pasisakiau J. M. dar tuo 
laiku, kada „Viltį“ atvirai kentė ir net savo palankumą rodė. 

Ilgainiui pradėjo man grasyti „wystąpičostro““ ir pirmą kartą 
apskundė mano vyskupui dar pereitą pavasarį. Turėjau teisin- 
ties, bet pasitaisyti neprisižadėjau. Iš šalies vėl nesiliovė kurstę 

J. M. valdytoją, kad pavartotų savo valdžią: „Masz w adzę, 
Pasterzu“?. Šisai kurstymas tvirtėjo ne mano kaltybėms didėjant, 
bet „Vilčiai“ smarkiau lenkus kritikuojant. Ir visai nebesiliovė 
man liepos mėn. aplankius Galiciją. Ypač nuo to laiko pradėjo 
lenkai atsiliepti į visus „Vilties“ straipsnius, su ypatingu 
pamėgimu žemindami mano vardą, kol nepriėjo iki šio galo. 

Anasai nelaimingasai „Vilties“ redakcijos (ne kun. Tumo) 
prierašas, jog ir kun. Michalkevičiaus laikais iš parapijų (apie 
Katedrą neminėta) lietuvių kalba varoma, tai žinoma, o kur 
būtų įvesta, to nežinoma, - pasirodė rugpjūčio 15 d. Prirodyti 
gi tai tepareikalavo spalių 23 d., t.y. praleidus du mėnesiu ir 
8 dienas. Jei tai buvo skaitoma insinuacija, tai kodėl tuojau ne- 
pareikalauta prirodymų? Aš prirodžiau faktais, bet taip pat 
nesiskubindamas, lapkričio 24 d., praleidęs vieną mėnesį. Ir 
štai pasirodo, supykta nebe už patį „neteisybės“ skelbimą, tik 
už teisybės prirodymą - netinkamu būdu. Gruodžio 8 d. sufor- 
muluota mano kaltybės neregėtai brutališkai ir vienu žygiu 
paskelbta per abudu dienraščiu?. Nejaugi reikė telkties griežtai 
visa lenkų visuomenė — prieš mane vieną? Jeigu vėl tai buvo 
bausmė, tasai negirdėtas brutališkumas, tai kam gi besiskųsta 
antru sykiu ant manęs vyskupui? Išjo ant rytojaus gavau pakvie- 
tirmą antrą kartą išsiteisinti iš Vilniaus v. valdytojo priekaištų. 

Šiuo sykiu jau buvau prisidavęs kaltu šiurkštumo ir statu- 
mo, nevartotino santykiuose su vyriausybe, ir pažadėjęs atpil- 
dą mainais už tokį pat atpildą už brutališkumą dekano 
Černiauskio'“. Bet jau buvo vėlu: man besiteisinant, gr. 15 d. 
atvyko į Kauną iš Vilniaus oficialinė valdytojo delegacija: 
sekretorius su kitu kuo, primygtinai ir kategoriškai reikalautų, 
kad Žemaičių vyskupas mane kuo veikiausiai atšauktų iš 
„Vilties“. Kitaip pabaigti incidentą nebebuvo galima, nes vieno 
tegeista - kad manęs neliktų „Viltyje“. 

Tris dienas praleidęs, Žemaičių vyskupas ir išsiuntė oficia- 
linį motyvuotą atėmimą įgaliojimų, kuriais naudojaus per ket- 
verius metus, ir patarimą už save nebesakyti nieko. Mylimojo 
mano vyskupo patarimas — man įsakymas. Tad aš tenkinuosi 
paduodamas viltininkams tiktai faktiškąjį pranešimą ir, be to, 

aš negalėčiau ką nors kita pasakyti tuo laiku, kada priverstinai 
esu atplėšiamas nuo brangaus ir įprasto darbo. Ir kam ką sa- 
kyti, kad viskas aišku? Aš juk neslėpiau jokių savo darbų net 
ir tada, kada už tai tikėjaus visokių pažeminimų. Kiekvienas 
atras, kuo ir kiek aš kaltas. Vieno tečiaus neras, tai to, ką savo 
visuomenei lenkai veidmainingai rūpinasi įkalbėti: skelbimo 
insinuacijų, neteisybių, nes visa, ką esu, savo pavarde pasira- 
šydamas, publikavęs, galiu prirodyti privatiškai ir teisme. 

Apleidžiu „Vilties“ redakciją vieku priverstas. Tečiau nie- 
kam nepalieku vilties, kad, manęs netekus, neteks ir žinių, ką 
ir kaip daro Lietuvos lenkintojai Vilniaus gubernijoje. Lietuviai 
tiek jau įjudinti, susipratę ir apsišvietę, kad vieno redakcijos 
nario pašalinimas laikraščio ne tik nepražudys, bet nė nepa- 
blogins jo. Vieku pašalinamojo vieton stos kitas ir trečias, taip 
pat giliai persiėmęs tautine idėja. Ir keis ją, ir puoselės, kol... 
lietuviai savo tėvynėje netaps pilni šeimininkai, liuosi nuo 
visokių nuošalinių apynasrių... 

Išeinu iš „Vilties“ redakcijos, bet su viltininkais jungės ne- 
sutraukau. Ačiū sakydamas jiems už pasitikėjimą manimi iki 
šiol, prašau juos, kad neišmestų manęs iš savo širdies ir atmin- 
ties ir toliau, nes dar ne vieną darbą mūsų visuomenės naudai 
lemta mums bendrai padirbti. 

Duok Dieve, veikiai pasimatyti kitoje dirvoje, kurią ir be 
manęs „Viltis“ mokės mums parodyti. Tik neapleiskime jos. 
Būkime taip pat greiti ją paremti kitiems šaukiant, kaip buvote, 
ačiū, greiti man šaukiant. 


MALONUŪS APSIREIŠKIMAI 


Stebėtinai didelis aukų skyrius mūsų laikraštyje daugelio 
pritraukia akis. Daugelis, pagavę laikraščio numerį į savo ran- 
kas, ima jį žiūrėti iš galo, kiek jau padidėjo vienas ar kitas fon- 
das. Tyčia skelbdami aukas kiekviename numeryje, kad skai- 
tytojai visuomet turėtų prieš savo akis tuos lietuvių reikalus, 

kurie reikia sušelpti, gal ir įraginome lietuvius neužmiršti tų 
reikalų. 

Bet kažin ar kiekvienas, kurs įdomauja pažiūrėti, kiek yra 
„Iš viso“, ar akylai peržiūri ištisą aukotojų litaniją. Gaila, kad 
į tai įraginti neturime jokių pragumų, nes labai daug ne tik 
įdomaus, bet tiesiog širdį guodžiančio galėtų ten atrasti. Ką 
besakyti apie stebėtinai nepaprastą lietuvių skaitytojų jautru- 
mą, apie greitumą atsiliepti į visa, kas tik gali būti Tėvynei 
naudinga, kad tai dar ir nebūtų perkritikuota. Ką besakyti apie 
būrius sodiečių, dedančių Tėvynės reikalams kapeikomis, 
grivinomis ir auksinėliais. Ką besakyti apie tokiuos jų išsi- 
reiškimus: nėra milijonierių, kurie mus vieni suglobtų, tai ir 
nereikia - mokėsime visa tai patys sudėti; šoksime kaip skruz- 
dys nešti po šapelį ir sudėsime didelę krūvą! Vienas toksai 
pasisakymas vertas nemažos krūvos pinigų, nes jis negali 
nerasti atbalsio šimtuose kitų, negali neparaginti jų: neškite ir 
jūs po šapelį į bendrą skruzdėlyną - tautiškąjį darbą! 

Bet ypač pagavo mane aukų paskelbimas Nr. 146 pereitųjų 
metų. „Ramygalos vaitas vieton magaryčių aukoja Lietuvių 
namams 5 rb ir „Saulės“ reikalams 5 rb.! 

Koks tai puikus ir malonus vaizdas atsistoja prieš mūsų 
akis! Žmogus sodietis siunčia laikraštin gerą žiupsnį pinigų, 
tokį, kokį vos tik pačios gerosios širdies mūsų turtuoliai te- 
suteikia metų gale Tėvynės reikalams atsiųsti, bet nerašo laiš- 
ko, kuriuo paaiškintų, kas ir kaip paragino jį tai padaryti, 
nerašo, nes tai išaukštintų jį patį. Ne tik nerašo, bet nė pavardės 
neskelbia. Visa tai krūvon suėmęs, gauni nuomonę apie do- 
riai, tiesiog pilietiškai išaugusį vyrą. 

Maža to. Tasai vaitas magaryčias pakeičia pilietišku pat- 
riotišku darbu. Ką turi žydui už alkoholį atiduoti, atiduoda be- 
turčiams lietuvių vaikams ir jaunam, bet žymiai kylančiam 
lietuvių mokslui ir dailei. Aš nežinau, kaip tai atsitiko, kokių 
veiksnių vaisius buvo tie 10 rb aukos. Bet nereikia didelės fan- 
tazijos atspėti štai ką. Begėdžiai kandidatai lieja valkas alkoho- 
lio, kad kiti begėdžiai rinkikai padėtų jiems patapti jų pačių 
išnaudotoju. Rinkikai laka, nes, girdi, kai muša - bėk, o kai 

duoda — tai imk; kad ir nuodų ar devyndrekio duotų - imk, nes 
tai - duodama. Laka, bet jų nerenka. Ne visai dar apmirusi 5ą- 
žinė liepia rinkti doros ir išminties vyrą. Jį renka, nors savo 
kandidatūros laiku nebuvo pastatęs. Renka. Bet kaipgi čia pa- 
darius su tradicijomis? Kaipgi rinkimai be apsirijimo... Ir štai 
eina, pakaušius kasydami, į naujįjį savo rinktinį „poną“ ir sako: 
„Klausyk, kaimynai! Už tave atidavėme balsus dykai, iš sąži- 
nės, ne dėl degtinės. Gaila mums buvo tavęs neišrinkus, bet gaila 
ir sprogsenos netekus... Tad nors po visam duokš kokią dešim- 
tinę pragerti“... 

Kokios tai tvirtos valios reikia žmogui susiturėti, neišpildžius 
to maloniai, blaiviai, juokingai, - linksmai išreikšto geriausių 
kaimynų menkučio reikalavimo! Ėmus svyruoti, gal ir iš šalies 
gavo girdėti: „Na, tik jau nebūk kiaulė... visą dieną šalom ir 
alkom... reikia gi bent po pusę silkės į tuščią skilvį įkimšti“... 

Bet naujasai „ponas“ neduoda. Ar gaili tos dešimtinės? Ar 
negaili alkanų? Ne! Gal duotų jiems ir antra tiek, kad žinotų, 
jog tai doran išeis. Bet tai daugiau, kaip abejotina, jei kaimynai 
stiprinsis — karčemoje. Paalkite, vyručiai. Bet aš jums neduosiu 
nieko; o kad matytumėte, jog tai darau ne iš šykštumo, štai tą 
dešimtinę įdedu paštan ir siunčiu tautos reikalams... 

Aš abejoju, ar išsirado visų labiausiai išalkęs ir dar labiau 
ištroškęs žmogus, kurs būtų susiraukęs, išgirsdamas tuos žo- 
džius. Gal nustebo, gal išsyk nesuprato viso svarbumo to, kas 
čia atsitiko, bet jauste jautė, kad čia kažin kas gražaus, prakilno, 
kur kas aukštesnio už karčeminius dalykus. 

Ir grįžo namo, ne vienas paragintas taip pat prakilniai pa- 
sielgti, jei Dievulis prileistų jį prie tokios pat geros progos. 

Ar tai vienatinis malonus apsireiškimas? Anaiptol! Sekant 
atidžiau smulkiąsias kronikos žinias, atrastume jų nemaža. 
Kad ir štai Nr. 14 žinią iš Taujėnų, kaip ten be jokių ginčų, 
tikrai vienbalsiai išrinkta vaitas?. 

Ir tokias žinias privalėtume ne į kronikos skyrių dėti, bet 
riebiomis raidėmis pačiame priešakyje žymėti. Prancūzai už 
prakilnius darbus duoda Garbės legijos kryželius. Mes bent 
spaudoje pagerbkime tuos savo tautiečius, kurie eina prieš iš- 
tvirkimo ir sumenkėjimo srovę. 

VISUOTINASAI SAULININKŲ 
SUSIRINKIMAS 


Šisai visuotinasai švietimo draugijos „Saulės“ susirinkimas, 
įvykęs vasario 8 d. 11 val. ryto Kaune Tilmansų teatro salėje", 
yra šeštasai iš eilės. Pirmajan posėdin, priešpiet, atvyko arti 
šimto narių ir kiek tiek svečių. Antrajam posėdin, po pietų, 
atvyko jau apie 300 žmonių, nes ir laiko po pietų daugiau, ir 
patraukė plačiai Kaune žinomos „Saulės“ mokytojų kursų lie- 
tuvių kalbos mokytojos p. Sofijos Kymantaitės-Čiurlionienės 
užsakyta paskaita: „Vakarų Europos naujosios mokyklos“. 

Tarybos šiuo sykiu ėjo daug ramiau ir linksmiau. Prie to 
prisidėjo du veiksniu: 

1) Didelis sugebėjimas kun. Staugaičio?, „Vadovo“ redakto- 
riaus, vis. susirinkimo tam sykiui išrinkto pirmininkauti. 

2) Linksmos žinios, kurias, posėdį atidarydamas, paskelbė 
gerb. „Saulės“ pirmininkas kun. Kastantinas Olšauskis?. 

Per ištisus metus lietuviai buvo baimėje, ar išliks ta vie- 
natinė Kauno gub. švietimo draugija „Saulė“, ar patvirtins jos 
įstatus senatas, ar leis švietimo ministerija atidengti privatinės 
mokyklas ir t.t. Daug padirbėta „Saulės“ centro valdybos; 
keletą kartų važiuota deputacijos į ministeriją, dar dažniau 
važinėta paties pirmininko kun. Olšauskio. Aišku buvo, kad 
nejo rūpestingumas, ne jo tikrai žemaitiškas užsispyrimas, ne 
jo apsukrumas ir tikra gudrybė, - Lietuva būtų jau nebeturėjusi 
privatinių savo mokyklų, arba jei ir būtų gavusi, tai tokias, 
kokių jokiuo būdu nebūtų galėjusi priimti. Tad ir gerb. pir- 
mininkui pasiprašius paliuosuoti jį, menkos sveikatos, nuvar- 
gusį ir susinervinusį, nuo pirmininkystės, visi vienu balsu bai- 
mingai sušuko, šaukė ir prašė, kad to nedarytų, nes šiuo laiku 
neturime nė vieno žmogaus, kurs būtų vertas jį, kun. Olšauskį, 
atstoti. Vyriausieji centro valdybos nariai buvo taip pat pra- 
šomi pasilikti valdyboje ir per atenčius metus. 

Tvarkiai ir labai nenuobodžiai tariantis, padaryta štai kokie 
nusprendimai: 

1. Išleisti 1912 metams „Saulės“ kalendorių, skiriamą Lie- 
tuvos jaunuomenei. Kalendorinę dalį galima bus paimti bendrą 
su šv. Kazimiero ir Blaivininkų draugijų kalendoriais*. Tai at- 
sieis nebrangiai. Pridėti antrą dalį - smulkiai išsemiančią „Sau- 
lės“ veikimo sričių apyskaitą su visomis su „Saule“ ką nors 
bendro turinčiomis informacijomis. Tą dalį prirengs pati centro 
valdyba. Literatinė dalis suredaguoti pavesta kun. J. Tumui. 

Jo jau kai kas padaryta. 

Antruoju kalendoriaus redakcijos nariu išrinkta p. Sofija 
Čiurlionienė, kurios maloniai sutikta. Ši literatiškoji dalis 
padalyta į tris skyrius: 1) jaunuomenės etika — išminčių nuo- 
monės ir aforizmai; 2) dailioji literatūra: trumpi vaizdeliai, 
monologai, eilutės, turinčios dailės vertę ir paliečiančios jau- 
nuomenės dalykus, jos sielą. To skyriaus sudaryti ketinama 
kviesti patys prašmatnieji mūsų dailininkai literatai ir tikima- 
si, kad ne vienas neatsisakys duoti kokį.daile kvepiantį maž- 
možėlį; 3) praktikos skyrius: trumpi iliustruoti patarimai apie 
keliones po tėvynę, apie sportus, slėjdąs ir savo krašto gamtos 
tyrimą - darymą botaniškųjų, entomologiškųjų ir k. rinkinių. 
Jau gauta keletas pasižadėjimų. Ir kiti kviečiama pagalvojus 
maloniai išreikšti savo pritarimą kalendoriaus redaktoriui 
kun. Tumui, kurio adresas veikiai bus paduotas, arba antra- 
jam redaktoriui p. Sofijai Čiurlionienei (Kaunas. D. Sadovaja 
Nr. 40). Tikimasi, kad šis „Saulės“ kalendorius mielai bus pri- 
imtas Lietuvos jaunuomenės. 

2. Nuolatiniu „Saulės“ dalykų skelbėju lietuvių laikraščiuo- 
se išrinkta kun. Pr. Turauskis“. 

3. Aukoms rinkti išrinkta tam tikras komitetas: kun: Turaus- 
kis iš Kauno, Civinskis iš Seinų, Bikinas iš Rygos ir p.p. Leb- 
kauskienė ir Vaitkevičius?. 

4. Į „Saulės“ mokyklų programą kiek galima, t.y. kiek tik 
laiko užtenka, įtraukti mokslo apie alkoholį, higieną, slėjdą, 
gerą elgimąsi, adresavimą laiškų ir t.t. Tiems ir kitiems pe- 
dagogijos dalykams apspręsti išrinkta tam tikra pedagogų ko- 
misija: p.p. Vokietaitis, Poderys, Stanelytė, Urbonas“ ir vienas 
centro valdybos narys. 

5. „Saulės“ centro valdybą susirinkimas įgaliojo rūpinties, 
kad Kauno vidurinės mokyklos turėtų nuolatinius lietuvių 
kalbos mokytojus, t. y. surasti žmones ir lėšas jiems pamokėti. 

6. Ypačiai svarbus buvo visuotinojo susirinkimo nutari- 
mas — pasistatyti namus „Saulės“ kursams, internatui ir t.t. Šis 
sumanymas buvo kas metai skelbiamas, bet vis rasdavo dau- 
giau priešininkų neg pritarėjų. Šiemet priešingai - rado dau- 
giau pritarėjų. Išreikšta nuomonė, kad labai norint tai įvykinti 
kelioms dešimtims žmonių, nebus tai negalimas daiktas — 
surinkti apie 100 tūkstančių. Ilgai nelaukiant, patarta tuojau 
kai ką sumesti (ir sumesta trejetas šimtų), o kitiems pasižadėti 
kas metai mokėti po kiek nors, kol „Saulės“ namai Kaune nebus 
pastatyti. Ir pažadėta jau keletas šimtų. Kitų pažadėjimus 
priima ir tai padaryti prašo centro valdyba. Įjudinus kunigus, 
liaudį, aukų užtektų ir Lietuvių Mokslo ir Dailės draugijų 
namams, ir „Saulės“ namams. Imkime tik rinkti. 

Tąjį sumanymą padavė mokytojų kursų vedėjas p. Vokie- 
taitis ir jo reikalingumą prirodė, paduodamas labai smulkiai 
ir tvarkiai surašytą kursų apyskaitą. Ištraukas iš jų paduosime 
vėliau. Gražus rinktinių pedagogų veikimas buvo aiškus. Tad 
susirinkimas trukšmingai garbino p. vedėją Vokietaitį ir jo 
padėjėjus. 

Įdomi pelnų ir išlaidžių apyskaita „Saulės“ centro valdybos. 


PAJAMOS 
Narių mokesnių ir aukų 4005r. 14 k. 
Nuošimėč. ir skyrių įstojamųjų 2566" 30" 
Mokesnių prireng. kursų 4923" 50" 
Už mokslą ir užlaikymą mokinių ir kursisčių 11252" 50 " 
Mok. už lank. buhalterijos kursų 450" -" 
Mokiniai 1-kl. mokyklos 181" 15" 
Ūkio pelnas 970 -" 
Paskola 770 
Nuošimč. nuo kapitolo 60" 76" 
Pereinamosios sumos 122770" 
Iš viso gauta 22530" 35" 

IŠLAIDŽIAI 


Pereitų metų deficitas 276" 67" 
2-kl. mokykla ir bendras butas, neskaitant 

malkų ir namo samdymo 10046" 23" 
Perein. sumos 1227" -" 
Prireng. kursams 6735" 42" 
1-kl. mokyklai 942" 71" 
Buhalterijos kursams !/, m. 3231" 32 
Rankų darbams !/, m. 247" 10" 
Šančių mokyklai 1826" 98" 
Kelionėms, tarnams 410" 75" 
Remontui 212" 30" 
Raštinei 186" 70" 
Malkoms 751" 40" 
Netikėti išlaidžiai 98" 28" 

Iš viso 23272" 86" 
Nepritekliaus 5922" 51" 
Kitiems metams sumesta: 
Pajamų 21480" —-" 
Išlaidžių 22452" 51" 
Nepritekliaus laukiama 1472" BLU 


Kitų žinių nesuskubau susižymėti; jų gausime vėliaus iš 
pačios valdybos. 

Tikrą sensaciją padarė, kaip ir visados, dailiai surašytas, 
dar dailiau paskaitytas p. Čiurlionienės referatas apie naująsias 
mokyklas. Jos, žinoma, nebus šią gadynę įvykintos, ypač pas 
mus; vis dėlto svarbu jau laiku kreipti mokyklą į tą naująją 
šalį, į lavinimą žmogaus individualybės, laisvės, mokėjimo 
apsieiti be kitų pagalbos, drąsos, lygybės ir tvirtų kūniškųjų 
viekų, kurie taip reikalingi gyvenimui ir laimei. Artipilnio 
teatro salė įdomiai klausėsi ir išreiškė savo pasitenkinimą. 

Šios paskaitos nemėginame persakyti, nes ji ištisai bus iš- 
spausdinta „Viltyje““. 

Pasinaudodami suvažiavimu, „Saulės“ mokytojų kursų 
profesoriai ir jų žmonos iškėlė muzikos dainų vakarą su spek- 
takliu neturtingųjų kursininkų naudai. Miela žiūrėti į tuos 
kursų vakarus, per kuriuos mokiniai su savo mokytojais taip 
artie susiglaudžia į vieną prietelingą šeimynėlę. Visi mokytojai 
čia turi savo ne by kokią pareigą. 

Šiuo sykiu betgi ypač pažymėtini yra kursų choro vedėjas 
p. Vokietaitis ir lietuviškųjų deklamacijų ir spektaklio suren- 
gėja p. Čiurlionienė. 

Kursininkų choras jau nebe pirmi metai žinomas kaipo labai 
gražiai susidainavęs. Tai nenuilstąs trūsas p. Vokietaičio. Šiuo 
žygiujis davė klausytojams konservatorijos mokinio p. Stasio 
Šimkaus kompozicijų daineles*?. Na, tokių gražių melodijų reta 
rasti. P. Šimkaus esama ar žadama būti kompozitoriumi ste- 
bėtinai prašmainiu lietuvių tautine dėme pažymėtu talentu. 
Dainelės kaip ir paprastos būtų, bet taip linksmos, kad įvairu- 
mas tik mirga, blizga ir žavėja. Vilniau, kuo veikiausia pramok 
Šimkaus dainelių ir naujai sukomponuotų žaislų! 

Nebepradžiugino, bet tiesiog nustebino Česlavo Sasnauskio 
sukomponuotas „Lietuvos blaivininkų himnas“. Labai pavyko 
ir žodžiai p. Žalvarniui?! sudėti. Paprasti, bet tuo ir galingi. 


Tegyvuoja, tegyvuoja Blaivininkų draugija! 
Temnažėja, teprasmenga alkoholio vergija! 
Tenukrinta, terasoja Dievo mylistos lašai! 
Tenušvinta Lietuvoje blaivios minties spinduliai. 


Šio himno žodžių reiktų kiekvienam pramokti, o giedoti... 
Ką besakyti! Gaidos tokia galybė, lyg eitų didžiausi kariuome- 
nė pasaulio užvaldytų. Sasnauskis viena ta kompozicija užims 
pirmutinę vietą eilėje ne tik lietuvių, bet ir kitų tautų kompo- 
zitorių. Na, betgi reikia taip ir padainuoti, kaip p. Vokietaičio 
choras dainuoja! 

Šisai vakaras buvo vienų tik kursininkų; viską jie patys iš- 
pildė, nepasinaudodami niekuo kitu. Įdomus buvo šiuo žygiu 
tuo, kad buvo visomis kalbomis, kurių tik mokosi: rusiškai, 
vokiškai, lotyniškai (nepavyko) ir lietuviškai. Deklamacijos 

kitomis kalbomis parinktos menkai, neįdomiai. Tai tų kalbų 
mokytojų atsakymas. Užtat lietuviškai taip padeklamuota, kad 
klausytojų džiaugsmui nebuvo galo nei krašto. Tai p. Čiurlio- 
nienės nuopelnas: ir parinkimas eilučių, ir išmitrinimas kursi- 
ninkių ir kursininkų. 

Lyrikos Maironio ir pasakojimai Valančiaus tarmiškai pa- 
darė neveikiai išdildomą įspūdį. 

Įdomiausis gi buvo spektaklis - trumpos scenos „Kalinys“, 
parašytos šiam vakarui p. Čiurlionienės. Sumanymas nenau- 
jas - Vytautas kalėjime; jį apninka juodos ir šviesios mintys 
(velnias ir genijus), ateina Vytautienė su tarnaite, tarnaitė iš- 
liuosuoja Lietuvos apgynėją, su džiaugsmu atiduodama už jį 
savo gyvybę. Tik prieš mirtį prašo dievų parodyti ateitį ir regi — 
apoteozą Vytauto. 

.Deklamavimas - Čiurlionėnės, pastatymas - p. Tado Dau- 
girdo'?. Abudu žinovu tiek įdėjo artistiško skonio ir istoriško 
tikrumo, kad tik gailėties prisieina, jog šis žemčiūgėlis tik tam 
vakarui parašytas. Ir šykščių ašaras lieti akys buvo rasotos. 
Įspūdis didelis ir giliai patriotiškas. Kadgi turėtume nors porą 
tokia dvasia parašytų istoriškų veikalėlių! 

Po vakaro girdžiu vieną pedagogą: „Tatai mūsų mokė sin- 
taksių, matematikos ir daugybės kitko, o dabar mokoma dūšią 
dailinti. Regi, kaip kursus nudažo savo dvasia p. Čiurlionienė“... 


VISUOTINASAI BLAIVININKŲ 
SUSIRINKIMAS 


Šių metų katalikų Blaivybės draugijos narių visuotinasai 
susirinkimas tęsėsi per tris posėdžius: du vasario 9 d. miesto 
rotušėje ir vieną vasario 10 d. Katalikių moterų draugijos salėje 
kanauninko Maculevičiaus name!. Kaip iš miesto, taip iš visų 
gubernijų, kur tik katalikų Blaivybė turi savo skyrius: Kauno, 
Vilniaus, Suvalkų, Kuršo ir Rygos miesto, atvyko nemaža 

atstovų. Šiemetis susirinkimas tuo įdomus, kad didžioji dalis 
buvo sodiečių, tuo tarpu kad kitais metais daugiau būdavo 
kunigų ir šiaip jau žiponuočių. 

Draugijos pirmininkas kun. Kazimieras Marmaždavė metinę 
apyskaitą draugijos veikimo, tikriaus — vyriausiosios valdybos. 

Įdomu, kad šiais trečiaisiais (1910) gyvavimo metais teatida- 
ryta 29 skyriai, tuo tarpu kad pirmais (1908) metais buvo atida- 
ryta 31, o antraisiais (1909) net 61. Tą faktą mėginta aiškinti, 
gal ir teisingai, tuo, kad šiais metais esimas visų katalikiškųjų 
draugijų buvo labai netikras. Sunku reikalauti, kad steigtų 
draugiją, kurios nesitikima ilgo pagyvenimo. Jogei blaivybės 
idėja lietuvių tarpe nežlunga, bet kyla, parodo šieji ketvirtieji 
(1911) gyvavimo metai: šiemet kuone vienu mėnesiu įsteigta 
9 skyriai ir dar pranešta apie 3. Taip kad iki šiai dienai Blaivy- 
bės draugija jau turi 133 skyrius. 

Ne taip pagirtinas buvo tų skyrių veikimas. Visų pirma 50 
skyrių nė metinių apyskaitų neištesėjo surašyti ir centro val- 
dybai atsiųsti. Ką gi bekalbėti apie jų veiklumą? Apyskaitas 
atsiuntė 80 skyrių: 64 sk. iš Kauno gub., 9 sk. iš Suvalkų gub., 
4 sk. iš Kuršo g. ir 3 sk. iš Vilniaus g. Šių 80 skyrių turėta šiais 
metais 20 197 nariai: 6153 vyrai ir 14 044 moterys. Abstinentų, 
t.y. pilnų blaivininkų, neimančių burnon jokio gėrimo, kurs 
turi nors kiek alkoholio, būta 3179: 686 ir 2493 moterų. 
Nepilnamečių blaivybės globoje būta 3051: 1337 berniukų ir 
1714 mergyčių. Inteligentų tebūta 302: 185 vyrų (kuone vienų 
kunigų) ir 117 moterų. 

Daugiausia narių turėta šių skyrių: Marijampolės 1763, Su- 
bačiaus 1301 ir Svėdasų 1043. Marijampolėje daugiausia būta 
pilnų blaivininkų: 62 vyrų ir 715 moterų. Tai nuopelnas nepa- 
ilstančio darbininko kun. Ladislovo Draugelios. 

Visų 80 skyrių padaryta 314 susirinkimų. Jų pajamų turėta 
11 700 rb, 53 kap., o išlaidžių 8297 r., 14 kap.; tad šiems metams 
likta 3403 r., 39 kap. 

Priešalkoholinių knygelių išplatinta: Liepojaus skyriaus 
2817 egzempliorių, Gaidės sk. 1700, Marijampolės 900. Iš viso 
39 skyrių paskleista po svietą 11 370 egz. 

Arbatnamiai turėta 14 skyrių, elgetnamiai —2 skyrių, magiš- 
kosios lempos - 4 skyrių, giesmininkų chorai - 8 skyrių; vaka- 
rai kelta 14 skyrių = 24 vakarai. 

Nė apyskaitų neatsiuntė 28 skyriai iš Kauno gub., 5 sk. iš 
Suvalkų g. ir 3 sk. iš Vilniaus g. Kai kurie reiks uždaryti už 
neveiklumą. 

Vyriausioji valdyba išleido šiais metais 12 knygelių - 27 500 
egzempl., kalendoriaus „Padėk Dieve“ 27 978 ir atsišaukimų 
10 000 egz. Pajamų centro valdybos turėta 2331 r., 39 k. 

Apyskaitos išklausius ir ją patvirtinus, imta skaityti prireng- 
tas draugijos reguliaminas. Kiekvienas punktas atidžiai buvo 
svarstomas. Reikia tikėties, kad dabar nei neaiškumų, nei 
prieštaravimų nebeliko, ir skyriai, turėdami reguliaminą, galės 
savarankiai darbuoties, nesidairydami nuolat į centrą. 

Nusprendimų surašant nesulaukiau. Jų buvo daug. Neap- 
sakomai įdomu buvo klausyties sodiečių mūsiškių, kurių jau 
norima blaivus gyvenimas dėti pamatan visų gyvenimo šakų. 
Dar keletas metų, dar antra tiek skyrių, antra tiek trūso, - ir 
mūsų blaivininkai iš tikro ims daryti „viešąją nuomonę“, ko 
iki šiol taip neapsakomai mums trūkdavo. 

Nusprendimas bene svarbiausis bus šis: sutarta leisti mė- 
nesinis savas specialinis laikraštis; kalendorius, kaip ir pernai, 
tik dvigubai daugiau jo egz., knygelės ir atskiri agitacijiniai 
lapeliai, barstyti visur, kur tik daugiau žmonių susirenka. 

Maloni tai draugija, o kiek ji naudinga, temokėsime daug 
vėliaus pasakyti. Šiais ištvirkimo ir būdų (charakterių) iširimo 
laikais, tai vienatinė proga stiprinties, šiokiais tokiais idėjos 
žmonėmis tapti. Kitą kartą gerėjomės pavyzdžiu kareivio, kurs 
paties prezidento liepiamas nunešti du buteliu alkoholio, 
atsisakė klausyti, nes buvęs prisiekęs blaivybę*. Dabar mums 
nebereikia taip toli siekti: savo tarpe jau turime vakar dar 
nedrąsių mergelių, o šiandieną jau ištesiančių atsispirti prie- 
vartai ir drąsiai tiesos žodį pasakyti pačiam kunigui. 

Kaip tų santykių tarp valstiečių ir kunigų pagerėta! Kaip 
jau mokama bendrai įsižiūrėti į prakilnų tikslą, užmirštant, 
kas tu esi! Kiek karčios tiesos valstiečių prikalbėta kunigams 

ir kaip šiųjų gera širdžia visa tai buvo priimama, matant, jog 
ne dėljų paniekinimo visa tai kalbama, bet dėl išaukštinimo 
apskritai žmoniškos vertybės. 

Ačiū Ponui Dievui: bręstame sparčiai. 


LENKIŠKOSIOS KULTŪROS 
SKUTENOS 


Visi kunigai yra tai pasergėję, kad nutautėliai visados esti 
kur kas mažesnės doros už tuos, kurie tvirtai tebesilaiko savo 
bočių kalbos. Tą apsireiškimą taip pat yra pasergėjęs ir savo 
paskutiniame veikale („Mūsų uždavinys“) pažymėjęs Vydū- 
nas!. Ir labai suprantama - kodėl. Žmogaus dora susidaro iš 
daugelio jausmų, kuriuos visus reikia tobulinti, kad būtų tvir- 
ti. Ligi tik vieną kurį susilpninai, tuoj pasidaro tokia jeibė, kaip 
kad iš mūro išėmus vieną plytą. Nebtekus meilės ir prisirišimo 
prie savo kalbos, savo tėvų tėvučių, jų palikimų, jų žemelės, 
jų sodybų, viso to, kas jiems buvo brangu, už ką savo galvą 
guldė, - nebtenki ne tiktai kokio vieno dalyko, bet kaip kad 
viso vidurio. „Dykaviduriai“ — vėjo patauškos mužikponiai - 
švilpikai tai blogiausieji pasaulyje žmonės. Į „tikrą“ poną, „tik- 
rą“ mužiką, „tikrą“ lietuvį, „tikrą“ lenką, „tikrai“ dievotą žmo- 
gų — vis Žinai, kaip prieiti, iš kurio galo jį dailinti, tašyti, jei 
pradeda gesti. Betjokių nėra pragumų pataisyti anosios rūšies 
žmonėms. Ir darosi iš jų nerimos, judikai, nepakantuoliai, par- 
sidavėliai, mušeikos ir kitokiais vardais visuomenės drumzlės, 
miestų sąšlavos. 

Pasergėta ir nebe sykį pasakyta, kad vargu bau yra kitame 
mieste daugiau tokių dykavidurių, kaip Vilniuje; vargu bau 
kitur yra taip nesimpatiškas vidurinis ir žemasai miestelėnų 
sluoksnis. Aiškiname tuo, kad čia kaip tik suplaukia kuo 
daugiausia sodžių dykavidurių, susimaniusių aukščiau savęs 
pašokėti. Katalikų dvasiškija rūpinosi išdailinti juos, ištiesinti, 

sunormuoti su pagalba tikėjimo ir dievotumo. Kiek čia kunigai 
darbuojasi, kiek išpažinties klauso, kiek Sakramentų dalija, 
adoracijų taiso, brolijų steigia! Ir paviršutiniškai žiūrint, tai 
Dangaus Karalystės sostapilė tasai Vilnius: bažnyčios pilnos, 
poterių saikai kupini, Kristaus vardas kiekviename žingsnyje 
minimas. Paviršutiniškai... Bet vidaus visu tuo dievotumu nė 
kiek nepripildoma. Tie patys žmonės, kurie prieš kiekvieną 
dvasiškį skubinai kepures maukia, čia pat atsigręžę mes į jį 
purviniausį šmeižimą, tie patys, kurie tūkstančiais laužo kas 
dieną Dievo stalo kroteles, gyvačių šnypštimu, pikčiausiu nuo- 
dų taškymu marins savo artimą, į kurį vienas išjų pirštu baks- 
telėjo: štai jis — ne toks kaip visi! 

Tie sluoksniai, vėlgi paviršutiniškai žiūrint, lenkai, aiškiai 
lenkiškosios kultūros žymes turį ir tuo neapsakomai pasigirią 
ir pasididžiuoją. Iš tikrųjų gi arba tai parodija kultūros, arba, 
jei ir kultūra, tai tokios rūšies, prie kurios vargu bau kas pa- 
norėtų prisipažinti. Visi jie dykaviduriai nutautėliai. Imkime 
nors vieną tos ypatingos neva lenkiškai katalikiškos, bet iš tik- 
rųjų nutautėlių, kultūros apsireiškimą - bevardžių raštų (ano- 
nimų) rašymą. Niekas iš klausinėjamų nepasako, kad kitame 
mieste būtų tokia epidemija tokių raštų rašymo kaip Vilniuje. 
Visur gali atsirasti vienas kitas žemadūšis, šaudytojas iš už 
tvoros, paskvilistas, svetimos garbės purvintojas. Bet jį gaudo, 
ji peikia, viešai jo išsižada, įstatymais persekioja, tarnystėje 
žemina. Ir nebedrąsu darosi kitam taip pat žemai pasielgti. 
Vilniuje gi tokių gyvatinių nuodų taškytojai, dažniausiai taš- 
kytojos, lengva širdimi, atvirai daro būrius net tankių lankytojų 
Sakramentų, net baltu nekaltybės rūbu besivalkstančių „pro- 
cesijinių“!! 

Visoki „politika“ Vilniuje daroma dvejopai, taip sakant, per 
du atveju. Vadai daro pradžią viešai, per laikraščius raštu ir 
diduomenės salonuose žodžiu. Paskelbtuosius dalykus bren- 
dina, taip sakant, mėšlu užveža, įtręšia žemesnieji ir žemieji 
sluoksniai, purvinai ir mėšluotai visa tai išdėdami bevar- 
džiuose raštuose ir jais aprūpindami nužvelgtuosius ir apkal- 
bamuosius žmones. Gal tokiajau laimė lietuvių veikėjų: Kuktų, 

Maliukevičių, Ambraževičių, Mironų, Vileišių, Matulaičių? ir 
kitų, kada nors ir kaip nors pasirodžiusių viešu savo darbu. 
Bet jei ir kitų vilniečių tokia laimė, tai reiktų grandioziškos 
doriškos kanalizacijos, kol visu tuo Vilnius nusikuoptų. Pru- 
derija, bigoterija, veidmainiškas piktinimasis viešais nekaltais 
dalykais ir kvapą gniaužiantys dvokimu paslaptiniai jų pačių 
darbai — tai dūšios sąstata tų Vilniaus slapukų. Ir niekas prieš 
tai balso nekelia. Kunigai - nuodėmių klausytojai - nenaikina 
tos švankios ydos, spauda... „Vilčiai“ pamėginus anonimų 
tekstus skelbti, „Kurjeris“* teikės neįtikėti arba suversti ant 
nepilnapročių. Jei taip būtų, tai prisieitų antroji Vileika steig- 
ti“: tiek jų yra Vilniuje. Taip nenorint prausties, Vilnius niekad 
nepagys iš tų savo niežų. O reiktų pradėti prausties, nes tai 
XX amžiaus gėda ir nešlovė. 

Kun. Tumui šio mėn. 17 d. pasisekė padaryti tokio valymo 
pradžią — pasisekė sugauti pornografes anonimų nešiotojas: 
Aleksandrą Vaitkevičaitę, 20 metų, Joniškio valsčiaus, Vilniaus 
apskr., „lenkę“, bet dar tebemokančią lietuviškai, ir Teklę 
Kmitaitę, Žeimių valsčiaus, Kauno apskrities, „lenkę“, nė kiek 
jau kitaip (nė rusiškai nė žodžio) nebemokančią, kaip tik len- 
kiškai. Pirmoji akmistrinė aukšto atsistatydinusio valdininko, 
„Svietiškojo jenerolo“ Budrevičiaus, gyv. Antakalnio g. Nr. 6, 
antroji kambarinė jenerolienės Przeslawskienės, gyv. Odinin- 
kų g., Chądzynskio namuose. Kaip nė norėta jų išsprukti, net 
per išmuštą „Vilties“ redakcijos langą, abidvi buvo kiemsar- 
gių suimtos ir į 7 nuovadą nugabentos. Iš ten jas beišvadavo 
p. Przeslawskienė vėlai naktį, policijai sustačius protokolą už 
įžeidimą raštu garbės dvasiškio ir už viešą netvarkos darymą. 
Vaitkevičiūtei nužemintai atsiprašant pačiai, o už Kmitaitę 
atsiprašant jenerolienei Przeslawskienei, kun. Tumas dovanojo 
jom dviem savo skriaudą, bet policija negalės dovanoti netvar- 
kos darymo ir turės pasodinti jas į kalėjimą. 

Istorija pasidarė gana trukšminga. Tad daugelį ir ilgam ga- 
lės atgrėsti nuo anoniminės „politikos“. Kas duoda pradžią siun- 
tinėjimui purvinų anonimų lenkų nemylimiems žmonėms, šiuo 
sykiu nekalbėsime. Kartais ir tylėjimas esti „politika...“ 

DĖLEI „PATENTUOTŲJjJŲ“ LENKŲ IR 
„NEPATENTUOTŲJŲ“ LIETUVIŲ 


Kai mažiems vaikams negali įduoti vaistų, vyresnieji apsi- 
meta taip pat jų labai norį ir skubinąsi išgerti. 

Nelyginant taip pat su mumis pradeda elgties ir Vilniaus 
endekai. Žiūrėk jų mišiolą „Goniec Codzienny“ Nr. 41 p. J. H. 
straipsnį „Ze stosunkėw polsko-litewskich“!. Tenai randame 
štai kokią šiai dienai paškirtą lekciją. 

„J. E. kun. administratorius? nuo to pat laiko, kaip pradėjo 
valdyti, ir iki pat šiai dienai kuone išimtinai žiūri, kaip čia 
patenkinus lietuvių reikalavimus... Jisai išsireikšdavo savo 
nusprendimuose, jogei grynai lietuviškose ir mišrose para- 
pijose darbuosis kunigai lietuviai... Prieš tai neatsiliepė jokis | 
protesto balsas iš lenkų pusės. Tiktai lietuviai vis nepatenkinti 
visa eile kunigų lietuvių, kuriuos J. E. kun. administratorius 
paskyrė, nes kai kurie esą per maži tautininkai“ ir t.t. 

Na, jei lietuviams ir to, ką gauna, dar maža, tai endekai 
primygtinai reikalaują, kad mišrose parapijose pradėtų dar- 
buoties kunigai lenkai. „Rūpestingai pagal galės“ „Goniec“ 
pertikrinęs, kad Širvintose, Trakuose, Dysnoje, Armoniškėse, 
Parietyje, Kliuščionyse, Kamajuose, kur lietuvių tėsą 5-1570, o 
darbuojasi kunigai lietuviai; reiktų, kad būtų kunigai lenkai. 
O Načioje, kur esą lenkų apie pusę (!), Žasliuose -— (I), 
Švenčionyse — didžioji pusė (!), tiek pat Rodūnioje - kad ir 
lenkai, ir lietuviai darbuotųsi... 

Žinok tu dabar žmogus, ar endekai vis dar tebeskaito lie- 
tuvius vaikais, kuriuos taip lengva numaldyti, ar patys endekai 
pradeda virsti vaikais, manančiais, kad jų gudrybės joks vy- 
resnysis neatspėja. Galop mums vis viena, ar jie yra tikrai 
suvaikėję ar tik apsimesta, nes tuo žaislu mes visai nemanome 
žaisti. Lietuvių padėjimas Vilniaus vyskupijoje ir aprūpinimas 
dvasiškųjų jų reikalų įgimtąja jų kalba per svarbus mums 
dalykas. Nuo rūpinimosi tais reikalais niekas mūsų jau nebe- 
nubaidys nei botago pliauškinimu, nei išversta triause; lygiai 

nebenumaldys vienais tuščiais žodžiais ar lietuviškomis 
varsomis nutepę „lenkų“ karčemėlės duris. Mes ne tik nebesi- 
baidome ir nebeapsigauname, bet imame galop pykti už tą 
nuolatinį apsiėjimą su mumis kaip su vaikais. Klausykite, vy- 
reliai, patsai J. E. administratorius esąs grynų gryniausis „lietu- 
vis“; Šimeliūnas - „lietuvis“, Sakalauskas -— „lietuvis“, Dovy- 
dėnas - „lietuvis“ ir tokių „lietuvių“ esama net 28 vietose, kur 
kaip tik visų mažiausia reikalaujama — kaip tik tokių „lietuvių“, 
kur šitie tariamieji lietuviai baigia smaugti puslaukinę, ne- 
susipratusią liaudį broliškame savo glėbyje. Jukgi šitie lietu- 
viai giriasi moką lietuviškai, bet niekuomet nepakęsią, kad 
lietuvių kalba lavintųsi ir plėtotųsi „kosztem polskiego“?. Taigi 
šitie „lietuviai“ per metų metus nė nevamteli lietuviškai nė 
bažnyčiose, nė per katekizaciją, nė klebonijose, nei užvažiuo- 
dami pas sodiečius... Taigi šitie „lietuviai“ privedė tikrus lie- 
tuvius liaudį prie savo kalbos užsigynimo, prie savo knygelių 
deginimo (Asava), prie atlyžimo nuo savo giminių, ir taip be 
galo!! O, ponai endekai! Atsiimkite tuos „lietuvius“, dėkite sau 
juos, kur norite, laikykite užmarinuotus savo muziejuose, ve- 
žiokite po Varšuvą ir Krokuvą menažerijose, - džiaukitės jais, 
kaip tik išmanote! Atiduodame jums į pilną savastį. O už tai 
duokite mums į tokių „lietuvių“ vietą tokių kunigų, kurių p. 
J. H. net alpdamas maldauja ir reikalauja iš kun. administ- 
ratoriaus, gerų lenkų. Mums nesvarbu, kaip kun. vadinsis, bet 
svarbu, ką ir kaip jis veiks. Tiek sąžiningą lenką, kad jis jaus 
norą ir pareigą lygiai aprūpinti ir lenkus, ir lietuvius, mes 
sveikinsime kaip tikrą ganytoją; kunigą gi, nors jis ir lietuvio 
vardą dėvėtų, bet širdyje nejaustų pareigos lietuviams tarnauti, 
mes vis vieną uisime kaip vilką iš avių gardo. 

Taigi p. J. H.! Duokite mums „patentuotus“ lenkus, t.y. 
gerai, grynai mokančius abejaip: ir lenkiškai, ir lietuviškai, ir 
mes neprotestuosime prieš juos, kaip jūs šiandieną „nepro- 
testuojate“, kada mums paskiria „nepatentuotus“ lietuvius. 
Kam čia veidmainiuoti! Jūs puikiai žinote, kas kunigus „pa- 
tentuoja“; taip puikiai žinote, kad net stebėties reikia, kaip iš 
kelių šimtų dvasiškių mokate pasirinkti pačią pasturloką, kada 


-418 


reikia mums duoti „vadą“ (!) ir pačią pirmalaką, kada reikia 
lenkams duoti „przewodnik“*. 

Ale atmetus jums patinkančius „lietuvius“, visi kiti lietuviai 
kunigai, mokėdami abi kalbi, lygiai gerai tarnauja Lietuvoje, 
kaip ir Lenkijoje; tuo gi tarpu, kad iš lenkų neturime nė vieno, 
kurs lygiai gerai patarnautų šen ir ten. Ir jūsų šauksmas — 
duokite lenką kunigą, kur yra lenkiškai kalbančių, reiškia tą 
patį - užmiršimą, apleidimą lietuvių kalbos, t.y. tą pačią 
skriaudą, kurią norime pašalinti. 


DARBAI IR DARBININKAI 


Į AMERIKĄ AR Į VOKIETIJĄ? 


Suskaityta, kad lietuvių iš visų Rusijos gubernijų į užsienius 
kas metai išeina apie 20 tūkstančių žmonių: keliolika tūks- 
tančių į Šiaurės Ameriką ir keli tūkstančiai į Vokietiją. Į Pietų 
Ameriką ir į Angliją labai nedaug. 

Mūsų žmonės labai nemoka pasirinkti sau vietos, kur tin- 
kamai galėtų darbuoties. Išėjo vienas pažįstamas į Pensilva- 
nijos katorgą —- anglių kastų, pasisekė pelnyti, pasigyrė tėvynėje 
likusiems, - ir plūsta jo pėdomis šimtai ir tūkstančiai. Kitas 
pasipelnė miškus kirsdamas ties Kanados siena, - eina ten ir 
kiti miškų kirstų. Trečias atsirado Chicagos pjovykloje, - pas- 
kui jį atsirado ir dar keletas dešimtų ar šimtų. 

Visi šitie išeiviai, paketinę eiti svetur pasipelnyti, nesitei- 
ravo, koks bus darbas, ar ištesimas ir tinkamas, ar priprastas 
ir sveikatai nekenkiąs, ar apšviečiąs ir gudresniu darbininką 
padarąs. Jie tesiteiravo, kiek galima per dieną uždirbti ir kame 
yra tasai kraštas, kur visų daugiausia galima uždirbti. O koks 
tai bus darbas, ar tesės jo sveikata ir t.t., tai jau vis viena: 
pinigas turės ir galės viską užlopyti. 

Tečiau pasirodo, kad pinigai ne viską užlopo: jie negrąžina 
prarastos sveikatos, ypač gi gyvybės ir tėvynės, kurios ir trokš- 
tant dažnai nebegalima bepasiekti iš tolimiausių kraštų. Taigi 

labai metas pradėti aplinkui dairyties, begu tik negalima rasti 
lengvesnio, patogesnio ir naudingesnio darbo kame nors 
arčiau. Šitai mes esame patyrę vieną vietą — Vokiečių žemę. 
Šitą uždarbio vietą prašome įsidėmėti; kas eis į užsienius, pir- 
ma tegu išsiteirauja ir pats ištiria, begu tik verta taip toli va- 
žiuoti, į pat Ameriką, begu tik negeriau čia, kaimynystėje 
apsistojus, pasidarbuoti pusvienuolikos mėnesių, o pusantram 
mėnesiui sugrįžti atgal į tėvynę jos oru atsigauti. 

Prašome pasvarstyti šitas štai žinias, kurias esame gavę iš 
pirmųjų šaltinių. 

Vokiečių žemė - labai įdomus kraštas. Prieš šimtą metų vo- 
kiečiai, kaip ir mes, mito daugiausia iš žemės. Dabar štai gy- 
ventojų padidėjo dvigubai; reikėtų dvigubai ir užtekti jų 
visiems galams, - o čia, žiūrėk, nebėra kam laukų dirbti. Vo- 
kiečiai išlepo, įsigeidė kitokesnio, pelningesnio darbo - pra- 
monijos. Tan kraštan visi metėsi, kaip tėvynėje, taip ir kolo- 
nijose, išblaškytose po visą pasaulį, ypač gi Azijoje. Ir dabar 
vokiečių laukams išgyventi ir kitiems galams jau reikia arti 
milijono (!) svetimų darbininkų. Kas metai iš Austrijos, Rusijos 
ir kitų gretimųjų kraštų į vokiečius darbo laiku ateiną apie 800 
tūkstančių darbininkų, bet tai dar esą toli maža. 

Iki šiol daugiausia keliaudavo į Vokiečius lenkai - grynieji 
proletarai, jokios neturį savasties. Bet jie išsidirbo tokiuos 
papratimus, kurie kaip tik netinka vokiečių ūkiui. Sakysime, 
jokia galybė, jokis pelnas nesulaikys lenko svetimame krašte 
per Kalėdas. Prieš tas puikias šventes jis turi būtinai grįžti na- 
mo. Bet sugrįžus neilgam teužtenka parsinešto pelno: apie pusę 
vasario mėnesio šitie proletarai vėl būtinai turi keliauti į Vo- 
kiečius. Čia juos tuojau ir išgaudo tie pramonininkai, kurie 
darbus anksčiau pradeda. Ir tiems, kurių darbai teprasideda 
po Velykų, nieko neblieka, nors verk. O tai daugiausiai fer- 
meriai, ūkininkai. Štai Vokiečių valdžia ir stengiasi juos ap- 
rūpinti darbininkais. 

Šiuo dalyku Vokiečių vyriausybė labai rūpinasi. Visa jų im- 
perija apdaigstyta 60 biurų, vadinamų Grenzamt der Deutschen 
Feldarbeitercentralstelle - Pasienių įstaigos laukų darbininkų. 

Jų visų centralinė įstaiga Berlyne vadinasi Deutsche Feldar- 
beitercentralstelle. Vadinamasai Rytų Prūsų pasienis turi net 
penkias tokias Pasienių įstaigas: Tilžėje, Eitkūnuose, Prostken, 
Johannesburge ir Ortelsburge!. Kaip šios pastarosios trys vietos 
vietine, ne vokiška kalba vadinasi, nežinau. Šiose vietose viską 
galima sužinoti, kontraktus padaryti, gauti dykai nuvažiuoti 
į paskirtąją vietą ir paskui sugrįžti atgal į pasienį. 

Ir užsienin paspartas esą galima gauti visai dykai. Jau prieš 
septynerius metus esąs padarytas tarp Vokiečių ir Rusų trak- 
. tatas, sulig kurio Rusų vyriausybė, t.y. apskričių sprauninkai 
turį dykai duoti keliaujantiems į Vokiečius darbininkams 
leidimą 10 mėn. ir 20 dienų. Ale tik į Vokietiją ir į darbą. Dabar 
štaijau einą derybos ir būsią gautas Rusų ministerijos leidimas 
įsteigti Varšuvoje Centralinį biurą samdymo laukų darbininkų. 
Ilgainiui būsiąs skyrius ir Lietuvai. 

Štai koks yra užtikrintas mažų mažiausis uždarbis. Jis 
dvejopas ir pridera nuo to, koks duodama užlaikymas. 

Pirmas užlaikymas. Savaitei vienam žmogui duodama: 

25 svarai bulvių (Vokiečių svaras = 1 !/ rusų svarui), 7 litrai 
nugriebto pieno, iš po centrifugos (po 1 litrą dienai) arba 3 su 
puse litro nenugriebto (po pusę litro dienai), 1 svarą miltų. 

Prie šiokio užlaikymo pinigais mokama: 

Pirmajam darbininkui dienai 1 markė, 80 feningių. (Markė 
turi 100 feningių ir = 46 kapeikoms), tad mūsų pinigais apie 
85 kapeikas. Per rugiapjūtį ir vasarapjūtį, t.y. per 5 savaites, 
po2m.,30 f., t.y. apie rublį su grivina. Paprastiems darbinin- 
kams 10 feningių mažiau. Moterims, silpniems darbininkams 
ir pusberniams - po 1 m., 20 f., per rugpj. po 1 m., 60 £. 

Antras užlaikymas. Savaitei vienam Žmogui 10 svarų duo- 
nos vyrams, 8 moterims, !/, sv. lašinių, !/, druskos, 2 rugienių 
miltų, 1 ryžių, !/, grucės, 25 bulvių, 1 mėsos, !/, kiaulin. taukų, 
5 silkės. Uksuso, pipirų, svogūnų kiek reikia arba 10 feningių, 
!/, litro nugriebto ir !/, litro nenugriebto pieno kas dieną. 

Šitą užlaikymo būdą vokiečiai juoba velija, nes kai darbinin- 
kas mažiau gauna, iš savęs maža ką teperka, blogai maitinasi 
ir blogai dirba. Geriau gi maitinamas, geriau dirba. Kompanijai 

susidėjus, darbo davėjas duoda nuo savęs jiems virėją. Jei 
nedaug Žmonių, tai visą pažymėtą užlaikymą patiekia patsai 
darbo davėjas. 

Pinigais prie šito užlaikymo duodama: 

Iki liepos 1 d. 1 m., 10 f., per liepos mėn. lig rugiap. 1 m., 
30 £., per rugiap. (5 sav.) 1 m.,60 f., po rugiap. 1m., 20 f., papras- 
ti pjovėjai 10 fen. mažiau. 

Moterys ir pusberniai gauna: 

Iki rugiap. po 80 fen., per rugiap. 1 m., 20 f., po rugiap. 90 £., 
per spalių mėn. 10 f. mažiau, per lapkritį mėn. 20 f. mažiau. 
Už gyvulių šėrimą skyrium. 

Visa tai paskirta, kad darbininkas gautų, ar jis šį, ar tą dirbs, 
ar bus giedra, ar ne, t.y. maž maž. Bet vokiečiai viską dirba 
vadinamais akordais, t.y. po uždaviniu: pjauna, aria, akėja, 
mėšlą veža vis akordais, už kuriuos paskirta kaina. Taigi geras 
darbininkas uždirba pusantro sykio, kartais net daugiau, kiek 
čia įrašyta. 

Pagalvokite, lietuviai darbininkai. Čia mažesnis pelnas, ale 
nereikia kelionei išleisti, ale galima pramokti išmintingo 
ūkininkavimo ir daugelio kitų kultūrinių dalykų. O kas 
svarbiausia — visi darbininkai grįžta namo, niekas nesusižei- 
džia ir neišnyksta. Vienos tautos darbininkams Vokiečių 
vyriausybė net kunigą savo lėšomis apsiima laikyti: lenkams 
lenką, rusinams - rusiną, lietuviams - lietuvį. 


KAIP TĖVYNĖS MYLĖTOJAI 
POZNANIUJE VARGSTA 


Kalbant apie vokiečių pavergtą lenkų Poznaniaus kuni- 
gaikštystę, visų pirmu atmeni didį jos veikėją pralotą Wa- 
wrzyniaką!. Jisai išmokė Poznaniaus valstiečius taupumo, 
pakėlė jų ūkį, pralobino. Bet ničnieko nepadarė iškovojimui 
kalbos laisvės. Taigi dabartinių patriotų padėjimas yra tiesiog 
apverktinas, jųjų darbas kaip ir tuščias. Kunigus patriotus 

vokiečių vyriausybė deda į kalėjimus. Susipratę darbininkai, 
kurie, Westfalijoje ar kame kitur užsidirbę pinigų, nori įgyti 
žemės, savo Tėvynėje to padaryti negali. Ir ne tiktai žemės 
nusipirkti negali, bet nei trobelės ant lenkų žemės pasistatyti 
jiems neleista. Noromis ne noromis tad turi keliauti į vokiečių 
žemę ir ten suvokietėti. Kurie iš seno savo Tėvynėje yra ap- 
sigyvenę, jaučia, iš kitos pusės, vyriausybės priespaudą. Jiems 
užginta lenkiškos mokyklos; pagaliaus ne tiktai mokyklos, bet 
nei lenkų kalbos, nei poterių lenkiškai nevalia mokyties, nei 
per susirinkimus lenkiškai kalbėti ten, kame lenkų mažiau kaip 
60 nuoš. visų gyventojų. 

Toksai skaudus lenkų tautybės padėjimas daugelį atgresia 
nuo darbo. Esame pažinę tokių poznaniečių, kurie tiesiog sako, 
nieko nebūsią iš tautiškojo jųjų darbo, ir poznaniečiai lenkai 
greitu laiku turėsią pavirsti vokiečiais. Bet esame ir tokių pa- 
' žinę, kurie tebėra pilni vilties ir nėmaž nenusiminę. Anote jų, 
seniaus Poznaniuje ir Šlionske buvę dar blogiau. Nebuvę tokių 
persekiojimų, tai tiesa, bet nebuvę nei tautiško susipratimo. Da- 
bar varžomi ir persekiojami lenkai poznaniečiai ėmę susiprasti 
ir kur kas uoliau griebties užgintojo vaisiaus — savo kalbos. 

Taigi ateitis neesanti taip be vilties. Priespaudą ir nelaisvę 
lenkas sodietis perkentėsiąs ir, šviesuoliams juos palaikant, 
susilauksiąs šviesesnės ateities. 

Šitie Poznaniaus šviesuoliai tuo tarpu daugiausia darbuo- 
jasi per laikraštiją ir knygas. Smarkiausia gi agituoja per rin- 
kimus, kad didesnę turėti įtekmę parlamente ir seime. Šitame 
darbe - literatūroje, politiškoje agitacijoje ir visuomeniniame 
veikime, ypač draugijose - pastebima kitur negirdėtas dalykas: 
Poznaniuje nesama kairiųjų partijų, o apie betaučius ten nesą 
girdėję. Tarpe jaunuomenės jokių partijų ar bent krypimų į 
katrą pusę nesą. Gavau progą kalbėties su mokiniu paskutinės 
gimnazijos klasės. Užsiminus apie jaunuomenės radikalizmą, 
nesuprato, ką tai reiškia. Pas juos radikalais vadinąsi ne po- 
litikos ekonomistai, bet tie patys tautininkai, tiktai karštieji, 
nenuolankieji ir kalboje puristai. Radikalas — vokiečiui nepa- 
siduos ir jokių vokiškųjų šiukšlių kalboje neapkęs, su draugais 

vokiečiais bus mandagus, bet šaltas, nieko bendro neturįs. 
Mūsiškai suprantamas radikalizmas Poznaniuje vokiečių 
vyriausybės „radikališkai“ išnaikintas. 

Kokio antagonizmo esama tarp lenkų ir vokiečių Pozna- 
niuje, mes, lietuviai, neturime jokio supratimo. Tame vokiečių 
baimės krašte varoma kuone kruvina agitacija prieš juos. Teko 
matyti lenkiška proklamacija, išdalyta ir išlipyta Sremos mies- 
telyje. Jos turinys ir forma - siera ir ugnis. Tokios neapykantos, 
tokio nesusivaldymo, tokių šauksmų ir išpravardžiavimų mes 
neesame skaitę nei šiurkščiausioje mūsų revoliucionierių 
proklamacijoje. Dangus sugriūtų, kad kas mūsų krašte ką nors 
panašaus parašytų prieš pačius lenkus, kurių rolė dažnai tokia 
pat link lietuvių, kaip Poznaniuje vokiečių link lenkų. 

Betgi ir spaudžiama tenai lenkai. Štai vienas pavyzdys, kurį 
užsirašiau tyčia. 

Sremos miesto lenkai dar anais laikais, kada tebeturėjo savo 
karaliją, buvo įsisteigę karalių patvirtintą draugiją, vadinamą 
„Gieda strzelecka w Sremie“. Šita sena draugija begyvuo- 
dama susikrovė ir turtą nebemažą. Vieno nejudinamojo turėju- 
si už 30 000 markių. Sremos vokiečiams, su kuriais, kaipo galin- 
gaisiais, eina ir žydai, seniai jau niežtėję delnai šitą draugiją 
paglemžti. Magistratas, t.y. miesto valdyba, buvusi pamė- 
ginusi į draugiją vienu sykiu įrašyti 150 vokiečių ir žydų, kad 
turėtų didžiumą balsų. Draugija gi tuos kandidatus sutikusi 
priimti tik tada, kada magistratas patvirtins 100 lenkų kandi- 
datų, t.y. kada didžiuma lenkų pasiliks. Tada magistratas at- 
statęs visą valdybą. Ji nepasiduodama surinkusi visuotiną susi- 
rinkimą „Viktorijos“ viešbutyje. Magistratas apsiautęs viešbutį 
žandarais ir pagąsdinęs kariuomene, jei susirinkimo nepalei- 
sianti. Į vietą to susirinkimo burmistras sušaukęs kitą, priėmęs 
150 vokiečių nariais, bepalikdamas 90 lenkų narių. Taip netei- 
sėtai susidarę didžiumą vokiečiai ir žydai: gimnazijos moky- 
tojai, pirkliai, veterinorai, amatninkai, išmetę iš draugijos visus 
drąsesnius lenkus veikėjus ir paglemžę visą draugijos turtą. 
Nekliuvę vokiečiams tik istoriškieji draugijos paminklai: me- 
daliai, retežiai, grandiniai, lenkų areliai, dokumentai ir karalių 

privilegijos. Juos buvusis draugijos pirmininkas praregėdamas, 
kas gali atsitikti, išvežęs į Rappersvillės muziejų?. 

Lenkams prispaustiesiems negalima nepritarti. Šitą kores- 
pondenciją ir surašėme kaipo ženklą užuojautos. Tik velytina 
būtų, kad sykį patys prityrę tautiškos priespaudos, nesikėsintų 
ant kitų. 


TAISYTOJAMS PASKAITŲ APIE 
MŪSŲ IŠEIVIUS 


Šią vasarą buvo man pasitaikiusi gera proga pažinti padė- 
jimą mūsų išeivių į Šiaurės Ameriką!. Visa, kas man atsitiko 
matyti, aiškiai parodė, jogei mūsų išeivybė kenkia ne tiktai visai 
mūsų valstijai, ne tiktai lietuviškajai jos daliai, bet ir patiems 
išeiviams. Apie tai jau esu papasakojęs Kauno lietuviams spalių 
19 d. br. Tilmansų teatre, Šiaulių lietuviams lapkričio 20 d. Liau- 
dies teatre, Panevėžio lietuviams lapkr. 27 ir 28 d. Gaisrininkų 
salėje; esu kviečiams ir kitur: į Debeikius, į Kuršėnus ir t.t. 

Kauno gubernijos vyriausybė, sykį mano paskaitos progra- 
mą patvirtinusi, jau niekam nebekliudo ją įtaisyti. Vis dėlto 
reikia kiekvieną kartą prašyti gubernatoriaus leidimo, mokėti 
herbinius mokesnius ir kai kurį laiką laukti. 

Šituos visiškai liekius nepatogumus sumetęs, aš patsai pa- 
prašiau p. Kauno gubernatorių, kad man pačiam vienu sykiu 
pavelytų daugelyje vietų pakalbėti prieš tą šių dienų tikrą mū- 
sų nelaimę - emigraciją. 

Ir jisai tai pavelijo man šio lapkričio 3 dieną Nr. 23295 šituo 
štai raštu: „Laižuvos klebonui kun. Juozui Tumui šiuo prane- 
šama, jog aš nekliudau jam taisyti Kauno gubernijoje apmoka- 
mas paskaitas apie lietuvių išeivybę ir apie jos kenksmingumą 
patiems išeiviams, šiomis sąlygomis: kad jisai, kaipo priedą 
prie savo prašymo, įduotų man sąrašą tų vietų, kame ketinama 
paskaitos taisyti; ir kad prisilaikytų laikinų dėsnių apie susirin- 
kimus kovo 4 d. 1906 m.“ 

Kas yra girdėjęs mano paskaitas apie mūsų išeivius, sako, 
aš gana turįs įtikinančių prirodymų, jogei į Ameriką mums 
eiti neverta ir net kenksminga Lietuvai ir patiems išeiviams. 
Tad drįstu piršties lietuviams šviesuoliams į skaitytojus, pra- 
šydamas atsiliepti į mane adresu: Lajževo, Kov. 2.2, kas norėtų 
supažindinti savo apylinkės lietuvius su mūsų brolių padė- 
jimu Amerikoje; kas galėtų gauti patogią vietą didesniam su- 
sirinkimui ir kokiomis dienomis jiems velytina būtų tokią 
paskaitą išgirsti. 

Pranešimų lauksiu iki gruodžio 15 dienos sen. kal. Tada 
apie visas vietas sykiu pranešiu p. Kauno gubernatoriui ir su 
kiekvienu pranešėjų skyrium imsiu tarties apie paskaitų 
dienas. 


LAIŽUVA, ŠIAULIŲ APSKR. 


I. GĖRIMO IR BLAIVYBĖS DALYKAI. 


Vos tik dabar pradedu geriau pažinti tą kampelį, kur man 
teko klebonauti!. Neilgai trukus, manau aprašyti jį „Viltyje“. 
Per gi pusketvirto pavasario mėnesio tebuvau pastebėjęs vie- 
nat vieną, bet labai žymų, į akis krintantį dalyką, jog didžiau- 
sia Laižuvos šalies blogybė — tai girtybė. Seniai jau ta blogybė 
šaukte šaukia pradėti su ja kovą visomis išgalėmis, susispietus 
į krūvą visiems gero noro žmonėms. 

Laižuvos miestelis, turįs apie 1300 gyventojų, kurių tarpe 
tėra 490 katalikų, guli prie pat Vadaksties upės, sienos Kauno 
gub. su Kuršu. Ir visa parapija siauru, vos tik 2—4 varstų rėžiu 
per tris mylias tęsiasi pagal Kuršo sieną nuo Akmenės iki Lec- 
kavo parapijų. Nedyvai tad, kad visa šita pakuršė gerokai ap- 
latvėjusi, nedyvai, kad tarpe žemaičių (telšiškių tarmės, nors 
pridera į Šiaulių apskritį) randasi labai daug įsimaišiusių 
latvių. Vadakstis šešetą septynetą mylių labai tiesiai teka nuo 
rytų į vakarus, į Ventą, skirdama Kauno ir Kuršo gub.; bet negi 
galima pramanyti tokios sienos, kuri taip pat lygiai ir tiesiai 

atskirtų vieną gentę nuo kitos, kaip šiame atsitikime - žemaičių 
gentę nuo latvių gentės. Didesni dyvai, kad Kuršo pusėje že- 
maičių ūkininkų tėra du, o Kauno pusėje latvių - trejos devy- 
nerios. Ir dar didesni dyvai, kad dauguma šitų latvių atsirado 
žemaičių tarpe sulyginamai ne taip seniai, apsigyvenę pačiuose 
geruosiuose vienasėdžiuose. 

Visi šitie „dyvai“ pavirsta paprasčiausiu dalyku, pažinus 
dveitą būdų, kaip tai atsitiko. Visų pirma, žemaitis, nors turi 
kur kas geresnės žemės negu latvis anapus Vadaksties, ūki- 
ninkauja nesumaningai. Vokiečiai dvarininkai ar latviai kolo- 
nistai net į pusininkus ar į nuomininkus žemaičių nepriima. 
Ką, girdi, tu mums uždirbsi, kad nei sau nemoki? Vis dėlto 
žemaitis mėgsta plačiau už latvį gyventi, yra netaupus, skatiko 
nebirgina, nežino, kas tai yra nusiturėjimas gėrime. Ir tas pats 
gyvenimo „platumas“ yra ne kas kitas kaip didelis gėrimas. Juo 
"daugiau žemaitis turi žemės, juo daugiau geria, brenda į sko- 
las, kurių neištesi mokėti, nesumaningai ūkininkaudamas. Ir 
taip praleidžia puikiausias savo kolonijas. Laižuva - mažažemių 
parapija, kaip kitą kartą parodysiu. Bet kur ne kur yra dar 
užsilikusių labai stambių ūkininkų, turinčių po 50-70 dešimtinių 
žemės. Šitie štai stambieji, ne smulkieji ūkiai, dabar akyse 
tirpdami, parodo, kaip ir kiti tokie patys gražieji ūkiai sutirpo, 
nuskendo degtinėje. Gaili tų tikrai poniškų dvariukų, norėtųsi 
juos apginti... nuo pačių savininkų valdytojų; apginti, susiau- 
rinus jų gyvenimą — atpratinus nuo kenksmingo gėrimo, arba 
nors sustabdžius, kad tasai gėrimas bent ne taip smarkiai didėtų. 

Štai prašome pasidžiaugti žiniomis, kiek kibirų ir už kiek 
rublių parduota degtinės iš Laižuvos valstybės antrosios klasės 
sankrovos Nr. 207 nuo pat jos įsteigimo liepos mėn. 1897 m., 
skaitant po 40“, atmetant trupmenas. 


Metais Kibirų Už rublių 
1897 323 2260 
1898 590 4153 
1899 704 4979 
1900 1229 8856 

1901 1916 13411 


1902 2126 16 306 
1903 2392 18 382 
1904 2351 18 036 
1905 1949 15 687 
1906 2619 21 897 
1907 2607 20 980 
1908 2534 20 665 
1909 2603 22 023 
1910 2809 23 727 


Palyginę šitas valdžios skaitlines, matome, jog per trylika 
metų degtinės suvartojimas padidėjo penkius kartus. Ir vis 
didinasi: šiemet būsią pelno visi 25 tūkstančiai! Per visą 131/, 
metų šinkavimo iš Laižuvs monopolio parduota 26 752 kibirų 
40* degtinės ir išviliota iš laižuviečių milžiniška krūva pinigų — 
211 362 rubliu. Pirmaisiais revoliucijos metais išgerta degtinės 
bent dviem tūkstančiais rublių mažiau, bet jau antraisiais 
revoliucijos metais pragertų pinigų suma padidėjo daugiau 
kaip šešiais tūkstančiais. Neilgam gi teužteko dvasios pakili- 
mo... Paskui jau lygiai kas metai auga pragėrimas 1!/,-2 tūks- 
tančiais. Nereikia tad didelio mandragalvio, kad, tas skaitlines 
matydamas, neklysdamas pasakytų: mūsų ūkių našumas ne 
tik nedidėja, bet dar mažėja; jeigi išlaidžiai degtinei vis didė- 
ja, tai aišku, kad ne mūsų uždarbiais, tik pačiais ūkiais; eik- 
vojame nebe nuošimčius, bet patį kapitalą; jo gali dar užtekti 
keleriems metams, ir likusieji ūkiai - kapitalas bus pragerti. 

Laižuvos parapijoje skaitoma „dūšių“ trys tūkstančiai su 
viršum. Garsių atlaidų bažnyčioje nėra. Žmonių iš kitur čia 
neatplūsta, nes tai nuošalis. Tai nejaugi tuos 24 000 rublių pra- 
geria laižuviškiai, taip sakant, namie, kiekvienas, neišsiskiriant 
nei moterų, nei kūdikių, išleisdamas tam dalykui po 8 rublius 
per metus? Jei taip būtų, tai Laižuvos parapija stovėtų pirmo- 
siose visos Rusijos girtuoklių eilėse. Bet pusę visų išlaidžių 
degtinei drąsiai atskirkime Kuršui, kur per dvi myli nėra mo- 
nopolių. Iš Laižuvos ima ir Ringių (Kurše) traktierius. Bet ir 

pusė tos sumos parodys, jog kiekvieno didžio ar mažo, vyro 
ar moters galvai prisieina net po 4 rublius pragertų viena deg- 
tine. O kame butelinis ir naminis alus? 

Skandalų, muštynių, gyvuliškų šauksmų, grįžtant iš tur- 
gaus, nelaimingų atsitikimų, net ir mirčių čia neminėkime, nes 
tai visur paprastos gėrimo pasekmės. 

Geriau pasvarstykime, ar galima, ar daug galima ir kaip 
galima pamažinti degtinės gėrimą iš Laižuvos monopolio. 

Žymių rezultatų, uoliausiai dirbant, čia susilaukti negali- 
ma, atsveriant Kuršui. Latviai apylinkėje neturi jokios blaivi- 
ninkų draugijos. Tiesa, čia pat už Vadaksties jie turi savo kirkę 
ir labai dorą pastorių. Bet jis - suvokietėjęs, kirkė, kaip ir kitur, 
beturi autoritetą tik tarpe vyresniosios kartos. Tad latvių gė- 
rimo niekas nevaržo ir jie geria kur kas labiau, kur kas smar- 
kesnius gėrimus negu žemaičiai. 

Atsiprašydamas nukrypsiu bent kiek į šalį dėl paaiškinimo, 
kaip latviai geria ir kodėl jų gėrimas nėra toks žymus, ne taip 
naikina jų ūkius. Didžiuma latvių - smarkūs gėrikai; geria 
daug, dažnai ir smarkiausią spiritą. Visa tai negali nepalikti 
jų kūnui, negali neišsigimti jų vaikų vaikai. Bet paviršutiniškai 
jie vis dėlto išrodo blaivesniais už žemaičius. Ir štai kodėl. 
Žemaitis, kaip sakiau, juo turtingesnis, juo daugiau geria, nes 
ir tų turtingųjų kultūra nėra aukštesnė už mažažemių kultūrą. 
Tuo gi tarpu latviams didesni turtai duoda ir didesnę kultūrą, 
o su ja ir mokėjimą rasti patogesnių pasismaginimų negu 
degtinės lakimas. Šitie bent kiek turtingesnieji ir kultūringes- 
nieji moka sistematiškai didinti ir neeikvoti savo turtų, moka 
ir į kaimynų sritis įsiveržti. Degtinę gi srebia vien patys že- 
mieji latvių visuomenės sluoksniai, beturčiai, kalpai. Blaivūs 
jie nebaisūs, bet įgėrę - kur kas baisesni ir šiurkštesni už že- 
maičius. Jie mėgsta bjauriai gerti. Paprastai jie perkasi ne deg- 
tinės, bet spirito, atskiedžia vandeniu, pasidarydami ir pigesnį, 
ir kur kas smarkesnį gėrimą. Ir to negana: ir spiritas jų dažnai 
nepatenkina. Tat geria gyvą spiritą su anodija ir smulkiu cuk- 
rum, darydami vadinamas „baltadrapes“ - baltųjų lašų, kurių 
paragavus, anot žemaičių, gali aukštynelkas apvirsti. 

Tečiau rečiau latvį pamatysi girtą dėl to, kad jisai labiau 
mėgsta daug sočiai paėsti, negu palakti. Traktieriuje latviai 
visų pirma reikalauja dešros ar kitokios geros užkandos, daug 
valgo, tai ne tiek žymu, kad ir daug bus savo atskiestojo spirito 
išsrėbę. Nuo pusės butelio spirito jis nevirs iš kojų. O žemaitis, 
alkanas iš ryto iš namų išvažiavęs, per dieną visai pilvą iš- 
tuštinęs, kai pripuola prie degtinės, tai tuoj ir girtas it blogiau- 
sia kiaulė. Ir ne tiek bus girtas, kiek mėgs visam pasauliui 
skelbties, jog jisai štai N.N. šiandieną „ūlioja“ už dvi berlinki, 
tad lįs visiems į akis, šauks, kad net Viekšniuose girdėtųsi, 
ginčysis, pats nežinodamas dėl ko; na, visa darys, kas parodo 
pačią žemąją jo kultūrą. 

Latvius turint kaimynus, sunku Laižuvai nepelnyti iš mo- 
nopolio bent keliolikos gerų tūkstančių. Ir nėra jokios vilties, 
kad iš ten pradėtų pajamos už degtinę mažėti. Sunku latviui 
ir išrodyti, kad ir taip gerdamas jisai vis dėlto blogai daro. Jis 
nesupras, kad tai gali kūnui pakenkti, į išsigimimą netikės, 
kitokių pramogų neturėdamas, šito neatsisakys. 

Belieka veikti tarp katalikų laižuviškių kauniškių dalies per 
sakyklą ir draugiją. Ir tai jau daroma. Pamokslų, rods, klausosi 
noriai; rods, ir tiesą blaivybės skelbėjui pripažįsta, bet į drau- 
giją spiesties negreiti: iki šiol teturime 158 narius. Mėginsime 
tečiau rankų nenuleisti, kad ir tas darbas, dėl trūkumo šviesos, 
rodytųsi tikru Sizifo darbu. Ritinsime blaivybės uolą prieš 
aukštą prietarų kalną, kad ir jis šimtą kartų nuriedėtų atgal 
žemyn. O turės jis bent šimtą kartų nuriedėti, nes čionykščiai 
žmonelės apleisti, draugauties dar neįpratę ir tebėra šios 
nuomonės: jei manęs neliečia, tai kam aš kitus „kabavosiu“; 
jei girtuokliai man langų nedaužo, stogo nepadega, tai kam aš 
jais rūpinsiuos, kad negertų? Neturėdami artimo meilės, dar 
nesuprasdami, kaip gera visiems, kai nėra jų tarpe skurdžių 
girtuoklių, neįgudę gyventi ir darbuoties draugijomis, mū- 
siškiai lengva yra nubaidyti ir nuo blaivininkų draugijos. Štai 
Laižuvos Blaivybės skyrius įsteigtas š.m. birželio 7 dieną. Bet 
pirmasis visuotinis skyriaus narių susirinkimas tepadarytas 
šio lapkričio 14 d. O draugiją savo tamsybės tinklu jau apaudė 

visokie girtuokliai ir akli jų šalininkai. Visuotinis susirinkimas 
nusprendė, sakysime, į draugijos kasą imti iš kiekvieno nario 
ne daugiau kaip po 3 kap. kas mėnuo arba po 36 kap. kas metai. 
O girta tamsybė, liežuvį nukarinusi, bėgioja visur ir gyvačiuoja: 
pradėkite tik mokėti kapeikomis, tai draugijos pirmininkas 
klebonas tiek jums viso ko pramanys, kad po 5-6 rublius mo- 
kėti neužteks!.. ir kvaila blaivybė traukiasi nuo draugijos. Kam, 
girdi, mums dar kapeikos mokėti, kad ir nemokėdami mes ga- 
lime negerti? Melagystės nuodų prisilaižiusi sodžiaus liežuv- 
ninkė saldžiai čiauškia, kad iš tų mokesčių būsią bateliai kasi- 
ninkei ir t.t. Ir sušnypštė girtybė it gyvačių kamuolys, įmestas 
į skruzdėlyną. Bet nieko negelbės: draugija, nors ir nedidelė, 
tvirta ranka ims girtybę už kaklo ir smaugs kiek tesėdama. 

Baigdami šį straipsnelį, paminėkime kai kuriuos nuspren- 
dimus pirmojo visuotinojo Laižuvos skyriaus narių susirinkimo. 

1. Į skyriaus tarybą išrinkti penki žmonės, kurie antrame 
savo posėdyje pareigas šiaip pasidalijo: skyriaus pirmininku 
liko klebonas J. Tumas, pirmininko draugu - vietinis aptieko- 
rius provizorius Kastantas Stašys, sekretoriu - vietinis vika- 
ras kun. Ignotas Mantvilas?, kasininke - Zuzana Stašienė, ta- 
rybos nariu Laižuvos amatninkas Pranciškus Dargis. Į revizi- 
jos komisiją išrinkti: Jonas Paulauskis, Puplių ūkininkas, Juozas 
Kantvainis, Laižuvos amatninkas, ir Boleslovas Paradninkas, 
Auksodžio ūkininkas. 

2. Susirinkimas vienu balsu pripažino, jog sodžiaus jau- 
nuomenė, nemėgdama dainuoti, nemoka linksminties. Ir nu- 
sprendė raginti ją mokyties, o mokytojui vargonininkui pa- 
skirti dovanų bent 12 rub. metams. 

3. Susirinkimas pripažino, kad veltui kovotume su trak- 
tieriais, neturint tam tikrų vietų, kur atvykę į miestelį žmonės 
galėtų užeiti, savo daiktų pasidėti, sušilti, nekaltų gėrimų 
atsigerti ir užkąsti. Ir nusprendė - ieškoti tinkamos vietos drau- 
gijos arbatinei. 

4. Kun. J. Tumas ir „Vilties“ redakcija dovanojo Laižuvos 
skyriui 216 sukatologuotų knygelių, daugiausia lietuviškų. 
Susirinkimas nusprendė viešai pasakyti ačiū kaip kun. Tumui, 

taip ir „Vilties“ redakcijai už dovaną, kuria kad galėtų nau- 
doties didesnė visuomenė, rūpinties įsteigti viešą knygyną ir 
skaityklą. Jai vietinis klebonas skiria ertą šviesų kambarį 
špitolėje nuo pat gatvės, su atskiru įėjimu. Prašymas jau 
paduotas. Atsakomu žmogum paskirta vietinis gyventojas 
Juozas Ramonauskis. 

Tai ir visa, ką galima tuo tarpu pasakyti apie mūsų gėrimo 
ir kovos su juo dalykus. 


II. KITOS ŽINIOS APIE LAIŽUVIŠKIUS 


1. Kaip aš susistačiau „Status animarum“". 2. Apvaliosios žinios. 
3. Tikėjimo doros žinios. 4. Kultūra. 5. Apsirūpinimas žeme. | 
6. Apsišvietimas. 7. Išeiviai į Ameriką. 8. Įdomiosios pavardės. 
9. Kam tai aš rašiau. 


„Vilties“ Nr. 142 pernais metais aš esu jau paskelbęs bent 
kiek statistikos žinių apie laižuviškių degtinės vartojimą. Tuo- 
met pažadėjau ir kitokių žinių apie tą telšiškių žemaičių siaurą 
rėžį, kurs pavadaksčiais eina į vasaros saulėlydį nuo milžiniš- 
kų, dešimties tūkstančių dešimtinių pelkių, Kamanais vadi- 
namų. Tai — didelis kitąkart ežeras, šiandieną baigia slinkti; 
kiauras, bėra pats vidurys. Bet prieš išdedant šitas žinias, turiu 
pasisakyti, kaip aš jų prisirinkau. 

$ 1. Kaip aš susistačiau „Status animarum“ ?Prie kiekvienos 
parapijų teisėmis bažnyčios turi būti tikras ir pilnas gyvena- 
mųjų vietų ir žmonių sąrašas, priderančių į tą bažnyčią. Kas 
kelinti metai klebonai turi tą sąrašą pakartoti, nes daug kas 
per kelerius metus atsimaino: vieni auga, kiti miršta, kiti svetur 
iškeliauja. Nė vieno tokio sąrašo - status animarum - neradau 
Laižuvos parapijos archyve. Reikėjo tad naują padaryti. 

Nepasitenkindamas paprastu trumpu surašymu vardų, pa- 
vardžių ir pažymėjimu, kas eina prie š. Sakramentų ir kas ne, 
aš tą sąrašą praplėčiau, abi pusi ištiesto popierio lapo padaly- 
damas į šešiolika skilčių. Pirmą skiltį paskyriau sodžiaus šei- 
mynų eilės numeriams. Šeimyna vadinu patį su pačia ar ką 

kitą, savarankiai šeimininkaujantį prie atskiros krosnies 
(„dūmo“), ir sujais gyvenančius jų vaikus, brolius, tėvus, sam- 
dinius ir įnamius; 2) skiltį - kiek dešimtinių žemės ta šeimyna 
turi; 3) numeriui iš eilės Žmonių, tuo rudeniu šeimynoje gy- 
venusių; 4) kokia to žmogaus vieta šeimynoje: šeimininkas, 
šeimininkė, jų vaikai, jų tėvai, jų broliai, jų samdiniai, įnamiai; 
5) pavardei ir vardui įrašyti, kad nereiktų be reikalo nuolat tų 
pačių žodžių kartoti ketvirtoje skiltyje; penktoje rašiau šeimi- 
ninko vardą ir pavardę, bent kiek už pavardės šeimininkės- 
pačios vardą ir bent kiek už jos vardo - vaikų vardus. Kitus 
šeimynos narius pažymėjau tam tikrais žodžiais; 6) kiek metų 
turi Žmogus; 7) ar jis skaito maldaknygę. Taip reikia klausti. 
Paklausus stačiai, ar moki skaityti, atsako: ne, nemoku, bet mal- 
daknygę paskaitau. Suprask: nemoku paskaityti laikraščio ir 
rankos rašto; mažai temoku; 8) ar pasirašo savo pavardę. Ir 
čia taip reikia klausti. Stačiai paklausus, ar moki rašyti, atsako: 
nernoku, bet pavardę pasirašau. Suprask: nekaip temoku, bet 
vis dėlto moku ir tuo savo mokėjimu naudojuosi; 9) kas dar 
neina prie š. Sakramentų. Katekizavimo laiką parodo jų 7-11 
metai. Jei tarnauja kuris šeimynos narys, tai 10) ar toje pat pa- 
rapijoje, ar 11) Kurše, Rygoje, kitur Rusijoje, ar 12) Amerikoje. 
Kurie tais metais negyveno šeimynoje, tie trečioje skiltyje 
negauna eilinio numerio; jį gaus toje šeimynoje, kur gyveno, 
arba visai negaus, jei nebe toje parapijoje gyveno. Jei Amerikoje 
kas yra, tai 13) kelinti metai, kaip išėjęs, 14) kiek rublių yra 
pasiėmęs, iš Lietuvos keliaudamas, 15) kiek yra atsiuntęs arba 
parsivežęs atgal į Lietuvą; 16) visokioms kitoms pastaboms, 
kurios netiko į visas anas skiltis: amatninkas ir koks, gimna- 
zistas, kareivis, elgeta, mergvaikis, kito tikėjimo pačią vedęs, 
gyvnašlė, čigonas, ištvirkėlis ir koks ir t.t., ir t.t. 

$ 2. Apvaliosios žinios. Lapkričio mėn. pereitais metais, ka- 
noniškai lankydamas mano globai pavestą Laižuvos parapiją 
ir prisilaikydamas aukščiau parodytos tvarkos, aš gavau šias 
apvaliąsias žinias apie čionykščius katalikus žemaičius, tik- 
resnes neg pasenusios žinios vyskupijos rubricelėje ar kame 
kitur. 


15. 566 - 433. 


Šeim.  Žmon.  Deš. 


1. Laižuvos miestelyje ir dvaro kumetyne 123 496 286 
2. Laižuvos Duobgiriuose 19 95 162 
3. Laižuvos dv. palivarke 2 17 54 
4. Palaižupyje 6 43 116 
5. Spitrynėje 3 11 24 
6. (Lindziškio-Korolewiec-Karlshof) — 
Karaliaučiaus dv. 16 76 00 
7. Lindziškių savižem. 3 16 30 
8. Pabendralyje 4 21 16 
9. Pakliaupyje 10 62 102 
10. Barystėse 8 44 91 
11. Kalniškiuose 13 81 159 
12. Rūsteikiuose 1 5 13 
13. Kesiuose 16 98 480 
14. Naudvaryje 12 51 00 
15. Žiopeliuose 46 260 473 
16. Latvelių akalicoje 12 58 297 
17. Pakamanėse 9 59 123 
18. Auksodyje 98 602 1458 
19. Stumbriuose 24 166 631 
20. Purpliuose 43 255 694 
21. Sprogiškio dv. 12 59 00 
22. Numikiuose (Kurše) 3 24 99 
23. Cinių dv. (Kurše) 8 51 00 
24. Tūtės vienk. (Kurše) 1 6 00 
25. Kitur Kurše 0 59 00 
Iš viso 492 2715 5358 


Turime tat dvidešimt vienoje geografijos vardo žemaičių 
gyvenamojoje vietoje 492 šeimyni su 2715 žmonių; 639 žm. 
mažiau, negu rašoma Žemaičių vyskupijos rubricelėje. Kodėl 
sumažėta? Ar rubricelės skaitmuo netikras buvo, ar taip daug 
iškeliauta? Pernai metais Laižuvos bažnyčioje buvo apkrikštyta 
124, o palaidota 59. Taigi metinis priauglius = 65. Per dešimtį 

metų reikėjo šešiais šimtais gyventojų padidėti, o ne sumažėti 
tiek pat. Gyvų išėjusių vėl ne taip daug: 36 Rygoje ir 101 Ame- 
rikoje. Jų prie parapijos nebegalima priskirti, nes retas kuris iš 
jų besugrįš čia gyventi; vieni svetur susidarė savo šeimynas, 
kiti rado gardesnės duonos, o dar kiti rado skurdo, kurs jų 
nebeparleidžia namo. Sugrįžusius įtrauksime į kitus sąrašus. 
Greičiaus tat rubricelės žinios yra netikros, ir gerbiamasis rek- 
torius pralotas Maculevičius, sumanęs kitiems metams parei- 
kalauti tikrų žinių apie parapijonų skaičių, padarys mokslo 
darbą. 

Į Laižuvos parapiją pridera didelis artimojo Kuršo plotas. 
Bet žemaičių katalikų tame plote maža. Senovės gyventojų 
žemaičių tėra trys kiemai, kurie valdo apie 140 dešimtinių 
žemės Numikiuose. Ir iš jų vienas jau panyko, žemelė paleido 
ir vargujau beatgriebs. Kurše gyvenančių teradau 12 šeimynų 
su 81 žmogumi ir be šeimynų padrikusių dvaro bernų (kalpų) 
59. Iš viso 140 žm. Klaidingai buvo manoma, kad jų yra kur 
kas daugiau. Gal bent kiek ir daugiau, bet tokie ten ir para- 
pijonys, kurių klebonas negali sužinoti! 

$3. Tikėjimo doros žinios. Dar neinančių išpažinties parapijoje 
yra 781 arba visų gyventojų 28,76 proc. Iš visų kitų 1934, ku- 
riems duotos velykinės kvitelės, nuo Sakramentų šalinasi, ir 
tai paslapčiomis, tik viena šeimyna, virtusi laisvamane ar ap- 
sileidėle tik dėl to, kad šeimininkė yra anapus Kuršo sienos tarp 
kitatikių užaugusi. Tokia motyna negi gali tikėjime išauklėti 
vaikų ir į savo šeimynos gyvenimą įdėti tam tikros katalikiš- 
kos dvasios. 

Liuterių tikėjimo latviai, išmokę veik visus pasienio že- 
maičius savo kalbos, jų betgi nenutautino, nė iš katalikų 
kauniškių neiškreipė. Nevienodų moterysčių teturime tris. 
Vienoje vyras katalikas atsvėrė savo žmoną liuterę latvę, čia 
pat augusią; antroje pati liuterė latvė atsvėrė vyrą kataliką, 
tarp latvių Kurše augusį ir be to katalikų dvasios nustojusį; 
trečioje vyras katalikas ir pati reformatė lenkė vienas kito 
nevaržo tikėjimo dalyke. Šiapus Kuršo sienos gyvenantieji 
latviai nedaro įtakos į katalikus, nė katalikai — į juos. Įdomu, 

kad pas juos tetarnauja vienat viena katalikė mergaitė; Kauno 
latviai apsidirba su saviškiais patys. 

Parapijos vaisingumas yra toks pat, kaip ir kitur: kiekvienai 
šeimynai ištenka po 5,5 žmogaus, panemuniais, esu ištyręs, 6. 
Mergvaikių pernai metais pakrikštijo 8 arba 6,45 proc. Kiek jų 
auga, sunku susekti. Žinių tegavau apie 11. 

Siundytojų bylinėties (rusiškai — jabednik) ir žemadūšių 
denunciantų teturime 3. Visi žmonės kuo žemiausios doros, 
smarkiai neblaivūs. Juos tikrai Dievas pabaudė mokėjimu, anot 
to, kišti ranką į neprideramą vietą. Jie savo amato žemumo 
arba nebesupranta apsitrynę, arba jei ir atsigosta kartais, tai 
degtine ar dar blogesniu darbu nusimaldo...Todėl, rodos, ne- 
bepataisomi 

Už vagystę kalėjime sėdi 1. Antras įtariamas - liuosas. 

Bylų dėl nepildymo pasižadėjimų labai daug. Parapijos 
teisingumą skaitmenimis parodyti nemoku. 

Apie gėrimą jau esu plačiai rašęs Nr. 142 p.m. Todėl ir 
nebekartoju. 

$ 4. Kultūra. Žiemos saulėtekyje lietuviai, susidurdami su 
lenkais, paėmė vieną jų kalbą, nes daugiau ir nebuvo ko imti. 
Žiemos saulėlydyje nuo Prūsų jau kur kas daugiau jie paėmė, 
nepasisavindami tečiau jų kalbos. Laukų ir namų ūkį jie su- 
sidarė prūsų būdu. Pakuršės lietuviai tame dalyke dar savo- 
tiškiau padarė. Beieškodamas priežasčių, kodėl lietuviai 
atsilieka nuo artimiausių savo kaimynų latvių, aš bent kiek 
imu tikėti, jog tik ta kultūra daro žymią įtaką į žemesniąją, 
kuri pati labai tvirta, kaip antai vokiečių. Ne taip tvirta arba 
ne visomis pusėmis sutvirtėjusi ir įtaką tedaro nedidelę. Latvių 
kultūra jauna ir, rodos, vienapusė. Latviai smarkiai pašokę 
laukų kultūroje, nes visur matė puikiausių pavyzdžių vokiečių 
dvaruose. Bet latvių dvasios kultūra nė kiek teaukštesnė už 
lietuvių, o gal ir visai ne. Jei tame dalyke klystu, tai nebent tik 
dėl to, kad mėginu lyginti sunkiai lyginamus dalykus - pro- 
testantų kultūrą su katalikų. Pirmoji, nors daug verta ir gerb- 
tina, vis dėlto lyg šiurkštesnė už katalikų. Ir man vis rodos, kad 
Senkevičius, senovės vokiečius kryžeivius piešė įsižiūrėjęs į 

šių dienų vokiečius*. Seniau puskatalikiai ir puspagoniai tu- 
rėjo būti kitoki. 

Na, tiek to! Gana, kad lietuviai tik kai kuriuose smulk- 
menuose tereaguoja ant latvių kultūros. Išmoksta kalbos, 
statumo, bent kiek atšąla tikėjimo uolume, paima kepurės ir 
negražiai išsiūto kaklaraiščio madą, pasiskolina iš jų niekam 
netikusias mažutytes vežėtėles, į kurias tetelpa dvejetas gerų 
šakių mėšlo, o kai geras vyras įsisėda, tai kojas turi kuo ne ant 
arklio uždėti; dviese gi susėdus ir vienam, ir antram tekiniai 
kulšis galanda. Bet nieko beveik lietuviai neišmoksta nuo jų 
žemės dirbti, veislinių gyvulių auginti, švariai ir sveikai 
gyvenimo pasistatyti ir išlaikyti, miestiškai taisyties ir savo 
valgio paįvairinti. Net ir degtinę kitaip lietuviai geria, kaip 
andai rašėme. 

Menkiau dirbdami žemę, daug menkesnių ir vaisių mūsiš- 
kiai susilaukia. Todėl ir darbininkų pabrangimo latviai beveik 
nejaučia; tuo tarpu kad mūsiškiai bankrutėja, samdydamies 
darbininkus, ir skursta, visai svetimų žmonių nebesisam- 
dydami. Laižuviškių 102 šeimyni teturi samdinių 201 žmogų 
iš tos pat artimosios kaimynijos. Bežemiai gi ir dauguma 
mažažemių skursta be darbo, 283 žm. tarnauja čia pat dva- 
ruose, 116 Kuršo dvaruose, 36 Rygoje ir 101 Amerikoje, 42 už- 
siima negudriais amatais (neskaitant miestelio verpėjų ir au- 
dėjų), 23 tarnauja kariuomenėje, 6 elgetauja. (Nebylės yra 4, 
bet visos jos globojamos.) 

Darbo rankų stingant ar tyčia jų neimant, ūkio kultūra kilti 
visai negali, kad ir pradėtum budriau sekti kaimynų gudrybę. 

$5. Apsirūpinimas žeme. Po kiek laižuviškiai turi žemės? Ar 
gana jos, kad galima būtų aukštyn pakelti jos kultūrą? Į tuos 
klausimus atsakys skaitmenys. 

492 šeimyni valdo 5358 dešimtines. Kiekvienai šeimynai 
priderėtų po 10,89 dešimtinės, kuone po visą 11. Galir visiškai 
po 11, nes savo žemės turtą daugelis sumažina, kad mažiau 
būtų iš jo imama rinkliavos viešiesiams reikalams. Vienas 
žmogus tad mistų iš 1,97, kuone iš dviejų dešimtinių. Pusva- 
lakis vienai šeimynai — ne visai menkas žemės aprūpinimas. 

Kad visos šeimynos būtų šitaip lygiai aprūpintos, laižuviškius 
reiktų skaityti vidutiniškai turtingais. Tik toli gražu iki tai 
lygybei. Žemė čia taip išsidalijusi. 


0-1 dešimtinės turi 206 šeimynos 


2-5 86 ' 
6-10 6 ' 
11-15 "46 ' 
16- 20 "3 ' 
21-25 "40 ' 
26 - 30 "A ' 
31-35 "16 " 
36 - 40 "3 ' 
41-45 o 3 " 
46 -50 Ųų 4 , 
51-55 o 3 " 
56 - 60 o 1 " 
61 -65 o 1 ' 
66 - 70 o 3 " 


Bežemių tat esama 206 šeimynų, arba 41,87 nuoš. Maža- 
žemių, teturinčių po 2-10 dešimtinių, t.y. mažiau apskritoje 
parapijoje turtingumo, esama 102 šeimynų arba 20,73 nuoš. 
Drauge nepasiturinčių laižuviškių esama 308 šeimynų, arba 
62,5 nuoš. Kuone du trečdaliu parapijos! 

Normaliai aprūpintų mūsų vyriausybė skaito ūkininką, 
turintį iki 30 dešimtinių. Bent iki tiek ji padeda, žinoma, kai 
nori, prisipirkti. Normaliai aprūpintu laižuviškiuose skai- 
tykime nuo vidutinio parapijos turtingumo (11 d.) iki 30 deš. 
Tokių šeimynų tėra 130 arba 26,42 nuoš. Daugiau normos 
aprūpintų yra 56 šeimynos arba 11,38 nuoš. Tat pasiturinčių 
laižuviškių tėra 186 šeimynos arba 37,5 nuoš. Maža kuo dau- 
giau, kaip trečia dalis visų gyventojų tegali gerinti savo ūkio. 

$ 6. Apsišvietimas 

Kur jau priverstinai moko visus vaikus nuo šeštų metelių 
amžio, ten žmones lengva teisingai išskirti į kūdikius, mokymo 
metų vaikus ir užaugusius; lengva teisingai išskaityti, kelintas 
užaugusiųjų nuošimtis yra šviesos ragavęs. Lietuvoje kol kas 

vienas tėra priverstinas dalykas: kad visi vaikai bent tikėjimo 
tiesų pažintų. Jie katekizuojami 7—11 metais ir paskui, pradėjus 
jiems eiti išpažinties ir prie Komunijos (po konfirmacijai), jau 
priskaitomi prie užaugusiųjų (žiūr. $ 2). Kitokios normos aš 
nežinau, išskaitant nuošimtį mūsiškių, mokančių skaityti ar 
rašyti. Tai viena pastaba. 

Antra. Koksai gi mūsų apsišvietimas? Vienatinė visai Lai- 
žuvos parapijai mokykla, šiandieną jau turinti du mokytoju ir 
125 mokinius (kol visi vaikščiojo), vos tik 1898 m. tėra įsteigta. 
Daugiau nebuvo kur „šviesties“ — mokyties skaityti ir rašyti, 
kaip tik namie nuo kits kito. 

Daugiausia tat savamokslių laižuviškių apsišvietimas šitok- 
sai. Maldaknygę paskaito 1731, t.y. 63,75 nuoš. visų žmonių 
arba 89,5 visų užaugusiųjų — einančių išpažinties. Mokančių 
pasirašyti savo pavardę yra 699, t.y. 29,43 nuoš. visų ir 36 nuoš. 
užaugusiųjų. 

Inteligentų darbų tarp laižuviškių katalikų tėra 7. 

Aukštuosius mokslus einančių 1. Vidurinius mokslus 3. 

Laižuviškiai tedavė Lietuvai: 1 kunigą, 1 inžinierį, 1 aptie- 
korių, 1 liaudies mokytoją ir 2 vargonininku. Tai mažoka, atme- 
nant, kad 56 šeimynos turi nuo pusantro iki pusketvirto valako; 
taigi norėdami visi jie nors po vieną iš savo šeimynos galėtų 
išmokyti. Na, monopolinė tuomet negalėtų 25 000 pelnyti... 

87. Išeiviai į Ameriką. Uždarbiaujančių Kurše aš nevadinu 
išeiviais. Jie dažniausiai randa darbo artimojoje apylinkėje, 
laikosi savo parapijos ir, kaip tik gali, grįžta atgal. Nenoriu 
išeiviais pavadinti ir apsigyvenusius Rygoje, nors jie ir ne- 
begrįžtų. Rygos neskaitau svetimų miestu, nors ji pačiame 
pakraštyje lietuvių latvių krašto. Vilnius dabar taip pat pa- 
kraštyje tikrųjų lietuvių žemės, o dėl to pasilieka, kaip ir seniau 
buvo, mūsų mokslo, meno ir tikėjimo viduriu. Ryga buvo ir 
tebėra mūsų prekybos vidurys, tėvynės uostamiestis, kur 
šiandieną gyvena apie 40 000 mūsiškių. Tai kokia gi ji svetima? 

Visai kitokios rūšies išeivybė į užjūrį. Ji tikras ir vienatinis 
mūsų tautos „medijonas“, kraujaleidis, silpnintojas tautos kū- 
no. Susirinkau žinių apie 100 laižuviškių išeivių į Šiaurės 


-439.- 


Amerikos Jungtines Valstijas. Visi jie, išvažiavę prieš 1-12 me- 
tų, drauge Amerikoje prabuvo 490 metų arba apskritai kiek- 
vienas kuone po penkerius metus. Išeidami jie pasiėmė po 50- 
300 rub. kiekvienas; kas turėjo atsiųstą laivakortę, ėmė mažiau, 
kiti daugiau; kiti visą savo dalį atsiėmę išsivežė, kaip kad 
pasiryžę nė akių čia neberodyti. Visi kartu iš Laižuvos parapi- 
jos išvežė 12 220 rub., apskritai po 122 rublių kiekvienas. Per 
tuos 490 metų atėjo iš mūsų išeivių 13 973 rub.; daugiau, nekaip 
išsinešė, 1753 rub. Tą gryną Laižuvos parapijos pelną iš savo 
išeivių padalijus per 490 metų, gausime, kad tai parapijai iš 
kiekvieno išeivio yra per metus pelno vos tik 3 r., 50 k. Verty- 
bė gi vieno sveiko darbininko apskaitoma 300-400 rublių. 

Tokiuo būdu, namie būdamas darbininkas lygiai šimtą kar- 
laisvės, šviesos ir laimės kraštą. 

Ir tuos 13 973 r. grąžino ne visi lygiai, bet tik kai kurie, ne- 
daugelis. Štai didesnėmis sumomis parsivežę vos tik penki. 
Vienas 2500, 2- 1800, 3 - 1500, 4 - 1200 ir 5 - 1000 r. Sakosi tiek 
laimėję. O kas juos žino? Juk svetimos kišenės neišversi, o mūsų 
grįžusieji išeiviai mėgsta gerokai pasigirti, didindami savo lai- 
mėjimą. Bet tegu sau ir tiek. Šimtukais parsiuntė vėl tik penke- 
tas išeivių. Vienas 600, 2 - 500, 3 — 470, 4 - 400 ir 5 - 300 rb. 

Visa šita dešimtis, jei tikėsime, parsivežė 10 270 r.; imant 
apskritai, po 1000 rub. kiekvienas. Tūkstantį rublių tegali su- 
krauti tas darbininkas, kurs tesi per penkerius metus taip kietai 
gyventi, kad galima būtų kas mėnuo nešti įbanką po 10 dolerių. 
Per metus jis įdėtų 120 dolerių, o per 5 metus 600, kuriuos gyvus 
parsiuntęs į Europą, gautų iš banko mūsų pinigais apie tūkstantį. 
Bet, matyt, nedaug tokių tesiranda; iš šimto vos penki ir, dievai 
žino, kiek metų prabuvę sunkiuose darbuose. 45 išeiviai per 
visą laiką teatsiuntė 3703 r.; kiekvienas, apskritai imant, po 82 
rub. Jei apskritai kiekvienas iš Lietuvos išsivežė po 122 rub., 
tai šitie 45 išeiviai nuskriaudė Lietuvą kiekvienas 40 rublių, 
nesugrąžindami viso trečiadalio išsivežtųjų. 

Kiti visi 45 išeiviai neatsiuntė nė po vieną rublį, tokiuo bū- 
du nuskriausdami savo tėvynę visais 122 rub. kiekvienas. 

Jei dolerinę laimę (apie kitokią nėra nė kalbos) iš laižuviškių 
išeivių terado Amerikoje vos tik dešimtasis ar net dvide- 
šimtasis, tai įdomu būtų sužinojus, kelintas iš kitur išėjęs randa. 
Prisiklausęs įvairių įvairiausių žmonių kuone iš visų Lietuvos 
kraštų, prisiskaitęs laikraščiuose žinių iš Amerikos ir bent kiek 
patsai pažinęs mūsų išeivių buitį pačioje Amerikoje, gali 
tvirtinti, jog tos skaitmenys mažne tikros visai Lietuvai; ir kitų 
išeivių vos tik dešimtasis ar dvidešimtasis tegali sudėti keletą 
šimtukų arba tūkstantėlį. Tad nelabai ko esama bėgti į Ame- 
riką... Bene geriau būtų čia pat ant vietos amatais versties? Bet 
apie tai pasakysime skyrium. 

$ 8. Įdomiosios pavardės. Visi laižuviškiai yra prasiminę 396 
pavardėmis, dažnai turinčiomis aiškią gilios senovės dėmę. 
Kalbininkams, ypač tyrinėtojams senovinių pavardžių, kaip 
antai p. K. Būgai, pravers įrašius bent štai šitomis priesagomis 
padarytąsias pavardes. 

ail: Bigaila 

gin: Minginas 

min: Galminas, Kesminas, Liaugminas, Perminas 

nor: Butnorius 

but: Narbutas 

vaiš: Norvaišas, Tautvaišas 

vain: Kantvainis, Gerdvainis - 

vyd: Mantvydas, Barvydis 

vil: Stangvilas, Survila 

mant: Jomantas, Deimantas 

kup: Jokupas 

eit: Ungeitis 

eik: Lupeika, Mažeika, Noreikis, Skabeikis, Videikis, 
Juodeikis, Labeikis, Ligeikis, Mišeikis 

ot: Bernotas : 

at: Metkaitis 

ut: Jasutis, Baltutis, Lunkutis, Virkutis, Eibūtis 

už: Mikužis 

ž: Nabažas, Šviažas, Šliožas 

š: Rėpšas, Rumšas 

im: Mazrimas, Vilimas 

in: Eičinas, Koškinas, Kinčinas, Uščinas, Žąsinas 

ik: Knabikas, Činčikas, Tupikas, Žibikas, Dilbikis, Paulikas, 
Petrikas, Vaitikas, Unikas, Gerika 

yl: Šiuryla, Gauryla 

(i) ul: Jundulas, Janulis, Indriulis 

(i) ūn: Jackūnas, Galiūnas, Balčiūnas, Vasyliūnas, Vese- 
liūnas 

ak: Urlakis 

al: Gabalis, Varkalis 

el: Rytelis, Godelis, Garelis 

en: Kantenis, Lizdenis, Taujenis, Gerbenis 

us, as: Borusas, Gargasas, Imbrasas 

gal. k-us: Butkus, Dapkus, Liutkus, Martinkus, Norkus, 
Sutkus, Stankus, Statkus, Šiurkus, Rimkus, Poškus, Rėškus, 
Ročkus 

gal. č-ius: Dančius, Balvočius, Girčius, Kančius, Liaučius, 
Mačius, Šalčius, Vaičius. 

dž, dz-ius: Gedžius, Pundzius (Gailius) 

gal. ys, is: Balys, Biržys, Bakys, Bučys, Jocys, Kvadrys, 
Kerys, Liūlys, Nagys, Pukštys, Raustys, Ruzgys, Ročys, Stonys, 
Smilgys, Stašys, Šiuipys, Šaulys, Švanys, Šukys, Šveisys, Ulkys, 
Valys, Vagrys, Veisys; Saulis, Smagris, Skindelis, Šliauderis, 
Budris, Igaris, Nostis, Reivietis 

a, ė: Saunora, Šemata, Kentra, Liauba, Milėška, Mika, Žiau- 
ga, Žiolpa, Jukna 

as: Nemunas, Šliaustas, Tūzas, Rekeltas, Paradninkas 
(Pjaulunkavičia?) 

gyv., daik.: Vanagas, Vilkas, Voveris, Želvis, Žylė, Briedis, 
Rupka, Stumbras; Molis, Sidabras, Žagaras, Kaupas, Serapinas, 
Vaivada. 

$ 9. Šitas kuone plikas skaitmenis skaityti ir sekti daugeliui 
bus nuobodu. Tečiau aš jas spausdinu, pripažindamas tokių Ži- 
nių svarbumą, norint geriau pažinti savo tėvynę. Šiuo savo Lai- 
žuvos parapijos aprašymu aš norėčiau patarnauti ypačiai kuni- 
gams, kurie, kaip jau minėjau, raginant gerb. pr. Maculevičiui, 

turės šį rudenį iš naujo sudaryti kiekvienos parapijos „status 
animarum“. Turėdami darbo pavyzdį, jau lengviau galės patys 
papildyti, ko aš nenumačiau; tokiuo būdu galės susidaryti 
šioks toks materialas mūsų kraštui tyrinėti. Jei kas malonės 
savo tyrinėjimus laikraščiuose paskelbti, dar geriau padarys, 
nes šitokios žinios bus juk nesulyginamai naudingesnės už tuš- 
čią aimanavimą: pas mus šviesos maža, degtinę geria ir t.t. 

Sakoma - tas kraštas kultūringesnis, kurs daugiau suvartoja 
muilo, popierio, geležies, miltelių dantims šveisti. Ir daug ko 
kito. Paskutiniais laikais pradėta sakyti - kur daugiau randasi 
ūkio dirbamųjų ir važiuojamųjų mašinų. Tai būtų visiškai tikra 
teisybė, jei pridėtume - kur tos mašinos daugiau žmonių su- 
žeidžia ir sutraiško. Ačiū Ponui Dievui, tame dalyke mes toli 
gražu neesame atsilikę. Gal dar pralenkę kitus kraštus. Kiek 
tai mūsų jaunuomenės apgadina kas ruduo kuliamosios ir k. 
mašinos! Tų atsitikimų nebenori nė laikraščiai beskelbti; girdi, 
tai šiukšlės, o ne naujienos! Didelio čia man daikto koks pus- 
kapis ar pora kapų nupjaustytų pirštų ir keletas dešimtų nu- 
traukytų rankų ir kojų. Ot, kai galvą nugnybia... 

Na, jei redakcijai tokios naujienos juoba patinka, yra pas 
mus ir tokių. Kultūrinti mūsiškius dažnai padeda Mintaujos 
latviai. Jų lankstymas automobiliais jau gerai visiems žino- 
mas — ne vienas gauna gerokai padrebėti, kol automobilius 
praskrenda pro šalį. Kartais betgi ir drebėjimas ne kiek 
tepadeda. Štai 23 d. š. mėn. Borusai vedės iš Kuršo pirkę kar- 
vę. Išgirdę atpukšint automobilį, Borusas šoko arklio galvos 
apdengtų, o Borusienė karvės šalin pastumėtų. Bet automobilis 
pagriebė ją pačią ir, sulaužęs rankas ir kojas, sviedė į antrą 
pusę šašiejaus, pusiau perskeldamas ir galvą. Žinoma, kad 
mušti, tai jau ant vietos, negyvai. Ką gi nabagė būtų dariusi 
be rankų ir kojų? 

Šoferis suimtas. Bet kas iš to? Vyrui žmonos, o trims ma- 
žiukams motutės negi besugrąžins. 

POLITIKOS PAŠNEKESIAI 


Politikavimo ūpas. Apleista konstitucija. Jos naikintojai ir užtarytojai. 

Lietuvių atstovų vieta. Su partijomis ar be partijų? Viešoji opinija 

nebelinksta į partijas. Atstovų siuntimas - demonstracija ir mokykla. 
Austrijos parlamentiniai klubai. Kodėl gi ne Rusijos? 


Paprastuoju ramiuoju laiku ir daug rašančiam publicistui 
sočiai gana rūpesnių apie vietinius reikalus ir sielvartų dėljų. 
Paprastu laiku visi mes, Lietuvos laikraštininkai, težinome sa- 
vo naminę politiką. Bet kai jau per smarkiai susisuka bend- 
rosios valstijos viesulai, kai ir nuo mūsų galvų ima kristi ke- 
purės, - tai staigiai ir, žinoma, trumpam laikui imame ir visi 
pavirstame gerokais politikais platesnėje to žodžio prasmėje. 
Štai artinasi ketvirtieji rinkimai atstovų į jauną Rusijos par- 
lamentą - Dūmą. Per ketverius metus tylėję, laikraščiai ima 
smarkiai kratyti ir buvusiųjų atstovų taktiką, ir laukiamųjų 
atstovų privalumus. Ir visi moka silpnumus pasergėti ir dėl 
stokos tvirtumų paraudoti. Geri politikai, ir gana; bent kiek- 
vienas rašytojas išmintingesnis ir labiau prityręs politikos da- 
lyke už esamuosius atstovus; kiekvienas blaiviau žiūri į poli- 
tikos pasiutimus... 

Tokiais laikais niekaip neiškenčiu ir aš nepapolitikavęs, 
nors šiaip — tiek man tai ir terūpi. Antai pirmuosiuose rin- 
kimuose nė iš tolo nenorėjau dalyvauti, nors turėjau rinkėjo 
cenzą. Bet ant popierio vis dėlto dveitą sykių ėmiau ir „su- 
griešijau“. (Žiūr. mano Politikos pašnekesių „Vilniaus Žiniose“ 
1906 metų.) Per kitus rinkimus tylėjau raštu, bet kišaus darbu 
į rinkimus, nors nebeturėdamas jokios teisės kišties. Dabar vėl 
dalyvausiu kaipo rinkikas, nebesišalindamas nuo tos kiekvieno 
piliečio pareigos. O kol kas bus, o bus tai ne taip veikiai, knita 
bent laikraštyje pradėti politikuoti. Jei kiti, tai kodėl gi ir aš 
ne? Politikai visi mes esame negudrūs. Tat tikiuosi, kad ir mano 
tą politikavimo silpnybę dovanos visuomenė (ne „Visuomenė“: 
ta nedovanotų)!, lygiai dievotai už visus atsidusdama: „Atlei- 
džiame jums, nes, nabagai, nežinote ką darote“... 


Tretį kartą sušauktasis Rusų parlamentas baigia paskirtą 
savo amžį - penkerių metų darbą. Laikraščiai (ne tik lietuvių), 
it įnirtę ima rūpestingai sąskaitoti visus to darbo gerumus ir 
nedaug jų teranda. Pasak rusų juokų laikraščio „Satyrikon“3 
Nr. 9: „Torgovali - veselilis, podščitali - proslezilis“*. Padaryta 
labai daug ir įvairaus, bet vis smulkaus darbo; išvirta tikras 
šiupinys (vermišel). Nieko gi beveik nepadaryta tokio, kas būtų 
sustiprinęs 1905 metais gimdytąją konstituciją, arba kas būtų 
bent pavaręs link įvykimo anų žadėtųjų liuosybių: tikėjimo, 
žodžio, draugijų, sąjungų ir asmens". Aiman, daug anuomet 
trumpam laikui pasirodžiusio liuosumo, šiais penkeriais me- 
tais atgal suvarė į pirmykščias vėžas. Iš vargšės konstitucijos 
šiandieną vien tik karčiai tesityčioja; ne iš jos pačios, žinoma: 
tai per brangus žodis; tikriaus iš tų, kurie tą gražų vardą paliko 
vieną, be turinio. 

"Jei konstitucijos vykinimas priderėjo nuo visų kraštų susiųs- 
tųjų į parlamentą atstovų, tai kodėl gi jie nevykino? Ką veiks 
nevykinę. Tam tyčia buvo sudaryta net keletas partijų: žmonių 
laisvės, arba konstitucijos demokratų, trumpai - kadetų; spalių 
mėnesio paskelbtojo laisvių manifesto apgynėjų, trumpai - spa- 
lininkų; konstitucijos katalikų, nebekalbant apie kairesnes 
partijas“. Galbūt jos ir būtų įvykinusios konstitucijos liuosybes, 
kad vyriausybė nebūtų pabūgusi revoliucijos ir tarytum tai ją 
padariusių pačių liuosybių. Paleidusi vienus ir antrus bent kiek 
liuosiau išrinktus atstovus, vyriausybė birželio 3 d. 1907 metų 
tokią sudarė rinkimų tvarką, kad į Dūmą tepakliūtų mažuma 
anų liuosybių šalininkų. Prieš tas visiems Rusijos piliečiams 
bendras liuosybes vyriausybė pakišo rusų privilegiruotą nacio- 
nalizmą ir jas atsvėrė, nacionalizmo meškeria pagavo didžiumą 
visuomenės ir rinkėjų. Iš tų tai savimylių rusų tautininkų valdžia 
susidarė Dūmoje didžiumą ją palaikančių atstovų. Konstitucijos 
katalikams visai buvo neleista įsigyventi; kadetų sumažėjo; 
vidurį sudarė spalininkai, bet ir tie žymiai nusviro į dešinę ir 
ėmė vyriausybei pataikauti, gerokai pamiršę pirmykštį savo 
atsiradimo tikslą. Iš visos konstitucijos beliko viena žmonių at- 
stovybė; įstatymus taisant, ir ta, kaip sakėme, nebe visai liuosa. 

Vis dėlto konstitucija galutinai neatšaukta. Ji gyvuoja bent 
ant popierio. Liuosybių baimė nyksta. Vyriausybė turės dary- 
ties minkštesnė ir nebe taip baidysis liuosesnių reformų. Bet 
šiandieniai jos talkininkai: dešinieji, tautininkai, spalininkai 
įsigalėdami jau virsta kartais jos liepėjais. Ir jie nepaliaus trukdę 
pačios vyriausybės vykinti konstituciją, nes privilegijų apetitai 
auga jas bevartojant, o įvykinta konstitucija lygina visų piliečių 
teises, ar jie būtų „tikri“ rusai, ar tik gimę rusais, ar visai ne 
rusais gimę — svetimtaučiai. Mažuma rusų, o jų Dūmoje vis 
dėlto bent trečdalis, tai mato ir jaučia; sielojasi, kaip tai ne- 
teisinga ir nepažangųu, ir, kiek tik tesėdami, stengiasi atsverti 
dešiniuosius, sumanant ir priimanti naujus įstatymus. Jų darbas 
ir pastangos brangūs kaipo gražios idėjos vaisiai, mums gi, 
vadinamiesiems svetimtaučiams arba „netikriems“ Rusijos 
piliečiams, dar brangesnis, nes tik pažangiame valstybės 
sutvarkyme tegalime laimėti. Štai kodėl „Viltis“ įžangiamame 
Nr. 23 straipsnyje nesvyruodama pasakė: „Dūmoje mūsų 
atstovų vieta opozicijos eilėse“?. Čia dviejų nuomonių būti 
negali. Jei ne dėl ko kito, tai dėl savo aiškiai regimos naudos 
lygsvarą, įstatymų darymo darbe, idant tie įstatymai kuo 
mažiausia mus aplenktų. Dešinieji tyčia kartkartėmis rūpinasi 
taip suburti, kad opozicija tos dienos valdžiai rodytųsi lyg ir 
neištikimybė pačiai valstybei. Bet tai toli ne tas pat. Kiekvie- 
name parlamente yra ir turi būti opozicija, kuri betgi susidaro 
iš ištikimiausių valstybės žmonių, tik bent kiek kitaip manan- 
čių, negu tos dienos valdžia, apie valstybės gerybę. Šalinties 
nuo opozicijos, kad nepelnytumei atstovaujamam kraštui val- 
džios nemalonę, nėra ko. Nereikia tik per vieną laikyti pasi- 
priešinimo ir lindimo į akis, matant savo priešininką ne tiek 
klystantį, kiek tyčia nedoriai darantį. Gražiausi, mano nuomo- 
ne, vieta Dūmoje tarp dabartinių kadetų ir progresistų arba 
greta tų dviejų partijų: vieniems bent kiek svyrant į dešinę, į 
progresistus, kitiems į kairę, į kadetus; skirtumai neišvengiami. 

Užtai dvejopos nuomonės esama, kaip mažumai atstovų iš- 
siskirstyti ir kaip spiesties į vieną, norint palaikyti pažangumą 


. 446 - 


įstatymų daryme arba aprūpinti ypatingos kokios provincijos 
reikalus. Šabloninė nuomonė - prieš partijas statyti partijas, 
prieš stiprias — stiprias; atskiri atstovai teprivalo savimi didinti 
partijas. Mūsų atstovai visose dūmose buvo šios nuomonės; 
vieni priderėjo prie socialdemokratų, kiti prie darbiečių, kiti 
prie kadetų, kiti prie lenkų kolos. 

Bet tokio pasiskirstymo nepakanka. Tai buvo pritirta, kaip 
tik pradėjo parlamento darbus dirbti. Kuone pat pradžioje 
pasirodė reikalinga šalia stipriai susidariusių partijų sudaryti 
kai kuriems labai svarbiems sumanymams vykinti antrines or- 
ganizacijas platesnėmis negu partijų platformomis. Buvo, saky- 
sine, besusidarą anuomet vadinamųjų autonomistų, prie kurių 
galėjo priderėti žmonės iš visų partijų, kurie tik skaitė vyriau- 
siu dalyku valdžios išskaidymą (decentralizaciją), arba sutei- 
kimą atskiroms valstybės dalims didesnės laisvės valdyties 
sulig vietinių reikalų. Šisai sumanymas, veikiai įvykęs, būtų 
daug nusvėręs Dūmos darbuose, kad Dūma nebūtų buvusi 
vyriausybės paleista. Ir ne iš piršto jisai, šis sumanymas, išlūžo, 
ne iš kelmo koks svajotojas jį išspyrė, bet jį pagimdė pačios 
kairiosios partijos nesirūpindamos, o dažnai ir visai nematy- 
damos atskirų smulkesniųjų valstybės dalių su ypatingais jų 
reikalais. Kartais gal ir matė, bet programa neleido susmulkėti, 
užsiimti detaliais, kad visybė reikalinga ginti. Į partiją įstojęs, 
turi į viską žiūrėti partijos akimis, kalbėti partijos programos 
žodžiais, o dažniausia ir visai nieko nekalbėti, nės už visus 
atkalba partijų vadai arba prašmatnieji kalbėtojai. Toks dalykų 
padėjimas labiaus atsidavusiems savo kraštui atstovams 
dažnai pasidaro labai sunkus ir tiesiog nebepakenčiamai 
varžantis. Štai ir pavyzdys. Kauniškių valstiečių atstovas 
Pranas Kuzma, nebėgdamas iš kairėsės pusės, išbėgo iš social- 
demokratų partijos; bevelijo pasilikti „laukiniu“, bet užtat liuo- 
su kalbėti ir balsuoti taip, kaip jį siuntusių valstiečių reikalai 
rodo, o ne kaip jiems svetimos partijos programa reikalauja“. 


* Žiūr. Pr. Kuzmos? knygą: „Dūma ir jos darbai“. „Vilties“ išleidimas, Šlape- 
lienės knygyne Vilniuje, 15 kap. Ji šiuo laiku labai būtų naudinga plačiai 
paskleidus tarp žmonių, ypač tarp rinkikų. 

Laukiniu likus, nėra ko bijoti ir to, kuo baidydavo pirmųjų 
dūmų atstovai: jei nepriderėsi, girdi, prie partijos, negausi 
dirbti vyriausįjį Dūmos darbą - nepateksi į komisijas; sunkiai 
ir balsą gausi rūpimame dalyke, jei kuri partija jam nepritars. 
Tinkamus žmones, kai ką išmanančius gaudyte gaudo į komi- 
sijas, nes ten darbo begalės, užtenka vietos ir partijų atstovams, 
ir „laukiniams“, tik išmanyk, mokėk ir norėk. 

Kaip pačios partijos, taip ir atsiskyrusieji nuo jų dažnai tad 
esti antrosios nuomonės, jog galimas ir dažnai kur kas tikslesnis 
esti susibaudimas į atskirus būrius, visai liuosus nuo varžančių 
partijinių programų. Trečiojoje Dūmoje mes žinome tris tokiuos 
būrius, tikriaus —- pustrečio: mahometonų ir lenkų „kolo“ su jo 
priemazga Lietuvos ir Rusios lenkų „koleliu“. Mahometonys 
dirbo šlovingai, nors ne ką tepelnė. Lenkai susikompromitavo, 
pernelyg vergiškai laižydamies į Dūmos galinguosius ir sukom- 
promitavo Lietuvos lenkus, kurių nei darbo, nei vaisių nesimatė. 

Lenkai stebėjosi, kodėl ir lietuviai nesudarę savo „kolo“ — 
būrio. Štai neseniai dar, vos prieš metus, rašė Nr. 94 Varšuvos 
„S owo“!?. „Kodėl lietuviai dūmoje nesusidaro atskiro savo 
kolo? Materialo tokiai organizacijai juk būtų. Penkių atstovų 
pilnai pakanka padaryti kolegijai. P. Cijūnėlis"', matyti, nenori 
skųsti (! - Red.) lietuvių pasiuntinių. Bet ir bejo žodžių lengva 
suprasti priežastis. Vyriausioji, o gal ir vienatinė, tai asmeninė 
p. Bulotos ambicija!?. Dūma atidarė jam platesnę veikimo dirvą; 
jo neabejotinas gabumas organizuoti, jo iškalba ir šaltas protas 
sakykloje, galop jo doktrineriškas radikalizmas, — padarė jį 
didesnės Dūmos partijos vadu, bentgi kitokią rolę vaidinančios 
opozicijoje, neg būtų galėjęs vaidinti lietuvių „kolo“. Nenoriu 
mažinti patriotinių Bulotos jausmų vertybės, kursai pripažino 
darbiečių partiją tinkamesniu organu lietuvių reikalams remti, 
neg būtų buvęs lietuvių „kolo“. Ale tai labai abejotinas dalykas 
(wysoce wątpliwa rzecz), ar tokia parlamentinė taktika yra 
gera mokykla lietuviams praktiškai auklėti“. 

Šiandieną vis populiariškyn eina nuomonė, kad Rusijos pa- 
kraščių atstovams, „svetimtaučių“ siunčiamiems į tautinę rusų 
Dūmą, skyrium kiekvienam pakraščiui, nesudarant žymaus 

skaičiaus, visai neverta ištirpti didelėse partijose, tapti vien 
tik jų pažibomis, be jokios naudos atstovaujamam kraštui. Vis 
mažiau ką bejįtikina tvirtinimai partijoms ištikimųjų (ortodok- 
sų) žmonių, kad ir nereikią rūpinties dalimis, kol visybė neap- 
rūpinta. Girdi, kas tik rūpinasi atmainyti esamąją pasenusią 
valstybės tvarką, tas lygiai tarnauja Kaukazui ir Latvijai, lygiai 
Sibirijai ir Lietuvai. Nebejtikina, nors tai ir vadinasi — giliąja 
politika ir pati savyje yra teisinga. Ką gi padarysi, kad žmonės 
ją nebenori sekti, per daug pajėgų dykai išeikvoję ir pavirtę 
oportunistais - negiliausiais politikais. Ką gi padarysi, kad tau 
atsako: kol jūsų partijų svajojimai, dažnai tikros chimeros, įvyks, 
praktikos žmonės jau daug ką bus ir be to laimėję dalimis ir 
pačioms partijoms bus nutiesę lygesnį kelią. Dalimis ir reikia iš 
vyriausybės pešioti ir teisių, ir liuosybių. Darykis talką vienam 
tik dalykui išpešti. Kai išsipeši, ieškok talkininkų antram ir t.t. 

Mūsų atstovai pirmosiose dviejose dūmose nedaug teturėjo 
laiko pritirti. Tai iš jų nedaug ko ir tereikalaujama. Bet pikta 
žiūrėti į didžiumą atstovų šioje trečioje, kad jie nenori suprasti 
visiems labai suprantamo dalyko, jog išsiuntimas į parlamentą 
tam tikrų atstovų yra ne vien prisidėjimas prie bendrų įstatymų 
kalimo, bet dar didžiausi politikos demonstracija visos vals- 
tybės ir net viso civilizuoto pasaulio akyse. Siunčiu savo atsto- 
vus, tai esmi (ergo sum). Ir siunčiu ne vieną, ne dveitą, bet kur 
kas daugiau; tai ne tik esmi, bet nemaža sveriu valstybės gy- 
venime. Jei Amerika būtų mačiusi lietuvių parlamentinę grupę 
Rusijoje, argi būtų, sakysime, čikagiečiams, p. Elijošiui ir kun. 
A. Skripkui reikėję dar užperniai važiuoti į Vašingtoną ir ten 
išrodinėti, kad lietuviai tai atskirta tauta, kuri privalo atskiro 
surašymo, darant visuotinąjį surašą?? Lietuviams, sakau, 
pikta, kad tebereikia tokį „darbą“ dirbti. Bet reikia ir dar reiks, 
kol mūsų atstovai laikysis šiandieninės taktikos ir neįtikins 
pasaulio, kad lietuviai tai ne prūsai ir ne lyviai, tepalikę savo 
kraštui vieną vardą, o patys kitų tautų jūroje ištirpę. 

Savo atstovų siuntimas — tai įsteigimas geros mokyklos tau- 
tiečiams praktiškai auklėti politikoje, kaip sako p. S owny vir- 
šiaus paminėtame „S owo“ numeryje. 

Lietuvių būrys, jei būtų toks susidaręs, būtų tikrai turėjęs 
4, ogalir 5 atstovus. Cijūnėlio neskaitau, nes jį Vilniaus bajorai 
tyčia pasirinko, kad jų skverno laikytųsi; tai ir būtų laikęsis. 
Užtat, nujau, bene būtų tame būryje atsiradęs Zaviša, ypač 
vėliau, nes buvo tam tikrų priežasčių. Doriškai gi ir aktyviškai 
iš šalies būtų padėję lietuvių būriui ir Cijūnėlis, ir Zaviša, ir 
Babianskis“. Būtų tad susidariusi visai nepaniekintina lietu- 
vių tautinė organizacija - politikos mokykla Lietuvai. Bet ne- 
susidarė. 

„Stlowo“ kaltina Bulotą dėl tų dviejų dalykų nesupratimo 
ir prikiša jam asmeninę ambiciją, kaipo vienatinę priežastį lie- 
tuvių apleidimo. Aš taip nepasakyčiau. Tai tikrai lenkiškas ko- 
munalas. Ag ir 1898 m. „Przegląd Wszechpolski“ (Nr. 18, 
p. 279-282 „G'os prawdy w sprawach litwoma "$Kškėl- 
bė urbi et orbi", jog ir litwomanai gimstą iš „užsigeidimo pla- 
tesnės dirvos savo ambicijai“. Bulota bevelijo būti betaučių 
darbiečių vadu; Bulota bebalsius mūsų atstovus paskandino 
dvasia svetimų mums rusų „obščinnikų“ 8 jūroje (žiūr. „Vilt.“ 
Nr. 25 „Vištos išperėti ančiukai“). Bet tai buvo paties Bulotos 
šokis: kaip mokėjo, taip šoko. Kiti visai nemokėjo, tai ir visai 
nešoko. Nei aš, nei kiti nedarome ir teisės neturime tiems atsto- 
vams akis badyti. Turime tokiuos atstovus, kokiuos pasirin- 
kome. Jei netinka, kitąkart pasirinksime kitokius. Renkant juos, 
anuomet mums vyriausiai rūpėjo tretį kartą demonstratyviškai 
pažeminti bajorus, paimant ant jų viršų. Tą tikslą pasiekėme. 
Jei dabar bus kitokis vyriausias rūpesnis - produktyviškumas 
tautos atstovų darbo, tai tam tikrų ir išpildytojų ieškosime. 
Bet išsirinkę ir vėl neturėsime teisės iš tolo būdami, savo 
atstovus, kaip kokiuos pajacus, tampyti už siūlo, idant jie taip 
šoktų, kaip provincijos politikai geidžia. Tad ir mūsų laikraš- 
čiai, ypač „Viltis“ ir „Šaltinis“, jei kalba ne taip, kaip yra buvę 
dabartinėje Dūmoje, kalba daugiau ateičiai, kaip geriau būtų 
paskui padarius. Ir jie, tie laikraščiai, gerokai pateisinami, jei 
kartais ir karčiau pašneka, nes sunku nusivaldyti, kai net sve- 
timtaučiai pirštais rodo penkerių metų pragaišinimą, galėjus 
turėti tautinės politikos mokyklą Dūmoje; sunku nusivaldyti, 

matant kituose kraštuose visai kitokį elgimosi būdą; sunku, 
kada, sakysime, p. Bulota ne prirodymais gina savo elgimosi 
būdą, bet keikimu tų, kurie tai kritikuoja. 

Antai Austrijos parlamentas. Kame regime mažųjų tautų 
atstovus? Partijose maža jų: tenai jie nebūtų žymūs. Jie sudaro 
politikos klubus. Nors kai kurių rūšių atstovų tebūtų dveitas, 
nors pagaliaus vienas, — vis dėlto apsiskelbia, susidarę tam 
tikrą politikos klubą, kurs ir rems štai šitokią politikos idėją; 
demonstratyviškai kalba ne vieno savo vardu, ne kaipo „lau- 
kinis“, bet vardu ištisos dalies, kurios bent autonominės pro- 
vincijos. Galicijos rusinai, sakysime, suskydę į ukrainofilus ir 
moskaliofilus“. Ir tą skirtumą katras sau per savo atstovus de- 
monstruoja parlamente visai Austrijai, o per Austriją Rusijai 
ir kitiems. Tie Austrijos parlamentiniai klubai ir yra saviškiams 
tos prakto tautinės politikos auklėjimo mokyklos, kurių visas 
pasaulis iš savo atstovų reikalauja. 

Rusų parlamente tokių, kaip Austrijoje, parlamentinių 
klubų lig šiol nebuvo, jei neskaitysime grafo Bobrinskio klubo 
ar „čajų“??, kaip jie ten vadinasi. Aš nežinau, ar ir galima jų 
steigti. Bet jei administracija nekliudytų tokio darbo arba 
kliūtys būtų apgalimos, tai mano svajojimu būtų, kad sudarytų 
bent keliolika visiškai savarankių, taip sakant, provincijų klu- 
bų, nesivaržančių partijinėmis programomis ir jų prietarais. 
Paskui, kylant tai vienam, tai kitam opiam politikos klausimui, 
kiekvieną sykį kad tartųsi jie savo tarpe ir laikų nusistatytų 
elgimosi būdą. Tokiuo būdu, man rodos, galima būtų gerokai 
apskaldyti kraštutiniąsias fanatikes partijas (iš abiejų kraštų), 
atskirus jų narius, sunaudojant bent tiems dalykams, kuriems 
negalima ir net nepridera pasinaudoti visa partija - daryti su 
ja kompromisą. Tokie klubai padėtų ir mūsų „Lietuvos ir Ru- 
sijos lenkų kolui“ sykį paleisti „Lenkų kolo“, tos tikrosios jo 
„pani matki“?!, sijoną,kurios įsitvėrę ėjo visą laiką, patys pa- 
likdami bergždžiais. 

Panašius nepartijinių būrių blokus nebe šiandieną skelbia 
kai kurios labai gerbtinos partijos, kaip antai žmonių laisvės 
partija. O kas svarbiausia, laikraščiuose jau dabar vis dažniau 

skaitome apie nepartijinių žmonių susibaudimą, rinkimams 
ateinant. Bene vertėtų ir mums šaltai apie tai pagalvoti? Jei 
abyssus abyssum invocat - bedugnė bedugnės šaukiasi, jei ese- 
trai sukėlė juodašimčius, Vyborgas - spalininkus??, kairieji - de- 
šiniuosius, tai bene likta nepartijiniams progresistams įtaisyti 
Dūmos darbą į vaisingumą? Bene ieškoti mums mūsų atstovų 
pažangių demokratų ir vis dėlto nepartijinių? Tautininkų, o 
ne atsidavėlių svetimoms idėjoms? Ir jei rastume tokių, tai ar 
žiūrėti jų luomo ir tikybos? Bajoras, kunigas, valstietis, kata- 
likas, reformatas*, - tiks mums atstovauti, jei bus tikrai pažan- 
gių ir demokratų principų, gins vyriausiai dauguomenės - 
darbo žmonių reikalus ir nebus bent ėdikas tikinčiųjų, jei jau 
negalima turėti jų apgynėjai. 

Taip buvo Kaune nutarta ir anų keleto kunigų rinkikų: 
„Rinksime lietuvį demokratą, nežiūrėdami jo luomo“. Iš to ir 
kito, gerai nenugirdus, visa legenda apie klerikalų tarybas su 
dvarininkais, kurią paleido ad usum delphini* mūsų ir ne 
mūsų tariamieji pirmeiviai. 

Pagalvokime ir pasikalbėkime per laikraščius. Kiek galė- 
dami šalčiau. 


Kuomet bus rinkimai? Kunigų apatija. Mano kandidatūra. 
Spaudos apkurtimas. Atsakykite! 


Visiškai tikros žinios mums skelbia, kad ši trečioji Dūma 
bedirbsianti maždaug iki pusei gegužės mėnesio. Rinkimai į 
ketvirtąją Dūmą pirmosios eilės būsią jau rugsėjo pusėje arba 
jo gale; antrosios eilės - spalių mėnesio pradžioje arba pusėje. 
Darbą ketvirtoji Dūma pradėsianti lapkričio mėn. pradžioje. 

Prisiruošti į rinkimų kampaniją beliko tad ketvertas mėne- 
sių. Ir jau ruošiamasi. Dešinieji su tautininkais, tautininkai su 
spalininkais, spalininkai su kadetais, kadetai su pažangiaisiais 
(progresistais) mėgina tarties, daryti „blokus“ rinkimų laikui. 
Sinodas ragina archijerejus, šie „blagočinus“ (dekanus), šie 
šventikus taip pat nesnausti. Kažin iš kur išrovę kai kurie lenkų 


* Su žydais skyrium tarybos. 

laikraščiai buvo paskelbę, kad ir Žemaičių vyskupas išsiun- 
tinėjęs kunigams paraginimus. Tokio aplinkraščio neesame 
matę, ne tik negavę. Ir vargu bau gausime. Žemaičių vyskupas 
politika neužsiima, jokios partijos neproteguoja, jokio kunigo 
pravesti į Dūmą nesirūpina. Per savo vardines Trijuose Kara- 
liuose tėra kalbėjęs apskritai, jog kiekvieno piliečio pareiga yra 
rinkimuose dalyvauti ir savo balsą paduoti už tą kandidatą, 
kurs jam rodysis tinkamiausiu atstovu tose aplinkybėse ir 
sąlygose. Jokių kandidato privalumų neparodė ir jokių kandi- 
datų neįvardijo. Taktingiau, liberališkiau ir padaryti negalėjo. 

Šituos žodžius primename lietuviams, ypač kunigams, 
idant jie pradėtų labiau sieloties artimaisiais rinkimais; dar 
geriau — idant labiau imtų galvoti ir apie dabarties lietuvių 
reikalus ir apie žmones, kurie mokėtų ir norėtų tuos neišsva- 
jotus dienos, jei ne ateities, reikalus patenkinti. Iki šiol tema- 
tėme tų dažnai vienatinių sodžiaus inteligentų apatiją. „Ryž- 
kitės!“ — moja ranka ir tursinėja vien tik apie savo kampelio 
reikalus, kaip jiems pataria ir net iš jų reikalauja kai kurie 
politikos „išminčiai“. Labai natūralis dalykas pasirūpinti savo 
dirbamu darbu - tikėjimu ir savo eilės darbininkais — dva- 
siškiais. Bet kiekvieno piliečio, neišskiriant nė dvasiškių, doros 
dalykas yra dar labiau rūpinties bendrąja piliečių laime ir lais- 
ve, įtekant į įstatymų leidimą. Su tuo net lenkai demokratai iš 
„Przegląd Wile skio“ sutinka?“ 

Kažin koks knisius bemokslis iš Kauno davė telegramą į 
Maskvos rusų laikraštį „Russkoje Slovo“?, kad Kauno gub. 
lietuviai dvasiškiai ar tautininkai, nebeatmenu, statą mano 
kandidatūrą ir tariąsi su rusais tautininkais. O visi „progre- 
sistai“ drauge su žydais ketiną juos atsverti. Nesistebiu, kad 
tokią telegramą Kauno nuošalio „politikas“ galėjo sustatyti. 
Stebiuosi, kad „Russkoje Slovo“, toks rimtas ir šviesus laikraš- 
tis, priėmė ir įsidėjo, o vietinis (!) lenkų laikraštis „Kurjer Li- 
tewski“?*, apsimesdamas taip pat nieko neišmanąs, viską atkar- 
tojo. Ir maskviečiai, ir ypač vilniečiai, jei nemiegodami rašo, 
gali atsiminti, kas tai yra, iš kur kilę ir kieno į Dūmą pasiųsti 
Zamyslovskiai ir Kovalenkai, ir ar galima blokus daryti su 

rusais, kurių Kauno gub. ir nedaug ir tie patys išskirti į tam 
tikrą būrį. Nedidelis gudrumas ir lietuvius tautininkus išskirti 
iš progresistų, pasisavinant tą gražų krypsnį drauge su žydais. 
Lietuviai tautininkai niekuomet nemanė ir nemano atimti iš 
žydų jų deputato. Jį savo naudai tenorėtų paveržti mūsų dva- 
rininkai. O apie pažangumą tautos politikoje ir ekonomikoje 
daug galima būtų ginčyties, katrų viršus, - ar rėksnių ir pagyrų 
maišo, ar tylių darbininkų, pravardžiuojamų atgalainiais. 
Kažin kieno „pastatytoji“ mano kandidatūra taip ir kanki- 
nasi. Ginti jos dar niekas negynė nei raštu, nei gyvu žodžiu. Bet 
priešinties jai, girdis, ima visa dvarininkų koalicija aiškiais 
žodžiais, o mūsų „demokratai“ neaiškiai, bet taip pat tvirtai. 
Laimingų ginčų tiems, kurie nežino, kaip kitaip sugaišinus laiką! 
Aš gi drįsčiau nusistebėti, kodėl nei šie, nei tie, nei kiti manęs 
paties nesiteikė paklausti, kur aš pats statau savo kandidatūrą: 
į Dūmą, ar į amerikiečių kongresą, prisivalgęs „sandvichų“ — 
nuo Sandvičių salų, kaip atsikirto Doroševičius?. Be reikalo 
tad stenėtų žydai ir jų samdomieji, girdėti, mūsų „netauti- 
ninkai“, atsverdami tą, kurs neketina jiems kenkti. 
Visuomenėje tad bent kiek pradeda rūgti ir tai šen, tai ten 
pukšėti sprogstančiais kunkulais. Visuomenėje rūgsta, ojosios 
išreiškėja - mūsų spauda kaip ir negirdi to. Kitų tautų laikraš- 
čiai senai jau įsitaisė tam tikrą kronikos skyrių — rinkimai, ir 
puikių straipsnių duoda. Mūsų laikraščiai, žioptelėję po kar- 
telį, ir vėl įsigaužia, kvakšėdami apie vakarykščius dalykus. 
Net ir pabadyti akstinu neįsijudina. „Kniaz, kniaz, vozmi svo- 
ju trubočku“*2š, jei apkurtai!.. Sakykitės pagaliaus, ko norite, 
ko laukiate, su kuo ketinate pasirodyti! Juk laikas išsibarti, iš- 
siargumentuoti ir galop gal prie ko bendro prieiti. 
Dar sykį tad atkartoju, ką prieš Velykas esu parašęs, o „Vil- 
tis“ vos tik Nr. 39 ir 40 yra išspausdinusi, bet klausimų pavidale. 
1. Ar teisingas mano tvirtinimas, kad tautiniam ir vis dėlto 
opozicijiniam pažangiam Hetuvių deputatų būriui gražiausia 
vieta greta kadetų ir progresistų? 


* „Gore ot uma“. 

2. Ar teisinga, kad iš nepartijinių progresistų galima laukti 
vaisingesnio darbo? 

Galima III mano pašnekesyje ir daugiau temų rasti polemi- 
kai. Prie tų dviejų senųjų klausimų nūnai pridėkime dar trečią. 

3. Lietuviai tautininkai su netautininkais ar negalėtų su- 
sitaikinti per rinkimus ir jų deputatai po rinkimų - formuluo- 
jamoje, bet dar nesuformuluotoje naujoje progresistų partijos 
programoje; priimti ją, rezervuojant jau, kaipo tautos politikos 
klubui, savarankiškumą? 

Trečiojoje Dūmoje progresistai nesudarė didžiosios frak- 
cijos, nors jų buvo nemaža“, ne kuo tepasižymėjo, nelindo į 
akis, nekišo atskirų savo rezoliucijų ar pataisų, ir vis dėlto jie 
traukė į save mano simpatiją. Instinktu jaučiau, ne protu iš- 
maniau, kad mums ir daugeliui kitų artimesni būtų progre- 
sistai, ne kadetai, ne trudovikai. Apie dešinesnius ką ir bekal- 
bėti! Tokio pat instinkto, kaip žemiau pamatysime, būta ir rusų 
visuomenėje. Štai dabar progresistai ima kelti aukštyn galvas. 
Apie juos vis balsiau ima kalbėti, vis karščiau ginčyties. Mask- 
voje susidarė net tam tikras pažangiųjų nepartijinių rinkėjų 
biuras, kur dalyvauja žymūs progresistai: Četverikovas, 
kunigaikštis Lvovas, kn. Golicynas, deputatai I. N. Jefremovas, 
N. N. Lvovas, „mastityj M. M. Kovalevskij“ ir kiti??. Tokios 
atgalainės provincijos, kaip Dono ir k., ima krypti į opoziciją, 
daugiausia į progresistus ar kadetus. Biuras rengiasi netrukus 
paskelbti visą eilę gubernijinių nepartijinių progresistų su- 
važiavimų pasitarti apie rinkimus. Taip pat sutarta, kad pro- 
vincijas lankys Dūmos progresistų partijos nariai, kurie dar- 
buosis, taikindamies į vietines sąlygas. Lietuviai, jei ne visi, 
tai bent viltininkai, pagalvokite tad, ar neverta mums bent kiek 
pasitarti su tuo biuru, ar neverta bent kuris provincijų lanky- 
tojas progresistas atsikviesti į Kauną, į Vilnių, į Marijampolę? 

Mūsų Dūmą dabartini jos šeimininkai — spalininkai su 
nacionalistais ir dešiniaisiais — pristovėjo, kaip arkliai Augijo 
staldą?!. Reikia ji iškuopti. Reikia vertesni deputatai pasiųsti. 


* Žiūr. „Vilties“ Nr. 127(312) 1909 m.39 

Nelengvas tai darbas. Visokių kliūčių pristatė rinkimų tvarka, 
sustatyta birželio 3 d. 1907 m. Valdžia naudojasi sinodu ir net 
apskričių policijos viršininkais. Rusai nacionalistai ir nekul- 
tūringi dešinieji, žemai lenkdamiesi prieš vyriausybę, uoliai 
padeda jai vykinti visus jos sumanymus, padeda taisyti tokią 
pat atgalainę ketvirtąją Dūmą, kaip ir trečioji buvo. Tokioms 
aplinkybėms esant, reikia tiesiog Herkuleso, kad galėtume šiais 
metais išrišti didžiausią politikos uždavinį - geros, taktingos 
opozicijos parinkimą. Verta tam sykiui bent kiek apmalšinti ir 
partijiniai karščiai, ir asmeninės ambicijos. Siūlykime projek- 
tus ir svarstykime juos. Štai pakišau progresistus. Kol mes 
patys išreikšime apie juos savo nuomonę, paklausykime, ką 
kiti apie juos kalba. 


AR RUSIJOS DŪMA REIKALINGA 
„PROGRESISTŲ“? 


„Russkoje Slovo“ nepartijinis, vis dėlto labai pažangus 
Maskvos rusų dienraštis! (Tverskaja ul., d. t-va J. D. Sytina. 
Kaina metams 7 r., pusei m. 4 r.), kuone taip pat prasiplatinęs 
Rusijoje ir klausomas, kaip ir Peterburgo „Novoje Vremia“?, 
šiandieną bene bus už visus kitus laikraščius šlovingesnis, 
blaivesnis, teisingesnis ir pilnai liuosas nuo šelpėjų ir užtary- 
tojų. Nei vyriausybė, nei kuri bent partija to laikraščio nesi- 
savina, nei pinigų jam duoda. Kelinti metai skaitau tą pigų ir 
vis dėlto labai didelį laikraštį (po 2-3 dideliausius lapus), ir 
nė sykio neužėjau, kad jam būtų reikėję pasitaisyti, arba kad 
koks kitas laikraštis būtų jam ką nešlovinga prikišęs. Tokio 
laikraščio balso reikia klausyti ir jo nuomonės sekti. 

Nr. 87 jis pasakė savo nuomonę apie naują politikos parti- 
ją - progresistus, mūsiškai — pažangiuosius, kurie štai laikiau 
už kitus, bet tuo pat sykiu su dešiniaisiais ir nacionalistais, 
mūsiškai — tautininkais, pasirodė rinkimų darbymečiu. Jie 

pasivadino „nepartijine progresistų grupe“, bet kokia tai grupė 
ir koji nori? Per keletą dienų apie juos kalbėta ir rašyta, nely- 
ginant švenčiant jų politikos vardines. Dešinieji, spalininkai, 
kadetai, „Rossijos“* bendradarbiai juo daugiau rašė apie pro- 
gresistus, juo neaiškiau darėsi, kas gi jie tokie? 

„Rossija“ senai jau sielojasi, kad provincijų kadetai galį 
apsimesti progresistais, vadinasi, užsidėti svetima kauke, pa- 
slėpdami tikrąjį savo veidą, ir taip įšliaužti į ketvirtąją Dūmą. 
Išsigandusi, tarškina, jog progresistų visai nereikia; tokiuo 
būdu mena nusikratysianti tuo „politikos maskaradu“. Jos 
balsas, kaipo policijos tyrinėtojos, daug čia nesveria. 

Nepritarė progresistams ir kadetai. „Kas tai? Jokio veido 
nesimato!“ — scenos vaidintojų balsu šaukė kadetai. Anot sta- 
čiatikių kadetų, jokiai opozicijos grupei Rusijoje nėra vietos, 
jei jos neišpuoselės vienas pats P. Miliukovas*. Jei norite va- 
dinties opozicija, būtinai lįskite į kadetų krepšį. Kas ne nuo 
kadetų, tas nebent nuo kipšo. Tokios nuomonės laikydamies, 
kadetai pasididžiavo, sutikdami progresistus; tepasiūlė jiems 
patarnauti savo štabui prieš rinkimus. 

Spalininkai sutiko progresistus, aiškiai pykdami. Jausdami 
sau pavojų, išsiuntė p. Gromoboją baidyti progresistus dirb- 
tiniu griausmu. Jie bijo, kad progresistai neatimtų iš jų dalies 
Dūmos atstovų, kuriuos laiku ėmė tikrais savo nariais skaityti, 
nurodant p. Kryžanauskiui. 

Jei paklausytume partijinių nuomonių, tai progresistų 
likimas būtų tikrai nepavydėtinas: nėra jiems ir neturi būti 
vietos tarpe kitų Rusijos politikos partijų. Bet ar taip yra iš 
tikrųjų? Ar negalima pasižiūrėti į juos savo akimis? Teisybė, 
kad jų tuo tarpu labai nedaug, nors ir veda juos labai žymūs 
žmonės: Kovalevskis ir k. Bet ir nesvarbu, kaip didelė politikos 
partija dabar; daug svarbiaus, kokias teises ji turi gyventi 
ateityje, kokių teisių negalima iš jos atimti ir kitoms atiduoti. 

Į šitą klausimą „Russkoje Slovo“ duoda šitokį atsakymą. 

Progresistų pasirodymas labai įdomus. Atsiminkime, kaip 
nesenai buvo užsimezgusios partijos „ramaus atnaujinimo“ ir 
„demokratinių reformų“ ir progresistų bandymas atsistoti 

Dūmoje į kairę nuo spalininkų. Turėsime pasakyti, jog tai ka- 
žin kokie visuomenės gaivalai bando pasirodyti valstybės poli- 
tikoje. 

Mes norėtume pasakyti, jog tai dar vienas naujas rusų libe- 
ralizmo bandymas susikrauti į partiją. Plati vidutiniškai opo- 
zicijinė Rusijos dauguomenė ligi šiol dar neturi savo partijos. 
Kadetai jiems per kairi. Spalininkų gi vienas vardas kiekvie- 
name politiškai švariame žmoguje sukelia pasibjaurėjimą. 
Apskritai sakant, spalininkai, besidraugaudami su naciona- 
listais ir Puriškevičiais?, nuslinko iki žemiausiam laipsniui po- 
litiško nuopuolio; išnyko tad ir mintis, jog po jų vėluva gali 
nesibjaurėdama būti bent kokia Rusijos politikos partija. 

Bet tokia liberalų partija negali būti nė po kadetų vėluva. 
Kadetų partija — inteligentų partija, buržuazinės miestų de- 
mokratijos partija. Nelaimingi jos mėginimai savo eilėse su- 
jungti 1) liberalinę buržuazinę demokratiją, 2) liberališkus 
žemiečius didžiaturčius ir 3) demokratiškus liuosųjų profesijų 
atstovus — reiškia, jog kadetų partija siekia apimti tai, kas ne- 
apimama. Ta pati dviejose karietose norėtų važiuoti. 

Progresistai, stengdamies sudaryti vidurišką, bet vis dėlto 
nuosekliai liberalinę opoziciją, gali užtverti labai žymią spra- 
gą valstybės gyvenime. Jiems esama ir vietos visuomeninio 
materialo. 

Svarbi pastaba. Mes kalbame apie progresistus, ne kaipo 
apie miglotą nepartijinę, išblykštančią politikos dėmę, bet 
kaipo apie partiją; ne kaipo apie grupę, kuri žino, kojai reikia, 
bet neturi programos, kaip tai gauti, bet kaipo apie partiją ir 
su programa, ir su visai apribotu tikslu — sudaryti ir sustiprinti 
vidutiniškąją Rusijos opoziciją — rusų liberalizmą. Rusų po- 
litikos gyvenime tebėra nepatenkintas reikalas sudaryti libe- 
ralinį centrą; be tokio negalima išrišti daugelio svarbiausių 
uždavinių. Progresistai, kaipo gairikės (matininkų vėluvėlės) 
tos liberalinės partijos kelionėje į „liberalinį“ Dūmos centrą, 
politikai reikalingi ir brangūs. 

„PROGRESISTŲ“ PASISEKIMAS. 
JŲ VEIDAS AIŠKĖJA 


„Progresistus“, kaipo partiją!, dar nesenai kadetai kaltino 
už tai, kad jie nerodą savo veido. Anot kadetų, tai būsią 
neprisidėjimo priežastis prie jų visų tų žmonių, kurie, taisy- 
damies į opoziciją, mėgsta ir privalo turėti atvirą ir aiškų veidą. 
Bet nūnai, neilgai laukus, jau matome, jog kadetų pasiskubyta 
pranašauti. Tiesa, per savo susirinkimus šio balandžio 22 d. ir 
kitomis keliomis progresistai sutarė šešių punktų vadina- 
mosios savo platformos, savo katekizmo, taip sakant, neskelbti 
lig pat rudeniui. Juos redaguosią M. Kovalevskis, I. Jefremovas, 
N. Lvovas, Šubinas-Pozdiejevas ir kiti. Kol kas sutarta pasi- 
tenkinti paskelbimu, kokie vyrai sudaro komitetą. Žinomas jų 
krypsnis ir darbai, girdi, tam sykiui atstos rašytąją programą. 
Tečiau tai visai nepakenkė agitacijai. Ūmu laiku be centralinio 
komiteto dviem skyriais: Maskvoje ir Peterburge, pabaigtinai 
susidarė komitetai Kalugoje, Tuloje, Tambove, Saratove, prie 
Dono, pradedama taisyti Jekaterinoslave ir daugelyje kitų vie- 
tų. Nuostabu, kad ypač mielai ir karštai sutinka „progresis- 
tus“ veik visi Rusijos svetimtaučiai. Man tai tvirtas išrodymas, 
kad sveikas instinktas parodo kelią ne vieniems lietuviams į 
tą nuosekliai, bet vidutiniškai opozicijinį, tikrai liberališką 
centrą, be kurio niekuomet nesiseks nei visa konstitucija įvy- 
kinti, nei atskiros reformos konstitucijinėje dvasioje padaryti. 
(Žiūrėk apie tai mano straipsnį Nr. 50.) Prieš mahometonų fak- 
tą - pasielgimą, prieš jų ištvermę ir aiškiai tautinį krypsnį aš 
visuomet lenkiau galvą ir ėmiau iš jų pavyzdį. Ir tie laikosi 
„progresistų“. Kol kas, tiesa, jie rinksią savo atstovus ne į „pro- 
gresistų“ partiją, nes jie nori būti visai liuosi, nesusivaržę bent 
kokiuo pabaigtinai ištašytu katekizmu. Bet Dūmoje dirbsią 
drauge su jais. Iš provincijų eina žinios apie pakilimą rinkėjų 
ūpo. Rusų tautininkų garbė slenka žemyn net vasarių guber- 
nijose. Daugelis kadetų, kurie dėl savo tarnybos negali aiš- 
kiai kairiais pasirodyti, šliejasi prie „progresistų“, kai kur ir 

spalininkai sutinka dirbti sulig „progresistų“. Jaustinai jauti 
žmogus, kad kadetų vadas ir pranašas Miliukovas labai vei- 
kiai gali pasilikti su mažesne šeimynėle kaip Jefremovas. 

Per progresistų tarybas pirmininkavo Dūmos „progresis- 
tų“ partijos vadai: I. Jefremovas ir N. Lvovas. Į Maskvos 
centralinio komiteto skyrių, be šių dviejų atstovų, parinkta į 
valdybą: kn. V. Golicynas, kn. G. Lvovas, kn. E. Trubeckojus, 
S. Četverikovas ir D. Šipovas. Nariais: kn. M. Golicynas iš Tu- 
los, N. Davidovas, S. Jermolajevas-Zverevas iš Tulos, A. Ko- 
novalovas, J. Lisicinas, A. Maslennikovas, N. Morozovas, 
L. Novosilcevas, J. Poplauskis, V. Riabušinskis, P. Riabušins- 
kis, grafas S. Tolstojus, S. Tretjakovas, V. Jonavičius iš Psko- 
vo, V. Engelhardtas. 

Golicynai, Trubeckojai, Šipovai?, - kas gi inteligentas neži- 
no jų mokslingumo ir bešališkumo? Kas gali prikišti jiems 
kokią atgalainybę ar norą pataikavimu valdžiai ką nors pel- 
nyti? Bet ne taip, kaip kairiosios partijos daro. Kairiosios te- 
moka griauti, o „progresistai“ norėtų statyti; tegu jų darbą mė- 
gina griauti — vyriausybė, o ne jie gaiš, griaudami vyresnybės 
darbą. Nenukrypimą į kraštutinę kairiąją aiškiai pažymėjo 
Dūmos progresistų vadas Jefremovas pašnekesyje su atstovu 
Bulota. „Dabar, sakė, mes su jumis draugai, bet aš norėčiau, 
kad mes kuo veikiausiai taptume nedraugais. Ateityje nėra 
jokio abejojimo, mes išsiskirsime, bet šią valandą mes tuo pat 
keliu einame į progresą“. 

Tasai pats „progresistų“ vadas Jefremovas štai ką pasakė 
„Russk. Slovo“ bendradarbiui apie „progresistų“ tikslą. Poli- 
cistų gadynėje, girdi, neparanku viską žodžiais išdėti, ne- 
paranku vardai ir net vietos minėti. Kas iššaukė naują politikų 
partiją? Gadynė. Šiandieną visų krypsnių politikų visai aiškus 
uždavinys — ištraukti Valstybės Dūmą iš tos kerčios, kur 
nustūmė ją trečią kartą sušauktieji veikėjai; ištraukti, smarkiai 
ir atkakliai kovojant su aukštuoju rūmu (Valstybės Taryba); 
nustumti Dūmą nuo negyvojo punkto. 

Dėl to uždavinio reiktų šalyje palikti pasidalijimą į partijas. 
Skirstyties tegalima į du sparnu: viename teesie aiškūs senosios 

tvarkos gynėjai (tokių, tiesa, nebedaug) ir tie, kurie žodžiais 
tarytum eina priekin, bet darbais nieko nedaro, kad įvyktų 
gyvenime nauja tvarka. Antrame sparne turi būti visi tie, ku- 
rie ne tiktai kalba, bet ir siekia įvykinti spalių 17 dienos ma- 
nifestą. Tai darant, mums turi pritarti ne tiktai artimoji mums 
politikų grupė — kadetai, bet ir dar kairesnieji. Ir provincijoje 
taip yra: kur nėra apatijos, ten visi supranta susivienijimą pa- 
žangiųjų gaivalų. Mūsų dabartinis uždavinys - sudaryti bloki- 
ruotus, t.y. visų opozicijinių partijų bendrai nurodytyjų kandidatų 
sąrašus... 

Šitokių paaiškinimų argi negana, kad visi vidutiniški gai- 
valai pilnai pasitikėtų kuo geriausiais progresistų norais ir 
matytų, jog ne vaidintuvė, bet šaltas protas veda juos į realį 
darbą valstybės naudai. Mes dar nežinome, kokiais žodžiais 
bus surašyti anie šeši pamatiniai „progresistų“ programos 
punktai, bet jų turinį mes jaučiame. 

Trečiąją savo politikos šneką (ž. Nr. 39 į ir 40) aš esu seniai 
surašęs, dar tada, kada nebuvau girdėjęs apie atsiradimą 
naujos politikų partijos. Dabar juo maloniau man žymėti jos 
darbus ir uždavinius, kad tolimoje Maskvoje, pasirodo, taip 
pat galvota apie politiką, kaip vakarų Lietuvoje - viltininkų. 
Drįstu manyti, kad ir kiti viltininkai, nuo seniai einą „vidurio“ 
keliu, su tomis mano politikos nuomonėmis sutiks. 

Prie „progresistų“ dėties be to įdrąsina mus mokslo ir poli- 
tikos didžiagalviai. Nekalbant apie profesorius Grinickį ir Ni- 
kitinskį, kuriuodu darbščiai dalyvauja „progresistų“ agitaci- 
joje, dar mums svarbiau žinoti, kad ir toks pirmosios Dūmos 
kadetas, profesorius N. Gredeskulas, daugiau kaip prieš mė- 
nesį jau išreiškė „Birž. Ved.““ savo nuomonę, kad dabartini 
rinkėjai rūpinsis sudaryti ketvirtąją Dūmą valstybei atnaujinti. 
„Tiktai ją sudarys, girdi, iš kitokių žmonių, iš žmonių „kietes- 
nių“, ne tiek „kairesnių“, nors pasidavimas į kairę, į „prog- 
resistų“ pusę, matos, neišvengiamas, kiek, sakau, „kietesnių“. 
Tokių, kurių įsitikinimai eitų iš jų valios, o valia apsireikštų 
veikimu“. 

ŠIAULIŲ APSKRITYJE 


Spalių mėnesio 3 d. Šiaulių apskrities savižemiai pilnacen- 
ziai ir nepilnacenzių įgaliotiniai paskyrė savo rinkikus į IV 
Dūmą. Dabartinės mūsų dvarininkų dvasios tyrėjams žinotina 
bent kai kurie šių rinkimų dalykai. 

Priešrenkamasis susirinkimas 2 d. spalių mėn. Seniaus aš esu 
klausęs vieno žymesniojo šiaulyčio dvarininko, dėl ko jie ne- 
padaro nė vieno priešrenkamojo susirinkimo. Į tai atsakė, kad, 
be daugelio kitų priežasčių, atvirai išsikalbėti vis dėlto esą 
negalima, nes vyriausybės atstovai, dalyvaudami susirinki- 
muose, varžą. Sakysime, reikalauja, kad būtų tariamasi ru- 
siškai, nuo to veik visi dvarininkai „lenkai“ yra atpratę... Ir 
nemėgsta, ar net iš principo nenori, pildydami vieną endekų 
programos paragrafą, pridursime patys. 

Šiuo sykiu iš tos pusės nebuvo jokių kliūčių, laisvė buvo 
palikta visiškai; be susirinkusių 48 didžiųjų savižemių ir 5 
mažųjų įgaliotinių, nereikalingas žmogus tebuvo vienas — 
„Kurjero L.“! korespondentas Rimkevičius. Kalbėtasi, kaip 
norėta; būtų galima buvę ir - kas norėta, nes susirinkimas atro- 
dė lyg viena giminėlė - „jedna rodzina“, kaip išsitarė vienas. 

Mums, mažųjų savižemių įgaliotiniams, betgi nebuvo jauku 
toje „vienoje giminėlėje“; ir mes, ir didžponiai lygiai jautėme, 
kad šiame būryje lygiomis teisėmis atsiradome tik varu su- 
varyti, kad šiaip jau mes toli gražu neesame tos giminėlės na- 
riai. Gailu mūsų akims buvo ir nuo tabokos dūmų, liūliuojan- 
čių lig pat žemei, ir nuo tojausmo. Tvankus oras, ką ir besakyti. 
Visi vaikščioja lyg susigėdę, lyg užančiuose nešiodamies 
kokias dideles paslaptis. 

Ir tų paslapčių būta. Tarybos, paskirtos 6 val. vakarą, 
prasidėjo toli po septintai. Račkauskis, tariamasai kandidatas 
į visos Kauno gubernijos „lenkų“ bajorų atstovus, pradėjo tary- 
bas trumpute prakalba apie tai, kad iš IV Dūmos nieko ne- 
galima esą laukti, tečiau reikią didesniesiems savižemiams 
siųsti savo atstovai, kad bent pamatines jųjų teises gintų 

kiekviename atsitikime „w každym pojedynczym wypadku“. 
Apie naujai gimdomąjį atstovų darbą nė žodžio. Ir patarė 
susirinkimui išsirinkti sau pirmininką. 

Iš susirinkimo pašaukė p. J. Kibortą. Šis betgi kažin kodėl 
pasisakė, kad pirmininkauti turįs p. Jonas Gružauskis, kuris 
tuojau ir atsistojo, nors buvo girdima balsai: „prašome tamstą“; 
suprask, p. Kibortą. Sudaręs prezidiumą, p. J. Gr. pakalbėjo 
maldelę, matyt, laiku jau išmoktą. Štai dėl ko ir pirmininkauti 
jo, o ne kito ko turėta. Anot pirmininko, suprask tad - iš viso 
Šiaulių apskrities didžponių komiteto čia mes susirinkę tiktai 
kandidatų paskirti, ir kuriuos šiandien paskirsiu, tai jau rytoj 
tiems ir temesti į dešinę, t.y. tuos ir terinkti. Antra vertus, 
šiandieną išrinktieji kandidatai važiuoti į guberniją ir galbūt į 
pat Dūmą, laiku turį pasižadėti nepriimsią atstovo garbės nė 
iš kieno kito rankų, kaip tik iš tųjų 35 didžponių, kurie iš visų 
apskričių susirinks gubernijoje. Laiku tad turį arba visai 
atsisakyti nuo kandidatūros, arba paduoti deklaraciją, kad eis 
iš vieno su didžponiais per rinkimus Kaune, paskui iš vieno 
su lenkų kolu Dūmoje. Sekretoriui liepta paskaityti ta „dekla- 
racija“-apžadas. 

Pirmininko padėjėjas p. Kibortas prie tų žodžių tepridėjo 
paaiškinimą, kodėl reikalinga padaryti tokie apžadai. Iš Kauno 
gubernijos, girdi, vyresnybė leidžia sudaryti gubernijoje 
savižemių 35 rinkikus, valstiečių 23 ir miestelėnų 17. Visi šitie 
rinkikai renka drauge visus penkius Kauno gubernijos atstovus 
(šeštąjį skyrium išsirenka rusai su vokiečiais). Tik būtinai vie- 
ną didžponį, vieną miestelėną ir vieną valstietį. Kituodu gi —- 
nežiūrint jų luomo, kas juoba patiks. Šiuodu atstovu didž- 
poniai galėtų išsirinkti taip pat iš savo tarpo, nes miestelėnai 
išsirenka 15 žydų rinkikų ir du lenku. Du ir 35 dvarininkai, tai 
37; jie atsvertų 23 valstiečius skyrium ir 15 žydų skyrium. Bet 
nebeatsveria, kai valstiečiai susideda su žydais ir padaro savo 
38 rinkikus prieš 37 dvarininkų. Padarę vadinamąjį „bloką“, 
t.y. susidėję, valstiečiai lietuviai su miestelėnais žydais ir lai- 
mėjo per visus trejus lig šiol buvusius rinkimus: lietuviai žy- 
dams leidžia išsirinkti iš miestelėnų žydą, o ne lenką, žydai gi 

leidžia lietuviams išsirinkti abudu likusiu atstovu iš savo tarpo, 
neužleidžiant dvarininkams. Galį dvarininkai ir per šiuos 
ketvirtuosius rinkimus nieko nelaimėti. Bet dėl viso ko reikią 
laikyties iš vieno: tegu tik vienas rinkikas atsiskirtų nuo 
„bloko“, ir dvarininkai abudu likusiu atstovu pasiskirtų iš savo 
tarpo... Suprask, jei bent vieną valstietį ar miestelėną rinkiką 
dvarininkai kokiuo nors būdu prie savęs prisiviliotų. 

Visi tie įžengiamieji paaiškinimai neužsitęsė ilgiau kaip 
20 minučių. Tuojau padalyta popierėliai kandidatams pa- 
žymėti. Jokių kalbų, jokio aiškinimos, jokių programų, jokio 
paklausimo, ką gi mano mažųjų savižemių įgaliotiniai; jų 
kad ir nedaug, tik penki, betgi jie nemažą būrį piliečių at- 
stovauja. Visas programas atstoja du punktu: „większa w' as- 
no € ziemska „Kolo Polskie“ - didieji dvarininkai ir lenkų 
kolas Dūmoje. 

Viskas taip greit susisukė dėl to, kad viršiau minėtosios 
paslapties didžponių užančiuose iš tikro būta: jų paslapčiomis 
senai viskas sutarta ir aptarta, ir, kaip kortelėmis paduotos 
pavardės reiškė, kandidatai nuskirta: iš 48 balsuojančių ir 5 
mažųjų: Ant. Chrapowicki gavo 50, Fel. Raczkowski 47, W ad. 
Komar 47, J. Kibort 45, Marc. Janowicz 45 ir Jan Landsberg 27. 
Kiti nė po dešimtį negavo. 

Mažieji savižemiai iš savo tarpo buvo pastatę kandidatūras 
dr. R. Šliūpo ir kun. Jul. Jasienskio, Šiaulių klebono?. 

Mažažemiams lietuviams, išklausius šių skaičių, nieko 
nebeliko daugiau daryti, kaip tik demonstratyviai išeiti. Taip 
ir padarė. Prie jų prisidėjo tik vienas didžiažemis demokratas, 
nors lietuviais pasižymėjusių ir net namie lietuviškai kalbančių 
buvo bent keli. 

Rinkimai. Rytą į rinkimus suėjo iš 98 didžponių tik 53 ir 5 
mažieji savižemiai. Kaip didžponiai sutarė vakar, taip ir pa- 
darė šiandien: anuos šešius kandidatus ir dabar 50 balsų 
paskyrė balotuoties. (Jonavičius ir Liandsbergis - 45 balsais.) 
Mažažemiai surašė skyrium savo kandidatus: dr. Remigijų 
Laucevičių, dr. Roką Šliūpą, advokatą Česlovą Milvydą, 
kun. Jul. Jasienskį ir du dvarininku: Ladislovą Putvinskį? ir 

Vincentą Jonavičių, neįrašydami nė vieno didžponių kandi- 
dato. Perbalsavus šeši didžponių kandidatai gavo: 

J. Kibort + 52-5, W. Komar + 51-6, A. Chrapowski + 50-7, 
Mar. Janowicz + 49-8, Fel. Raczkowski + 48-9 ir J. Landsberg + 
43-14. 

Mažažemiai visiems metė į kairę. Bet ir tas faktas, kad iš 
pačių didžiažemių tarpo atsirado tokių, kurie: Komarui nedavė 
vienas, Chrapovickiui du, Jonavičiui trys, Račkauskiui keturi, 
neminint J. Liandsbergio, kaipo jauno žmogaus, -jau nemaža 
suerzino didžponius. Kaip, girdi, drįso nors vienas išsilaužti 
iš to, ką vakar buvome nutarę??? 

Tai antras didžponių skausmas. Pirmąjį pajuto vakar, su- 
pratę mažažemių demonstraciją. Trečią skausmą bajorai paju- 
to, kai mažažemiai, nors jau visi šeši rinkikai buvo išrinkti, 
pareikalavo, kad dar perbalsuotų dr. Šliūpą ir kun. Jasienskį. 
Iš pradžių buvo bajorams daug dyvų ir pašaipai progos, o pas- 
kui, gavus dr. Šliūpui + 15 ir kun. Jas. + 12, ir neramumo. P. Jog- 
minas iškalkuliavo, kad lietuviai ne veltui demonstruoja, ne- 
pripažįsta anų šešių išrinktųjų ir toliau renka. Girdi, vienam iš 
šešių susirgus, jį gali pavaduoti gavęs daugiau balsų - sekma- 
sis. Tik rinkimų vadui paaiškinus, kad taip būti negali, nurimo. 

Ketvirtą ir paskutinį skausmą mažažemiai padarė didžia- 
žemiams, kad išvydo, jog rinkimai buvo neformalinai padaryti 
ir raštu pareikalavo šiuos rinkimus panaikinti paskiriant 
naujus. 

Įstatymų apie rinkimus į Valstijos Dūmą 101 skyrius reika- 
lauja, kad susirinkimo pirmininkas, prieš pradėdamas rinki- 
mus, sustatytų „aktą“ apie dalyvaujančius rinkimuos. Trečią 
gi dieną spalių pirmininkas, paskaitęs įstatymų straipsnius, 
tuoj pradėjo kandidatų balotavimą, rinkėjus iššaukdamas iš 
kažkokio juodraščio. Tiktai pabaigus balotavimą, kada jau veik 
visi ėmė skirstyties, pirmininkas ėmė daryti aktą, pasirašė 
mažažemių akyse. Senato įsakymas 1908 m. Nr. 758 aiškina, 
jog ne laiku, prasidėjus rinkimams, sustatymas akto apie atvy- 
kusių skaitmenį, yra peržengimas būtinojo rinkimų įstatymo, 
verčiąs atmainyti rinkimus. 

Šitokį paaiškinimą ir reikalavimą Šiaulių apskrities rinkimų 
į V. Dūmą komisijai įteikę, mažųjų savižemių įgaliotiniai yra 
pasiryžę kasuoti (panaikinti) Šiaulių rinkimus per gubernijos 
komisiją ir net per Senatą. 

PAAIŠKINIMAI 


SANTRUMPOS 
Vlt — Viltis. 
VItA — Viltis („Viltį“ anonsuojantis nedatuotas leidinys, išėjęs 1907 m. rugsėjo 
mėn.). 


VR-12- Vaižganto Raštai. - T. 12. - K., 1929. 
VR-13- Vaižganto Raštai. — T. 13. - K., 1929. 
VR-14- Vaižganto Raštai. - T. 14. - K., 1929. 
VŽ  — Vilniaus žinios. 


REDAKCINĖS PASTABOS 


Septintajame Vaižganto Raštų tome spausdinama 1906-1912 m. publicis- 
tika. Ją sudaro įvairaus pobūdžio straipsniai, paskelbti VŽ, Vlt ir „Draugijoje“. 
Nepateko čia tiktai Žalgirio mūšio 500-ųjų metinių minėjimo Lenkijoje įspū- 
džių aprašymai, kurie nukeliami į tolesnį, aštuntąjį, Raštų tomą, skiriamą 
„Kelionių vaizdams“. Diduma 7-ojo tomo tekstų nėra kartoti. Autoriaus pare- 
daguoti tebuvo perspausdinti keli nekrologai (VR-12, 13, 14) ir publikacija 
apie kuriamos krikščionių demokratų partijos veikimą bei programą („Krikš- 
čionis demokratas“, 1928, Nr. 3-5). 

Kalbamųjų metų Vaižganto publicistiniai straipsniai daugiausia pasirašyti 
vardu ir pavarde (arba jų inicialais) bei profesijos priedėliu Kun. Bet yra ir 
paskelbtų be parašo, anonimiškai, taip pat pasirašytų laikraščių, kuriuose jie 
spausdinami, redakcijų vardu. Esąs šių straipsnių autorius, Vaižgantas nurodo 
rankraštinėje savo publikacijų bibliografijoje („J. Vaižganto Bibliografija“, 
VUBR, f. 1, D 651). 

Du ankstesni Vaižganto Raštų publicistikos tomai (5 ir 6) „dvižanriai“ - straips- 
nių ir korespondencijų, 7-asis - „vienažanris“, tik straipsnių. Korespondencijos 

jame nebeišskirtos, nes šiuo metu Vaižgantas jų nerašė ar, kaip anksčiau, 
redaguodamas „Tėvynės sargą“, neprisiskyrė sau perdavęs jas gautas iš kores- 
pondentų (žr. Raštų 5-ojo tomo Paaiškinimų redakcines pastabas). Nors tarp 
VŽ ir Vlt paskelbtų jo publicistikos tekstų yra tokių, kurie galbūt tiktų ir į 
korespondencijas, jie vis dėlto artimesni straipsnio žanrui. 


BIBLIOGRAFINIAI DUOMENYS 
IR KOMENTARAI 


POLITIKOS PAŠNEKESIAI. Publikuota: VŽ. - 1906. - Kov. 11(24). - Nr. 52; 
kov. 12(25). - Nr. 53. Parašas: Kun. J. Tumas. 

1 Publikacijoje po šia antrašte pastaba: (Pabaiga“*), o išnašoje nurodyta: Žiūr. 
„V.Ž.“ Ne52. 

2 Cituojama iš Maironio „Pavasario balsų“ I leid. eilėraščio „Spjauk, jei 
gali ant to viso, kas žiba!“ ir A. Jakšto rink. „Dainų skrynelė“ eilėraščio 
„Principų tvirtumas“. 

3 „darbininkų vadą“, popą Gaponą - šventikas Georgijus Gaponas (1870- 
1906), Rusijos saugumo (ochrankos) kontroliuojamų darbininkų sąjungų orga- 
nizatorius, 1905.1.9(22) vedęs prie Žiemos rūmų su peticija carui darbininkus, 
kurių eiseną sušaudė kariuomenė. 

*būsimosios mūsų žemiečių įstaigos - savivaldos institucijų - žemietijų 
(zemstvų) - lietuviškose gubernijose, kur vyravo nerusai bajorai, rusų valdžia 
neleido; jų kūrimo idėja Lietuvoje buvo svarstoma XX a. pradžioje. 

5 Sąjunga laisvei ir tiesai apginti - plačiau apie ją žr. šio tomo str. 
„Lietuvių krikščionių demokratų veiksmas“. 

* tik servitutus ir amžinas bylas - servitutų (kaimų naudojamų dvarų 
žemės naudmenų) pasidalijimas susitarimais ar teismuose vyko nuo XIX a. 
vidurio ir buvo baigtas 1922 m. žemės reformos bei specialiu 1931 m. įstatymu. 

77. - rinkiką. 


LIETUVIŲ VAKARAS SEREDŽIUJE. Publikuota: VŽ. - 1906. - Liep. 20 
(rugp. 2). - Nr. 156. Rubrikoje „Iš Lietuvos“. Parašas: Kun. Juoz. Tumas. 

! Feliksas Rudokas (1853-1909), Seredžiuje klebonavo nuo 1893 m., jo pa- 
stangomis pastatyta (pašventinta 1913 m.) paskutinioji šios parapijos bažnyčia. 

2Stasys Šimkus (1887-1943), kompozitorius; mokydamasis Vilniaus muzi- 
kos mokykloje, XX a. pr. savo gimtųjų panemunių miesteliuose organizavo 
chorus, koncertus. 

3žaliumais (lat. zajumi) - žalumynais, žalumais. 

* Palemunio - turima galvoje Palemonas, kuris, pagal LDK metraščių 
legendinį pasakojimą, iš Romos su kariauna atvyko į Lietuvą, įsikūrė pane- 
muniuose ir davė pradžią lietuvių valdovų dinastijai bei valstybei. 

5 plasnojančius špiklierius - špiklierius (lenk. szpichlerz) — trobesys 
grūdams pilti, svirnas; špiklieriais Vaižgantas vadina vandens paukščius, kurie 
paprastai lydi laivus ir sielius, tykodami maisto atliekų. 

* „Užburtas kunigaikštis“ - nenustatyto vokiečių autoriaus komedija- 
vodevilis; išvertė ir Adatos slapyvardžiu 1905 m. Rygoje išleido įvairią litera- 
tūrą vertęs ir leidęs Antanas Macijauskas (1874-1950), eiliuotus tekstus išvertė 
Justinas Zubrickas (1868-1925). 

7 Leškevičią - tikriausiai tai Mykolas Leškevičius (1877-1932), aktorius ir 
muzikantas, nuo 1905 m. dalyvavo Kauno „Dainos“ organizuojamuose koncer- 
tuose ir spektakliuose. 

Šš Fredros - turima galvoje katras iš lenkų komediografų Fredrų (Eredro) — 
tėvas Aleksandras (1793-1876) ar sūnus Janas Aleksandras (1829-1891); jų 
komedijos buvo plačiai žinomos, XX a. pr. yra išverstų į lietuvių kalbą. 

? „vsemilostiveiše“ (rus.) - maloningiausiai. 

W „Tegu giria šlamščia, ūžia“ - L. Kondratowicziaus poemos „Piastų 
duktė“ lietuvių karo daina; ją išvertė ir 1884-1885 m. „Aušroje“ paskelbė Petras 
Arminas-Trupinėlis (1853-1885). 

"„Bayrisch Bier und Leberwurst“ (vok.) - bavariškas alus ir kepeninė 
dešra. 

12 Michailo Glinkos (1804-1857), rusų kompozitoriaus, 1836 m. sukurta 
tautinė opera „Ivanas Susaninas“; caro rūmams reikalaujant, buvo pavadinta 
„Gyvybė už carą“. 

15 Sabalos pasakos - lenkų liaudies pasakotojo ir dainininko Sabalos 
(Sabala, Sabalik, tikr. Jan Krzeptowski, 1809-1893; Tatrų kalnų medžiotojas ir 
vedlys) pasakojimai; išleista jų rinkinių, temas panaudojo rašytojai (H. Sienkie- 
wiczius ir kt.). " 


STAKIAI-PAMITUVYS. Publikuota: VŽ. — 1906. - Rugs. 15(28). - Nr. 203. 
Rubrikoje „Iš Lietuvos“. Parašas: Kun. Juozas Tumas. 

! Pamituvys - šis bažnytkaimis Pamituviu buvo vadinamas nuo seno. 
XIX a. pab. - XX a. pr. lygiagrečiai jį imta vadinti ir Stakiais. Apie 1930 m. 
Stakių pavadinimas, išstūmęs senąjį Pamituvio pavadinimą, pasidarė oficialus. 

2 Antanas Juška (1819-1880), tautosakininkas ir etnografas, 1865-1871 m. 
klebonaudamas Veliuonoje, aprašė šio krašto vestuves („Svotbinė rėda veliuo- 
nyčių lietuvių“, 1880), iš savo parapijiečių užrašė kelis tūkstančius dainų, 
kurios sudaro didumą išleistų jo „Lietuviškų dainų“ (3 t., 1880-1882) ir „Lietu- 
viškų svotbinių dainų“ (1883) tekstų. 

3 Kiprijonas Juozapas Nezabitauskis (1779-1837), poetas ir vertėjas, Veliuo- 
noje klebonavo nuo 1815 m., kol, apkaltintas rėmęs 1831 m. sukilimą, 1832 m. 
turėjo pasitraukti į Vakarus. 

* Juozapas Arnulfas Giedraitis (1757-1838), lietuvių raštijos rėmėjas, N. Tes- 
tamento 1816 m. leidimo ir italų poezijos vertėjas, Žemaičių vyskupu buvo 
nuo 1801 m. 

5 „dębowa wiara“ (lenk.) - ąžuolų tikėjimas, t.y. senasis, stabmeldiškas 
lietuvių tikėjimas. 

* Kompozitorius Mikas Petrauskas, už veikimą revoliucijos metais persekio- 
jamas rusų valdžios, 1906 m. gyveno pasitraukęs į provinciją, Pušynėje netoli 
Girkalnio, iš kur aplankydavo Stakiuose kunigavusį Vaižgantą; susituokti pas 

Vaižgantą tais metais iš Vilniaus specialiai atvyko ir jo bičiuliai rašytojai 
Puidos. 


MILIJONAS RUB. VILNIAUS UNIVERSITETUI. Publikuota: VŽ. - 1906. - 
Rugs. 29 (spal. 12). - Nr. 215. Parašas: Kun. J. Tumas. 

*! grafas Tyzenhauzas - Rainoldas Tyzenhauzas (mir. 1879 ar 1880 m.), 
Rokiškio dvaro savininkas, paskutinis iš Tyzenhauzų, valdžiusių šį dvarą nuo 
XVIII a. pradžios, 1868 m. pradėtos ir 1885 m. konsekruotos gotikinio stiliaus 
Rokiškio bažnyčios statytojas. 

Žrusai nikilistai... ciesorių nušovė - minimas narodovolcų įvykdytas 
teroro aktas, kai bombos sprogimu 1881 m. buvo užmuštas viena iš Peterburgo 
gatvių važiavęs caras Aleksandras II. 

3Į Sidabravo parapiją Vaižgantas buvo atkeltas 1905 m. ir ten išklebonavo 
tik keletą mėnesių. 

*Przezdzieckius - grafai Przezdzieckiai, Rokiškio dvaro savininkai 1880— 
1940 m.; dvarą paveldėjo R. Tyzenhauzo sesuo Marija Przezdzieckienė. 

5pūdo medalį - greičiausiai norima pasakyti - katorgininko grandines. 


DVARPONIAI IR KUNIGAI. Publikuota: VŽ. - 1906. - Lapkr. 23 
(gruod. 6). - Nr. 262; lapkr. 24 (gruod. 7). - Nr. 263; lapkr. 27 (gruod. 10). — 
Nr. 265; lapkr. 28 (gruod. 11). - Nr. 266; lapkr. 29 (gruod. 12). - Nr. 267. Parašas: 
Kun. Juozas Tumas. 

! Po antrašte VŽ redakcijos prierašas: . 

Talpindami kun. Juozo Tumo straipsnį „Dvarponiai ir kunigai“, norime leisti 
laisvai ištarti žinomo mūsų veikėjo nuomonę tokiame svarbiame dalyke, kaip santykiai 
tarp kunigų ir dvarponių. ' 

* Edvardas Roppas (1851-1939), nuo 1903 m. Vilniaus vyskupas; jo inicia- 
tyva 1906 m. Vilniuje suorganizuota lenkų katalikų demokratinė partija, pats 
jis buvo išrinktas į I Rusijos dūmą. 

3 „Baccillus polonicus“ (lot.) - lenkiška bacila; 1899 „Tėvynės Sargo“ 6 nr. 
straipsnyje „Prie klausimo apie išnykimą lietuviškos kalbos“, pasirašytame 
slapyvardžiu Birštonas, J. Basanavičius, aptardamas lietuvių kalbos būklę 
Vilniaus krašte ir Žemaitijoje, „Baccillus polonicus“ vadino visus užsikrėtusius 
lenkiškumu ir išsižadėjusius gimtosios kalbos. 

* „febris panpolonica“ (lot.) - visuotinio lenkiškumo karštinė. 

5 „baccillofobus lituanicus“ (lot.) - lietuvišką skiepą. 

* VŽ 237 nr. paskelbto anoniminio straipsnio „Dvarponiai ir kunigai“ dalį 
užima iš „Dziennik WileAski“ perspausdinta E. Romerio publikacija, kurioje 
kalbama apie kunigų ir dvarininkų santykius. 

„Dziennik Wileūski“ („Vilniaus dienraštis“) - nuo 1906 m. leistas lenkų 
nacionalistinio judėjimo, vadinamųjų endekų (ND, Narodowa demokracja) 
laikraštis, 1911 m. susijungęs su „Kurjer Litewski“; nurodytame VŽ 237 nr. 
išspausdintas nepasirašytas str. „Dvarponiai ir kunigai“, kur polemiškai pri- 
statoma „Dziennik WileAski“ paskelbta E. Romerio (žr. 11 paaišk.) kores- 
pondencija apie kunigų požiūrį į pradėtus organizuoti žemės ūkio ratelius. 

? Žr. str. „Politikos pašnekesiai“. 

* Nurodoma Boleslovo Barono (1862-po 1940), klebonavusio Krekenavoje 
nuo 1900 m., korespondencija „Krekenava“, išspausdinta 1906 m. VŽ 231 nr. 

* „Przez posta wilk nie tyje“ (lenk.) - pažodžiui: per pasiuntinį vilkas 
netunka; frazeologinis atitikmuo: vilkas bėga - vilkas tunka. 

9 wszechpolakų (lenk.) —- vertinys būtų visalenkių; šio žodžio reikšmę 
„Lietuvos ūkininko“ redakcija 1907 m. 18 nr. yra paaiškinusi taip: „Všech- 
polakais vadina lenkus-tautininkus, kurie Lietuvą vadina Lenkijos provincija 
ir stengiasi, kad lietuviai liktų lenkų globoj, todėl platina Lietuvoj lenkiškus 
raštus, mokyklas ir t.t.“ 

" Eugenijus Romeris (1871-1943) - Tytuvėnų dvaro savininkas, dailininkės 
Sofijos Rėmerienės vyras; buvo išėjęs ekonomikos mokslus, dalyvavo organi- 
zuojant ūkio, kredito draugijas, rašė spaudoje; mirė 1941 m. ištremtas į Rusiją. 

12 „przygodnego korespondenta“ (lenk.) - atsitiktinio korespondento. 

B Boleslavas Prusas (Bolestaw Prus, 1847-1912) - lenkų rašytojas; grožinėje 
kūryboje (novelės, apysakos, romanai „Lėlė“, „Faraonas“) ir publicistikoje 
skelbė pozityvizmo idėjas. 

“4 Viduklės dekanas nuo 1891 m. buvo Antanas Jančiauskis (1860-po 1940), 
Viekšnių nuo 1868 m. - Juozapas Zaleskis (1838-1910). 

5 gui pro guo (lot.) - vienas vietoj kito. 

16 Marcijonas Jurgaitis (1855 - prieš 1935), Šiluvoje klebonavo nuo 1903 m.; 
Petras Dočkus (1858 - po 1920), Raseinių dekanas nuo 1900 m. 

17 Vincas Pacevičius (1865-1938), Nemakščiuose klebonavo nuo 1902 m. 

18 „Wszechpolak, bo wszechpolak ten p. E. Roemer...“ (lenk.) - visa- 
lenkis gi tas ponas E. Roemeris (žr. 10 paaišk.). 

Bnorais ir siekimais, kaip kitkart dainius patarė - užuomina į A. Mic- 
kiewicziaus eiles, kvietusias jėgas matuoti pagal užmojus („Filaretų daina“, 
„Odė jaunystei“). 

2 „fare niente“ (it.) - dykinėjimą, nieko neveikimą. 

2 Nurodoma 1906 VŽ 213 nr. esantis Š-lio (Jono Šliogerio, 1877-1915), 
nuolatinio VŽ bendradarbio, straipsnis „Panevėžio katalikų labdaringoji drau- 
gija ar „lenkinimo lizdas“ ir 232 nr. išspausdintas Baltraus Jotulio (pasak 
V. Biržiškos, Viktoro Jokubauskio, 1883-1914) straipsnis „Panevėžys“. 

2 „gnusnošė“ (lenk.) - tingumas, apatija. 

3 „wo Hund ist begraben“ (vok.) - kur šuo pakastas; esmė. 

2 Adomo Jakšto brošiūra „Jednošė czy separatyzm“ („Vienybė ar separa- 
tizmas“, 1903), į lietuvių kalbą išversta Vaižganto. 

5 šwiątecznie (lenk.) - iškilmingai. 

2 Pirmoji Plungės žemės ūkio paroda, surengta kunigaikščių Oginskių, 
įvyko 1899 m. 

7 „na kresach Polski“ (lenk.) - Lenkijos pakraščiuose. 

28 Su kunigaikščiais Oginskiais Vaižgantas susidūrė kunigaudamas Ku- 
liuose. Mykolas Oginskis (1849-1902), ūkinės pažangos Žemaitijoje skatintojas, 
buvo vienas iš šviesesnių žmonių, parėmusių net „Tėvynės Sargo“ leidimą; 

Bogdanas Oginskis (1848-1909), apkaltinęs Vaižgantą esą jis parašęs apie jį 
piktą korespondenciją, apskundė jį Žemaičių vyskupui M. Paliulioniui, ir 
1901 m. iš Kulių Vaižgantas buvo iškeldintas į Micaičius. 

> Antanas Eidimtas (1838-1909), Kuršėnų klebonas nuo 1879 m.; bu- 
vo nepalankus tautiniam lietuvių atgimimui, ypač netoleravo Vaižganto 
veiklos. 

* hasto (Ienk.) - šūkis. 

> Į Vadaktėlius Vaižgantas buvo perkeltas 1902 m. gegužės mėn. 

* Kuršėnų klebonui A. Eidimtui apskundus Vaižgantą vyskupui už taria- 
mą Bažnyčios kanonų nesilaikymą, užvesta byla, kuri nagrinėta 1902 m. spalio 
mėn. Žemaičių dvasinėje konsistorijoje. 

9 „vygovor“ (rus.) - papeikimą. 

3 „po rabočemu voprosu“ (rus.) — darbininkų klausimu. Rusų policija, 
radusi ant Vaižganto stalo dvarininko M. Karpio žemių planą, įtarė jį ruošiant 
dvarų parceliaciją, užvedė bylą. 

35 Kuršėnų ir Micaičių dvarininko J. Gruževskio įskųstas policijai esą 
platinąs proklamacijas ir agituojąs darbininkus streikuoti, Vaižgantas turėjo 
paneigti neteisybę. 

* Apie tai žr. Vaižganto Raštų 6 tome spausdinamą straipsnį „Nauja- 
miestis“. 

37 1905 m. pab. Vaižgantas buvo perkeltas į Sidabravą, o 1906 m. kovo 
mėn. - į Stakius; za blisko, za blisko (lenk.) - per arti. 

8 „s Ččysto kulturnoju celju, s čysto blagotvoritelnoju celju“ (rus.) - 
tikrai kultūros, tikrai labdarybės tikslu. 

* „sojuzus“ (rus.) - sąjungas. 

0 „Visos Rusijos valstiečių sąjunga“ — 1905-1907 ir 1917 m. veikusi 
revoliucinio nusistatymo organizacija, reikalavusi žemę nacionalizuoti ir 
išdalyti valstiečiams. 

* Antanas Antanėlis (1863-1908), kunigavo Grinkiškyje, Utenoje, Upytėje, 
bendradarbiavo „Tėvynės sarge“; žr. str. „Antanas Antanėlis“. 

2 „dla przyzwoitošci“ (lenk) - dėl deramumo. 

* ditkinio katekizmo - t.y. ditką (šešis skatikus) kainuojančio elemen- 
taraus katekizmo. 

* „paveikslėlius“ - kortas. 

5 modus vivendi (lot.) - sugyvenimo būdą. 

* Kun. Mykolas Oginskis, Ad. ir Al. Plioteriai, Tyzenhauzo nabašninkas — 
Mykolas Oginskis - žr. šio str. 28 paaišk.; Adomas Plioteris (1836-1909) — 
Švėkšnos dvaro savininkas, draudžiamos lietuvių spaudos rėmėjas; Aleksand- 
ras Plioteris - Adomo pusbrolis, vienas Švėkšnos bažnyčios (past. XX a. pr.) 
statytojų; Tyzenhauzo nabašninkas - žr. str. „Milijonas rub. Vilniaus univer- 
sitetui“ 1 paaiškinimą. 

* „wielmožny“ (lenk.) - kilmingas. 

* pour passer le temps (pranc.) - laikui praleisti. 

9 „postępowošė“ (lenk.) - pažanga, progresas. 

30 resp. - respektive (vok.) — arba, tikriau. 

* Nurodomas straipsnis išspausdintas „Dirvoje-Žinyne“; žr. šių Raštų 6 t. 

sulig kun. Majauskiu - minimas greičiausiai Konstantinas Majevskis 
(1842-1910), Vilniaus kapitulos kanauninkas, polomanas, daug rašęs katali- 
kiškoje lenkų spaudoje. 


MURAVJOVO PASEKĖJAI. Publikuota: VŽ. - 1906. - Lapkr. 28 (gruod. 
11). - Nr. 266. Parašas: Kun. J. Tumas. 

1„Do mieszkancėw Wilna“ (lenk.) - Vilniaus gyventojams. 

2 Aštrios Bromos —- Aušros Vartų. 

3 „Bracia Litwini“ (lenk.) - broliai lietuviai. 


„VILNIAUS ŽINIŲ“ ATSIŠAUKIMAS Į DIDŽIUMĄ LIETUVIŲ. Publikuo- 
ta: VŽ. - 1906. — Gruod. 4(17). - Nr. 271. 


PAAIŠKINIMAS. Publikuota: VŽ. - 1907. - Saus. 10(23) - Nr. 7. Parašas: 
Kun. J. Tumas. 

! Apie peripetijas su dvasine vyresnybe ir buitines problemas, kurias 
Vaižgantui teko įveikti vykstant iš Stakių, kur nuo 1906 m. pavasario kunigavo, 
į Vilnių redaguoti VŽ, žr. A. Merkelio knygą „Juozas Tumas Vaižgantas“ (1934, 
p. 170-177). 

2 „Birž. Ved.“ II leidimo šalip I leidimo - „Birževyje Vedomosti“ («Bup- 
>XEBBIe BeoMOcCTH», „Biržos žinios“) - liberalios krypties laikraštis, ėjęs Peter- 
burge 1880-1917 m. Nuo 1893 m. pasirodė du jo leidimai: vienas Peterburgo, 
kitas - provincijos skaitytojams. 

3 „Balss“ („Balsas“) - literatūros ir politikos laikraštis, ėjęs Rygoje 1878— 
1907 m. 

* Žemaičių pavyskupis -juo 1897-1908 m. buvo Gasparas Cirtautas (1841 
1913), vėlesnis Žemaičių vyskupas. 

5 „Naujoji gadynė“ - LSDP žurnalas, leistas Vilniuje nuo 1906 m. gegužės 
iki 1907 m. pradžios; valdžios uždarytas; „Skardas“ - vietoj „Naujosios ga- 
dynės“ 1907 m. sausyje-birželyje ėjęs žurnalas, irgi uždarytas. 

* Referuojama 1906 m. „Naujojoje gadynėje“ (Nr. 30, p. 480) paskelbtas 
kriptonimu M pasirašytas straipsnis „Vilniaus Žinios“ klerikalų rankose!“ 

7 „Šaltinis“ - iliustruotas savaitinis katalikų žurnalas, 1906-1914 m. leistas 
Seinuose, 1915 m. - Vilniuje, 1926-1940 m. - Marijampolėje. 

5 Nurodytame 1906 m. „Šaltinio“ numeryje išspausdintas slapyvardžiu 
Meškus pasirašytas straipsnis „Klerikalizmas ir krikščionybė“, kuriame krikš- 
čionys katalikai ginami nuo kaltinimų esą jie užsiimą materialinę naudą 
teikiančiais darbais. 


ARGI JAU TAIP LIETUVIAI IŠTVIRKĘ? Publikuota: VŽ. - 1907. - Saus. 
12(25). - Nr. 9. Parašas: Kun. J. Tumas. 

1 Žr. str. „Dvarponiai ir kunigai“ 13 paaiškinimą. 

2 „azbuką“ (rus.) - abėcėlę. 

3 R.ū. - Raseinių ūkio. 

IŠ VILNIAUS LIETUVIŲ GYVENIMO. Publikuota: VŽ. - 1907. - Saus. 
16(29). - Nr. 12. Parašas: Kun. J. Tumas. 

! „Vilniaus kanklės“ - muzikos ir dramos draugija, veikė su pertraukomis 
1905-1915 m. Vilniuje; rengė dramos, dainų ir muzikos vakarus. 

2 Augustinas Voldemaras (1883-1942) — politikas, istorikas, publicistas, 
pirmasis Lietuvos Respublikos ministerių kabineto pirmininkas; be Lietuvos 
istorijos tyrinėjimų, rašė senosios lietuvių raštijos ir kultūros temomis. 

* Hyppolyte Adolphe Taine (1828-1893) - prancūzų filosofas, literatūros 
teoretikas, pozistyvistinių literatūros tyrinėjimų, kultūrinės-istorinės mokyk- 
los pradininkas, meno reiškinių tyrinėjimą grindė rasės, aplinkos ir momento 
triada. 

*„Pany Rada“ - Ponų Taryba, LDK patariamasis organas, susidaręs Kazi- 
miero viešpatavimo laikais (XV a. vid.) ir veikęs iki 1569 m. 

5 Pagal karaliaus Kazimiero 1447 m. gegužės 5 d. privilegiją, sulyginusią 
lenkų ir lietuvių bajorų teises, svetimšaliai Lietuvoje negalėjo įsigyti žemių 
valdų ir užimti tarnybų. 

* Stanistawas Orzechowskis (1513-1566), publicistas, traktate „Ouincunx, 
tai yra Lenkijos karalystės vaizdas...“ („Ouincunx, to jest wzėr Korony Pols- 
kiej...“, 1564) aukštino Lenkijos karalystę ir jos valdymo struktūrą, neigė LDK 
savarankiškumą; Augustinas Rotundas (a. 1520-1582), Žygimanto Senojo ir Žy- 
gimanto Augusto sekretorius, Vilniaus seniūnas, istorikas, publicistas, su S. Or- 
zechowskiu polemizuojančiame traktate „Pasikalbėjimas lenko su lietuviu“ 
(„Rozmowa polaka z litwinem“, 1565?) grindė LDK teisę į savarankią valstybę. 

7Mitrofanas Dovnar-Zapolskis (1867-1934) - baltarusių istorikas; paskelbė 
darbų iš Lietuvos istorijos. 

š Jonas iš Lietuvos kunigaikščių (a. 1498-1538) — Vilniaus vyskupas nuo 
1519 m.; vykdė bažnyčios reformas, rūpinosi švietimu. 

*" Abromas Kulva - Abraomas Kulvietis (a. 1510-1545), švietėjas, vienas 
iš lietuvių raštijos pradininkų. 

10 Aleksandras Brūckneris (1856-1939) - lenkų filologas ir kultūros isto- 
rikas, Berlyno un-to profesorius. 


REDAKCIJOS PRIERAŠAS. Publikuota: VŽ. - 1907. - Saus. 16(29). - Nr. 12. 
Parašas: Kunigas J. Tumas. 

Vaižganto prierašas prie kriptonimu B. pasirašytos korespondencijos iš 
Mogiliovo gub., iš lietuvių gyvenamos Malkavos. Joje pasakojama, kaip čia 
atvykęs A. Vėgėlė buvo apšauktas marijavitu, o jo atvežtos maldaknygės ir 
pasaulietinės knygelės - marijavitiškomis. 

* Adolfas Vėgėlė (1882-1914), spaudos darbuotojas, vertėjas; dirbo Vilniuje, 
bendradarbiavo VŽ, VIt, „Rygos garse“. 


SUSIPRASKITE - Į JUS ŽIŪRIMA. Publikuota: VŽ. - 1907. - Saus. 18(31). — 
Nr. 14. Parašas: Kun. J. Tumas. 

"Antanas Vyslouchas - Antoni Wyslouch (pseud. Antoni Szech, 1868 — 
po 1930), lenkų rašytojas ir publicistas, vienuolis, vėliau pasaulietis; išleido 

evangelinę visuomenės moralę skelbiančių knygų („Teateinie Tavo Karalystė“, 
1906, „Kviečiu jus į teismą“, 1909, ir kt.). 
2 Patolius - Patulas, prūsų požemio ir mirties dievas. 


„VILNIAUS ŽINIOS“ IR DVARININKAI. Publikuota: VŽ. - 1907. - Saus. 
19 (vas. 1). - Nr. 15. Parašas: Kun. J. Tumas. 
' Zr. str. „Dvarponiai ir kunigai“. 


KODĖL GI NUO LIUOSININKŲ NENUIMTI ŽEMĖS MOKESČIAI? Pub- 
likuota: VŽ. - 1907. - Saus. 20 (vas. 2). - Nr. 16. Parašas: Kun. J. Tumas. 

! „volnyje liudi 2-g0 razriada“ (rus.) - antros rūšies laisvieji žmonės; 
laisvieji valstiečiai, kuriems išsipirkti naudotą dvarų žemę leista ne panaikinus 
baudžiavą, o vėlesniu, 1882 m. įstatymu. 

* 1905 m. spalio 17(30) d. išleistu caro Nikolajaus II manifestu Rusijos 
imperijos žmonėms buvo pažadėta asmens neliečiamybė, pilietinės laisvės, 
Dūmos rinkimai. 

3 Nurodoma spaudos darbuotojo, inžinieriaus Vlado Sirutavičiaus (1877- 
1967) parengta brošiūra „Ar dabar yra baudžiava?“ (1899). 

* Straipsnyje, pasirašytame neišaiškintu slapyvardžiu Juozas Šv., kalbama 
apie valstiečių, baudžiavos panaikinimo išvakarėse perėjusių iš lažo į činšą, 
vėlesnius santykius su dvaru ir iš jo patirtas skriaudas. 


REDAKCIJOS PRIERAŠAS. Publikuota: VŽ. - 1907. - Saus. 22 (vas. 4). - 
Nr. 17. Rubrikoje „Iš Lietuvos“. Parašas: K. J. T. 

Vaižganto prierašas prie toje pat rubrikoje neišaiškintu slapyvardžiu 
Omega išspausdintos korespondencijos „Kretinga“, kur kritikuojama mergaičių 
ir berniukų mokymas kartu. 


LIETUVIAI, KĄ GI DIRBATE! Publikuota: VŽ. - 1907. - Saus. 26. (vas. 8). - 
Nr. 21. Rubrikoje „Mūsų mokyklos“. Parašas: Kun: J. Tumas. 

! Lietuvių mokytojų sąjunga, įkurta 1905 m. rugpjūčio 12 d. Vilniuje įvyku- 
siame suvažiavime, veikė nelegaliai iki I pasaulinio karo. 

2 Visuotinis lietuvių seimas, vadinamas Didžiuoju Vilniaus seimu, po- 
sėdžiavo 1905 m. gruodžio 4-6 d. Vilniuje, priėmė rezoliuciją, reikalaujančią 
Lietuvai autonomijos su renkamu seimu, lietuviškų mokyklų, lietuvių kalbos 
vartojimo įstaigose. 


GARDINO LIETUVIAI ŠAUKIASI PAGELBOS! Publikuota: VŽ. - 1907. - 
Saus. 26 (vas. 8). - Nr. 21. Parašas: Kun. J. Tumas. 

!kun. Povilas - Povilas Grybauskas, Gardino parapijos vikaras. 

2 Kalbama apie 1906 m. rugpjūčio 27 d. Kalvarijos bažnyčioje pamaldų 
metu lenkomanų sukeltas riaušes; jų bylą plačiai aprašė advokatas P. Leonas 
str. „Kalvarijos byla“ (VŽ. - 1907. - Nr. 13, 14). 

*kun. Elertas ir jos kamendorius kun. Stanislovas - Julijus Elertas, 
Gardino klebonas nuo 1896 m., Stanislovas Verenikas, vikaras, Gardine nuo 
1906 m. 


- 475. 


NEGILUS SĖJIMAS IR ARIMAS. Publikuota: VŽ. - 1907. - Saus. 27 (vas. 
9). - Nr. 22. Rubrikoje „Ūkio dalykai“. Parašas: Kun. J. Tumas. 

*" Apie Stulgių ūkio ratelį pranešama korespondencijoje „Stulgiai“, pasi- 
rašytoje Pirmsėdis. 


MŪSŲ MOKYKLOS. Publikuota: VŽ. - 1907. - Saus. 29 (vas. 11). - Nr. 23. 
Parašas: Kun. J. Tumas. 

! A. Itomlinskis (Itomlenskis), matyt, mokėjo lietuvių kalbą, kartu su J. Jab- 
lonskiu peržiūrinėjo mokykloms siūlomus lietuviškus vadovėlius ir skaitinius. 

2 Grafas Vladimiras Zubovas (1862-1933), žemės ūkio pažangos Lietuvoje 
skatintojas, daug prisidėjęs prie Šiaulių miesto kultūros. 

3 Žr. str. „Lietuviai, ką gi dirbate!“ 


SODŽIŲ MOKYKLĖLĖS. Publikuota: VŽ. - 1907. - Saus. 29 (vas. 11). - 
Nr. 23. Parašas: Kun. J. Tumas. 
! Minimas straipsnis „Mūsų mokyklos.“ 


DVARPONIŲ TAISOMA LIETUVIŠKOS MOKYKLOS. Publikuota: VŽ. - 
1907. - Vas. 3(17). - Nr. 27. Parašas: K. J. T. 

1 jei Rimša nesupranta... kaip patarlė sako - greičiausiai perfrazuoja- 
mas A. Mickiewicziaus poemoje „Ponas Tadas“ (XI knyga) esantis pasakymas 
„„.. didesnis ponas Dievas negu ponas Rimša“ („... większy Pan Bėg niž pan 
Rymsza“), autoriaus vadinamas priežodžių; poemos komentuotojai Rimšą 
laiko istoriniu Ignacu Rimša, Naugarduko stovyklininku, kuris XVIII a. teisėsi 
su Palėvenės netoli Kupiškio vienuolyno dominikonais ir bylą pralaimėjo. 


VILNIUS, 6 D. VASARIO 1907 M. Publikuota: VŽ. - 1907. - Vas. 7(20). - 
Nr. 30. Parašas: Kun. J. Tumas. 


VILNIUS, 7 D. VASARIO 1907 M. Publikuota: VŽ. - 1907. - Vas. 8(21). - 
Nr. 31. Parašas: Kun. J. Tumas. 

! Žr. str. „Vilnius, 6 d. vasario 1907 m.“ 

2 Bulota ir Leonas - Andrius Bulota (1872-1941), advokatas, visuomeni- 
ninkas, Žemaitės raštų leidėjas, II ir III Dūmos narys; Petras Leonas (1864- 
1938), teisininkas, Kauno universiteto profesorius, II Dūmos narys. 

3 Koto polskie (lenk.) - lenkų ratas; taip XIX a. ir XX a. pr. buvo vadinami 
Prūsijos bei Austrijos parlamentų, Vokietijos reichstago ir Rusijos dūmos lenkų 
deputatų klubai. 

*lično vas (rus.) - asmeniškai jus. 

5sredstva (rus.) - priemonės. 

* „Spaliečiai“ —oktiabristai, 1905 m. įkurta partija, siekusi caro Nikolajaus 
II Spalio manifesto įvykdymo; rėmė imperinę Rusijos politiką, carą nuvertus, 
jos nariai įėjo į laikinąją vyriausybę. 


VILNIUS, 8 D. VASARIO 1907 M. Publikuota: VŽ. - 1907. - Vas. 9(22). - 
Nr. 32. Parašas: Kun. J. Tumas. 
"„Moralnie zgwatcili“ (lenk.) - morališkai išprievartavo. 

AR GALI VAISIUS KITUR VEŽTI, SAVO RINKŲ NEUŽGANĖDINUS? 
Publikuota: VŽ. - 1907. - Vas. 14(27). - Nr. 36. Parašas: Kun. J. Tumas. 

! Minima slapyvardžiu Anykštietis V., bežemis pasirašyta korespondencija 
„Anykščiai“. 


ŠVENTADIENIŲ ATILSIS. Publikuota: VŽ. - 1907. - Vas. 19(kov. 4). - 
Nr. 40. Parašas: Kun. J. Tumas. 

! „Sev. Zap. Telegraf“ - „Severo zapadnyj telegraf“ („Šiaurės vakarų 
telegrafas“) - nuo 1905 m. Kaune leistas politikos, visuomenės gyvenimo ir 
literatūros dienraštis. 


IŠ VILNIAUS LIETUVIŲ GYVENIMO. Publikuota: VŽ. — 1907. - Kov. 
1(14). - Nr. 49. Parašas: Kun. J. Tumas. 

! Juozapas Kukta (1873-1942), šv. Mikalojaus bažnyčios klebonas nuo 
1901 m.; 1906-1908 m. Vilniaus kunigų seminarijoje dėstė lietuvių kalbą, nuo 
1926 m. Kaišiadorių vyskupas. 

2 Antanas Viskantas (a. 1875-1940), Vilniaus lietuvių veiklos dalyvis ir 
spaudos bendradarbis, vertėjas, daug nusipelnė Lietuvių Mokslo Draugijai. 


„VILNIAUS ŽINIOS“ EIS IR TOLIAUS! Publikuota: VŽ. - 1907. - Kov. 
10(23). - Nr. 55. Parašas: Kun. J. Tumas. 

1 Žr. str. „Paaiškinimas“ 8 paaiškinimą. 

2 Laidoja mus Bekampiai, nuolat laidoja „Skardai“ — Bekampio slapy- 
vardžiu socialdemokratų spaudoje pasirašinėjo Jurgis Šaulys (1879-1948), 
spaudos darbuotojas, vertėjas, kritikas, vienas iš Lietuvos demokratų partijos 
kūrėjų; ne kartą kritikavo VŽ. (žr. 1907 m. „Lietuvos ūkininko“ 3 nr. išspaus- 
dintą straipsnį „Dėlei „Vilniaus žinių“ krikšto“). 

„Skardas“ - savaitinis socialdemokratų laikraštis, ėjęs 1907 m. Vilniuje. 

3 Cituojama iš anoniminės korespondencijos „Vilnius“, išspausdintos rub- 
rikoje „Įvairios žinios“. 


REDAKCIJOS PRIERAŠAS. Publikuota: VŽ. - 1907. - Kov. 12(25).- Nr. 56. 
Parašas: Kun. J. Tumas. 

Prierašas po kriptonimais D. S. pasirašyta korespondencija „Stulgiai“. Joje 
kritikuojamos VŽ už 1907 m. 28 ir 46 nr. Embės slapyvardžiu paskelbtas 
korespondencijas iš Stulgių, kur priekaištaujama šios parapijos klebonui Anta- 
nui Skinderiui (1869-1948, Stulgiuose kunigavo 1892-1917) už pernelyg plačią 
ir nepamatuotą ūkinę, finansinę bei kitokią veiklą. Priešingai, S. D. šią veiklą 
laiko teiktinu pavyzdžiu. 


Iš VILNIAUS LIETUVIŲ GYVENIMO. Publikuota: VŽ. - 1907. - Kov. 
13(26). - Nr. 57. Parašas: Kun. J. Tumas. 

! „Vilniaus Aušros“ lietuvių apšvietimo draugija, įkurta 1907 m. vasaryje, 
veikė iki 1908 m. spalio, kai Vilniaus generalgubernatoriaus įsaku buvo uždaryta. 

2 Šalia plačiai žinomų visuomeninės veiklos ir kultūros žmonių (J. Tumo, 
K. ir O. Puidų, A. Smetonos, J. Vileišio) minimi Pranas Morkūnas (1873-1964), 

inžinierius, dirbęs P. Vileišio dirbtuvėse Vilniuje; Vladas Mironas (1880-1953), 
kunigas, visuomenės veikėjas, politikas; Juozas Bagdonas, Bagdonavičius 
(1866-1956), publicistas, redagavęs „Varpą“, „Ūkininką“; Aleksandras Rymas 
(1876-1945), gydytojas, VŽ, „Lietuvos žinių“ bendradarbis, sovietų repre- 
suotas, žuvo kalėjime Vilniuje; Natalija Rymienė, matyt, A. Rymo žmona; Sofija 
Chodakauskaitė-Smetonienė (1885-1968), A. Smetonos žmona, vaidino mėgėjų 
scenoje, dalyvavo šalpos darbe; Emilija Jasmantaitė-Vileišienė (1861-1935), 
A. Vileišio žmona, Vilniaus krašto lietuvių veikėja, šalpos darbų dalyvė; Juozas 
Pleirys, O. Pleirytės-Puidienės vyresnysis brolis, Mintaujos ir Vilniaus lietuvių 
kultūrinės veiklos dalyvis, publicistas, vertėjas, VŽ, VIt bendradarbis; Donatas 
Malinauskas (1869-po 1941), vienas 1905 m. Vilniaus seimo organizatorių, 
švietėjas, Nepriklausomybės akto signataras, sovietų ištremtas, žuvęs Altajuje. 

3 Alfonsas Petrulis (1873-1928) - Nepriklausomybės akto signataras, visuo- 
menininkas, publicistas; kunigavo Joniškyje, Maišiagaloje, Marcinkonyse, 
Pivašiūnuose. 

* Juzefa Mikuckaitė-Višinskienė (1875-1942), P. Višinskio žmona, gydytoja, 
spaudos talkininkė. 


EUROPA IR KAUNO KAPITULA. Publikuota: VŽ. - 1907. - Kov. 14(27). — 
Nr. 58. Parašas: Kun. J. Tumas. 

! Petras Barauskis (1859-1919) - nuo 1887 m. Kauno kunigų seminarijos 
profesorius, vėliau įvairių šio miesto bažnyčių kunigas; prelatas, Žemaičių 
vyskupijos konsistorijos viceoficiolas. 

2 Žr. str. „Paaiškinimas“ 4 paaiškinimą. 

3 „Biermūdchenomis“ (vok.) - sugėrovėmis. 

* „lazzone'ų“ (it.) - dykaduonių. 


DRAUGIJOS TAUTOS MENUI PAKELTI. Publikuota: VŽ. - 1907. - Kov. 
17(30). - Nr. 61; kov. 19(bal. 1). - Nr. 62. Parašas: Kun. J. Tumas. 

! „Vilniaus kanklės“, Kauno „Daina“, Panevėžio „Aidas“ - scenos mylė- 
tojų draugijos. „Vilniaus kanklės“ veikė 1905-1908 m., vadovavo G. Landsber- 
gis-Žemkalnis; „Daina“ - 1904-1919 m., vienas iš vadovų J. Naujalis; „Aidas“ — 
1905-1926 m., vadovai M. Grigonis, M. Karka; visos suvaidino dešimtis pjesių, 
organizavo chorus, „Vilniaus kanklės“ pastatė pirmą lietuvišką operą „Birutė“. 

* Augustas Schleicheris (1821-1868) - vokiečių indoeuropeistas, pirmosios 
mokslinės lietuvių kalbos gramatikos („Litauische Grammatik“, 1856) auto- 
rius, K. Donelaičio „Metų“ 1865 m. leidimo parengėjas; Oscaras Wiedemannas 
(1860-1917) - vokiečių slavistas ir lituanistas, paskelbė lietuvių kalbos istorinės 
gramatikos, etimologijos tyrinėjimų; Augustas Leskienas (1840-1916) - vo- 
kiečių slavistas ir baltistas, parašė darbų iš lietuvių kalbos žodžių darybos, 
fonetikos, akcentologijos; Jooseppis Julius Mikkola (1866-1946) - suomių 
slavistas ir baltistas, 1894-1895 m. lankėsi Lietuvoje, tyrė dzūkų tarmę, rinko 
liaudies dainas, išleido jų rinkinį; Robertas Niemis (1869-1931) - suomių 
tautosakininkas, 1910-1912 m. Lietuvoje užrašinėjo liaudies dainas, jas leido 
ir tyrinėjo. 

*suomalaičiai - suomiai. 

*Stanislawas Moniuszko (1819-1872) - lenkų kompozitorius, 1840-1858 m. 
gyvenęs Vilniuje; savo muzikai panaudojo A. Mickiewicziaus ir J. Kraszewskio 
lietuviškų temų kūrinius. 

šrusą Karnovičių - kalbama apie kompozitorių Jurgį Karnavičių (1884— 
1941); jo tėvas Laurynas Karnavičius (Karnovič), nuo XIX a. septintojo dešimt- 
mečio iki 1915 m. Kauno ir Vilniaus Teismo rūmų pirmininkas, buvo kilęs iš 
Charkovo gubernijos. 

* Kalbama apie 1881 m. Miliausko-Miglovaros ir kt. Rygoje įkurtą dainų 
draugiją „Aušra“; šalia lietuvių draugijoje dalyvavo ir lenkų, kurie greitai ją 
perėmė į savo rankas. 


NAMIE SKALBKIMĖS! Publikuota: VŽ. - 1907. - Kov. 20(bal. 2). - Nr. 63. 
Parašas: Kun. J. Tumas. 

'„divide et impera“ (lot.) - skaldyk ir valdyk. 

* Mokslo draugija Rygoje - turima galvoje 1868 m. įkurta Rygos latvių 
draugija; jungė žymius inteligentijos žmones, rūpinosi tautos dvasinės ir 
materialinės kultūros ugdymu; veikė iki 1940 m. 

3ukazų (rus.) - įsakų, įsakymų. 

* „Kurjer Litewski“ („Lietuvos kurjeris“) — šiuo pavadinimu Vilniuje 
lenkų kalba leistas laikraštis išėjo 1759 m., su pertraukomis rodėsi iki 1864 m., 
atnaujintas ėjo 1905-1915 m.; „Vilenskij Vestnik“ («Bunenckui BeCTHWUK», 
„Vilniaus žinynas“) - 1841-1915 m. Vilniuje ėjęs rusų administracijos oficiozas, 
nuo 1872 m. dienraštis. 

5 „čistoje učenije Gospoda našego...“ (rus.) — tikras mūsų Viešpaties 
Jėzaus Kristaus mokymas. 

* „Da blagoslovit Gospod Bog...“ (rus.) - tepalaimina Viešpats Dievas 
gerus protingų lietuvių sumanymus ir tesuteikia jėgos ir stiprybės. 


KAIP KAS MIEGA IR KELIA? Publikuota: VŽ. - 1907. - Kov. 21 (bal. 3). — 
Nr. 64. Parašas: Kun. J. Tumas. 

!„jeremijadą“ (lenk. jeremiada) - raudą, skundimąsi; žodis iš vardo bibli- 
nio pranašo Jeremijo, apraudojusio sugriautą Jeruzalę. 

* Nurodoma į 1907 m. „Kurjer Litewski“ 61 nr. straipsnį „Z prasy litews- 
kiej“; iš jo paimtos ir cituojamos frazės: „czas i attas“ (lenk) - laiką ir atlasą 
(drabužį), „ze swadą i zacięciem publicystycznem“ (lenk.) -su publicistiniu 
iškalbingumu ir įkarščiu. 

3 „Manija litewska w kwestji tejže“ (lenk.) - „Lietuviška manija tuo pat 
klausimu“; „OsHrzeženie. W kwestji litewskiej stėw kilka... tysiecy“ (lenk.) — 
„Įspėjimas. Keletas tūkstančių žodžių lietuvių klausimu“. 

Feliksas Meškis (Meszkis, 1880-a. 1920), 1906-1910 m. Vilniaus šv. Jono 
bažnyčios vikaras; Sobiestawas Sekta - slapyvardis neišaiškinto lenkų publi- 
cisto, daug rašiusio Vilniaus lenkiškoje spaudoje prieš lietuvius. 

* „Przenigdy“ (lenk.)- „Niekada“; šiuo žodžiu prasideda antraštė 1903 m. 
Krokuvoje išleistos brošiūros („Przenigdy! Odpowiedž na „Glos Litwinėow do 

mtodej generacyi magnatėw, obywateli i szlachty na Litwie“), kuria atsakoma 
į A. Dambrausko-Jakšto 1902 m. lenkų kalba išėjusią brošiūrą „Glos Litwi- 
nėw...“, raginančią jaunesnių kartų Lietuvos bajorus darbuotis savojo krašto 
atgimimui. Brošiūra „Przenigdy!“ išėjo anonimiškai, jos autorius (ar vienas iš 
autorių) A. Meysztowiczius (1864-1943), Pajuostės prie Panevėžio dvarininkas, 
lenkų politikas, siekęs Lietuvos prijungimo prie Lenkijos. 

3 Adomas Grigelevičius - Asavo parapijoje gyvenęs lietuvių nedraugas, 
kuris puolė ir šmeižė čia kunigavusius K. Stašį ir J. Gudonį (apie tai kun. 
St. Stakelės str. „Asava“ 1907 m. VŽ 25 nr.), vėliau dirbo notaru Kelmėje. 

* endekai — judėjimo Narodowa demokracja, ND (Tautinė demokratija) 
nariai ir rėmėjai; judėjimas atsirado pereito ir šio šimtmečio sandūroje, skelbė 
lenkų ekspansionizmą, neigė nacionalinių mažumų teises, atmetė visuome- 
ninių permainų idėjas. 

7 „petną gębą i nie pelną gebą“ (Ienk.) - visa burna ir ne visa burna. 

Šindykams (lenk) - kalakutams. ' 

* „spoteczenstwai polskai“ (lenk.) - lenkų visuomenei. 

10 Po tekstu: T. b. - toliau bus, tačiau kituose VŽ numeriuose straipsnio 
tęsinio nėra. 


KĄ GI TAI REIŠKIA? Publikuota: VŽ. — 1907. - Kov. 22 (bal. 4). - Nr. 65. 
Parašas: Kun. J. Tumas. 

Vaižganto prierašas prie atviro vilkijiečių laiško Vilniaus pašto-telegrafo 
valdybai, jame skundžiamasi Vilkijos pašto viršininku, trukdančiu priimti 
perlaidas VŽ redakcijai, jei laikraščio pavadinimas rašomas lietuviškai, nors 
valdyba tokį draudimą esanti atšaukusi. 


RUSŲ SĄJUNGA PAKRAŠČIUOSE. Publikuota: VŽ. - 1907. —- Kov. 24 
(bal. 6). - Nr. 67. Parašas: K. J. T. 

! Konstantinas Pobedonoscevas (1827-1907) — valstybininkas, vienas iš 
Rusijos imperijos ideologų, jos tarybos narys, stačiatikių cerkvės šventojo 
sinodo vyriausiasis prokuroras. 


DVEjJOPI MŪSŲ POSĖDŽIAI. Publikuota: VŽ. - 1907. - Kov. 27(bal. 9). - 
Nr. 69. Parašas: K. Į. T. 

*pro publico bono (lot.) - visuomenės gerovei. 

? „Saulė“ — 1906 m. įkurta švietimo draugija; centras Kaune, veikė iki 
1940 m.; steigė ir išlaikė mokyklas, organizavo mokytojų kursus. 


VISUOTINAS ĮSTEIGIAMASIS LIETUVIŲ MOKSLO DRAUGIJOS SUSI- 
RINKIMAS. Publikuota: VŽ. — 1907. - Kov. 28(bal. 10). - Nr. 70. Parašas: K. J. T. 


„SKARDO“ VARŽYTYNĖS SU „V. ŽINIOMIS“. Publikuota: VŽ. - 1907. — 
Kov. 30(bal. 12). - Nr. 72. Parašas: Kun. J. Tumas. 

! Žemaitės raštuose užėjau du... vaizdeliu - dviejų tokių pačių vaizdelių 
Žemaitės prozoje nėra; vienas iš jų tikriausiai yra apsakymas „Budynė“ (1903), 
kitas, matyt, Katrės marinimo epizodas „Marčioje“ (1896). 

* Taip rintauja „Skardas“ — kalbama apie anoniminę korespondenciją 
„Vilniaus Žinios“ eis ir toliau“, kuria „Skardo“ atsiliepiama į Vaižganto straips- 
nį, tokiu pavadinimu išspausdintą VŽ 55 nr. (žr. šį tomą). 

3košer (hebr.) - žydų tikėjimo leidžiamas vartoti tinkamas, švarus maistas. 


LIETUVIŲ KRIKŠČIONIŲ DEMOKRATŲ VEIKSMAS. Publikuota: Drau- 
gija. - 1907. - Nr. 3. - P. 257-266. Pakartota: Krikščionis Demokratas. - 1927. = 
Nr. 3-5. - P. 200-209. Parašas: Kun. J. Tumas. 

! Žr. str. „Kodėl gi nuo liuosininkų nenuimti žemės mokesčiai?“ 2 paaiš- 
kinimą. 

žkonstitutiečių demokratų programas - kalbama apie Rusijos liberalių 
monarchistų Konstitucinę demokratinę (kadetų) partiją, veikusią 1905-1921 m. 

3pavestas trims profesoriams - Lietuvių krikščionių demokratų partijos 
programą 1904 m. sukūrė Peterburgo dvasinėje akademijoje tuomet profe- 
soriavę J. Maciulevičius-Maironis, A. Dambrauskas-Jakštas ir P. Būčys (1872- 
1951, vėliau Kauno un-to profesorius, marijonų vienuolijos generolas). 

*konstitutiškai katalikiškoji... sumanyta vyskupo Roppo - žr. str. „Dvar- 
poniai ir kunigai“ 2 paaiškinimą. 

5 „Lietuvos ūkininko“ Nr. 13 - greičiausiai turima galvoje socialdemok- 
ratų atstovų kuopos narių laiškas „Lietuvos atstovai ir Lietuvos visuomenė“. 

*1907 m. „Draugijos“ 1 nr. (p. 68-87) paskelbta Maironio, A. Dambrausko 
ir P. Būčio sukurta (žr. 3 paaišk.) krikdemų partijos programa („Lietuvių 
krikščionių demokratų susivienijimo programo projektas“). 

"Krikščionių demokratų kuopa Vadaktuose buvo įkurta 1905 m. 

š Aleksandras Bulyginas (1851-1919) — rusų politikas, Rusijos vidaus rei- 
kalų ministras 1905 m.; pagarsėjo projektu Dūmai tesuteikti patariamojo 
valstybinio organo statusą. 


ĮDOMUS ATSITIKIMAS. Publikuota: VŽ. - 1907. - Bal. 4(17). - Nr. 76. 
Rubrikoje „Mūsų mokyklos“. Parašas: Kun. J. Tumas. 

Vaižganto prierašas (P. S.) po kriptonimais Z. T-lis (greičiausiai tai Zigmas 
Toliušis) pasirašyta korespondencija „Kauno mokytojų lietuvių kursai“ (paant- 
raštė „Įdomus atsitikimas“), kur pranešama, kaip Tilmanso fabriko darbininkų 
salėje paskaitų klausančius mokytojų kursų kursistus lietuvius užpuolė ir 
išvarė lenkai. 

Prierašas be pavadinimo. Čia jam pavadinti panaudota tikriausiai Vaiž- 
ganto duota korespondencijos paantraštė. 

'! Konstantinas Olšauskas (1867-1933), baigęs Peterburgo dvasinę akade- 
miją, prelatas, visuomenės veikėjas, „Saulės“ draugijos steigėjas, 1918-1928 m. 
jos pirmininkas. 


VILNIAUS MOKYTOJŲ INSTITUTAS. Publikuota: VŽ. - 1907. - Bal. 
5(18). - Nr. 77. Rubrikoje „Mūsų mokyklos“. Parašas: K. J. T. 

!Nr. 66 „V.Ž.“ pažymėdami... p. J.K. bandymą - nurodoma publikacija, 
kurioje atsakoma į minimo J. K. kreipimąsi dėl priėmimo į Vilniaus mokytojų 

institutą, reiškiama abejonė, ar lietuviai į jį bus priimami ir viešai prašoma 
Dūmos atstovo P. Leono pagalbos. 


TALPINTI TALPINAME ŠĮ STRAIPSNĮ. Publikuota: VŽ. - 1907. - Bal. 
5(18). - Nr. 77. Parašas: Kun. J. Tumas. 

Prierašas (P.S.) po Kun. B. straipsniu „Kas per daug, tai per daug!“, smer- 
kiančiu 1907 m. VŽ 67 nr. išspausdintą kun. Dygaičio straipsnį, kur kriti- 
kuojama kunigija už konservatyvumą, tingumą ir sulenkėjimą. 

'kun. Dygaitis - Antanas Dygaitis (1862-po 1920), 1901-1911 m. Paliepių 
filialistas, vėliau kunigavo Spirakiuose ir Sudeikiuose. 

* „Towarzystwo wzajemnej adoracji“ (lenk.) - vienas kito adoracijos draugija. 


KAIP „VILTIES“ SUMANYMAS ĮVYKO? Publikuota: VItA. 

Šis ir trys tolesni straipsniai, taip pat keletas straipsnių, kurių Vaižgantas 
sau neprisiskyrė, yra po bendra VItA leidinį pradedančia antrašte „Prane- 
šimas“ ir tokia, galimas daiktas, Vaižganto rašyta jo įžangėle: 

Štai aplanko jus, lietuviai, antrasai ir paskutinis pranešimas dar pradžioje birželio 
mėnesio pažadėto naujo laikraščio - „Vilties“. Neužilgo išvysite patį numerį tokio pat 
didumo, taip pat sudėstytą, tokiomis pat dvejopomis raidėmis spausdintą ant tokio 
pat balto neperregimo popieriaus, kaip šitas pranešimas. 

Kaip „Vilties“ ėmėjų-skaitytojų, taip ir jos leidėjų-dalininkų naudai prisieina persisakyti, 

kaip „Vilties“ sumanymas įvyko? 

! Pranešimą apie ketinimą leisti naują laikraštį („Nuo naujo laikraščio su- 
manytojų“) paskelbė „Šaltinis“ (1907. - Nr. 25. - P. 387-389) ir „Draugija“ 
(1907. - Nr. 6. - P. 185-188), tuo tarpu „Lietuvos ūkininke“ jo nėra. Pranešimas 
pasirašytas A. Smetonos, J. Tumo, J. Basanavičiaus, A. Dambrausko, V. Mirono 
ir kt.; jame išdėstoma būsimo laikraščio (jo pavadinimas dar nenurodomas) 
leidimo motyvai, kryptis, kaina. 

* „Lietuvių laikraštis“ — 1904-1906 m. Peterburge ėjęs savaitraštis; „Lietu- 
vos balsas“ - prorusiškas laikraštis, leistas 1906 m. Kaune; „Lietuvis“ - dvisa- 
vaitinis laikraštis, ėjęs Vilniuje 1906-1907 m. 


DERYBOS SU „VILNIAUS ŽINIŲ“ LEIDĖJU. Publikuota: VItA. 

! Prieš šį straipsnį skelbiama VIt leidinio dalininkų visuotinio susirinkimo 
išrinkta revizijos komisija. 

2 Klemensas Maliukevičius (1876-1934) — Vilniaus krašto lietuvių visuo- 
menės veikėjas; klebonavo Trakuose, Valkininkuose, dėstė lietuvių kalbą Vil- 
niaus kunigų seminarijoje. 

3 Augustinas Paškevičius (1843-1914) - gydytojas, apie 1891-1892 m. Kazlų 
Rūdos apylinkėse įkūrė plaučių ligonių sanatoriją; „Ryto“ švietimo draugijos 
steigėjas, pirmininkavo sąjungai lietuvių kalbos teisėms bažnyčioje ginti. 

PIRMIEJI ŽINGSNIAI. Publikuota: VItA. 

' Martynas Kukta — vienas iš pirmųjų lietuvių spaustuvininkų spaudą atga- 
vus; 1906 m. Vilniuje įsteigė privačią spaustuvę, bendradarbiavo „Tėvynės 
sarge“, „Kryžiuje“, VŽ, Vlt. 

21š nurodomų mažiau žinomi VIt bendradarbiai: K. Žalys - inžinierius, daug 
rašė ūkio klausimais; Embė - kun. Pranciškus Gaigalas (1866-1930), „Tėvynės 
sargo“ bendradarbis, kunigavo Josvainiuose, Surviliškyje, Čekiškėje, Tirkš- 
liuose; Paukštis - Kazys Lekeckas, žr. str. „Saulininkai“ 1 paaišk.; Dumbrė — 
Juozapas Bikinas (1875-1956), kunigas, publicistas, redagavo „Rygos garsą“, 
„Vienybę“; Damazas Treigys - Antanas Šilgalis (1885-7) - „Tėvynės sargo“, 
„Kryžiaus“, VŽ, VIt bendradarbis, Steigiamojo seimo narys; Patriripas - Anta- 
nas Kaupas (1870-1913), spaudos darbuotojas, kritikas, nuo 1892 m. kunigavo 
JAV, rašė „Dirvoje-Žinyne“, „Žvaigždėje“, „Draugijoje“; Žegota - Kazys Puida. 


KO GEIDŽIAME IŠ PAČIŲ BENDRADARBIŲ? Publikuota: VItA. 


„VILTIES“ ADMINISTRACIJOS REIKALAVIMAI. Publikuota: Vlt. - 1907, - 
Spal. 3(16). - Nr. 1. Parašas: „Vilties“ Administracija. 


PIRMASAI LIETUVIŲ MOTERŲ SUVAŽIAVIMAS. Publikuota: Vlt. — 
1907. - Spal. 3(16). - Nr. 1; spal. 5(18). - Nr. 2; spal. 7(20). - Nr. 3; spal. 12(25). — 
Nr. 5. 

'Leonienė, b. atstovo žmona - C. Leonienė, II Dūmos nario P. Leono (žr. 
str. „Vilnius, 7 d. vasario 1907 m.“ 2 paaišk.) žmona. 

2 „z pod ciemniej gwiazdy“ (lenk.) - iš po tamsios žvaigždės. 

3Similis simili gaudet (lot.) - toks tokiu džiaugiasi. 

* Pernave - Pernu; Pernu - Estijos uostamiestis Rygos įlankoje. 

3 „iskoni russki kraj“ (rus.) - nuo amžių rusiškas kraštas. 

S Co innego „Sokoty“ i „Sokolice“ (lenk.) - kas kita sakalai ir sakalės — 
kalbama, matyt, apie lenkų sportinės ir paramilitarinės draugijos „Sakalas“ 
(„Sokėt“), įkurtos 1867 m., narius. 


„VILTIES“ REDAKCIJOS REIKALAVIMAI. Publikuota:Vlt. - 1907. - Spal. 
5(18). - Nr. 2. Parašas: „Vilties“ Redakcija. 


DĖL KANDIDATŲ ATSTOVAIS Iš SUVALKŲ GUBERNIJOS. Publikuota: 
Vlt. - 1907. - Spal. 14(27) - Nr. 6. 

' Juozas Girnius (1876-?), visuomenės veikėjas, Vilniaus seimo dalyvis, 
I Dūmos atstovas; bendradarbiavo VŽ, „Lietuvos ūkininke“. 

* žr. str. „Vilnius, 7 d. vasario 1907 m.“ 2 paaiškinimą. 


KOVA SU „SAVAISIAIS“ UŽ „SAVAJĄ“ KALBĄ. Publikuota: Vlt. - 1907. - 
Spal. 17(30). - Nr. 7. 

'"Juodašvarkiai - dvasininkai. 

? Tame pačiame numeryje slapyvardžiu Susivažiavime dalyvavęs pasirašytoje 
korespondencijoje iš Varnių kalbama apie kunigų priešiškumą lietuvių kalbai. 

3 Niūniava - Juozas Nonevičius (sulenkintai - Noniewicz, 1840-1918), 
„kunigavo Braslavoje, 1889-1915 m. Tverų klebonas ir Varnių dekanas. 


DŪMOS ATSTOVAI. Publikuota: Vlt. - 1907. - Spal. 21 (lapkr. 3). - Nr. 9. 
! „krajowcas“ (lenk.) - lenkų valstybės, į kurią įeitų ir Lietuva, šalininkas. 
2 Lenkų kolą - žr. str. „Vilnius, 7 d. vasario 1907 m.“ 3 paaiškinimą. 


kS 

VYSKUPUI ROPPUI IŠVAŽIAVUS. Publikuota: Vlt. 1907. - Spal. 28(lapkr. 
10). - Nr. 12; lapkr. 9(22). - Nr. 16; lapkr. 21 (gruod. 4). - Nr. 21. Parašas: Ten buvęs. 

' Apie vysk. E. Roppą žr. str. „Dvarponiai ir kunigai“ 2 paaiškinimą. 

2 Ištrėmė vyskupą Grineveckį, ištrėmė Zuėravičių - Karolis Hryneviec- 
kis (1841-1929), Vilniaus vyskupas nuo 1884 m., 1885 m. ištremtas į Rusiją; Ste- 
ponas Zvierovičius (Zwierowicz, 1842-1907), Vilniaus vyskupas nuo 1897 m., 
irgi ištremtas 1902 m. 

3 Stanislovas Maciejevičius (1869-po 1923) - Vilniaus šv. Kotrynos baž- 
nyčios kunigas, Vilniaus realinės ir mergaičių gimnazijos kapelionas. 

* Dijakowskis ir Sokotlowskis - Napoleonas Dijakowskis (1874-1920) — 
Aušros Vartų vikaras, vėliau Vilniaus šv. Stepono bažnyčios rektorius; grei- 
čiausiai tai Adomas Sokotowskis (1838-?) kunigavęs Inturkėje ir kitose Vil- 
niaus vyskupijos parapijose. 

5 Žr. šio str. 2 dalį. 

“ „Jeszcze Polska niezginęta“... „Btogostaw naszych krėlėw“... „Krėlo- 
wo korony Polskiej“ (lenk.) - „Dar Lenkija nepražuvo“ (tautinė lenkų giesmė, 
valstybės himnas), „Palaimink mūsų karalius“, „Lenkijos karūnos karaliene“. 

7 Vardijami iš lietuviškų Vilniaus krašto parapijų mėtyti lietuviai kunigai: 
Petras Valiuškis (1882-a. 1920), kunigavo Videniškiuose, Darsūniškyje; Jonas 
Kunigėlis (1880-1932), Kruonio, Dubingių, Šešuolių kunigas; Petras Budra 
(1879—-po 1924), kunigavo Karkažiškėje, Kamajuose; Konstantinas Stašys (1842— 
1919), kunigavo Asave, kur įvedė lietuviškas pamaldas; rūpinosi lietuvybe, 
švietimu ir labdara; Ignotas Šopara (1864-1931), kunigavo Ceikiniuose, Ne- 
majūnuose; Antanas Viskantas - žr. str. „Iš Vilniaus lietuvių gyvenimo“ (2) 
2 paaišk.; Jonas Burba (1853-1915), kunigavo Tverečiuje, Daugėliškyje, Vievy- 
je, Švenčionyse; Jonas Gudonis (1869-a. 1920), Rodūnės, Ceikinių kunigas; Jo- 
nas Jankevičius (1863-a. 1920), kunigavo Ratnyčioje, Valkininkuose; Alfonsas 
Petrulis — žr. str. „Iš Vilniaus lietuvių gyvenimo“ (3) 3 paaišk.; Aleksandras 
Raupelis (1873-—po 1923), kunigavo Sužionyse, Strūnaityje, Eišiškėse; Antanas 
Deksnys (1867-1949), klebonavo Semeliškėse, Pivašiūnuose. 


GLOBA AR SUSIPRATIMAS? Publikuota: Vlt. — 1907. - Lapkr. 4(17). - 
Nr. 17. 
!„sidelkų“ (rus.)- slaugių. 


JUOZAPAS GENYS. Publikuota: Vlt. - 1907. - Lapkr. 21 (gruod. 4). - Nr. 21. 
Pakartota: VR-14. - P. 218-219 (po tekstu: „Viltis“ 1907 m. 21 nr.). 

luž susektą 24 magistrų konspiraciją - apie bylą, kurioje J. Genys kartu 
su kitais 23 Peterburgo dvasinės akademijos auklėtiniais rusų valdžios buvo 
apkaltintas priešvalstybiniu veikimu žr. šių Raštų 5t. str. „Neįvykusios viltys“. 


ANTANAS LENKEVIČIUS. Publikuota: Vlt. - 1907. - Lapkr. 21 (gruod. 4). - 
Nr. 21. Pakartota: VR-14. - P. 214-215 (po tekstu: „Viltis“, 1907 m. 21 nr.). 

! Jurgis Normantas (1830-1898), kunigavo Vandžiogaloje, Butkiškėje, nuo 
1887 m. iki mirties Svėdasų klebonas. 


KALBŲ NELYGYBĖ LIETUVOS KRASOS-TELEGRAFO STOTYSE. Publi- 
kuota: Vlt. - 1907. - Gruod. 8(21). - Nr. 29. Parašas: Kun. J. Tumas. 

!„Po polski... po litovski govorit vospreščajetsia“ (rus.) - lenkiškai... 
lietuviškai kalbėti draudžiama. 

* „na čin“ (rus.) - valdininko rangui. 

3 Stasys Šimkus (žr. str. „Lietuvių vakaras Seredžiuje“ 2 paaišk.) tuomet 
studijavo Varšuvos muzikos in-te. Korespondencija, kurioje jis pranešė siuntęs 
iš Varšuvos lietuviškai adresuotus laiškus į Vilkiją ir jie gavėjų nepasiekę, 
paskelbta 1907 m. VŽ. 69 nr. 

* Žr. str. „Ką gi tai reiškia?“ ir jo paaiškinimą. 

5 „posledstvų“ (rus.) - pasekmių. 

* Po Vaižganto str. dedamame pranešime Petras Leonas, tuomet Dūmos 
atstovas, sako, jog lietuviškos telegramos iš jo nepriėmusį Panevėžio paštą jis 
apskundęs Vilniaus paštų apygardos viršininkui. 


SVEIKINIMAS KALĖDŲ. Publikuota: Vlt. - 1907. - Gruod. 23 (1908. - 
Saus. 5). - Nr. 35. Parašas: „Viltis“. 

Straipsnis išspausdintas be antraštės. „Sveikinimu Kalėdų“ Vaižgantas jį 
yra pavadinęs savo bibliografijoje. 

1 „Liūdnoji tošelė“ - taip pavadinamašio Vlt numerio literatūrinėje dalyje 
skelbiamas Lazdynų Pelėdos apsakymas „Stebuklingoji tošelė“. 


PAKVIETIMAS UŽSISAKYTI 1908 METAMS NAUJĄ DIDELĮ LIETUVIŲ 
LAIKRAŠTĮ „VILTIS“. 

Tai 1907 m. gruodį išleistas pusės Vlt formato 4 puslapių reklaminis ir 
anonsinis spaudinys, supažindinantis su Vit, joje liečiamais ir ketinamais liesti 
klausimais. Didžioji spaudinio dalis informacinio, išvardinamojo pobūdžio. 
Šiame tome dedamas platesnės prasmės turintis jo pradžios tekstas. Parašas 
po spaudiniu „Vilties“ Redakcija. Esąs jo autorius Vaižgantas nurodo rankraš- 
tinėje savo bibliografijoje. 

! Jurgis Šlapelis (1876-1941) —- visuomenininkas, vertėjas, žodynininkas; 
taisė VŽ, VIt ir kt. leidinių kalbą. 

2 „poniškai“ Dūmai krypstant ne žmonių (demokratijos) pusėn - kal- 
bama apie 1907 m. pab. išrinktą III Dūmą, palaikiusią reakcijos po 1905 m. 
revoliucijos laikais griežtėjusią caro Nikolajaus II valdžios politiką. 


ANTANAS ANTANĖLIS. Publikuota: Vlt. - 1908. - Saus. 11(24). - Nr. 5. 
Paredagavus pakartota: VR-14. - P. 216-217 (po tekstu: „Viltis“ 1908 m. 5 nr.). 

* M. Krupavičiaus žemės reformai — žemės reforma Nepriklausomoje 
Lietuvoje vyko pagal 1922 m. seimo priimtą įstatymą, kurio svarbiausias auto- 
rius ir realizuotojas buvo Mykolas Krupavičius (1885-1970), kunigas, visuo- 
menininkas, krikščionių demokratų partijos ilgametis lyderis, 1923-1926 m. 
žemės ūkio ministras. 


NAMŲ MOKSLAS. Publikuota: Vlt. - 1908. - Saus. 16(29). - Nr. 7. 
1 „alupku pabrestit“ (žarg.) - pieštuką padrožti. 

2 „Malčiška! V ugol!“ (rus.) - berniuk, į kampą! 

3 „Slušaite vse“ (rus.) - klausykite visi. 

*šv. Mikalojaus mokyklėlė Vilniuje - dviejų klasių lietuvių mokykla prie 
šv. Mikalojaus bažnyčios įsteigta 1907 m.; ji įsikūrė po 1863 m. sukilimo užda- 
rytame Vilniaus pranciškonų vienuolyne. 

3 1908 m. Vlt 1 nr. korespondencijoje iš Vabalninko, pasirašytoje slapy- 
vardžiu A. Varmas, pranešama, kad kreipimasis į Kauno mokyklų inspektorių 
su prašymu įsteigti Vabalninke liaudies mokyklos skyrių išklausytas. 

A. Varmo slapyvardžiu spaudoje bendradarbiavo kunigas Mykolas Karosas 
(1878-1955). 


MOKYMĄ VĖL VARŽO. Publikuota: Vlt. - 1908. - Saus. 20 (vas. 2). - Nr. 9. 

! Žr. str. „Namų mokslas“. 

2 „Vilniaus Aušra“ - lietuvių švietimo draugija, įsteigta 1907 m.; 1908 m. 
spalyje jos veikla sustabdyta; draugijos sekretoriumi buvo Juozas Tumas. 

3draugas - padėjėjas, pavaduotojas. 


LIETUVIŲ KELIONĖ Į RYMĄ. Publikuota: Vlt. - 1908. - Saus. 23 (vas. 5). - 
Nr. 10. 

! Simonas Šultė (1876-1920) nuo 1906 m. klebonavo Šiauliuose, bendra- 
darbiavo spaudoje. 

* Cituojama iš kun. J. Grajausko str. „Kelionė lietuvių į Rymą“, paskelbto 
1907 m. „Šaltinio“ 53 nr. 

*Lentvaravo - Lentvario. 

* Granica - rusų imperijos muitinės miestas (Hranice, dab. Slovakija) prie 
Austro-Vengrijos sienos; pro jį Varšuvos-Vienos geležinkeliu vyko pagrin- 
dinis judėjimas iš Rusijos į pietinę Europą. 

ČESLOVAS PANCERZYNSKIS. Publikuota: Vlt. - 1908. - Saus. 23 (vas. 5). - 
Nr. 10. Paredagavus ir papildžius pakartota: VR-12. - P. 139-140 (po tekstu: 
„Viltis“, 1908 m. 10 n.). 

1 Lucijonas Uzięblo (Uziembla, 1864-1942) - senienų kolekcionuotojas, 
1907-1915 m. Tiškevičiaus muziejaus direktorius; lenkų spaudoje rašė apie 
Vilniaus istorinius paminklus, A. Mickiewiczių ir kt. rašytojus. 

2 „Kalvis Melagis“ — P. Vileišio iniciatyva 1875-1876 m. Peterburgo lietuvių 
studentų leistas rankraštinis laikraštėlis. 

* Vaižganto monografijėlė „Petras Vileišis“ išspausdinta: Tumas J. Lietuvių 
literatūros paskaitos. Aušrininkų grupė. - K., 1924. - P. 131-181. 


VISUOTINIO APŠVIETIMO SĄJUNGOS PAMATAI. Publikuota: Vlt. - 
1908. - Saus. 30 (vas. 12). - Nr. 13, 

1 „Macierz Szkolna“ (lenk) - „Mokyklų motina“ - lenkų švietimo or- 
ganizacija, 1880 m. įkurta Lvove, 1885 — Ciešyne, 1905 - Varšuvoje („Polska 
Macierz Szkolna“, 1907 m. rusų valdžios uždaryta). 

2 „Matica“ (serb.)- „Motina“ - tautos sąmonę ugdžiusi švietimo, kultūros 
ir mokslo organizacija pietų ir vakarų slavų kraštuose; pirmieji ją įkūrė serbai 
1826 m., čekai - 1831, slovakai - 1863 m. 

3 Nurodomas str. „Kodėl „Saulė“ su „V. Aušra“ tylomis nesutinka?“, kur 
priekaištaujama lietuvių švietimo draugijoms dėl jų rivalizacijos ir kviečiama 
dirbti vieningai. 

* Henrikas Falborkas (1864-7) - rusų pedagoginės minties teoretikas, visuo- 
menininkas, daugelio darbų švietimo klausimais autorius. 

5 Goras Manas (Horace Mann, 1796-1859), švietėjas, Amerikos švietimo 
reformuotojas. 

* Tibeto kaimyną - t.y. Azijos, jos tautų kaimyną. 


BLAŠKYKIMĖS IR - SKĘSKIME! Publikuota: Vlt. - 1908. - Vas. 17 (kov. 1). - 
Nr. 21. 

' Perpasakojama L. Abramovičiaus straipsnio „Wilno“ mintys. 

? Šalpos, savišalpos draugijų XX a. pr. atsirado ne viena; be įsteigtų Lie- 
tuvoje, jų įkūrė ir Peterburge, Rygoje gyvenę lietuviai. 

„Kanklės“ - dainos ir muzikos draugija Rygoje, įsteigta 1904 m., veikė iki 
1915 m. „Vilniaus Aušra“ - žr. str. „Mokymą vėl varžo“ 2 paaiškinimą. „Žibu- 
rėlis“ - G. Petkevičaitės ir J. Juškytės 1893 m. įsteigta draugija šelpti į mokslus 
einantį jaunimą, veikė iki 1940 m. Dailės draugija — Lietuvių dailės draugija - 
pirmoji dailininkų ir jų rėmėjų organizacija, veikusi Vilniuje nuo 1907 m. iki I 
pas. karo; rengė parodas, rūpinosi dailės kūrinių likimu, liaudies menu. Mokslo 
draugija - 1907 m. įsteigta Lietuvių mokslo draugija (LMD). Lietuvių sąjunga — 
Lietuvių moterų sąjunga, įsteigta Vilniuje 1908 m., veikė iki I pas. karo. 


ANTANO NARUCKIO, TECHNIKO STATYTOJO, PLANAI. Publikuota: 
Vit. - 1908. - Vas. 22 (kov. 6). - Nr. 23. 


BŪTŲ LINKSMA, KAD NEBŪTŲ LIŪDNA... Publikuota: Vlt. - 1908. — 
Kov. 19 (bal. 1). - Nr. 34. Parašas: Kun. J. Tumas. 

1 „Atsisakom nuo senojo svieto“ — „Darbininkų giesmės“ pirmoji eilutė; 
iš rusų poeto P. Lavrovo (1823-1900) prancūzų „Marseljetės“ vertimo giesmę 
išvertė J. Baltrušaitis-Mėmelė (1875-1942), paskelbė „Darbininkų balse“ (1904, 
Nr. 3). 


PROGRESISTAI IR RETROGRADAI. Publikuota: Vlt. - 1908. - Kov. 23 
(bal. 5). - Nr. 36. Parašas: Kun. J. Tumas. 

! Florijonas Bobrovskis (a. 1770-1847), Polocko jėzuitų akademijos bib- 
liotekininkas, po to Nemenčinės klebonas; Jokūbas Facciolatis (1682-1769), 
italų lingvistas, lotynų klasikos žodynų rengėjas. 

TAMSOS PRIETARŲ GRIOVIMAS. Publikuota: Vit. - 1908. - Kov. 30 
(bal. 12). - Nr. 39. Parašas: Kun. J. Tumas. 

"Pradedamas spausdinti Šatrijos Raganos apsakymas „Į šviesą“. 

2 „Viktutė“ pirmą kartą buvo išspausdinta „Dirvoje-Žinyne“ 1903 m. 2 nr., 
„Vincas Stonis“ - VŽ 1906 m.; „Gydytojo pasakojimas“ („Iš daktaro pasa- 
kojimų“) - VŽ 1905 m. 


P. SOBIES=AW AS SĘKTA VĖL PRABILO. Publikuota: Vlt. - 1908. - Bal. 25 
(geg. 8). - Nr. 47. 

1 „Marzenie o niepodlegtej Litwie“ (lenk.) - „Svajonė apie nepriklausomą 
Lietuvą“. 

2 „Goniec Wilenski“ („Vilniaus pasiuntinys“) - politikos ir visuomeninio 
gyvenimo laikraštis, leistas 1908-1910 m. 

3 Sobiestawas Sękta — žr. str. „Kaip kas miega ir kelia?“ 3 paaiškinimą. 

* Don Kišotas - M. Cervanteso romano „Don Kichotas“ herojaus vardą 
Vaižgantas rašo taip, kaip rašė lenkai, perėmę jį ne iš ispanų, o iš prancūzų. 

5 „Plotka Wilenska“ („Vilniaus gandonešis“) - humoro ir satyros laikraštis, 
ėjęs 1906-1909 m. 

* Ežerėnai - XIX a. atsiradęs ir XX a. pr. spaudoje paplitęs dirbtinis Zarasų 
vardas (šio miesto lenkiško pavadinimo Jeziorosy vertinys); Vaižganto raštuose 
jis aptinkamas ne kartą; juo 1919-1929 m. Zarasus vadinta oficialiai. 

7 „Ežys“ - mėnesinis iliustruotas juokų laikraštis, ėjęs 1907-1909 m. Vilniuje. 

5 „przenigdy“ (lenk.) - niekada; žr. str. „Kaip kas miega ir kelia?“ 4 pa- 
aiškinimą. 

* „bracia Litwini“ (lenk.) - žr. str. „Muravjovo pasekėjai“ 3 aiškinimą. 

0 zakute tby (lenk.) - bukagalviai. 

U„Paūstwa Litewskiego“ (lenk.) - Lietuvos valstybės. 

2 Rūmeris, autorius „Litwa“ - Mykolas Romeris (1880-1945), teisininkas; 
1909-1914 m. advokatavo Vilniuje, nuo 1922 m. Kauno, nuo 1940 - Vilniaus 
un-to profesorius, 1927-1928 ir 1933-1939 m. Kauno un-to rektorius; knygą 
„Litwa“ išleido 1908 m. 

5 Machiavelis — Niccolo Machiavellis (1469-1527) - italų politikas, isto- 
rikas, rašytojas; iškėlė idėją, kad įgyvendinti valstybės tikslus leistina bet 
kokiomis priemonėmis. 

4 „niepodlegtej Polski... od morza i do morza“ (lenk.) - nepriklausomos 
Lenkijos senosiose istorinėse sienose nuo jūros ir iki jūros. 

5 „tanim kosztem“ (lenk.) - pigia kaina. 

6 „terytoryanlne obywatelstwo“ (lenk.) - teritorinė pilietybė. 

1! szczeropolska (lenk.) - grynai lenkiška. 

6 „haniebnie“ (lenk.) - gėdingai. 

9 „za narėd polski“ (lenk.) - už lenkų tautą. 

2 „narėd litewski“ (lenk.) - lietuvių tauta. 


MEČISLOVAS LEONARDAS PALIULIONIS. Publikuota: Vlt. - 1908. - Geg. 
4(17). - Nr. 51; geg. 11(24). - Nr. 54. Pakartota: VR-14. - P. 233-238 (po tekstu: 
„Viltis“, 1908 m., 50, 51, 54 n.). 

! Bronislavas Žongolavičius (Žongolowicz, 1870-apie 1942) - Žemaičių 
kunigų seminarijos profesorius, vyskupų M. Paliulionio ir G. Cirtauto sek- 
retorius, po I pasaulinio karo Vilniaus un-to profesorius; buvo priešiškas lie- 
tuvybei. 

* Antanas Pavilonis, Povilonis (1847-1918) - Žemaičių kunigų seminarijos 
profesorius, Kauno katedros klebonas; bendradarbiavo lietuviškoje spaudoje. 

Škun. Razučiu - Pranciškus Razutis (1862-?), iki 1906 m. kunigavo Že- 
maičiuose. 

* Antanas Karosas (1856-1947) - Žemaičių kunigų seminarijos profesorius 
ir rektorius, Žitomiro vyskupo padėjėjas, nuo 1910 m. Seinų, nuo 1926 m. 
Vilkaviškio vyskupas. 

5 Julijonas Maciejauskis (1868-1947) - ilgametis Švėkšnos klebonas, 1938 m. 
išvyko į JAV; visuomenininkas. 

* Bronislovas Liausas (Laus, 1872-1941) - Žemaičių kunigų seminarijos 
profesorius; Kauno lenkų organizacijų veikėjas. 

7 Vincentas Jarulaitis (1859-1939) - Kulių, Plungės, Viekšnių klebonas; vi- 
suomenininkas, spaudos bendradarbis. 

S „Sprawiedliwemu Pasterzowi“ (lenk.) - teisingajam Ganytojui. 

* „Myšl Katolicka“ („Katalikiška mintis“) - nuo 1908 m. Lenkijoje, Čens- 
tochovoje, leistas savaitraštis. 

0 Wdzigczna Rodzina; „Drogiemu Mieczystawowi Brat“ (lenk.) - dė- 
kinga giminė; brangiajam Mečislovui brolis. 


TOMAS SIRVYDAS-MYKULAS ŽILINSKAS. Publikuota: Vlt. 1908. - Geg. 
21 (birž. 3). - Nr. 58. Pakartota: VR-14. - P. 227-232 (po tekstu: „Viltis“, 1908 m. 
58 nr.). 

1 „podle urodzony“ (lenk.) - prastos, žemos kilmės. 

2 „szlachetnie urodzonych Sirwydow (lenk.) - bajoriškos kilmės Sirvydų. 

3Juozapas Montvila (Montwitt, 1850-1911) - nuo Ukmergės kilęs teisininkas 
ir finansininkas; Šėtoje įsteigė audimo m-klą, buvo Vilniaus miesto tarybos 
narys ir burmistras, steigė ir rėmė lenkų labdaros bei kultūros draugijas. 

* „Hwardym litwinem“ (lenk.) - kietu, tvirtu lietuviu. 


GREITOJI GYDYTOJŲ PAGALBA VILNIUJE. Publikuota: Vlt. - 1908. — 
Geg. 22 (birž. 4). - Nr. 59. 


NR. 100. Publikuota: Vlt. - 1908. - Birž. 8 (21). - Nr. 65. Parašas: Redakcija. 

1 Prof. Bogdanovo apybraiža „Visuomenės įnamiai“ paskelbta 1908 m. Vlt 
76-78, 84-87, 89-105 nr.; Modestas Bogdanovas (1841-1888) — rusų zoologas ir 
gamtininkas keliautojas, Peterburgo un-to profesorius, daugelio mokslo ir 
mokslo populiarinimo darbų autorius. 

2 versta vieno iš didžiųjų lietuvių kalbos žinovų - turimas galvoje 
guojami Panevėžio mokytojų sem-jos mokiniai; apie tai J. Jablonskio pasakyta 
į Vaižganto straipsnio teiginį atsiliepiančioje replikoje Vlt 68 nr. 

leisime... legendas, surašytas vieno iš jaunųjų mokslo vyrų - turima 
galvoje V. Krėvės, tuomet studijavusio Kijevo un-te, „Dainavos šalies senų 
žmonių padavimai“; juos iš pradžių Vlt ketino išleisti pavadinimu „Dzūkų 
legendos“. 


SMALADŪŠIAI IR ŠIAUDADŪŠIAI. Publikuota: Vlt. - 1908. - Rugp. 1 
(14). - Nr. 88. 


„KSIĄDZ“ AR „KUNIGAS“? Publikuota: Vlt. - 1908. - Rugp. 10 (23). - Nr. 92. 
"st. - stano (rus. stan) - nuovados. 

VILNIAUS VYSKUPIJOS VALDYTOJAS. Publikuota: Vlt. - 1908. - Rugp. 
17 (30). - Nr. 95. 

* Kazimieras Michalkevičius (1865-1940), kunigavo Vitebske, Peterburge, 
Minske, nuo 1908 m. Vilniaus vyskupijos administratorius, nuo 1923-ųjų - su- 
fraganas; kilęs iš ukmergiškių lietuvių, bet polomanas, nepalankus Lietuvai. 

2 Nurodomas inicialais K. M. pasirašytas iš Minsko atsiųstas straipsnis 
„Naujasis Vilniaus vyskupijos valdytojas“. 


ANTRI „VILTIES“ METAI. Publikuota: Vlt. - 1908. - Spal. 1 (14). - Nr. 114. 
Parašas: „Vilties“ redakcija. 


TIKYBA IR TAUTYBĖ. Publikuota: Vlt. - 1908. - Spal. 17 (30). - Nr. 121. 
Parašas: Kun. J. Tumas. 

! Žr. str. „Antri „Vilties“ metai“. 

2 Cituojama iš trumpos apžvalgos „Viltis“, išspausdintos „Šaltinio“ rubri- 
koje „Kas laikraščiuose rašoma“. 


LIETUVIŲ PAMOKSLAS DOMINIKONŲ BAŽNYČIOJE. Publikuota: VIt. — 
1908. - Spal. 22 (lapkr. 4). - Nr. 123. 

! Julijonas Račkauskas (1845-1914) nuo 1897 m. Aušros Vartų, vėliau Vil- 
niaus labdarių draugijos koplyčios kapelionas. Jo brolis Adolfas Račkauskas 
(1842-1919) Ukmergėje klebonavo 1884-1898, Šakynoje - 1899-1907, Žagarėje - 
1908-1916 m.; lenkomanas, Vaižgantui kunigaujant Micaičiuose buvo vienas 
iš jo skundėjų dvasinei valdžiai. 

? „Milcz, księže! my niechcemy stychač...“ (lenk.)- „Nutilk, kunige! mes 
nenorime savo šventose bažnyčiose klausyti lietuviško pamokslo; lietuvių 
kalba pagoniška“. 

3 „Tys, podkupiona przez ztych ludzi...“ (lenk.) - „Tu, papirkta piktų 
žmonių, atėjai čia kaip į karčemą, o juk tai bažnyčia - žiūrėk, ten yra Šven- 
čiausiasis Sakramentas... Tu, ragana, gal tave velnias apsėdo“. 

* „Nasi polacy stawili ten košciot - niechcemy byscie paskudzili...“ 
(lenk.) - „Mūsiškiai lenkai statė tą bažnyčią - nenorime, kad terštumėte pago- 
niška kalba“. 

5 „Wszak wy rozumiecie po polsku, rozumiecie?..“ (lenk.) - „Juk jūs 
suprantate lenkiškai, suprantate? Na pasakykite atvirai“. 

* „Za mego dtugoletnego pobytu w rėžnych parafjach spotykatem 
ludzi...“ (lenk.)- „Per ilgametį savo buvimą įvairiose parapijose sutikau žmo- 
nių, kurie nesuprato lenkiškai, jiems pamokslus sakiau lietuviškai. Teisybė, 
blogai, jei nemokėdami žmonės kalba poterius lenkiškai iškreipdami žodžius. 
Bet dabar tokių jau maža, visi supranta lenkiškai. Štai ir jūs suprantate“. 


VILNIAUS LIETUVIŲ DVIKLASĖS MOKYKLOS ATIDARYMAS. Publi- 
kuota: Vlt. — 1908. - Spal. 24 (lapkr. 6). - Nr. 124. 

! Žr. str. „Iš Vilniaus lietuvių gyvenimo“ (2) 1 paaiškinimą. 

2 Žr. str. „Derybos su „Vilniaus žinių“ leidėju“ 3 paaiškinimą. 

3 Antanas Vileišis (1856-1919), gydytojas, publicistas, visuomenininkas, 

Vilniaus lietuvių kultūros ir šalpos draugijų vienas iš organizatorių; Povilas 
Matulionis (1860-1932), miškininkas, literatas, Vilniaus lietuvių savišalpos 
draugijos dalyvis, Nepriklausomoje Lietuvoje - Žemės ūkio akademijos ir 
Kauno un-to profesorius. 

* Pranciškonų mūrų kertelę, kur lietuvių lėšomis dabar įsteigta 
mokykla - žr. str. „Namų mokslas“ 4 paaiškinimą. 

5 Ona Kasakauskaitė-Vileišienė (1879-1954), Jono Vileišio žmona, Lietuvių 
dailės draugijos veikėja, globojo menininkus, rinko liaudies dailės vertybes. 


ŽODIS Į VILTININKUS. Publikuota: Vlt. - 1908. - Spal. 26 (lapkr. 8). - 
Nr. 125. 


SUSIMILDAMI, BŪKITE RAMŪS! Publikuota: Vlt. - 1908. - Lapkr. 1 (14).- 
Nr. 127. 


NE ATSKIRI ŽMONĖS, BET VISA TVARKA KALTA. Publikuota: Vlt. - 
1908. - Lapkr. 28 (gruod. 11). - Nr. 138. 

!to rūpesnio parodymus matėme „Vilties“ Nr. 120, 128, 135 - nurodo- 
muose numeriuose skelbiami straipsniai apie lietuvių kalbos diskriminaciją 
Vilniaus krašto bažnyčiose ir Kauno kunigų sem>je („Lietuvių padėjimas Vil- 
niaus vyskupijoje“, „Žemaičių seminarijai reikalingas rektorius tikras lietuvis“). 

2 Kun. B. - žr. str. „Europa ir Kauno kapitula“ 1 paaiškinimą. 

3 Turima galvoje tuo metu Kauno kunigų sem-joje profesoriavę ar ir inspek- 
toriavę bei vyskupijos kapituloje pareigas ėję kunigai: Pranciškus Pacevičius 
(1862-po 1920), Pranciškus Kriškijonas (1845-1928), Bronislovas Žongolavi- 
čius (žr. str. „Mečislovas Leonardas Paliulionis“ 1 paaišk.), Bronislovas Liausas 
(žr. to pat str. 6 paaišk.). 


ARGI TAI KRIKŠČIONIŠKA? Publikuota: Vlt. - 1908. - Gruod. 12 (25). - 
Nr. 144. 

! vyskupas Žvėravičius - žr. str. „Vyskupui Roppui išvažiavus“ 2 pa- 
aiškinimą. 

*Burbos poteriai - nurodomas kunigas Aleksandras Burba (1354-1398), 
poetas, beletristas, lietuvybės Vilniaus krašte gynėjas, ir iš lenkinamų šio krašto 
lietuvių jo užrašyti poteriai („Tėve mūsų“), kalbami lenkų, gudų ir lietuvių 
kalbų kratiniu (poterių tekstą žr. A. Šapokos „Lietuvos istorijoje“, 1989 m. leid., 
p. 526-527). 


SVEIKI SULAUKĘ ŠV. KALĖDŲ! Publikuota: Vlt. - 1908. - Gruod. 25 
(1909. - Saus. 7). - Nr. 149. Parašas: Redakcija. 


KAUNO SOCIALINĖS PASKAITOS SAUSIO 3, 4 IR 5 D. Publikuota: Vlt. - 
1909. - Saus. 9 (22). - Nr. 3; saus. 11 (24). - Nr. 4; saus. 14 (27). - Nr. 5; saus. 16 
(29). - Nr. 6. Parašas: Kun. J. Tumas. 

"Jurgis Matulaitis (1871-1927), nuo 1918 m. Vilniaus vyskupas, nuo 1911 m. 
marijonų vienuolijos generolas; 1987 m. paskelbtas palaimintuoju. 

2 Jonas Mačiulis-Maironis, Peterburgo dvasinės akademijos profesorius 
1894-1909 m. 

3 Pranciškus Būčys (1872-1951), Peterburgo dvasinės akademijos profe- 
sorius 1902-1916 m.; 1922-1928 m. Kauno un-to profesorius, marijonų ordino 
generolas, rytų apeigų vyskupas. 

* Justinas Staugaitis (1866-1943), kunigas kultūrininkas, politikas, rašyto- 
jas, Vasario 16-osios akto signataras, nuo 1926 m. Telšių vyskupas. 

* Antanas Kaupas - žr. str. „Pirmieji žingsniai“ 2 paaiškinimą. 

* Petras Vitkauskas (1874-1923), varpininkas, ūkinių draugijų veiklos da- 
lyvis, vienas iš „Sietyno“ draugijos steigėjų, I Rusijos dūmos atstovas; Antanas 
Smetona (1874-1944), pirmasis Lietuvos Respublikos prezidentas; „Vilties“ 
redaktoriumi buvo 1907-1913 m. 

"Toliau Vaižgantas referuoja J. Matulaičio, P. Būčio, J. Staugaičio, A. Kaupo, 
Maironio paskaitas. 


JONAS BARTKEVIČIUS. Publikuota: Vlt. - 1909. - Saus. 21 (vas. 3). - Nr. 8. 
Pakartota: VR. - 14. - P. 90-92 (po tekstu: „Viltis“, 1909 m. 8 nr.). 


ŽIBURININKAI. Publikuota: Vt. - 1909. - Vas. 4 (17). - Nr. 14; vas. 6(19).- 
Nr. 15. 

"Katalikiška švietimo ir labdaros draugija „Žiburys“, įkurta Marijampolėje, 
veikė 1906-1940 m. 

2 Toliau į Vaižganto straipsnį įterpti slapyvardžiu Gylys pasirašyti kritiški 
svarstymai apie „Žiburio“ įstatuose numatomą veiklą. 

3 Vladislovas Draugelis (1880-1940), kunigas marijonas, Marijampolėje va- 
dovavo katalikiškoms draugijoms, 1925 m. išvyko į JAV, šalia kunigavimo, 
dirbo spaudos darbą. 

* Juozapas Antanavičius (1853-1916), Prienų klebonas, kanauninkas, Seinų 
vyskupijos administratorius 1902-1910 m. 

5 Juozapas Bikinas — žr. str. „Pirmieji“ žingsniai“ 2 paaiškinimą. 

“ Žr. str. „Įdomus atsitikimas“ 1 paaiškinimą. 

" Jonas Totoraitis (1872-1941), kunigas marijonas, spaudos darbuotojas, 
istorikas, daugelio darbų iš Lietuvos istorijos autorius. 

* Staugaitis - žr. str. „Kauno socialinės paskaitos...“ 4 paaiškinimą. 

* Simonas Norkus, Narkevičius (1842-1913), ilgametis Punsko klebonas, 
poetas, lenkų poezijos vertėjas. 

10 Petras Draugelis (1849-1914), mokytojavo Gudeliuose, Sudarge, 1908- 
1911 m. Marijampolės “Žiburio“ mokykloje; nuo 1905 m. bendradarbiavo 
vŽ. 

STABDYKIME, KAD NEVAŽIUOTŲ AMERIKON! Publikuota: Vlt. - 
1909. - Vas. 6(19). - Nr. 15. 

! Atsišaukimas išspausdintas 1909 m. Vlt 7 nr., pasirašytas Bėdulio sla- 
pyvardžiu. 

21909 m. „Šaltinio“ 4 nr. Skrebeniaus slapyvardžiu (kun. Juozas Vailokaitis, 
1880-1953) pasirašytame straipsnyje „Atsargiau su Amerika“ nurodomos prie- 
žastys, stabdančios važiavimą į Ameriką: ten esanti didelė bedarbystė, griežti- 
nami įstatymai, ribojantys imigrantų srautą. 

3 Adomo Jakšto str. „Dėl ko mūsų žmonės eina Amerikon“ išspausdintas 
1909 m. „Vienybės“ 5 nr. 


ALOVĖS PROVOKATORIAI - ENDEKŲ VAIKAI. Publikuota: Vlt. - 1909. — 
Vas. 8 (21). - Nr. 16. 

' Narodowa demokracja... (lenk.) - tautos demokratija... / kur jos esmė ir 
kurjos teisybė? / senų kvailysčių kanonizacija / ar sielų operacija, / netyčinė 
provokacija... 

Leo Belmont (Leopoldas Blumentalis, 1865-1941), žydų kilmės lenkų po- 
etas, prozininkas, kritikas. 

* Vilniaus vyskupijos administratorius - K. Michalkevičius; žr. str. „Vilniaus 
vyskupijos valdytojas“ 1 paaiškinimą. 

3 „Plotka Wilefska“ — žr. str. „P. Sobiestawas Sękta vėl prabilo“ 5 paaiš- 
kinimą. 

* „zastrielščiku“ (rus.) - iniciatoriumi, pradėjėju.. 

5 Azefai su Bakajais - Azefas, Bakajus - Rusijos ochrankos (saugumo) 
agentai. 


BLAIVININKAI. Publikuota: Vlt. — 1909. - Kov. 1 (14). - Nr. 25. 

! Jonas Vizbaras (1869-1919), klebonavo Kurtuvėnuose, Darbėnuose, vėliau 
Liepojoje, čia buvo ir gimnazijos kapelionas, rašė „Tėvynės sarge“, Vlt, „Vie- 
nybėje“, „Rygos garse“; Vincentas Jarulaitis - žr. str. „Mečislovas Leonardas 
Paliulionis“ 7 paaiškinimą; Justinas Staugaitis — žr. str. „Kauno socialinės pa- 
skaitos...“ 4 paaiškinimą. 

2 Kazimieras Marma (1878-po 1940), Blaivybės draugijai pirmininkavo 1908- 
1914 m; kunigavo Tveruose, Kaune, Jūžintuose, Krakėse; Fabijonas Kemėšis 
(1879-1954), organizavo katalikiškas draugijas, režisavo vaidinimus, visuome- 
niniais klausimais rašė įvairiuose laikraščiuose, 1908-1911 m. Vabalninko vi- 
karas, įvairių draugijų narys, vėliau profesoriavo Žemės ūkio akademijoje. 

3 Povilas Dogelis (1877-1951) - Kvetkų, Nemakščių, Vandžiogalos, nuo 
1904 m. Kauno katedros vikaras, vėliau Kauno arkivyskupijos garbės kanau- 
ninkas; dalyvavo įvairių draugijų veikloje, paskelbė tikybinių darbų, memuarų. 

* Povilas Korzonas (1878-1943) - Panevėžio vikaras 1900-1910 m., vėliau 
Telšių klebonas, Alsėdžių dekanas; blaivybės klausimais rašė „Vienybėje“. 

5 Kazimieras Šaulys (1872-1964), prelatas, Vasario 16-osios akto signataras, 
Kauno kunigų seminarijos profesorius; buvo įvairių draugijų narys, bendra- 
darbiavo spaudoje; Balys Urbonas, Urbanas (1886-1941), mokytojas, jaunimo 
kultūrinės veiklos organizatorius, dirbo Rytų Lietuvos mokyklose. 

* Anupras Vaitkevičius (1862-1912) - nuo 1906 m. šv. Kazimiero draugijos 
buhalteris; redagavo leidinių katalogus, veikė kitose lietuviškose draugijose. 

" Juozapas Kerpauskas (1843-1912), teologijos magistras, Kauno konsis- 
torijos prelatas, Kauno kunigų seminarijos profesorius; Antanas Alekna (1872— 
1930), kunigas, istorikas, daugelio laikraščių bendradarbis; parašė darbų iš 
Bažnyčios Lietuvoje ir Lietuvos istorijos, monografiją apie M. Valančių, 1907- 
1919 m. redagavo „Vienybę“. 

* „Vienybė“ - ūkininkams skirtas katalikiškas žurnalas, 1907-1914 ir 1918— 
1933 m. ėjęs Kaune, 1914-1915 m. - Vilniuje. 


SAULININKAIL Publikuota: Vlt. - 1909, - Rugp. 26 (rugs. 8). - Nr. 98. 

* Seminarijėlės vedėjui p. Lekeckui - norinčioms įstoti į „Saulės“ kursus 
merginoms ir neturinčioms reikiamo išsilavinimo buvo organizuojama paren- 
giamoji grupė draugijos išlaikomoje mergaičių dviklasėje mokykloje, vadi- 
namoje seminarijėle; Kazys Lekeckas (1877-1944), dėstė „Saulės“ draugijos 
mokytojų kursuose, buvo nuolatinis VŽ bendradarbis, B. Dagilio slapyvardžiu 
1905-1909 m. periodikoje paskelbė apsakymų. 

2 Tomas Žilinskis (Žilinskas, 1840-1925) — Veiverių mokytojų seminarijos 
mokytojas, Lietuvių Mokslo Draugijos narys, mokytojavo „Saulės“ kursuose, 
1907 m. sudarė jos pradžios mokyklų programą. 


LAIKRAŠČIAI KROMELIAI. Publikuota: Vlt. - 1909. - Lapkr. 25 (gruod. 
8). - Nr. 137. 

! „Rygos naujienos“ - liberalios minties savaitraštis, leistas 1909-1915 m. 
Rygoje. 

2 Liudvikas Jakavičius (1871-1941) - periodikos ir knygų leidėjas, pub- 
licistas, scenos mėgėjų organizatorius ir vaidintojas. 

3 „Rygos garsas“ - katalikiškas laikraštis, ėjęs 1909-1917 m. Rygoje; leido 
šv. Kazimiero draugija. 

4 „Žemdi rbys“ - ūkio, prekybos ir pramonės reikalams skirtas laikraštis, 
ėjęs 1909-1913 m. Vilniuje. 


RODYTIES AR NESIRODYTI? Publikuota: Vit. - 1909. - Gruod. 2 (15). - 
Nr. 140. 

! Gogolio Dobčinskis - Nikolajaus Gogolio (1809-1852) komedijos „Re- 
vizorius“ veikėjas. 

2per „Lietuvos Žinias“... atsisakė nuo dalyvavimo - straipsnyje „Etno- 
grafiška lenkų paroda Lvove 1910 m.“, pasirašytame kriptonimu A, prane- 
šama, jog atsisakoma dalyvauti šioje parodoje, nes ji esanti skirta tik lenkams. 


DUOKITE VAIKAMS KNYGELIŲ! Publikuota: Vlt. - 1909. - Gruod. 6 
(19). - Nr. 142. 

! turime jau net visą 14 skaisčių knygelių - tai F. Zavadskio leisti 
nedideli iliustruoti leidinėliai jaunesniojo amžiaus vaikams (pvz., „Gudrus 
katinas“, „Pelenė“, „Raudonoji kepuraitė“ ir kt.); prozinius ir eiliuotus tekstus 
jiems parūpino vaikų rašytoja Marija Alytienė (1886-1917). 


ADOMAS ŽEIMYS. Publikuota: Vlt. - 1909. - Gruod. 20 (saus. 2).- Nr. 148. 
Pakartota: VR-14. - P. 194-195 (po tekstu: „Viltis“, 1909 m. 148 nr.). 


NAUJI METAI. Publikuota: Vlt. - 1910. - Saus. 3 (16). - Nr. 1. 

* darome, kiek ištesime... - lotyniškos sentencijos „Feci, guod potui, faciant 
meliora potentes“ laisvas vertimas; sentencija laikoma Cicerono pasakymo 
„Ego plus guam feci facere non possum“ (daugiau, ką padariau, padaryti 
negaliu; „Laiškai saviesiems“, 11-14) parafraze. 

DĖL KATALIKIŠKUMO PANAIKINTINA. Publikuota: Vlt. - 1910. — 
Saus. 8 (21). - Nr. 3. 
1 „Vienybė“ - žr. „Blaivininkai“ 8 paaiškinimą. 


DARBAI IR DARBININKAI. Publikuota: Vlt. - 1910. - Saus. 22 (vas. 4). - 
Nr. 9; saus. 24 (vas. 6). - Nr. 10. 

1 Žr. str. „Kauno socialinės paskaitos...“ 1 paaiškinimą. 

2 Kaplio - kunigo Juozapo Jaso (1872-1935) slapyvardis; kunigavo Su- 
bačiuje, Viešintose, Šėtoje, Užpaliuose, Lapėse, Vlt rašė kaimo gyvenimo socia- 
liniais klausimais. 


„RYGOS PIRŠLIAI VAŽIUOJA!“ Publikuota: Vlt. - 1910. - Saus. 27 (vas. 
9). - Nr. 11. 

! Iš lietuvių dainos — iš vestuvinės stalo vadavimo dainos „Atvažiuoja 
Rygos kupčiai“. 

21910 m. balandžio 19 d. prie Žemės labiausiai priartėjo ir savo uodega ją 
lietė Halio kometa; pavadinta jos orbitą apskaičiavusio XVII a. anglų astro- 
nomo E. Halio vardu, ši kometa pro Žemę praskrieja kas 76 metai. 

3 Žr. str. „Laikraščiai kromeliai“. 

* „Lietuvos žinios“ — liaudininkų laikraštis, ėjęs 1906-1915 m. Vilniuje, 
1922-1940 m. Kaune. 

5 „Przegląd Tygodniowy žycia spotecznego, literatury i sztuk pieknych“ 
(„Savaitinė visuomeninio gyvenimo, literatūros ir meno apžvalga“) - 1866- 
1905 m. Varšuvoje leistas savaitraštis, propagavęs pozityvizmo ir realizmo bei 
natūralizmo mene nuostatas. 


RAMŪS AR NEGYVI? Publikuota: Vlt. - 1910. - Saus. 29 (vas. 11). - Nr. 12. 


TAUTIŠKUMAS IR RELIGIJA SKAITYMO KNYGOSE. Publikuota: Vlt. - 
1910. - Saus. 31 (vas. 13). - Nr. 13. 

' Boleslovas Prusas - žr. str. „Dvarponiai ir kunigai“ 13 paaiškinimą. 

2 „Tygodnik Illustrowany“ („Iliustruotas savaitraštis“) — literatūros ir vi- 
suomeninio gyvenimo žurnalas, ėjęs 1859-1939 m. Varšuvoje. 

3slėjdo — slėjd (šved.) - greitumas, vikrumas, įgudimas; XIX a. pab. Šve- 
dijos mokyklose įvesta rankų darbų (amatų) mokymo sistema. 


KOVA SU PATAMSIŲ DARBAIS. Publikuota: Vlt. - 1910. - Vas. 10 (23). - 
Nr. 17. 

! Nurodomas straipsnis „Vilties“ byla su policija“; jame aprašoma Vilniaus 
apygardos teisme svarstyta byla, iškelta Adutiškio policininko Vlt redaktoriui 
A. Smetonai už paskelbtą korespondenciją, tariamai pažeidusią skundėjo oru- 
mą; skundas buvo pripažintas nepagrįstu. 


UŽ RUBLĮ AR IŠ KERŠTO? Publikuota: VIt. - 1910. - Vas. 17 (kov. 2) - 
Nr. 20. 

"szlachcic jestem, dobrze urodzony (lenk.) - esu bajoras, kilmingo gi- 
mimo. 

2chtop, podte urodzony (lenk.) - mužikas, prasto gimimo. 

3valstiečių bankas - Valstiečių žemės bankas; 1883 m. skyrius įsteigtas 
Vilniuje, 1884 - Kaune; rėmė rusų kolonistų žemėvaldos plėtimą Lietuvoje. 

* „nieprzejednany“... „ugodowcu“ (lenk.) - nesutaikomas... nuolaidžiu. 

5 „Goniec WileAski“ — žr. str. „P. Sobiestawas Sekta vėl prabilo“ 2 pa- 
aiškinimą. 


KELETAS PASTABŲ DĖL „SAULĖS“ SUSIRINKIMO. Publikuota: Vlt. - 
1910. - Vas. 28 (kov. 13) - Nr. 25. 

"kun. Olšauskį - žr. str. „Įdomus atsitikimas“ 1 paaiškinimą. 

? pralenkę Bismarkus - Otto von Bismarckas (1815-1898), vokiečių po- 
litikas ir diplomatas, nuo 1871 m. suvienytos Vokietijos kancleris, vykdęs im- 
perinę ir šovinistinę politiką. 

> Cituojama iš A. Vienažindžio eilėraščio „Karvelėli, paukštužėli“. 

* Juozas Vokietaitis (1872-1931) - pedagogas, vadovavo „Saulės“ mokytojų 
kursams, dalyvavo įvairių draugijų veikloje, pedagoginiais klausimais rašė 
„Ūkininke“, VŽ, VIt ir kt. 


LIETUVIŲ MOKSLO IR DAILĖS DRAUGIJŲ NAMAI. Publikuota: Vlt. - 
1910. - Kov. 10 (23). - Nr. 28. Parašas: „Vilties“ Red. 

! Šie nutarimai eina po straipsnio. 

2 Perfrazuota V. Kudirkos „Tautinės giesmės“ eilutė („Iš praeities tavo 
sūnūs te stiprybę semia“). 


DĖL „AUKŠTESNIOSIOS KULTŪROS“. Publikuota: Vlt. - 1910. - Kov. 28 
(bal. 10). - Nr. 36. Parašas: Kun. J. Tumas. 

* Konstancija Skirmuntaitė (a. 1850-1934) - istorikė, publicistė; pritarė lie- 
tuvių tautiniam atgimimui; lenkiškai parašė darbų iš Lietuvos istorijos („Dzieje 
Litwy“, 1886, „Mindog, krėl litewski“, 1909, ir kt.). 


KODĖL MES KLAIDŽIOJAME? Pubiikuota: Vlt. - 1910. - Bal. 16 (29). - 
Nr. 44. Parašas: K. J. T. 

! Augustas Bebelis (1840-1913), vokiečių socialdemokratijos vadovas ir 
teoretikas; Vilhelmas Kettleris (1811-1877), vokiečių arkivyskupas, katalikų 
Bažnyčios visuomeninių doktrinų teoretikas; Aleksandras Šwietochowskis 
(1849-1938) - lenkų rašytojas, pozityvizmo teoretikas ir propaguotojas. 

Zviedniečiai, airišiai - vieniečiai (Vienos gyventojai), airiai. 

3vyskupą Motiejų III - vyskupą Motiejų Valančių; vysk. Valančius buvo 
trečiasis iš Žemaičių vyskupų, turėjusių Motiejaus vardą (du kiti, Motiejus 
Trakiškis ir Motiejus Tapolietis, vyskupavo XV a.). 


KAS LIETUVIUS IŠ TĖVYNĖS VARO. Publikuota: Vlt. - 1910. - Bal. 25 
(geg. 8). - Nr. 46; bal. 30 (geg. 13). - Nr. 48; geg. 16 (29). - Nr. 55. Parašas: 
Kun. J. Tumas. 

"Algirdas... savo įpėdiniu buvo paskyręs mažąjį savo sūnų Jaunutį - 
Jaunutis buvo jauniausias Gedimino sūnus (Algirdo brolis); LDK sostą jis už- 
ėmė 1341 m. mirus tėvui ir valdė iki 1345 m. 

B. PRUSAS APIE TIKYBĄ IR KUNIGUS. Publikuota: Vlt. - 1910. - Geg. 19 
(birž. 1). - Nr. 56. 

' Minimi žymūs lenkų mokslo ir kultūros žmonės: Mikotajus Kopernikas 
(1473-1543), astronomas, heliocentrinės teorijos pagrindėjas; Hugo Kottątajus 
(1750-1812), švietimo reformuotojas, politikas; Onufras Kopczynskis (1735- 
1817), kalbininkas, mokyklinės lenkų kalbos autorius; Grzegorzas Piramowi- 
czius (1735-1801), švietėjas, vienas iš Edukacinės komisijos programos kūrėjų; 
Adamas Naruszewiczius (1733-1796), vyskupas, istorikas, poetas; Marcinas 
Poczobutas (1728-1810), astronomas, matematikas, Vilniaus akademijos profe- 
sorius; Stanistawas Staszicas (1755-1826), filosofas, rašytojas. 

* tvirčiau negu Galilėjus tvirtindavo: „Mano tauta gyvuoja!“ - 
aliuzija į italų fizikui ir astronomui Galilėjui (Galileo Galilei, 1564-1642) pri- 
skiriamus žodžius: „O vis dėlto ji sukasi!“ („Eppur si muove!“). Šiuos žodžius 
Galilėjus pasakęs inkvizicijos teismui paskelbus nuosprendį, kuriuo jis buvo 
verčiamas atsisakyti heliocentrinės M. Koperniko teorijos. 

3 Tomas de Torguemada (1420-1498), vienuolis dominikonas, Petras Ar- 
bues (1442-1485), vienuolis augustijonas, - ispanų inkvizitoriai. 


BRANGINKIMESAVO KALNŲ TURTUS! Publikuota: Vlt. - 1910. - Geg. 26 
(birž. 8). - Nr. 59. Parašas: Kun. J. Tumas. 

' Nurodoma Vaižganto publikacija „Tautos poema - varsomis“ - vaizdus 
aprašymas įspūdžių, jo autoriui kilusių žiūrint IV lietuvių dailės parodoje 
eksponuotus romantinius istorijos ir gamtos temų paveikslus. 


TYLIME IR NESIDORINAME. Publikuota: Vlt. - 1910. - Geg. 27 (birž. 9). - 
Nr. 60. Parašas: Kun. J. Tumas. 

1 Cituojama iš A. Smetonos straipsnio „Moksleiviai ir jų siekimai“. 

„Aušrinė“. pradėjo eiti 1910 m. S. Šilingo iniciatyva Vilniuje, I pasaulinio 
karo metais sustojo, o nuo 1919 m. Kaune neperiodiškai ėjo kaip socialistinės 
moksleivijos laikraštis. 

* „Birževyje Vedomosti“ - žr. str. „Paaiškinimas“ 2 paaiškinimą. 

3 „razoblačenija“ (rus.) - demaskavimus. 

* Žr. str. „Argi jau taip lietuviai ištvirkę?“ 

3 „blagorodnyj Kastiljanec“ (rus.) - taurusis kastilijietis; tai - Don Ki- 
chotas, ispanų rašytojo M. Cervanteso to paties pavadinimo romano herojus, 
gyvenęs ir riteriškus žygius atlikęs centrinėje Ispanijos dalyje Kastilijoje. 

J. M. VYSKUPUI GASPARUI I APIMANT ŽEMAIČIŲ VYSKUPIJOS SOS- 
TĄ. Publikuota: Vit. - 1910. - Birž. 4 (17). - Nr. 63. 

! Mateušas I Žninas - Motiejus Trakiškis, Žemaičių vyskupas 1417-1421 m. 

2 Žr. str. „Mečislovas Leonardas Paliulionis“. 

3 Minimas neišaiškinto autoriaus straipsnis „Kunigai ir teatras“. 

* Pranciškus Antanas Bizauskas (1861-1937), kunigas pranciškonas; kuni- 
gavo Kurše, Kretingoje, paskelbė religinio turinio straipsnių bei knygelių. 

5 „blasphemia“ (gr. blasphemos) - plūdimasis. 

* „Genovaičių“ ir „Šv. Elžbietų“ vaidinimų - XX a. pr. lietuvių scenos 


- 497. 


mėgėjų vaidintos pjesės; „Genovaitė“ - vokiečių didaktinio rašytojo Ch.Schmid- 

to (1768-1854) apysakos inscenizacija (apysaką išvertė iš lenkų k. ir 1858 m. 

išleido L. Ivinskis, ji buvo kartojama); „Šv. Elžbieta“ - vokiečių religinio di- 

dakto P. Bonno pjesė, versta kun. V. Kulikausko (?), išleista 1907 m. 
7plurimos annos (lot.) - ilgiausių metų. 


ŽEMAIČIŲ VYSKUPO GASPARO I INGRESAS. Publikuota: Vlt. - 1910. — 
Birž. 11 (24). - Nr. 66; birž. 13 (26) - Nr. 67. 

* Žr. str. „J. M. vyskupui Gasparui I apimant Žemaičių vyskupijos sostą“. 

2 Perfrazuota Maironio eilėraščio „Litvomanams“ eilutė: „Nebeužtvenksi 
upės bėgimo“. 

3 Aleksandras Beresnevičius (1823-1902), Žemaičių vyskupijos valdytojas 
1875-1883 m. 

*homagium (lot.) - ištikimybės priesaikos. 

5 „Witaj, Pasterzu drogi...“ (lenk.) - būki pasveikintas, brangus Gany- 
tojau, puolame tau po kojų. Palaimink mus. 

* Antanas Povilonis - žr. str. „Mečislovas Leonardas Paliulionis 2 paaiš- 
kinimą. 

" Tadas Daugirdas (1852-1919), dailininkas, archeologas; dalyvavo lietuvių 
dailės parodose Vilniuje, tvarkė Kauno miesto muziejų. 

š Augustinas Prapuolenis (1853-1927), Seinų kunigų seminarijos profe- 
sorius, kunigavo Garliavoje, Keturvalakiuose. 

* Juozapas Byla (1871-1944), ilgą laiką vikaravo Kauno katedroje, kunigų 
seminarijoje mokė bažnytinio giedojimo. 

“V Tarp vysk. G. Cirtauto sveikintojų minimi: Konstantinas Jazdauskis (1875— 
po 1940), kanauninkas, kunigavo Kuršėnuose, Šateikiuose, Žagarėje; Julijonas 
Jasienskis (1874-1934), kunigavo Palangoje, Šiauliuose, publicistas, redagavo 
„Kryžių“, rašė „Tėvynės sargui“; Julijonas Maciejauskis — žr. str. „Mečislovas 
Leonardas Paliulionis“ 5 paaiškinimą; Mykolas Prialgauskis (1866-po 1919), 
kunigavo Skapiškyje; Pranciškus Lukša (1858-po 1919), Kuldygos klebonas. 


SEINŲ VYSKUPO ANTANO II INGRESAS. Publikuota: Vlt. - 1910. — 
Birž. 23 (liep. 6). - Nr. 70; birž. 25 (liep. 8). - Nr. 71. 

"išrinko prelatą Antanavičių - žr. str. „Žiburininkai“ 4 paaiškinimą. 

2 „chtopy i to przybtędny“ (lenk.) — valstiečiai ir tai atklydę. 

3 Vincentas Blaževičius (1857-po 1913), Lomžos klebonas, Seinų kunigų 
seminarijos rektorius, vyskupijos kapitulos sekretorius. 

* aprašė „Šaltinis“ Nr. 24 - nurodoma šiame numeryje be parašo pa- 
skelbta korespondencija „Tautinis klausimas“. 

5 Justinas Staugaitis - žr. str. „Kauno socialinės paskaitos...“ 4 paaiškinimą. 

* „za 20 rb. sprzedali Polskę“ (lenk.) - už 20 rb. pardavė Lenkiją. 

7 „Won z košciota, wy poganie, marjawici! Jedna wiara - jeden język! 
Tu poganstwa (ne: pogaūstwa) niebyto i niebędzie“ (lenk.) - lauk iš baž- 
nyčios, jūs stabmeldžiai, marijavitai! Vienas tikėjimas - viena kalba! Čia stab- 
meldžių nebuvo ir nebus. 

Šiame tekste įterpdamas pastabą, kad žodis „poganstwa“ buvo tariamas 
su nenorminiu kietu m, Vaižgantas, matyt, norėjo pasakyti, kad arba šitaip 
lietuvius siekta prilyginti nekrikščionims žydams ar totoriams (plg. lenk. po- 

- ganin - žydas, poganka —- totorė), arba kad tą žodį taip tarusieji lenkiškumo 
gynėjai pasirodė nemoką kaip reikiant lenkų kalbos. 

* Pranciškus Augustaitis (1848-1915) - Seinų kunigų seminarijos profe- 
sorius, katedros kanauninkas, vėliau Marijampolės klebonas; Užnemunės baž- 
nyčių istorikas. 

* Kazimieras Prapuolenis (1858-1933) - Rusijos katalikų metropolijos kurijos 
Peterburge sekretorius, nuo 1904 m. kunigas Seinuose, vienas žurnalų „Šaltinis“ 
ir „Vadovas“ steigėjų; Romualdas Styravičius (1841-prieš 1919) - Naujamiesčio 
parapijos netoli Panevėžio klebonas, teologijos magistras; Aleksandras Grigaitis 
(1877-1955) - Seinų kunigų seminarijos, nuo 1909 m. Peterburgo dvasinės akade- 
mijos profesorius, vėliau A. Panemunės klebonas, Kauno un-to profesorius. 

V Antanas Daukša (1842-1924) - Seinų kunigų seminarijos profesorius, nuo 
1894 m. Suvalkų, vėliau Lazdijų klebonas. 

" „Związek katolicki“ (lenk.) - „Katalikų sąjunga“. 

12 „Žagrė“ -1906 m. Marijampolėje įkurta ekonominė draugija ūkininkams 
remti ir agrarinei kultūrai kelti; ypač aktyviai veikė iki I pasaulinio karo. 

3 „Šaltinis“ — žr. str. „Paaiškinimas“ Z paaiškinimą; „Vadovas“ - dva- 
sininkams skirtas žurnalas, ėjęs Seinuose 1908-1914 m.; „Spindulys“ - 1909- 
1915 m. Seinuose ėjęs katalikiškas žurnalas. 

4 „Gratulamur“ (lot.) - sveikiname. 

5per... vyskupo Gasparo ingresą ir puotą - žr.str. „J. M. vyskupui Gas- 
parui I apimant Žemaičių vykupijos sostą“ ir „Žemaičių vyskupo Gasparo I 
ingresas“. 

* Josifas Lendo (1836-po 1913) - Ščucino (Lomžos gub.) dekanas. 

7 „...ze kri i košci litwina“ (lenk.) - tikrą lietuvį. 

“* Vincentas Kudirka (1837-po 1913) - Kolno (Lomžos gub.) klebonas ir 
dekanas. 

6 „roztamą“ (lenk. roztam) - nesantaiką. 

20 Motiejus Gustaitis (1870-1927), poetas, prieš I pasaulinį karą tikybos 
dėstytojas Marijampolės gimnazijoje ir lietuviškoje mergaičių progimnazijoje. 

2 Antanas Staniulis (1857-po 1913) - Seinų katedros kanauninkas, Pa- 
jevonio parapijos administratorius. 

2 Juozas Laukaitis (1873-1952) — Seinų kunigų seminarijos profesorius, 
„Šaltinio“ steigėjas, pirmasis jo redaktorius, visuomenininkas, Seirijų klebonas; 
žuvo kalėjime Rusijoje. 

3pirmąjį... „Nedėldienio skaitymo“ redaktorių - savaitraštis „Nedėl- 
dienio skaitymas“ ėjo Kaune 1905-1907 m.; A. Karosas, tuometinis Kauno 
kunigų seminarijos rektorius, išrūpino jo leidimą ir beveik metus jį redagavo. 

* Antanas Karosas Seinų vyskupu išbuvo iki 1920 m.; išvarytas iš ten lenkų, 
gyveno Marijampolės marijonų vienuolyne; žr. str. „Mečislovas Leonardas 
Paliulionis“ 4 paaiškinimą. 

5 plurimas annos! (lot.) - žr. str. „J. M. vyskupui Gasparui I apimant 
Žemaičių vyskupijos sostą“ 7 paaiškinimą. 


MARIJA CHODAKAUSKIENĖ. Publikuota: Vlt. - 1910. - Liep. 28 (rugp. 
10). - Nr. 85. 


KAIP KARTAIS LAIKRAŠTIS „GERINAMA“. Publikuota: Vlt. - 1910 — 
Rugp. 4(17). - Nr. 88. Parašas: Kun. J. Tumas. 

! Jonas Kriaučiūnas (1864-1941), visuomenininkas, „Varpo“, „Ūkininko“ re- 
daktorius, kurį laiką redagavo „Rygos garsą“; Domas Šidlauskas (1878-27), visuo- 
menės veikėjas, kraštotyrininkas; ketino redaguoti „Rygos garsą“, tačiau, nesu- 
taręs su leidėjais dėl laikraščio krypties, atsisakė ir perėjo į „Rygos naujienas“. 

2 Kostas Stiklius (1880-1962), spaudos darbuotojas, literatas, daugelio hu- 
moristinių eiliavimų autorius. 


DĖL KULTŪROS AR TIK DĖL KALBOS? Publikuota: Vlt. - 1910. - Rugp. 
8(21). - Nr. 90. Parašas: Kun. J. Tumas. 

* „placėwkų“ (lenk.) - sargybų, forpostų. 

2 „niezajęte“... „stracone“... „jeszcze niestracone dla polskošci“ 
(Ienk.) - neužimtos... prarastos... dar neprarastos lenkiškumui. 

3 „endekų kaznačejų“ — rus. kaznauei — iždininkas, kasininkas. 

* Zajączkowskis - Leonas Zajączkowskis, Zajančkauskis - Šereikiškių 
dvaro ponas, lenkų riaušių prieš lietuvius Joniškio bažnyčioje iniciatorius. 
Plačiai nuskambėjusioje šių riaušių byloje nuteistas vieneriems metams kalė- 
jimo. Pranas Šimėnas - valstietis, gavo šešis mėnesius kalėjimo. 

Joniškio byla buvo aprašyta 1912 VIlt 40-43 nr. 

5 Minima korespondencija „Vėl lietuviškų pamokslų nebesakoma“, ją pasi- 
rašęs A. Nariūnas. 


KUNIGAIKŠČIŲ LIUBOMIRSKIŲ AUKA. Publikuota: Vlt. - 1910. - Rugp. 
15(28). - Nr. 93. Parašas: Kun. J. Tumas. 

*' „Goniec Codzienny“ („Kasdienis pasiuntinys“) - politikos ir visuome- 
ninio gyvenimo laikraštis, ėjęs 1910-1911 m. Vilniuje. 

2 Per keletą Vlt numerių (Nr. 82-87) Vaižgantas aprašė savo įspūdžius iš 
Krokuvos, kur jis dalyvavo minint Žalgirio mūšio 500-ąsias metines. 

3 Ketinimas įsteigti Krokuvos un-te lietuvių kalbos katedrą liko neįgy- 
vendintas, nors, be Galicijos kunigaikščių Liubomirskių, paramos lėšomis jai 
buvo žadėta ir Lenkijoje (rašytojas H. Sienkiewiczius) ir Lietuvoje (pvz., Siesikų 
dvarponis D. Daugėla). 

* „Dziennik Powszechny“ („Visuotinis dienraštis“) - nuo 1830 m. su pert- 
raukomis Varšuvoje ėjęs dienraštis. 

S su motojcais (!), taisančiais akademikų „borby“ Lvove - motojcai 
(lenk.) - jauni kazokai, t.y. ukrainiečiai. 

Nuvažiavęs į Krokuvoje vykusį Žalgirio mūšio 500-ųjų metinių jubiliejų, 
Vaižgantas apsilankė ir Lvove, kur susitiko su ukrainiečių tautinio atgimimo 
veikėjais ir mokslo bei kultūros žmonėmis, tenykščiame laikraštyje „Dilo“ 

paskelbė jubiliejaus įspūdžius; šovinistinėje lenkų spaudoje tai buvo vertinama 
kaip sąmokslavimas prieš lenkus. 

* „Dla takich „misionarzy“ prowokacyjnych język nasz za ubogi jest 
w klątwy“ (lenk.) - tokiems „misionieriams“ provokatoriams mūsų kalba per 
daug vargana keiksmažodžių. 

" bajorai Montvilai - matyt, turima galvoje Juozapas Montvila; žr. str. 
„Tomas Sirvydas-Mykulas Žilinskas“ 3 paaiškinimą. 

šjaunuomenę iš Koronos — Korona (lenk. karūna; karalystė) - nuo XIV a. 
vidurio, susijungus etninėms lenkų žemėms, raštuose ir gyvenime dažnai 
vartotas Lenkijos pavadinimas; po Liublino unijos Lenkija taip vadinta, norint 
ją atskirti nuo jungtinės valstybės antrosios dalies - Lietuvos. 

? Paderevskis, statydamas lietuviams paminklą - Ignacas Janas Pade- 
revskis (1860-1941), lenkų pianistas, politikas; paaukojo lėšų Žalgirio mūšio 
500-ųjų metinių garbei Krokuvoje pastatytam paminklui, kuriuo buvo pagerbti 
ir šiame mūšyje kovoję lietuviai. 

V „utaskawič“ (lenk.) - prijaukinti. 

"„czotem przed wami“ (lenk.) - lenkiamės jums. 

 Danajų dovana - klastinga dovana; posakio kilmė susijusi su danajais 
(graikais), dovanojusiais Trojai medinį arklį, kuriame buvo suslėpti graikų 
kariai, padėję paimti ir sugriauti šį miestą. 

TIK ŽIŪRĖKITE, KOKIŲ VILTININKŲ ESAMA! Publikuota: Vlt. - 1910. — 
Rugp. 18 (31). - Nr. 94. Parašas: Kun. J. Tumas. 

! Žr. str. „Kodėl mes klaidžiojame?“ 

2 A. R. - Albinas Rimka (1886-1944), ekonomistas, spaudos darbuotojas, 
Kauno ir Vilniaus un-tų profesorius. 

3 Nurodomi du A. Rimkos straipsniai: „Kokios lietuviai turėtų laikytis 
etikos“ ir „Valstiečiai ir inteligentai“. Pirmajame diskutuojama su Embe (Petru 
Gaigalu), kas turėtų supirkinėti Lietuvos dvarus, antrajame - apie valstiečių ir 
inteligentų problemas. 

* „z urzędu“ (lenk.) - iš pareigos. 

5 Cituojama iš 1910 m. „Visuomenės“ 6 nr. esančio straipsnio „Grunvaldo 
mokslas. Pirmasis lietuvių pasiuntinys —- diplomatas“, pasirašyto slapyvardžiu 
Šilkinis (Mykolas Biržiška). 

* Embės (Petro Gaigalo) straipsnis „Kas“. 

"vokietis Bebelis - žr. str. „Kodėl mes klaidžiojame?“ 1 paaiškinimą. 

UŽGAUTA STYGA. Publikuota: Vlt. - 1910. - Rugp. 27 (rugs. 9). - Nr. 98. 
Parašas: Kun. J. Tumas. 

lciborijum (lot.) - ciborija, metalinė taurė konsekruotoms ostijoms laikyti. 

* „pušką“ - žr. ciborijum. 

3 Minimi P. Orževskio, Vilniaus generalgubernatoriaus 1893-1897 m., ir 
N. Klingenbergio, Kauno gubernatoriaus 1890-1895 m., valdymo laikai. 


„KONČININKAI“. Publikuota: Vlt. - 1910. — Spal. 13 (26). - Nr. 117. Pa- 
rašas: Ko. J. T. 


TIKĖJIMO IŠN AUDOTOJAI. Publikuota: Vlt. - 1910. - Spal. 27 (lapkr. 9). - 
Nr. 123. Parašas: Kun. J. Turnas, L. M. Dr. vicepirmininkas. 

' Pranciškus Gugis (1867-1917), vikaravo Rietave, už tai, kad mokė vaikus 
tikybos lietuvių kalba, 1894 m. uždarytas į Kretingos vienuolyną; prisidėjo prie 
„Tėvynės sargo“ leidimo, 1912 m. išvyko į JAV. 


AR LIETUVIŲ SPAUDA - GALYBĖ? Publikuota: VIt. - 1910. - Lapkr. 7(20). - 
Nr. 128. Parašas: Kun. J. Tumas. 

"Kun. Dambrauskui pasmarkavus, kad... p. Jonas Jablonskis apsilei- 
do - A. Dambrauskas-Jakštas 1906 m. VŽ 111 nr. išspausdintame str. „Keistas 
jubiliejus“ už A. Juškos žodyno redagavimo ir leidimo žlugdymą kaltino J. Jab- 
lonskį. Leidžiamą Rusijos mokslų akademijos šį žodyną redaguoti J. Jablons- 
kis prisiėmė 1897 m. Suredagavo 1 t. 2 dalį (E-J raides), išėjusią 1904 m. Toliau 
dėl įvairių gyvenimo aplinkybių darbo ėmė nebetesėti, ir leidėjai 1907 m. žo- 
dyno rankraštį iš jo atsiėmė. 

KAME BAŽNYČIOSE LIETUVIŲ KALBA PANAIKINTA. Publikuota: 
Vlt. - 1910. - Lapkr. 24 (gruod. 7). - Nr. 135. Parašas: Kun. Juozas Tumas. 

1 Nurodomame VIt numeryje spausdinamas kultūrininko, politiko ir literato 
Juozo Gabrio (1880-1951) str. „Prancūzų laikraščiai apie Lietuvą“, kur referuo- 
jamas ir cituojamas prancūzų laikraštyje „La Croix“ („Kryžius“) 1910 m. rugpjūčio 
13 d. paskelbtas Rankaus slapyvardžiu pasirašytas str. „Lenkai ir lietuviai“;jame 
rašoma, kaip kitų skriaudžiami lenkai patys yra lietuvių skriaudėjai. 

2 „Šwiat“ („Pasaulis“) - 1906-1939 m. Varšuvoje leistas visuomenės, po- 
litikos ir Hteratūros savaitraštis. 


LENKŲ VEIKĖJŲ ETIKA SUSIDURIANT SU LIETUVIAIS. Publikuota: 
Vlt. - 1910. - Lapkr. 26 (gruod. 9). - Nr. 136. Parašas: Kun. J. Tumas. 

i „Czego chcą od nas litwini?“ (Ienk.) - ko nori iš mūsų lietuviai. 

2 Jestem... z Warszawy (lenk.) - esu iš Varšuvos. 

3 „na kresach Polski“ (lenk.) - žr. str. „Dvarponiai ir kunigai“ 27 pa- 
aiškinimą. 

* „Gtos Warszawski“ („Varšuvos balsas“) — 1908-1912 m. ir vėliau su 
pertraukomis ėjęs mokytojų sąjungos laikraštis. 

5 Tadas Wroblewskis - greičiausiai tai Tadas Vrublevskis (1858-1925), Vil- 
niaus krašto visuomenės ir kultūros veikėjas, advokatas, LMD narys; sukaupė 
didelę biblioteką, parašė darbų teisės, istorijos klausimais. 

* Juozapas Weyssenhofas (1860-1932) — lenkų rašytojas, daugelio apsa- 
kymų ir apysakų autorius; apysaką „Unija“ atskira knyga išleido 1911 m. 

? Jonas Masiulis (1870-1941?), visuomeninės ir kultūrinės lietuvių veiklos 
Vilniuje dalyvis, LMD narys, ūkio klausimais rašė Vlt, „Žemdirbio“, „Žemės“ 
laikraščiuose; buvo išrinktas į Steigiamąjį seimą, dirbo Lietuvos banke, pri- 
klausė jo valdybai; suimtas sovietų, žuvo kalėjime Rusijoje. 

5 Gardelio - Horodlės. 

"status guo ante (lot.) - padėtis kaip prieš tai. 

W sdzie się im wymkneto (lenk.) - kur jiems išsprūdo. 

U „co się juž wymknęto“ (lenk.) - kas jau išsprūdo. 


GREITOJI GYDYTOJŲ PAGELBA. Publikuota: Vlt. - 1910. - Gruod. 5(18). - 
Nr. 140. 

1 Žr. str. „Greitoji gydytojų pagalba Vilniuje“. 

* Ferdinandas Ruszczycas (1870-1936), Vilniaus lenkų tapytojas, Varšuvos 
meno mokyklos profesorius 1904-1907 m.; gyvedamas Vilniuje, nuo 1908 m. 
organizavo įvairias parodas, kūrė spektaklių dekoracijas, redagavo ir iliustravo 
Pr. Smuglevičiaus Vilniaus vaizdų albumą. 


UŽ SAVE. Publikuota: Vlt. - 1910. - Gruod. 10(23). - Nr. 142. Parašas: 
Kun. Juozas Tumas. 

!„Z powodu artykutėw ks. Tumasa“ (lenk.) - „Dėl kun. Tumo straips- 
nių“; str. buvo išspausdintas laikraščiuose „Kurjer Wilenski“ (Nr. 56) ir „Go- 
niec Codzienny“ (Nr. 226). 

Zurbi et orbi (lot.) - miestui (Romos) ir pasauliui, čia - visų žiniai; iškil- 
mingas popiežiaus palaiminimas iš šv. Petro bazilikos balkono. 

3 paduodame plačiame feljetone - tai tame pat VIt nr. paskelbtas krip- 
tonimu V-is pasirašytas A. Smetonos str. „Dievobaimingi šmeižimai kun. Tu- 
mo adresu“. 

*Leono XIII „Off. ac mun.“ - Leonas III (G. Pecci, 1810-1903), popiežius 
nuo 1878 m.; minima jo bulė „Officiorum ac munerum“ („Paslaugų ir pareigų“). 

5 Pijaus X „Pasc. Dom. gr.“ - minima Pijaus X (G. M. Sarto, 1835-1914), 
popiežiaus nuo 1903 m., enciklika „Pascendi Dominici gregis“ („Sekmadie- 
ninio parapijiečių išganymo“). 

“ „bez czci i wiary“ (lenk.) - be garbės ir tikėjimo. 

7 „ciuciubabka“ (lenk.) - gūžynės. 

Š „Litwa“ („Lietuva“) - 1908-1915 m. Vilniuje lenkų kalba leistas lietu- 
viškos minties žurnalas (1908 m. mėnesinis, po to dvisavaitinis); leidėjas ir 
redaktorius M. Davainis-Silvestraitis. 


KIEKVIENA LIETUVOS UŽEIGA PRIVALO TURĖTI „VILTĮ“. Publikuota: 
Vlt. - 1910. - Gruod. 12(25). - Nr. 143. 


SUDIEV SAKYDAMAS. Publikuota: Vlt. - 1911. - Saus. 5(18). - Nr. 1. 
Parašas: Kun. Juozas Tumas, buvusis „Vilties“ antrasis redaktorius. Po parašo: 
Vilniūje Sausio 1 d. 1911 m. 

1 Vaižganto sesuo Severja Mėginienė mirė Vilniuje 1910 m. 

2 Gasparas Cirtautas; žr. str. „Paaiškinimas“ 4 paaiškinimą. 

3 Kazimiero Michalkevičiaus; žr. str. „Vilniaus vyskupijos valdytojas“ 1 
paaiškinimą. 

*„Officiorum ac munerum“, „Pascendi Dominici gregis“ (lot.) - žr. str. 
„Už save“ 4 ir 5 paaiškinimus; motu proprio „Sacrorum Antistitum“ (lot.) - 
ypatingu „Šventųjų Tėvų“ judėjimu. 

5tarp Scilos ir Charibdės - tarp dviejų pavojų; Scila ir Charibdė - senovės 
graikų mitų jūrų pabaisos; gyveno viena prieš kitą Italiją ir Siciliją skyrusio 
Mesinos sąsiaurio pakrantėse, rijo pro šalį praplaukiančius jūrininkus ir laivus. 

* „wystąpič ostro“ (lenk.) - stipriai kritikuoti. 

" „Masz wtadzę, Pasterzu“ (lenk.) - iuri galią, Ganytojau. 

5 Žr. str. „Kunigaikščių Liubomirskių auka“ 5 paaiškinimą. 

? vienu žygiu paskelbta per abudu dienraščiu - 1910 m. „Kurjer 
Wileūski“ 56-ajame ir „Goniec Codzienny“ 226-ajame nr. paskelbtas kun. Anta- 
no Černiauskio straipsnis „Z. powodu artykutėw ks. Tumasa“ („Dėl kun. Tumo 
straipsnių“). 

0 Antanas Černiauskis (1867-po 1923) - šv. Jono bažnyčios klebonas, Vil- 
niaus dekanas. “ 


MALONŪS APSIREIŠKIMAI. Publikuota: Vlt. - 1911. - Vas. 6 (19).- Nr. 15. 
Parašas: Aiškūnas. 

11910 VIlt 146 nr. išvardytos aukotojų pavardės ir sumos. 

„Saulė“ - žr. str. „Dvejopi mūsų posėdžiai“ 2 paaišk.; Lietuvių namai - žr. 
str. „Blaškykimės ir - skęskime!“ 2 paaiškinimą. 

2 Minima slapyvardžiu Bobų ponaitis pasirašyta korespondencija „Tau- 
jėnai“. 

VISUOTINASAI SAULININKŲ SUSIRINKIMAS. Publikuota: Vlt. — 
1911. — Vas. 16 (kov. 1). - Nr. 19. Parašas: Aiškūnas. 

' Tilmansai — pramonininkai vokiečiai, Kaune turėję geležies dirbinių 
fabriką; iš jų Kurtas (1880-1945) ir jo sūnus Herbertas (1907-?) Tilmansai iki 
1940 m. plačiai reiškėsi Lietuvos pramonės ir komercijos gyvenime. 

2 Kun. Staugaitis — žr. str. „Kauno socialinės paskaitos...“ 4 paaiškinimą. 

3 Kun. Konstantinas Olšauskas - žr. str. „Įdomus atsitikimas“ 1 paaiškinimą. 

* Šv. Kazimiero draugija veikė Kaune nuo 1905 m.; leido grožinę ir religinę 
literatūrą, „Kauno kalendorių“, „Draugiją“, „Nedėldienio skaitymą“ ir kt. 
periodinius leidinius, jos spaustuvėje „Šviesa“ buvo spausdinamas „Židinys“, 
„Tiesos kelias“ ir kt. 

Blaivininkų (Blaivybės) draugija įsteigta Kaune 1908 m.; leido laikraštį 
„Sargyba“, brošiūras, propaguojančias abstinenciją. 

5slėjdas - žr. str. „Tautiškumas ir religija skaitymo knygose“ 3 paaiškinimą. 

* Pr. Turauskis - Pranas Turauskas (1876-1919), kunigavo Kaune, Uteno- 
je; išleido misteriją „Betliejus“ (1911), paskelbė publicistikos. 

" Civinskis - Antanas Civinskas (1867-1913) - Seinų kunigų seminarijos 
profesorius, nuo 1910 m. „Šaltinio“ redaktorius; Juozas Bikinas - žr. str. „Pir- 
mieji žingsniai“ 2 paaiškinimą; Anupras Vaitkevičius (1862-1912) - žr. str. 
„Blaivininkai“ 6 paaiškinimą. 

5 Juozas Vokietaitis — žr. str. „Keletas pastabų dėl „Saulės“ susirinkimo“ 
4 paaiškinimą; Antanas Poderys (1864-1941) - mokytojas, parašė lietuvių kal- 
bos gramatiką, bendradarbiavo spaudoje; Jadvyga Stanelytė (a. 1883-1919), 
mokytojavo „Saulės“ mokytojų kursuose, Maironio bičiulė; Balys Urbonas — 
žr. str. „Blaivininkai“ 5 paaiškinimą. 

* Sofijos Kymantaitės-Čiurlionienės paskaita „Vakarų Europos naujosios 
mokyklos“ išspausdinta 1911 m. Vlt 26-29 nr. 

10 Stasys Šimkus - tuo metu Peterburgo konservatorijos studentas; žr. taip 
pat str. „Lietuvių vakaras Seredžiuje“ 2 paaiškinimą. 

1! Česlovas Sasnauskas (1867-1916) - kompozitorius, vargonininkas, diri- 
gentas, daugelio chorinių ir simfoninių kūrinių autorius; Žalvarnis - Jurgis 
Tilvytis (1880-1931), kunigas, poetas, išleido eilėraščių rinkinius „Dienelei 
brėkštant“ (1909), „Daujėnai“ (1910). 

'* Tadas Daugirdas -- žr. str. „Žemaičių vyskupo Gasparo I ingresas“ 7 
paaiškinimą. 

VISUOTINASAI BLAIVININKŲ SUSIRINKIMAS. Publikuota: VIlt. — 
1911. - Vas. 18 (kov. 3). - Nr. 20. Parašas: Aiškūnas. 

! Maculevičius - Jonas Mačiulis-Maironis; jo namai - nuo 1936 m. litera- 
tūros muziejus. 

2 Kazimieras Marma — žr. str. „Blaivininkai“ 2 paaiškinimą. 

3Vladislovas Draugelis - žr. str. „Žiburininkai“ 3 paaiškinimą. 

*gerėjomės pavyzdžiu kareivio... - apie tokį atsitikimą Belgijoje Vaiž- 
gantas rašė 1897 m. „Tėvynės sarge“; žr. šių Raštų 5 t., p. 220. 


LENKIŠKOSIOS KULTŪROS SKUTENOS. Publikuota: Vlt. — 1911. — 
Vas. 20 (kov. 5). - Nr. 21. Parašas: Aiškūnas. 

! Filosofinė Vydūno studija „Mūsų uždavinys“ išleista 1910 m. 

2 Nuoroda į XX a. pr. Vilniuje ir Vilniaus krašte veikusius lietuvių kultū- 
rininkus: kunigus Juozapą Kuktą, Klemensą Maliukevičių, Juozapą Ambra- 
zevičių, Vladą Mironą, pasauliečius Stasį Matulaitį, brolius Petrą, Antaną ir 
Joną Vileišius. 

3 „Kurjeris“ - žr. str. „Namie skalbkimės!“ 4 paaiškinimą. 

*antroji Vileika steigti - steigti antroji psichiatrinė ligoninė - tokia, ko- 
kią nuo XIX a. pab. turėjo ir ligi šiol tebeturi suslavintai Vileika vadinama 
Naujoji Vilnia. 

DĖLEI „PATENTUOTŲJŲ“ LENKŲ IR „NEPATENTUOTŲJŲ“ LIiETU- 
VIŲ. Publikuota: Vlt. - 1911. - Vas. 23 (kov. 8). - Nr. 22. Parašas: Aiškūnas. 

1„Ze stosunkėw polsko-litewskich" (lenk.) - „Iš lenkų-lietuvių santykių“. 

2 K. Michalkevičius; žr. str. „Vilniaus vyskupijos valdytojas“ 1 paaiškinimą. 

3 „kosztem polskiego“ (lenk.) - lenkų kalbos kaina. 

* „przewodnik“ (lenk.) - vedlį, vadovą. 


DARBAI IR DARBININKAI. Publikuota: VIlt. - 1911. - Vas. 25 (kov. 1). - 
Nr. 23. Parašas: Aiškūnas. 

"Prostken, Įohannesburge, Ortelsburge - Rytų Prūsijos vietovės pasie- 
nyje su Rusijos imperija (jos valdyta Lenkijos dalimi); nutolusios nuo lietuvių 
gyventųjų žemių, lietuviškų pavadinimų neturėjo. 


KAIP TĖVYNĖS MYLĖTOJAI POZNANIUJE VARGSTA. Publikuota: Vlt. - 
1911. - Rugp. 5(18). - Nr. 89. Parašas: Kun. J. Tumas. 

! Piotras Wawrzyniakas (1849-1910) - kunigas; Vokietijos valdytame Pozna- 
nės krašte organizavo kredito bankus, vadovavo katalikų spaustuvei ir knygynui. 

2 „Gietda strzelecka w Sremie“ (lenk) - „Šaulių birža Sremoje“. 

3 Rapperswilės muziejų - Rapperswilyje, Šveicarijos miestelyje prie Ziū- 
richo ežero, 1870-1927 m. veikęs Lenkų tautinis muziejus, kur buvo kaupiama 
su Lenkija ir Lietuva susijusi archyvinė medžiaga. 


TAISYTOJAMS PASKAITŲ APIE MŪSŲ IŠEIVIUS. Publikuota: Vlt. — 
1911. - Lapkr. 27 (gruod. 10). - Nr. 138. Parašas: Kun. Į. Turnas. 

11911 m. Vaižgantas trims mėnesiams vyko į Ameriką rinkti aukų Kaune 
statomiems „Saulės“ namams. 

* Lajževo, Kov. g. (rus.) - Laižuva, Kauno gubernija. 


LAIŽUVA, ŠIAULIŲ APSKR. Publikuota: Vlt. - 1911. - Gruod. 7(20). - 
Nr. 142; 1912. - Kov. 21 (bal. 3). - Nr. 35; kov. 30 (bal. 12). - Nr. 37. Parašas: 
Kun. J. Tumas. Spal. 3(16). - Nr. 117. Parašas: Kg. J. Tumas. 

' Laižuvoje J. Tumas klebonavo 1911-1914 m. 

2 Ignotas Mantvilas, Montvilas (1881-prieš 1935), vėliau vikaravo Salan- 
tuose, Pašvitinyje. 

3 „Status animarum“ - sielų padėtis. 

* Turima galvoje lenkų rašytojas H. Sienkiewiczius (1846-1916) ir 1895 m. 
išėjęs jo romanas „Kryžiuočiai“. 

POLITIKOS PAŠNEKESIAI. Publikuota: Vlt. - 1912. - Bal. 4 (17). - Nr. 39; 
bal. 6 (19). - Nr. 40; bal. 20 (geg. 3). - Nr. 46. Parašas: Kun. J. Tumas. 

Po 46 nr. tekstu nurodyta Bus daugiau, tačiau toliau politinius svarstymus 
Vaižgantas tęsė ne „Politikos pašnekesių“, o kitais pavadinimais (žr. du toles- 
nius tomo straipsnius). 

1 Greičiausiai Vaižgantas prisimena 1910 m. „Visuomenės“ 6 nr. Šilkinio 
slapyvardžiu išspausdirttą str. „Grunvaldo mokslas. Pirmasis lietuvių pasiun- 
tinys - diplomatas“, kuriame liečiamas jo asmuo. 

„Visuomenė“ - visuomenės gyvenimo, mokslo ir literatūros mėnesinis 
žurnalas, ėjęs 1910-1911 m. Vilniuje. 

2 „Atleidžiame ju ms...“ - perfrazuota mintis iš NT (Lk 23, 33-34). 

3 „Satyrikon“ («CaTupukon», „Satyrikas“) - savaitinis satyros ir humoro 
žurnalas, ėjęs Peterburge 1908-1914 m. 

* „Torgovali - veselilis, podščitali — proslezilis“ (rus.) - prekiavo — 
linksminosi, paskaičiavo - apsiverkė. 

5 Žr. str. „Kodėl gi nuo liuosininkų nenuimti žemės mokesčiai?“ 2 paaiš- 
kinimą. 

“ Žr. str. „Lietuvių krikščionių demokratų veiksmas“ 2 paaišk. bei str. 
„Vilnius, 7 d. vasario 1907 m.“ 6 paaiškinimą. 

" Cituojama iš straipsnio „Politika ir taktas“, pasirašyto V-is. Šiuo slapy- 
vardžiu (Vilniškis) Vlt pasirašinėjo Antanas Smetona. 

S lenkų kolo - žr. str. „Vilnius, 7 d. vasario 1907 m.“ 3 paaiškinimą. 

* Pranas Kuzma (1877-?) - visuomenės veikėjas, publicistas, VŽ, Vlt, „Lie- 
tuvos ūkininko“, „Žemdirbio“ bendradarbis, išrinktas į II Rusijos dūmą. 

0 „Stowo“ („Žodis“) - politikos laikraštis, ėjęs Varšuvoje 1882-1919 m. 

" Matas Cijūnėlis (1873-7) - III ir IV Rusijos dūmų narys, švenčioniškis 
valstietis, bet ėjo su lenkų dvarininkais. 

12 Bulota - žr. str. „Vilnius, 7 d. vasario 1907 m.“ 2 paaiškinimą. 

5 Minimi JAV lietuvių veikėjai čikagiškiai J. Elijošius ir kun. Aleksandras 
Skripkus (1867-1941) įėjo į delegaciją, 1910 m. vykusią pas tuometinį Amerikos 
prezidentą V. Taftą prašyti, kad surašant šios šalies gyventojus lietuviai būtų 
laikomi atskira tauta. 

4 Zaviša, Babianskis - III Dūmos nariai; Kazimieras Zaviša (1858-po 
1912), Jotainių dvaro netoli Ramygalos savininkas, išėjęs inžinerijos mokslus, 
tarnavo rusų kariuomenėje, nuo 1891 m. ūkininkavo Jotainiuose; Aleksandras 
Babianskis (1853-1931), kilęs iš Vaiguvos Žemaitijoje, dirbo kariuomenės teis- 
me, generolas, bendravo su Peterburgo lietuvių kultūrininkais, į Dūmą iš- 
rinktas Permės gubernijoje. 

15 „Przegląd Wszechpolski“ („Visuotinė lenkų apžvalga“) - politikos ir 
visuomeninio gyvenimo laikraštis, nuo 1895 m. ėjęs Lvove, 1902-1905 m. - 
Krokuvoje. 

6 „Gtos prawdy w sprawach litwomanskich“ (lenk.) - „Tiesos balsas 
litvomanijos klausimais“. 

1“ urbi et orbi — žr. str. „Už save“ 2 paaiškinimą. 

6 „obščinnikų“ (rus.) - bendruomenininkų. 

* moskaliofilus - rusofilus; tai ukrainiečiai, skelbę susijungimo su Rusija 
idėją. 

* Bobrinskio klubo ar „čajų“ - Bobrinskis - greičiausiai tai kuris nors iš 
imperinių Rusijos politikų Bobrinskių - II, III ir IV Dūmų narys Vladimiras 
(1868-?) ar III Dūmos narys Aleksejus (1852-1927); „čajų“ (rus.) - arbatėlių, 
susiėjimų. 

2 „pani matki“ (lenk.) - ponios motinos. 

2 Vyborgas - spalininkus — matyt, turima galvoje 200 I Dūmos narių 
(trudovikų, socialdemokratų ir dalies kadetų) 1906.XII.10 Vyborgo mieste 
priimtas atsišaukimas, kuriuo į šios Dūmos paleidimą Rusijos visuomenė buvo 
raginama atsakyti pasyviu pasipriešinimu valdžiai; atsišaukimas sukėlė de- 
šiniųjų partijų reakciją, bet pirmiausia jį atmetė spalininkai (oktiabristai), o 
kadetai savo suvažiavime tų pat metų rudenį. 

Bad usum delphini (lot.) - delfino (prancūzų sosto įpėdinio) naudojimui; 
taip buvo vadinami klasikos leidimai, skiriami karaliaus Liudviko XIV sūnui, 
vėliau - kam nors taikomi specialiai adaptuoti ar cenzūruoti leidiniai. 

* „Przegląd Wilenski“ („Vilniaus apžvalga“) - laikraštis, leistas 1911-1915 m. 

5 „Russkoje Slovo“ («Pycckoe cnoBo», „Rusų žodis“) - liberalios nuostatos 
laikraštis, ėjęs 1895-1917 m. Maskvoje. 

26 „Kurjer Litewski“ — žr. str. „Namie skalbkimės!“ 4 paaiškinimą. 

7 „sandvichų“ (angl. sandwich) - sumuštinių; Sandvičių salų - Sandwich — 
salų grupė Atlanto vandenyno pietuose, priklausanti Falklando salynui; Doro- 
ševičius - tikriausiai tai Vlasas Doroševičius (1864-1918), rusų žurnalistas ir fel- 
jetonistas, jo darbų vertimų į lietuvių kalbą paskelbė „Varpas“, VŽ, „Draugija“. 

* „Kniaz, kniaz, vozmi svoju trubočku“ (rus.) - kunigaikšti, kunigaikšti, 
paimk savo vamzdelį; perfrazuojama rusų dramaturgo Aleksandro Gribo- 
jedovo (1795-1829) komedijos „Gore ot uma“ („Vargas dėl proto“) veikėjo 
replika. 

2 Nurodoma Prano Kuzmos (žr. šio str. 9 paaišk.) str. „V. Dūma irjos darbai“. 

* Išvardijama liberalizmo dvasia Rusijos atsinaujinimo siekę politikai ir 
kultūrininkai; „mastityj M. M. Kovalevski“ - Maksimas Kovalevskis (1851-— 
1916), istorikas, teisininkas, Peterburgo un-to profesorius, I Dūmos narys. 

3 Augijo staldas - senovės graikų mitų karaliaus Augijaus arklidės, kurios 
ilgus metus nebuvo valomos ir kurias per dieną išvalė Dzeuso sūnus stipruolis 
Heraklis; perkeltine prasme - apleista, užteršta, netvarkinga gyvenimo sritis. 


AR RUSIJOS DŪMA REIKALINGA „PROGRESISTŲ“? Publikuota: Vlt. 
1912. - Bal. 29 (geg. 12). - Nr. 50. Parašas: Kun. J. Tumas. 

! „Russkoje Slovo“ - žr. str. „Politikos pašnekesiai“ 25 paaiškinimą. 

2 „Novoje Vremia“ («Hosoe spema», „Naujas laikas“) - laikraštis, leistas 
1868-1917 m. Peterburge. 

3 „Rossija“ («Poccna», „Rusija“) - 1905-1914 m. Peterburge leistas dien- 
raštis, vyriausybės oficiozas. 

* Pavelas Miliukovas (1859-1943), politinis veikėjas, istorikas; III ir IV Dū- 
mų narys, vienas iš kadetų partijos kūrėjų, nuo 1907 m. jos Centro komiteto 
pirmininkas. 

3 Vladimiras Puriškevičius (1870-1920), kraštutiniam rusų nacionalizmui 
atstovavęs politikas, vienas iš juodašimčių organizacijų („Rusų tautos sąjun- 
ga“, „Mykolo Arkangelo sąjunga“) steigėjų ir vadovų. 


„PROGRESISTŲ“ PASISEKIMAS. JŲ VEIDAS AIŠKĖJA. Publikuota: Vt. — 
1912. - Geg. 3 (16). - Nr. 52. Parašas: Kun. J. Tumas. 

' Progresistai - nacionalliberalų partija, veikusi 1907-1917 m.; susikūrė iš 
III Dūmoje susidariusios frakcijos, vadovaujamos I. Jefremovo. 

2 Golicynai, Trubeckojai - garsių rusų bajorijos giminių atstovai, savo 
tarpe turėję šviesių rusų mokslo ir kultūros žmonių; Šipovai - matyt, turimas 
omeny Dmitrijus Šipovas (1851-1920), teisininkas, politinis veikėjas, vienas iš 
pirmųjų oktiabristų lyderių. 

3 „Birž. ved.“ - žr. str. „Paaiškinimas“ 2 paaiškinimą. 


ŠIAULIŲ APSKRITYJE. Publikuota: Vlt. - 1912. - Spal. 10 (23). - Nr. 120. 
Rubrikoje „IV-sios Dūmos rinkimai“. Parašas: Kun. J. Tumas. 

1! „Kurjerio L.“ - „Kurjer Litewski“ - žr. str. „Namie skalbkimės!“ 4 paaiš- 
kinimą. 

* Rokas Šliūpas (1865-1959) - gydytojas, visuomenės veikėjas; gydytojavo 
Ariogaloje, Kaune, buvo vienas iš „Saulės“ draugijos steigėjų; Jono Šliūpo bro- 
lis; Julijonas Jasienskis - žr. str. „Žemaičių vyskupo Gasparo I ingresas“ 10 
paaiškinimą. 

3 Vladas Putvinskis (1873-1929), visuomenininkas, rašytojas, vienas Šaulių 
sąjungos kūrėjų, pirmasis jos pirmininkas. 

ŽODYNĖLIS 


abelnas, -a (sl.) bendras, visuotinis 

abrozas (sl.) paveikslas 

aistetiškas, -a estetiškas 

akamonas (sl.) dvaro prievaizdas, eko- 
nomas 

akmistrinė (sl.) vyriausioji namų ūkio 

alavėlis, aluvėlis (sl.) pieštukas 

ambona (sl.) sakykla 

ančiakis antakis 

apystova (sl.) aplinkybė 

apjakimas apakimas, proto aptemimas 

apjakinti, -a, -o apakinti 

apkepurėti, -ėja, -ėjo apvainikuoti 

aprinkis (lat.) apygarda 

apsimislyti, -ija, -ijo (hibr.) apsigal- 
voti 

apsisakymas pasisakymas, pasipa- 
sakojimas 

apsivilti, apsivilia, -ylė nusivilti 

apskaityti, apskaito, apskaitė ap- 
skaičiuoti 

apšvieta švietimas 

aptaksuoti, -uoja, -avo (hibr.) nu- 
statyti kainą, įvertinti 

aptieka (sl.) vaistinė 

aptiekorius (sl.) vaistininkas 


apturėti, apturi, -ėjo gauti 

arenda (sl.) nuoma 

arendorius (sl.) nuomotojas, nuo- 
mininkas 

asaba (sl.) asmuo, asmenybė 

atentis, -ė ateinantis, būsimas 

atgalainis, -ė atžagareivis 

atilsti, -ta, -o pavargti, pailsti 

atsidūksėti, -ėja, -ėjo atsidusti 

atsijokėti, -ėja, -ėjo atsipeikėti, at- 
sitokėti 

atsižymėti, -žymi, -ėjo pasižymėti 

atskaita ataskaita 


bagotingas, -a (hibr.) turtingas, gau- 
sus 

baltgudis, -ė baltarusis 

barginti, -ina, -ino (hibr.) duoti pre- 
kių skolon 

baudas ketinimas, noras 

bemislyti, -ija, - ijo (hibr.) begalvoti 

bepradėm nuolat, be paliovos 

berlinka (sl.) 7 1/, kapeikos vertės 
rusų pinigas 

biednas, -a (sl) neturtingas 

bigoterija (pranc.) perdėtas religin- 
gumas 


birginti, -ina, -ino tausoti, taupyti 

birkavas (sl.) 163,8 kg svorio matas 

blazgatijimas blevyzgojimas 

blėdingas, -a (hibr.) žalingas 

bliūdas (sl) dubuo 

broma (sl.) vartai 

brostva (sl.) draugija, brolija 

būdiškas, -a dorovinis, moralinis 

būklas gyvenamoji vieta, būstas 

burgėti, burga, -ėjo niurnėti, mur- 
mėti 

burlokas (sl.) rusas 

buršė (germ.) mokinys, berniokas, 
vyrukas 


cicilikas socialistas 

cielybė (hibr.) visuma 

ciesorius (sl.) monarchas, impera- 
torius 


čamara (sl.) drabužis, sutana 
čielybė žr. cielybė 

činauninkas (sl.) valdininkas 
čystata (sl.) nekaltumas, skaistybė 


dėkuoti, -uoja, -avo dėkoti 

desetininkas vienos ar kelių dešim- 
tinų žemės savininkas 

devyndrekis (hibr.) bjaurus maistas, 
valgis 

diementas deimantas 

diementinis, -ė deimantinis 

discipulka (sl.) virbalas raidėms ro- 
dyti, mokantis skaityti iš elemen- 
toriaus 

drivyti, -ija, -ijo (sl.) juokauti, išdy- 
kauti 

dūšia (sl.) siela; vėlė 

dveitas dvejetas 

dziakonas (sl.) dekanas 

dziakonija (hibr.) dekanatas 

dzyda (sl.) ietis, durtuvas 

džiakonas žr. dziakonas 


erbas herbas 
erglis (germ.) triukšmas 


furmanka (sl.) pakinkytas vežimas, 
kinkinys, pastotė 

furmonauti, -auja, -avo (hibr.) ve- 
žikauti 

gadnastis (sl.) kilnybė 

gadzinkos (sl.) valandos, egzekvijų ir 
Marijos giesmės, jų giedojimas 

gailystauti, -auja, -avo gailėti 

galvasuktis galvojimas, svarstymas 

gaspadinė (sl.) šeimininkė 

gašavotis, -ojasi, -ojosi (sl) puoštis, 
gražintis 

gašumas (hibr.) gražumas, tvarkin- 
gumas 

gešeftas (germ.) verslas, biznis 

gešeftininkas (hibr.) verslininkas 

gimtis gram. giminė 

gyvenimas butas, namai 

gmina (sl) bendruomenė 

grabas (sl.) karstas; kapas 

grazna grožis, gražumas 

gražojimas grasinimas 

gromata (sl.) raštas 

grucė (sl) kruopos 

grumpliuoti, -uoja, -avo velti (?) 

guodoti, -oja, -ojo gerbti 

gurstas gaištas, gaišatis 

guzikas (sl.) saga 

guzikuočius (sl) uniformuotas 


įčiepyti, -ija, -ijo (hibr.) įskiepyti 

ypata asmuo 

ypatinis, -ė ypatingas 

ypatiškas, -a ypatingas; asmeniškas 

įrėdnė (hibr.) įmonė 

įsitikrinimas įsitikinimas 

išdirbinys dirbinys, gaminys 

išduotojas išdavikas 

išguldinėti, -ėja, -ėjo aiškinti, mokyti 

išliuosuoti, -uoja, -av0 (hibr.) iš- 
laisvinti 

išmislas (sl.) prasimanymas 

išrodyti, -o, -ė atrodyti; įrodyti, pa- 
rodyti 

išsikuštenti, -ena, eno sumenkti, 
išsekti 

išvedimas išvada 

jeibė nuostolis, žala 

jenerolauti, -auja, -avo (hibr.) ge- 
nerolauti 

jomarkas (sl.) prekymetis 

judikas išdavikas (?) 

jungė ryšys 

kabavoti, -oja, -ojo (hibr.) liesti, už- 
kabinti 

kalpas (lat.) tarnas, vergas 

kamašas (sl.) pusbatis 

kamašuotas, -a (hibr.) kamašais ap- 
siavęs 

kamendorius (sl.) vikaras 

kanivolauti, -auja, -avo (hibr.) užsi- 
imti savamokslio veterinaro amatu 

kantička (sl.) giesmių knyga, gies- 
mynas 

karunka (sl.) Marijos giesmė 

kasierius (sl) kasininkas 

kazarmė (sl.) kareivinės 

kielikas (sl.) liturginė taurė 

kylys (germ.) pleištas 

kiltis kilmė 

kirkė (germ.) bažnyčia 

knaipa (germ.) smuklė 

knaipistas (hibr.) smuklių lankytojas 

kolioti, -oja, -ojo (s1.) plūsti, barti 

" kolyta (s1.) piniginė 

konvertas (sl.) laiško vokas 

korekta (sl.) korektūra 

kovynė muštynės, susirėmimas, kova 

krasa (sl.) paštas 

krasininkas (hibr.) paštininkas 

kryžiavotis, -ojasi, -ojosi (hibr.) pri- 
siekinėti 

kromas (sl.) krautuvė; biznis 

krota (sl.) grotos 

kufelis (sl.) bokalas 

kūlvaria kas dažnai keičia savo pa- 
žiūras 


kvatera (sl.) nuomojamas butas ar 
kambarys 


ličyna (sl.) kaukė 
ligonbutis ligoninė 

linija (sl.) liniuotė 

linkė dauba, slėnis 
liuosas, -a (germ.) laisvas 
liuosybė (hibr.) laisvė 
lošikas artistas 


macnus, -i (sl.) stiprus 

mačyti, -ija, -ijo (sl.) padėti, pa- 
gelbėti 

magazinas sandėlis laikyti grūdų 
atsargoms 

mandragalviauimas (hibr.) gudra- 
galviavimas 

mandragalvis (hibr.) gudragalvis 

mansionierius misionierius 

medijonas įrankis kraujagyslei pra- 
kirsti 

meldžionis maldininkas 

menažerija (pranc.) žvėrių paroda, 
žvėrynas 

mylasninkas (sl.) mylimasis 

mylista (slL.) malonybė 

minavoti, -oja, -ojo (sl.) minėti 

mistras (sl.) mokytojas 

munduras (sl.) uniforminis švarkas 


nabagas, -ė (sl.) vargšas 

nabašninkas (sl.) velionis 

nagaika (sl.) bizūnas, rimbas 

navatnus, -i (sl.) keistas 

nebrėka (sl.) nevykėlis, netikša 

nedėldienis (hibr.) sekmadienis 

nedėlia (sl.) sekmadienis 

negadnas, -a (sl.) netinkamas 

neprietelis (sl.) nedraugas, priešas 

nuduoti, -da, nudavė vaidinti 

nuošalinis, -ė pašalinis 

nusiduoti, -da, nusidavė pavykti, 
pasisekti 

nuskausti, nuskaudžia, nuskaudė 
nuskriausti 

pabaltakė degtinė 

padavas padavimas, legenda 

padyvyti, -ija, -ijo (hibr.) keistu pa- 
laikyti, pasistebėti 

padorėtis, -ėjasi, -ėjosi nesigėdyti 

pagauti, -na, pagavo patraukti 

paliekūnas, palikūnas atsilikėlis 

paliuosavimas (hibr.) išlaisvinimas, 
laisvumas, laisvė 

paliuosuoti, -uoja, -avo (hibr.) atleisti 

pamandragalvoti, -oja, -ojo (hibr.) 
pagudragalviauti, pagudrauti 

panaberija (sl.) išdidumas, pūtimasis 

panedėlis (sl.) pirmadienis 

paprikininkas kyšininkas 

parangumas lankstumas 

pasergėti, -i, -ėjo pamatyti, pastebėti 

pasiklonioti, -oja, -ojo (hibr.) nu- 
silenkti, pasisveikinti 

paskūrė (hibr.) paodis 

pasportas (sl) pasas 

pasportinis, -ė (hibr.) paso 

patėmyti, -ija, -ijo (sl.) pastebėti 

patiešytojas (hibr.) ramintojas 

paturėti, paturi, -ėjo palaikyti 

pavietinis, -ė (hibr.) apskrities 

perdėtinis viršininkas, vyresnysis 

persergėjimas perspėjimas 

persitikrinimas įsitikinimas 

pertikrinti, -ina, -ino įtikinti 

pėtnyčia (sl.) penktadienis 

pirmasėdis pirmininkas 

pirmeivis pažangių pažiūrų žmogus 

plėstras (sl.) tepalas žaizdoms; pleistras 

pocelencas (sl.) kolonistas 

prabaščius (sl) klebonas 

prajovas (sl.) reiškinys 

pramonija verslas, amatas, gamyba 

prasuoti, -uoja, -avo laidyti, lyginti 

pravadninkas (sl.) vadovas, vedėjas; 
knyga vadovautis 

prekiuoti, -iuoja, -iavo kainuoti 

prietelingas, -a (hibr.) bičiuliškas, 
draugiškas 


prietelis (sl.) draugas, bičiulis 

prietelystė (hibr.) bičiulystė, drau- 
gystė 

prieteliškas, -a žr. prietelingas 

prigulėti, priguli, -ėjo priklausyti 

prikaištis prikyštė, prijuostė 


. prikasčikas (sl.) pardavėjas 


priklodas (sl) pavyzdys 

prisiekavoti, -oja, -ojo (hibr.) pri- 
siekti 

pristavas (sl.) policijos viršininkas 

pristovas (sl.) prižiūrėtojas 

priviliejus (sl.) privilegija 

protonotarijus kunigas, tvarkantis 
konsistorijos protokolus 

pruderija (pranc.) perdėtas kuklu- 
mas 

pruntavimas (hibr.) kvotimas, klau- 
sinėjimas 

puišlas suskretėlis 

puspundis (hibr.) puspūdis 


rašalas rašinys 

rėdyti, rėdo, rėdė (sl.) tvarkyti 

reguleminas (sl.) reglamentas, nuo- 
statai 

reikmenė reikmė, poreikis 

rimoriauti, -iauja, -iavo (hibr.) būti 
pakinktų siuvėju 


saliūnas (pranc.) smuklė 

sąnarys narys 

sanbrolis artimas, bendras 

sankalba sąlyga 

sanpylis supilama grūdų atsarga 

selivasaras sieros rūgštis 

skindelis (germ.) malksna 

slenkti, -a, -o sekti, nusekti 

smetona (sl.) grietinė, čia: geriausia 
dalis, gerumas 

smilius landūnas, smalsuolis 

smilus, -i apsukrus, landus 

socialas socialistas 

sostapilė sostinė 

spaceruoH, -uoja, -avo (sl.) vaikš- 
čioti, vaikštinėti 

spaviedotis, -ojasi, -ojosi (sl.) išpa- 
žinti nuodėmes 

spelčiai (sl.) rėmai 

sprauninkas (sl.) apskrities policijos 
viršininkas 

sprogsena gėrimas 

stacijos (sl) kryžiaus kelias 

stancija (sl.) stotis 

stiegti, -ia, -ė dengti 

stonas (sl.) luomas 

subata (sl.) šeštadienis 

sugriešyti, -ija, -ijo (s1.) nusidėti 

sulošti, -ia, -ė suvaidinti 

susibaudimas susitarimas 

svietas (s1.) žmonės 

svietiškas, -a (hibr.) pasaulietinis, 
pasaulietiškas 

svietiškis (hibr.) pasaulietis 

svikis (germ.) statinės volė; plyšys 


šašiejus (s1.) plentas 

šinkuoti, -uoja, -avo (hibr.) prekiauti 
svaiginamaisiais gėrimais 

šliūbas (sl.) jungtuvės 

šoblė (sl.) kardas 

štrapuoti, -uoja, -avo (hibr.) bausti 

štuka (sl.) pokštas, išdaiga 

šventablyvas (hibr.) dievobaimingas, 
pamaldus 


teka (gr.) aplankas, dėžutė 
traicė (51.) trejybė 


travestuoti, -uoja, -avo (sl.) pakeisti, 
perdirbti, parodijuoti 

treitas trejetas 

žučpuika akiplėša 


uksusas (sl) actas 

urėdninkas (sl.) policininkas 

uždas mokestis 

užsistanavyti, -ija, -ijo (hibr.) 
sustoti 

užsitikėti, užsitiki, -ėjo pasitikėti 

užsivilti, užsivilia, -vylė nusivilti 

užtylėti, -tyli, -ėjo nutylėti 

užvaizda prievaizdas 

užveizda žr. užvaizda 

užvesti, užveda, užvedė pavesti 

užvydėti, užvydi, -ėjo pavydėti 

užvilti, užvilia, -vylė nuvilti 

valsčionis valstietis 

varsoti, -oja, -0jo piešti, spalvoti 

vėluva vėliava 

verčia vertė 

verpyla verpykla 

viernas, -a (sl.) ištikimas, tikras 

vigada (sl.) patogumas 

viškos (sl.) galerija bažnyčioje var- 
gonams ir chorui 

vodingas, -a (hibr.) kenksmingas, 
žalingas 

zokaninkas (sl.) vienuolis 

zūbai (sl.) dantys 


žiponuotas (hibr.) vilkintis unifor- 
minį švarką 

